
iahin  nem  fölösleges  emlékeztetnem  az  olvasót, 
hogy  a  jelen  kiadásba  foglalt  bizalmas  levelezésben  nem 
szabad  gonddal  kidolgozott  írói  műveket  keresnie.  Az 
irodalmi  műfaj  azon  ága,  a  mit  hazánkban  kivált  Ka- 
zinczy és  az  ő  köre  müveit  bámulatos  szorgalommal  és 
lelkesedéssel:  az  epistola-írás  —  a  népies  új  irány  föllép- 
tének idején  már  nem  volt  többé  divatban.  Kora  a 
hírlapok  elszaporodásával  mindinkább  lejár.  Az  irodalmi 
férfiak  baráti  leveleinek  nem  feladata  többé,  mint 
volt  egykor,  mintegy  a  nyilvános  eszmecserét  pótolni  s 
a  levél-író  a  bizalmas  baráton  kívül,  a  kihez  sorait  küldi, 
nem  tartja  többé  szem  előtt  még  a  rokon  elmék  egy 
egész  érdeklődő  körét,  a  kik  a  vett  levelet  együtt  ol- 
vasva, a  benne  fölvetett  közérdekű  kérdéseket  magok 
közt  megvitatják,  hogy  a  válaszban  viszont  új  eszme- 
cserére adjanak  tárgyat.    Legföljebb  itt-amott  mutatko- 

zik  még  egy-egy  hírlapi  nyíltlevél,  mint  elkésett  iva- 
déka a  régi  hatalmas  epistola-fajnak.  A  magánlevél 
azonban  csak  arra  van  szánva,  hogy  a  bizalmas  baráti 
társalgást  pótolja. 

Ily  természetű  az  itt  közlött  levelek  nagy  része. 
Tartalmuk  általában  nem  vonatkozik  közérdekű  kérdé- 
sekre s  közzétételöknek  a  megválogatott  kifejezések  és  a 
gondosan  kisimított  stil  sem  adhatnak  irodalmi  jelen- 
tőséget. Érdekök  inkább  az  ellenkezőben:  hímezetlen 
voltukban  áll.  Módot  adnak  bepillantani  íróik  lelkébe, 
megismerni  jellemöket,  hajlamaikat,  kcdélyök  hangulatát, 
terveiket,  törekvéseiket,  leplezetlen  gondolkozásukat  az 
irodalmi  irányok,  pártok,  nézetek,  felfogások  felől,  meg- 
ismerkedni magán  életök  viszonyaival  s  kölcsönös  ba- 
ráti érzebneik  és  kötelékeik  természetével. 

Nem  is  őrizték  meg  levelök  fogalmazványait,  mint 
ama  régebbi  írók  szokták,  s  csak  a  véletlennek  lehet 
tulajdonítani,  hogy  atyám  baráti  levelezéseiből,  a  sok 
viszontagság  után,  melyen  ő  és  társai,  kivált  a  forrada- 
lom alatt,  keresztül  mentek,  mégis  csaknem  teljes  gyűjte- 
mény volt  összeállítható.  Nemcsak  oly  gondos  gyűjtők, 
mint  Toldy  Ferencz,  Szilágyi  István,  Szilágyi  Sándor, 
rakosgattak  félre  minden  tőle  kapott  papirszeletkét, 
hanem,  talán  kivétel  nélkül,  valamennyi  barátja.  Petőfi, 
folytonos  vándorlásai,  mátkaságának  kalandozása,  sőt  a 
forradalmi  harczok  viszontagságai  között  is,  az  ország 
bármely  részében  kapott  tőle  levelet,  megőrizte  azt. 
Halála  után  e  gyűjtemény  nejére,  majd  fiára,  végre 
István  öcscsére  szállt,  a  ki  aztán  végrendeletében  a 
Nemzeti  Múzeumnak  hagyományozta.  A  múzeum  könyv- 
támoka,  Majláth  Béla  úr,  néhány  héttel  atyám  ha- 
lála után,   ki  is  adta  őket  az   Egyetértés  tárczájában, 

de  a  Petőfi  által  írott  levelek  nélkül.  Ezek  a  jelen 
kiadásban  látnak  először  világot.*)  Az  egész  levelezés 
csak  ily  összeállításban,  s  egy  részök  Tompa  ez  időbeli 
leveleivel  is  egybevetve,  érthető  meg. 

Toldy  Ferencz  [iratai  a  M.  T.  Akadémia  tulaj- 
donába jutottak;  a  Toldyhoz  írott  leveleket  tehát  az 
akadémia  kézirattárából  vettem.  Jókai  az  ő  hozzá 
Írottakat  közzé  tette  a  NEMZET-ben  (1882.  október).  A 
Kazinczy  Gáborhoz  írt  leveleket  Abafi  Lajos  adta  ki 
a  Figyelő  1884.  februári  füzetében;  az  Erdélyi  Jánoshoz, 
Mentovich  Ferenczhez,  Szilágyi  Sándorhoz  írt  levelek- 
ből is  jelent  meg  a  lapokban  néhány.  A  többieket  a 
czímzettek  vagy  örököseik  szíves  jóindulata  juttatta  ke- 
zeimhez. Fogadják  érte  a  nyilvánosság  előtt  is  mind- 
annyian hálás  köszönetemet. 

Azonban  az  így  kezembe  jutott  bőséges  gyűjte- 
ményt egész  terjedelmében  nem  adhattam  ki.  Sok 
részlete  nem  egyéb,  mint  alkalmi  izenet,  megbízás,  ér- 
tesítés stb.  a  minek  érdeke,  vagy  jelentősége  alig  lehet. 
Ezeket  mellőznöm  kellett,  ha  a  kiadást  rengeteg  tömeggé 
szaporítani  nem  akartam.  Csak  a  Petőfivel  váltott  le- 
veleket láttam  jónak  kihagyások  nélkül  közölni.  Nem 
csak  azért,  mert  azt  hiszem,  sokan  vannak,  a  kiket 
Petőfinek  minden  sora  érdekel,  haüem,  mert  e  leve- 
lezés csak  két  évi  rövid  időből  ered,  még  pedig  oly 
évekből,  melyek  mind  az  ő  életöknek,  mind  a  nem- 
zetnek legmozgalmasabb  évei  voltak.  Alig  van  tehát 
bennök  olyan  részlet,  a  minek  egy  vagy  más  tekintet- 
ben érdeke  ne  volna. 


♦)  Néhány  levelet,  töredékesen,  Halasi  Aladár  közölt  Petőfi 
RELiQinÁK  (Budapest,  1879  Franklin-társulat)  czimü  gyűjteményé- 
ben.   Atyám  engedte  át  neki. 

A  gyűjteményt  a  Szilágyi  IsTvÁN-nal  váltott  leve- 
lezés nyitja  meg.  Ki  és  mi  volt  atyámnak  Szilágyi 
István:  háládatos  lélekkel  sokszor  elmondta  ő  maga; 
megírta  Petőfinek  mindjárt  ismeretségük  kezdetén,  meg- 
emlékezik róla,  „az  Iza  partján  lakó  jó  barátról,*^ 
Petőfihez  írt  versében  és  részletesen  elmondja  Önélet- 
rajzá-han  is.*) 

Szilágyi  1842.  tavaszától  1844.  tavaszáig  lakott  Nagy- 
szalontán. Onnan  egy  időre  a  Szepességre  ment  a 
német  nyelvet  gyakorolni,  mert  Bécsbe  készült  az  or- 
vosi egyetemre.  De  a  történeti,  nyelvészeti  és  irodalmi 
tanulmányokra  nagyobb  volt  a  hajlama.  Kézsmárkon 
megbarátkozott  Hunfalvy  Pállal;  ez  az  ismeretség  még 
inkább  fokozta  buzgalmát  a  nyelvtudomány  iránt,  és 
Bécsbe  jutva,  beiratkozott  ugyan  az  orvosi  egyetemre, 
de  csakhamar  belátta,  hogy  ő  nem  arra  a  pályára  ter- 
mett s  Bécsben  léte  alatt  is  ideje  nagyobb  részét  a  le- 
véltárak kutatásával  töltötte.  A  következő  évben  a 
pesti  egyetemen  Horvát  István  oldalánál  folytatta  ta- 
nulmányait; 1845.  szeptemberben  pedig  tanárnak  hivták 
Máramaros-Szigetre,  a  hol  1885-ben  ünnepelték  meg 
negyven  éves  tanári  jubileumát. 

Vándorlásai  közben  keveset  levelezett  atyámmal,  de 
annál  élénkebb  lett  érintkezésök,  mihelyt  Szigetre  tele- 
pedett. Egyre  küldte  hozzá  a  könyveket  és  egyre  ser- 
kentette az  irodalmi  foglalkozásokra.  Nem  múlhatott 
debreczeni  vásár,  hogy  Szilágyi  a  szigeti  főiskola  eléggé 
gazdag  könyvtárából  egy-egy  jókora  köteg  könyvet  ne 
küldött  volna  Telegdi  debreczeni  könyvárushoz,  kitől 
aztán    atyám   valamely    „alkalmatossággal"    Szalontára 


*)  Lásd  a  jelen  kiadás  első  kötetében. 

szállíttatta,  hogy  a  jövő  debreczeni  vásárkor  ismét  azon 
az  úton  juttassa  vissza  Szigetre. 

Szilágyi,  széles  körű  és  a  részletekben  is  igen 
otthonos  történelmi  ismereteivel  mindig  szíves  szolgála- 
tára állott  barátjának,  ha  elbeszélő  műveihez  valami 
történelmi  adalékra  volt  szüksége. 

így  tartott  e  viszony  a  forradalomig;  akkor  egy- 
időre  megritkult  a  levelezés;  a  forradalom  után  azonban 
ismét  megindultak  a  könyvküldemények,  megújultak 
Szilágyi  buzdító  tanácsai  is,  és  gyakori  érintkezésök 
mind  addig  tartott,  míg  atyám  Szalontáról  el  nem  köl- 
tözött Nagy-Kőrösre,  a  hol  az  iskola  könyvtára  már  neki 
is  jobban  keze  ügyébe  esett.  Ez  idő  óta  ismét  megrit- 
kultak leveleik,  de  tartalmuk  mutatja,  hogy  ez  nem 
atyámon  múlt. 

Gyűjteményünkben,  időrend  szerint,  a  második 
,  helyet  a  PETŐn-vel  váltott  levelek  foglalják  el.  Mint 
fentebb  említem,  ezek  csaknem  teljes  számmal  meg- 
vannak; az  egész  sorozatból  alig  hiányzik  négy-öt. 
Sajnos,  hogy  a  hiányzók  közt  van  az  a  levél  is,  a  mit 
atyám  válaszúi  küldött  Petőfi  első  üdvözletére.  Ezzel 
kezdődött  barátságuk,  mely  utóbb  annál  mélyebbé  ^és 
bensőbbé  vált,  minél  jobban  megismerték  egymást.  Ter- 
mészetök  sok  ellenkező  vonása,  az  egyiknek  vérmes, 
heves,  nyughatatlan,  gyakran  erőszakos,  a  másiknak 
szelíd,  magába  vonuló,  szerény  jelleme,  úgy  látszik  — 
mint  két  kerék  egybevágó  fogai  —  jól  illettek  egymás- 
hoz. Még  csak  össze  sem  zördültek  soha,  pedig,  úgy 
hiszem,  ezt  Petőfiről  kevés  írótársával  szemben  mond- 
hatni cl.  Atyám  az  ő  hálás  lelkének  egész  melegével 
árasztotta  el  barátját  míg  élt,  eltűnése  után  pedig  alak- 
ját   és  barátságuk   emlékét   eszményi   fénykörrel  vonta 

be.  Négy  költeménye  van  az  S  emlékének  szentelve: 
Emléklapra,  A  honvéd  özvegye,  Emlények,  Harmincz 
Év  MÚLVA.  Mikor  ez  utóbbiakban  azt  írja,  hogy  „korán 
elhunyt  barátja"  gyakran  fölkeresi  5t  álmaiban  —  ez  nem 
költői  hevület,  hanem  egyszerű  hímezetlen  valóság. 
Emlékezem,  gyermek  és  i^ú  koromban,  az  ötvenes  és 
hatvanas  években,  többször  beszélt  el  egy-egy  ilyen 
álmot,  mindjárt  másod-,  harmad-nap;  részletei  nem  jut- 
nak eszembe,  de  többnyire  olyasmi  volt  az  álom,  hogy 
repülve  szálltak,  ketten  együtt,  a  levegőben.  Egyik 
alant  közlött  (Egressy  Gáborhoz  szóló)  levelében  le  is 
írja  egy  álmát  Petőfiről. 

Az  említett  négy  költeményen  kívül  sok  más  ver- 
sében is  feltör  kebeléből  egy-egy  sóhaj  elvesztett  barátja 
után.    íme,  néhány  ily  vonatkozás: 


„Nem  így,  magánosan  daloltam: 
Versenyben  égtek  húrjaim; 
Baráti  szem,  művészi  gonddal 
Függött  a  lantos  ujjain: 
Láng  gyúlt  a  láng  gerjelminél 
8  egygyé  fonódott  minden  ága. 
Hová  lettél,  hová  levél 
Oh  lelkem  iQnsága!" 

(Leteszem  á  lantot.) 


„Kis  mécsfényt  neked  is,  korod  büszkesége. 
Lángszellem!  ki  jövel  s  eltUnél  ...  de  hova?  — 
Mint  üstökös,  melyet  élők  nemzedéke 
Egyszer  lát  8  azontúl  nem  lát  többé  soha!" 

(NÉVNAPI  GONDOLATOK.) 

^Haj!  csak  egy  nem  akar  éledni,  —  —  hiába 

Jött  a  lanyha  szellő,  kikelet -nyilasa, 

És  a  nyári  harmat  .  .  . 

ő,  kit  úgy  szerettem,  ö,  kit  iigj  szerettél, 

A  közös  barát,  nincs  örömünnepednél, 

Lantja  mélyen  hallgat. 


De  fátyolt  a  búral  —  s  melylyel  köszöntélek. 

Ne  legyen  legalább  halotti  az  ének, 

Szólj  vidámabban,  lant! 

Az  öröm,  hogy  itt  vagy,  képtelen  reménynyel 

Csalogat :  ki  tudja,  hát  ő  nem  jön-é  el !  •  .  . 

Hátha  eljő  —  s  dallandl'< 


(EOBBSSY  6ÁB0BH0Z.) 


„Láttam  Marathon  győzedelmet, 
Spárta  leányi  honszerelmét, 
Xerxes  özön  hadát, 
Leonidást  Thermopylaeben, 
És  Tyrtaeustj  lanttal  kezében, 
Buzdítni  a  csatát ** 


„Ha  volna  költő  —  volna  ő  még, 
Kit  vágyunk  holtan  is  keres"  .  .  . 


(A  DALNOK  BÚJA.) 


■  (Plevna.) 


Lyrája  bűs  melancholiájának  egyik  állandó  pana- 
szos hangja  lett  e  fájdalmas  visszaemlékezés  azon  soha 
vissza  nem  térő  szép  időre,  a  mit  egytltt  éltek  át  s  mely- 
nek eltűntével  az  ő  lelkének  i^usága  is  örökre  oda  van. 

Művei  azon  példányának  czímlapjára,  a  mit  Petőfi- 
től emlékül  kapott  (1847.  évi  quarto  kiadás)  a  követ- 
kező idézeteket  jegyezte  be : 

....  qnand  il  le  voudra,  scribes,  docteurs,  poStes, 

II  sait  qu'il  peut,  d*an  soaffie,  en  yo9  bonches  muettoa 

Éteindre  vo8  clameurs, 
Et  qu'il  emportera  tontes  vos  voix  ensemble, 
Comme  le  vént  de  mer  emport  oü  bon  lui  semble, 

La  chanson  des  rameurs! 

En  vain  vos  légions  Tenvironnent  sans  nombre, 
II  n*A  qu'á  se  lever  pour  couvrir  de  son  ombre 

A  la  fois  tous  vos  fronts; 
II  n'a  qu'á  dire  nn  mot  pour  couvrir  vos  voix  gréles, 
Comme  un  char  en  passant  couvro  le  bruit  des  ailes 

De  mille  moucherons! 

Quand  il  veut,  vos  fiambeaux,  sublimes  anréole* 
Dont  vous  illuminez  vos  temples,  vos  idoles, 

Vos  dieux,  votre  foyer, 
Phares  ébluissants,  clartés  unlverselles, 
Pálissent  k  IVclat  des  moindres  étincelles 

Du  pied  de  son  coursierl 

(Hcao  V.  BYR0N-r61.) 

fiv/s,":^  at(Jtoc  aTtüaroc,  ájtol  8'  o5üva»,  xe  7Ó0ÜÍ  ts 
KáUiicev.  'Oouw.  J.  242.  *) 

Ugyanazon  évben,  mint  Petőfivel  kezdte  meg 
baráti  levelezését  ToMPÁ-val  is,  bár  vele  személyesen 
csak  1852-ben  találkozott  először.  Tompa  levelei  meg- 
vannak kezdet  óta,  atyám  leveleit  azonban  1852-ben,  a 
Tompa  házánál  tartott  rendőri  kutatás  alkalmával,  egyéb 

*)  EltUnt  látatlanul,  ismeretlenül,  nekem  csak  gyászt  és  fáj- 
dalmat hagyott. 

rátáival  együtt  lefoglalták,  a  kassai  hadi  töi'vényszékhez 
vitték  s  azok  oda  vesztek.  A  legrégebbi,  a  mi  meg- 
maradt, 1852  október  l-jén  kelt.  Ez  évvel  kezdem 
tehát  levelezésük  közlését;  csak  az  1847.  és  48.  évből 
vettem  még  be  Tompa  hat  levelét,  melyek  a  nép-nemzeti 
irány  törekvéseinek  megismeréséhez  s  a  „triumvirátus*^ 
személyes  viszonyaihoz   érdekes  adatokat  szolgáltatnak. 

Tompával  e  levelezés  1852  óta  még  tizenhat  éven 
át  folyt,  néha  sűrűbb,  máskor  ritkább  időközökben,  de 
megszakadás  nélkül.  Ez  volt  atyámnak  legtartósabb  s 
legösszefüggőbb  lánezolatban  folyó  levelezési  viszonya. 
Mintha  naplót  vitt  volna,  oly  részletesen  íollelhetők 
benne  az  ő  kevés  külső  változással  folyt  életének  ese- 
ményei, oly  híven  tükröződik  kedélyének  minden  hul- 
lámzása. 

S  mivel  e  cyclus  magában  is  elég  arra,  hogy  mint- 
egy önéletrajza  folytatásának  beváljék,  többi  barátaival 
váltott  leveleiből  az  önmagára  vonatkozó  közleménye- 
iket inkább  mellőztem,  s  csak  azt  vettem  be,  a  mi  vala- 
mely közérdekű  kérdésre  vet  világot.  így  a  Lévay 
JózsEF-fel  váltott  levelekből  felvettem  azokat,  melyek  a 
magyar  iskoláknak  és  a  tanári  állásnak  az  ötvenes  évek 
kezdetén  átélt  visszonyairól  szólnak ;  ToMOKv-val  váltott 
leveleiből  azt,  a  mi  a  magyar  Shakspere-kiadás  megin- 
dítását tárgyalja;  a  Szeriére  MiKLós-sal,  Kazinczy  Gá- 
BOR-ral  s  még  egy-két  távolabbi  ismerősével  folytatott 
levelezésből  azt,  a  mi  az  ő  szerkesztői  eljárásának  jellem- 
zésére szolgál:  Cseng ERY- vei  váltott  leveleiből  bevettem 
a  Kisfaludy-Társaság  újra  szervezésére  és  a  Szépirodalmi 
Figyelő  alapítására  vonatkozókat. 

Mert  ebben  s  egyáltalán  atyám  Pestre  költözésében 
(1860)  Cscngeiy  volt  az  ő  legbuzgóbb  támogatója.  Utóbb 

is,  életének  minden  nevezetesebb  fordulatánál,  bizalommal 
kérte  ki  Csengery  tanácsát.  Barátságuk  az  ötvenes  évek 
közepén  vált  bensőbbé:  Csengery  akkor  tájban  több- 
ször meglátogatta  őt  Kőrösön,  s  utóbb  ő  is,  ha  Pestre 
rándult,  Csengeryhez  szállt.  A  ki  csak  távolabbról  is- 
merte őket,  alig  hitte  volna,  hogy  gondolkozásukban, 
sőt  kedélyök  világában  is  mennyi  volt  a  rokon  vonás. 
Az  a  kiválóan  komoly  férfiú,  a  kit  köz-pályafutása  ma- 
gaslatán sokan  hideg  politikusnak  és  tudósnak  tartottak, 
nem  csak  eszével  és  értelmével  méltányolta  a  szépiro- 
dalmat, mint  a  társadalmi  élet  egyik  hatalmas  ténye- 
zőjét, hanem  szíve  és  kedélye  egész  fogékonyságával, 
mondhatni,  folyvást  benne  élt.  Kevesen  vannak,  kivált 
Magyarországon,  a  kik  a  költészetet  maguk  nem  mű- 
velve, az  ó-  és  új-kor,  a  külföld  és  a  haza  irodalmának 
minden  kiváló  költői  alkotását  oly  alaposan  ismerjék, 
mint  ő,  s  a  költészethez  és  a  költőkhöz  oly  meleg  rokon- 
szenvvel vonzódjanak.  E  vonzalom  i^ú  kora  óta  kez- 
dődve, megmaradt  nála  mindvégig.  A  forradalom  előtt, 
mikor  a  Pesti  HiRLAp-ot  szerkesztette,  thea-estélyeinek 
az  egész  i^ú  irodalom  csaknem  mindennapos  vendége 
volt.  Czakó  Zsigmond,  mikor  lelkében  ama  kétségbeesett 
végső  elhatározás  megfogamzott,  őt  kereste  föl,  hogy 
meghasonlott  kedélye  keserveit  előtte  még  egyszer  ki- 
öntse;  ott  nála,  az  ő  pisztolyával,  lőtte  főbe  magát. 
Petőfi  is  sűrűn  be-benyitott  hozzá;  elszavalta,  ha  volt, 
legújabb  költeményét,  megnézte  a  ^külföldi  lapokat  és 
—  várta  a  forradalmat.  „Önök  nem  hiszik,  hogy  meg- 
z"  —  mondta  Csengerynek  még  1847-ben  —  „de  én 
sem;  érzem  előre,  mint  a  kutya  a  földindulást!"  E 
idületlen  előérzet  emlékét  soha  sem  feledte  Csengery ; 
)bnek  tartotta  azt  a  puszta  kuriózunmál ;  nekem  akkor 

mondta  el,  mikor  egy  értekezésben  azt  fejtegettem, 
hogy  a  magyar  forradalom  bekövetkeztének  biztos  elő- 
érzete az  egykorú  írók  közül  Széchenyi  és  Petőfi  mű- 
veiből mutatható  ki  leghatározottabban;  hogy  míg  má- 
sok csat  kombinálgattak,  ők  ketten  csaknem  jós-szemmel 
látták  azt:  Széchenyi  rettegve  tőle,  mint  iszonyú  rém- 
től, Petőfi  rajongó  lélekkel  várva,  mint  szabadító  angyalt. 
Atyám  költészete  iránt  különösen  erős  volt  Csen- 
gerjTiél  a  fogékonyság  és  a  rokonszenv.  Egész  lélekkel 
tudta  élvezni,  mint  talán  nem  sokan,  nemcsak  magasabb 
szárnyalású  költeményeit,  hanem  humora  játékait  is. 
Elvezni  és  megértetni  másokkal.  Csengery  kittlnő  fölol- 
vasó volt.  Hangja  nem  erős  ugyan,  de  igen  kellemes 
8  kiejtése,  hangsúlyozása  és  hangjának  értelmező  ámyar 
latai  rendkívtil  alkalmasok  arra,  hogy  a  hallgató  figyel- 
mét bonyolultabb  szerkezetű  költeményeken  át  is  bizton 
vezessék,  előtte  mind  az  alapeszmét,  mind  az  egyes 
homályosabb  részleteket  könnyen  felfoghatóvá  tegyék. 
Bizalmas  körben  szívesen  olvasott  egyet-egyet  atyám 
balladáiból.  Akár  Kozgonyiníj  játszi  enyelgését,  akár  a 
GoETHÉ-ből  fordított  Ballada  drámai  jeleneteit,  akár  a 
humorosabb  tárgyakat,  pl.  Pázmán  lovao  második  ré- 
szének tréfás  bohózatát  kellett  tolmácsolnia,  előadása 
nagy  elevenséggel  tudott  kitűntetni  minden  mozzanatot ; 
arczán  alig  mozdult  egy  vonás,  hangja  alig  szállt  vagy 
emelkedett,  de  a  dialógokat  oly  jellemzően  emelte  ki, 
mintha  a  beszélő  alakok  jelentek  volna  meg  a  hall- 
gató előtt.  Ily  fölolvasás  különösen  alkalmas  arra,  hogy 
első  hallásra  megnyerjen  olyanokat,  a  kik  a  fölolvasott 
költeményt  nem  ismerik,  vagy  nem  egészen  ismerik. 
Csengery  örömmel  is  emlékezett  reá,  hogy  az  akadémia 
egypár    kitűnő  tagjának   figyelmét   atyám   költészetére 

az  ő  felolvasásai  irányozták  elSször.  Viszont  atyám 
mindig  sokat  tartott  Csengery  Ítéletére.  Toldi  Szerelme 
közzétételére  is  csak  az  5  buzdító  nyilatkozatai  után 
határozta  el  magát.  Ez  1879  nyarán  történt.  Toldi 
Szerelme  már  készen  hevert  május  óta,  befejezve  és  le 
is  tisztázva,  de  kiadására  atyám  még  magában  megálla- 
podva nem  volt.  Mikor  elkészíilt  a  mű,  először  nekem 
mutatta  meg.  De  nekem  nem  volt  bátorságom  határo- 
zottan és  habozás  nélkül  javasolni,  hogy  tegye  közzé. 
Emlékeztem  a  hatásra,  a  mit  Buda  Halála  kiadása 
után  „a  nyilvánosság  hercze-hurczája"  tett  reá.  Azóta 
még  érzékenyebbekké  lettek  idegei,  még  vissza- 
vonúlóbbá  lett  szokásaiban,  még  tartózkodóbb  minden 
zajtól  és  minden  izgalomtól  egész  valója.  S  Toldi  Sze- 
RELMÉ-től  nem  vártam  más  hatást,  mint  Buda  Halálá-ó 
volt.  Féltem,  hogy  e  költemény,  mely  sem  az  első 
Toldi  népmesei  egyszerű  szerkezetével  és  naivságával, 
sem  Toldi  Estéje  melancholiájával  és  humorával  nem 
ragadja  meg  az  olvasó  figyelmét  s  nem  kelthet  oly 
egységes  hangulatot,  mint  ezek,  valami  idegen  jelenség 
lesz  a  mai  sietős  világban,  mikor  irodalom  és  közönség 
az  eposzi  előadás  hangjától,  jellemzési  módjától,  fordula- 
taitól régóta  elszokott,  az  olvasmányokban  is  rohamosabb 
élvezetet  keres,  a  színezés,  a  jellem-rajzolás,  a  nyelv,  a 
verselés,  s  a  részletek  nyugalmasabb  megfigyelésére  se 
ideje,  se  türelme  s  talán  kedve  sincs.  Kétségeimet 
nem  akartam  eltitkolni,  atyám  pedig  nagyon  is  fogékony 
volt  még  sötétebb  színben  látni  a  dolgot.  Félre  akarta 
tenni  a  költeményt:  „hadd  pihenjen."  Kérésemre  mégis 
átadta  olvasni  Gyulainak.  Gyulai  hallani  sem  akart 
scrupulusainkról,  sülhette  a  mű  kiadását.  Sürgette  min- 
den habozás  nélkül,  sőt  csaknem  ttlrelmetlenséggel.    De 

cz  most  mAr  késő  volt.  Atyám  nem  hitte  5t  eléggé  elfogu- 
latlannak maga  és  műve  iránt.  Lassanként  mind  inkább 
beleélte  magát  a  gondolatba,  hogy  műve  nem  a  mai 
világba  való  s  ebben  meg  is  nyugodott,  kedvetlenség 
és  boszuság  nélkül.  Csendes,  derült  humorral  jegyezte 
meg  egyszer:  „Ha  kiadnám,  még  azt  találnák  kérdezni, 
a  mit  Ariostótól  kérdett  az  ő  nagyúri  pártfogója,  Hyppolit 
érsek,  mikor  ORLANDO-ját  nála  bemutatta:  Ugyan,  Lodo- 
vico,  honnan  tudtál  ennyi  képtelenséget  összeszedni?" 
S  a  kézirat  visszavándorolt  az  íróasztal  rejtekébe. 

A  nyarat  atyám  a  Margitszigeten  töltötte.  Ősz  felé 
oda  költözött  Csengery  is,  kivel  az  utóbbi  évek  alatt 
csak  ritkábban  és  futólag  találkoztak,  mert  Csengery t 
elfoglalták  a  közügyek,  atyám  pedig  nem  járt  sehova. 
Most  a  betegség  Csengerynek  is  meghozta  az  otiumot 
s  alkalmuk  volt  többször  és  egész  nyugalommal  beszél- 
getni. Atyám  megmutatta  Toldi  Szerelme  kéziratát, 
s  midőn  Csengery  is  határozottan  a  Gyulai  véleményéhez 
csatlakozott,  lassankint  mégis  megbarátkozott  a  közzé- 
tétel gondolatával,  de,  mint  a  jelen  kiadás  első  kötetéhez 
írt  BEVEZBTÉs-ben  (XXII.  lap)  már  említem,  igyekezett 
arra  oly  módot  keresni,  melylyel  minden  előleges  hirde- 
tésnek, reclámnak  s  a  közönség  érdeklődése  mesterséges 
fólkeltésének  lehetőleg  elejét  vegye. 

Ez  a  margit-szigeti  időzés  volt  utolsó  tartós  együtt- 
létök.  Csengery  betegsége  rohamosan  rosszabbra  for- 
dult. A  telet  mind  a  ketten  többnyire  szobába  zárva 
töltötték.  Tavaszszal  Csengery  kiköltözött  városligeti 
nyaralójába,  atyám  pedig  ismét  a  Margitszigetre  készült. 
De  még  egyszer  látni  akarta  barátját  s  kiment  hozzá 
a  ligetbe.  Vele  voltam  én  is.  Fájdalmas  találkozás 
lett   belőle.     Csengery  már  elvesztette  a  hangját,    csak 


Digitized  by  VjOOQ  IC 


XVI  BBYEZBTÉS. 


suttogva  tudott  beszélni,  atyám  pedig  nem  hallott  jól, 
a  suttogást  nem  értette.  Nekem  kellett  Csengeiy  sza- 
vait hangosabban  ismételnem.  Nem  is  nyújtotta  hosszúra 
látogatását,  kezet  nyújtott  barátjának,  e  szavakkal: 
„Ugy  kell  búcsúznom  tőled,  mint  az  adomabeli  kis  ter- 
metű káplártól  búcsúzott  a  szálas  újoncz,  mikor  azt  kö- 
vetelte tőle,  tartsa  a  fejét  katonásan  magasra  s  nézzen 
mindig  előre  egyenest:  Ügy  hát,  káplár  uram,  áldja  meg 
az  isten,  vegyünk  búcsút  egymástól,  mert  én  káplár 
urat  egy-hamar  nem  látóin.  Te  sem  beszélhetsz  velem 
mostanában,  míg  a  hangod  vissza  nem  tér.*^  Csengery  ha- 
lovány arcza  földerült  egy  pillanatra,  megszorította  a  felé 
nyújtott  kezet,  aztán  elváltak  s  többé  nem  látták  egymást. 
ÖYULAi-val,  a  ki  leghosszabb  ideig  s  legbizalmasabb 
barátja  volt,  aránylag  kevés  levelet  váltott  atyám.  Addig 
is,  míg  Nagy-Kőrösön  lakott.  Gyulai  szívesebben  lerán- 
dult maga  oda,  mintsem  levelezzen.  0  volt  a  körösi 
nagy  kollégium  tövében  szerényen  megvonult  tanári 
hajlék  leggyakoribb  pesti  vendége.  A  többiek:  Kemény, 
Csengery,  Toldy,  Brassai,  Salamon,  ha  jöttek  is,  csak 
egy-egy  napig  maradtak;  Jókai,  úg^  hiszem,  mindössze 
egyszer  vagy  kétszer  volt  ott,  Eötvös  pedig  sok  készü- 
lődés után  sem  jutott  le.  Gyulai  néha  egész  hetet  s 
többet  is  ott  töltött.  Tagjául  tekintette  őt  a  kis  család 
8  ő  is  beérte  ennek  mindennapos  szerény  életmódjával. 
Mikor  atyám  Kőrösről  a  fővárosba  telepedett,  akkor 
Gyulai  Kolozsvártt  lakott  ugyan,  de  csakhamai',  ő  is 
Pestre  költözött  s  azóta,  húsz  esztendőn  át,  ő  maradt 
írótársai  közül  leghűbb  látogatója.  Nem  vette  rovásra, 
hogy  atyám  évenkint  talán  egyszer  kétszer,  utóbb  annyi- 
szor sem  adta  vissza  látogatásait.  0  csak  jött,  eleven 
séget,  zajt,  irodalmi  híreket  hozva  magával,  és  fölrázva 

atyámat  elvonultságából.  S  a  mint  ez  elvonúltság  évről- 
évre  mélyebbedve,  atyámat  a  betegség  s  szemeinek  és 
hallásának  megromlása  mindinkább  a  saját  gondolatai^ 
emlékei  és  humora  belső  világára  szorította,  sajátságos, 
azt  hiszem  példátlan  viszony  fejlett  ki  kettejök  között. 
Atyám  csak  a  múltnak  akart  élni:  emlékeinek,  gon- 
dolatainak; dolgozgatni  félretett  művein,  de  óvakodni 
minden  külső  izgalomtól,  kerülni  minden  érintkezést  a 
nyilvánossággal.  Gyulai  pedig  azon  volt,  hogy  ebből 
az  elvonulásból  kirázza  őt,  hol  komolyan,  hol  tréfásan. 
„Megboszantom  Jánost;**  —  néha  egyenesen  ezzel  a 
szándékkal  lépett  be  hozzá.  Atyám  tudta  s  föltette  ma- 
gában, hogy  csak  azért  sem  fog  boszankodni:  „Ahá! 
megint  kötekedni  akar  Pali!"  s  csak  hallgatta,  moso- 
lyogva a  bajsza  aJatt.  Olykor  visszavágott  ő  is  egy-egy 
élczczel,  de  nyugalmából  nem  engedte  magát  föltüzclni. 
Csak  azért  sem  engedte!  Látta  a  helyzet  komikumát  és 
kedve  telt  benne.  ;,Ugy  vagyunk  mi  ketten"  —  mondta 
egyszer  —  „mint  mikor  a  szundikáló  vén  komondor 
körűi  enyeleg  a  kölyök-kuvasz ;  csipkedi,  kapkodja, 
ugrál  körülötte,  az  öreg  meg  csak  néha-néha  vakkant 
egyet."  Hanem  a  tréfából  egyszer-egyszer  komoly  boszú- 
ság  is  lett:  például  mikor  Gyulai  arra  sarkalta,  hogy  az 
OsziKÉK-et  ne  rejtegesse  tovább  a  fiókban.  Neki  szól  a 
Hagyaték  czímű  vers,  mintegy  válaszúi  a  sürgetésekre. 
De  Gyulai  erősen  hitte,  hogy  atyámra  jó  hatása  lesz, 
ha  elszigeteltségéből  kilép  s  mikor  többé  c  tárgyat  élő 
szóval  emlegetni  nem  merte,  levélben  és  komoly  érzel- 
mekre hivatkozva  ismételte  sürgetéseit.  így  keletkeztek 
1877  október  20— 22-én  kelt  leveleik. 

Gyulainak    utolsó    ilyen    „mcgboszantó"    inváziója 
Petőfi  szobrának   leleplezésekor   (1882  október  15)  tör- 

Arany  Urelezéie.  I.  B 

tént.  Pár  nappal  az  ünnepély  előtt  ezzel  rontott  be: 
^ János!  Eljössz-e  a  leleplezésre?  Ha  nem  jössz,  a 
ÍPetSfisták  azt  mondják,  irigységből  maradtál  itthon.'^ 
„Hiszen  megyek !  Már  varrja  is  a  szabóm  a  meggy-szín 
mentét  és  a  buzavirág-szín  nadrágot,"  felelt  tréfálva 
atyám.  Valóban  készült  is  az  ünnepélyre,  de  már  nem 
mehetett  el.  Betegsége  acuttá  vált  s  néhány  nap  múlva 
ravatala  fölött  mondotta  utolsó  búcsúszavait  hozzá  Gyulai. 
Csak  néhány  szó  volt;  de  a  ki  hallotta,  azt  hiszem, 
soha  sem  felejti  el. 

Atyámnak  többi  barátaival  váltott  leveleiből  legin- 
kább csak  az  irodalmi  tárgyúakat  vettem  föl.  Ezek 
száma  nem  nagy.  Sem  ő,  sem  barátai  nem  voltak  buzgó 
levelezők.  SzÁsz  KÁROLv-lyal  harmincz  évi  belső  barát- 
ságuk ideje  alatt  alig  váltottak  harmincz  levelet,  s  ezek 
nagy  részét  is  a  Figyelő  és  a  Koszorú  szerkesztése  idején, 
melyeknek  Szász  volt  a  legszorgalmasabb  munkatársa. 
Többi  barátaival  még  annyit  sem. 

Tárgyánál  és  stíljénél  fogva  az  egész  gyűjtemény- 
ből kiválik  a  Szemere  PÁL-lal  cserélt  levél.  Az  érdemes 
öreg,  1860-ban,  az  ^  akkori  szokása  szerint,  egy  elmél- 
kedést írt  atyám  Remény  czimű  költeményére,  s  ezt  neki 
levél  alakban  megküldötte.  Atyám,  úgy  látszik,  hasonló 
modorban  akart  válaszolni  reá;  ez  lett  volna  talán  az 
egyetlen  ;,epistola^,  a  mit  életében  írt.  De  nem  tudom 
befejezte  és  elküldötte-e?  Levelét  kerestettem  a  Szemere- 
TÁR-ban,  de  nem  akadtak  nyomára.  Az  a  bevégzetlen 
rész,  a  mit  közölhetek,  saját  kéziratai  között  volt,  nem 
mint  fogalmazvány,  hanem  mint  elküldésre  szánt,  de  fél- 
ben maradt  levél.  Hasonló  alakban  találtam  kéziratai 
között  egy  ismeretlen  költőhöz  1860-ban  s  egy  úri  nőhöz 
1865-ben  irt  kész  leveleit  is.  Hogy  ezeket  a  czímzet- 

tekhez  ilyen  alakban,  vagy  talán  módosítva  elküldte-e, 
nem  tudom. 

Az  egész  levélgyüjtemény  összeállításánál,  mint 
fentebb  említem,  főleg  arra  törekedtem,  hogy  az  érdek- 
lődő olvasónak  módot  adjak  végig  tekinteni  atyám 
életén,  mintha  naplót  foi^atna,  megismerkedni  gondolat- 
és  kedélyvilágával,  s  ezeknek  fokonkénti  fejlődésével 
és  változásaival.  Óhajtom  és  remélem,  hogy  azok,  a  kik 
őt  eddig  inkább  csak  írói  míiveiből  ismerhették,  e  leve- 
lekből egész  egyéniségét  közelebbről  szemlélve,  megért- 
sék azt,  mi  volt  jellemében,  minden  egyszerűsége  és 
visszavonuló  természete  mellett,  az  a  vonzó  tulajdonság, 
a  mit  barátai  és  mindazok,  a  kik  őt  közelebbről  ismer- 
ték, különösen  jellemző,  egyéni  vonásnak  tekintettek, 
8  a  miért  oly  meleg  rokon-érzelemmel  és  szeretettel  ra- 
gaszkodtak hozzá. 

Legyen  a  gyűjtemény  e  szép  baráti  viszonyoknak 
is  emléke. 

Budapesten,  1886.  május  hóban 

Ar.vny  László. 


B^ 

A  FORRADALOM  VÉGÉIG. 


1§Í5— 1849. 


Arany  levelezése.  I. 

1845—184/. 

CIO  Kelet  nélkül,  talán  1844-b61. 

Kedves  Barátom  Uram!  A  Nyáréji  álmot  csakugyan 
megtaláltam,  a  padláson,  eső-víztől  átázva,  összepenésze- 
sedve,  s  mivel  összefűzve  sem  volt,  annyira  széthányva, 
hogy  mesterség  volt  összeszedni.  Ily  alakban,  mint  ol- 
vashatatlant, el  nem  küldhettem :  használtam  tehát  hosszas 
betegeskedésem*  hidegleléstől  szabad  óráit,  s  letisztázva 
íme  küldöm.  Azonban  csalatkoznék  ön,  ha  benne 
egyebet,  mint  nyelvgyakorlati  próbafordítást  képzelne. 
Es  darabos  ez  is,  mert  Shakespeare  tömött  stíljével  nem 
én,  kezdő,  de  a  nagy  Wieland  is  ugyancsak  küzdve 
birkózik,  hogy  a  bővebb,  s  egyszersmind  rokon  német 

nyelvre  bár  —  áttehesse.  Azonban  a  darab  menetét, 
velejét  belőle  föl  lehet  talán  fogni,  annyival  inkább,  mivel 
szolgai  fordításom,  a  Wielandétól  —  hanem  ha  erős 
szükség  esetében  —  távozni  nem  mert.  S  a  jambusok?  — 
a  hogy  lehetett.  Miattok  kitételt  nyomorítni  nem  akartam. 

Arany. 

[2.]  Szalont  A,  augusztus  1-én  1845. 

Kedves  Barátom  Uram!  Megbocsát  ön,  ha  szinte 
másfélévi  hallgatásom  után  elűzöm  vagy  előidézem  unal- 
mát jelen  soraimmal.  Ön  holléte  felőli  bizonytalanság 
tartóztatott  vissza,  hogy  két  rendbeli  levelére  feleljek, 
különben  meggyőződhetik,  hogy,  ha  tudom  csak  egyszer 
is  tartózkodása  bizonyos  helyét,  nem  mulasztom  el  az 
én  s  a  köröttem  levők  sorsáról  tudósítani.  Legelőször 
is  köszönetet  tolmácsoljon  levelem  önnek  két  ízbeli 
megemlékezéséért,  köszönetet  a  szívességért,  melylyel 
Sophoklcs  német  fordítását  megküldeni  kegyeskedett,  mit 
én  ezer  örömmel  olvastam,  oly  elégülten,  mint  csak 
fordítást  olvashatni.  Óhajtanék  e  könyv  iránt  rendelést 
kapni,  mikor  és  hova  szállíttassam. 

ön  eltávozta  óta  könyvtáram  néhány  angol  könyvvel 
szaporodott,  mely  nyelvet  most  már  szinte  oly  szabadon 
olvasok,  mint  a  németet.  Shakespeare-t  és  Byront  egé- 
szen birom,  Bulwcrtől  7.  W.  Irvingtől  1.  Boz  Dickens- 
től  2  kötetet.  Shakespeare  7,  Byron  5  kötet.  Kötete 
45  pkr.-ba  kcrul.  Ezen  az  áron  meg  lehet  kapni,  stereo- 
typ,  de  azért  igen  szép  és  tisztán  olvasható  betűkkel 
kis  ^/g  vagy  nagy  ^/ic  fonnában  minden  angol  írót, 
külön-külön   is,   darabonként.  —  Shakespeare-t  buzgón 

fordítám,  de  Lemouton  Milike  kivágott.  Sajnálom  meg- 
venni fordítását,  pedig,  úgy  lehet,  megkritizálnám  — 
mivel  nekem  Shakespeare-en  igen  sok  stúdiumom  van 
már  eddig.  Lássa,  édes  barátom,  így  támad  a  kritikusi 
irigység. 

Gondolja  meg,  mire  vetettem  fejemet.  Nem  dics- 
yéígyhóly  hanem  —  nevessen  rajta  —  nyereség  kívánás- 
ból, kenyéríróvá  akartam  lenni.  írtam  Nagy  Ignácznak, 
hogy  ha  kell,  fordítok  a  Regénytár  számára  akármely 
—  általa  kitűzendő  —  angol  regényt.  Azonban,  bár 
elég  illedelmes,  válasza  az  lőn,  hogy  12  kötet  regényre 
elegendő  kézirata  van,  akkor  pedig  a  Tár  ismét  meg- 
szűnend,  javalá  azonban,  hogy  a  Nemzeti  Színház  szá- 
mára fordítanám  le  Merry  Wifes  of  WiNDSOR-át  Shakes- 
pearenek.  Nem  azért,  hogy  beküldjem,  hanem  hogy 
erőmet  kisértsem,  belé  fogtam  és  két  felvonást  le  is 
fordítottam,  de  látom,  Mili  azt  is  kitálalta,  hadd  egye, 
a  kinek  kell. 

Mit  írjak  e  darázs-fészekről  itt?  PöflF,  és  pufi;  czi- 
vódás,  mint  quondam,  cannibalismus  mint  quondam.  — 
En  elszigeteltem  magamat  tőlök.  Családomnak,  hivata- 
lomnak élek,  8  néha  a  literaturában  dilettanskodom.  A 
tisztváltozás  igen  nagy  szemeket  nyitott;  az  értelmiség 
itten  a  conservativismus  mellett  nyilatkozott.  ^A  ki 
G — t  nem  szereti,  azt  a  f — e"  stb.  Én  magam  most  is 
szabadelvű  vagyok,  de  fájdalmasan  hat  rám  érezni,  hogy 
nincs  e  megyében  elvrokonom.  Meglehet,  nekem  ktllönös 
fogalmaim  vannak  a  szabadelvűségről.  Ha,  mit  nem 
remélek,  ön  valaha  egy  firkát  olvasna  Vadonfy  Ber- 
talantól, abból  hozzávethetne  politikai  hitvallásomhoz* 
Igaz  barátja,  '  Arany. 

(s.]  SzALONTA,  dcczember  4-én  1845. 

Kedves  Barátom  Uram!  Tegnap  vevém  becses  le- 
velét, 8  már  sietek  válaszolni,  nem,  hogy  nyűgtől  mene- 
küljek, de  mert  kin  volna  tovább  halasztani  válaszomat. 
A  biographia  kiegészítő  részét  s  a  bizodalnjat,  melylyel 
az  egész  levél  irántam  elöntve  van,  köszönöm;  —  kö- 
szönöm a  jó  napot,  melyet  ön  szerzett  számomra  nem- 
mostoha állapotának  tudatásával,  s  mind  azzal,  mik  az 
igen  kedves  sorokban  foglalvák.  Áldja  meg  az  isten 
érte  állandó  testi  egészséggel;  mert  szellemileg  nincs 
okom  aggani  az  ön  jövendője  fölött. 

Bizodalma  —  mint  volt  mindig,  ezentúl  is  szent  lesz 
előttem.  Leveleimet  vegye  úgy,  mint  tiszta  hajlamom 
nyilatkozását,  s  ha  netán  sűrűbben  beköszöntenének, 
mint  önnek,  mostani  bokros  —  s  mint  némely  Sziget- 
környékiektől  értem,  valóban  terhes  —  hivatali  foglalatos- 
ságai elolvasásukat  megengednék,  rakja  őket  rakásra 
szünnapokig.  Nekem  elég,  hogy  ön  nem  nézi  le  őket, 
8  hogy  néha,  ha  úgy  tetszik,  válaszol  rajok. 

No  de,  dologra;  mondaná  valamelyik  hírlapi  ér- 
tekező. Hogy  ön  nem  úgy  tett  Bécsben,  mint  én,  ki  a 
Burg-ot  megkerültem,  azt  gondolom.  Hogy  az  orvosi 
pályát  félben  hagyta,  igen  jól  tette:  ha  állandóul  pap 
nem  lenne,  még  jobban  tenné.  De  hát  mi?  úgy-e?  — 
Biz  ez  kérdés,  mai  világban.    Felelnék:  Professor  ohne 

Papság.    Sziget  úgy  is  csak  gradus  ad isten  adja, 

mielőbb  úgy  legyen.  Egyébiránt,  részemről  Szigetre 
semmi  ellenvetés:  becsületes  magyar  város,  tele  zsidó- 
val; laktam  egyik  fogadójában  1836-ban,  mint  a  vándor 
Thalia  sarukötője.  Aranyos  főkötős  zsidónők,  zsidóle- 
pényt árúlók,  az  Iza  vize,  melyen  átgázoltam ;  túl  rajta 

€gy  dísztelen  hegy,  melyen  mászkáltam,  s  melyről  egy* 
helyt  vagy  tíz  ölnyi  lecsúszás,  persze  akaratlanul,  egy 
nadrágom  életébe  került  —  ezek  a  képzetek  vannak 
összegüzsolva  elmémben  Sziget  eszméjével,  meg  Kisfa- 
ludy iLKÁ-ja,  melyben  —  nem  emlékezem  már,  vajon 
valami  medve  —  vagy  medve  kergető  szerepét  vit- 
tem-e. De  erre  most  már  bajosan  emlékeznek  a  szigeti 
főurak. 

És  Zrínyi*)  hatástalan?  Boldog  isten!  mi  hatjí 
meg  ez  urakat?  Talán  a  puszta  úgynevezett  Theater- 
coup-k,  azok  az  előre  nem  látott,  következőleg  nem 
várt,  következőleg  sem  félt,  sem  remélt  detis  ex  machi- 
fiák,  milyenekkel  ma  némelyek  hatást  akarnak  eszkö- 
zölni? S  így  aztán  jön  a  hatás  sokszor;  mint  hatás  volna 
ha  most,  az  éj  homályában,  írószobám  ablakát  valaki 
véletlenül  bevágná;  vagy  legszebb  beszélgetés  közben 
arczúl  csapna.  Minél  többet  olvasok  a  drámáról,  drá- 
mai hatásról,  annál  inkább  meggyőződöm  arról,  s  mi- 
nél több  összehasonlítást  teszek  Macbeth,  Bánk-Bán, 
m.  Richárd,  és  Angelo  stb.  között,  annál  tisztábban 
van  előttem,  hogy  sokkal  több  érdeket  gerjeszt  a  né- 
zőben a  rettegve  vagy  remélve  várt,  minta  váratlan:  a 
rejtek  ajtók,  a  minden  tudók,  élő  krónikák;  mely  utób- 
biakat mind  addig  nem  tud  a  néző  miért  szimdikálnak 
a  színpadon,  míg  egyszer  a  darab,  va^  éltök  vége 
felé  kitárják  mély  bölcsességöket,  nehogy  előbb  szúrja 
őket  valaki  keresztül,  mint  —  selyem  hemyókint  —  le- 
rakhatnák gyümölcsöző  tojásaikat,  melyekből  aztán  a 
darab  fonódik.  Kölcseynek  igaza  van,  midőn  azt  mondja : 


*)  Szilágyi  BzínmÜTe,  melyet  a  nemzeti  színház  előadásra  nem 
fogadott  ely  mint  „hatástalant". 

^csak  az  a  darabban  természetes,  mit  abban  várni  vagy 
rettegni  lehet'^,  —  minél  több  a  várni  vagy  rettegni  való? 
annál  érdekesebb  a  darab ;  de  a  hol  némely  aluszékony 
jelenetre  rácsattan  valamely  nem  várt  mennykő,  az, 
gyermekeket  talán  megijeszt,  de  felnőtt  egyénnek  nem 
gyönyörködtető.  Azonban  ön  ezeket  jobban  tudja,  mint 
a  szalontai  kis  nótáros,  s  hogy  jobban,  tanú  Zrínyi,  kit 
epedve  várok,  mint  szinte  a  többi  Ígérteket  is. 

Hát  ez  a  kalendáriom-levél  mit  keres  itt?  kérdi 
talán  ön,  a  mint  levelem  felbontásával  kihullott  annak 
béllése,  s  talán  egyszersmind   eszébe  is  jutott  a  horáci : 

„Occidit  legcndo, 
Non  missura  cutem  nisi  plena  cruoris  hirudo."  *) 

Most  az  egyszer  távol  legyen  e  hiúság  tőlem.  Ez 
a  vers  Byron  Don  JuAN-ja  (16  énekes  satyricus  eposza) 
Ill-ik  énekében  van,  általa  egy  új  görög  költő  szájába 
adva,  az  Archipelagus  egyik  szigetén.  Engem  e  vers 
megkapott.  Meglehet,  ha  fordításban,  olyanban  kivált, 
mint  ez,  olvasom :  szintúgy  érzéketlen  maradok  mellette, 
mint  alkalmasint  ön  most;  de  angolul  olvasva,  s  ott,  a 
hol  felhozatik,  nem  hiszem,  hogy  önt  is  meg  nem  ra- 
gadná. Alant  a  szó  szerinti  fordítás  prózában.  Próbálja 
kipréselni  belőle  azon  érzéseket,  s  ha  nem  megy,  ne 
lökje  el,  hanem  tartsa  meg  akkorra,  midőn  angolul  ér- 
tend.  Mert  ez  óda  —  vagy  elegico-óda  —  vagy  micsoda, 
igen  szép.  Byronnál  csak  egyet  olvastam  még  (NB.  még 
sokat  nem  olvastam)  ilyen  szépet:  a  híres  ódát  Napo- 
LEON-ra.  Meglehet,  még  azt  is  elküldöm,  legalább  próza  for- 
dításban.   Az  eredeti  itt  váltogatva  rímel :  nekem  ennyit 


*)  Az  Ars  poetica  utolsó  sora. 

tenni  is  veszett  munka  volt  rím  dolgában  —  innen  a 
rímek  átkozottak.  Az  angol  nyelv  jobbadán  egytagú 
szókbul  áll,  melyek  flexió  által  sem  válnak  több  tagú- 
akká,  hanem  „á  la  Samu  nadrág"  maradnak.  Mi  pedig 
egytagú  szavainkat  is  addig  ragozzuk,  míg  négy-öt 
tagú  nem  válik  belőlük  s  innen  a  nehézség  angolból 
szót  szóval,  sort  sorral,  mértéket  mértékkel  és  rímet 
rímmel  visszaadva  fordítni. 

Isten  áldja  meg  önt  testi-  és  lelkiképen,   oly  bizo- 
nyosan, mint  a  mily  forrón  óhajtja  tisztelő  barátja 

Arany  János. 


Jegyzet.  A  levélben  említett  byroni  költemény  fordí- 
tásáról maga  Arany  utóbb  íalán  meg  is  feledkezett;  Szi- 
lágyi küldte  neki  vissza  annak  másolatát  1859-ben,  kérve, 
hogy  a  máramaros-szigetiek  javára  szerkesztett  albumba 
fölvehessek.  így  jutott  e  fordítás  előbb  a  Szigeti  ALBUM-ba, 
később  az  Összes  költemkntek  közé  is,  de  változtatások- 
kal. Lásd  erre 'nézve  az  alább  közölt  1859  október  25-iki 
levelet.  Ide  iktatjuk  azonban  a  fordítást  első  alakjában; 
talán  némelyeket  érdekelni  fog,  hogyan  birkózott  meg  ,,a 
szalontai  kis  nótáros"  Byron  egyik  legtömöttebb  stilű  köl- 
teményének fordításával. 


1. 


Szigethazám,  szigethazám ! 

Hol  Sappho  égett 's  énekelt. 
Hol  terme  harcz  és  bék'  müve, 

Delos  me<;állt  és  Phoebus  kelt! 
Örök  nyár  hint  még  rá  sugárt, 
De,  napján  kUl,  minden  leszállt. 

2. 
Skios  mnzsája  s  Téosé, 

A  hős  kobza,  a  szerelmi  lant 
Másutt  lelt  hirt  ^.^zép  szigetek.** 

Csak  itty  a  bölcsŐQ,  semmi  hang 
Abból,  mit  ecbo  elrepit 
Messzebb,  mint  hőstök  énekit. 

3. 
Néznek  Marathonra  a  hegyek  — 

S  Marathon  a  tengerre  néz; 
Ott  álmodoztam  egykor  én 

Hogy  még  Göröghon  szabad  lesz 
Mert,  állva  a  perzsa  sír  felett, 
Nem  hittem  szolga-létemet. 

4. 
Király  ttlt  a  bércz-homlokon, 

Mely  vízi  Salamist  fódé; 
S  ezrével  a  hajók  alant, 

S  tömérdek  nemzet:  —  mind  övé. 
Megolvasá  napkeltekor  — 
De  hol  valának  estve^  hol? 

5. 
S  hol  vannak  6k?  s  hol  vagy  te  is 

Hazám?  Partod  szótlan  hever, 
Nem  zajlik  a  hős  tábor  itt  — 

És  nem  ver  itt  már  hŐs  kebel! 
S  lantod,  az  oly  soká  remek. 
Ily  kézre  száll-e,  mint  ezek? 

6. 
Ér  valamit,  ha  nincs  babér, 

—  Bár  lánczon,  szolganép  közén  - 
Legalább  pirulni  honfilag. 

Mint  most  is,  e  dal  közben,  én ; 
Mert  hisz  mi  itt  költői  bér? 
Pir  a  népért,  —  köny  a  honér*. 

7. 
Hát  csak  sirassnk  jobb  napink? 

S  piruljunk?  Haltak  őseink. 
Add  vissza,  fóld !  kebeledből 

Spártai  elhunyt  hőseink'! 
Háromszáznak  csak  hárma  kell, 
És  Thermopjlaenk  újra  kel. 

8- 
Mit,  csend  van  még?  csend  mindenütt? 

Ah!  nem;  —  a  holtak  hangja  kél, 
Mint  távol-omló  zúgatag, 

Felelvén:  j,Egy  kezdjen,  ki  él, 
S  megyünk,  megyünk,  követve,  mi!** 
Nincs,  élőn  kűl,  siket  semmi. 

9. 
Mind  hasztalan!  verj  másik  hnrt; 

Eelyhedbe  tölts  samosi  bort! 
Török  csordáknak  a  csatát. 

Te  skíi  vessző  vérit  ontsd! 
Ha!  lám  alig  felszólalál  — 
Mint  érti  sok  vad  bacchanál! 

10. 
Még  dívik  pyrrhi  tánczótok, 

De  hol  a  pyrrhi  harczireud? 
Feledségbe  e  kettő  közöl 

Mért  a  nemesbik  leczke  ment? 
Kadmos  betűivel  éltek  —  do 
0  szolganépnek  szánta-e? 

11. 
Samos  borával  tölts  kehely t! 

—  Kedvetlen  e  tárgy,  hagyjuk  ezt ; 
Az  ihleté  Anakreont, 

Ki  szolgált  —  de  Polykratest  — 
Térdünk  ha  szint',  akkor  hajolt, 
A  zsarnok,  mégis  honfi  volt. 

12. 

Lám  Chersones  tyrannja  is 
Szabadságnak  Ion  bajnoka; 

E  tyrann  Miltiadea  volt! 
0!  bárcsak  illyen  zsarnoka 

Voln'  a  jelennek  I  Lánczal 

Soká  fognának  oldani. 

13. 
Samos  borával  tölts  kehelyt! 

Suli  bérczén,  s  Parga  partin,  még 
A  dór  anyák  szülöttihez 

Van  egy  hasonló  nemzedék; 
S  van  hintve  ott  mag,  valahol, 
Kikben  Herakles  véro  foly. 

14. 
Szabadságot  franktól  ne  várj  — 

Ezek  királya  vesz,  meg  ad; 
Mikben  sUker  reménye  él: 

Csak  honfi  kard,  csak  honfi  hacl^ 
Török  hadak,  latin  cselek. 
Megtörni  fognák  vértetek. 

15. 
Samos  borával  tölts  kehelyt ; 

Árnyékba'  lejtnek  szüzeink  — 
lm  mint  ragyog  dicsŐ  szemök ; 

De,  nézve  lángzó  szépeink', 
Enyém  forró  könyökben  ég : 
E  kebleket  rab  szopja  még. 

16. 
Téjry  Sunium  márvány  bérczire. 

Hol  senki,  mint  én  s  a  habok, 
Hallgassak  egymást  búgni;  hadd 
Halok  meg,  hattyúdallal,  ott: 
Rab  föld  ne  födjön  engemet  — 
Zúzd  földre  Samos-kelyhemet. 
1^ 

[♦.]  15,  február  1846, 

Kedves  barátom!  A  mai  újság  hozza  a  hírt,  hogy 
szalontai  Arany  János  diadalmazott!*)  —  lo  Paean! 
Fogadja  jobbom  szorítását.  Ha  én  volnék  is  ily  álla- 
potban :  nem  volna  örömem  oly  nagy !  —  Fel !  a  jövőre 
nézve;  ne  hagyjuk  a  dolgot  el.  Ily  szép  kezdetnek 
nem  szabad  félbeszakadnia !  —  Fónyad  István,  **)  Arany 
János!  Szalonta,  Szalonta!  be  csak  úgy  jő  neved  irodalmi 
hírbe,  mint  Pilátus  a  Krédóba! 

Köviden,  mert  hosszú  nem  lehetek:  lepjen  meg 
munkája  bővebb  ismertetésével;  ha  a  postabér  nem 
haladná  az  1  frtot  p.  p.  küldje  fel  nekem,  —  hadd 
nézzek  szeme  közé;  mert  a  sajtó  után  várakozni  sok  idő. 

Éjféli  11  óra.  Fáradva  vagyok  a  napi  sok  írástól. 
Nagy  munkán  dolgozom.  Kemélve  várok. 

Szilágyi  I. 


[6.]  Szalonta,  február  22.  184C. 

Kedves  Barátom!  Hosszú  leszek,  mint  szent-iváni 
ének,  s  unalmas,  mint  böjti  prédikáczió.  Legelőször 
is  fel  a  scontróval !  Önnek  még  január  10-én  kelt,  hoz- 
zám azonban  tudja  isten  mikor  érkezett,  levelére  az 
elhanyagolt  válasz.  Üdvözletéért  köszönetem  és  szíves 
jó-kivánatom.  —  Hogy  a  kortesség  rút  szenvedélye 
nemcsak  a  félbarmok,  hanem  az  egészen  tudósok  kö- 
zött is  dúl,    fájdalmas  érzeni.     De    elcsüggedni  minek? 


*)  Az  Elveszett  ALKOTMÁNY-nyal. 
**)  Hy   álnév    alatt  pályázott   Szilágyi   István    egy    versenyen 
a  Kisfaludy- társaságnál  1844-ben,  s  el  is  nyerte  a  díjat. 

Arany  leTelezéte.  I.  2 

^Nem  mindig  kendtek  lesznek  a  bírák",  —  mondja  a 
szalontai  pór. 

„Szalonta  ismertetését"*)  illetőleg:  szép  volna,  ha 
érdemlené.  De  még  nem  ért  meg  annyira,  hogy  ezt 
eltűrhetné.  Visszaborzadna  saját  képétől,  mely  az  elébe 
tartott  tükörből  rávigyorogna,  s  úgy  tenne,  mint  a  ferde 
szájű  nő,  ki  szolgálóját  verte  meg  önhibájáért.  Jogai, 
•peres  körülményei  emlegetését  árulásnak,  viselete  lefesté- 
sét gúnynak  venné.  Hagyjuk  őt,  így,  a  mint  van.  — 
Pedig,  ha  mi  úgy  akarnók,  mint  isten,  haladni  is  tud- 
nánk. Új  év  óta  casinónk  van.  Tánczvigalmunk  ez 
ideig  kettő;  még  ugyanannyi,  ha  Concordia  cl  nem  hagy. 
Az  idegenek  mondják,  nem  hittek  volna  ennyit  Szalon- 
tárói.  A  város  piaczi,  úgynevezett  sóház  épülete,  mely 
múlt  évben  újonnan  épült,  tanyája  az  egyesületnek. 
Jelen  év  még  a  zsidó  bérlőé,  mely  miatt  az  egylet 
szorítva  van,  de  jövő  évekre,  ha  lehet,  az  egész  épülettel 
rendelkezhetik,  s  vendéglőt  is  kapcsolhat  a  szellemi 
élv-leidéhez.  Mostan  csak  egy  társalgó,  egy  tekéző  s  egy 
olvasó  szobája  van.  Tagjai  száma  2  pfrt  fizetés  mellett 
ez  ideig  mintegy  80;  helybeliek  és  vidékiek;  pénztára, 
tánczvigalmi  jövedelmekkel  is  szaporodva,  cselekvőleg 
áll.  Lapjai  e  félévre  Pesti  Hírlap,  Jelenkor,  Budapesti 
Híradó,  Magyar  Gazda  s  Debreczen-Nagy-Váradi  Ér- 
tesítő; többre  azért  nem  terjeszkedhetett,  mert  akkor 
ezeket  is  csak  jó  remény  fejében  előlegezte ;  jövő  félévre 
azonban  a  szépirodalmi  lapok  sem  maradnak  el,  legfölebb 
az  „arszlánlap**  szégyenl  megjelenni  köztünk.  Könyvünk 
még  nincs,  de  lesz.  Pedig  a  „lesz'^-ért  talán  csak  ad  a  zsidó 


*)  Szilágyi  tervezte,  Yabot  Imre    lapja    számára,  s  adatokat 
kért  hozzá  Aranytól. 

valamit.  Szerencsejáték  nem  tizetik,  főveg  letéve ;  mu- 
latság :  teke,  társalgás,  préference  nemű  kártyajáték,  olva- 
sás. Ital  hidegvíz.  Van  választmány,  vannak  ren- 
des alapszabályok,  közgyűlések.  Én  semmi  hivatalban 
nem  vagyok.  Adja  isten,  ne  legyen  olyan,  mint  más 
szalontai  dolgok.  Egyébiránt  én  még  Pesti  DivATLAP-ot 
és  EiiETKÉPEK-et  is  olvasok,  külön  társaságban. 

Parisdíát*)  mikép  fordítsam?  Versben,  mint  úgy- 
nevezett „Uebersetzer'*,  vagy  prózában,  szórni  szóra,  ön 
használatául  ?  Az  elsőre  kevés  kedvem,  az  utóbbit  kész 
Szívvel.    Egyébiránt  talán  Mazbppa  még  szebb. 

PmLOKTETBST  a  német  fordítás  szerint  másoljam,  vagy 
saját  töredékimből?  Az  utóbbi  sokkal  tökéletlenebb, 
mintsem  használható  volna,  de  azért,  ha  kell,  szívesen 
átengedem  az  eredetit  „örökösen  s  megmásolhatlanúl." 
Oh,  bár  egy  görög  Sophoklest  kaphatnék!  Ad  voccm! 
Homert  tanulom,  iLiAs-t  eszem.  Csak,  csak  classica 
literatúrai  Minél  több  új  franczia,  angol,  német,  s  ezek- 
ből kompilált  magyar  beszélyt,  regényt,  színművet  olva- 
sok, annál  több  Homert  és  Shakespearet  hozzá.  Az 
örvény  ragad. 

Ennyit  az  első  levélre.  Körmöm  fázik,  mert  azon 
egyetlen  szobámban,  melyet  fűttetek,  gyermekim  cse- 
vegnek. A  fa  szűk,  nem  mint  Mánnarosban;  telünk 
használhatlan,  egy  nap  eső,  másnap  fagy,  megint  hó,  megint 
jó  idő,  megint  sár,  megint  ái'viz.  Szekereink  nyugalomban, 
szánaink  kemenczében  vannak.  Isten,  adj  vagy  telet  vagy 
nyarat.  Egyébiránt  nincs  olyan  drágaság,  milyentől  re- 
megtünk; a  kinek  10 — llfrtjavan,  nem  hal  meg  éhen, 
mig  köböl  búzájában  tart.  —  Megint  folytatom. 


*)  Byron  költeményct.  Szilágyi  kcrte,  liogy  fordítsa  lo. 

0* 

És  most,  az  írói  dicsőség!  Hogy  önnél  tisztább 
örömet  senki  sem  érezhetett  rajta,  ismerősim  közűi,  azt 
igen- nagyon  elhiszem:  mert  hiszen  ez  nagyrészben  m 
müve  volt!  De  én  annál  elégedetlenebb  vagyok  magam- 
mal, mert  a  jutalmazott  mű  akármi  egyéb,  csak  vig 
eposz  nem.  Terjedelméhez  képest  igen  kevés  időm 
volt  kellő  kidolgozására  (Július  végén  kezdtem  hozzá) 
s  midőn,  az  cgészt  összeállítva,  mint  tökéletlen  tűnt  fel 
előttem,  már  akkor  nem  volt  időm  újra  dolgozni.  Min- 
dent belé  akartam  zsúfolni  (ön  fogja  érteni  e  szalontai 
kifejezést)  s  e  miatt  az  egész  valami  elnyúló,  s  mint 
egész,  kiállhatlan  valami  lőn.  Az  egészet  kellene  meg- 
semmisítnem,  ha  javítni  akarnék  rajta.  Nincs  kerek- 
dedség,  nincs  a  kellő  emelkedés,  és  elfogyás;  episodjaiért 
látszik  élni.  Azon  reménynyel  küldtem  föl,  hogy  jutal- 
maztatni nem  fog. 

Tartalma,  rövid  kivonatban  következő: 

Hábor,  garaboncziás  diák,  a  szabadelvűség  védistene 
honnnkban,  összevesz  nejével,  kivel  840  év  óta  békésen  él, 
a  tündér  Amiiddval,  ki  a  maradás  pártjához  szegodék.  Ez 
utóbbi  észreveszi,  hogy  Rák  Bendo,  e^  elpusztult  kortes 
egy  távolabbi  megyéből,  tíz,  magához  hasonló  társával, 
gyalog  utazik  a  pusztán  a  megyébe,  melyben  Armida  ta- 
nyája van,  s  megsejtvén,  hogy  a  feldüliödött  Hábor  vihart 
akar  támasztani  ezen  maradó-párti  kortesek  szétszórására,. 
küldi  Orsolát,  ki  macskaképben  szolgál  nála,  kalauzul,  de 
mivel  a  Hábor  által  támasztott  vihar  igen  erős  s  a  boszor- 
kány cseled  nem  boldogul,  maga  megy  Armida,  égő  fáklya 
képében,  s  a  mocsarakban  mászkáló  eltévedt  hősöket  kuny- 
hójába vezeti  fénye  által.  Eddig  az  első  ének. 

Második  Ének.  Orsola  ez  alatt  összehívta  a  vidék 
boszorkányait,  s  mind  szép  leányokká  változván,  gazdag 
lakomát  készítnck.     Maga   Armida,  ki    rendesen  egyszemű 

vén  banya  szokott  lenni,  most  bájos  hölgygyé  változik,  kuny- 
hója pedig  fényes  palotává,  s  úgy  várja  a  jövő  vendégeket. 
Ezek  jönnek,  meg  vannak  lépetve,  szivesen  fogadtatnak, 
esznek,  isznak,  míg  ki  nem  dőlnek,  egyedül  Bendo  marad 
ébren,  kibe  a  tündémő  tcnnészetesen,  szerelmes  lőn,  s  ennek 
kérelmére  élte  kalandjait  kezdi  elbeszélni.  Rák  Bende  apja 
amohjan  gazdag  táblabíró  volt,  ki  adott  neki  amolyan  Bél- 
teki  Matyi-féle  nevelést,  s  Széchenyi  HiTEL-ét  olvasván,  meg- 
ütötte a  guta.  Anyja  szolgálóból  cseperedett  hölgy  volt,  s 
férje  halála  után,  míg  hősünk  utazni  járt  (Parisba,  Lon- 
donba akart,  de  tévedésből  Kolozsvár  felé  indult  s  így  — 
Konstantinápolyba  menvén,  visszafelé  haladott)  mindennek 
kiment  a  hátán.  Hősünk  hazaérkezve,  hivatalviseléssel 
akart  segítni  a  bajon,  szolgabíró  akart  lenni,  s  ezért  nagy 
kortes  lőn,  de  a  választás  alkalmával  garázdálkodván,  tizen- 
egyed magával,  szint  semmivel  birokkal,  az  elfogatás  elől 
megszökött,  s  most  Armidánál  van. 

Harmadik  Énekben,  vód-egyleti  gyűlés,  melyben  kor- 
teseink,  Armidától  pénzzel,  ruhával,  s  hamis  oklevelekkel 
ellátva,  megjelennek,  s  Bende  hatalmas  ellenét  leli  föl  Ha- 
marfyban,  a  szabadelvűben.  A  juste  tMf7íV«-8öket  Ingadi 
nevetségesen  képviseli.  Másnap  utasítások  gyűlése,  több 
tárgy,  magyar  nyelv,  ősiség,  éventi  országgyűlés,  képviselő 
rendszer,  kortesség,  vámszövetség,  kényszerített  örökváltság, 
status-adósság,  városok  szavazata,  kormány  felelőssége,  gi'ava- 
menek,  esküdtszék,  végre  háziadó.  Mind  ezek  a  legbada- 
rabb  módon  vitatva.  Végre  lakoma  a  maradóknak  Inga- 
dinál,  ki  tegnap  az  ellenpártot  vendégelte  meg.  Ingadiné- 
nak  megtetszik  Bende. 

Negyedik  Ének.  Hamarfy  az  Ingadi  tegnapi  lako- 
máján megterhelte  magát,  rosszul  lesz,  s  megy  szórakozni 
az  erdőbe.  Ott  Armida  szép  paraszt  leány  képében,  renge- 
tegbe csalja,  s  különféle  ocsmány  állat-alakban  megjelenő 
boszorkányaival  halálra  akarja  kínoztatni,    de  Hábor  észre- 

veszi,  közibök  sújtja  mennykövet,  s  midőn  hősünk  magá- 
hoz tér,  vadász  alakban  áll  előtte,  táskájával,  mely  tele 
bankjegyekkel,  s  egy  síppal  ajándékozza  meg,  tanulságos 
intéseket  ad  neki,  s  forgó  szelet  indítván,  azon  felkúszik 
egy  felhőre,  melyen  ülve,  kivezérli  Hamarfyt  a  rengetegből. 

Bende  pedig  a  fogadóban  alszik.  Armida  megjelenik 
nála,  a  kulcslyukon  keresztül,  megfeddi,  s  letiltja  Ingadi- 
nóról, utasításokat  ad  neki,  s  egy  fogat  kártyát  hagy  nála, 
mely  örökké  nyer,  pénzforrásul. 

Most  kezdődik  a  kortesség,  egyrészről  Bende,  másrész- 
ről Hamarfy  vezérsége  alatt,  az  adó  mellett  és  ellen.  Torz- 
képek mindenütt,  az  egész  darabban.  Liberális  hadnagy,  con- 
servativ  hadnagy.  A  kortes  szekerek  eposzi  előszámlálása  stb. 

ötödik  Ének.  Hábor  látja,  hogy  pártja  kisebb  a  földön, 
azért  Annidat  a  légben  akarja  tönkre  tenni,  nyilt  hadat 
izén  neki.  Légi  harcz.  Hábor,  tátosival;  Armida,  boszor- 
kányival.  A  harcz  egyenlő.  A  sebesültekből  ichor  folyik, 
melynek  alkatrészei:  káposztáié,  tinta,  bor  stb.  Az  ichor 
összefolyván,  óriási  polyppá  lesz,  mely  a  két  sereget  elnyeli. 
Hábor  ölön  ragadja  Armidát,  s  a  polyp  iszonyú  torkába 
akarja  vetni:  azonban  a  hold  kiragyog,  a  rém  eltűnik,  s  a 
két  ellenséges  szellem  elválik  egymástól. 

Ez  alatt  a  földön  is  történt  valami.  A  pinczér  Bende 
kártyáját  akará  bevinni,  s  valamiért  letévén  a  tomácz  könyök- 
lőjére, Hábor  forgó  szele  elragadta  azt,  s  szétszórta  az  egész 
világon.  A  pinczér  nem  merte  megmondani,  más  kártyát 
adott  be,  melyen  játszván  Bende  mindenét  elveszti,  úgy 
hogy  még  szobáját  is  felmondják,  s  teke-asztalon  kénytelen 
hálni. 

Itt  találta  fel  Armida.  Hítta  magával.  Kólyra  mentek, 
a  világ  közepére:  Armida  félre  tette  a  kólji  hegyet,  mint 
valamely  fedőt,  s  ott  nyilt  az  alvilág  torka.  Lementek. 
Cerberus,  bűnhődő  lelkek,  boldog  szellemek  —  mind  satyra. 
Bende    apjával    találkozik,    ki    nógatja    víni    a    szabadel- 

vűek  ellen;  Annida  Hecatéhez  megy  ianács-kérni,  miként 
veszthesse  el  Hábort,  s  attól  kap  egy  pióczát,  ntasítással, 
hogy  keljen  össze  egy  halandóval,  kit  szeret,  altassa  el  azt, 
még  szűzmenyasszonyi  ágyán,  fejtse  fol  keblét,  szívasson 
abból  vért,  rejtse  az  általa  (Hecaté  által)  adott  ólomedény- 
kébe, ezt  dugja  saját  keblébe;  híja  meg  Hábort  vendégül, 
s  lakománál  fecscsentsen  az  edényből  szeme  közé.  Vissza- 
mennek. Á  Léthe,  stb.  A  részletek  mindenütt  érdekesek. 

Hatodik  Ének.  Hábor  pedig  az  Időhöz  folyamodik. 
Sziklák  közt  lakik  ez,  gőzmalmán  orvén  a  világi  dolgokat 
egymásután.  Tanácsul  kapja,  hogy  menjen  el  Annida 
menyegzöjére,  s  midőn  az  ráfecscsent  valamit,  fecscsentse 
vissza.  A  lakoma.  liJgy  tesz  mindenik,  a  mint  hagyva  volt, 
Hábor  cl-ég,  füst  idomban  felgombolyog!  Armida  mint  vala- 
mely rothadok,  fojtva  elemésztődik  s  összehull.  Bende  meg- 
illetődve távozik.  Visszatekint  egy  dombrul ;  Háborból  felhŐ 
lett;  ebből  szikra  lövell  ki,  s  érdekelvén  Armida  romjait  — 
deli  ifja  és  leány  lesz,  kik  elszámyalnak  keletre,  s  a  haj- 
nalban fürdenek  meg. 

A  fbldön  pedig  a  két  hadnagy  közt  egy  kis  előcsata 
származik.  Ingadi  a  felek  közé  szorulva,  nevetségesen  kútba 
menekszik,  s  a  vederben  ül  egész  más  napig. 

Hetedik  Ének.  Hamarfy  kiábrándul.  Hitelezők  váltókat 
hoznak  rá,  melyek  dátuma  összeesik  erdei  jelenetével.  A 
hitelezők  elől  megyeházhoz  menekszik,  eltűnvén  a  tömeg 
közt.  Ott  harcz  alant,  harcz  fenn,  a  teremben.  Személyes- 
kedés, szép  és  épületes.  MidŐn  a  zaj  legfőbb  fokra  hágott, 
a  terem  templommá,  asztal  oltán'á  válik;  orgona  hang  stb. 
Bámulnak.  Keleti  ablakon  szárnyal  be  agy  szép  ifjú  és 
szép  leány.  Neveik  Erélt  és  Lelkesedés.  Az  első  buzdító 
beszédet  tart,  az  utolsó,  oltárra  rakja  drágaságait,  s  karjá- 
ból vért  ereszt.  Híja  a  népet  tenni  hasonlót.  Jönnek  sokan ; 
de  a  kolomposok  félre  állanak  mind  a  két  pártból;  Ha- 
marfy Bendével  kezet  fog,  s  a  juste  tMí/iew-sök  padjára  ül. 

Ráadás.  Elmondatik,  hogy  szabadalt  ki  Ingadi  a  kút- 
ból, náthát  kapott,  orvost  hívatott  s  meghalt.  Ingadinét  el- 
veszi Bendo;  él  még  ^^y  darabig  mint  afféle  táblabíró, 
végre  meghal.  Hátán  fekszik,  mikor  megidézik  azon  kihá- 
gásokért, melyekért  megyéjét  elhagyni  kénytelen  vala.  — 
Hamarfí  is  elpusztul. 

A  munka  teljes  czíme  ez:  Az  elveszett  Alkotmány, 
—  azaz  Maradvári  és  Ingadófalvi  Ingadi  Rák  Bendegúz- 
nak földön,  vizén  s  föld  alatt  véghez  vitt,  álmélkodásra  méltó 
vitézi  cselekedetei,  nem  különben  életében,  és  halála  után 
rajta  megesett  rendkívUl  való  történetei,  melyekot  az  effélék- 
ben gyönyörködőknek  kedvekért  először  ugyan  szép  versek- 
ben szerzett  Néhai  Nemes  és  Vitézlő  Vadonffy  Bertalan  úr, 
mostan  pedig  ez  új  formában  Világ  elébe  bocsátott  egy 
hazáját  igazán  szerető  magyar  nemes. 

Az  egész  több,  mint  4000  hexameter.  Arra  akar- 
tam kérni  jeligés  levelemben  a  társaságot,  hogy  ne 
kürtölje  ki  igazán  bevallott  nevemet,  de  kérelmem  sü- 
keretlen  volt. 

Ebből  láthatja  ön,  hogy  az  egész  semmi  érdekkel 
nem  bir.  Hogyan  lehetett  tehát  mégis  jutalmaztatnia? 
Véleményem  szerint  mert  1-ör  a  többi  talán  ilyen  sem 
volt,  2-szor  mert  egyes  részei  eléggé  sikerültek.  Saját- 
ságos deseriptiók,  eredeti  ötletek,  elmés  fordulatok,  elei- 
től végig  erős  satyra,  nevetséges  torzalakok,  az  egészen 
mindenütt  nagyképű  purpureus  pannus  —  a  legcseké- 
lyebb tárgyakon  legbővebben:  ezek  hozták  zavarba  a 
bírákat.  Ügy  hiszem,  hogy  nem  kritikusnak,  hanem 
közönséges  olvasónak,  elejétől  végéig  érdekes  olvas- 
mány. 

Fölötte  hosszasnak  kellene  lennem,  ha  mind  azon 
egyes  részeket,  melyek,  véleményem  szerint,  némi  ér- 

dekkel  bírnak,  közleni  akarn&m.  Azért  kéntelen  vagyok 
csak  iminnen-amonnan  néhány  sorra  szorítkozni  mu- 
tatványul: mikép  sántikál  gyalog  múzsája;  például  a 
kezdet : 

_.  _ «) 

Nem  lopom    ön    drága   idejét   több  ilyes  mendiká- 

cziókkal,  ha  megjelenik,  szívesen  szolgálok  vele.    Éljen 

boldogul,  kedves  barátom,   és    tartson   meg   bennünket 

emlékezetében.     Szalonta,   február  24-én  1846.     Önnek 

tisztelő  barátja  .  ^, 

•^  Arany  Jakos. 

Jegyzet  Ez  év  nyarán  Szilágyi  meglátogatta  Aranyt 
Szalontán,  nála  töltött  egy  pár  hetet,  s  tervekkel  és  meg- 
bízásokkal megrakodva  tért  onnan  haza.  Ezekre  vonat- 
kozik a  következő  levele. 


-th- 


16.]  M.-SziGET,  25.  szeptember  1846. 

Kedves  Barátom  I  Szeptember  4-én  s  így  még  azon 
héten  érkeztem  Fejértóra,  hogy  Szalontárói  haza  for- 
dultam. Isten  látja  lelkemet!  — nem  hazudok,  de  úgy 
vagyok  vele  mint  (talán)  PhUdrus  mondja,  vagy  inkább 
Horácz :  Virtutem  incolumein  odimiis.  suhlatam  oculis 
qiiaerimus  invidi....  Mennyi  tartozik  a  virtusból 
Szalontára  (a  helyet  veszem);  mennyi  az  egyénekre, 
kiket  benne  én  szeretek:  nem  tudom;  de  igaz,  —  mind 
a  mellett,  hogy  olyakat  tapasztalok,  mik  bizony  idegent 
nem  kecsegtetnének  —  három  nap  múlva  visszavágytam. 
15-ik  szeptemberben  már  itthon  voltam  Szigeten. 

♦)  Itt  liövclkczík  vngy  szKz  «ornyi  mutatvány. 

Megérkeztem  után  első  dolgom  is  a  theka  volt 
Felhánytam  a  görög  classicusokért.  Sokat  tajáltam;  de 
nem  mindent^  mit  óhajtottam  volna;  nem,  föleg,  a  miről 
különösen  volt  szó.    A  megtaláltak  közül  ime  mennek: 

1.  Sophokles  Trachiniái;  Sophoklestől  több  darab 
nincs  meg.  Egyébiránt,  én  tanácslanám,  bőséges  stúdi- 
ummal utána  látva,  alkalmasan  lefordítani.  Jön  majd 
idő,  mikor  egy  és  más  úton,  a  többinek  is  nyomába 
jutván,  kézhez  szolgáltathatom;  de  meg  is  kivánnám 
aztán,  hogy  az  egész  Sophokles  magyarul  meglenne.  Ha 
stúdiumomat  elvégeztem,  Philoktetest  ismét,  az  erede- 
tivel együtt,  elküldöm. 

2.  Aristophanestől  szinte  nem  kaptam  többet  Plu- 
tosznál.  Tisztességes  comoediának  mondják.  E  két 
darab  pompás  commentárral  van. 

3.  Flato.  Minden  munkái  megvannak.  Különösen 
két  híres  Dialógja  és  épen  ezt  a  kötetet  választottam. 
GoRGiAs  És  Ion  aesthetikai  classicus  művekül  tartatnak, 
8  ha  jól  emlékezem.  Iont  Kis  János  fordította  is  a  Kis- 
faludy-társaság  számára.  Készítené  el  kegyed  minde- 
niket. Máskor  a  híres  PnEDON-t  küldöm,  benne  a  hal- 
hatatlanságról van  tanítás. 

4.  Xenophon.  A  negyedik  SrMPOSiONA-ért  s  Agesilaus 
És  SoKRATEs  ApoLOGiÁjÁ-ért  küldöm.  Könnyű  stil,  s 
egyszerűen  szép  —  mondja  rólok  Budai. 

Téli  vásárkor  historicusokat,  Thukididest,  Hero- 
dotost,  Xenophont  akarok  küldeni.    Jó  lesz-e? 

5.  Szélvész  Lemouton  K.-tól.    Összehasonlításért. 

6.  Popé  Rablott  hajfürtje;  híres,  classicusnak 
tartott  epopea  comicum. 

7.  Voltaire  HENRiADB-ja. 

8.  S  végre:  Zrínyi.  —  Itt  ezeket  ajánlom  figyel- 
mébe: 

a)  A  szerkezeti  gyarlóságot  igazítaná  ki, 

b)  Nyelvét  tenné  simává, 

c)  Színpadi  lehető  fogyatkozásait  alkalmazná  a  thea- 
tromi  fogások  s  maschineriálioz, 

d)  a  negyedik  felvonásban  „Lobk.  és  Fulvia" 
éjjeli  jelenetében  az  elbeszélést  ügyesebbé  tenni. 

e)  Az  első  felvonás  scenáit  jobban  egybefüggőkké, 
s  nem  oly  sok-darabúvá  tenni. 

Szóval:  Ha  lehet  és  érdemes:  teremtsen  belőle 
újat,  kedves  barátom,  olyat,  mely  talán  színpadon  is 
megjelenhetne.  Kolozsvártt  meg  lehetne  próbáltatni  az 
előadást,  ha  Pesten  nem  is. 

9.  Schwandtnertől  még  ide  teszem:  a  11.  kötetet. 
Első  Ulászló  kh'ályért,  melyből,  —  Erzsébetet  vévén 
főszemélynek,  —  a  la  János  Király,  nem  érdektelen 
tragoedia  keletkezhetnék. 

No  szakaszsza  meg  a  levelezést,  kedves  barátom !  — 
Jövőre  Plutárch  Paralleláit  viszem  le  magammal,  s 
hogy  addig  se  maradjon  olvasmány  nélkül:  csak  pa- 
rancsoljon :  Aeschines  szónok,  Theokrit  Idyll-jcí,  Odys- 
SEA  stb.  készen  állnak. 

Telegdynél  minden  vásárkor  szólaltasson  be !  Szerető 
barátja 

Szilágyi  L 

Utóirat.  Az  ENauBiNÁK-at  másoltatom. 


-t^- 

V'l  SzALONTA,  január  3-án  1847. 

Kedves  Barátom!  Feltépem  a  levelet,  melyet,  félre- 
vonultan  a  szalontai  István-napok  tivomyáitól,  önnek 
becses  névestvéjén  írtam,  de  némi  közbejött  akadályok 
iníatt  még  postára  nem  tettem  fel,  mert  akkori  üdvöz- 
letemet újabbal,  nagyobbszerűvel  kell  pótolnom ;  s  vala- 
mint akkor  szivesen  óhajtám,  hogy  isten  önt,  mint  Ist- 
vánt, mint  embert,  mint  igaz,  őszinte  keblű,  képmutatás 
nélküli  barátomat  éltesse  és  juttassa  el  (Kazinczyként) 
ísöld  öregségre:  úgy  most,  forróan  kivánom,  hogy  jelen 
állása  úgy  is  mint  szigethi  oktatóé,  úgy  is  mint  magyar 
tudós  társasági  levelező  tagé*)  legyen  csak  gradus  ad 
majora;  mely  kivánatom  hogy  nem  hízelgésből  veszi 
eredetét,  úgy  hiszem  ön  előtt  erősítnem  nem  kell.  Egyéb- 
iránt, hogy  ön  jutalmat  nyert,  az  épen  oly  kevéssé 
lepett  meg,  mint  megütközém  vala,  ha,  mint  tavaly, 
nem  nyer.    Erről  elég. 

Víg  eposzomat  Erdélyi  visszaküldte,  átnézés  végett. 
Igazítnom  kellene  rajta;  de  tíjat  írni  sem  idő,  sem 
kedv;  ezen  pedig  csak  a  tűz  segíthet.  Visszaküldöm 
csaknem  úgy,  a  hogy  kaptam,  hadd  állja  ki  a  sajtó 
nemesisét.  Ha  isten  éltet,  talán  még  engesztelő  áldoza- 
tot viszek  a  komikum  megsértett  istennőjének. 

Toldi,  a  mint  látom,  felment.  Hogyan  tetszik  a 
muMvúuy? 

Igen,  a  Traciiini  kök  tárgyában  nyugtalanul  várom 
a  feleletet,  mert  fordítni  szeretném.  Múltkor  Lemouton- 
ról  elfeledtem  nicgcmlítni,  hogy  az  igen  tökéletlen,  s 
nem    csoda,    ha   a   közönség   nem   pártolja.    Az  angol 


*)  Épen  .ikkor  választatott  meg. 

levelet   óhajtva  várom.     Ne  feledkezzék  el  kedves  Ba- 
rátom a  fordtíják-TÓh  *) 

Divatlapba  semmit  sem  irtam,  talán  nem  is  irok. 
Egyébiránt  a  DivATLAP-ot,  társak  nem  vállalkozta  mi- 
att, megszűntem  olvasni.  Bánom,  de  hiában.  Előfizet- 
tem a  M.  SzÉpmoDALMi  Szemlére;  abból  csak  olvasok 
valami  okosat.     A  casinó  tartja  az  ELETKÉPEK-et. 

Ad  vocem:  casinó:  ennek  jelenben  igen  kritikus 
napjait  éljük.  Egyik  nap  oly  erősnek  hiszszük,  mint  a 
Sionbegy,  másik  nap  pedig  már  összeomlása  miatt  esünk 
aggodalomba.  János  napon  tánczvigalma  volt,  melynek 
egy  harmad  rész  jövedelme,  30  ezüst  húszas,  ma  oszta- 
tik  ki  ugyanannyi  szalontai  szegény  közt.  Mit  száz 
sertésnek  egy  vaczkor?  kérdi  ön.  Kevés  biz  az;  de 
még  is  valami;  azt  énekelte  valaki:  mindegy  az  áldo- 
zat stb.  8  ez  a  mondat,  legalább  az  áldozó  félre  nézve^ 
igaz. 

Más  újság  —  semmi  különös.  A  pártok  erősebb 
ellentétben  állnak,  mint  valaha:  kibékülés  bajosan  re- 
mélhető. S  mint  mindenütt,  úgy  nálunk  is  megtartja 
a  pártoskodás  eredeti  bélyegét :  a  felek  veszekednek,  de 
nem  egymást  ütik,  hanem  a  közügyet. 

Hogyan  van,  kedves  barátom?  mit  dolgozik?  mi- 
kép  tölti  a  téli  időszakot?  írjon,  az  isten  áldja  meg, 
mielőbb,  s  ne  feledjen  múltkori  kérdésimre  válaszolni. 
Tisztelője,  és  szerető  barátja 

Ara2íy  Jákos. 


-t*— 


^  Lásd  mindezek  magyarázatát   alább,  a  január  31-diki  le- 
vélben. 

t8.]  SzALONTA,  január  9-én  1847. 

Kedves  Barátom  uraml  Sietek  kivonni  önt  aggó- 
<dalmiból,  miután  múlt  évi  deczember  25-én  kelt,  de  hoz- 
zám csak  ma  érkezett  becses  leveléből  megütközve  ta- 
pasztalom, hogy  ön  már  két  levelemet  nem  kapott.  Igen 
is,  én  mindenik  köteget  épen,  legkisebb  hiány  nélkül 
megkaptam;  a  Trachini  nőket  már  el  is  olvastam,  s 
fordításukhoz  is  kedvem  jött ;  de  még,  mielőtt  ezt  nyil- 
vánosan tenném,  mélyebben  akarok  behatolni  a  hellén 
nyelv  előcsarnokába;  ön  számára  azonban  —  és  saját 
használatomra  is  későbbi  fordításnál  —  egy  prózafordí- 
tást tehetnék.  Most  Xenophonnak  ^mézes"  dialógjait  — 
különösen  'Oixovojiixoc-át  olvasom ;  erről  megyek  át  Pla- 
tóra, kinek  ugyan  loN-jából  már  olvastam.  Plutost 
is  nézegettem,  s  nagyjából  olvasgattam  is,  de  nem 
stúdiummal.  Egyébiránt  Xenophon  arra  tanít,  hogy 
nem  elég  csak  a  versbeli  formák  szerint  ismerkedni 
meg  a  hellén  nyelvvel,  mert  vannak  prózai  szólásmódok, 
melyek  versben  soha  elő  nem  fordulnak:  azért  próza 
és  vers,  váltogatva.  Zrínyi  is  itt  van,  majd  neki  fek- 
szem. A  Popc  Hajfürtjb  irósvajhoz  hasonló  dassicum 
quid. 

Toldi  nagyra  nőtt.  Azok,  miket  utóbb  írtam,  egé- 
szen más  modorúak,  népiesebbek,  könnyebbek.  Szeret- 
ném az  elejét  —  a  mit  ön  olvasott  —  megváltoztatni,  de 
■  már  késő.  Az  egészet  postán  el  nem  küldhetvén,  mutat- 
ványt küldtem  belőle:  íííjdalom,  hogy  kézbe  nem  került. 
János  VixÉz-nél  nagyobb;  megolvastam.  A  historikuso- 
kat örömmel  fogadnám.  Egyébiránt  nem  sictők ;  lassan 
haladhatok  a  küldötteken,  mert  kevés  időm  van  olva 
.sásra  s  épületesen  akarok  olvasni. 

Vígjátékot  akarnék  írni  ha  —  tudnék.  Egy  jó  mese 
kereng  fejemben,  talán  megkísértem.  Fogalmim  a  komi- 
kumról tisztulnak;  s  a  komikum  múzsájának  úgyis  ál- 
dozattal tartozom  —  az  Elveszett  ÁLKOTMÁmr-ért. 

Mi  volna  az  ha  az  ember  népies  hős  költeményt  írna? 
Szokatlan  úgy-e!  de  azért  talán  menne?  Kinevetnek  vele 
az  embert? 

Mosolyog  ön,  hogy  ennyifélét  összebeszélek;  s  a 
Jósokat  akar^'íéh  közmondásra  gondol?  Ez  csak  eszme; 
gondolkozzék  rajta,  édes  barátom,  mi  lenne  belőle  ha 
valaki,  ki  a  nép  nyelvén  Jcölteni  éíi,  megkísértené  ?  Annyi 
való,  hogy  ha  sikerülne,    abból    népszerű  eposz  válnék. 

Casínónkról  én  írok,  de  ön  a  világért  se  írjon ;  ezek 
ai  emberek  ellenei  a  nyilvánosságnak,  vagyis  a  kürtö- 
lésnek. —  A.  —  „En  nem. tudom,  erről  a  mi  kaszszi- 
nónkrúl  oly  röviden  írt  valaki  tavaly  a  DivATLAP-ba." 
B.  „Es  az  is  tele  volt  sületlen  gúny  nyal".  A.  „Zsidó  ven- 
déglőst, mit  hoztak  bele."  (7.  —  „Nem  kell  kürtölgetni: 
tenni  kell."  {Fei'de  száj,) Annyi  való,  hogy  köze- 
lebb bál  volt,  s  egy  Várad  vidéki  kóbor  íbldes  urat,  kit 
kilökni  elég  erélyesek  nem  voltak  —  kitörültek  a  casinói 
tagok  névsorából,  s  e  miatt  akart  a  casinó  felbonüódnil 
de  már  talán  megmarad,  legalább  egy  ángárián,  mert 
azt  előre  letette  az  új  vendéglős,  a  ki  magyar,  a  ki 
lelke  van!  egész  a  bárány  fürtös  gubásságig. 

Istenem!  be  jól  esik  okos  emberrel  • —  legalább 
levélben  —  beszélhetnem.  Lássa  ön,  egész  a  gyerme- 
kességig  összehordok  mindent.  Nyomatik-e  már  a  kedves 
barátom  tavalyi  munkája?  Most,  dolgozik  e  valamin? 

Véget  vetek  e  levél-chaosznak,  halászsza  ki  belőle 
kedves  barátom !  iránta  való  tiszta  jó  érzetemet  s  jutal- 


Digitized  by  VjOOQ  IC 


28  .  EL80  IDŐSZAK. 


mázva  lesz  kedves  barátom  uramnak  tiszteISje  s  szeretS 

barátja 

Arany  János. 

Jegyzet.  E  levélbez  van  csatolva  huszonöt  versszak- 
ból álló  mutatvány  Toldi  kilenczedik  ós  tizedik  ónekóből. 

[9.]  Mábamaros-Szigkt,  január  15.   1847. 

Kedves  Barátom  1  Január  3-kán  irott  levelét,  tegnap 
14-kén  örömmel  és  szomorúsággal  vettem.  Örömmel, 
mert  oly  hangok  s  annak  hangjai  szólottak  hozzám,  kitől 
szeptember  lO-kétol  fogva,  tehát  négy  hónap  alatt,  semmit 
nem  tudni,  hallani,  nálam,  nem  hasonlítható  fájdalom; 
igy  ettőL  valahára  megszabadultam,  utána  megvidultam. 
Fájdalommal;  mert  sorainak  egész  menetéből  úgy  veszem 
észre,  hogy  nem  az  első  tudósítás,  mely  hozzám  Szalon- 
tárói  útnak  indíttatott,  azonban  én  semmit  nem  vettem. 
Pedig,  mint  e  január  3-ki  levél  sorai  sejtetni  engedik, 
nem  kis  érdekű  közleményeknek  kellé  az  elsőnek  elté- 
vedtével, elveszniük.  —  Ez  engem  oda  kényszerített, 
hogy  ez  interlocutoria  sententiával,  felszólítsam  kedves 
barátomat,  hogy  elveszett  levelét,  cum  adnexis^  biteles 
másolatban  még  egyszer  küldje  meg.  Névszerént  ia 
pedig: 

1.  Mi  lesz  az  új  komikum? 

2.  ToLDi-ból  mutatvány. 

3.  Miben  van  a  Trachini  Nők  ügye? 

4.  Mit  jelent  a  „fordítják"  ? 

Ezeket  s  még  többeket  várok,  melyek  várakozáso- 
mat, nélkülözési  szomjamat  kielégítsék. 

Örvendezését  a  levelező  tagságon  úgy  veszem,  a 
mint  kedves  barátom  ismer,  hogy  ilyet,  legjobb  embe- 
rétől venni  kell.  Ha  isten  megsegít,  jövőben  jobban 
meg  fogom  érdemleni. 

Zsidó  költeményeket  fordítok,  melyek  az  egész 
bibliában  legszebbek.  Majd  egyszer  elmondom:  mi  né- 
zetből. Szerető  barátja 

Szilágyi  I. 

^ 


[10.]  SzALONTA,  január  31.  1847. 

Kedves  Barátom!  Közelebbi  levelemre  választ  sem 
várva,  már  ismét  írok,  mire  az  által  vélem  magamat 
feljogosítva,  hogy  kedves  barátomnak  január  15-kéről 
kelt  levelében  olyan  dolgok  foglaltatnak,  melyek  választ 
kivannak. 

Az  „új  komikumról"  még  most  bizonyost  nem  ír- 
hatok, mert  stib  jiidice  est:  kidolgozzam-e  vagy  sem. 
Máskor  többet.  Hanem  a  Traciiini  xöK-et  fordítanám  ám  ] 
s  talán  boldogulok  is  benne ;  de  kár  c  könyvben,  hogy 
ott  hagyja  az  embert  a  faképnél,  a  hol  legnehezebb, 
jelesül  a  karénekekben.  Minden  esetre  több  szem  többet 
lát;  óhajtanám  összehasonlítás  tekintetéből  azt  a  német 
fordítást  megkapni,  mely  közelebb  nálam  volt.  Meg 
lehet-e  kapni  Telcgdinél?  Ha  nem,  úgy  kérem  annyi 
szívességét  kedves  barátomnak,  hogy  az  első  karéneket, 
mely  legnehezebb,  s  mely  eredetiben  így  kezdődik: 

*0v  áióXa  vu;  évaptCo[iiva 


-,,".        1  ^1   tr  í    csillagos    I  -. 

„Kit  szül  az  cllialó  (  ,^        }  éj 

[  vagy  barna  j 


Arany  leTelézéM.  I. 

a  németből  lemásoltatni,  s  nekem  elküldeni  ne  sajnálja. 
Nem  igen  hosszű  az.  S  még  azt  is  raegími,  miféle 
német  ember  fordította?  mert  elfeledtem.  A  szöveget 
magát  hatos  jambusban  fordítom,  sort  sornak,  igen  kevés 
kivétellel,  visszaadva;  a  karénekeket  prózában  fogom, 
mert  ki  tudnám  ugyan  csinálni  a  mértéket,  de  azon- 
felül, hogy  az  ily  pindarusi  mértékben  magyar  fül 
semmi  gyönyört  nem  talál,  kimondhatlan  nehéz,  sőt 
talán  lehetetlen  lenne,  hű  és  szép  fordítást  tenni. 

A  fordítják"  pedig  emlékeztetés  arra,  midőn  fel- 
híttam  önt,  hátha  mi  ketten  Shakespearet  magyarul 
adnók? 

Végi'e  Toldi.  Múlt  levelem  mellett  küldtem  egy 
kis  mutatványt.  A  minap  40  pkros  s  így  négy  rendes 
levélnyi,  tömötten  írt,  mutatványt  küldöttem  belőle; 
fölöttébb  sajnálom,  hogy  elveszett.  No  de,  ha  a  40  kr. 
kellett  valakinek. 

Ad  voccm  Toldi:  tegnap  kaptam  Erdélyi  levelét, 
melyben  Az  elveszett  alkotmány  visszaküldésére  hí  fel, 
melyet  pedig  már  régen  felküldtem  Tiszáéktól,  de  félek, 
hogy  valami  baj  érte,  mert  hallottam,  hogy  egy  társze- 
kér, cselédi  gondatlanság  miatt,  Üllőn  kigyúlt  s  elégett. 
Hátha  abban  volt.  Egyébiránt  Tiszáék  csak  ISdika 
körűi  indultak,  s  a  levél  23-dikán  kelt.  Hihető,  azóta 
kéznél  van.     A  levélből  kivonok  ennyit: 

„Egyszersmind  van  szerencsém  üdvözölni  önt,  mint 
pályanyertest  újra  ToLDi-jával,  melynek  sorsa  épen  a 
mai  ülésben  döntetett  el,  oly  kedvezőleg,  hogy  a  dijt 
méltányosnak  leié  az  ülés  a  kihirdetettnél  magosabbra 
tenni,  megszaporítani!*'  Jól  esik  a  tavalyi  keserűre; 
kivált  miuün  némely  itteni  urak  annyira  lovagoltak 
rajta,  hogy  a  tavalyi  a  többi  roPsz  közt  csak  kevésbbé 

rossz  volt  s  azért  jutalmaztatott.  Egyébiránt  most  is 
igazítanom  kell  Toldin,  s  megkértem  Erdélyi  urat,  küldje 
le,  mihelyt  lehet. 

Zsidó  költemények  I  Úgy,  úgy !  mindent  a  mi  szép. 
Most  van  ideje  klasszikái  egyszerű  szépségekre  törekedni : 
nehogy  elsodorja  az  embert  a  dagálytenger.  —  Olvasta 
ön  Jókai  Mór  BüNTÁRS-át  az  ÉLETKÉPEK-ben?  —  Nekem 
úgy  tetszik,  mintha  a  költő,  rémes  éjfelén,  lepedős  kí- 
sértet alakban  üldözné  az  olvasót,  rettegve  maga,  retteg- 
tetve mást.  Én  nem  hiszem,  hogy  a  költészet  czélja  a 
hajmeresztés  legyen. 

Casinónk  nyavalyog,  mint  szokott.  Könyvtára  vala- 
hára nyert  egy  új  könyvet :  a  Falu  jEGYzö-jét.  A  többi 
iminnen-amonnan  került  Kotzebuc  s  több  ily  álmos- 
könyv istória.  Az  én  magán  könyvtárom  pedig  a  Ma- 
OYAR  NYELV  RENDSzERÉ-vcl  szaporodott.  Horváth  Mihályt 
is  meg  akarom  venni:  megvegyem? 

Igen:  meg  akarom  venni,  mondám.  Frankenburg  és 
más  németek  így  mondanák:  megvenni  akarom.  Szép 
és  jó-e  ez,  hogy  nyelvünk  egy  különböztető  szólásmód- 
tul  megfosztatik  ?  Szerintem  itt  az  első  van  csak  jól. 
Megvenni  alcarom,  ezt  akkor  tennők,  ha  pl.  különböz- 
tetni akarnók:  megve^ini,  nem  ivedig  eladni.  Ön  itt  te- 
kintély. 

Bezzeg  írtam  kérdést,  meg  kérést,  meg  magamról 
fltb.  Most  jönnek  2i  fővárosi  újdonságok.  Először  havunk 
volt,  fagyunk  nem;  azután  lőn  fagyunk,  havunk  nem. 
Most  van  si'irunk,  mint  a  tenger.  Másutt  mondják: 
^annyi  valami,  mint  a  tenger."  Szalontán  így  szól  a 
nép:  annyi  az,  mint  a  sár.  Lám,  lám!  jellemvonás. 

Egyéb  ííjsággal  nem  szolgálhatunk. 

3* 

Hallotta-e  ön  a  Rózsa  és  Ibolya  meséjét?  le  aka- 
rom írni  népiesen.  De  akkor  mit  csináljak  vele?  Ingyen 
oda  lökjem  valamelyik  lapnak?  Pedig  szép  tárgy,  a 
gonosz;  nagyon  költői. 

Azonban  elfogyott  előlem  a  papir  s  egyéb  már  nem 
fér  rá  jókivánatomnál.  Isten  áldja  meg  önt,  kedves 
barátom,  s  ne  szakaszsza  félbe  köztünk  a  kedves  vi- 
szonyt. A  viszontlátásig  I  Önnek  tisztelve  szerető  barátja 

Abany  Jákos.' 


-«i»-. 


[110  Sziget,  3.  február  1847. 

lo  Pában!  Rajtam  a  sor  örülni!  S  teszem  azt! 
Nem,  mintba  váratlan  volna,  hogy  Toldi  győzött;  mert 
én,  a  mennyire  ismerem  a  népies  írói  ci^pacitásokat,  s 
azokkal  Toldit  egybehasonlítottam:  perczig  sem  kétel- 
kedtem, hogy  nem  lesz,  ki  vele  mérkőzhessek.  Teszi 
örömemet  az,  hogy  már  ilyesek  után  feljogosítva  érzem 
magam,  befogni  kedves  barátomat  az  irodalom  jár- 
mába .... 

Tehát:  „Toldinak  nagy  máj  adatik!"  Egészségére! 
Engem  pedig,  kedveseivel  együtt,  mind  a  mellett,  hogy 
csak  néhány  sorban  szólaltam  meg,  tartson  meg  jó  ba- 
rátságában. —  S  ha  némi  szüksége  van  vagy  lesz  egy 
más  könyvre,  adatra,  parancsoljon  szerető  barátjával 

Sziláqti  IsTvÁN-nal. 

C12.1  M.-SziGET,  12.  márczius  1847. 

Igen  kedves  Barátom !  Három  rendbeli  levél  fekszik 
előttem,  melyek  tartalmának  nagy  részére  ugyan  vett 
már  talis  quális  feleletet;  de  tudom,  hogy  in  integrOy 
mindenesetre  adós  vagyok.  Mentse  azonban  ily  későre 
maradtomat  a  körülmény,  hogy  a  szigeti  rigorosumok 
ideje  épen  január  és  február  hónapokra  esik. 

Sorba  veszek  mindent! 

1.  A  január  9-ki  levele  hozza  kedves  barátomnak 
a  görög  classicusokról  tudósítását.  A  Trachini  NÖK-et 
illetőleg:  a  szóban  forgó  német  fordítás  czíme:  Des 
Sophokles  Tragoedien  in  deidscJier  Prosa,  Von  einem 
Vereine  Gelehrter.  Erfurt  und  Leipzig,  Ludwig  Hilsen- 
bergs  Verlag  1840.  Ara  mennyi  lehet :  nem  tudom,  Azon- 
ban sohse  költekezzék  érte,  édes  barátom.  Szentgyörgy 
vásárkor  nézéssé  meg  Telegdyt:  ott  fogom  letenni  szá- 
mára s  vitesse  el  a  magam  példányát.  Hatos  jambusok- 
ban  fordítja,  kedves  barátom?  kifogásom  ellene  nincs; 
de  annyit  mindenesetre  szeretnék,  ha  valamikép  kifür- 
készhetné, vajon  a  Kisfaludy-Társaság  által  elfogadottak 
minőek?  —  Mert  annyit  tudok:  Schedel  a  Műfordítás 
ELVEI  czímű  munkájában,  a  melyet  valami  hat  főkriti- 
kus  helybenhagyott,  nem  barátja  az  oly  alaknak,  mely 
a  nemzet  természetéhez  semmi  simulattal  nincs,  pl.  Voss 
HoMER-ja  hexameterekben  hideg  mu.  —  Oly  köntöst  kí- 
ván, mely  kötött  legyen  ugyan,  mint  az  eredeti,  generice, 
de  a  schema  a  mi  ízlésünkhöz  járjon  közelebb.  S  így 
szeretném  én  az  ötöst ....  De  ez  csak  figyelmeztetésül ! 
A   mi   a  Kart,   németül  illeti:  azt  ide  rekesztettem. 

2.  ToLDi-róI,  hogy  oly  szépen  szólnak  a  lapok,  a 
bírálók  egyetemesen :   nekem  nagyon  jól  esik.     Látom : 

a  józan  ízlés  megvan  még.  Ép  e  tekintetben  szerettem 
volna  én  az  eposzt*)  is,  mint  említem,  kisimítani.  Az 
egésznek  újra  dolgozását  —  nem  mondom,  mert  sok 
munka  lett  volna :  de  a  nyelv  döczögését  mindenesetre 
elhárítani.  En  sokat  gondolkoztam  róla  itthon:  s  végre 
is,  fenszóval  kezdtem  mással  olvastatni,  s  mit  vettem 
észre?  Felelet:  az  ^a"  articulus  rövidségét,  az  „n"  supi- 
num  s  adverbiumi  végzetet.  Próbáltam  az  „a"-t  ki- 
hagyni, vagy  úgy  változtatni,  hogy  mindig  hosszú  legyen: 
s  megörültem  —  mert  nem  döczögött  a  vers.  Betalál- 
tam! 'S  ist  gefunden!  kiálték.  Pennát  ragadtam;  írni 
kezdtem ;  s  az  a  posta  hozza  épen  kedves  barátom  leve- 
lét, hogy  —  már  visszaküldte  Erdélyinek  .  • . .  Elkésett 
tanács ! . . . .  Beservabitur  ad  melitis. . .  • 

3.  Rózsát  és  Ibolyát  nem  ismerem:  de  arra  min- 
denesetre kérem,  kénszerítem  kedves  barátomat,  hogy 
a  pusztai  embereket  meséltesse  meg!  Arról  pedig,  hogy 
valamelyik  lap  ingyent  kapjon :  álmodni  sem  kell.  „Tíz- 
tizenöt mese"  s  kiadót  neki!  Kapunk  már  arra!  Ott  lesz: 
Magyar  Mihály,  ki  a  NÉPDALOK-at  kiadta.  Ajánlóul  még 
a  Easfaludy-Társaságot  is  meglehetne  majd  kérni .... 
Azonban  vegye  figyelmébe,  édes  barátom,  a  népsehé- 
mákat  is  a  verselésben.  Megvannak-e  a  Népdalok  ?  1. 11. 
kötet  =   1  frt  20  kr.  pp.,   a  két  kötet  60—70  ívnyi. 

4.  A  mi  a  „Népeposzt"  illeti :  szeretném,  ha  velem 
a  „tárgyat"  közlené,  édes  barátom.  Ismeri-e  a  Nibe- 
LUNOBN  NoTH-ot,  édos  barátom?  Ha  nem:  én  csak  azért 
is  megveszem.  Etele  királyról  népeposz  az,  a  németek 
első  legrégibb  hőskölteménye.  Nem  sajnálok  semmit, 
csak  valami  derekat  állíthasson  a  magyar  elé  ...  • 


^  Az  Elybszbtt  Alkotxámtt. 

Ha  időt  szakaszthatok  magamnak,  majd  papírra 
teszem  én  egyszer  gondolataimat  a  népiességről,  mert 
ez  nálunk  még  aestheticailag  kifejtve,  meghatározva 
nincs.  Hiszen  erről  kedves  barátom  is  pennázhatna  egy 
kevéssé. 

5.  Azt  kérdem:  fog-e  valamit  az  idei  Kisfaludy- 
pályázással  tenni ?...En  kérem.  Tekintse  meg  kedves 
barátom  Byron  PARisiNÁ-ját,  Dbr  Gepangbnb  von  Chil- 
LON-t  miket  én  németben  olvastam,  vagy  talán  még 
DiB  Braut  von  ABYDOs-t !  s  foghat  olyan  Szécsy  Máriát 
írni,  mint  senki  más.  Garay  nem  úgy  szokott  oda  írni, 
mint  a  studiumos  Garay,  hanem,  mint  a  ki  érzi,  hogy 
fiatal  gyakorlatlanokkal  kél  pályára.  Legalább  Fran- 
GEPÁN  Kristópné  elébb  valami  merő  lyricusra,  azután 
fölötte  kezdő  kezű  elbeszélőre  mutat;  szóval,  olyan 
költői  beszély  könnyen  feltllhaladható. 

6.  Ha  ZRÍNYi-mre  nem  sajnálna  kezet  vetni,  édes 
barátom:  nosza  tenné  át  az  Anjou-ház  korába,  ha  tudna 
ott  olyas  eseményt.  így,  kedves  barátom  is  dolgozván 
onnan,  egy  Trilogot  vagy  egyebet  szerkeszthetnénk.  Mit 
mond  hozzá? 

Még  legalább  egy  tömött  levelet  várjon  tőlem. 
Július  1 — 7  napjára  pedig  készítse  magát,  —  mert  ak- 
korra személyesen  ott  lesz,  s  ott  lakik  vagy  két  hétig 
szerető  barátja 

Szilágyi  István. 

[13.]  SzALONTA,  nagypéntek.  1847. 

Igen  kedves  Barátom!  Márczius  12-diki  levelére 
nem  ott  kezdem  a  választ^  hol  azon  levél  kezdődik, 
hanem  a  legvégén,  azon  örvendetes  tudósításra  t.  i.  hogy 
július  elején  ismét  szerencsés  leszek  édes  barátomat 
színről  színre  láthatni,  ölelhetni.  Az  a  két  hét  nekem 
ünnepem  lesz.  Bár  csak  összevágna  a  kedves  barátom 
látogatása  a  Petőfiével,  ki  azt  nekem  megigérte,  s  a 
mily  karakán  fattyú,  hiszem,  teljesíti  is.  Mert  Petőfi 
(vagy:  Ugyanis  Petőfi)  alig  hallotta  meg  jutalmaztatá- 
somat,  azonnal  sietett  elolvasni  ToLDi-t,  és  alig  olvasta 
el  ToLDi-t,  azonnal  verset  írt,  és  alig  írt  verset,  azonnal 
levelet  is  írt  —  egy  negyedív  papírnak  a  verset  egyik  — 
a  levelet  másik  oldalára  írva.  Mely  vers  sub  ./•  itten 
mellékeltetik.  Erre  én  természetesen  válaszoltam,  — 
kétféleképen,  s  válaszversem  sub  .//•  mellékelem.  Erre 
kaptam  egy  tömött  levelét,  ily  megszólítással :  „Lelkem 
Aranyom!"  s  ily  aláírással:  „igaz  barátod  Petőfi  Sándor,*^ 
melyben  sok  mindenféle  szép  dolgok  —  népköltői  trium- 
virátus (Arany,  Petőfi,  Tompa)  stb.  elmondatnak;  kü- 
lönösen kedves  barátomat  érdeklŐleg  ezek:  „Szilágyi 
Pistával  levelezel  úgy-e?  írd  meg  neki,  hogy  eddig  is 
szerettem,  de  most  még  jobban  szeretem,  azt  tudva,  hogy 
ő  ösztönözött  téged  az  írásra.  Eszköz  volt  ő  a  gond- 
viselés kezében,  mely  ha  elrejti  is  gyöngyeit,  rendel 
számára  halászokat,  kik  azt  felhozzák."  —  Mennyire 
állnak  e  szavak,  az  én  dicséretemet  illetőleg,  arról  hall- 
gatok, de  önt  érdeklŐleg  tökéletesen  igazak,  mert  annyi 
bizonyos,  hogy  ha  kedves  barátom  Szalontára  nem  jő, 
engem  senki  sem  lát  írói  pályán  ez  életben.  Már  úgy 
lett  volna-e  jobb,  vagy  így,  azt,  mondom,  meghatározni 

most  nem  akarom.  Na,  osztán  Vahot  küldi  lapját  egy 
csomó  képpel,  s  hizelgőleg  felszólít,  írnék  neki,  ha 
kedvem  tartja,  valamit.  En  felküldöm  Rózsa  és  Ibolyát, 
s  felhívást  kapok  tőle,  legyek  lapjának  kizárólagos  rendes 
dolgozó  társa,  (népies  dolgokban)  díj  mellett.  Elfogadom. 
Legalább  nem  kell  egy  vagy  más  lapban  kegyelemhelyet 
könyörgeni,  ha  írni  akarok ;  ha  nem  írok,  mindannyi.  — 
Ki  az  a  Vas  Gereben?  Rám  küld  egy  előfizetési  ívet 
bérmentetlenűl,  levél  kíséretében,  melyben  magát  Vas 
G.-nek  írja;  fizetek  18  pkrt.  így  ez  szokás?  Képzel- 
heti, kedves  barátom,  hány  előfizetője  lesz  Szalontán. 
Még  nekem  magamnak  sincs  annyi  kihányó  pénzem, 
hogy  ily  körülírt  ooo-kért  egy  pengő  forintot  adjak. 
Mit  tegyek  ily  esetben  az  ívvel,  melynek  visszaküldési 
határideje  április  20-dika? 

Ha  több  időm  lesz,  előveszem  ZnÍNYi-t.  Históriai 
drámát  ugyan  nehéz  egy  korból  más  korba  tenni  át, 
mert  két  egyforma  történet  ritka,  de  meg,  a  mi  az  A, 
jelleméből  kényszerűleg  következett,  B.  jelleméből  már 
nem  következik,  máskép  a  jellem  megszűnt  egyedi  jel- 
lem lenni:  hanem  majd  szétnézek.  Csak  több  szabad 
időm  s  erősebb  szemem  volna!  Most  szemeim  fájdalma 
miatt  görögöt  épen  nem,  római,  angol  betűket  csak 
néha  és  keveset  olvashatok.  A  télen  Homérral  ron- 
tottam el  esténkint.  Ezért  a  nyáron  paraszt  életet  élek, 
a  mennyire  lehet,  a  zöldben  —  csak  néha  s  azt  olva- 
som, a  mit  elműlhatlanúl  kell. 

Mindazáltal  megpróbálom  Szécsi  MÁiuÁ-t.  Hiszen, 
ha  előre  tudom,  hogy  Tompa  ott  lesz,  most  sem  pá- 
lyázok.    Hátha stb.  .   .  .  Már  gondolkoztam  is 

róla,  8  oly  szempontból  fogtam  fel  a  történetet,  milyen 
nem  hiszem,  hogy  valakinek  eszébe  is  jusson.   Legalább 

meglepő  lesz,  mert  különös  lesz.  És^  yéleményem  sze- 
rint, csak  így  érhető  el  e  tárgyban  a  kifejezés  igazsága. 
Majd  szóval  többet. 

Kedves  barátom  gondolatit  a  népiességrSl  szeretném 
olvasni.  E  mező  még  oly  parlag.  Majd  megveszem  a 
NÉPDALOK-at,  s  elolvasom  Erdélyi  értekezését.  A  Szemle 
13.  száma  némely  népi  versmértéket  hoz.  Közelebb  én  is 
népdal  schémákat  gyűjtök.  E  gytljtemény  legtarkább, 
változatosabb  lesz.  Jó  lesz  legalább  saját  használatomra. 

A  nép-^posz  még  tervben  sincs.  Lehetne  venni  ilyet 
a  vezérek,  főleg  Árpád  korából.  Akkor  még  az  egész 
magyar  nép  szabad  és  hai*czos  volt.  Csupán  azt  akar- 
tam kérdeni:  nem  chimaera-c  nép-eposzt  gondolni?  A 
NiBELüNG-ot  (tán  csak  töredékét)  láttam;  kedves  bará- 
tom mutatta  azt  valamely  tudományos  gyűjteményben. 
De  el  sem  olvastam  s  róla  más  emlékezetem  nincs,  mint 
hogy  érthetlen  ó-német  nyelven  van  írva.  Szeretném 
olvasni  német  fordításban.  Egyébiránt  nálam  van  nép 
eposz:  az  Iliás  és  Odyssba.  Nem  egyebek  ezek  egy- 
szerű —  téjmézzel  folyó,  népi  költeményeknél.  Bennök 
az  egyszerűség  a  költői  fenséggel  párosulva  van,  s  ha 
nem  ez  a  népi  költemény  feladata,  úgy  nincs  róla  he- 
lyes fogalmam.  Azt  akarom  mondani,  hogy  a  népköltő 
feladata  nem  az,  hogy  elvegyüljön  a  durva  nép  közt,  s 
legyen  egyszőrűvé  vélek,  hanem  az,  hogy  tanulja  meg 
a  l^ensőbb  költői  szépségeket  is  a  népnek  élvezhető 
alakban  adni  elő.  Ez  lebegett  előttem,  midőn  ToLDi-t 
írtam,  s  ez  úton  haladok  ezentúl  is,  ha  lehet. 

Rózsa  és  Ibolyát,  úgy  hiszem,  már  olvasta,  kedves 
barátom.  Ebben  a  cselekvény  gyorsaságán  igyekeztem, 
ellenkezőleg,  mint  Toldiban.  Kérek  szigorú  bírálatot 
majd  közelebb. 

Vahot  oly  szerződésre  is  kész  volt  lépni  veiéin^ 
hogy  lapjában  megjelenő  népies  beszélyeimet  az  év  végén 
saját  költségén  kiadja,  s  én,  díj  helyett,  a  tiszta  jöve- 
delmet kapom.  Azt  is  ajánlotta,  hogy  a  lapja  számára 
kiszedett  betűkkel  egyszersmind  külön  is  kinyomatja. 
De  én  egyiket  sem  fogadtam  el.  Mindenik  elzárt  volna 
az  újabb  kiadás  előtti  előleges  javítástól.  Tehát  ma- 
radtunk a  rendes  díjazásnál,  a  mi  csekély  ugyan 
(25  frt)  azonban  annyi  haszna  van,  hogy  ez  úton  a 
közönség  néhány  beszélyemmel  megismerkedvén,  ha  majd 
újakkal  megpótdt  összes  kiadás  hirdettetik,  inkább  akad 
vevő.  Vahot  azt  is  megígérte,  hogy  kiadót  keres,  ha 
kell,  8  ő  az  ilyesekben  ügyes  ember.  Ezzel  is  per 
Barátom  beszélek. 

Az  eposz  sajtó  alatt  van.  Javítni  semmikép  —  ha 
jó  tanácsát  előbb  kapom  —  sem  lett  volna  időm.  Ször- 
nyen sürgették.  No  de  így  jár  a  ki  a  szépművészet 
fő  szabályát  Oüs  tat?  x^'P^^^^j  szeme  elől  eltéveszti.  Én 
a  mennyire  lehet,  soha  többé.  Nem  a  külforma  — 
vers  —  stb.  bánt  engem  abban]:  az  bánt,  hogy  víg  eposz 
helyett  csak  oly  nemű  alant  járó  humoristico-satirico- 
allegorico-comicus  valami,  milyet  ma  gombai  szapora- 
sággal terem  az  általam  úgynevezett  rhaparium-iroda- 
lom.  Toldi  sem  mindenütt  tetszik  nekem,  az  eleje  igen 
nehézkes ;  sok  helyett  igen  elszélesedik,  s  néhol  nagyon 
is  alant  jár.  Egyes  sorok  sok  helyett  numerustalanok. 
Akárki  mit  mond,  én  Rózsát  ma  is  jobban  szeretem. 
Amazon  új  kiadás  segíthetne.  Nem  tudom  mikor  lenne 
azt  szabad  újra  kiadnom?  Mert  hogy  többel  együtt  és 
javítva  kiadom,  az  bizonyos.  így  nagyon  van  okom 
félni  még  a  jóakaró  kritikától  is,  hát  még  a  netalán 
irigytől. 

.  Sophoklessel  nem  tudom  mit  csináljak;  hiszen  for- 
dítják annak  majd  minden  darabját  —  s  tán  a  Trachini 
NÖK-et  is,  a  Kisfaludy-Társaság  számára.  Várjuk  el  azon 
fordításokat.  Hatos  jambust  csak  azért  választottam, 
mert  így  egy  görög  sor  rendesen  belefért  egy  magyar 
sorba:  de  ha  más  ötösben  fordítja,  úgy  én  is  ügy  for- 
dítom. A  karénekeket  köszönöm;  az  úgy  van,  a  mint 
•én  a  szöveget  magyaráztam.  Minden  esetre  megnézetem 
Telegdinél  a  „detUscJie  prosát"  —  legalább. használom  a 
Tr.  nők  tökéletes  megértésére.  Addig  hallok  valamit  a 
Kisfaludy-Társaság  részére  készülőben  levő  fordítások- 
ról 8  tán  a  szemem  is  épül;  mert  ily  szemmel  görög 
betűk  közt  nem  búvárkodom.  —  Erőnek  erejével  ere- 
deti Íróvá  tesznek,  s  a  fordítás  hátrább  marad.  De  én 
azért  tudom:  mi  különbség  van  a  fordítás  és  műfordítás 
közt,  s  ez  utóbbit  stúdiumommá  tenném,  ha  tudnám,  ha 

körülményeim  kedveznének,  ha  alkalom  volna,  ha 

ha stb. 

És  most  felértem  a  kedves  barátom  levele  kezde- 
téhez, melyben  őszintén  megvallja,  hogy  felelettel  még- 
adós.  Ügy  van.  S  mostani  levelem  tetézi  abbeli  adós- 
ságát. E  kölcsönös  tartozás  lefizetlietlai ;  itt  a  liquida- 
tióval  újabb  adósságot  csinálunk.  Csak  kérem,  ha  lehet, 
ne  legyen  rossz  fizető,  és  szűk  markú  fizető. 

Városi  hírcinket,  pletykáinkat  illetőleg:  casinónk 
még  él,  de  élete  nagyon  csenevész,  csak  egy  szamár 
kell  neki,  mely  főbe  rúgja,  s  azonnal  vége,  mint  a  mese 
oroszlánjának.  Könyvtára  az  Eötvös  Falu  jEOYzöjK-ből 
s   néhány   ócska    Kotzebuc-istóriákból    áll.     Olvassa   a 

IIlRLAP-Ot,     HlRADÓ-t,     és     aZ    ÉLETKfePEK-et.       ToLDI-t     VC- 

szettűl  akarnák  elolvastatni  nf/ilvánosan,  de  nem  teszem. 
Félek   a  N.   J-né-féle   kritikától.     Átalában  a  szalontai 

kritikától  félek.  A  hol  János  Virtz-re  elmondják :  „aa 
is  bolond,  a  ki  az  ilyet  kinyomtatja",  ott  Toldi  nem 
várhat  kedvező  fogadtatást.  Akarnám,  hogy  mindenütt 
elolvassák,  csak  itt  ne.  Itt  a  Pegasus  sem  kell,  ha  csak 
nem  fontolva  haladó,  vagy  ha  politikai  czikkekből  nincs^ 
a  nyeregtakarója. 

Nem  írok  már  többet  a  kedves  barátom  erszénye 
rovására,  hanem  bezárom  levelemet,  azon  óhajtásom  ki- 
jelentésével: bár  mielőbb  nálam  telepednék  kedves  ba- 
rátom; hogy  áldozhatna  teljes  örömmel  oavepá;  éxotiójApac 
szerető  barátja 

Arany  János. 

Mellékelve:  Petőfi  üdvözlő  verse  és  Arany  válasz- verse 
reá. 


[u.]  Sziget,  április  9.  1847. 

0  et  delicium  et  dulce  decus  meum!  Felszaggattam, 
a  levelet,  mely  a  vásárosok  által  lett  volna  menendő, 
hogy  Telegdy  által  Szalontára  kijuthasson.  Pecsételés 
után  hozták  postáról  a  levelet,  mely  daczára  a  nagy- 
pénteki keletnek,  örvendetes  tartalommal  vidámította 
sóvárgó  lelkemet.  Hol  is  kezdjem  már  most  mondó- 
kamat?  Sodrombul  ki  vagyok  ütve.  Na,  elébb  elszám- 
lálom, a  mik  a  félre  lökött  levélben  voltak !  addig  táiv. 
megjön  a  szavam.  Ezek  azok: 

1.  Sophoclest  és  OnYssEÁ-t  pakoltam  be.  Vegye 
kedves  barátom  hasznát.  Én  az  OmssBÁt  nagy  gyönyörű- 
séggel olvastam,  úgy  a  mint  van,  remélem  Szalontán 
is  nem  kevesebb  éldeletet  fog  adni,  mint  adott  Szigeten.. 

2.  A  NiBELUNGEN  NoTHOT  megrendeltem.  Legyen 
Ítészen,  kedves  barátom,  elviszem.  Elviszem,  ismernie  kell, 
igen,  ismernie  Fábián  Gábor  OssiÁN-át.  Azok  ám  „Nép- 
•epósz"  —  komoly  nemben.  Nem  volna  vesztett  idő  azok 
bő  ismerete.  Kell-e,  kedves  barátom?  Emlékszem  Her- 
-dcrnek  egy  VERGLEiCHüNG-jára  Homer  s  Ossián  közt. 
Vázolatban  közölhetném.  De  maga  Ossian  is  megvan 
a  szigeti  könyves  boltban.  Azért  jutott  ez  épen  eszembe, 
mert  Ái^pád  koráról  szólott  kedves  barátom ;  a  két  kor- 
szellem vagy  rajz  közt,  patriarchális  oldalt  tekintve,  nagy 
41  hasonlatosság. 

Igaz!  Petőfi! ....  Hát  örülök  az  acquisitiónak.  Azon- 
ban Petőfit  én  jól  ismervén:  megvallom,  váratlan  előttem 
nem  volt.  O  —  ha  éraclembcn  rokont,  hasonlót  talál 
gondolkozásban:  annyira  megtelik  szive  nemes  buzga- 
lommal, hogy  lecsillapítására  múlhatatlanul  ezt  a  lépést 
kell  tennie.  De  sajnálom,  hogy  embereit  megválogatni 
nem  tudja.  Ő  mindent  maga  után  mér,  hiszi  hogy  a 
iki  hozzá  nyájas  barátságot,  megelőzőleg  sokszor,  mutat, 
:az  okvetetlenül  oly  becsületes  ember,  mint  ő  maga . . . 
Az  ÉLETKKPEK-et  értcm  s  a  HoxDERü-t.  Mennyire  bál- 
^ványozottja  volt  egykor  ennek,  —  s  nem  szeretett  amaz 
előtt;  8  most  mint  fordítva  a  koczka ....  Bárcsak  vele 
együtt  lehetnék  Szalontán.  Meg  kellene  neki  írni!  Be- 
szélni szeretnék  vele.  Én  ínii  sem  merek,  mert  nem 
iudom  hol  van.  Mondják,  mindig  kószál.  Lelkét  viseli 
magán  verse.  Azonban  a  Válasz  mégis  felette  áll  — 
tűzben.  Hanem  a  numerus,  numerus !  SIódtalanúI  kevés 
figyelem!  —  Nem  lehetne-ó  a  köntöst  egyenlő  széppé 
tenni  a  belsővel  ?  Dehogy  nem !  Láttam  már  én :  Toldi- 
ban  is.  Azt  szeretném  én,  ha  minél  hamarabb  ott  Ichct- 
aiénk,  hol  kedves  bai'átom  ama  themája   kívánná,  mi  a 

népiesség!  legfőbb  czél,   de  a  mit  még  eddig   nálunk 

senki  nem  értett,  némelyek  pedig  nem  akartak   érteni. 

T.  i.:  „A  népköltő  feladata  nem  az,  hogy  elvegyüljön 

a  durva  nép  közt,  hanem  hogy  tanulja  meg  a  legfelsőbb 

k(dtői  szépségeket  is   a  népnek  élvezhető  alakban  adni 

elő.«  — 

Csókolja  képemben  kedves   övéit.     Engem   pedig 

tartson  meg  szeretetében.  Addig  is,  mig  láthatnám,  szerető 

barátja 

Szilágyi  István. 

A  nyári  iskolai  szabad  idők  egy  részét  Szilágyi  ismét 
Szalontán  töltötte  s  haza  térve  Szigetre,  két  terjedelmes 
levélben  válaszolt  az  együttlótök  alatt  elvállalt  kérdésekre. 
E  kérdések:  Milyen  volt  az  ország  czímere  Nagy  Lajos 
idejében?  Volt-e  még  benne  oroszlán?  Volt-e  már  nemzeti 
szín?  Fölhányta  a  található  adatokat,  de  az  eredmény 
csak  annyi  volt,  hogy  e  kérdésekre  biztos  választ  adni 
nem  lehet;  tehát  —  a  költő  keze  nincs  kötve.  Másik 
levelében  Kinizsi  Pál  és  Magyar  Benigna  történetére  vonat- 
kozólag közöl  számos  részletes  adatot,  továbbá  megküldi  egy 
XVI.  századbeli  Eques  Hungaricits  rajzát,  a  levél  vegén  pedig 
jelenti,  hogy  a  Nibelüno  énbkbt  és  Thuri  György  histó- 
riáját legközelebb  küldeni  fogja;  ellenben  Tinódit  és  Hcl- 
tait  Dcbreczenben   Liigossynál   nem  sikerült   megszereznie. 

E  levelekre  vonatkozik  a  következő  válasz: 


Ci6.]  SzALONTA,  szcptcmbcr  6.  1874. 

Kedves  barátom !  Köszönöm,  hogy  egymás  után  két 
levéllel  tett  adósává :  igyekszem,  a  mennyire  tőlem  telik, 
mindeniket  leróni.  A  mi  a  czimert  és  annak  szincit 
illeti:  hát  csak  megmaradok  a  már  kész  vers  mellett; 

a  kinek  tetszik,  hadd  törje  rajta  a  fejét.  Pali  molnár- 
ból  nehezen  hiszem,  hogy  legyen  valami,  már  csak  azért 
is,  mert  benne  alkalmasint  ToLDi-t  kellene  ismétlenem. 
Az  ungariciis  equest  köszönöm,  lehet  hogy  használom 
valahol.  Lugossy  még  ez  ideig  semmit  sem  küldött; 
közelebb  arra  kértem  meg,  küldje  el  a  Murányi  Vénust, 
de  még  választ  nem  kaptam,  pedig  annak  olvasása  nél- 
kül nem  szeretnék  pályaműhöz  fogni.  Mellék  szemé- 
lyek kellenének,  a  fő  dologra  dicsőséges  tervem  van; 
úgy  hiszem,  kedvvel  fogok  rajta  dolgozni,  s  bár  az  idő- 
bül  már  is  kifogytam,  kidolgozom;  ha  elkésik,  kiadom 
külön.  Toldi  Estéje  még  darabban  van;  egyszerusítnem 
kell  az  egészet,  nagyon  képes,  nagyon  keresett  néhol. 
A  NiBELUNGEN  NoTH  majd  mond  talán  valamit,  óhajtva 
várom. 

Toldi  birálatából  jól  esik  olvasnom,  hogy  az  illető 
Ítész  (vajon  ki?)  sokat  észrevett  a  rejtettebb  dolgokból, 
miket  én  szépség  gyanánt  írtam  oda.  Megrovásai  egész 
becsülettel  mennek:  a  „Világ  ökrére"*)  nézve  is,  sze- 
retem látni,  hogy  kiemelte  a  megelőző  sort,  hol  marhák^ 
fold  és  kincsek  említtetnek,  mert  csakugyan  az  adta 
nekem  az  öh'e  szót,  nem  a  rím,  sőt  emlékszem,  mikor 
az  ökre  már  le  volt  írva,  azon  gondolkoztam,  micsoda 
rímet  vegyek  rá  a  kápsa  örökre  helyett.  Az  „  óbégat "-ot 
már  kijavítottam,  azt  magam  sem  szerettem  soha,  valamint 
a  „torma-reszelést"  **)  sem  örömest  hagytam  meg  — ,  no 

*)  Toldi  legutolsó  sorai: 

Nem  Lagyott  sok  marlint,  földet  áa  kincseket, 
Nem  az  Örökségen  czivódó  gyermeket; 
De,  kivel  nem  ^r  fol  egész  TÜág  ökre, 
DlcsiS  híre-neve  fenmaradt  örökre. 
*»)  Toldi  VI.  12  versszak. 

de  azok  már  megvannak.  Ellenben  a  nyál  —  „a  tiszta 
nyál  kicsordulását"  *)  aligha  meg  nem  hagyom  5  népies 
költeményben  ne  legyünk  oly  nagyon  szaloniasak  az  inex- 
pressible-ek  dolgában.  Aztán  meg  a  tiszta  szó,  melyet 
én  gonddal  tettem  oda,  mérsékel  azon  valamit.  Ennyi 
tudományt  merítettem  a  kritikából.  A  Szépirodalmi 
Szemle  pedig  teljesen  kimondja  az  én  elvemet,  melyre 
én  a  népies  kezdet  által  készülök :  (62.  lap)  „legyen  a  köl- 
tészet sem  úri,  sem  népi,  hanem  érthető'  s  élvezhető  közös 
jó,  mindennek,  kit  ép  elmével  áldott  meg  isten. ^  De  e  czél 
elérésére  csak  a  most  divatos  népies  modoron  keresztül 
juthatni  s  azért  még,  népies,  for  ever!  S  e  tekintetben 
mondtam  én,  hogy  ki  nem  állhatom   a   tudós   költőket. 

Es  így  én,  azért  hogy  az  ÉLEiKÉPEK-hez  szegődöm, 
nem  mondom  azt,  hogy  szeretem  a  század  philosophiá- 
ját  az  újdondászat  burleszk  öltönyében.  Ah  dehogy! 
Szeretem  a  nemzeti  költészetet;  a  népiesség  köntösében 
még  most;  később  majd  pusztán.  Aestheticai  utam  az 
indimdualizálás  elve,  minek  az  ember  csak  a  nevét  ta- 
nulja meg  az  aestheticából,  a  többit  maga  csinálja.  Én 
legalább  azt  hiszem.  Az  embernek  magába  kell  szállani 
s  onnan  fejteni  ki  a  mit  tud.  stb.  stb.  Hagyjuk  el  ezt, 
úgy  sem  értek  hozzá ;  én  az  aestheticát  csak  érzöni  tu- 
dom valamely  műben,  kifejezni  nem. 

Holnapután,  8-án,  esküszik  Petőfi.  Ha  tőle  köze- 
lebb levelet  kapok,  többet  is  írok  a  szertartásról. 

Murányi  VÉNLs-át  mindenesetre  szeretném,  ha  el- 
küldené Szentmihálykor,  még  talán  hasznát  vehetnem, 
ha  Lugossytól  nem  találok  kapni,  a  mi  könnyen  meg- 
eshetik. 


*)  Toldi  IV.  ének. 
Arany  levelezése.  I. 

Ésj  ezek  után,  áldja  meg  az  én  istenem,  minden 
testi  és  lelki  javaival,  s  tartsa  meg  emlékezetében  forrón 
szerető  s  mélyen  tisztelő  barátját 

Aranyt. 


[16.]  Sziget,  január  17.   1848. 

Kedves  Barátom!  Rettenetes  dolog,  a  mit  cselek- 
szik !  Százharminezhárom  napja,  hogy  tollat  nem  fogott, 
ugyanannyi,  hogy  levelet  nem  írt,  —  nekem  ....  De 
képzelje  már  most,  de  elevenen,  az  aggodalmat,  mit 
nekem  hallgatása  szül ....  Ha  vőlegény  volnék  s  száz 
mérföldre  mátkámtól :  nem  volna  nagyobb  bosszúságomra 
hallgatása,  mint  az  Arany  Jánosé.  Meghalt?  Az  nem 
lehet,  mert  a  ki  nincs,  az  nem  parentálhat  a  felett  a  ki 
nincs!  Beteg?  Az  nem  költhet  oly  szépet,  mint  az  Elégia 
Czakó  felett ....  De  hát  mi  az  oka  . . .  ?  Az  Életképek 
sorsa  foglalá-e  el  annyira,  hogy  még  nappala,  éjjele 
sincs  . . .  ? 

Azok  az  Életképek  nekem  nagy  boszúságot  okoz- 
tak !  Először, '  mert  hirdetik,  hogy  Arany  János  Murány 
Ostromát  írt;  ergo  ez  nem  lett  pályamű.  Szeretném 
tudni,  nem  valami  triumviratusos  resignatio-e  ez?  Ha 
az:  felette  kell  sajnálnom.  ,,Kell"  —  mondom.  Másod- 
szor: mert  azt  hirdetik,  hogy  belőle  mutatványt  ad  a 
legközelebbi  szám.  E  szerént:  Jókai  ellopta  tőlem,  al- 
kalmasint jus  fortioris  úton  a  szerencsét,  hogy  én  legyek, 
ha  nem  legelső,  legalább  egyik  első  a  mutatvány  »  ille- 
tőleg a  compositió  megismerésében.  Fáj  ! . . .  Pedig,  hogy 
Jókai   nem  ....  de   nem   írom   le ....  De   arra   a  fiatal 

emberre  szeretnék  komolyan  haragudni ....  alkalmasint 
kiütött  a  nycregbül.  Repositiót  kérek !  Most  érti  kedves 
barátom,  mi  a  bajom!  Tegyen  róla.  De  nem  szabad 
késni . . . 

Hogy  tetszik  a  Nibblungen  Lied?  Nálam  azóta  az 
eredeti  is  volt;  mert  a  Simrocké  forditás.  S  tudja-e 
kegyed,  mi  jutott  eszembe?. . .  Kegyednek  a  Zrínyiászt 

le  kell  fordítani!  . . .  Nem  szólok  többet Ep  e  félbe 

szakasztás  mutassa,  hogy  nagy  szót  mondtam,  melyről 
kegyednek  gondolkoznia  kell .  . .  Tudom,  hogy  fog  is. 
Szerető  barátja 

Szilágyi  István. 


117.]  SzALONTA,  januAr  27.   1848. 

Kedves  barátom!  Az  igaz,  rettenetes  dolog,  hogy  133 
napja,  mióta  nem  írtam  önnek,  de  annak  oka  azonnal  iga- 
zolva van,  mihelyt  kisül,  hogy ....  száznegyven  nap  óta  nem 
írt  nekem  levelet,  legalább  én  nem  kaptam  annyit  se,  mint 
egy  bírópecsét,  a  mit  pedig  Szabó  Mihály  főbíró  uram  oly 
apróra  nyirbál,  mint  egy  krajczáros  kovának  V*  része. 
Nem  írtam  tehát  azért,  hogy  érdeket  gerjeszszek  magam 
iránt,  s  megeharessiroztassam  —  vagy  caressiroztassam 
annak  rendi  szerént.  És  ez  meg  is  történt:  elegiám,  a  mi 
ugyan  inkább  Juvenal-satira,  mint  elegiaszőrü  épitmény, 
három,  részint  értelmet  is  csavaró,  nyomtatási  baklövés 
daczára  (pl:  Ifjú  édes  romja:  IQü  élet  romja  helyett 
stb.)  feldicsértetik:  ergo  satisfekcziót  nyertem,  ergo  le 
vagyok  kenyerezve,  ergo  válaszolok.  Mellőzve  a  tréfát, 
én  se  nem  meghaltam,  sem  az  Eletképbk  sorsa  valami 

4* 

túlságosan  cl  nem  foglalt,  miután  csak  havonkint  írok 
belé:  inkább  mondhatom,  hogy  Toldi  Estkje  foglal  el, 
mit  óhajtanék  becsülettel  bevégzeni:  de  ez  az  én  élet- 
köröm oly  prózai  valami,  hogy  sokszor  hét  számra  sem 
tudok  kibontakozni  a  prózai  hangulatból.  Hiába!  költő- 
nek szabadnak,  függetlennek  kell  lenni:  köszönöm  én 
a  vers  írást,  a  mit  ottan-ottan  sertéspassus  írás  és  a 
Liptákné  tyúkpanasza  szakaszt  félbe.  Azonban  ezen 
nem  segít  sem  a  jó  isten,  sem  a  jó  emberek :  hát  húz- 
zuk az  igát  és  nézzünk  a  told,  nem  az  ég  felé. 

MuRÁNY  Ostromát  én  is  írtam,  az  igaz,  de  pályamű 
nem  lehetett;  l-nio:  mert  csak  decz.  11-én,  anni  currenti^ 
lettem  kész  vele,  holott  a  beküldési  határidő  nov.  20. 
Ha  ez  nem  elég  ok:  2-do:  mert  belészeretvén  a  tárgyba, 
ötszáz  8  egynéhány  négy  soros  strophában  absolváltam 
azt;  tehát  nem  volt  kedvem  12  aranyért  bizonyiulanra 
odavetni,  annál  kevésbbé,  mert,  ha  valami  ármánytól, 
például  universalis  nyerőtárstól  nem  volt  is  okom  tar- 
tani: 3'io:  a  mű  nem  az  úgy  nevezhető  hoch-magyar 
nyelven  van  írva,  hanem  olyanon,  mely  a  mívelt  írói  s 
erőteljes  népi  nyelv  közt  középúton  jár,  tehát,  mint 
népiest  könnyen  odább  lökhették  volna.  Hogy  Petőfi, 
Tompa  is  írtak,  azt  én  csak  később  tudtam  meg,  vala- 
mint azt  is,  hogy  az  én  alapeszmémet:  isten  a  nétnbert 
szerelemre  teretnté  Petőfi  praeripiálta,  mely  eszmét  ugyan 
nem  hiszem,  hogy  kegyednek  már  nálam  létekor  ne 
említettem  legyen,  tehát  tanúm  lehet,  ha  plagiumper 
keletkeznék.  Egyébiránt  nálam  a  kivitel  annyira  külön- 
böző, miszerint  nem  hiszem,  hogy  valaki  az  eredetiséget 
tőlem  elvitassa.  De  Petőfi  sem  fogja  azt  tenni,  mert 
midőn  nálam  létekor,  október  végén,  én  az  ő  Szécsi 
Máriáját  kéziratban  olvastam,  ő  is  olvasta  az  én  Murá- 

nyomnak  már  készen  volt  felét,  miből  az  alapeszme  már 
nagyon  tisztán  kitűnvén,  bámulva  tekintettünk  egy- 
másra 8  Petőfi  lélekrokonságot  vélt  fölfedezni  ebben  is, 
mint  újabb  bizonyságát  máskori  mondásának:  „Te,  ebadta, 
te  sokszor  olyat  gondolsz  és  mondasz,  hogy  nekem  úgy 
tetszik,  mintha  én  mondtam,  vagy  gondoltam  volna;" 
én  pedig  azt  válaszoltam:  mindketten  meglel ttik  az  egyet- 
len archimedesi  pontot,  melyből  Szécsi  Máriát  művé- 
szileg felfogni  lehet  és  kell ;  (ha  az  ember  úgy  nem  akar 
vele  járni,  mint  Tompa  Miska).  Petőfi  szívesen  magára 
vállalta,  hogy  vásárt  keres  műveimnek ;  őhozzá  küldtem 
MuHÁNYT  is  deezember  közepén,  s  ott  olvasták  ő,  neje 
és  Jókai;  tehát  ennek  mutatványt  nem  küldtem,  sőt 
talán  nem  is  tudnék  azt  szakasztani  belőle,  mert  én  nem 
egyes  helyekért,  hanem  compositióért  dolgozok :  azonban 
ha  közöl,  isten  neki ;  vásáron  van,  s  minél  inkább  ko- 
lompolnak, annál  jobban  összecsődül  a  vevő  és  bámuló. 
Emich  fogja  kiadni,  még  nincs  tökéletes  alku,  de  folya- 
matban van  az.  Remélem,  József  napra  megjelenik, 
tehát  nem  küszködöm  most  vele,  hogy  skeletonját  kiszed- 
jem s  oda  küldjem. 

A  NiBELUNGEN  DAL  uckcm  igcu  ictszcnék,  de  mind 
e  mai  napiglan  (a  holnapot  is  beleszámítva)  színét  sem 
láttam.  Vártam  eléggé,  s  ez  elég  volt  éntőlem,  többet 
nem  tehettem.  ZRÍNvi-ről  majd  gondolkozom,  vagy  ere- 
detit írok  valamit,  mert  Toldy  Ferencz  által  nagyon  de 
nagyon  fel  vagyok  levélben  szólítva. 

A  mi  pedig  ezt  a  Szalon  tát  illeti :  igen  előhaladt  — 
az  adósság  csinálásban,  a  költésben  jövedelem  nélkül,  a 
czivódásban  személyes  érdekből,  a  sokfelé  húzásban  és 
sokféle  húzásban:  szóval  mindenben,  a  mi  a  közjót 
agyonüti,  vagy  lassú  méreggel  elsorvasztja. 

Isten  áldja  meg,  édes  barátom,  vegye  szives  üdvöz- 
lésünket a  távolban,  hol  most,  úgy  hiszem,  a  postakürt 
hangja  is  megfagy,  midőn  nálunk  araszos  jégcsapok 
fagynak  a  halandó  ember  bajuszára.  Éljen  boldogul! 
kívánja  igaz  barátja: 

Arany  János. 

11. 

LEVELEZÉS  PETŐFI  SÁNDORRAL. 

1847—1849. 

Pest,  február  4.   1847. 


Üdvezlem  önt!  Ma  olvastam  Toldit,  ma  írtam  e 
verset,  s  még  ma  el  is  küldöm.  Az  ELBTKÉPBK-ben  ki 
fog  ugyan  jőni,  de  én  minél  hamarabb  akarom  Önnek 
tudtára  adni  azon  meglepetést,  azon  örömet,  azon  elra- 
gadtatást, melyet  műve  költött  bennem.  Hiába,  a  nép- 
költészet az  igazi  költészet.  Legyünk  rajta,  hogy  ezt 
tegyük  uralkodóvá!  Ha  a  nép  uralkodni  fog  a  költészet- 
ben, közel  áll  ahhoz,  hogy  a  politikában  is  uralkodjék, 
8  ez  a  század  föladata,  ezt  kivívni  czélja  minden  nemes 
kebelnek,  ki  megsokalta   már  látni,   mint  martírkodnak 

milliók,    hogy  egy   pár  ezren   henyélhessenek   és  élvez- 
zenek.    Égbe  a  népet,  pokolba  az  aristokratiát ! 

írjon  Ön  nekem,  ha  nem  fogja  restelni;  írjon  ma- 
gáról, akármit,  mindent,  hány  éves,  nőtlen-e  vagy  házas, 

szőke-e    vagy     barna,     magos-e     vagy    alacsony 

minden   érdekelni   fog.     Isten  Önnel,  isten  Önnel.     Ab 
invisis  őszinte  barátja 

Prtöfi  Sándor. 


ARANY  JÁNOSHOZ. 

Toldi  írójához  elküldöm  lelkemet 

Meleg  kézfogánra,  forró   ölelésre ! 

Olvastam,  költőtárs,  olvastam  művedet, 
S  nagy  az  én  szivemnek  ő  gyönyörűsége. 


Ha  hozzád  ér  lelkem  s  meg  talál  égetni: 
Nem  tehetek  róla  ...  te  gyújtottad    úgy  fel ! 
Hol  is  tehettél  szert  ennyi  jóra,  ennyi 
Szépre,  mely  könyvedben  csillog  pazar  fénynycl  ? 


Ki  és  mi  vagy?  hogy  így  tűzokádó  gyanánt 
Tenger  mélységéből   egyszerre  bukkansz  ki. 
Más  csak  levelenként  kapja  a  borostyánt, 
S  neked  rögtön  egész  koszorút  kell  adni. 


Ki  volt  tanítód?  hol  jártál  iskolába? 
Hogy  lantod  ily  mesterkezekkel  pengeted. 
Az  iskolában  nem  tanulni,  hiába, 
Jllyet  ....  a  természet  tanított  tégedet. 

Dalod,  mint  a  paszták   harangja,  egyszerű, 
De  oly  tiszta  is,  mint    a  puszták  harangja, 
Melynek  csengése  a  rónákon  keresztül 
Vándorol,  s  a  világ  zaja  nem   zavarja. 


8  ez  az  igaz  költő,  ki  a  nép  ajkára 

Hullatja  keblének  mennyei  mannáját. 

A  szegény  nép!  olyan  felhős  láthatára, 

S  felhők  közt  kék  eget  csak  néha-napján  lát. 


Nagy  fáradalmait  ha  nem  enyhíti  más, 
Enyhítsük  mi  költők,  daloljunk  számára. 
Legyen  minden  dalunk  egy  egy  vigasztalás, 
Egy  édes  álom  a  kemény   nyoszolyára. 


Ezen  gondolatok  elmém   környékezték, 
Midőn  a  költői  szent  hegyre  jövék  fel; 
Mit  én  nem  egészen  dicstelenül  kezdek, 
Folytasd  te,  barátom,  teljes  dicsőséggel ! 


Arany  János  jegyzete ^  1858-hdl:  A  Választ  erre,  nem 
vettem  föl  1856-ban  Kisebb  Költeményeim  közé.*)  Ki  hitte 
volna  nekem  már  ekkor^  l»ogy  kétszeri  sikeres  pályázat  után 
nem  dagadtam  ki  bőrömből?  hogy  Petőfi  barátságát  oly 
nagyra  tartom,  mint  e  válaszban  ki  van  fejezve.  Csúnya  ál- 
szeméremnek  mondanák,  a  mi  akkor,  nagy  meglepetésem- 
ben, valódi  érzés  volt.  Aztán,  szó  a  mi  szó,  a  rögtönzött 
Válasz  nem  is  méltó  e  lelkes  költeményhez. 


*)  Az  utóbb  kiadott  Öászss  KöLTeuÉKYEK  közé  sem  vétetett 
föl;  csak  A.  holta  után  jelent  meg  Összes  Munkái  kiadásában. 

Aranynak  Petőfihez  írt  levele  nem  maradt  fenn.    Köl- 
tői válasza  a  következő: 


Válasz 
PETŐFI  SÁNDORNAK. 


Zavarva  lelkem,  mint  a   bomlott  czim balom ; 
Örfíl  a  szívem  és  mégis  sajug  belé, 
Hányja-veti  a  hab:  mért  e  tiagy  jutalom? 
Petőfit  barátul  mégsem  érdemeié. 


Hiszen  pályadíjul  ez  nem  volt  kitűzve  .... 
Szerencse,  isteni  jó  szerencse  nékem! 
Máskép  szerény  művem  vetem  vala  tűzbe: 
Mert  hogyan    lett   volna    nyerni  reménységem? 


És  mily  sokat  nyerek !  Pusztán  a  pályabér 
Majd  elhomályosít  mídŐn  felém  ragyog: 

Do  hát  a  ráadás! Lelkem  lelkéig  ér 

Hogy  drága  jobb  kezed  osztályosa  vagyok. 


S  mi  vagyok  én,  kérded.  í]gy  népi  sarjadék, 
Ki  törzsömnek  élek,  érette,   általa; 
Sorsa  az  én  sorsom  s  ha   dalra  olvadék, 
Otthonn  leli  magát  ajakimon   dala. 


Akartam  köréből  el-kivándorolni : 
Jött  a  sors  kereke  és  ntfélre  vágott 
S  midőn  vissza  felé  bujdokolnék,  holmi 
Tüske  közöl  szedtem  egynehány  virágot. 


Digitized  by  VjOOQ  IC 


P£TOFl   BÁNDOB.  65 


Jöttek  a  bú-gondok  úti  czim borának, 
Összebarátkoztunk,  Összeszoktunk  szépen, 
Én  koszorút  fűztem,  ők  hamiskodának, 
Eltépték  füzérem  fél  elkészültében. 


Végre  kincset  leltem :  hAzi  boldogságot, 
Mely  annál  becsesb,  mert  nem  szükség  őrzeni ; 
És  az  íza  partján  ama  hű  barátot*)  .... 
Nem  is  mertem  volna  többet  reménjleni. 


Most,  mintha  üstökös  csapna  szűk  lakomba. 
Éget  és  világit  lelkemben  leveled : 
()  mondd  meg  nevemmel,   ha   fölkeres  Tompa, 
Mily  igen  szeretlek  téged  s  Őt  is  veled. 


-t^- 


[19]  Pest,  február  23.   1847. 

Lelkem  Aranyom!  Nem  veszed  tán  rossz  nevén,  ha 
elhagyom  az  önözést.  Én  olyan,  ember  vagyok,  hogy, 
a  mely  házba  bemegyek,  szeretem  magamat  hanyatt 
vágni  a  ládán miután  tehát  nálad  bekopog- 
tattam, 8  te  ajtót  nyitottál:  megengeded,  hogy  egész 
kényelmemet  használjam,  annyival  inkább,  mert  már 
barátomnak  neveztelek  s  te  engemet  viszont,  és  én, 
részemről,  nem  szoktam  e  szót  mindennapi  értelmében 
használni,  s  remélem,  te  sem  így  alkalmaztad  reám. 
Igaz,  hogy  ismernünk  kell  annak  jellemét,  kit  bará- 
tunTinak  választunk;  de  hiszen,  gondoltam,  te  az  enyé- 


*)  Szilágyi  István,  Máramaros-Szigeten. 

inet  már  ismerheted  munkáimból,  valamint  én  kiismer- 
tem a  tiédet  ToLDiD-ból.  A  ki  ily  dicsőén  festette  a 
gyermeki  szeretetet,  annak  magának  is  jó  fiúnak  kell 
vagy  kellett  lennie,  s  a  ki  jó  fiú,  az  nem  lehet  rossz 
ember,  az  szép,  tiszta,  nemes  lélek.  Ilyennek  tartalak 
téged,  s  ezért  neveztelek  mingyárt  barátomnak.  Le- 
veled csak  ma  került  kezemhez,  isten  tudja  hányadik 
embertől,  a  minek  magam  vagyok  oka,  níert  elfelejtet- 
tem megírni  szállásomat,  annyira  magamon  kívül  voltam 
akkor  az  elragadtatás  miatt.  Látod,  és  még  is  azzal 
vádolnak  némelyek,  hogy  én  el  vagyok  fogulva  a  köl- 
tők ellen.  Ez  udvarias  kifejezése  annak,  hogy  magamon 
kívül  senkit  sem  akarok  költőnek  ismerni,  s  az  élő 
istenre  mondom,  ez  a  legnyomorúbb  rágalom.  Az  igaz, 
hogy  a  tehetség  nélkül  vagy  a  fél  tehetséggel  előretola- 
kodó embereket  nem  szeretem,  nem  szenvedhetem,  el- 
gázolom, ha  lehet,  de  a  valódi  tehetség  előtt  leborulok 
és  imádom!  —  Nagy,  igen  nagy  örömemre  volt  leveled, 
s  versedet  már  annyiszor  elolvastam,  hogy  könyv  nél- 
kül tudóm.  Majd  leírom  és  elküldöm  Tompának.  Le- 
gény ám  még  az  is  a  talpán!  Ataljában:  Arany,  Petőfi, 
Tompa,  isten-krisztus-ugyse  szép  triumvirátus,  s  ha  di- 
csőségünk nem  lesz  is  oly  nagy,  mint  a  római  triumvirá- 
tusé volt,  de  érdemünk,  úgy  hiszem,  lesz  annyi,  ha  több 
nem.  S  az  érdemdíj?  egy  falusi  papság,  egy  falusi 
jegyzőség  és  egy  nagy  városi  ....  izé  ... .  semmi.  De 
se  baj !  én  igénytelen  ember  vagyok,  s  ezzel  is  beérem, 
s  ha  éhen  veszek  is,  megélek  holtom  napjáig,  azon  túl 

pedig  nem  szoktam  aggódni  sorsom  felől a  temetési 

költségekről  gondoskodjék  más.  Bizony  nyomorú  mester- 
ség ez  a  magyar  íróság !  valami  hivatalt  tán  csak  magam 
is   kaphatnék,   de  attól   meg   irtózatosan   iszonyodom,   s 

így  nem  marad  más  hátra^  mint:  egyél,  öcsém,  ha  van 
mit.  Ah,  a  lelkem  fáj,  ha  elgondolom,  milyen  beduin 
veszett  el  bennem!  de  hiszem  az  istenemet,  hogy  itt 
nálunk  is  megjön  még  az  ideje,  mikor  a  szabadság- 
imádó pogány  emberek  is  megélhetnek,  nem  csak  az 
egy  igaz  úr  előtt  alázatosan  görnyedező  jámbor  keresz- 
tyének. Ezért  nem  is  házasodom,  mert  megeshetik, 
hogy,  a  mit  nem  akarnék,  özvegyet  és  árvákat  hagynék 
magam  után.  Nem  házasodom,  barátom,  pedig  hejh  be 
képzelem,  milyen  szép  az  a  házas  élet,  milyen  boldog 
lehetsz  te  benne! 

Azt  kérded  leveledben,  hogy  nem  lenne-e  chimaera 
a  népi  szellemben  és  nyelven  irt  komoly  eposz?  meg- 
hiszem, hogy  nem ;  és  nagyon  jól  teszed,  ha  minél  elébb 
bele  kapsz.  Csak  királyt  ne  végy  hősödnek,  még  Má- 
tyást se.  Ez  is  király  volt,  s  egyik  kutya  másik  eb. 
Ha  már  á  szabadság  eszméit  nem  olthatjuk  szabadon  a 
népbe,  legalább  a  szolgaság  képeit  ne  tartsuk  szeme 
elé,  még  pedig  a  szolgaságnak  a  költészet  színeivel  kelle- 
messé, vonzóvá  festett  képeit.  Nekem  ily  eposz  már 
régi  eszmém,  hőseim  Trencséni  Csák  Máté  és  Rákóczy. 
Az  a  szerencsétlenségem,  hogy  egyiket  is  másikat  is 
agyonütné  a  censura,  s  későbbi  tán  jobb  idők  számára 
azért  nem  írhatom  meg,  minthogy  napról  napra  élek,  s 
így  nem  fordíthatom  időmet  oly  művek  készítésére, 
melyekért  mingyárt  nem  fizetnek.  Látod,  barátom, 
ilyen  a  nyomorúság.  Adna  csak  nekem  a  nemzet  éven- 
ként hét-nyolcz  száz  pengő  forintot,  megmutatnám, 
hogy  pénze  nem  lenne  elvesztegetve.  Ezt  természetesen 
csak  a  nemzettől  fogadnám  el,  privát  embertől  a  félvi- 
lág sem  kellene  ajándékban ;  persze,  hogy  a  nemzetnek 
kisebb  gondja  is  nagyobb,  mint  ilyesmire  csak  gondolni 

is.  Nincs  a  földön  gyermekeitől  zsarnok ilag-kö ve telőbb 
s  aztán  irántok  hálátlanabb  anya,  mint  édes  hazánk,  ez 
a  jó  Magyarország. 

De  már  annyit  pletykáztam,  hogy  bele  is  unhattál; 
megállj,  ha  arra  a  tájra  vetődöm,  majd  kibeszéljtlk  ma- 
gunkat. Meglehet,  hogy  a  jövő  nyáron  Erdélybe  uta- 
zom; akkor  semmi  esetre  sem  mulasztalak  el  megláto- 
gatni. Ügy  szeretnélek  már  látni,  és  megölelni  és  föl- 
kiáltani a  múzsa  nevében:  „Lelkemtől  lelkezett  gyö- 
nyörű magzatom !"  mint  Toldinak  mondja  az  anyja.  — 
Én  ugyan  roppant  kuvasz  levélíró  vagyok,  de  azért,  ha 
nem  resteled,  néha-néha  szívesen  firkantok  össze  egy 
pár  bolondságot  számodra,  s  a  te  leveleidet  mindig  gyö- 
nyörrel   veszem.     Lakásom:  Hatvani   utcza,  Jankovies- 

ház,  585.  szám,  2-dik   emelet azonban,   ha  íi'sz, 

tán  még  is  inkább  Pillwax  kávéházába  czímezd;  ott  köny- 
ny ebben  hozzá  jutok,  minthogy  itthonn  nagy  néha  szok- 
tam lenni.  Máreziusi  vásárra  megjelennek  összes  költe- 
ményeim; ha  tudnám:  mi  úton-módon  juthatna  hozzád, 
küldenék  egy  példányt. 

Szilágyi  Pistával  levelezel  úgy-e?  írd  meg  neki, 
hogy  eddig  is  szerettem,  de  most  még  jobban  szeretem, 
azt  tudva,  hogy  ő  ösztönzött  .téged  az  írásra.  Eszköz 
volt  ő  a  gondviselés  kezében,  mely  ha  elrejti  is  gyön- 
gyeit, rendel  számára  halászokat,  kik  azt  fölhozzák.  Te 
új  példa  vagy  azon  régi  állításomra,  hogy  a  világon 
semmiféle  tehetség  el  nem  vesz.  Nem  olyan  bolond  a 
természet,  hogy  hiába  teremtsen  erőket.  A  mit  teremt, 
azért  teremti,  hogy  hasznát  vegye.  Hanem  hát  áldjon 
meg  a  jó  isten,  és  ha  érdekli  hitvesedet  idvezletem, 
mondd,  hogy  idvezlem  őt  melegen.  •  Téged  pedig  ölel 
igaz  barátod  Petőfi  Sándor. 

NB.  Hallom  visszakérted  Toldit  javítani  vagy  mi. 
Ugyan  minek?  Hanem  ha  már  ott  van,  legalább  ipar- 
kodjál felküldeni,  bogy  minél  hamarabb  kinyomhassák, 
8  aztán  bámulhassa  két  országa. 


-cb- 


[20.]  SzALONTA,   február  28.   1847. 

Kedves  pajtásom  Sándor!  Nem  veszed  tán  rossz 
néven  tőlem  e  megszólítást,  ha  a  hír  nem  hazud,  kedves 
szójárásod  a  hétköznapi  s  gyakran  kicsinyző  értelemben 
vett  barátom  helyett  s  melyet  én  használni  annálinkább 
szabadságot  veszek  magamnak,  minthogy  te  —  mit,  ha 
nem  mondanád  is,  rég  tudok,  s  műveidből  is  kilátszik 
—  olyan  ember  vagy,  ki  „hanyatt  vágod  magad  a  lá- 
dán" ....  hanem  ezt  persze,  csak  nálunk  falun  tehetned, 
mert  a  pesti  szalonokban  (isten  bocsa')  láda  nincsen. 
Szóval  azt  akarom  mondani,  hogy  téged  épen  oly  ere- 
deti fiúnak  képzellek,  mint  a  mily  eredeti  költő  vagy; 
szived  jóságáról,  lelked  aether  tisztaságáról  addig  is  meg 
voltam  győződve,  míg  azt  példával  nem  bizonyítád  irá- 
nyoniban.  Csak  használd,  édesem,  használd  egész  kényel- 
medet; ez  a  szív,  a  micsodás,  tied,  érzelmei  rokonok  a 
tieiddel:    így  nem  félhetsz,   hogy   idegen  leszesz  benne. 

De  hát  van  olyan  philisteus,  ki  azt  mondja,  hogy 
te  el  vagy  fogulva  a  költők  ellen?  Hányadik  tette  volna 
azt  irányomban,  a  mit  te  tettél?  Nincs-e  légyiója? 
(legyek  összege)  a  divatlapokba  kegyelemkép  assenfált 
(tulajdonkép  tőletek  csípett-lopott)  versecskék  másolói- 
nak, kik  felényit  sem  tettek  volna,  mint  Petőfi  tett?  Mi 
ember  az  ?  kérdenék ;  hol  lakik  ?  nemes  ember-  c  ?  van-e 

birtoka?  diplomája?  pénze ?  hivatala  (o  servum  pecus!) . . . 
Jegyző  8  még  csak  nem  is  megyei  rend  és  számfeletti, 
tiszteletbeli?  „Pfuj!  kéh  mer  in  die  Vaterlandsmorgen- 
dUmmerung  und  sehreib  mer  áni  Didaskalia  áf  ihm***) 
Te  nem  teszesz  így.  Fölkeresed  rejtekében  az  egyszerű 
verselőt,  buzdítod,  ö^^ztönzöd  a  rögös  pályán,  s  hogy  el 
ne  tántorodjék,  hogy  ne  zúgolódjék  sorsa  mostohasága 
ellen,  baráti  kezet  nyújtasz  neki.  Ezt  csak  Petőfi 
Sándor  tehette,  kívüle  más  senki! 

Ha  írsz  Tompának,  üdvezeld  nevemben ;  első  meg- 
jelenése óta  kedvenczem  ő,  mert  költ:  lelket  ír,  nem 
ezifra  szókat.  S  ez  az,  a  miben  te  az  én  bálványom 
vagy  . . .  azaz  voltál,  míg  még  csak  imádtalak  .  .  .  most 
többem  vagy,  mert  most  szeretlek  is  nagyon,  igen  na- 
gyon. —  Hm,  ez  a  triumvirátus:  ...  De  tudod-e,  hogy 
ama  rómaiak  egyike  mindig  gyarlóbb  volt  s  vagy  idő 
előtt  elbukott,  vagy  a  többinek  játékszerévé  lőn?  Ti 
már  nem  lehettek  a  gyarló:  adja  isten,  én  se  legyek. 
Erdemdíjra  nem  számolok,  e  két  szót  kár  is  magyarban 
összeírni :  nem  járnak  egytitt.  Azok,  kik  dús  jövedel- 
met (quasi  dijat)  húznak,  nem  igen  törik  magukat  érdem 
után:  azoknak  pedig,  kik  az  érdemet  kergetik,  nem 
látóílik  tanácsosnak  gazdag  jutalmat  adni,  nehogy  mint 
az  elhízott  agár,  elpuhulván,  nyúl  után  futni  resteljenek. 
—  No  de  se  baj!  mondom  én  is.  Tűröm  a  szegénysé- 
get, —  tűröm  a  nagy  és  hosszú  képeket  is:  de  emezek- 
nek soha  sem  hódolok.  Néhány  kézcsók  holmi  tiszta  (?) 
kacsókra,  néhány  czuppantás  részeg  kortes  pofákra,  en- 
gem is  fölebb  vihetne  IV2   hajszálnyival:    de    én  undo- 


*)  Czelzás  a  HoNDERÜ-re,  melyben  Zerffy  „Diadaskaliák'*  czím 
alatt  szinbirálatokat  irt. 


Digitized  by  VjOOQ  IC 


PETŐFI   SÁNDOR.  61 


rodom  mindeniktől.  Amaz  által  saját  erkölcsi  jelleme- 
met, emez  által  a  népét  is  megrontani  nem  akarom. 

Egy  pár  szót  az  eposzról.  Csák  és  Rákóczi  —  sőt 
Dózsa  is  —  megfordult  az  én  fejemben;  de  ott  a  nagy 
bükkenő,  a  censor  óna.  Dózsát  mosolygód  talán?  Hisz 
tette  nem  volt  egyéb,  mint  egy  kis  yeacfio,  a  természet 
örök  törvénye  szerint.  Históriában  ugyan  semmivel  birok 
harcza  a  vagyonosok  ellen;  de  szerintem  elnyomottaké 
az  elnyomók  ellen.  Istentelen  (?)  rabszolga  lázadás  Szent- 
Domingón. 

Ha  én  valaha  népies  eposz  írására  vetném  fejemet : 
a  fejedelmek  korából  venném  tárgyamat.  Festeném 
a  népet  szabadnak,  nemesnek,  fegyverforgatónak, ...  a 
fejedelmet  atyának,  patriarchának,  elsőnek  az  egyenlők 
közt.  Festenék  szabad  hazát,  közös  hazát ;  megtanítanám 
a  népet,  mikép  szeresse  a  hont,  melyért  eldőde  vére 
folyt.  Mert  bizony  nem  a  mai  nemesség  vére  volt  az, 
mely  visszaszerezte  Etele  birodalmát:  az  a  vér  részint 
csatatéren  folyt  el,  részint  a  magvetők  igénytelen  gubája 
alatt  rejlik.  Az  a  vér  szolga  vérré  soha  sem  fajulha- 
tott; mai  napig  is  daczol  a  zsarnoksággal;  azért  durva, 
nyakas,  megigázhatatlan ;  de  azért  merész,  őszinte  és 
tiszta  is.  S  e  nemes  vér,  minthogy  az  ef/t/  igaz  úr 
előtt  szolgai  lag  csúszkálni  nem  tuda,  szolgává  kény- 
szeríttetett: ellenben  jöttek  idegen  földről,  támadtak  a 
haza  megnyügzött  idegen  népe  közül  szolyák,  s  azok 
lőnek  urakká.  Eposzt  az  utóbbi  vér  nem  érdemel:  az 
elsőnek  akkor  Homer  kellett  volna,  most  Ossián,  ki  a 
fajulni  kezdő  ivadékot  az  elődök  erényeire  visszaemlé- 
keztetné. E  feladatot  azonban,  a  ma  élők  közül,  csak 
te  bimád  meg;  én  csupán  figyelmeztetésül  említettem. 
Egy  ily  eposzt,  remélem,  vérré  tanulna  a  nép  s  buzgób- 

Arany  levelezése.  I.  5 

ban  énekelné  azt,  mint  az  olasz  matróz  Germaleinme 
liberatáját;  a  nemesi  rend  (talán)  elszégyelné  magát,  át 
venné  a  néptől,  mint  most  a  népdalokat  s  lenne  a  köl- 
tészet nem  csak  az  „írástudók  és  farizeusok",  hanem  a 
nemzet  költészete. 

De  hagyjuk  ezt.  Meglátogatsz,  azt  ígéred.  Joíj 
el,  az  isten  áldjon  meg;,  az  én  nőm  se  nem  fest,  se 
nem  zongoráz,  se  nem  öltözik  tízszer  napjában:  de  Pe- 
tőfit olvas,  jó  anya,  s  jó  magj^ar  gazdasszony,  t.  i.  a 
miből  van.  Majd  főz  olyan  töltött  káposztát,  hogy  édes 
anyád  is  csak  olyjat  főzhetett,  s  tudom,  Pesten  nem  ettél 
olyat,  mióta  verseid  első  füzete  megjelent.  Azt  mondják 
úgy  is,  hogy  a  nyáron  Váradon  (tőlünk  két  állomás) 
rajzik  le  a  természetvizsgálók  gyűlése :  jöjj  el,  ha  előbb 
nem,  akkor  . . .  hiszen  valamennyien  sem  érnek  föl  veled 
a  természet  vizsgálatában.  Ok  a  természet  körmeit,  haját 
stb.,  te  lelkét  vizsgálod,  —  s  kérdem:  melyik  nagyobb? 
Amaz  mesterség  —  ez  művészet. 

Azonban  elfogy  előlem  a  papir:  be  kell  zárnom 
levelemet.  Bezárom  azt  azon  jó  kívánattal,  hogy  isten 
adjon  neked  hosszú,  dicső  életet,  innen  is,  túl  is  a  síron. 
Fogadd  szívesen  nőm  viszont  üdvözletét,  s  gyermekeim 
csókjait,  kik  már  égnek  látni  azt  a  jó  „Petőfi  bácsit", 
ki  azt  a  szép  Kukoricza  Jancsit  írta. 

„Dicsérnek  téged  még  a  csecsszopók  is"  mondja  a 
VIII.  zsoltár.  Isten  veled!  isten  veled!  Igaz  barátod 

Arany  János, 
szalontai  niásodjegyzö. 

[21]  Pest,  márczius  31.  1847. 

Te  aranyok  Aranya!  Azt  akartam  oda  föl  írni,  hogy 
hány  próbás  arany,  de  nem  tudom,  hányadik  próbás  a 
legjobb,  mert  bizony  már  régen  nem  bajlódtam  ara- 
nyokkal, a  miért  tulajdonkép  ne  engem  vádolj,  mert 
nem  az  én  hibám.  Egressy.  Gábor  barátom  Székes- 
Fejérvárra  ment  vendégszerepekre  s  engemet  is  elhitt 
magával  és  csak  tennapelőtt  jöttünk  meg.  Ezt  csak 
azért  mondtam  el,  hogy  okát  tudd,  miért  nem  írtam 
mindeddig.  Ktilönben  még  hosszabb  pausákat  is  fogsz 
megérni;  most  azért  vagyok  oly  pontos,  hogy  meg  ne 
hazudtoljam  a  példabeszédet,  mely  hangzik  ilyeténképen : 
új  söprő  jól  söpör.  Egyébiránt  meg  ne  ítélj,  ha  bekövet- 
keznek a  hallgatás   epochái szivem,   mint   minden 

élő  halandóé,  folyvást  szokott  dobogni,   és   dobogásában 
hangzani  fog  neved,  ha  majd  ritkábban  írok  is. 

Hanem,  édes  kedves  ecsém,  azokkal  a  dicséretek- 
kel hagyj  föl,  mert  mikor  olvasom,  olyanokat  pirulok, 
mint  valami  meggyúlt  város,  s  ha  ilyenkor  a  tükörbe 
találnék  pillantani,  azt  gondolnám,  hogy  Nagy  Ignácz 
orrát  látom.  Aztán  meg  azon  pirulok,  hogy  pirultam. 
En  nem  vagyok  túlszerény  ember,  ezt  legdtihösebb  ellen- 
ségem sem  foghatja  rám;  őszintén  elismerem,  hogy  meg- 
érdemlem a  dicséretet;  de  ha  szembe  dicsérnek,  tudj' 
az  ördög,  olyan  furcsán  érzem  magamat,  mintha  rühös 
volnék  s  nem  volna  szabad  vakaróznom.  Ez  ugyan  nem 
a  legaestheticusabb  hasonlítás,  de  igaz;  s  én  az  az  em- 
ber vagyok,  ki  az  igazért  a  szépet  is  föláldozom.  Ezt 
sokan  vették  már  rossz  nevén  tőlem,  de  ha  még  többen 
veszik  sem  bánom.  A  mi  igaz,  az  természetes,  a  mi 
természetes,  az  jó  és  szerintem  szép  is.  Ez  az  én  aesthe- 

5* 

ticám.  Mikor  Toldi  alszik  s  szájából  a  nyál  foly,  ezért 
sokan  le  fognak  téged  köpni,  de  én  megcsókollak.  — 
Ebadta!  hogy  mered  azt  gondolni,  hogy  én  Dózsáról 
más  véleményen  vagyok,  mint  te?  En  Dózsát  a  magyar 
történet  egyik  legdiesőbb  emberének  tartom,  és  szenttll 
hiszem,  hogy  lesz  idő,  (ha  fönn  marad  a  magyar  nem- 
zet)   midőn   Dózsának    nagyszerű   emlékszobrot    fognak 

emelni,  és  talán  mellette  lesz  az enyém  is. 

Mit  kellett  olvasnom  a  Pesti  DivATLAp-ban ! . . .  te 
kizárólagos  dolgozótársa  lettél.  Szerencsétlen !  figyelj. 
1845  elején  vagy  egy  hónapig  unszolt  engem  Vahot 
Imre  mindenképen,  hogy  kirekesztőleg  az  ő  lapjában 
dolgozzam.  Végre  beleegyeztem  kérésébe,  s  írtam  neki 
esztendeig.  Ezért  a  másik  két  szépirodalmi  lap,  egyik 
nyiltan,  másik  úgy  szűr  alatt,  ellenségem  lett,  s  elkezd- 
tek jobbra  balra  csípni,  döfni,  rúgni,  köpni,  ki  így 
ki  úgy  ...  a  mit  bizonynyal  nem  tesznek,  ha  nekik  is 
dolgozom.  S  e  bántogatások  addig  tartottak,  míg  mind 
Horváth  Lázival  mind  Frankenburggal  rútul  összevesz- 
tem, azzal  publice,  ezzel  privátim.  Így  telt  el  az  esz- 
tendő ;  ekkor  Vahotot  új  alkura  szólítom  föl,  mert  addig 
nyomorúság  volt,  a  mit  fizetett.  O  azonban,  a  helyett 
hogy  most  többet  adna,  azt  nyilatkoztatja  ki,  hogy  ezen- 
túl nem  fog  a  Pesti  Divatlap  minden  számában  közleni 
tőlem  verset,  csak  minden  másodikban,  ennél  fogva  egy 
versért  ugyan  valamivel  többet,  de  átalában  évnegye- 
denként kevesebbet  kaptam,  mint  azelőtt.  Hanem,  azt 
mondja  Vahot,  ezután  a  többi  lapokba  is  írhatok.  Merci, 
monsieur.  Mikor  már  összevesztem  a  többi  szerkesztővel, 
akkor  menjek  hozzájok,  hogy  itt  vagyok,  uraim,  fogad- 
jatok be!  8  ezt  épen  az  mondja,  a  ki  miatt  amazokkal 
meghasonlottam.    De  nem  szóltam  semmit,  hanem  hall- 

gattam  és  káromkodtam,  mint  a  mennydörgés,  míg  el- 
feledtem a  dolgot.  Nem  sokára  azt  nyilatkoztatja  Vahot, 
hogy  csak  az  év  közepéig  szerkeszt.  Jól  van,  mondok, 
hát  én  is  csak  addig  írok  lapba,  aztán  végkép  elvonulok 
a  joumalisticától.  Ezt  elmondtam  másoknak  is,  kik  azt 
mondák,  hogy  szint'  azt  teszik,  s  ebbSl  keletkezett  a 
Tizek  társasága.  Eljön  az  év  közepe,  mi  lelépünk,  Vahot 
azonban  rég  megváltoztatta  előbbi  szándékát,  s  nekem 
esik,  hogy  én  milyen  komisz  fráter  vagyok,  nemcsak 
hogy  magam  elpártolok  tőle,  hanem  még  dolgozó  társai- 
tól is  megfosztom,  et  caetera,  s  vádol  égbekiáltó  hálát- 
lansággal, mondván,  hogy  ő  emelt  föl  engemet  a  por- 
ból, ő  tett  azzá,  a  mi  vagyok,  ő  teremtett.  (Nem  mo- 
solyogsz? nem  nevetsz?  nem  kaczagsz?  nem  röhögsz?) 
S  ezt  azon  embertől  kellett  hallanom,  ki  maga  megval- 
lotta, hogy  előfizetőinek  nagy  részét  nekem  köszönheti, 
s  kinek  én  mindazon  antipathiákat  köszönhetem,  melyek 
ellenem  támadtak.  Még  ez  nem  elég.  A  múlt  július  el- 
sejétől kezdődött  a  Tizek  társasága,  s  íme  mingyárt  a 
Pesti  Divatlap  júliusi  első  számában  (a  tizek  közül  töb- 
bek munkáival  együtt)  látom  egy  versemet.  Mondtam 
Vahotnak,  hogy  ez  ellen  fölszólalok  nyilvánosan.  O  azt 
felelte,  hogy  ha  komolyan  föl  merek  lépni,  megsemmi- 
sít. („Merek"  ....  „megsemmisít" hallod  ezt?)  Meg- 
írtam a  czikket,  s  benne  megmutattam  simpliciter,  hogy 
Vahot  kijött  versemet  lopta.  S  ez  világos  és  elcsavar- 
hatlan  tény  volt.  O  elolvasta  czikkemet,  s  visszadobta, 
hogy  nem  fogja  kiadni,  s  el  kezdett  engem  gazemberezni 
szemtől  pzembe.  Erre  nem  felelhettem  egyébbel,  mint 
kardhegygyei  vagy  golyóval.  Elküldtem  hozzá  secun- 
dánsaimat,  de  ő  másfél  napi  gatyázás  után  végre  határ- 
zottan  kimondta,  hogy  semmi  esetre  sem  fog  vívni.  Ezek 

voltak  végszavaim  hozzá :  No  ....  a  milyen  alávaló  gaz- 
ember, épen  olyan  gyáva  is  vagy!  —  És  most  ítélj: 
méltó-e  ilyen  ember  nem  arra,  hogy  valaki  kizárólagos 
dolgozótársa  legyen,  de  csak  arra  is,  hogy  nevét  eszten- 
dőben egyszer  tétesse  lapjába?  így  tett  minden,  de  min- 
den emberrel,  így  tett  velem,  és  hiszed-e,  hogy  veled 
máskép  fog  tenni.  Magasztal,  égbe  emel,  (kivált  ha 
szerény  vagy  pénzbeli  követeléseidben)  aztán  pedig  f . . . 
rúg,  és  azt  kürtöli,  hogy  ő  teremtett  tégedet.  Legjobb 
esetben  ezt  írja  majd,  mint  most  rám  írta :  Arany  János 
egy  idő  óta  nem  szorult  dicséretünkre ....  azaz:  emlék- 
szel-e  rá,  hogy  ránk  voltál  egykor  szorulva?  Meg- 
lehet, hogy  csalódom,  de  nem  hiszem,  hogy  csalódnám. 
O  olyan,  a  milyen  volt,  a  olyan  lesz,  a  milyen  most. 
írtam  pedig  mindezeket  hideg  vérrel  és  nem  szenvedély- 
ből, mert  gyűlölségem,  mint  szerelmem,  drága  gyöngy, 
melyet  nem  vetek  minden  szemétre.  Leveledet  elvárom. 
Ölellek  téged,  nődet,  gyermekeidet,  mindnyájatokat, 
kedveseim!  Igaz  barátod: 

Petőfi  Sándor. 

Arany  János  jegyzete,  1858'böl:  A  levelezésben  itt 
szünet  áll  be,  mert  Petőfi,  Szathmárból  jővén  meglátoga- 
tott SzaloDtán,  először,  s  jiinias  I — 10  napjait  nálam  töl- 
tötte. Irt  ott  néhány  verset,  engem  lerajzolt  (rosszul)  és  a 
csonkatornyot,  melyet  meg  is  verselt.  Sári  nénit  ott  írta, 
egy  öreg  asszony  adván  neki  tárgyat,  ki  az  1847-ki  tűz- 
vész alkalmával  fedél  nélkül  maradt  s  nálam  a  színben 
vonta  meg  magát,  míg  jobb  helyet  kap.  Akkor  írta  Laczi 
fiamnak  a  verset,  ki  akkor  bárom  éves  volt,  s  kit  igen 
szeretett,  nagyokat  titvén  fenekére,  az  ő  módja  szerint. 
A  gyermekeim  is  igen   szerették,  s  nem  áll,  a  mit  Vahot 

ír  valahol,  hogy  Petőfivel  a  gyermekek  egymást  ijesztették, 
mint  mumussal,  mert  ő  igen  kedves  tudott  lenni  azok 
irányában,  ha  akart. 

Későbbi  jegyzet.    Tévesen  tartják,  a  kik  látták,  ez  irón- 
rajzot    az  enyémnek.      Én   csak  a  verset  írtam    alá,  tréfás 


kritika  gyanánt.*) 


[22]  SzALONTA,  ápril   21.   1847. 

Kedves  Petőfim!  Hol  találhatnék  keblet,  melyben 
érzéseim  oly  rokon  érzést  gerjeszthetnének,  mint  a  tied- 

*)  E  két  rajzot  mellékletíil  adjuk  a  jelen  kiadáshoz.  A 
szalontaí  látogatásról  Petőfi  ezt  irta  Kerényinek :  (lásd  Petőfi  Vegyes 
MŰVEI  III.  70.) 

Nagy-Váradot  nem  értem  rá  megvizsgálni,  mert  siettem 

ide,  8zalontára.  Tudod-e  miért  siettem  ide  s  mért  vagyok  itt  már 
egy  hét  óta?  Azért,  mert  Szalontán  egy  nagy  ember  lakik,  s  e  nagy 
ember  j6  barátom,  s  e  jó  barátom  Arany  János,  Toldi  szerzője.  Ha 
e  müvet  még  nem  olvastad,  úgy  hiiába  beszélnék  róla;  ha  pedig  ol- 
vastad, lig)'  fölösleges  a  beszéd.  S  e  költeményt  egy  egyszerű  falusi 
jegyző  írta,  e  kis  szobácskában,  melynek  hossza  öt,  szélessége  pedig 
két  lépés;  a  mi  tulnjdonképen  rendén  van.  A  múzsák  nem  conser- 
vativ  kisasszonyok,  ők  haladnak  a  korral,  s  minthogy  a  század  jel- 
szava: wéljen  a  nép!"  a  múzsák  is  leszálltak  az  aristocraticus  Heli- 
conról  s  a  kunyhókban  telepedtek  meg.  Boldog  én,  hogy  szinte 
kunyhóban  születtem. 

Életem  legszebb  napjai  közé  sorozom  e  hetet,  melyet  itt  töl- 
töttem, új  barátom  családi  körében.  Egy  felől  a  komoly  vidámságú 
családapa,  más  felől  a  vidám  komolyságú  családanya  s  előttünk  a 
két  fecsegő,  virgoncz  gy ennek,  egy  szőke  leányka  s   egy   barna  kis 

fiú ilyen  koszorú    övezi   szivemet,  és   boldog  vagyok ;  csak  az 

fáj,  hog-y  a  napokban  már  elhagyom,  el  kell  hagj-nom  őket,  kiket 
annyira  szeretek,  mintha  ikertestvéreim  volnának. 


Digitized  by  VjOOQ  IC 


C8  KLSŐ   IDŐSZAK. 


ben ;  mely  felsírna  a  nép  ínségén  —  és,  a  mivel  az  ala- 
mizsnázó  gazdagok  nem,  —  részvét  könnyével  hintené 
fájdalmának  égő  tüzét.  A  mezőváros,  melyben  bölcsőm 
rengett,  romokban  hever.  Irtózatos  látvány,  barátom, 
egy  nagy  sík  területen  semmit  sem  látni,  mint  kormos 
falakat,  nyúlánk  kéményeket  s  itt-ott  még  most  is  füs- 
tölgő tiszköket.  A  házak  —  vagy  inkább  romok,  több- 
nyire lakatlanok,  néhol  egy-egy  hű  kutya,  félig  össze- 
égve, őrködik  azok  körül,  vagy  az  éhen  hálással  küzdő 
házigazda  tántorog  köztük,  megtekinteni,  most  először, 
a  hajlék  omladékait,  honnan  szombaton  alig  tudá  ki- 
menteni maga  és  családa  életét  az  éhenhalás  számára.  — 
Szombaton  ápril  17-dikén,  déli  12 — 1  óra  közt  épen  hi- 
vatalban valánk.  Megkondul  a  vészharang,  szerteszét 
futunk.  Egyetlen  rossz  fecskendőnket  néhányan  megra- 
gadjuk, —  mert  a  lovakat  várni  késő  volt,  —  de  mit  ér 
ez,  nádas,  a  mellett  sűrűn  és  rendetlenül  épített  házak 
közt,  oly  irtóztató  szélben,  milyen  akkor  dühöngött! 

Visszafutok,  s  már  előttem  is  tűz.  A  városház 
teljesen  lángban  van,  körülvéve  a  leomlott  égő  náddal, 
8  nincs  egy  lélek  körülte:  de  minek  is  —  a  védés  le- 
hetetlen. Rémülten  futok  lakomra,  mely  cserépfedelű 
ugyan,  de  azért  nem  biztos:  mert  látok  cserepes  épüle- 
teket lángba  borulni.  Végső  szobáimból  egy  másikba 
hordom  bútoraimat,  hol  azok  semmivel  sem  valának  na- 
gyobb bátorságban,  de  pinczém  már  tele  a  szomszédok 
holmijával,  oda  nem  hordhatom.  Már  a  templom  — 
velem  csaknem  szemközt  —  ég,  köröttem  nádas  épü- 
letek. Hátul  harmadik  szomszédom  háza  s  tő  szomszé- 
dom óla  már  lángokban.  Semmi  védelem,  mert  kiki 
sajátját  oltalmazza.  Négy-öt  szomszéd  mégis  össze  kerül 
s  erőnk    végmegfeszítésével   hordjuk   a    vizet:  az  elhalt 

remény  éledni  kezd  s  a  nádas  kis  ház  tőszomszédomban 
meg  van  mentve.  Szerencsére  az  égő  házacska  nem  is 
náddal,  hanem  elavult  elrothadt  gazzal  volt  fedve,  a 
miatt  nem  éghetett  sebes  lánggal,  különben  végünk. 
A  tűzveszély  szélső  vonala  lakom  megett  húzódott  át. 
Kerítésem,  ólam,  kertem  teljes  épségben  maradt,  a  most, 
bár  a  város,  mondani,  egészen  nyugotra  feküdt  lakom 
megett,  az  én  kerítésem  maradt  legszélsővé  —  azontúl 
a  gyepig  rom  —  meg  rom. 

Azonban  ez    még    nem    volt    elég. 

A  lenyugvó  nap  vérveres  szemet  yete  vissza  a 
füstölgő  romokra,  az  ellankadt  emberek  pihenni  ültek 
le,  nem  azért,  mintha  már  nem  volna  veszély,  hanem 
mivel  végkép  kimerített  erejök  megtagadta  a  további 
szolgálatot.  Egyszerre  zúgva  jő  nyugotról  a  szél,  szik- 
rákat szórva  a  még  folyvást  égő  romok  körül,  mind- 
inkább gerjesztve  ezeket,  s  a  város  hátra  maradt  keleti 
részét  is  végveszélylyel  fenyegetve.  Ez  még  inkább  meg- 
ölé  reményemet:  mert  a  déli  tűz  csak  haránt  szolgált 
lakomra:  de  ez  egyenesen  annak  tartott.  Én,  s  rólam 
az  egész  város  . . .  már  bizonyosnak  hivém.  Magam, 
nőm,  egy-két  szomszédnő  és  gyerek  ....  ennyien  valánk 
a  gát,  -melynek  a  vész  rohamot  meg  kellett  akasztania 
dühöngésében !  . . . .  A  nŐk  jajgattak,  s  kezeiket  törték ; 
reményem  nekem  sem  volt  ugyan,  de  azért  edényt 
ragadtam,  s  öntözni  kezdem  az  égő  romokat.  Buzdí- 
tásomra a  nők  is  azt  tevék.  —  S  ime!  egy  rom  a  másik 
után  ki  lőn  ragadva  a  vész  fogai  közül;  a  szikrák 
mind  távolabbról  repültek,  s  elfáradtak,  mielőtt  épületet 
találtak  volna.  Fel-feléledtek  ugyan  a  már  elöntözött 
romok  is,  mint  meg  annyi  hydra-fővel  kellett  küzdenünk 
velők   —  de   a  győzedelem   még  is    inkább   részünkön 

állt,  mindaddig  míg  —  éjfél  tájban  —  végkép  el  nem 
hagyott  erőnk. 

Most  megszánt  az  ég  —  bőven  hullatta  részvét- 
könyeit ....  Zápor  ömlött  a  romokra  —  hosszas  —  órá- 
kig tartó.  Soha  szebb  zenét  nem  hallottam,  mint  e 
zápor  zuhogása.  Nem  olthatta  ugyan  ki  a  romokat,  de 
megáztatá  a  fedeleket,  s  ellocsolá  a  repülő  szikrát  és 
parázs t.  Ez  éjt  és  még  egy  másikat  felöltözötten  vi- 
rasztánk  át ;  még  most  sem  vagyunk  túl  minden  veszé- 
lyen, egyfelől  az  inség  látása,  más  felől  a  rettegés  — 
egy,  talán  éjjel  jövő,  vésztől,  melyben,  nem  lévén  jel- 
adó harangunk,  —  talán  sokunk  élete  lenne  lángok 
martalékává,  irtóztatóvá  teszi  napunkat,  éjünket.  Hozzá 
a  teljes  zavar,  minden  közirományaink  elégése  miatt  — 

8  csak  az   isten   tudja  miféle  baj  nem A  leégett 

épületek  száma  2175. 

Ölellek  kedvesem.  Oly  jól  esett  ezeket  neked  meg- 
írnom, panaszul  részemről,  megnyugtatásul  a  tiedről. 
Meglehet,  hogy  te,  mint  családtalan,  nem  érzed  eléggé 
ily  vésznek  rettenetességet,  de  képzelni  minden  esetre 
tudod,  8  képzeld  az  aggodalmat,  melyben  vagyok,  a 
rémületet,  melyben  valék.  Máskor  talán  az  irodalom 
is  eszembe  jut,  most  csak  az  ember  írja  e  levelet,  ki 
téged  úgy  is  mint  embert  és  barátot,  igen  szeret  —  Holtig 
hű  barátod 

Arany  János. 

[23.]  SzALONTA,  inájus  27/  1847. 

Kedves  Petőfim!  Ismét  bezörgetek,  akár  kellek, 
akár  sem.  Akadt  12  pengő  krajczárom,  ellopom  azt 
magamtól,  hogy  postára  vetvén,  néhány  megbecsülhetet- 
len perczet  orozhassak  érte  tőled.  Úgy  kell  neked.  Ha 
már  megénekeltél,  hogy  tőlem  viszont  megénekeltessél 
(ha  még  nem  láttad,  lásd  a  Budapesti  Hír ADó-ban ;  „ebuga- 
tás"  czím  alatt)  *)  ám  csak  szenvedd  az  alkalmatlanságot, 
a  mi  avval  jár.  Azért  ne  is  gondold,  hogy  elnémítasz, 
ha  bár  részedről  beállnak  is  azon  epochák,  melyeket  te 
bizonyos  wttrstli-nemhez  hasonlítál:  ó  nem!  bennem  ha- 
talmas „non  inissura  cutem"-re  találsz.  Hiszen  lásd, 
én  sem  vagyok  a  „profanám  vulgus^^  közül,  én  is  el- 
mondhatom hogy  „docti  sumus",  a  mi  magyarul  körül- 
belül ennyit  tesz :  doctor  vagyok.  Az  bizony  ecsém,  még 
pedig  hatalmas  és  csodálatos,  vagy  inkább  csodatékony. 


*)  Budapesti  Híradó  politikai  és  a  hivatalos  hirdetéseket  is 
tartalmazó  lap,  megjelent  hetenként  négyszer;  szerkesztette  Szenvey 
József.  1847  május  7.  és  14-diki  számaiban  ismételten  felszólalt 
Petó'fi  és  a  népies  irány  ellen,  mely  csak  a  „nyersebb*  olvasó  világ 
igényeit  elégítheti  ki  s  a  finomabb  izlésü  olvasóknak  Hiador  költemé- 
nyeit ajánlotta,  melyeket  épen  akkor  adott  ki  Petrichevich  Horváth 
Lázár.  £  czikkekben  éles  czélzások  voltak  az  oly  kOltók  ellen,  a 
kik  „megszökve  az  iskolából**  „kellő'  tanultság  hiányában*'  a  poli- 
tikai izgatások  iiszályhordóivá  alacsonyodnak  stb.  A  május  17 -ki 
szám  „Hírharang**  rovatában  pedig  (Q  jegy  alatt)  a  következő'  el- 
méskedés  jelent  meg,  melyre  a  levél  alább  hivatkozik : 

^Stuart  Mária"*  adatása  estéjén  a  nemzeti  színház  egyik  zárt- 
székén e^y  tisztes  táblabíró  ült  bizonyos  író  mellett,  s  fölvonás  köz- 
ben így  Bzóla  hozzá:  „Ugyan  kérem,  nem  tudná  uraságod  megmon- 
dani, hogy  hol  lakik  doctor  Arany  úr?**  —  „Nem  ismerek  ily  nevíi 
doctort.**  ^Nem-é?  Pedig  híres  ember  lehet  az,,  én  nem  rég  gyö- 
nyörű tündérmesét  olvastam  tőle  a  DiVATLAP-ban,  mely  annyira  meg- 

Xegyveri-ötven  mértfüldről  sántikálnak  hozzám,  sánták, 
bénák,  köszvényesek;  csak  egy  népmesémet  olvasom 
el  nékiek,  azonnal  úgy  szétfutnak,  mint  a  nyül;  ha  nem 
hiszed,  olvasd  tekintélyemet  a  B.  P.  Híradót  sub  Q  s 
azonnal  meg  fogsz  győződni  állíttisom  igazságáról.  Egy 
hibája  van  gyógyintézetemnek:  a  rüh  egy  nemét,  a 
viezkórt  nem  képes  megorvosolni.  Bizony  nagy  baj, 
mikor  az  ember  nem  fér  meg  a  bőrében.  írjon  bírála- 
tot az  ebadta,  ha  tud,  elhallgatom,  ha  még  annál  igaz- 
ságtalanabb lesz  is:  de  az  ily  komisz  paezkázást,  is- 
kolagyermekes kipoetázást  nem  szenvedhetem.  S  hogy 
csinál  viczczet  azon  úri  ember,  ha  engem  nem  Arany- 
nak, hanem  pl.  Platinának  vagy  czigánysz . .  nak  hínak? 
TJiese  be  good  hitmouvSy  indeed!  mondaná  Pistol,  a  Sir 
John  FalstafF  legénye. 

Azok  az  arisztokrata  urak  talán  ilyeténkép  gondol- 
koznak: Tegyünk  úgy  avval  a  falusi  emberrel,  mint  a 
kis  kutyával,  előbb  csipkedjük  a  szőrét,  ha  akkor  fogat 
vicsorít,  húzzunk  végig  horpaszán  egy  doronggal :  majd 
el-ül.  Nem  úgy,  tekintetes,  nagyságos  uraim,  nem  úgy ! 
írjanak  önök  halavány  köreik  számára  halavány  poezist. 


tetszett  nekem,  hog-y  rászánt.ini  magamat  —  általa  gyógyíttatni  meg 
makranczos  kttszvénj-emet,  mely  már  három  szomszéd  vármegye 
orvosaival  daczolt."  Ön  csalatkozik,  hiszen  azon  Arany  nr,  ki  a 
kérdéses  szép  mesét  irta,  nem  or\-os  és  nem  is  lakik  Pesten."  — 
„Dehogy  nem,  dehogy  nem,  hiszen  van  eszem,  hog}'  nem  jí3vök 
vaktában  negyven  mérfíildnyi  távolból  Pestre.  Doctor  bizony  azon 
derék  poéta,  és  Pesten  lakik,  mert  én  ezt  világosan  olvastam  egy 
más  munkájában,  melyet  a  rudnói  papról  írt,  s  már  akkor  is  nagy 
bizodalmat  éreztem  iránta,  mert  ugyancsak  szivem  szerint  írt  a 
zsidókról.**  —  t.Ah,  ön  doctor  Arányi  urat  érti?**  —  És  így  világo- 
sodott fői  a  tévedés,  mely  miatt  a  tekintetes  úr  negyven  mérföldet 
fáradott." 

szépet,  homályost  és  hideget,  mint  az  őszi  köd:  majd 
Petőfi,  meg  Tompa,  meg  talán  saját  kicsinységem  is 
fogunk  írni,  mit,  meglehet,  az  ki  tót  dajkától  franczia 
vagy  sváb  tejet  szopott,  sem  érteni,  sem  érzeni  nem 
fog,  de  a  mit  azon  egynéhány  politikai  nulla,  azon  még 
fejetlen  zero^  melyekhez  nem  több  csak  egy  vonás:  1 
(mi  például  kani  vonás  is  lehet)  kívántatik,  hogy  politi- 
kai milliókká  emeltessék,  ez  a  számaflan  nagy  szám, 
mondom,  magáénak,  szívvéréből  szakadottnak  vall.  S 
denique  is,  jaj  nektek,  képmutató  Archidiakonok,  ha 
benneteket  mind  semmivé  tesz  egy  Esmerahla.*j 

Rólad  a  mese,  mezitlábos  czifjány múzsa  leány? ; ^,? 

Most  veszem  észre,  hogy  mindeddig  semmit  sem 
írtam.  De  hát  mit  írjak?  „Fakó  leányt  és  pej  le- 
gényt*^,**) tudom  istenem,  hogy  nem  írok,  ha  nyelve- 
met kivetem  is.  Tudja  isten,  nem  megy  nekem  az 
olyan  istória.  S  honnan  tudom  ezt?  fejemen  történt. 
Neki  fogok,  uram  íia,  hogy  majd  kerekítek  egyet:  hisz 
ez  oly  könnyű,  úgy  megy  az  a  PetőH  rajta,  mint  macska 
a  hatján  (értsd:  ház  héján  =  padlás),  oda  is  teremtem 
a  czimet  vastag  betűkkel,  mert  mióta  „Don  Juan*^-t  ol- 
vastam, y,my  way  is  fo  heyin  with  the  heyinniny'' :  de  a 
többi  nem  akar  menni.  Próza  fogott  lenni,  a  legszik- 
kadtabb  értelemben  vett  próza.  Azért  felhagytam  vele, 
jóMehet  Vahot  I.  már  tele  szájjal  kikürtölte,  mit  én 
neki  magány  levélben,  oly  formán  érintettem  csak,  hogy 
értésére  adjam,  mikép  eszem  ágában  sincs  mindig  csu- 
pán  keserves   kínnal    szült   verseimmel   tölteni  az  ívet. 

*)  Esnieralda,  a  .,N<>tre  danie-i  toronyőr"* -ben  szereplő  czigány 
leány. 

**)  Petíííí  novellája;  nkkorában  jelent  meg-. 

Ad  vocem  ív!  ba  valamikor  egyéb  dolgod  nem  lesz, 
hogy  az  ördög  be  verésben  ne  találjon,  írd  meg  nekem, 
mi  nálatok  egy  becsületes  írónak  a  napszáma?  Egy- 
forma-e télen  és  nyáron?  mennyi  azé,  ki  maga  kezére 
dolgozik,  mennyi  ismét  azé,  ki  csak  legénykedik?  Mind- 
ezt tudni  falun  nagyon  kívánatos  dolog :  különben  többet 
találnak  fizetni  az  embernek,  mint  érdemlené.  Például 
én  ilyen  formán  gondolom:  egy  népdal,  java  rossza,  — 
egyre-másra  egy  tizes^  egy  darab  költemény,  oly  nagy- 
ságú, mint  János  ViTÉz-ed,  apró  betűkkel,  egy  lapra 
csak  tiz  rendvers  (magyarul  stropha)  szorítva  és  az  egész 
versezet  egy  egész  nagy  octáva  hajtású  ívre  kiterjesztve, 
kinyújtva,  legyen  az  a  legjobb  vagy  a  legrosszabb, 
20 — 25  pengő  forint,  hozzáértve  természetesen,  hogy  az 
író  kizárólagos  dolgozótárs  legyen!  Ez,  barátom,  isteni 
kereset!  csaknem  oly  jövedelmező,  mint  a  kukoricza- 
kapálás!  s  azonfelül  az  a  szép  előnye  is  megvan,  hogy 
az  ember  kiadhatja  munkáját,  mikor  azt  már  a  kutya 
is  megunta  olvasni.  írj  egy  füst  alatt  arról  is:  hát  a 
könyvárusokkal  hogy  szokott  az  író  alkuba  ereszkedni  ? 
Kell-e  folyamodványt  adni  be,  s  tyúkot  vagy  nyulat 
vinni?  Es  ha  az  embert  egyszer-kétszer  gorombán  el- 
utasítják, mit  csináljon  akkor? 

Mondd  el  némileg  ezt  nekem  is  Zeus  égi  leánya. 

(értsd:  czigány  leány.) 

Apropos!  kivágtak  öcsém,  kivágtak.  Egy  Toldit 
akarok  még  írni  Toldi  Estéjét,  s  ezt  neked  akartam 
dedicáhú  hiúságból,  büszkeségből  ilyetén  formán : 

A  KÖLTŐNEK : 
BAKÁTOMNAK. 

és  Összement  az  egész  dicsőség;  az  ördögök  megsugák 
Lisznyay  Kálmánnak,  hogy  tegyen  úgy  és  a  meg  úgy 
tesz.  Se  kérd,  se  hall,  csak  úgy  tesz.  Meg  mernék  esküdni 
az  élő  istenre,  mind  a  húsz  ujjamat  feltartva,  hogy  ez 
eszme  az  én  agyamban  fogamzott  először,  e  beállott 
újesztendőben,  és  lássa  az  ember!  övé  az  eredetiség  pál- 
mája.    Sic  vos  non  vobis  . . . .' 

így  húzza  be  az  embert  a  remény,  így  húzott  be 
engem  is  a  „vertatur" :  fordítni  akarok,  s  nincs  hova, 
tehát  más  papirt  fogok  be,  mit  ha  egy  huzamba  elol- 
vasni nincs  fürelmedf  leteheted  ad  graecas  calendas.  Ad 
vocem:  türelem.  —  Fiú,  te  mostanában  rólam  irkálsz 
verset.  „Ha  ha  ha"  mondod.  Semmi  ha  ha  ha!  Olvasod 
Toldit  s  neki  ragaszkodói  verset  írni  egy  ismeretlen 
falusi  ember  dicséretére,  ki  még  nem  is  spectabilis. 
Ezért  az  öreg  urak  (ki,  ki  nem)  lehordanak,  mily  szeles 
vagy,  mily  gyermekesen  viseled  magadat!  dicsőén  kivitt 
fénykörödben,  mint  nem  tekintesz  le  büszkén  Paraaszod 
légzetes  (luftig)  tetejéről  az  alant  négykézláb  mászókra 
stb.,  8  te  leülsz  és  írsz  verset,  melyben  kimondod,  hogy 
fejednek  nem  veszed  más  hasznát,  csak  bokrétás  kalpa- 
god  teszed  rá.  (Mellesleg  legyen  mondva:  fejed  nem 
köszöni  meg  a  bókot,  mert  ha  még  oly  szép  érzetek 
fakadnának  is  a  szívből,  az  alakítás,  elrendezés  dicső- 
sége minden  esetre  a  főt  illeti.)  Tovább  megyek.  Hozzád 
küldött  harmadik  levelemben,  a  Yahoterián  elkeseredve 
írom,  hogy  ha  nem  boldogulok  az  írói  pályán,  másolok 
megint,  mert  nekem  oly  prózai,  oly  kisszerű  élet  jutott, 

hogy,  hivatalos  iratokon  kívül,  akár  az  olvasást  is  el- 
feledjem, s  ezen  nyomorú  élet  belé  kényszeritett  a  tü- 
relem rabigájába. 

Ej  mit!  türelem!  kiáltasz  te,  papirt  veszesz  és  írsz 
„A  türelemről^  (tulajdonkép  a  türelem  ellen),  melyben 
benníinket,  becsületes,  szorgalmas,  rendszerető  embere- 
ket ^>fr  birka  et  szamár  tractálsz.  *)  Bizony  szép,  illik 
így  tenni  bátyáddal!  hiszen  te  még  csak  24  éves  vagy 
s  én  már  har  . .  !  har  ....  uram  Jcszusz,  segélj  kimon- 
danom! harmincz!  Végezetre  és  utoljára  (mondaná  a  mi 
papunk)  írok  az  ápril  17-iki  tűzvészről,  megírom  a 
küzdést,  melyben  valék,  az  aggodalmat,  perczről  perez- 
re ....  te  fogadat  piszkálod  a  kényelmes  Pillwaxban, 
biztos  fedél  alatt,  s  rám  kiáltasz:  „Ha  férfi  vagy,  légy 
féríi!"  Jó,  jó,  házasodj'  meg  csak! 

Most  térjünk  a  tárgyra,  a  miért  tulajdonkép  tollat 
vettem  elő.  Erdélyinek  megírtam,  hogy  ha  ToLDi-ból 
van  egy  példány  nekem  szánva,  az  tied  legyen.  Meg- 
kértem, szolgáltassa  kezedhez.  Egyéb  különös  nem  tör- 
tént ezen  a  vidéken. 

Fogadd  nőm  szives  üdvözletét,  ki  azzal  dicsekszik, 
hogy  ha  egyszer  véletleáűl  betoppannál,  arczképed  után 
megismerne.     Fogadtam  vele,  ugyan  tégy  próbát. 

Megáldjon  kedves  jó  fiú,  az  atya  úr  isten,  meg- 
igazítson a  fiú  úr  isten  és  megszenteljen  a  sz.  lélek  úr 
isten,  hogy  áldott  légy  menynyen  és  földön,  buzgón 
imádkozza  szerető  barátod 

Arany  János. 

*)  Petöíi  ismeretes  verse: 

.,TUrelem  te  a  birkák  s  a 
Szamarak  dicső  erénye  **  stb. 

Í24.]  Pest,  június  18.   1847. 

Imádott  Jankóm !  A  te  lelked  a  Krisztus  lelke  volt. 
Elég  erről  ennyi.  Illyés  uramat*)  Túron  elkergettem 
gorombaságai  miatt,  és  négy  nap  alatt  értem  Pestre 
esőben  és  szélben,  hanem  ezt  te  kutyába  se  vedd,  vala- 
mint én  nem  vettem,  mert  hiszen :  vidi  alios  ego  jam 
ventos!  ....  Pontiustól  Pilátushoz  lótottam  futottam 
ToLDi-ért  (vagy  Tholdyért?;  míg  megkaptam.  Tíz  pél- 
dányt adtak.  Hatot  megtartok,  négyet  elküldök  a  leg- 
közelebbi alkalommal.  Már  nem  megyek  a  külföldre; 
nincs  annyi  lelkem,  barátom,  hogy  Juliskámat  oly  távol 
hagyjam,  nem  lehet;  aztán  meg  Emieh  is  fene  sovány 
alkut  akar  tenni  költeményeimre,  melyeket  örök  időre 
szándékozom  eladni  neki.  Ezt  tudva,  hogy  nem  fogok 
utazni,  még  nálad  maradhattam  volna,  de  ki  tudta  ? . . . . 
Számtalanszor  gondolok  rátok,  szeretteim,  és  azt  gondo- 
lom :  vajha  oly  boldog  lenne  az  én  családi  életem,  mint 
a  tiétek,  mert  annál  boldogabb  már  nem  lehet.  Csókold 
összevissza  nevemben  komámasszonyt,  gyermekeidet  és 
magadat.  Laczinak  pedig  mondd  meg,  hogy  ne  sírjon, 
mert  egyszer  csak  azt  veszi  észre,  hogy  ott  termek  s 
még  nagyobbat  vágok  a  fenekére,  mint  a  minap ;  akkor 
aztán  majd  sírhat.  Felelt-e  már  Tompa  Mihály  bátyám 
ő  kegyelme,  és  mit  felelt?  most  írok  neki  is  a  jövő  évi 
Életképek  ügyében.  Hát  arra  a  levélre  mit  mondasz,  a 
mit  Vahot  Imre  írt  hozzá?  ez  koronája  ostobaságának 
atque  pimaszságának.  Ha  egy  szót  sem  írt  volna  többet, 
ebből  ki  lehetni  ismerni  veséjéig  és  májáig.  Leveledet 
mindig  örömmel,  lelkesedéssel  veszem,  de  csak  úgy,  ha 
nem  frankózod.     Hagyd  el  ezt  a  szamár  falusi  tempót. 

♦)  8zaIontán  fogadott  szekerese. 
Arany  leTelezése.  I.  ^ 

Én  restelek  itt  bejárni  a  postára  s  ott  várakozni,  míg 
rám  kerül  a  sor,  hogy  kifizessem.  Isten  veled,  isten 
veletek!  leraz  barátod,  ^     ^      c*, 

rETOFI    fcANDOR. 

Őszintén  tisztelt  barátom  az  úrban!  Azon  kellene 
kezdenem  a  dolgot,  hogy  öntől  engedelmeket  és  bocsá- 
natokat stb.  kérjek,  azonban  minthogy  sokkal,  fontosabb 
kérni  valóim  vannak,  ezekkel  állok  elő  s  hagyom  ama- 
zokat boldogabb  időkre.  —  Tán  fogja  ön  tudni,  hogy 
az  Életképek  szerkesztésének  gyönyörei  az  idők  teljessé- 
gében reám  várakoznak*)  s  e  tudás  folytán  megsejdít- 
heti ön:  hogy  e  téren  mindazok,  kik  magunkat  egy 
vérből  való  vérnek,  egy  lélekből  való  léleknek  hisszük 
és  valljuk,  menten  minden  idegen  befolyástól  egy  szívvel, 
egy  czélra  egyesülni  fogunk.  Vegye  ön  jó  vagy  rossz 
néven,  —  de  én  kimondom:  hogy  ön  is  egyike  azok- 
nak, kiket  Isten,  haza  és  emberiség  nevében  rokonaink- 
nak nevezek  s  ki  hiszem,  hogy  engem  szinte  annak 
nevezend,  mihelyt  úgy  fog  ismerni,  mint  én  ismerem 
önt.  Jól  tudom:  hogy  e  következő  félévre  ön  Vahot 
Imre  úrnak  adta  szavát  a  lapjában  közremunkálásra  s 
én,  álljak  bármi  viszonyban  V.  I.  úr  irányában,  a 
fondorkodást  nem  tartom  kenyeremnek,  s  az  adott  becsület- 
szót szeretem  mind  magam,  mind  mások  által  tisztelet- 
ben és  szentnek  tartatni.  E  tekintetben  tehát  egészen 
nyugodt  lehet  ön  miattam,  ha  netán  régibb  kéziratai 
találnának  is  önnek  casu  quo  hozzám  tévedni,  azokat 
ön  jogsérelmével  közleni  nem  fogom ;  miképen  nem  köz- 


*)  Az  Élbtképbkkt  1847  jűuiusig  Frankenburg  Adolf  szer- 
kesztette, ekkor  szerkesztőtársa  lett  Jókai,  a  ki  aztán  1848  januártól 
egj-edül  folytatta  a  szerkesztést. 

löm  mind  azon  dolgozatokat,  mik  V.  I.  űr  kizáró- 
lagos dolgozótársaitól  ennek  előtte  s  hirdetménye  óta 
is  (!)  hozzám  beküldettek.  Azonban:  hogy  ennyi  szó- 
szaporítás után  a  dolog  velejére  térjek,  felszólítom  önt 
teljes  barátsággal:  hogy  mihelyt  adott  szava  miatt  te- 
heti, munkálataival  emberelje  meg  az  általam  szerkesz- 
tendő lapot,  olyképen,  hogy  miután  Petőfi  minden  hó- 
napban két,  Tompa  egy  versnemű  munkálatot  fog  adni, 
öntől  szinte  havonként  egyet  kívánnék  közleni,  hogy 
így  szüntelen  közönség  előtt  álljon  e  három  név  (epi- 
thetonokat  nem  rakok  a  név  elé)  díjazni  mind  hármok 
munkálatait  egyenlően  fogom :  minden  két  versért  tizenöt 
pengő  forinttal,  mely  ugyan  nem  a  legméltóbb  érdem- 
díj, de  minél  többet  jelen  körülményeim  közt  nincs  ha- 
talmamban resolválhatni. 

Önnek  válaszát  örömmel  elvárom,  vajha  színről 
színre  láthatnám  önt  egykor.  Addig  is,  míg  e  várt  idő 
bekövetkezhetnék:    fogadja    ön   a    levegőkön    keresztül 

legforróbb  kézszorításomat.  ^  ,, 

Jókai  Mór. 

A  HAzÁNK-ba  pedig  szabad  és  kell  írnunk.  Jókai 
maga  is  dolgozik  bele. 

Petőfi. 

[26]  SzALONTA,  június.  25.   1847. 

Kedves  jó  Sándorom!  Úgy  akartam  kezdeni  leve- 
lemet, hogy :  Isteni  Sángyikám  stb.  de,  azon  felül,  hogy 
még  ez  is  nyomorult  kifejezése  lett  volna  irántad  való 
érzetemnek,  még  azon  hibába  is  estem  volna,  mibe  estél 
te,  beszélvén  Krisztus  lelkéről  stb.  Egyébiránt,  hogy  le- 
veledet soha  sem  vártam  annyira,  mint  most,  az  bizonyos. 

6* 

Hétfőn  este  rosszul  lettem,  a  rá  következő  éjt  nyögve 
kínlódtam  át,  kedden  egész  nap  feküdtem;  kedden  dél- 
után kapom  leveledet  s  mily  jól  esett.  Épen  elszendered- 
tem volt  8  álmomban  veled  csevegtem,  egyszer  nyílik 
szobám  ajtaja  s  hozzák  leveledet.  Talán  épen  az  gyógyí- 
tott meg.  Már  most  kutya-bajom  sincs.  Annyival  nyug- 
talanabbul vártam  pedig  leveledet,  mert  Illyés  Jankó 
megrémített  hamari  hazajövetelével.  Kérdem  tőle,  hol 
hagyott  ?  Azt  feleié,  Túron  kifizetted  és  megkérted,  en- 
gedné meg  egy  épen  Pestre  utazó  barátoddal,  kivel  ott 
találkozál,  folytathatnod  utadat.  Ma  egy  hete  átmegyek 
Gesztre  aranyaimért,  melyeket  Szőnyi  úr  lehozott.  Ott 
beszélek  Mezeyvel,  kit  te,  remélem,  ismersz  s  az  mondja, 
hogy  a  túri  korcsmában  egy  fedél  alatt  háltatok,  de 
csak  reggel  tudtátok  meg,  a  mikor  egy  pár  szót  váltván 
egymással,  te  azt  nyilatkoztattad  volna,  hogy  sehová  sem 
mégy  Túrról,  míg  az  eső  esik,  annyira  meguntad  már. 
Később  Szőnyi  és  Kovács  János  a  másik  nevelő  mond- 
ják, hogy  (Túr  és  Pest  közt  valahol)  találtak  egy  szinte 
ernyős  szekéren,  juhász-kutya  módra  hasalva  (a  phrasis 
enyém)  de  nem  merték  egészen  ráfogni,  hogy  te  vagy. 

Ez  utóbbi  hírek  megnyugtattak  egy  kevéssé,  mert 
megvallom,  az  Illyés  uram  apostasisa  oly  gyanúformát 
is  keltett  bennem,  hogy  ő  maga,  bár  nem  nyilvános  tolvaj, 
de  alattomos  gazember  lehet,  kizsebelt  s  elszökött  tőled. 
De  minden  megnyugvás  után  sem  feledhetem  azon  szavát, 
hogy  te  kifizetted  őt.  Mit  fizettél  még  neki !  hiszen  már 
akkor  31  frt  40  kr.  volt  (csak  a  mit  én  tudok)  a  markában. 

Tlioldy  (tán  csak  nem  úgy  nyomták?)  körüli  fára- 
dozásodat az  én  istenem  fizesse  meg  neked,  fiú ;  a  köze- 
lebbi alkalomnak  pedig,  melyen  leküldeni  igéred,  szeret- 
nék a  szeme  közé  nézni  Petőfi  Sándor  képében. 

Annyit  tudok,  hogy  ha  már  letettél  a  külföldre 
menésről,  bizonyosan  rövid  időn  Szathmárba  rohansz: 
hátha  egy  jó  nagy  varga  betűt  kanyarítnál,  járván  is- 
meretlen tájakon,  tudniillik  jönnél  Aradra  gyorskocsin, 
onnan  Szalontára  gyorsszekeren,  Szalontáról  Váradra  én 
bevinnélek  s  ott  ismét  gyorskocsi  van.  Furcsa  kivánság, 
mondod,  azt  kivánni  Leandertől,  hogy  midőn  Herojához 
sietve  átúszsza  a  Hellespontot,  a  fekete  tengerben  is 
kanyarodjék  egy  nagyot.  No  de  hisz  az  instanst  nem 
szokták  megverni,  mondja  a  példabeszéd. 

Ezenkívtll  jelentem  alásan,  hogy  a  mit  rám  tetszett 
bízni,  pontosan  elvégeztem,  megcsókolván  helyetted  a 
komádasszonyt  össze-vissza,  de  panaszkodik,  hogy  leg- 
kisebb ize  sincs  a  csókokon  az  eredetiségnek,  annyira 
el  van  fordítva  a  fordítás  által. 

De  legyen  vége  a  bolondságnak  és  szóljunk  komo- 
lyan. Ha  nem  magad  hozod  le  Toldit,  lektildhetnéd 
gyorkocsin.  Én  már  megírtam  Ercsey  Sándornak,  ki 
nőm  testvére  s  Várad-Olasziban  a  megye  háznál  Csen- 
geri  Imre  aljegyző  irodáján  megyei  írnok,  hogy  lessé 
szorgalmatosan,  miután  Tiszáék  már  lejövén,  le  nem 
hozták.  De  ki  ne  fizesd,  mert  úgy  hamarább  kézhez 
szolgáltatják,  ha  pedig  fizetés  nélkül  fel  nem  veszik, 
végy  recepisset. 

Más  biztos  úton  is  küldheted,  ha  akad.  A  kántor 
okosságára  bízom,  mit  énekeljen.  Ha  Váradra  küldöd, 
mindenesetre  Ercseyhez  utasítsd. 

Hogy  gyakran  visszaemlékezel  azon  egyszerűen  töl- 
tött kilencz  napra,  kimond  ha  tlanúl  jól  esik  nekünk.  De 
hát  mi,  pajtás.  Nincs  egy  kedves  falatunk,  melyet  meg- 
ennénk  neved  megemlítése  nélkül.  Ha  most  itt  volna 
Petőfi!   ha    ehetnék    belőle!    Ezt   így   tette    Petőfi,    azt 

amúgy,  ez  kedves  volt  neki  stb.  stb.,  az  mindig  úgy 
megy.  Be  szeretnők,  ha  a  mi  fiúnk  volnál !  Ha  hozzánk 
járnál  legalább  —  vakáczióra! 

Jókai  levelét  nagy  örömmel  vettem,  ajánlatát  el- 
fogadom. De  szeretném,  ha  senkinek  sem  mondaná  lega- 
lább egy  pár  hétig,  míg  t.  i.  V.  I.-től  választ  nem 
kapok.  Furcsa  lesz  ez,  ha  valamikép  el  nem  romlik. 
Mai  postával  egy  pár  verset  küldvén  neki,  egyszersmind 
a  legsimplexebb  módon  megemlítem  kisérő  levelemben, 
hogy  miután  már,  mind  köríilményeim  által  gátolva, 
mind  az  ö  tanácsát  követve,  nem  fogok  lapjába  terjedel- 
mes költői  beszélyeket  adni,  hanem  csak  apróbb  ver- 
seket, szeretném,  ha  kijelentené,  hogy  ezen  apróbb  ver- 
sekért fogja-e  aránylag  és  mily  arányban  fizetni  a  25  frt 
ívdíjból  rá  eső  részt,  hogy  így  én,  mint  ilyesekben  járat- 
lan, tudhassam  mikor  mennyi  pénzem  van  nála.  Erre, 
ha  valamit  meg  nem  orrol,  bizonyosan  így  fog  válaszolni : 
tisztelt  barátom,  hisz  azt  kiszámítni  nagyon  könnyű, 
mihelyt  ön  annyi  apró  verset  össze  írt,  hogy  egy  ív 
kitelnék  belőle,  nálam  azonnal  kész  a  25  frtja,  bankno- 
tában,  vagy  húszasban,  az  nekem  mindegy.  Ezt  a  mulat- 
ságot nem  szeretném  ha  valahogy  elromlanék,  nekem 
stúdiumom  a  charakferek.  Azért  csitt !  az  eredményt  majd 
megírom. 

Tompa  még  nem  válaszolt,  de  nem  is  késett  még 
azon  tekei'vényes  postán.  Beje  ide  annyira  van,  mint 
Eszakamerika. 

Megint  írok  nem  soká,  addig  isten  veled  és  min- 
den angyalai,  meg  Juliska  is!  Igaz  barátod. 

Arany  János. 

SzALONTA,  augusztus  5.   1847. 


Kedves  Sándorom !  Hol  találnak  meg  e  soraim,  nem 
tudom,  de  veí>zszenek  bár  el  a  posta-rendszer  özönvizében, 
vagy  térjenek  vissza  hozzám  az  óhajtott  enyhítő  olajág 
nélkül,  kibocsátom  őket.  Azért  is  előre  föltévén,  hogy 
ha  olvasod  e  levelemet,  úgy  bizonyosan  meg  is  kaptad, 
épen  úgy  szólok  hozzád,  mintha  bizonyosan  tudnám  tar- 
tózkodásod helyét,  mintha  bizonyosan  kezedbe  fogna 
jutni  iratom.  Hogyan  vagy  fiú?  Hol  jársz  és  kelsz? 
Örülsz-e,  vagy  búskodol,  vagy  haragszol  és  káromkodol  ? 
Előtte  az  egybekelésnek  vagy  utána?  Mind  ennek  nem 
tudása  kínoz  engemet  naponként. 

Azt  képzelem,  hogy  tőlem  téged  jelenleg  csak 
néhány  mértföld  választ.  S  irgalmatlanul  infestál,  hogy 
rólad  mit  sem  tudok.  Úgy  óhajtalak  boldognak  tudni 
téged.  Úgy  képzellek,  mintha  beteg  fiam  volnál,  s  vál- 
ságos (kritikus)  napjaidat  számlálnám,  élet  vagy  halál 
perczét  várva.  Ragadj  ki  e  helyzetből  s  ha  már  tettél 
újabb  lépéseket,  írd  meg,  meddig  haladtál.  Hiszen  lehe- 
tetlen, hogy  oly  perczed  ne  legyen,  melyben  semmi 
egyébre  jónak  nem  érzed  magadat,  csak  a  levélírásra. 
Ragadd  meg  e  perczet  s  tolladat  és  utasíts  erre  egy  le- 
velet. 

Minden  postanap  mohón  tépem  fel  az  újságot,  lesve, 
ha  valamelyik  pletyka  ember  rólad  valamit  kottyantana, 
de  hiába!  Mysterium  az  egész.  Rántsd  le  előttem  az 
igazság  szobráról  a  fátylat  —  ne  gondolj  vele,  ha  meg- 
halok is  ijedtemben  vagy  örömömben. 

Tompától  írt  leveled*)  igazán  meglepett.  No  mon- 
dék,  ez  egyszer  a  kóbori   mennykő!   Igazán   hip,  hop! 

*)  Nincs  meg;  Petőfi  júliusban  lehetett  Tompánál. 

hírével  jár.   De  Tompa  nem  állott  be  a  jövő  évi  trium- 
virátusba, ugy-e? 

Most  Szilágyi  *)  volt  nálam  vagy  két  hétig  s  mi  is 
veszekedtünk  egy  kicsit.  Szeretné  népies  költeményeim- 
ből a  népies  kifejezéseket  kihagyatni.  Továbbá  nem 
hiszi,  hogy  az  érthetetlen  szépségek  kora  lejárt.  Pedig, 
ugy-e  Sándor,  lejárt,  vagy  ha  még  le  nem  járt  volna, 
lejáratjuk?  S  hadd  mondják  aztán,  hogy  hátrafelé  húzzuk 
az  irodalom  taligáját. 

De  hisz  mi  gondod  most  neked  mind  ezekre?  Jaj 
neked !  ha  gondod  tudna  lenni.  írtál  már  eleget  s  jogo- 
san követelhetsz  eg}^  kis  szünidőt  a  szerelem  karjai  közt. 
Hanem  nekem  válaszolj,  mert  különben  ha  elő  talállak 
megfojtalak  —  csókjaimmal.  Barátod. 

Arany  János. 

Boríték  :  Petőfi  Sándornak  barátilag.  (Hely  nélkül.) 


-M^- 


[27.]  SzATMÁR,  augusztus  6.   1847. 

Meghaltál-e?  vagy  a  kezedet  görcs  bántja,  imádott 
Jankóm,  vagy  feledéd  végkép,  hogy  létezem  én  is, 
Vagy  mi  az  ördög   lelt  ?.  . .  .    híred    sem    hallja  az  ember. 
Hogyha  magába  fogadt  az  Öröklét  bölcseje,  a  sír: 
Akkor  béke  veled,  legyenek  szép  álmaid  ott  lenn, 
Feddő  kérdésem  nem  fogja  zavarni  nyugalmad, 
Hogy  mi  okért  hallgatsz  ?  mért  késel  szólni  levélben  ? 
Hogyha  pedig  görcs  bánt,  menj  a  patikába  s  iparkodj* 
Meggyógyulni,  fiam,  s  aztán  írj  rögtön,   azonnal. 
S  ha  feledél  engem?  ha  barátod  volna  feledve? 
Dejsz'  ugy,  öcsém,  veszsz  meg,  kívánom  tiszta  szivembül. 

♦j  István. 


Digitized  by  VjOOQIC 


PBTŐFI   SÁNDOB.  85 


Te  mikoroii  nevedet  keblem  mélyébe  beírtad, 
Mit  tettél,  tudod  azt?  gránitsziklába  aczéllal 
Vágtál  életen  át  múlás  nélküli  betűket; 
Hát  én?  én  nevemet  karczoltam  volna  homokba, 
Mellyet,  névvel  együtt,  egy  bó  szellője  is  elfúj? 

Megköszönöm,  ba  netán  i^y  van no  de  elhiszem  inkább, 

Hogy  rossz  verseim  is  vaunak,  mint  hogy  te  feledtél. 
Lomba  vagy,  itt  a  bibéd  ;   restelsz,  mint  jó  magam,  írni. 
Kérlek,  hagyd   nekem  a  restséget,  légy  te  serényebb, 
Jjásd,  nekem  ű^  illik  (s  oly  jól  esik!);  úgy-e   lemondasz 
Róla,  ha  én  kérlek?  —  Hah  már  is  látlak  ugorni, 
Mint  ragadod  nyakon  a  tollat,  mint  vágod  az  orrát 
A  tintába,  miként  húzod  a  sok  hosszú  barázdát 

A  papiron,   ringy -rongy   eszméket  vetve  beléjök 

Mert  ne  is  irj  inkább,  hogysem  bölcs  gondolatokkal 
Terheld  meg  leveled  s  gyomrom,  mert  semmi  bolondabb 
Nincsen,  mint  az  okos  levelek,  s  én  iszouyuképen 
Irtózom  tőlük;  tán  mert  én  nem  tudok  ollyat 
Komponálni,  azért.  Ez  meglehet.  Ámde  hogy  úgy  van, 
Esküszöm  erre  neked  túróstésztára,  dohányra, 
És  mindenfélére,  mi  csak  szent  s  kedves  előttem.  — 
Drága  komámasszony,  kegyedet  kérem  meg  alássan. 
Üsse  agyon  férjét  és  szidja  meg  istenesen,  ha 
Még  ezután  sem  fog  nekem  írni  az  illyen-amoUyan. 
írjon  mindenről  hosszan,  de  kivált  ha  kegyedről 
ír  röviden,  haragunni  fogok  majd  hosszú  haraggal. 
El  ne  feledje  a  barna  Laczit  s  a  szőke  Julist,  e 
Kedves  gyermekeket.  Hát  a  kert  hogy  van,  a  melynek 
Rózsáin  szemeim  sokszor  függenek    a  míg  a 
Messzeröptilt  lélek  hívemhez  vitte  szerelmét. 
És  a  csonka  torony,  melly  a  lezúgott  harczoknak  utána 
Most  szomorún  hallgat  gyér  fű- koszorúzta  fejével, 
S  várja  jövendőjét,  mely  lábát  ráteszi,  s  akkor 
Összeomol,  mint  a  koldus,  ha  kikapja  kezéből 

A  mankót  a  halál áll  még  a  gólya  fölötte, 

Méla  merengéssel  nézvén  a  messze  vidékbe? 
Mindenről   akarok,  mi  nekem  kedves  vala,  tudni. 
Jártam  azóta  dicsŐ  szép  tájakon,  ám  de  tiétek 

Mindig  eszemben  volt,  bár  nincs  mit  rajta  csodálni; 

A  veletek  töltött  kor  tette  szivemben  örökké. 

S  jártam  azóta  magas  fényes  paloták  körül,  a  hol 

Minden,  núnden  nagj ;  gazdáik  lelke  kicsiny  csak  .... 

Akkor  eszembe  jutott  alacsony  hajlékotok   ebben 

Mind  kicsinyecske,  de  a  gazdának  lelke  nagy  és  szép;  — 

Ejnye,  mi  a  fene  lelt  engem,  hogy  szembe  dicsérek? 

Most  veszem  észre,  hohó !  mind,  a  mit  mondtam,  hazugság. 

Csúnya  hazugság  volt.  Le  akartam  csak  kenyerezni 

A  nőtáros  urat,  hogy. .    .  hogy. . . .  hogy  majd  beszerezzen 

Bakternak  vagy  kondásnak  falujába,  ha  e  szép 

Hivatalok  valamellyike  meg  fog  tírűlni  idővel. 

Hja,    nekem  is  hozzá  kell  látnom  végre,  barátom, 

Házasodom,  tudod  azt,  s  tudod  azt  is,  hogy  jövedelmet 

Dús  uradalmam  nem  hullat  zsebeimbe,  mióta 

Századik  édesapám  eladá  vagy  meg  se  szerezte. 

S  így  az  eléléshez  nincsen  ujód,  nincs!  hivatal  kell. 

Meghajtom  fejemet,  szépen  mosolyogni  tanulok. 

Nyájas  szófogadás,  kígyó- csúszásu  hizelgés 

Lesz  kenyerem  (s  zsíros  kenyerem.) . . .  hah,  lesz  a  kutyának, 

Nem  nekem !  oh  pusztán  a  gondolat  is  már 

Lángfelhőket  idéz  véres  szemeimnek  elébe, 

És  szívem  tombol,  mint  a  harmadfű  csikó,  ha 

A  pányvás  kötelet  legelőször  dobja  nyakába 

A  pásztor,  hogy  a  ménesből   kocsirúdho'   vezesse. 

Nem  a  tehertől  fél,  a  mellyet  húznia  kell  majd. 

Nem,  hanem  a  hámtól,  mely  korlátozza  futását 

És  a  mit  igy  elveszt,  azt  nem  pótolja  sem  abrak 

Sem  pedig  a  ragyogó  szerszám.  Mit  néki  az  étel 

S  a  hiu  fény!  megelégeszik  ő  a  pusztai   gyeppel, 

Bármi  sovány,  s  a  záporesők  szabad  égnek  alatta 

Verhetik  oldalait  s  a  bozót  hadd  tépje   sörényét, 

Csak  szabadon  járjon,  csak  kergethesse  tüzében 

A  sivatag  viharát  s  a  villám  sárga  kigyóit.  — 

Isten  hozzátok!  Lelkem  múlatni  szeretne 

Még  veletek,   kedves  hiveim,  de  az  elragadó  szél 

Képzeletem  százrétU  vitorlájába  belefújt, 

Szétszakad  a  horgony,  fut  gályám,    elmarad  a  part. 

S  ringat  habkarjáu  a  látkör  nélküli   tenger, 

És  mig  az  orkán  zúg,  a  felhők  dörgenek,  én  a 

Lant  idegébe  kapok  s  vad  tűzzel  zengi  el  ajkam 

Harsány  hymnusodat,  százszorszent  égi  szabadság! 

És  kijön  a  vizek  aljáról  a  szörnyetegek  s  a 

Tündérek  serege,  s  valamennyi  dalolja  utánam : 

n Téged  dicsérünk,  légy  áldva,  imádva,   szabadság! 

Nélküled  élni  örök  szenny,  érted  halni  örök  fény! 

Éljünk  vagy  haljunk?  létünk  szentsége,  parancsolj!" 

És  a  nagy  mindenséget  betölti  ez  ének. 

És  a  szolgasereg,  melly  él  és  hallja  dalunkat. 

Térdre  borul  s  könyörög,    hogy   szállj  le  fülébe,    siketség, 

S  kik  már  meghaltak:  poraik  reszketnek  a  sírban. 

Petőfi  Sándor. 

Tennap  váltottam  Jegyet,  szeptember  8-kán  eskü- 
szöm. Eddig  leszek  itt  Szatmáron,  akkor  megyek  Kol- 
tóra.  írj  tüstént,  Jankó,  ha  istened  van.  Ölel  csókol 
benneteket  igaz  barátod 

P.  S. 

Megkaptad  a  Tholdykat  és  verseimet?  mert  elküld- 
tem. Remélem,  rigmusban  felelsz. 

Boríték:  Arany  Jánosnak.  Nagy- Várad.  Szalontán. 


[28.]  SzALONTA,   augusztus.    11.    1847. 

Kedves  barátom,  lelkem  jobb  fele ! 
Mi  volna  édesebb  dolog  nekem, 
Mint  írni  hozzád,  irni  íveket, 
Tarkán  a  hogy  jő,  zöld,  piros,  fejér. 
Meg  tudja  a  szent,  millyen  gondolat. 

S  még  is  te  feddesz  és  panaszkodó!, 

Halott  beszédet  tartasz  siromon, 

És  több  eféle.  Megvallom  fiu, 

E  szemrehányás,  e  feddő  levél, 

E  szenvedélyes  „meghaltál"    kiáltás, 

E  leczke  ízű  dorgálcS  beszéd, 

Ez  a  lelket  leöntő  nyakleves, 

Ily  megrohanva,  ily  váratlanul, 

Hogy  a  léleknek  annyi   érkezése 

Sincs,  mig  szemét  törölje,  vagy  pedig 

Nyálát  le  nyelje  —  meg  kell  vallanom 

Hogy  ez  nekem fölötte  jól  esett. 

Oh,  mert  belőle  látom  mint  szeretsz, 

Mi  hő  kebellel  engem,  hívedet, 

Hogy  elvakit  ez  édes  indulat. 

Hogy  nincs  türelmed  egybevetni  a 

Napok  folyását,  tért,  időt,  körülményt 

S  egyéb  tudákos  elvont  dolgokat, 

Midőn  azért  békételenkedel : 

Miért  nem  írok  a  szálló  madárnak, 

Ki  egykor  almafámon  énekelt. 

Miért  nem  a  méhnek,  ki  a  minap 

Mézet  szedett  kertem   virágiról, 

Vagy  a  csapongó  lepkének,  ki  néha 

Megörvendezteté  kis  gyermekim, 

Vagy  a  szellőnek  és  zúgó    viharnak. 

Mely  tegnap  itt  volt,  most  ki  tudja  hol  van? 

Hová  Írhattam  volna  én  neked. 

Bohó  fiú  te!  mit  mondék  vala 

Szegény  levélnek:  merre  vegye  útját, 

Hogy  rád  találjon  e  négy  hót  alatt? 

Talán  bizony  nem  törtem  én  azon 

Elmém  eléggé  's  nem  falék  mohón 

Fel  minden  aljas  pletykát,   hirharangot. 

Rágalmat,    emberszólást  és  egyéb 

Vidéki  mismást  a  divat  lapokban. 

Csakhogy  felőled,  hol-léted  felől 

Lelnék  azokban  egy  betücske  hirt. 

De  nem  találtam  bennök  semmi  szót 
Rólad,  8  miként  a  meddő  figefát 
Az  idvezitő,  el  —  raegátkozám 
őket:  ne  is  teremjenek  soha 
Édes  gyümölcsöt   senkinek,  ha  nem 
Teremtek  most  nekem. 

Mit  volt  csinálnom?  hát  sopánkodám: 

Ej,  ej,  hatalmas  és  mindentudó  ég, 

Hol  kóborolhat   most  az  a  fiú? 

Gyakorta  ismét  így  imádkozám: 

Mennybéli  isten,  édes  istenem ! 

Adj  annak  a  szegény  Sándornak  immái 

Adj  valahára  állandó  tanyát, 

Csendes  tanyába  szép  kis  fürge  nőt, 

Angyal  kcdélyö  szende,  barna  nŐt, 

Mellé  mosolygó  szép  gyerkőczöket, 

E^y  párt,  ha  többet  nem,  fiút  s  leányt: 

Oh  adj  családi  boldog  életet! 

És  imel   a  mit  oly  forrón  ohajték. 

Jön  a  levél,  hogy  teljesedni  fog. 

Csak  egy  rövid  hold  élet,  és  az  én 

Költő  barátom,  mint  Illyés  próféta, 

Tüzes  szekéren  a  mennyégbe  száll. 

Én  böjtölöm  meg  mézes  heteid, 

Fogadni  mernék;  s  néma  bőjteim 

Hosszúak  és  nagyok  lesznek,  nagyok,    ' 

Mint  a  tieid  egykor  Debreczenben. 

Mert  a  barátság  kis  szövétneke 

Halvány  világgal  ég  a  szerelem 

Máglyája  mellett:  de  mit  bánom  én! 

Hogy  el  nem  alszik,  arról  meg  vagyok 

Győződve,  mert  hisz  —  tüz  nem  olt  tüzet, 

Sőt  jobban  éleszt:  hát  miért  emelnék 

Önző  panaszt,  a  méz-teljes  hetekre? 

Nem,  én  nem  zúgolódom  ellenök, 

Sőt  azt  óhajtom  (veszszek  el,  ha  nem) 

Legyen  halandó  élted  fogytáig 

Oly  boldog-édes  mindenik  heted, 
Mint  a  legelső,  mellyet  élvezesz 
Az  esküvés  után. 

Én  addig  itthon,  a  távolban  is, 
Magányomban  veled   társalkodom, 
Könyvedből  iszsza  lelkem  lelkedet. 
Mint  a  dicsőült  égi  szellemek 
Az  idvezűlés  harmattengerét. 
És  elmerengek  arczod  másolatján, 
Mely  néma,  még  is  annyit  mond  nekem, 
Előteremti  azt  a  tíz  napot, 
Midőn  te,  hű  barát,  hajlékomat 
Megnépesítéd  e^j  öröm-sereggel, 
Előteremti,  mondom  és  örökké  — 
Valósággá  ifjitja  nékem  azt. 
Ilyenkor  aztán  vágy  éled  szivemben, 
Hogy  vajha  bár,  nem  én  értem,   hanem, 
Kinek  majd  férje  lészesz,  hölgyedért, 
S  kinek  dalolsz,  a  nemzetért,  örökké 
Maradnál  ifjú,  mint  ez  érczlapon. 

Arany  János. 


Lelkem  fattyam!  Hát  hol  is  kezdjem,  na!  Biz  én 
magam  sem  tudom,  ha  csak  azon  kedves  újságon  nem, 
mit  te  alkalmasint  tudni  fogsz,  hogy  Petőfi  megházaso- 
dott. Soha  ez  igénél  jobban  nem  vártam  semmit,  mert 
köztünk  legyen  mondva,  mindig  tartottam  valamely 
galibától  és  konkolytól.  De  hát  már  egészen  úgy  van, 
már  nem  lehet  tréfálni  a  dologgal.  Jobban  örülök  neki, 
mint  ha  valaki  száz  bivalyt  adott  volna,  meg  Vas  Gere- 
bent ráadásul.  Azt  mívelte  már  a  szivem,  mintha  13  élu 
bicska  lett  volna,  mipd  nyíló  félben,  benne. 

A  más  héten  útnak  is  indítottam  egy  levelet.  Sas 
Károlynak  czímezve,  mert  annyit  gondoltam,  hogy  körtil- 

belfil  Szathmárban  teker  az  ördög  (az  a  kis  szárnyas, 
nyilas  purdé,  tudod)  de  hogy  ezen  megyének  melyik 
részén  tartózkodói,  azt  nem  tudtam,  a  posta  sem  olyan 
bolond  pedig,  hogy  ott  téged  felkeressen.  Jgy  folyamod- 
tam egy  kis  arczátlanság  (=  arszlánság)  féléhez,  tudod, 
és  írtam  ismeretlen  emberhez  kérő  levelet.  Ügy  hiszem, 
az  óta  körmeid  közt  van. 

Tompa  Misutói,  a  tiéddel  együtt,  kaptam  levelet. 
Azt  írja,  hogy:  1.  ő  nem  valami  pityergő  liú,  és  engem 
nagyon  szeret.  2.  Nem  6  esket  össze.  3.  Beteg  s  szeretné, 
ha  boldog  házas  volna.  4.  Arczképén  azért  hogy 
bajusz  van,  pap,  s  azért  hogy  kabát  van,  magyar. 
5.  O  mint  új  gazda  7  frt  30  kr.  havi  díjért  nem  köt- 
heti Jókaihoz  magát. 

Boldog  isten,  hát  én  í/i%ew  gazda  vagyok!  Mi  elő- 
nyöm benne,  hogy  nőm  és  gyermekem,  szóval  családom 
van?  Nékem  is  igért  Vahot  4  frtot,  darabjáért  a  vers- 
nek, ha  nem  kizárólagosa  leszek  is.  —  Jókai  szinte 
adna  annyit,  s  4  -|-  4  =  8  :  de  hát  más  egyébre  nincs 
tekintet?  Igazán  írja,  hogy  vásáron  vagyunk  az  iroda- 
lomban, úgy  van,  m ...  a- vásáron.  En  kedvedért  Jókai- 
hoz csatlakoztam,  s  ha  tílzes  vasvillát  köpdösnek  is  érte 
rám,  megállok.  Annyit  nyernek  vele,  hogy  nem  olva- 
som lapjaikat,  s  aztán  nem  hallok  semmi  rágalmat.  Mind- 
azáltal nem  akarok  gorombán  vábi  meg  Vahottól;  in- 
kább, ha  ez  élemény  neki,  ingyen  írok  lapjába  az  idén. 
De  kétkulacsozni  nem  fogok.  Itt  azonban  csak  magam- 
ról, nem  Tompa  pajtásról  szólok,  mert  neki  V.  Imrével, 
mint  írja,  bonyolódott  viszonyai  vannak,  melyeket  én 
nem  tudok  s  isten  mentsen,  hogy  őt  kárhoztassam. 

Vetem  szemeimet  a  térképre  s  tudod  mi  esik  ne- 
hezen ?  Az,  hogy  alig  vagy  tőlem  néhány  mértföldnyire 

8  még  sem  vagyunk  együtt.  Hej  te  Sándor,  beh  özön 
dinnye  van  nálunk,  és  mily  édesek.  Nekem  már  is  van 
jegyezve  egy  pár  száz,  pedig  ez  még  csak  az  eleje,  s 
ha  te  a  nyiri  dinnyét  tartod  legjobbnak,  ügy  nem  ettél 
jó  dinnyét.  Itt  megtanulhatnád,  mit  hínak  jó  dinnyének ; 
most  fog  érni,  a  jövő  héten  legjobban.  S  a  mi  több,  ez 
igen  könnyű  étel,  szerelmesek  is  megehetik  gyomorter- 
helés veszélye  nélkül.  Meglátogatnálak,  de  annak  száz 
akadálya  van.  Első  ez  a  csörömpölő  láncz  lábaimon, 
második,  hogy  nem  tudom  még,  hol  van  neked  ez  úttal 
otthon,  pedig  én  csak  a  te  vendéged,  és  folyvást!  ven- 
déged szeretnék  lenni,  harmadik,  hogy  csak  nem  vihet- 
ném magammal  komádasszonyt,  Julcsát  és  Laczit,  ezek 
nélkül  pedig  látogatásom  csorba  volna.  O  ha  te  oly 
roppant  dühös  szerelmes  nem  volnál!  ha  elhagyhatnád 
egy  hétre  mátkádat!  legalább  csak  azért,  hogy  hama- 
rabb teljék  az  az  egy  hónap.  Majd  a  tüzes  isten  nyila ! 
mondod. 

A  mi  pedig  a  komádasszonyt  illeti:  ő  nem  izén 
neked  semmit.  Teljesen  desperált,  hogy  soha  sem  lát 
téged  többé  ez  életben.  Laczi  ugyan  váltig  bíztatja: 
hogy  „de  bizony  eljő  Petőfi  bácsi,  mert  paripát  igért 
nekem  s  azt  elhozza",  de  az  anyja  nem  hiszi,  azt 
mondja,  nem  gyermek  ő  már.  A  csonka  torony 
is  köszönt  pedig  s  kérdezi:  mikor  lesz  szerencséje? 
s  ha  valaki  azt  mondaná  neki,  nem  éri  ő  már  azt 
meg,  mindjárt  összerogyna  ijedtében.  A  kert  rózsái 
elmented  után  azonnal  elhervadtak,  —  de  ezek  leg- 
alább jövő  pünkösdre  ismét  megújulnak.  A  gólya 
is  elment,  de  nem  búcsúzott  el  végkép.  Sándor... 
Sándor. . . 

Oly  nagy  kedvem  volna  Felhőket  irtii. 

Be  végzem  most  levelemet,  de  rövid  időn  másikkal 
zavarom  meg  szerelmi  boldogságodat.  Tudod  fiam,  az  a 
folytonos  szerelmeskedés  megárt,  jó  néha  közé  valami 
unalmas  dolgot  vetni.  Legyenek  az  én  leveleim  azok. 
Annyit  azonban  bizonyosan  hiszek,  hogy  ha  szept.  8-ig 
nem,  azontúl  az  örökkévalóság  utolsó  ezölöpjéig  nem 
foglak  látni  —  Szalontán  legalább. 

Isten  megáldjon,  édes  Sándorom  és  adjon  1000 
000000000000000-szorta  boldogabb  jövőt,  mint  a  milyen 
boldogtalanok  valának  múlt  napjaid. 

Ezért  a  csizmadiás  jó  kivánatért  pedig  bocsáss  meg 
teljes  barátodnak 

ARANY-nak. 

Most  sem  tudom,  hol  lel  meg  a  posta  Szathmáron. 
Nézesd  meg  a  postát  előre,  hé,  ne  hogy  ílt^Vedjen  é'z^n 
levelerúj  mert  nem  szeré'tn^m  ez^n  kvekmné^k  eltéved^- 
sét  stb. 


[29.J  SzATMÁR,  augusztus   17.   1847. 

Aranyos  szájú  szent  János  barátom!  Kapva  kap- 
tam két  leveledet,  melyekből  sok  szép  dolog  esett  érté- 
semre ;  valamennyi  között  legszebb  pedig  az,  hogy  tisz- 
teletes tudós  Tompa  Mihály  uram  csakugyan  lutheránus ! 
Szép  és  még  egyszer  szép.  Ki  hitte  volna,  hogy  még  ez 
iránt  az  ember  iránt  is  meghűlök,  meg  kell  hűlnöm. . . . 
mert  én  csak  characteres,  szilárd  characterű  embernek 
tudok  barátja  lenni.  Fáj,  fáj,  fi'ij...  fáj  a  szivem,  fáj. 
Egyszer  azt  mondja;  hogy  ő  mint  új  gazda  nem  dol- 
gozhatik  7  frt  30  krért,  máskor  meg  hogy  neki  Vahottal 

Arany  levelezése.  I.  7 

bonyolódott  viszonyai  vannak,  azonkívül  meg  nekem  már 
szavát  is  adta.  Azok  a  bonyolódott  viszonyok  határtala- 
nul gyanúsak  előttem  mindenkor  és  mindenben,  aztán 
szeretném  én  látni,  kapott  volna-e  különben  7  frt  80  krt 
is,  ha  én  nem  kivántam  volna  Jókaitól,  hogy  hármunkat 
egyenló'n  fizessen?    de  ha  húsz  annyit  kapna  is!  midőn 

az  ügy  áldozatot  kivan,  áldozni  kell.    K fráter,  a 

ki  csak  haszonért  áll  a  szent  zászlóhoz.  Ez  minden  bi- 
tangtól kitelik.  Nekem  Vahot  Imre  igért  négyszáz  forin- 
tot, Horváth  Lázi  is  adna  négyszáz  forintot,  sőt  meg- 
adna a  kettő  évenként  400  pengőt,  és  nem  kell!. . . . 
hanem  persze  nekem  hivatalomból  és  jószágaimból  és 
mindenhonnan  csak  úgy  dől  a  pénz,  és  magamon  kívül 
nincs  senkire  gondom,  csupán  feleségemet  és  szüleimet 
kell  tartanom  és  öcsémet  segítenem,  így  hát  könnyen 
beszélek.  Ezeket  meggondolva,  tökéletesen  átlátom, 
hogy  Miska  barátunk  nem  tehet  áldozatot.  Denique  a 
pap  csak  pap,  és  a  „telhetetlen  papzsák"  nem  chimaera. 
Te  is  mondtál  utósó  leveledben  egy  titáni  otrombaságot, 
tudniillik  hogy  Jókaihoz  a  kedvemért  csatlakoztál.  Quo 
jure  a  kedvemért?  az  én  kedvemért,  édes  öcsém,  ne 
tégy  semmit,  effélét  legalább  ne.  S  ha  ezt  csupán  az  én 
kedvemért  tetted,  úgy  ezennel  fölmentelek  minden  köte- 
lezettséged alól.  De  itt  több  forog  kérdésben,  mint  becses 
úri  személyem  kedve,  ezt  beszédeim  után  nem  nagy 
mesterség  volna  belátnod.  Én  a  népköltészet  képviselőit 
akartam  egyesíteni.  Miért  az  ÉLETKfePEK-ben  ?  Mert  annak 
legtöbb  olvasója  van,  mert  ahhoz  szegődtek  a  legjobb 
fejek,  mert  annak  szerkesztője  egyik  főtagja  a  fiatal 
Magj'arországnak,  hova  mindazokat  számítom,  kik  valódi 
szabadelvűek,  nem  szűkkeblűek,  merészek,  nagyot-akarók, 
azon  fiatal  Magyarországnak,  mely   nem  akarja  a  haza 

kopott  bocskomt  örökké  foltozni,  hogy  legyen  folt  hátán 
folt,  hanem  tetőtől  talpig  új  ruhába  akarja  öltöztetni .... 
szóval  'az  Életképek  legnekünkvalóbb  orgánum.  Ha 
nem  látod  át,  kedves  barátom,  hogy  én  ezekért  híttalak 
az  ÉLETKÉPEK-hez,  úgy  csak  maradj  KrahwinklheUj  ma- 
radj Vahotnál. 

Különben,  hogy  ezen  kedvetlen  dolgok  után  áttér- 
jünk végre  ....  még  kedvetlenebbre :  az  én  vőlegényi 
napjaim  nyomorúságosak.  Ipám  annyira  nem  szeret, 
hogy  formaliter  megtiltotta  a  kijárást  hozzájok.  Már 
megszegtem  ugyan  egy  párszor  e  tilalmat,  de  vesztemre, 
mert  utósó  kinnlétemben  —  valami  tíz  vendég  szeme 
láttára  —  oly  hidegen  viselte  magát  irányomban,  mint 
valami  jeges  medve,  úgy  hogy  én  tökéletesen  jégcsappá 
fagytam  volna,  ha  mátkám  napvilág-pillantásai  nem  ónak. 
Levelezünk  erősen  egymással  és  ő  néha  berándul  Szat- 
márra,  ez  menti  meg  lelkemet  az  éhhaláltól.  Hanem 
hiszen  holnaphoz  három  hét  nem  a  világ.  —  Mostanában 
bizony  már  nem  igen  látjuk  egymást,  azonban  mondd 
meg  az  én  kedves  komámasszonyomnak,  hogy  a  világ 
minden  kincseért  se  essék  kétségbe,  mert: 

Még  jőni  kell,  még  jőiú  fog 
A  jobb  kor,  mely  után 
Buzgó  imádság  epedez 
Mind  hármunk  ajakán. 

Addig  türelem!  már  csak  folyamodjunk  a  szamarak 
és  birkák  erényéhez.  Te  Jankó,  tudnál-e  te  nekem  oly 
sok  és  oly  hosszú  leveleket  írni,  hogy  beléjök  unjak? 
Százezer  pengő  forintot  teszek  föl  Császár  Ferencz 
poémáira,  hogy  nem.  Próbáld  meg.  Most  pedig  (vala- 
mint mind  örökkön  örökké)  áldjon  meg  benneteket  az 

7* 

én  istenem  ....  ez  a  legbőkezűbb  valamennyi  között, 
azért  kérem  ezt;  hejh,  derék  gyerek  ez  az  én  istenem, 
bizony  isten.  Csókollak,  ölellek  et  caetera,  s  maradok 
hivetek:  az  örök-dtihösségű 

Petőfi  Sándor. 

Arany  János  jegyzete  1858'höl:  Tompa  nem  akart  az 
Életképek  kizárólagos  munkatársa  lenni,  sem  Vahot  Im- 
rét ott  hagyni;  ezért  a  baj. 


t^- 


[30]  SzALONTA,  augusztus  25.   1847. 

Kedves  makranczos  öcsém!  Nem  érdemled  ugyan, 
hogy  válaszoljak  arra  a  csalán  . . .  kedélyű  leveledre,  de 
most  egyszer  még  megteszem.  Kijelentvén,  hogy  ha 
többször  úgy  komiszkodol,  hát  —  megint  elnyelem,  mint 
most.  Tompát  kár  gyanúsítanod  és  kárhoztatnod,  én 
nagyon  elhiszem,  sőt  talán  tőled  is  hallottam,  hogy  ő  nem- 
csak jelen  évre  adott  szót  Vahotnak,  mi  ha  úgy  van, 
az  adott  szónak  megtörése  lenne  jellemtelenség.  A  mi 
engem  illet :  én  nem  kérdem  azt  tőled,  mit  tegyek  ked- 
vedért 8  mit  ne;  ezt  a  lépést  kedvem  volt  kedvedért 
tenni,  s  arról  neked  számolni  nem  tartozom.  Hogy  a 
nép-,  sőt  nemzeti  költészet  felvirágzását  nálam  valaki 
jobban  óhajtja,  azt  te  sem  hiszed;  de  hogy  azt  egy  or- 
gánum jobban  terjeszsze,  mint  több,  azt  meg  én  nem 
hiszem,  mert  bár  csak  volna  99  lap  a  nép  közt  is  elter- 
jedve, 8  mindben  99  jó  népköltő !  Mind  az  által  a  te  és 
barátid  óhajtása  az,  hogy  egy  lap  emeltessék  az  „iQú 
Magyarország"    orgánumává  s  mivel  te   (ezen    korholó 

levél  előtt  legalább)  barátom  voltál  s  a  te  barátaid  az 
enyéim  is  valának,  kedvedért  s  barátid  kedvéért,  én  is 
közétek  álltam,  honnan  nem  olyan  könnyen  kergettek 
el,  mint  gondolod.  Biz  úgy,  ec^jém,  engem  nem  oly 
könnyű  leráznod  nyakadról,  ha  még  százszor  küldesz  is 
Krahwinkelhe  vagy  Ayiticyrábaj  vagy  akár  hová. 

Egyébiránt,  ha  nem  irod  is,  gondoltam  volna,  hogy 
nincs  kedved,  mert  olyan  vagy,  mint  az  ördög-kötötte 
rokka.  Bizony  nagy  baj,  mikor  az  embert  azok  nem 
szeretik,  kiket  az  ember  szüleikép  kivánna  szeretni! 
De  csak  remény,  fiú,  remény.  Majd  ha  látják,  hogy 
becsületes  ember  lesz,  hogy  leányukkal  jól  bánsz,  ők 
fogják  keresni  szeretésedet.  Hány  eset  van,  midőn  nem 
a  szülék  adják,  bár  erőtetve,  leányukat,  hanem  a  férfi 
meggy  alázó  ttan  viszi  el  a  kidobott  szerencsétlent,  és 
mégis  a  legjobb  ip  és  vő  vál  belőlük.  Azért  remény, 
fiú,  és  jó  erkölcs!  Nőd  irányában  nem  szabad  szeszé- 
lyesnek lenned,  ha  szinte  benne  idővel  szeszélyességet  ta- 
pasztalnál is.  Le  lehet  erről  szép  módjával  szoktatni. 
Kerüld  az  aprólékos  szerelmi  összezörrenéseket,  ezekből 
élet-halál  háború  szokott  támadni.  Jövendőd  függ  ettől. 
/  beseech  youy  he  ruhd  hj  your  tveJl-ivillers  mondja  Gva- 
dányi. 

Hogy  jelen  körülményid  közt  hozzám  nem  farsan- 
golsz, azt  igen  jól  teszed,  nagy  önzés  is  volna,  tőled 
olyasmit  kivánnom,  kivált  mikor  én  még  teérted  a  kis- 
kapuig sem  mentem.  Légy  takarékos  a  fösvénységig, 
néhány  nap  múlva  ketten  lesztek,  néhány  év  múlva 
többen  lehettek,  s  nem  tartok  nagj^obb  vétket,  mint 
midőn  családfő 

^Két  marokkal  szórja  gazdagságát^. 

Mert  sajátját  tékozolni  mindenkinek  joga  van,  — 
de  nejét  s  gyermekeit  megfosztani  senkinek  sincs.  Ezt 
nem  azért  irom  neked,  mintha  pazarlónak  tartanálak, 
hanem  csak  azért,  hogy  ezentúl  nem  tehetsz  olyas  költ- 
ségeket, mintha  például  Szathmárról  csupán  Arany 
Jánost  meglátogatni  Szalontára  jőnél,  s  legkevesebbet 
30  pfrtot  elköltenél.  Úgy  is 

^Hiszem  a  teremtőt,    még  addig  nem  öl  meg" 

míg  téged  Pesten,  mint  új  házast,  meg  nem  látogatlak. 
Addig  csak  a  távolból. 

Különben,  pajtás,  nekünk  semmi  bajunk,  egész- 
ségesek vagyunk  mindnyájan,  pénzünk  ugyan  nincs,  de 
búzánk  termett  annyi,  hogy  szükségtől  nem  félhetünk, 
8  éhen  legalább  meg  nem  halunk  egy  évig,  s  ez  paraszt 
költőnek  elég.  Borunk  is  lesz,  hozzá  való.  Laczi  hozzá 
irt  versedet  könyv  nélkül  tudja  (könyvből  nem  is  tud- 
hatná), 8  mily  büszke  vele,  hallod.  Akárki  jő  a  ház- 
hoz, ismerős  vagy  idegen,  első  dolga  keresni  vagy  keres- 
tetni elő  a  lapot  s  mutogatni  a  verset,  hogy  azt  neki 
Petőfi  Sándor  bácsi  küldte  és  még  paripát  is  fog  hozni. 
S  hogy  tudja  stilizálni  értelmesen: 

A  kis  bolond*)  ürge 
Egy  darabig  tűrte.  .  .   stb. 

Julcsa  könyvből  olvasta,  Laczi  hallgatta,  úgy  ta- 
nulták be. 

Mióta  elmentél,  keveset  dolgoztam.  Akkor  tájban 
írtam  egynéhány  verset,  de  rosszak,  mint  a  vaczkor,  alig 
akad  bennök  valamire- való  egypár.     Nem  megy  nekem 


*)  Az  eredeti  versben  így  van:  „A  szegény  kis  ürge". 

a  lyra,  az  ömlengések  kora  elmúlt  tőlem,  vén  vagyok. 
Fejér  László  forma  balladákban  kellene  próbát  tennem, 
azok  lapban  is  adhatók  volnának  és  mégis  elememben 
maradnék.  Olyanokat  fogok  írni  Jókainak.  Toldi  Estéje 
öt  ének  lesz,  per  40  összefogott  strófa,  de  még  csak  kettő 
van  benne  készen.  Cselekvénye  igen  lassú.  Nagyszerű 
akar  lenni,  megjárom  vele,  ha  elrontom.  Majd  elküldöm 
neked,  te  pedig  mutasd  meg  Vörösmartynak,  addig  nem 
adom  sajtó  alá.  PaJi  molnár*)  hallgat.  Toldi vali  hason- 
lósága miatt  későbbre  hagyom,  majd  azt  mondják,  hogy 
csak  egy  kaptára  tudok  dolgozni.  De  nem  is  gondoltam 
át  meséjét,  tervét,  mint  kellett  volna.  A  leánynyal,  Ma- 
gyar Beuignával,  sem  voltam  megelégedve. 

Igaz  hé!  mondtam  én  neked,  mit  Tompa  ír,  hogy 
nem  fogok  pályázni  Szécsi  Marinkára?  Ha  mondtam, 
ne  vedd  nagyon  szorosan,  félig-meddig  álszeméremből 
lehetett  mondva,  mert  nem  mondom,  hogy  próbát  nem 
teszek  vele,  ha  csak  azért  is,  hogy  gyakoroljam  maga- 
mat abban  a  nemben.  Tompa  ugyan  azt  írja,  hogy  ő 
sem  pályáz,  de  kutyát  tegye  bolonddá,  igen,  nem  voltam 
én  Murányvárban,  mint  ő.  Azt  is  írja,  hogy  a  koszorú 
bizonyosan  Garayé,  ausgemacht,  de  én  paraszt  hiedelem- 
ben vagyok,  az  isten  csodát  is  tehet. 

A  könyveket  megkaptam  régen.  Derék  fattyú  vagy 
ám  te,  hé,  most  ismerlek  isten  igazában.  Képed  igen 
híven  van  találva.  Azt  írtad  négy  Toldit  küldesz  és 
mégis  ötöt  küldtél.  Bár  ne  küldtél  volna  többet  egy- 
nél, hogy  ne  táthatták  volna  ezek  szájukat  az  ingyen 
könyvre.     Jrj  nekem  öcsém  szept.    9-ről    1847.**)    írd 


*)  Kinizsi  Pál.  t'gy  lAtszik,  hozzá  sem  kezdett  soha. 
**)  Petőfi  esküvője  napja  szeptember  8-ra  volt  kitűzve. 

meg  mikor  mentek  Koltóra,  meddig  lesztek  ott,  mikor 
és  hova  mentek  onnan?  Azt  is  ird  meg,  merre  mász  a 
posta  innen  Koltó  felé. 

Mindenek  felett  pedig,  ha  te  áldatsz  engemet  a 
magad  istenével,  én  is  kivánom,  hog\'  az  én  istenem 
áldjon  meg  téged,  ráadásul  pedig  a  magyarok  istene  is, 
és  a  világért  se  hagyjon  elnémetesedni. 

Ezzel  csókolunk,  én  téged,  nőm  pedig  leendő  komja- 
asszonyt  (megmondhatd  neki  categorice)  s  kivánimk 
annyi  jót  a  mennyit  csak  lehet. 

Jsten  veled!  Isten  vehfek! 

Arany  János. 


[31.]  SzATMÁR,  szeptember  9.   1847. 

Bájdíis  Jankóm!  Igazság  szerint  még  csak  augusztus 
29-ke  volna,  de  miután  rám  parancsoltál,  hogy  szeptem- 
ber 9-kéről  írjak,  tehát  ezt  a  dátumot  nyomintottam  föl 
oda  az  eszterhéjra  ....  már  megbocsáss,  a  Jézus  áldjon 
meg,  hogy  a  rendelt  időnél  előbb  találok  fnu/a^  mint 
Jókai  mondja.  De  én  neked  meg  nem  bocsíitok  azért, 
hogy  nem  te  irtad  leveled  boritékára  a  czímet.  Asszony- 
írás ....  fekete  pecsét  ....  no  d. .  .teremtette,  ezt  az 
embert  az  ördög  elvitte!  ez  megszakadt  a  verscsinálás- 
ban,  meghalt!  így  gondolkodtam,  s  remegve  bontottam 
föl  leveledet.  Máskor  ilyen  bolondot  ne  tégy,  mert  én 
nem  igen  szoktam  megijedni,  de  ha  megijedek,  szörnyűt 
ijedek.  Ha  meghalsz,  akkor  üss  fekete  pecsétet,  de  leg- 
alább a  czímet  még  akkor  is  te  írd. 

Tompát  pedig  héjjáha,  mentegeted,  mert  ha  én  magam 
ki  nem  tudtam  őt  menteni,  bizonv  senki  más  nem  lesz 

rá  képes.  Ha  Vahothoz  hosszabb  időre  kötelezte  magát, 
megmondhatta  volna  ő  ezt  nekem,  a  helyett  hogj^  oda 
Ígérkezett  az  ÉLEXKÉPEK-hez  nagy  gyáván  vagy  nag\' 
kétszínűén.  Eh! 

A  szavadra  tökéletesen  elhiszem,  hogy  silányok 
azok  a  versek,  melyeket  írtál,  hanem  azért  csak  ird  le 
őket  kedves  öcsém,  és  küldd  el  nekem,  mert  két  orr 
többet  lát.  Nem  cselekszel  bölcseség  nélkül,  ha  afféle 
balladákat  írsz,  mert  azoknak  nem  csak  szűkében, 
hanem  pláne  teljes  hiányában  vagyunk.  Már  én  rég 
megpróbáltam  volna,  de  tudj'isten,  nem  igen  érzek 
hozzá  tehetséget  magamban.  Toldi  Estéjét,  ha  a 
lelked  kinyögöd  is  bele,  elkészítsd  október  10-kéig, 
akkorára  majd  megírom,  hova  küld.  En  megírtam 
Szécsi  Máriát ....  el  ne  ájulj  ijedtedben,  nem  pályá- 
zok vele;  az  ÉLEXKÉPEK-be  vagy  a  Szépek  KöNvvÉ-be 
adom. 

Kohóra  az  utósó  po^ta  Nagy -Bánya.  Legközelebbi 
leveledet  már  oda  zarándokoltasd.  Szeptember  «S-kán  este 
ott  leszünk,  s  ha  tőled  jön  a  levél,  ne  búsulj,  házasságom 
első  napján  is  elolvasom.  Akár  hiszed,  akár  nem,  ezt 
nem  minden  emberrel  tenném. 

Toldit  most  olvasom  hatodszor.  Csakugyan  nyomorú 
férczmű.  Még  vagy  hatszor  elolvasom  az  idén,  hogy 
silányságát  minél  jobban  fölfogjam. 

Tennap  voltam  ismét  Juliskámnál.  Hetenként  egy- 
szer megyek  ki  hozzá  s  kétszer  kapok  tőle  levelet.  Mi- 
lyen levelek!  ...  Az  utósót  ezzel  végezte:  „Rabszolgád 
vagyok,  mert  szeretlek;  királynéd  vagyok,  mert  szeretsz. 
Ügy  hódolok  neked,  így  felölellek  magamhoz.  Mind  a 
két  helyzet  boldogítóbb,  mint  világok  fölött  uralkodhatni, 
mint  istennek  lehetni!" 

Arra  pedig  veszett  kutya  módra  számítok,  hogy 
Pesten  rainélelébb  vendégem  lészsz.  Szegény  legény 
voltam  eddig  is,  ezután,  másod  magammai,  még  sze- 
gényebb leszek,  de  valahogy  csak  elférünk  majd,  ha 
szorulunk  is,  ha  mingyárt  hárman  fekszünk  is  egy  ágyba, 
s  hárman  eszünk  is  két  tányérból.  Es  ha  hármunknak 
kevés  lesz  az  étel,  én  majd  azt  mondom,  hogy  nem 
ehetném  vagy  hogy  beteges  vagyok,  s  ti  jól  laktok. 
Denique  ne  aggódjál  egy  garas  árát  se. 

Hanem  inkább  biborba  bársonyba  öltöztetlek  hogy- 
sem még  többet  írjak.  Elég  tőlem  ennyi,  „elég,  talán 
sok  is"  mint  Vahot  Sándor  mondja  egy  költeményében 
igen  költőileg.  Tehát  agyba-főbe  ölelvén  és  csókolván 
benneteket  egy  szálig,  vagyok  atque  maradok  . . .  barátod 

Petőfi  Sándor. 

Arany  János  jegyzete  18ő8-ból:  Irta  volt,  hogy  szept. 
8-án  esküszik.  Levelemben  arra  kértem,  hogy  szept.  9 -érői 
írjon  nekem.  Innen  a  tréfa  a  levél  kezdetén. 

Megelőző  levelem  czímét  rosszul  s  balkézzel  írtam  volt 
fel:  erre  is  van  itt  vonatkozás,  s  a  czímben  Ő  is  utánozza. 

BoBÍTEK,  RESZKETŐ  KÉZZEL:  Tekintetes  Arany  János  úrnak 
barácságos  tiszteletel.  Nagy- Várad.  Nagy-Szalontán. 

1^ 

[320  SzALONTA,  Szeptember  7.   1847. 

Hol  van  az  a  Kohó?  Valahol  az  isten  háta  megett? 
Ki  viszi  oda  Nagy-Bányáról  az  én  levelemet?  Ej,  mind- 
egy! az  én  dolgom  a  levélírás,  a  többi  a  posta  dolga  és 
az  isteni  gondviselésé.  Tehát  irok,  még  pedig  melegében, 
hogy  a.  lelkesedés  meg  ne  bUljön. 

Mottó:  Te  csak  fizess. 

Prókátor. 


Isteni  Sandrim!  Szeptember  9-én  irt  leveled  csak 
ma  szept.  7-én  kerülvén  kezembe,  nem  késem  arra  rög- 
tön válaszolni.  Csupán  azért,  hogy  ha  már  házasságod 
első  napján  nem,  első  hetében  legalább  jusson  kezedbe. 
Es  pedig,  hogy  rendben  mehessek  a  dolgokon,  elembe 
teszem  leveledet  és  szélt  veszek  annak  tartalmán. 

Mindenek  előtt  megtiltasz,  hogy  máskor  életemben 
fekete  pecsétet  ne  használjak.  Megvallom,  igen  nagy  ked- 
vem volna  ez  első  parancsodat  is  megszegni,  de  nincs 
több  fekete  szurkom,  bár  másrészről  nem  kétkedem, 
hogy  a  parancs  áthágását  te  most  észre  sem  vennéd, 
pirosnak  látván  a  legfeketébb  viaszt  is  rózsás  kedved- 
ben. Azt  azonban  igen  goromba  észszel  hiszed,  hogy  a 
czím  női  —  pláne  feleségi  —  kézzel  volt  írva;  azt,  fiú, 
enmagam  remekeltem,  még  pedig  balkézzel. 

Tompáról  nem  szólok.  Csak  azt  sajnálom,  hogy  én 
árultam  el.  En  azt  hittem,  a  mit  én  tudok,  azt  már  te 
előbb  tudtad,  mii;it  a  ki  úgy  is  írtad  nekem,  hogy  sokat 
veszekedel  páter  Tompával.  Minden  esetre  kérlek  vá- 
laszd a  lágyabb  Ítéletet;  a  mi  lágy,  az  érettebb  is. 

Hogy  verseim  rosszaságát  elhiszed,  azt  igen  jól 
teszed,  mert  én  már  elhittem;  a  mit  kiadhatónak  Ítél- 
tem, az  már  részint  kijött,  részint  szerkesztői  körmök 
között  van,  a  többi  el  fog  hallgatni  végkép.  Végtelenül 
ügyetlen  vagyok  a  lyrában,  szörnyen  boszankodnám,  ha 
valakinek  másnak  oly  esetlen  verseit  kényteleníttetném 
olvasni,  mint  az  enyéim.  Ügy  érzem,  mintha  elveszne 
markomban  a  finom  ujjakhoz  alkotott  lyra.  Aztán  meg 
hol  is  vennék  én  lyrai  lelkesedést?  Prózai  életmódom 
szinte  phlegmatikussá  tett,  aprós  bajaim  és  örömeim  nem 

méltók  megénekelni  s  bár  családi  életemben  a  boldo- 
gabbak közé  számíthatom  magamat,  ez  a  boldogság  még 
sem  olyan,  hogy  kitörő  örömét  versbe  önteni,  hanem 
csak  olyan,  hogy  jóltevo  melegét  folytonosan  érezni  le- 
het. Aztán  meg  e  boldogság  is  csak  viszonylag,  a  csa- 
ládi életet  illetőleg  létezik,  azonkívül,  ha  az  élethez  mér- 
jük, merő  boldogtalanság  és  nyomorúság,  de  ez  ismét 
nem  olyan,  mi  indulat-rohamokat  állíthatna  elő,  hanem 
csupán  csak  eltompítja  lassankint  a  lelket,  s  vér  helyett 
phlegmát  csinál  az  emberben.  Hozzá  még  a  lyra  valódi 
kora,  20-— 30  év,  tőlem  oda  van;  iQú  örömeim,  keser- 
veim, reményeim  nincsenek,  szóval  a  szív  szerepe  jobba- 
dán el  van  játszva,  s  a  főre  kerül  az  uraság.  Én  hát, 
édes  öcsém,  nem  esetlenkedem  a  lyra  országában,  hanem 
megj'ek  azon  az  úton,  melyen  már  egy  pár  lépést  ten- 
nem sikerült,  írok  históriákat,  rectius  tsforiákat  ad  lyovij- 
vám,  miként  Tinódi  Lantos  Sebestyén,  kinek  poémáit, 
az  ördög  szántsa  meg,  még  a  debreczeni  könyvtár  sem 
kéj)es  nekem  kiállítani.  Mellesleg  mondva,  vedd  meg 
nekem  Pesten,  valamely  zsibvásárban,  ha  történetesen 
ráakadsz,  —  nem  különben  más  ócska  poémákat  is, 
melyek  czímjegyzékét  én  neked  majd  egyszer  megkül- 
dendem. 

Toldi  EsrÉ-jét  lehetetlen  ugyan  okt.  lOéig  elkészí- 
tenem, de  azért  csak  írd  meg,  hová  küldjem,  meglehet, 
küldök  valamit. 

Bánom  is  én,  ha  pályázol  is  Szécsi  Máriáddal,  álta- 
lad győzetni  meg,  dicsőségemnek  tartanám.  Azt  monda- 
nák, ha  Petőfi  nem  pályáz,  bizonyosan  A.  nyer  és  ez 
már  maga  többet  ér  a  tavalyi  nyerésemnél.  Meglehet, 
én  nem  leszek  kész  Szécsi  M.-val,  mert  még  hozzá  sem 
fogtam,  pedig  belé  akarok  tenyerelni.     Uyöngyösi  Mu- 

RÁNYi  VÉNUs-át  meg  nem  birom  kapni,  P^*dig  nagy  szük- 
ségem volna  r/i,  a  loeale  és  mellék-személyek  végett. 
Te  bejártad  Murányvárt,  de  én  azt  sem  tudom,  tök-e 
vagy  túrós  étek.  —  Csupán  Mednyánszkyból  puskázok, 
8  a  főcselekvénynyel  —  még  pedig  sajátosan  foíjva  fely 
—  már  készen  volnék,  de  mondom  históriai  mellék- 
személyek kellenének,  mert  ezek  nélkül  az  egész  úgy 
áll,  min^t  egy  kútágas  a  pusztában  —  ezekről  pedig 
Mednyánszky  azt  sem  mondja:  pipa!  Megeshetik,  el- 
maradok vele,  de  minden  esetre  ki  fogom  dolgozni,  s 
eladom  valamely  hottentotnak,  gondolom  amúgy  is  meg- 
adják érte  a  12  aranyat. 

Hogy  ToLDi-val  oly  annyira  rontod  szemeidet,  igen 
sajnálom,  jobb  volna  a  P.  Horváth  Lázár  a— b — e-jét 
olvasgatnád,*)  mit  én  ugyan  nem  olvastam,  de  annyit 
mégis  tudok,  hogy  csekély  magamat  is  bele  vetett  rostá- 
jába és  megrostált,  mint  a  komondor-kölyköt,  talán  hogy 
^^gy óbbat  ne  nőjek  és  valahogy  le  ne  tépjem  az 
utczán.  Szegény  Lázárok !  nem  hiába  félnek  a  kutyától, 
koldusra  legjobban  haragszik  az.  Szerinte  minden  neve- 
zetességem abból  áll,  a  mi  így  kimondva,  a  „Kistü- 
körbe" is  beillenék,  hogy :  „nevezetes  arról,  hogy  Petőfi 
által  megénekeltetett,  s  hogy  Petőfit  viszont  megéne- 
kelte." Antikritikául  az  összes  népköltészet  nevében,  egy 
verset  irtam  rá  haragomban,  melyet  kibocsátni  ugyan 
nem  fogok,  de  neked  mégis  megküldök  sub  •/•  — **) 

És  már  most  következik  a  java.  Alól  a  tejtble, 
mondták  a  czigányok  egykor.  Tehát  még  sem  valál 
egészen  számkivetve.     Veled  mégis   okosabban  bántak, 


*)  A  HoNDERÍMien  megyelent  kritikák. 
**)  Nincs  K  niiizeiimba  jutott  kéziratok  közt. 

raint  az  úr-isten  bánt  első  szüleinkkel,  —  téged  előbb 
kívtil  tartottak  a  paradicsom  kapuján,  s  őriző  angyalt  (?) 
állítottak  kétélű  karddal  (nyelvvel)  a  kapufélfához,  ki 
csak  olykor-olykor  szunnyadt  el,  mint  a  bakter  a  tila- 
lomfa mellett,  —  de  utóbb  belé  eresztenek  végkép, 
mintha  valamely  szilaj  csikót  virágzó  lóherésbe  bocsát- 
nának.  Mikor  is  lesz  csak  az?  Holnap,  te  Sándor,  hol- 
nap! holnap!!!  cras!  Supiov/  morgen!  fo  morroiv!  demain! 
doinani!  mimyel  mind  azt  teszi  holnap!  de  a  mely  hol- 
napot, már  mikor  ezt  olvasod,  elvitt  az  ördög.  Annyit 
azonban  mondok,  fiú,  jól  viseld  magadat  a  menyország- 
ban, mert  van  példa  rá,  hogy  lehányták  onnan  a  czivis 
polgárt,  pedig  alkalmasint  becsületesebb  ember  volt,  mint 
te,  8  hogy  néznél  ki  pokolban,  pőre  ingben  és  gatyá- 
ban! biz  isten,  mint  a  czigány  fattyú  a  koh  ihellett. 

Hm!  ha  majd  Pesten  meglátogatlak!  Tudod-e  te 
hány  garasért  és  óra  alatt  lehet  Váradról  már  is  oda 
felrusszanni  Pestre.  Hát,  ha  nem  tudod,  megmondom. 
Váradon  vasárnap,  kedd  vagy  csütörtökön  este  10  óra- 
kor fizetsz  a  gyorskocsira  tí  forintot,  és  felülvén,  behu- 
nyod a  szemedet.  Reggel  mire  a  csipát  kitörülhetnéd, 
Szolnokban  vagy,  9  órakor  1  frt  3()  krért  gőzkocsira 
ülsz  és  ebéden  Pesten  vagy.  Tehát  éh  gyomorral  Várad- 
ról Pestre !  Debreczennek  oda  sem  néz  az  ember,  hanem 
megyén  hegyen-völgyön  Püspök-Ladány,  Kardszag,  Tö- 
rök-Szt.-Miklós,  Szolnok.  Ily  gyors  utazásról  Illyés  János 
uram  még  álmodni  sem  tudna.  Hát  ha  majd  eddig  ér 
a  vasút  fél  lába !  En  a  vasutat  csak  azért  óhajtom,  hogy 
hozzátok  közelebb  legyek  (hízelgés  nélkül  legyen  mondva) 
fel  is  megyek,  habár  more  patrio,  —  késről  kalánról 
ne  gondoskodjál,  falusi  ember  tarisznyát  tesz,  tudod,  s 
még  téged    is  jól    tart    szalontai    kenyérrel,   mely   nem 

olyan  ugyan,  mint  a  debreczeni,  de  jobb.  Az  ágyat 
azonban  elfogadom,  kivált,  ha  azt  mondod,  hogy  ^bete- 
ges" vagy,  8  magad  a  lóczára  fekszel. 

Tréfán  kívül,  én  igen  szeretnék  Pestre  menni,  de 
ha  az  idén  nem  megyek,  minek  menjek  azután.  Ha 
mostanában  mennék,  még  úgy  lehet,  Vahot  Imre  le 
daguerrotypoztatna,  de  ha  később  megyek,  mit  érek 
vele? 

Levelére,  melyben  őszinteségre  szólít  fel,  már  csak 
válaszolnom  kell  —  s  válaszom  minden  varázslatot  szét- 
foszt, 8  reszketek  tőle,  hogy  év  végén  dicséretét,  melylyel 
ToLDi-mat  dehonestálta,  sajtóhibák  közé  teszi.  Isten  ment- 
sen meg  attól  és  a  szalontai  kritikusoktól! 

Itt  nem  léted  óta  igen  sok  változás  történt.  A  temp- 
lom falát  rakják,  a  dinnye  leragyádzott,  a  városházát 
kimeszelték,  az  országutat  megkövecselték  (nekem  egy 
versembe  került),  a  szőlő  érik,  Magyarország  helytartója 
hétfőn  itt  lesz.  Más  nevezetes  dolog  nem  esett.  —  A 
sáskának  csak  a  csihéssét  verte  erre  a  szél,  a  főcsapat 
a  Körösvölgyén  vonult  el.  ínség-okozó  kárt  nem  tett, 
de  némely  határon  egy  néhány  tábla  tengeri  vetést  fel- 
habzsolt. Ad  vocem  sáska,  —  Jókai  minduntalan  vitzelt 
rá.  Szerintem  ilyes  élczekben  nem  lehet  komikum.  Humor 
talán  lehetne,  de  ne  a  más,  ne  a  szegény  osztály  rová- 
sára. Ha  a  humorizáló  maga  is  a  sáskák  csapása  alatt 
állna,  akkor  illenék  szájába  a  keserű  humor,  mint  azon 
szőlősgazdáéba,  ki  látván,  hogy  szőlőjét  a  jég  ugyan- 
csak veri,  felkapott  egy  dorongot  s  neki  esett  ütni-vétni 
a  fürtöket,  mondván:  „no  csak  uram  isten!  rajta!  a 
mit  elkövethetünk  rajta  ketten!  lám  én  is  segítek!"  Ez 
aztán  humor;  de  tengerparton  állani,  s  a  vészszel  küz- 
dőkre elménczkedni,  ez  oly  valami,  mire  méltán  rá  illik 

a  gúny  „országomat  egy  vitzért."  Az  ilyenre  azt  szokta 
mondani  a  szenvedő  fél:  könnyű  keféknek  beszélni,  verje 
meg  az  isten!  Ilyenre  még  az  újdondászat  burleszk  öl- 
tönyét sem  szabad  kiterjeszteni.  Nincs  igazam?  Más  az^ 
midőn  a  Pesti  Hírlap  a  Noththeater  sáskák  általi  fel- 
emesztetésétől  fél,  mert  ott  már  nem  a  sáskák  általános 
pusztítására,  hanem  a  Noththeaterre  szól  a  leczke,  s  az 
oly  nevetséges  erőlködése  a  német  elemnek,  mi  komikai 
hatást  eszközölhet. 

De  félre  a  pedantságokkal !  Elmondjam-e,  mi  tör- 
ténik kisded  házi  körömben?  Komád  asszony  egészséges, 
mint  a  hal  a  folyó  vízben,  s  apró  házi  bajaival  pepecsel. 

Téged,  titeket  azonban  mód  és  szerfelett  tiszteltet, 
köszönt  és  csókol,  mely  utóbbi  ellen  ha  talán  a  komám- 
asszonynak kifogása  lenne,  szabadságában  áll  helyetted 
elfogadni.  AesthetÍQai  elvem  (ha  ugyan  van  valamilyen) 
határozottan  az  egyéniség  (individualitiít)  elve,  annál 
inkább  fáj  tehát,  hogy  most  kénytelen  vagyok  az  esz- 
ményiséghez  (idealitát)  folyamodni,  a  téged,  kedves 
Sándrim  és  „királynéd"  kezecskéit  csak  in  idea  csókolni, 
ámbár  megvallom,  hogy  ez  utóbbit  bajosan  tudnám 
in  natura  véghez  vinni  baklövés  nélkül,  mert  életemben 
nagyon  kevés  praxisom  volt  a  kézcsókolásban.  No  de 
valahogy  csak  kisegítném  magamat,  legrosszabb  esetben 
fiam  és  lyányom  elkövetnék.  Igazság !  ezekről  meg  nem 
is  írtam.  Julcsa  most  is  oly  kicsiny,  mint  mikor  láttad, 
8  Hxa  ideája  vagy  két  hét  óta:  „majd  lesz  szerdán 
öröm;  Petőfi  bácsinak."  Mondjuk  neki:  miért  lenne, 
még  szomorkodik  akkor,  az  édes  anyja  erővel  háza- 
sítja, —  de  a  fruskának  esze  van  s  nem  hiszi.  Sokszor 
vallat,  milyen  leány  a  P.  bácsi  leendő  arája,  s  persze 
le  kell  írnom  te  tőtől- talpig  minden  izét  s  haja  szálát.  Ide 

aztán  kell  költészet,  mint  a  Szigligeti  „históriai"  darab- 
jaihoz. Laczi  nevelkedik,  mint  egy  Toldi  Miklós,  erő- 
ben és  vadságban,  s  aligha  életre  valóbb  Toldi  nem  lesz 
ez  egy  aranyos,  mint  a  másik,  a  20  aranyos.  Megmond- 
ván nékiek,  hogy  levelet*) 


-t^- 


[33.]  KoLTÓ,  szeptember  17.   1847. 

Szerelmetes  fa- Jankóm !  Leveledet  kapám  (és  ásóm !). 
Nagyon  szép  tőled,  hogy  olyan  hosszan  írsz,  ezután  is 
ügy  tégy,  de  tőlem  ezt  ne  kivánd  viszont,  a  világért 
se!  Mióta  megházasodtam,  olyan  lusta  vagyok,  mint 
valami  török  basa,  még  csak  verset  se  írok,  hát  egyebet 
hogy  írnék.  Tisztel  és  ölel  atque  csókol  benneteket 
barátod  .^    ^ 

r.    OANDOR. 

Október  vége  felé  nálatok  leszünk! 

Arany  János  jegyzete :  Október  végén,  s  még  nov. 
első  napjaiban  is  nálam  volt,  áj  nejével  együtt. 

Bobíték:    Aranj  Jánosnak  barátilag.  Nagy-Várad.  Szalontán. 


[34.]  SzALONTA,  novcmber  11.   1847. 

Kedves  barátom.  Nem  hiába  vonított  a  kutya  in- 
dnlástok  előestéjén,  nem  hiába  rázták  meg  lelkeinket  a 
kísértetes  ordítás  hangjai :  a  halál,  mit  az  jelentett,  meg- 
van. Úgy  van,  barátom,  a  rémületes  halál  megtörtént 
8  én  nem  vagyok  többé.     Magam  ugyan   még  megvol- 


*)  A  levél  csak  eddig  van  meg,  többi  része  elveszett. 
Arany  leTelezése.  I.  ° 

nék,  olyan  a  milyen,  csupán  egy  pár  rheumaíicus  hideg- 
láz, fluxus,  nátha,  catarrhus,  köhögés-böhögés,  fő-  és  szem- 
fájás, arczkiütések,  s  kínzó  gyomorbajok  által  emlékez- 
tetve halálomra :  de  a  múzsa,  barátom,  a  múzsa  nincsen 
többé!  Ha  látni  akarsz  döglött  pegazust:  siess  hozzám. 
Elmeneted  óta  nem  hogy  a  költés,  de  még  a  verscsinálás 
sem  megy.  Tudod-e  miféle  mesteremberség  ez  a  vers- 
csinálás? Ez,  pajtás,  a  kővágásnál  csak  százszorta  ne- 
hezebb valami,  ezelőtt  én  sem  ismertem  de  a  napok- 
ban megpróbáltam.  Az  ember  leül,  kitalál  sok  toUrá- 
gás  után  egy  rímet,  mely  legyen,  például  iajjló,  ha  ez 
megvan,  feláll,  gondolkozik  hol  lehetne  megegyező 
rímet  lelni,  végre  egyben  megállapodik;  tegyük  fel 
ebben:  vak  ló;  már  most  előveszi  az  eszmék  omniári- 
umát,  és  keresget  eszmét,  mely  mind  a  taplónak,  mind 
a  vak  lónak  megfeleljen,  s  ha  ezt  fellelte,  kész  a  vers, 
mint  a  csizmatalp.  S  ime,  barátom,  eltávoztoddal  ezen 
foltozó  mesterségre  szorult  a  te  imádott  költő  barátod, 
ki,  jóllehet  az  előtt  is  „csak  János"  volt,  mindazáltal 
néha  vetődtek  egy  vagy  két  tenyeres-talpas  eszméi. 
Mióta  itt  hagytál,  Murányon  tíz  strophát  csináltam,  csi- 
náltam bizony,  nagyobb  kínnal,  mintha  fala  újraépítésén 
dolgoztam  volna,  s  már  végkép  kifáradtam.  Innen 
mondom  én,  hogy  keblem  istennője  megdöglött.  Szána- 
kozzál rajtam  és  felejts  el. 

Nem  is  azért  írok  most,  mintha  jóakaratodat  kap- 
tázni  akarnám  (ad  captandam  benevolentiam)  és  barát- 
síigunk  művészi  tovább  nyújtásán  mesterkedném.  O  nem! 
Én  érzem,  én  tudom,  én  hiszem,  én  meggyőződve  va- 
gyok, hogy  barátságunknak  meg  kell  szűnnye.  Úgy  is 
azt  mondja  a  példabeszéd:  meghalt  a  gyermek,  oda  a 
komaság  ....  vagy  a  mi  mindegyre   megy,   krepirozott 

a  múzsa,  vége  a  barátságnak !  I  am  ruined !  Eljo,  tudom 
hogy  eljő  az  uzsorkörm^  és  a  mit  eddig  kamatra  adott 
vala,  visszaveszi  a  nemes  örmt:  de  hagyján!  azért  még 
is  János  leszem  én. 

Hanem  írok  hideg  kötelességből.  Nem  akarok  or- 
gazda lenni,  elrejtvén  Sizokat  a  dolgokat,  melyeket  rész- 
szerint-való-képpen  tetennen  magad,  részszerint  pedig 
ez  idő  szerint  feleséged,  nékem  pedig  igen  kedves  em- 
lékű komámasszony  —  nálam  feledni  méltóztattatok. 
Mert  ámbárhogy  jóllehet  azon  dolgoknak  némely  tekin- 
tetben mi  is  hasznát  vehetnők,  sőt,  kérdezés  után  is 
eltagadhatnék,  —  mindazáltal  megakarjuk  mutatni  nagy- 
lelkűségünket, és  semmit  azokból  el  nem  rejtünk  és  el 
nem  tagadunk.     A  lista  itt  következik: 


Feljegyzése  azon  ingó  vagyonoknak,   melyeket  Petőfi  Sándor 

3    megye    táblabírája,    és  nője   múlt    október    31-én  szegény 

czélámon  feledni  méltóztattak 


o  •«  i  Az  ingó-bingó  vagyon  megnevezése  |   ^^ ' 


[11  Egy  napernyő,  rojtokkal,  női  vagyon 1 

2  !       Egy  kétvasú,  fekete  szarvnyelíi  tollkés 1 

3  j       Egy  hüvelyknyi  hossziiságú,  alsó  végén  eléggé  elko-         1 
I  pott,  felsőn  elfaragott  s  rágicskált  irón,  magya- 
rul plajbász  (hihetően  a  k.  komámasszopyé;     . 

Lázár  Miklós  költeményei,  melyekben  egy  pár  ka- 
nonokhozi  forró  szerelme  megénokeltetik    .    .    . 


Summa  summarum 


melyeket  is  közelebbi  levelembe  zárva,  postán  felküldeni 
el  nem  mulasztandándok. 

A  mi  pedig  Tompa  Mihályt  illeti,  tőle  kedden, 
ágybanfekvő  (rectius  ágyba  fektető)  betegségem  első 
napján  kaptam  levelet.     Ő  is  fekszik.    Rólad,  írja,  egy 


8* 

betfit  sem  tud,  engem  kér,  hogy  írjak  felőled  sokat, 
mint  vagy.  „Sokkal  kevélyebb  vagyok",  úgymond, 
„mint  hogy  ezt  most,  haragván  ő  énrám,  tőle  kérdezzem; 
de  sokkal  jobban  szeretem  őt,  mint  sorsa  iránt  közönyös 
lehessek,  tehát  írj  nekem  a  gazemberről  I*^  Na  persze  én 
megírám  neki,  hogy  az  már  nem  gaz  ember,  hanem 
házas  ember,  jóllehet  háza  nincs;  de  lehetne  épen  úgy, 
mint  azon  buzgó  hazánkfiainak,  kik,  hátukon  házuk, 
keblükben  kenyerök,  egy  felleisennel  (a  mi,  ha  nem  csa- 
lódom, ezt  teszi:  börvas)  Magyarországra  jővén,  érde- 
meikkel oda  vitték  a  dolgot,  hogy  még  Sándorunktól 
is  hatszáz-egynéhány  forint  házbért  követelhetnek.  De 
arról,  hogy  többé  poéta  nem  vagyok,  egy  szót  sem 
írtam  neki,  nehogy  elbízza  magát,  és  rossz,  vagy  szinte 
rövid  verseket  írjon,  a  mi,  szerintem  mindegy. 

Ugyancsak  ő  unszol  engemet,  hogy  valamikor  együtt 
ránduljunk  fel  Pestre.  Én  megírtam  neki,  hogy  kész 
vagyok  a  dologra,  csak  fogasson  be,  és  koczogtassan  be 
az  ablakomon,  úgy  sem  nagy  kerülő,  s  illendőbb  dolog, 
hogy  ő,  ki  nőtlen  ember,  azon  felül  csak  holmi  csavargó 
költő,  keressen  fel  engem,  mint  én  őt,,  ki  házas 
ember  vagyok,  s  olyan  philister,  hogy  táblabíróságomhoz 
sem  hibázik  egyéb,  mint  a  czím,  s  száz  forint  jövede- 
lem évenkint.  Arra  mindenesetre  kérlek,  hogy  arcz- 
képemet  addig  fel  ne  használd  valamikép  fojtásul,  részint 
hogy  lássam  meg  még  egyszer,  milyen  voltam  én,  mikor 
még  koszorús  költő  voltam,  részint,  hogy  ha  V.  I.  nagyon, 
igen  nagyon  találna  erőltetni,  legyen  miről  levétetni 
költői  képemet,  mert  a  mostani,  bizonyisten,  nem  arravaló. 

Ad  vocem  ....  vagy  ad  literas  V.  I.  Tudod-e 
hogy  már  elkezdte  az  oldalrúgásokat,  amúgy  szűr  alól. 
Közelebbi  egyik  számának  külföldi  pletykái  közt  beszél- 

vén  Crabbe-ról,  vagy  kiről,  kit  valamely  kritikusa  jónak 
látott  a  gyáripar  és  nyomor  költőjének  nevezni  azért, 
mert  természethez  hű  költő  volt,  kérdi,  ha  vajon  ilyen 
nyomor  Jcöltészet  létezik  e  nálunk?  Lehet  hogy  itt  a 
nép-költőkre  —  főleg  talán  rám  —  czéloz,  de  az  isten 
áldjon  meg,  meg  ne  mondd  valakinek,  hogy  észre  vettem, 
mert  ha  a  fülébe  megy,  még  azt  hiszi,  hogy  én  gon- 
dolok vele,  ha  rólam  valamit  mond. 

Jelenleg  nálunk  van  nagy  vásár,  jövő  héten  Pesten 
lesz.  Legalább  ti  is  megkapjátok  azt,  a  mi  itt  el  nem 
kel.  Ez  vigasztalhat.  En  ugyan  nem  költöttem  semmit, 
mindazáltal  úgy  érzem  magamat,  mintha  igen  sokat 
költöttem  volna,  azon  csekély  különbséggel,  hogy  ámbár 
erszényem  teljesen  üres,  a  vásárlott  holmikat  körülöttem 
nem  találom. 

De  kénytelen  vagyok  bezárni  épületes  levelemet, 
elfogyván  előlem  a  papir,  mit  ez  alkalomra  levélnek 
szántam,  egyedül  azon  csókokat  rakván  még  ide,  melyek- 
kel én  téged,  feleségem  pedig  a  kedves  komámasszonyt 
(vagy,  ha  tetszik,  összecserélve  is)  elhalmozunk,  és  azon 
szíves  jókivánatot,  mit  ugyan  ide  mázolni  nem  lehet, 
de  szívében  örökké  érez  irántatok.  Lakásod  számát  írd 
meg,  ne  kényteleníttessem  máskor  ily  falusi  tempóhoz 
nyúlni  s  máshová  czímezgetni  a  levelet.    Igaz  barátod. 

Arany  János. 


[35]  Pest,  deczember  1847-kén,  anno  3. 

Drága  barátom,  stibli!  Nagy  lehet  a  te  szórakozott- 
ságod. Eltévesztetted  a  dolgot:  leveledet  alkalmasint 
lábad  fejére  tekerted,  a  kapczádat  pedig  elküldted  levél 
gyanánt  hozzám.  Az  valóban  kapcza-levél  volt.    Üdvöz- 

légy,  Hunniának  második  . . .  meghasonlott  kedélye! 
Hogy  meg  nem  dögönyözlek,  csak  annak  köszönheted, 
hogy  nem  vagyok  király,  s  így  nincs  elég  hosszú 
(egészen  Szalontáig  érő)  kezem.  De  hisz  elkaplak  én 
még  valahol  ebben  az  életben,  s  akkor  fogadom,  hogy 
eposz  helyett  elegiát  zengesz.  Utazásunk  vígan  és  szeren- 
csésen ment  végbe,  mert  kettőnknek  összevéve  is  csak 
valami  hatvan  oldalbordánkat  törte-zúzta  össze  Tűr  kör- 
nyékének regényes  útja,  s  utána  a  feleségem  csak  három 
hétig  köhögött,  s  a  melle  sem  repedt  szét  bele,  pedig 
közel  járt  hozzá,  szegényke.  Én  pedig  a  minapában 
nemcsak  a  láng  lelkű,  hanem  egyszersmind  láng  torkú 
Petőfi  voltam  . . . .  t.  i.  irtóztató  torokgyuladásom  volt. 
De  csak  egy  hétig  tartott.  Bagatelle !  s  most  már  mind 
a  ketten  épek  vagyunk,  mint  a  makk.  Úgy,  igaz!  egy 
anekdotán,  melyet  tőled  hallottunk,  a  feleségem  égbe 
kiáltólag  töri  fejét,  és  nem  jut  eszébe.  írd  meg,  ha 
emlékszel  rá ;  az  ebédnél  mondtad  el,  de  nem  a  tentáról, 
melyet  a  paraszt  megivott.  Remélem,  sőt  hiszem,  hogy 
legközelebbi  leveledben,  szánva-bánva  bűnödet  ostoba 
persvasiódat  illetőleg  a  nem-verselhetés  tárgyában,  azt 
fogod  írni,  hogy  már  mind  Murány  OsTROMÁ-val  mind 
Toldi  EsTÉ-jével  fikszomfertig  vagy.  Ezt  elvárom,  s  ezzel 
berekesztem  levelemet.  Minthogy  oly  sokáig  várakoztat- 
talak, tehát  kárpótlásul  iparkodtam  minél  rövidebbre 
szabni  levelemet.  Tisztelve  csókolva  benneteket  jobbra- 
balra, agyba-főbe,  előre-hátra,  maradok  érdemes  barátod 

lord  EIrumpli  Artúr. 

A  verseket  lassanként  ktüdheted  már  az  ÉLETKfePEK-be. 
Boríték:  Arany  Jánosnak.  Szarvas.  Orosháza.  Szalontán. 

[«6.]  SzALONTA-BüRT,  9.  Dec.   1847. 

Mylord !  I  have  reád  your  letter  and  I  am  forccd  ío  con- 
fess  that  you  are  the  greatest  under  all  the  asses  I  have 
ever  seen  or  been  aquainted  with.  Were  you  not,  what 
you  are,  and  not  so  niighty  one,  I  would  beat  your 
hogshead  and  oxhead  to  dung  and  dirt :  but  while  I  ara 
no  more  than  John,  I  must  be  silent  and  weep  for 
anger.  I  am  your  most  faithful  fricnd  and  most  humble 
servant : 

John  Stibli. 
shoe-maker  and  poet. 

P.  S.  When  you  will   write   not    so    rascally  and 
godless  things,  then  I  shall  answer  more.  J.  S. 
P.  S.  The  anecdot  can  I  not  remember. 

Boríték  (de  természetesen  nem  a  postai  külső  boríték):  To 
the  right  honourable  Lord  Arthur  Krumply  devotely  London. 


SzALONTA,  deczembor  13.   1847. 

Kedves  barátom,  Ön.  Azt  gondolod,  hogy  az  itteni 
zsidó  boltban  nem  lehet  fél  ív  paraszt  levelet  venni  fél 
krajezárért  váltó  czédulában  ?  Azt  gondolod,  hogy  leve- 
led rövidségéért  kárpótlást  nyújt  nekem  annak  ostoba- 
sága? Megérdemlenéd,  hogy  ne  válaszoljak.  Úgy  lát- 
szik, el  sem  olvastad  levelemet,  úgy  tetszik,  belé  sem 
pillantottál,  különben  hogyan  kerülte  volna  ki,  legalább 
az  utóirat,  figyelmedet.  Vagy  talán  azért  nem  akarod 
lakásod  házszámát  megírni,  hogy  látogatásomtól  szur- 
kolsz. Szép  tőled,  jó  fiú.  Ne  félj,  csak  menjek  Pestre, 
azért  hogy  oly  obseurus  ember  vagy,  felkereslek  és 
kiéllek  esztendei  jövedelmedből.  S  igen  jó,  hogy  torok- 

gyuladásodból  kigyógyultál,  legalább  megfojthatlak  akkor. 
Most  pedig  mulatságul  küldöm  neked  Die  Belagkruno 
VON  Ostrom  =  Murány  Ostromát.  Mulasd  magadat  vele, 
a  micsodás.  Szeretném  egyébiránt,  ha  megmutatnád 
magadnál  okosabb  embernek  és  megírnád  az  ítéletét 
róla.  Scholionkép  saját  Ítéletedet  is  utána  vetheted.  Igye- 
kezzél vele  valamely  könyvárust  behúzni,  neked  úgy 
is  praxisod  van  már  abban.  Ila  oly  formában  adná  ki 
mint  János  VrrÉz-ed  első  kiadása,  t.  i.  négy  strophát 
egy  lapra,  elég  vastag  füzetke  válna  belőle,  mert  felül 
van  az  ötszázon.  Ha  azonban  ezt  nagy  lopásnak  tartaná 
a  kiadó,  ott  a  Tompa  SzuHAv-ja  öt  versével,  az  igen 
tisztességes  alak  lenne,  mert  hatot  már  kár  volna  egy 
lapra  vesztegetni,  s  különben  is,  a  mit  terjedtségben 
vesztene  a  könyv,  megnyerné  azt  vastagságban.  Egyéb- 
iránt mindezt  (s  minden  egyéb  fáradságot)  a  te  bölcs 
belátásodra  és  erélyességedre  bízom,  tudván  hogy  te 
nagyon  kapsz  az  efféléken.  Jutalmul  egy  tiszteletpél- 
dányra előre  számolhatsz,  a  mi  pedig  legkevesebb  két 
fejér  húszast  ér;  s  a  pénzzel  (t.  i.  Murányvár  árával) 
uzsoráskodhatol  addig,  míg  leküldésére  alkalmat  lelnél. 
Állj  meg,  vakraerő  (tudniillik  én,  ki  pedig  mindez 
ideig  igen  kevés  vakmerőséget  tapasztaltam  magamban) 
—  Állj  meg  vakmerő,  mondom,  nem  tudod-e  hogy  az, 
kihez  ily  kocsis  hangon  beszélsz,  kit  obscurumak  nevezni 
bátorkodói,  kevés  nappal  ez  előtt  száz  meg  száz  fáklyá- 
val világíttatott  ki  ?  *)  Azt  gondolod,  hogy  most  is  olyan 
ő,  mint  mikor  te,  Szalontán,  polturás  gyertyád  füstölgő 
hamvánál,  vele  ostoba  versek  rögtönzésében  vetélkedtél  ? 
Persze  hogy  azt.  Sokkal  barnább  ő,  hogy  sem  a  fáklyák 


*)  Petőfi  Pestre  érkezvén  nejével,  fáklyás  zenét  kapott 

kormos  füstje  és  füstös  korma  rajta  változást  tehetett 
volna,  8  így  bár  5  nagy  városban,  én  falun,  azért  össze- 
illünk. Ez  azonban  mind  csak  tréfa,  kedves  komám- 
asszony, mert  én  férjét  szép  fiúnak  tartom,  s  ha  mandá- 
tumot mutatnának,  meg  is  eskünném  rajta.  De  micsoda 
anekdotát  kérdeztek  tőlem  (író  vagy,  azért  szabad  veled 
többesben  beszélnem)  eszem  a  lelketeket?  Miért  nem 
írtad  meg  legalább,  Sándor,  hogy  tudnám.  A  költészet 
fő  és  egyetlen  elvét :  „mendacem  oportet  esse  memorem" 
tudom  ugyan,  de  ez  egy  ízben  még  sem  emlékszem, 
mit  mondtam  akkor,  —  bizonyosan  részeg  voltam.  — 
Hát  az  itt  hagyott  dolgokkal  mit  cselekedjem?  Feljelen- 
tem a  helytartó  tanácsnak  szokott  meghirdetés  végett,  s 
esztendő  multával  eldoboltatom  a  tűz-cassa  vagy  kórház 

javára.     Máskor  többet.  Barátod  .  -. 

Arany  János. 

1.  U.  I.  Az  ég  áldjon  meg,  édes  Sándorom,  áldja 
meg  a  kedves  komámasszonyt  is,  —  fogadjátok  szíves 
köszöntésünket.  Enyimet,  nőmét,  Julcsáét,  Lacziét.  Ha 
becsülettel  eljársz  a  rád  bízottakban,  még  több  áldásra 
is  számolhatsz  tőlem.  Adieu. 

2.  U.  I.  ToLDY  Estéjét  nem  írok  s  ennyiben  enge- 
delmet —  respective  bocsánatot  kell  kérnem  Jókai  úrtól, 
hogy  hírlapi  jövendölései  számát  egygyel  megszaporította. 
Ha  egyébiránt  Jókai  urat  érdekeli  köszöntésem,  meg- 
mondhatnád neki,  hogy  köszöntöm,  iparkodom  nem  sokára 
tiszteletemet  tenni  nála.  Már  küldtem  volna  verset  lapja 
számára,  de  nincs  tárgyam  és  formám,  ha  küldene  né- 
hány hírlapi  medvétj  abból  majd  puskáznék  valamit. 

3.  U.    I.   Ezt  sietős  dolgaim   miatt    máskorra    ha- 

•^      *  Arany  János. 

4.  U.  I.  Sürgős  dolgaim  elmultával  felveszem  os- 
toba csevegésim  fonalát,  s  irok  levelet,  melyet  ha  iro- 
mányid  közt  valaha  megtalál  az  utóvilág,  okosodjék  ki 
belőle,  ha  tud.  Rossz  ember  vagy,  a  miért  bővebben  nem 
Írtál  körülményeidről.  Megvallom,  részletesb  tudósítást 
vártara  tőled:  1.  mikép  fogadtak  házi  istenid  otthon, 
mennyiben  teljesedtek  sejtelmeid?  Miképen  megy  neked 
az  élet,  a  már  bekövetkezett  házi  gondok  között?  Mert 
azt  hidd  el  nekem,  hogy  bár  mint  költőt  is  kimondhatlanúl 
szeretlek,  mégis  jobban  érdekelsz  mint  ember;  s  ezzel 
punctum.  —  Lásd,  azért  is  nem  tudok  én  neked  oly 
tiszteletteljes  hangon  ínii  (íi'tál  valaha  hangon?),  mert 
a  kit  én  tisztelek  ...  no  hisz  azt  tisztelem  és  tömjénezek 
neki,  hogy  on'-befogva  fut  el.  De  a  kit  szeretek,  az 
már  jobban  jár  velem,  mert  azt  bosszantom,  és  gorom- 
báskodom vele.  Láthattad  a  SzÁz  mese  száz  KÉp-ben*)  a 
caressirozó  szamarat?  Csakhogy  én  nem  vagyok  sza- 
már, legalább  nem  ismerem  el,  s  ez  egyben  hasonlítok 
a  tudósokhoz. 

Adjon  isten  boldog  karácsonünnepet  s  boldog  újévet. 
Is — ten — hoz — zád! ! ! 

Melléklet,  egy  külön  papir-da  rabkán:  Mi  jutott  eszembe 
pajtikám?    Hát  ha  ilyen  ajánlást  függesztenénk  elébe. 

HADADI  BÁRÓ 

WESSELÉNYI  MIKLÓSNAK 

HAZÁNK  KAGY  FIÁNAK 

mély  tisztelet  jeléül 

ajánlja 

A  SZEKZÖ. 


*)  Egy  akkor  megjelent  k^pes  könyv   czíme,   mely   Lafontaine 
mesélt  közölte  magyar  fordításban. 

Isten  látja  lelkemet,  nem  philisterkedósből,  vagy 
speeulátióból  jöttem  a  gondolatra,  a  mint  hogy  másnak 
épen  nem,  s  egyéb  művemet  neki  sem  ajánlanám:  de 
ba  a  Wesselényi  névnek  ekkinti  megéneklése  a  teljes 
életében  becsületes  úton  haladt  szerencsétlen  nagy  honfi 
sötét  éjjelét  némileg  derítné,  meg  lenne  jutalmazva 
fáradságom.  —  Azonban  előre  ajánló  levelet  s  más  eflféle 
tyukászás  históriát  ktildözni  hozzá  nem  akarnék,  csupán 
a  már  megjelent  könyvecske  néhány  —  e  czélból  velinre 
nyomott  —  példányát  ktildeném  el  neki.  De  ha  ezen 
így  is  hízelkedés  és  tányérnyalás  szine  látszanék,  hagy- 
juk el.  Téged  teszlek  benne  legfőbb  tribunálnak,  hon- 
nan nincs  appelláta. 

Arany. 

E  levélbe  volt  csomagolva  az  előbbi  angol  levélke, 
8  borítékul  (do  természetesen  nem  a  postai  külsŐ  borítékra) 
ráírva  : 

A  szalontai  mdsodj egy zŐtől. 

Petőfi  Sándornak, 

csak  neki  magának,  — 
másik  levél  is  van  benne, 
az  is  csak  magának. 

Pest 
Hivatalból 

Kerepesi  út?  Hatvani 
utcza?    Nr.    ?  ?  ?  ?  ? 

[37.]  Pest,  január  2.  1818. 

Koszorús  Jankó  (ficz)!  Megint  semmi  kilátás  hosszú 
levélre.  Vigasztaljon  legalább  az,  hogy  a  papiros  nagy, 
ha  a  levél  nem  lesz  az.  Aztán  meg  a  mi  üresen  marad, 
gondold  teli  az  én  gondolatimmal,  a  mi  könnyű  munka 
lesz,  mert  hiszen  niagfia  convenia  ingeniunt»  Immáron 
pedig  a  mi  Rumány  Ostromát  illeti,  arra  való  nézvést 
czethal-szájamnak  kéne  lenni,  hogy  méltóképen  meg- 
dicsérjem, azért  bele  sem  kezdek,  csak  annyit  mondok, 
hogy  mind  a  hárman  (t.  i.  én,  Petőfiné  és  Jókai)  el- 
ragadódtunk  általa.  Légy  nyugott,  tovább  is  barátom 
maradsz,  mert  hisz  dicsőségednek  egy  új,  nem  selyem- 
szálát, hanem  hajóhúzó  kötelét  eresztetted  . . .  Lisznyai- 
asan  beszélve.  Alleluja!  —  Ennyit  materiaUs  oldaláról; 
a  mi  a  dolog  költői  oldalát  érinti,  voltam  vele  Emich- 
nél,  a  ki  munkádat  meg  is  venné,  de  oly  csekély  árt 
szabott  neki  (100  p.  frtot),  hogy  alkuba  sem  ereszked- 
tem vele.  Ezt  a  Kisfaludy-társaságnak  köszönheted, 
miért  árulja  Toldtt  olyan  drágán,  hogy  kevesen  veszik. 
A  könyvárus  nem  a  munka  becsét,  hanem  keletét  nézi, 
és  ezt  kereskedőtől  nem  is  vehetni  rossz  nevén.  Már 
most  én  azt  gondoltam,  hogy  legjobb  lesz  a  munkát  el 
nem  adni,  hanem  kinyomatni,  Így  hosszabb  idő  alatt 
ugyan,  de  két,  sőt  három  vagy  négy  annyi  hasznod  is 
lehet,  mint  amúgy  lenne.  Ezt  tanácsolja  maga  Emich 
is;  azután  a  többi  munkáidra,  ennek  a  keleté  szerint, 
szívesen  alkuszik.  O  magára  vállalja  a  kinyomatást,  oly 
fültétellel,  hogy  a  munka  hozzá  menjen  bizományba. 
Természetesen,  a  nyomtatási  költségét  aztán  levonja  a 
jövedelemből.  Véleményem  szerint  ez  lesz  a  legjobb.  Ha 
rögtön  van  szükséged  pénzre,  eljárok  vele  a  többi  könyv- 

árushoz;  ha  nincs,  maradjunk  e  mellett.  Én^  nekem 
valamennyivel  volt  már  dolgom,  s  biztositlak,  hogy  Emich 
a  legbecsületesebb  ember  köztök,  s  igy  jó  lesz,  vele 
jönnöd  összeköttetésbe.  írd  meg  tehát  tüstént,  hogy  mit 
csináljak?  ha  a  föntebbi  terv  szerint  nyomatjuk  ki,  úgy 
hiszem  legjobb  lesz  János  Vitéz  formája  és  ára  mellett 
maradni.  Különben,  ha  akarod,  Emich  fényesen  is  kiállítja. 
Tégy  rendelést  tetszésed  szerint  A  szerint  végzek.  De 
világosan  irj  meg  mindent,  hogy  aztán  velem  össze  ne 
veszsz,  s  barátságunk  meg  ne  szakadjon,  s  gulyáshüssá 
ne  aprítsuk  egymást.  Kegyes  engedelmeddel,  Jókai 
mutatványt  közöl  belőle  legközelebb.  Hát  Tompa  Szécsi 
MÁRiÁ-ját  olvastad?  Nem  is  Szécsi  Mária  az,  hanem  Panyó 
Panni.     Isten  látja  lelkemet,  nem  irigységből  beszélek, 

nem  is  kárörömből de  ő  velem  akart  versenyezni 

és  olyat  bukott,  a  milyet  csak  a  Rothschild-ház  volna 
képes  bukni,  noha  az  én  Marcsám  is  csak,  a  mint  Miska 
mondta  Adorján  Bódinak,  „nagyon  középszerű."  Meg- 
lásd, Tompát  a  versenyzés  öli  meg ;  ő  velem  akar  minden 
áron  futtatni,  adja  isten,  hogy  elhagyjon,  de  attól  tar- 
tok, hogy  megszakad.  Vahot  Imre  engem  akar  vele 
ellensúlyozni  lapjában,  a  Szemle  rovásomra  dicsérte  őt, 
Gömör  vármegye  Európa  csillagának  tartja  ...  és  a  sze- 
gény Miska bizony  isten,  sajnálom.    Nevetséges  és 

kisszerű  minden  irodalmi  versenyzés.  Én  soha  sem  mond- 
tam, hogy  ez  meg  ez  eddig  fut,  tehát  én  egy  mértföld- 
del még  tovább  nyargalok ;  hanem  föltettem,  hogy  eddig 
s  eddig  megyek,  ha  mehetek,  a  többivel  aztán  nem  gon- 
dolok, nem  nézek  sem  jobbra,  sem  balra.  Vége  van 
annak,  kit  csak  a  versenyzési  vágy  kerget,  s  nem  lelke 
viharja  ragadja !  —  Szeretném,  ha  ezt  szóról  szóra  meg- 
irnád  neki;    én  nem   teszem,  miután  Jókainak  azt  írta, 

hogy  „ha  Petőfi  ír  neki   néhány  sort,  ő  is  ír  Petőfinek 
néhány  sort."  Köszönöm  szépen. 

—  Kegyelmetek  pedig  a  mennybeli  atya  áldja  meg 
ezen  új  esztendőben  minden  testi  lelki  áldással,  a  mi 
francziául  így  hangzik :  legyetek  oly  boldogok,  mint  mi 
vagyunk.  Es  ha  ezt  nem  teljesíti  az  isten,  hát  én  vele 
az  első  alkalommal  élet-halálra  duellálok.  Tisztelünk 
csókolunk  benneteket  sorra!  s  vagyok  és  maradok 

A    KI    TAVALY    VOLTAM. 

Mégis  jó  hosszá  lett  a  levél,  hékás !  ...  de  van  is 
benne  csepű  és  csutka  és  szalma  stb. 

CoRioLÁNT  fordítom,  az  első  felvonással  készen  leszek 
a  napokban. 

Kittig!  Lakásunk:  dohány-uteza,  Schiller-ház,  Nr. 
373. 

Boríték  :  Arany  Jánosnak  az  én  drága  kedves  komám  uram- 
nak. Szarvas    Orosháza.  Túlatlszán.  Szalontán. 


[38.]  SzALONTA,  január  7.   1848. 

Édes  barátom!  Nem  követelem  ugyan  tőled,  hogy 
minden  levelemre  válaszolj,  de  most  mégis  igen  meg- 
nyugtató lett  volna  rám  nézve,  ha  türelmet  és  időt  ve- 
szesz  magadnak,  megírni,  megkaptad-e  Murány  Ostromát, 
vagy  sem,  melyet  én  még  a  múlt  hó  elején  hozzád  a 
nagyváradi  gyorsszekéren  útnak  indítottam. 

Nem  mintha  magának  a  könyvnek  elvesztése  ag- 
gasztana, mert  hisz  az  nem  oly  nagy  kár,  de  reszketek 
-annak  meggondolásától,  ha  netalán  azt  újra  kellene  leír- 

nom.  Ezért  nem  állhatom  meg,  hogy  annak  sorsáról 
tőled  ne  tudakozódjam,  szeretném,  ha  most  egyszer  te 
sem  állhatnád  meg,  hogy  azonnal  ne  válaszolj.  Volt 
ahhoz  mellékelve  a  Krumpli-féle  levélre  is  válasz  (a  mi- 
lyen a  kendő,  olyan  a  mosdó)  s  igen  nagy  kár  lenne 
érte,  ha  az  sem  maradt  volna  meg  az  utóvilág  bámu- 
latára. 

Nagyon  szeretném,  ha  már  Toldi  Estéjét  is  küld- 
hetném  neked,  annál  inkább,  mert  erősen  állok  hatái'o- 
zatom  mellett,  neked  ajánlani  azt.  De  még  ezzel  lesz 
dolgom  egy  ideig.  Napjaimat  kénytelen  vagyok  hivatal- 
nak, estémet  családomnak  szentelni,  s  így  csak  reggelen- 
kint  van  egy  fél  órám.  Azért  lassan  haladok.  Annyira 
azonban  már  vittem,  hogy  azon  helyeket,  melyekkel  nem 
voltam  egészen  megelégedve,  tetszésem  szerint  kijaví- 
tottam, s  most  egész  kedvvel  vagyok  rajta.  Már  küld- 
tem is  belőle  mutatványt  a  HAzÁNK-ba,  ha  kell,  majd 
Jókainak  is  küldhetek.  Szinte  szeretném  elolvasni  előt- 
ted a  nedélyes  részt,  hol  a  vén  Bencze  a  viadal-helyen 
megjelenik.  Ezt  egész  lélekkel  dolgoztam,  újra  és  bő- 
vebben, 8  remélem  a  többit  is  úgy  fogom.  Azért  is 
haladok  vele  lassan,  hogy  mikor  dispositiót  nem  érzek 
magamban,  inkább  egy  betűt  sem  írok,  mint  hogy  ront- 
sak. 7,Majd  meglássuk,"  mondod. 

Tompa  Miskától  is  kaptam  a  minap  egy  levelet, 
melyben  írja,  hogy  dehogy  aprehendál  ő  valamiért,  de- 
hogy bánja,  akármit  tettél  Zemplényben,  csak  te  ő  iránta 
viseltessél  jó  szívvel.  Leveledet  óhajtva  várja,  mert 
lakásod  számát  nem  tudván,  addig  nem  mer  írni,  félvén, 
hogy  levele  eltéved.  En  is  félek  attól,  de  azért  írok  s 
nem  frankózom,  tudván,  hogy  12  krért  a  furulyukból 
is  kikeres  a  német  schwager. 


Digitized  by  VjOOQ  IC 


124  .  ELSŐ  IDŐSZAK. 


Jókainak  már  küldtem  két  verset  s  azok  nem  né- 
piesek, de  jövőre  tisztán  népiest,  néha  terjedelmesben, 
fogok  neki  írni.  Most  is  csináltam  volna  valamit,  de 
Toldi  foglalt  el,  s  míg  ez  készen  nem  lesz,  nem  zavarom 
ki  magamat  másféle  dolgozattal  a  sodrából.  Bektlldött 
versem  egyikén  változtatni  szeretnék,  nehogy  ezért  őt 
vagy  magamat  új  posta-bérrel  terheljem,  légy  szíves  az 
ide  zárt  egy  strophát  kezébe  juttatni,  hogy  ha  még  nem 
késő,  úgy  javítsa  ki,  Czakó  sírja  czímű  versemben  az 
utolsó  versszakot.  Itt  ugyan  leginkább  egy  csak  a 
különbség:  de  a  csak  nagy  szerepet  játszik  mai  világban 
az  okok  közt.  Tedd  meg  ezt,  édes  Sándrim,  ha  neked 
Szalontára  commissióid  lesznek,  én  is  örömest  teljesítem. 
Egyik  kéz  a  másikat  mossa.  Isten  megáldjon,  kedves 
barátom,  téged  és  lelkednek  másik  felét,  a  Napló  Es 
Ábránd  angyal  kedélyű  íróját*)  mindazonáltal  nekem 
kedves  komámasszonyt,  —  Kívánja  igaz  barátod 

Arany  János. 


[39.]  SzALONTA,  január  8.  1848. 

My  dear !  Dehogy  nem  írok  én  neked  azonnal,  amint 
leveledet  megkaptam !  Csak  az  a  kár,  hogy  egy  nappal 
előbb  nem  jött  leveled,  mert  épen  tegnap  tettem  postára 
a  magamét,  mit  bizonyosan  nem  teszek,  ha  tudom,  hogy 
tőled  ma  választ  fogok  kapni.  Azonban  magadnak  kö- 
szönd, hogy  egy  póstabér  helyett  most  kettőt  fizetsz, 
máskor  tudósíts  előre,  mikor  leveliét  akarsz  írni.  Külön- 
ben most  jó  fiú  vagy,  nincs  rád  panaszom,  írtál  eleget. 


*)  Petó'fiiKÍ  az  Életképek  „Hölgj-szalon"  czímü  rovatában  írt 
néhány  elmefuttatást. 

Nem  hosszú  ugyan  a  vászon,  de  sűrű  a  borda.  —  Ke- 
vély lehetnék,  hogy  nekem  Petőfi  Sándor  is  hízelkedik. 
Ezt  ő  tenni  nem  szokta.  Szavait  ugyan  nagyon  tudom 
devalválni,  én  bírálatot  kértem  tőle,  s  ő  dicsérdet  küld, 
e  dicséretet  én  nem  hiszem  egészben,  azonban  mégis 
örülök  neki,  mert,  mondom,  ha  ő  hízeleg,  az  nem  tör- 
ténik puffra.  —  Egyébiránt  ha  dicsőségemnek  selyem- 
szálak helyett  hajóhúzó  kötele  van,  a  bizony  elég  durva, 
de  mindenesetre  többet  ér  a  nadrágszíjnál,  melyre  az 
ember  végső  desperátiójában  magát  fel  szokta  akasztani. 

MuRÁNY  Ostromát  illetőleg,  miután  én  a  te  taná- 
csodat e  részben  legjobbnak  ítélem ;  miután  kedvem  van 
a  kiadás  e  nemét  megkísérteni :  határozott  akaratom  az 
általad  ajánlott  módhoz  ragaszkodni.  Emich  nyomatja 
s  bizományos  lesz.  —  Egyszerű  János  Vitéz  forma,  ára 
szinte  az  ...  a  többit  az  ördögök  tudják  jobban.  Azt 
azonban  igen  szeretném,  ha  a  nyomatás  sokára  nem 
haladna.  Ha  Emichhel  szerződni  szükséges,  ezennel, 
jövendő  alkalmatlankodásim  fejébe,  igen-igen  szépen  föl- 
kérlek, illetőleg  felhatalmazlak,  hogy  azt  nevemben  ér- 
vényesen kösd  meg,  kijelentvén,  hogy  azt  magamra  nézve 
kötelező  erejűnek  fogom  tartani,  csupán  arra  kérlek,  hogy 
a  megtörtént  szerződés  pontjait,  tudás  végett,  nekem 
írd  meg.  Az  itt  küldött  jegyzetkét  igtasd  az  illető  helyre. 
A  példányok  számát  rád  bízom  meghatározni  a  könyv- 
árussal, valamint  más  aprólékot  is,  miről  nekem  annyi 
fogalmam  van,  mint  a  holdbeli  emberek  szivarai  készítés 
módjáról. 

Hogy  Jókai  mutatványt  közöl  belőle,  bízván  vá- 
lasztási tapintattokba,  szeretem:  egyébiránt  én  Murány 
Ostromát  olyan  formának  tartom,  miből  olyan  formán  üt 
ki  a  mutatvány,  mint    midőn    valaki  házát  el   akarván 

Arany  levelezése.  I.  ^ 

adni,  pár  téglát  vitt  abból  a  vásárra  mutatványul.  Az 
egész  talán  valami,  de  szét  szedve  semmi.  Nem  úgy 
Toldi  Estéje.  Abból  a  Mr.  Bencze  vitézi  dolgát  már 
elküldtem  Jókainak,  mert  az  úgy  is  ér  valamit,  ha 
ktilön  van,  bár  kétségtelenül  nagyobb  a  hatása,  ha  az 
ember  sor  és  rend  szerint  jo  rá,  a  maga  helyén. 

Tompára  pedig  ne  „duruzsolj."  Ne  hidd  azt,  hogy 
ő  veled  mérkőzni  kivan.  En  legalább  nem  hiszem,  hogy 
Tompában,  ki  néha,  sőt  többnyire  oly  jókat  ír,  ne  volna 
annyi  műérzék,  hogy  Szécsi  MÁRiÁn-nak  az  övé  feletti 
hasonlithatlan  elsőbbségét  ne  érezze. 

Ezt  pedig  annál  inkább  van  okom  állítani,  mert 
maga  írja  nekem,  hogy  az  ő  Máriája  „középszerű  his- 
tória, jó  lesz  valamely  lapba."  Hogy  rólad  a  leggyön- 
gédebben  gondolkozik,  arról  tanúságot  tesz  hozzám  kül- 
dött közelebbi  levele.  Azért  félre  az  eflfélékkel !  Egyéb- 
iránt az  ő  Máriájában,  a  felfogás  is  szerintem,  igen 
áldatlan.  Ha  pozitív  törvény,  a  lélek  és  szív  törvényei- 
vel hozatik  összeütközésbe,  mint  Tompánál  eskü  és 
szerelem  (nálunk  csak  önkénytesen  felkarolt  pártérdek 
és  önkénytelenül  támadó  szerelem  —  férfíaskodás  és 
nőiség  hozatik  küszdésbe,  az  utolsó  győz,  győznie  kell, 
a  czél  el  van  éi've,  tehát  semmi  tragicus  vég,  sőt  trium- 
phus)  —  ott  ha  az  utolsók  győznek,  tragikus  vég  kell. 
Ügy  de  itt,  a  történet  ellenére,  csak  nem  csinálhatott 
tragicus  véget,  mert  tudva  van,  hogy  Szécsi  Mária,  a 
lánglelkű  nŐ,  kinek  nem  kis  része  lehetett  a  Veselényi 
conjurátióban,  túlélte  férjét,  s  végre  is  Bécsben  a  sza- 
badság ügye  áldozatául  halt  meg,  tehát  a  legszebb  ha- 
lállal, mi  azon  időben  honleánynak  juthatott. 

Kár  volt  tehát  avval  az  esküszegés  istóriával  akarni 
bepiszkolni  a  nem  mindennapi  jellemet.  Na  meg  a  kidol- 

gozás  hozzá.  „Millc  die  versiis"-nak  is  gyarló.  De  e 
miatt  nem  érdemli  szegény  Miska  barátunk  haragodat, 
ő  a  jó,  becsílletes  fiú. 

A  mi  a  te  Máriádat  illeti:  nem  hogy  engem  a  ver- 
senyre szurkált  volna,  sőt  megvallom,  eltávoztod  után  az 
okozta  leginkább  csüggedésemet,  hogy  hát  ha  verse- 
nyezni akarni  láttatom  oly  művel,  mely  mögött  hátra  kell 
maradnom.  De  végre  erőt  vettem  magamon,  s  felgondol- 
ván, hogy  én  elébb  terveztem  Murányt,  mint  veled  vala- 
mely viszonyban  lettem,  következéskép  szándékodat  tud- 
hattam volna,  —  hogy,  bár  nem  tudom  micsoda  vélet- 
lennél fogva,  mindketten  ugyanazon  alapeszmét  vettílk 
fel,  de  nálam  a  kifejtés  mégis  különböző,  —  hogy  végre 
nálam  az  írmodor  sem  az,  a  mi  nálad,  az  enyém  inkább 
a  népies  felé  hajolván  s  elbeszélő  folyamú  levén,  míg 
&  tied  balladai  gyorsasággal  nyargal  a  cselek  vényeken: 
neki  dűltem  s  bevégeztem.  —  Azért,  édes  pajtás,  azt  ne 
gondold  valahogy,  mintha  verseny  nélkül  „Murány  (nem 
Murányvár,  ne  szaporítsuk  benne  a  macskariasztó  r  betűt) 
ostroma"  meg  nem  született  volna. 

Hát  megáldjon  az  isten,  kedves  Sándorkám.  Tudom, 
hogy  alkalmatlanság  neked  az  én  medvéimmel  vásárról 
vásárra  járni,  de  hiszem,  hogy  még  is  szívesen  teszed, 
mert  úgy  érzem,  hogy  hasonló  esetben  én  is  szívesen 
tennék  érted  valamit. 

Adj  alkalmat,  éretted  valamiben  fáradoznom. 

Élj  boldogul!  E  különben  németes  kitételt  azért 
használom,  mert  midőn  neked  boldog  életet  kívánok, 
akkor  nem  csupán  neked  kívánok  boldog  életet. 

Ergo  élj  boldogul.  Kívánja  barátod 

Arany  János. 
9* 

[40.]  Pest,  január  29.  1848. 

Hazánk  östökös-csellagja,  Nagyrabecsült  barátom! 
Nyisd  meg  a  te  méltóságos  füleidet  a  hallásra  és  figyelj. 
Véghetetlen  fontos  és  detto  sürgetős  ügyben  írok  te 
néked,  vagy  Vachott  Sándor  szerint  Umked.  Rengeteg 
zűrzavar  uralkodik  Európában,  melyet  egyedül  te  hoz- 
hatsz tisztába.  Azt  vitatják  pro  et  contra,  hogy  Toldi- 
ban  azon  oroszlán-bőrbe  bújt  szamarat  énekelted  meg, 
kinek  oroszlán-bőre  Toldi,  saját  természettől-nyert  sza- 
márbőre pedig  Schedcl.  Barátom,  hogy  a  szakadatlan 
káromlásoknak,  fricskáknak,  fülrángatásoknak,  hajtépé- 
seknek,  pofozásoknak,  oldalbaveréseknek,  farbarügások- 
nak  és  mindennemű  dögönyözéseknek  vége  szakadjon, 
8  hogy  nemzetedet  megódd  a  Dózsánál  dózsább  polgár- 
háborútól, nyilatkoztasd  ki  minél  előbb  minden  magyar, 
chinai  és  hottentott  lapban,  hogy  te  nem  a  tudós  Toldit, 
vagy  akarom  mondani  a  tudós-társasági  Toldit  énekel- 
ted meg.  Tedd  ezt,  barátom,  kérlek  a  haza  és  az  em- 
beriség nevében,  tedd  ezt.  Légy  a  béke  nemtője,  és  a 
jövendő  századok  áldani  fognak. 

Ez  az,  egyes-egyedül  ez  az,  miért  tollat  ragadtam, 
vagy  tulajdonkép  nem  is  tollat,  hanem  fából  való  botot, 

melynek  vége  hasított  hegyes  aczél    vagy  réz de 

minthogy  már  kezemben  ez  a  szerszám  s  még  egy  pár 
sorra  való  tiszta  papirosom  is  maradt,  bocsáss  meg,  oh 
dísze  Szalontának,  hogy  tovább  is  fárasztom  a  te  türe- 
delmességedet,  kérek  pedig  bocsánatot  annyival  inkább, 
minthogy  a  többi  nem  lesz  oly  érdekes,  mint  becses 
levelem  eleje. 

Muránynak  Veselény  i  által  való  ostromoltatása  a 
censor  bájos  körmei  között  lengedez,  február  nyolczadi- 

káig  ott  fog  fütyölni,  akkor  elhozom  s  rögtün  nyomatom, 
ha  ő  mindenhatósága  folségsértést  nem  lát  benne  s  nem 
crueifigálja,  a  mitől  nincs  mit  rettegni.  Az  ajánlást  pedig 
csak  hadd  el,  hé,  vagy  ajánld  Veselényi  inasának  vagy 
kanászának,  azt  nem  bánom,  de  Veselényi  akánnilyen 
derék  ember,  csak  nagyúr,  hiába,  és  a  poéta  nagyúr- 
nak ne  ajánlgassa  semmiét,  vagy  a  versét  legalább  ne, 
ha  más  valamit  ajánl  is  neki.  De  meg  annyival  inkább, 
mert  nem  hiszem,  hogy  Veselényi  büszkélkednék  azon 
ősében,  ki  a  császár  nevében  hadakozott ....  ez  külön- 
ben Csengery  Antal  észrevétele  (kivel  közlöttem  a  dol- 
got) és  helyes. 

Hogy  van  az  én  kedves  komámasszony  ?  a  te  ked- 
ves komádasszony  jól  van,  s  kivánja  tiszta  szívből,  hogy 
az  én  komámasszony  is  úgy  legyen,  és  kivan  biz  ő 
mindenféle  jót,  a  mit  ha  megad  az  a  jó  isten,  nagyon 
jó  lesz,  de  mindazt  leírni  nem  nagyon  jó,  mert  unalmas 
dolog,  mint  mindenféle  tisztelem,  csókolom  stb.  Te  pe- 
dig, bájdús  Jankóm,  nagyon  szép  verset  küldtél  Jókai- 
nak, azt  a  Télben.  Csak  iparkodjál,  mindig  mondtam 
én,  hogy  lesz  belőled  valami.  En  most  Lehelt  írom  el- 
beszélő költeményben,  röviden,  de  egész  életét  Ázsiából 
az  akasztófáig,  olyan  nyolcz  soros  alexandrinusokban, 
mint  a  te  Schedeled  vagy  Toldid.  Ez  a  Schedel,  ez  a 
Sehedel,  ez  engemet  agyonüldöz ! . . . .  Ma  este  (most  éj- 
szaka van)  Egressy  Gáboréktól  igen  jó  lágy  czipót  kap- 
tunk ;  gyere  föl  Jankó,  neked  is  adunk  belőle.  De  mi- 
lyen rossz  ez  a  toll,  azt  csak  az  képzelheti,  a  ki  ezt 
az  írást  látja,  a  melyet  vele  teszek ;  a  földhöz  is  vágom 

mingyárt Bújj  el,  Jankó,  mert  háború  lesz,  már  itt 

van  a  szomszédban,  Olaszországban ....  be  szeretnélek 
lóháton  látni  avval  a  pörge  kalapoddal.  Úgy  igaz!  ren- 

delj  valami  alkalmatosságot,  mert  valami  paksaméta  van 
itt  a  számodra;  és  én  nem  tudom  kitől  van  és  mi  van 
benne?  írd  meg,  ki  által  és  miképen  küldjem  el.  Do 
nem,  ne  írd  meg;  én  addig  ki  nem  adom,  mig  magad 
el  nem  jösz  érte ....  Ez  jó  gondolat.  Az  egész  levelem- 
ben alkalmasint  a  legjobb.  De  már  nem  bírok  ezzel  az 
isten-verte  tollal !  tisztelet,  esókolat  jobbra  balra,  a  leg- 
nagyobbtól a  legkisebbig !  —  Leveledet  minden  pillanat- 
ban várom;  sőt  várjuk!  Imádandó  barátod 

P.  S. 


[41]  SzALONTA,  február  hó  6-án  1848. 

EPISZTOLA  PETŐFIHEZ. 

Imádott  barátom,  jó  Petőfi  Sándor,*) 
Szíves  tldvözlését  irae  küldi  Jean  d'Or. 
Vettem  oh  nagj  férfi,  ostoba  leveled, 
De  azért  nem  mondom:  hujj  ki!  vagy  le  veled: 
Mert  nem  üres  hólyag  és  nincsen  ebbe  szél, 
Kedves  ostobaság  mind,  a  mit  e  beszél, 
És  a  sok  giz  gaz  közt,  ha  ugyan  jól  értek. 
Van  sok  szép  kaláris,  s  több  ily  becses  értek! 

Minden  dolgok  előtt:  én  nem  irtam   Told  t/ti 
Hanem  (ez  már  más  szó,  tehát  jó  rím)  Toldit, 
Es  evvel  döntíídik  ama  szörnyű  per  el. 
Melyet,  a  mint  irod,  Európa  perel. 
Ha  tehát  még  most  is  folyna  a  nagy  harcz  ott, 
Kár  egy  y-ért,  mondjad,  víni  harczot. 


*)  Jelen  költemény  méltó  utóda  dicsekszik  lenni  „Didó  pana- 
szának" melyet  még  a  boldog  emlékű  Magyar  Kurír  úgy  dicsért  fel 
1790-ben,  hogy  annál  egyenesebb  magyarsággal  írt  verset  nem  igen 
olvasott  az  előtte  ismeretes  nyelveken. 

Hogy  Muránj  a  czenzor  körme  között  vagyon, 
Oh  ennek  tudása  nékem  becses  vagyon; 
Ámbár  tartok  tŐIe,  bogy  dühös  strich-láza 
Mária  beszédét  szépen  kistrichlÁzza^ 
Hogy  pedig  ne  legyen  a  szivem  alján  lom: 
Én  bizony  munkámat  urnák  nem  ajánlom. 


Máskép   igen  jól  van  a  te  komád  asszony 
De  tán  nincs  oly  jól,  mint  öt  hónapos  asszony, 
Komám  asszonyt  pedig  az  isten  éltesse, 
Annyival  inkább,  mert  ha  Ő  nem  él,  te  se. 
Mi  ámbár  tudjuk,  hogy  bőven  van  a  csók  ott, 
Küldünk  e  levélben  egy  trillió  csókot. 


Te  pedig  barátom,  siess,  irjad  Lehelt, 

Kit  lelkedbe  szárnyas  géniuszod  lehelt, 

írjad,  mert  nem  érsz  rá,  ha  itt  lesz  a  nagy  had, 

Harcz  és  háború  és  igazi  hadd-el-hadd. 


Akkor  látom  én  meg  arczodat,  hogy  lángal 
Hősi  elszántságban  tiszta  sárga  lánggal; 
Vágtatsz  paripádon,  mint  por  a  szélvészen, 
Melyet  szárnyaira  száguldó  szél  vészen ; 
Kedves  komám  asszony  kezét  tördelve  sir: 
„Sándor,  ha  te  elmészsz,  engem  elnyel  a  sir," 
Mégis  elhagyod  őt,  s  oly  tüzelve  mészsz  cl. 
Mintha  tele  volna  szived  forró  mészszel. 


Látom  a  derék  hŐst,  ahol  villog  kardja: 

„Ist  das  Schicert  zum  Fechten?''  „Mellyik?  Ez  a  kard?  Ja." 

Többet  nem  beszélnek,  hanem  Összecsapnak ; 

Vére  a  németnek  <i^j  foly,  mint  a  csapnak ; 

Sándor  vitézünknek  egy  sem  állhat  ellent: 

Épen  mint  a  semmit,  Íl^j  ontja  az  ellent. 

Dumb  Show. 

Sárga  pitykés,  zöld  haj  tokás,  kurta  szárú  fűzött  csiz- 
más magyar  huszár  jelenik  meg  egy  kis  ajtón  a  kert  alatt. 
Kedvese  addig  kiséri,  könyörög,  sír,  elájul.  A  vitéz  el- 
rohan e^y  dombig,  onnan  szét  tekint,  lát  iszonya  magas 
kukoriczát  és  rettentő  sok  ázott  kendert.  Visszafut  a  kis 
ajtóhoz,  hol  hő  karok  fogadják  a  győzedelmest.  A  hős 
juhászbundát    térit   le  s  borostyánai   árnyékába   heveredik. 

(üumb  Show  exit.) 

Es  mivel  nem  harczolt  borsóért  vagy  babért. 

Homlokára  tUzik  a  diadal  babért: 

Annyi  érdemjellel  rakva  tér  vissza  már, 

A  mennyit  bizony  nem  mindenütt  visz  szamár. 

Eredj  Sándor  vitéz,  hadd  zengjek  én  neked 

Viselt  dolgaidról  XXIV  éneket. 


Már  most  beszéljünk  prózában  is.  A  lágy  czipót 
köszönöm,  de  ha  akkor  nem  adtad,  most  nem  kell. 
Egyébiránt,  midőn  leveledet  vettem,  én  is  épen  puha 
fejér  czipót  ettem,  tehát  édes  öcsém,  quittek  vagyunk 
ketten.  —  Hanem  annyiban  fene  fattyú  vagy,  hogy 
arról  semmit  sem  írsz,  quis?  quid?  iibi?  quibus  auxi- 
liis?  cur?  quomodo?  quando?  nyomja  Murán y  Ostro- 
mát. Ertem,  hány  példányban  akarja  nyomni  Emich, 
hány  procentet  kap  ő,  mint  bizományos?  stb.  Vagy 
talán  ez  mind  Östov  sv  ^oovait  xetiai  „az  istenek  térdén 
fekszik"?  Kötöttél-e  szerződést  Emichhel  vagy  nem  is 
szükséges?  Lásd  Sándor,  ha  te  a  portiókivetésben  tőlem 
utasítást  kéméi,  én  nem  tagadnám  azt  meg  tőled.  Nem 
tudom,  miféle  paksaméta  lehet  ott  számomra,  senkivel 
rajtad  kívül    semmi   közöm    azon  a  vidéken;    azt   sem 

gondolom,  hogy  egy  ifjú  rokonom  mosatni  való  ruháit 
küldje  Pozsonyból,  sem,  hogy  a  császár  félmázsa  bank- 
jegyet küldjön  számomra:  tehát  legfölebb  könyvek  le- 
hetnek, miktől  valaki  szabadulni  akar,  valamikép  küldd 
le  azt,  mert  én  ha  meglátogatlak  is,  gyalog  leszek,  s 
batyumon  felül  nem  birom  haza  emelni.  Ha  Emich  úr- 
nak küldeni  valója  lenne  HoUósi  Lajos  nagyváradi  quasi- 
könyvárushoz,  talán  megtenné  a  szívességet,  hogy  azzal 
leküldené;  ha  pedig  ez  mostanában  nem  történhetik, 
Biasini  gyorskocsi  intézetén,  mely  a  szolnoki  vasúttal 
van  kapcsolatban,  te  leküldhetnéd  ugyancsak  HoUósi- 
hoz,  kivel  nekem  viszonyom  van.  Majd  ha  eljő  az  ara- 
tás, pénzemet  ugyanezen  könyvárushoz  utalványozhatja 
Emich,  mint  hitelre  tőle  könyveket  vásárló  egyénhez, 
az  engem  mindig  kiűzet   s    nyugtatványommal   számol. 

Leveled  végén  e  két  betűt  láttam  P.  S.  Azt  gon- 
dolám Post-Scriptumot  jelent  az,  forditék,  de  csak  pa- 
raszt papirt  találtam.  Máskor  ha  a  P.  S.-et  kiteszed,  írd 
is  meg  az  utóírást. 

Mindezeknek  utána  áldjon  meg  az  én  istenem,  stb. 
kívánja 

Tudod  már  ki. 

Hallom,  hogy  Coriolánt  fordítod.  Boldogtalan,  el- 
késtél. En  már  az  egész  Shakespearet  lefordítottam.  Szent 
Cryörgy  vásárra  meg  is  jelenik  a  debreczeni  nyomdában. 
Kiadását  a  gazdag  Péczeli  vállalta  magára.  O  igen  szi- 
lárd ember.  „Mann  von  Wort  über  alles." 


-tii- 

[42]  Pest,  februárius  10.  1848. 

Kedves  Jankóm !  Az  eső  esik,  a  hó  olvad,  mind  a 
mellett  is  nagy  a  sár.  Bocsáss  meg,  hogy  esőben  sárban 
végeztem  Mürány  Ostoba  . . .  akarom  mondani  Ostroma 
ügyében.  A  censor  három  versszakot  meg  akart  benne 
gyilkolni,  ott  a  hol  arról  beszélsz  vagy  beszélteted 
Máriát,  hogy  nézzünk  csak  a  szegény  romlott  cseh 
szomszédig  stb.  azt  fogta  rá,  hogy  ez  allusió  a  mostani 
politikai  viszonyokra,  de  én  bizonyossá  tettem,  hogy 
nem  lehet  az,  már  csak  azért  sem,  mert  szerzője  olyan 
szamár  paraszt,  a  kinek  fogalma  sincs  politikáról  és 
viszonyokról ;  denique  a  capacitatió  köszörűkovén  meg- 
tompítottam gyilkos  szándékú  tőrét,  s  kedves  rajkód 
életben  és  tökéletes  épségben  maradt,  nem  hogy  meg 
nem  ülték,  hanem  még  csak  zsidóvá  sem  lett,  azaz 
környül  sem  metéltetett.  Es  ezt  nekem  köszönheted, 
mert  a  censor  az  öreg  Rezseta  volt,  az  öreg  Rezsetával 
pedig  csak  én  tudok  beszélni.  Tőle  a  nyomdába  mentem, 
s  ott  is  végeztem.  Olyan  formában  nyomják  mint  a 
János  Vitéz  első  kiadása,  ívét  22  pengőért  szép  velin- 
papiroson  1000  példányban.  A  nyomatási  költség  és  a 
bekötés  mindössze  mintegy  130  pengő,  ára  40  p.  kr. 
lesz,  s  így  levonva  a  nyomdai  költséget  és  a  könyvárusi 
procentet,  tiszta  hasznod  lesz,  ha  az  1000  példány  elkel, 
körülbelül  400  pengő.  Ha  akarod,  e  400  pengőt  a  leg- 
közelebbi alkalommal  saját  erszényemből  elküldöm,  csak 
arról  az  egyetlenegyről  biztosíts,  hogy  addig  a  legköze- 
lebbi alkalomig  megnyerem  a  nagy  lutrit. 

Shakespearet  erősen  fordítjuk  Vörösmartyval,  én  e 
hónapban  bevégzem  Coriolánust,  már  a  neg védik  fel- 
vonás vége  felé  járok,  Vörösmarty  Lear-cz.  Én  Corio- 

LAN-on  kívül  még  okvetlen  lefordítom  Romeó-í,  OxHELLó-t, 
in.  RiCHARD-ot,  Athénéi  TmoN-t,  CvMBELiN-t  s  talán 
IV.  HENRiK-et  és  a  Téli  regét;  Vörösmarty  Lear-ch 
kívül  MACBETH-et,  HAMLET-et,  Violát,  a  Nyáréji  álmot 
8  m^  nem  tudom  mit.  Hirdették,  hogy  a  könyvkiadó- 
társulat megveszi  fordításainkat,  de  nem  igaz.  Úgy  volt, 
hogy  megveszi,  hanem  megint  mást  gondolt,  mint  olyan 
jóféle  magyar  társulat.  Most  azt  az  ajánlatot  tette,  hogy 
kinyomatja  (persze  a  jövedelemből  aztán  levonja  a  költ-  • 
séget)  és  procent  nélkül  áruitatja.  Már  most  majd  meg- 
látjuk, hogy  leszünk.  Hát  te  meddig  vagy  a  Wixdsori 
víg  DÁMÁK-kal  ?  úgy-e  baromi  veszekedett  munka  ?  Küldj 
legközelebb  az  én  számomra  János  KiRÁLv-ból  *)  egy  kis 
mutatványt,  én  is  küldök  neked  a  másik  lapon  Corio- 
LÁN-ból.  Megláthatod  belőle,  mennyi  szabadságot  veszek 
mind  a  külsejére  mind  a  belsejére  nézve;  úgy  hiszem, 
a  magyar  nyelvtől  nem  igen  kívánhatni  ennél  többet, 
már  ez  is  óriási  feladat.  Néhol  egy-egy  sorral  hosz- 
szabbra  jövök  ki,  de  ezt  a  híres  Schlegel  is  teszi,  pedig 
ő  német,  s  angolból  németre  fordítani,  a  magyarhoz  ké- 
pest, valóságos  gyerekjáték. 

Lehel-IcI  hallgatok,  míg  CoRiOLÁx-t  el  nem  végzem, 
akkor  egész  erővel  bele  kapaszkodom;  37  strófa  van 
meg  belőle  8  soros. 

Előbbeni  levelemre  még  nem  feleltél,  tán  ez  az  első 
alkalom,  hogy  emberi  lénynek  kétszer  írok  egymás  után. 

Hogy  vagytok?  persze  jól;  mi  is,  rettentő  dicső- 
séges boldog  életünk  van,  de  azért  nem  feledjük  Sza- 
lontát,  hát  ti  Pestet?  Kész-e  már  Tholdy,  hé?  iparkodj', 
mer'  a  saraglyádba  hányok,  ha  Pestre  jösz.  Készíti  már 


*J  Ha  jól  emlékszem,  ezt  fordítottad. 

komámasszony  az  elemózsiát  az  útra?  Siessen,  kedves 
komámasszony,  az  isten  áldja  meg,  avval  a  libapecsenyé- 
vel, a  sonkával  és  a  pogácsával .  .  .  Laczi,  te  meg  ne 
pityeregj  aztán,  lia  eljön  apád,  lásd  Julcsa  nem  sír, 
hiszen  nem  lesz  itt  apátoknak  semmi  baja,  legfölebb  a 
a  pénzét  lopják  ki  a  zsebéből,  ez  megesik  az  olyan 
ostoba  falusi  emberen.  Azért  öcsém  Jankó,  sok  pénzt 
ne  hozz  magaddal,  beéred  egypár  száz  pengővel.  Isten 
megáldjon!  Barátod 

P.  Sándor. 

Jegyzet:   A  levél  végén  következik  pár  jelenet   Petőfi 
CoKiOLÁN-forditasából . 


[43.]  Pest,  márczius  21.  1848. 

Öcsém  Jankó!  Megvallom,  nagyon  kár  volt  azzal 
fárasztanod  magad,  hogy  más  ember  levelét  lemásold  s 
azt  nekem  elküldd.  Ha  azt  gondolod,  hogy  én  a  pletykák- 
ban gyönyörködöm,  titánilag  csalatkozol.  Azért  semel 
pro  scmper,  hagyjuk  el  a  pletykákat.  Kivált  ily  idők- 
ben! forradalomban!  Forradalom  van,  barátom,  s  igy 
képzelheted,  mennyire  vagyok  elememben ! . . . .  Sokan 
el  akarják  mozgalmainktól  e  nevet  disputáhii,  és  miért? 
mert  vér  nem  folyt.  Ez  csak  dicsősége  a  dolognak,  de 
a  dolgot  nem  változtatja  meg.  En  forradalomnak  tartok 
minden  erőszakos  átalakulást ;  már  pedig  mi  erőszakkal 
vívtuk  ki  a  sajtó  szabadságot  és  Stancsics  kibocsáttatását. 
Hogy  ellenszegtilés  nem  történt,  ez  csak  azt  mutatja, 
hogy  az  ellen  vagy  teljesen  átlátta  tehetetlen  gyönge- 
ségét, vagy  gyáva  volt  megtámadni  bennünket.  Hah, 
ha    láttad    volna,   midőn  a  comité   dii  saJut  xmhlichol  a 

dcputatió  megjelent  ezrek  és  ezrek  kíséretében  köve- 
teléseivel, milyen  halvány  volt  s  mint  reszketett  a  nagy 
méltóságú  helytartó  tanács ! . . . . 

De  én  most  nem  érek  rá  hosszan  írni,  csak  azt 
adom  tudtodra,  hogy  CoRioLAx-omat  már  nyomják  s  ott 
az  első  czím  ez:  ^Shakspeare  összes  színművei,  fordítják 
Arany,  Petőfi  és  Vörösmarty,"  hát  ehhez  tartsd  magad. 
Készítsd  el  vagy  János  KmÁLYT  vagy  a  Wisdsori  Vio 
NöK-ct,  hogy  annak  idejében,  ha  szükség  lesz  rá,  el- 
küldhesd.  A  mutatványt  mért  nem  küldted  János  Király- 
ból  ?  s  átaljában  mért  nem  írsz,  he  ?  —  A  később  fordí- 
tandó művekről  majd  később  beszéljünk.  Tisztelünk 
csókolunk  benneteket.  Isten  ójon,  kedves  barátom, 
minden  veszedelemtől  ott  a  kemencze  mögött.  írj  minél 

elébb!  Igaz  barátod: 

Petöít  Sándor. 

A  levél  szélén:  Az  ide  mellékelt  verset  nyomta  ki 
legelőször  a  magyar  szabad  sajtó.  Tedd  el  emlékül  e 
példányt  belőle. 

Arany  János  jegyzete:  „Más  ember  levelét."  TompA- 
iiak  %^j  hozzám  írt  levelét,  melyben  Petőfi  iránt,  ki  vele 
már  feszült  viszonyban  volt,  a  legmelegebb  indulattal,  s 
érdemei  teljes  méltánylásával  nyilatkozik.  Ez  által  akar- 
tam Petőfit  kibékíteni,  mert  fájt  nekem,  hogy  oly  semmi- 
ségen összezördültek,  fájtak  Petőfi  nyilatkozatai  Tompáról. 
De  nem  értem  czélt,  Petőfi  még  zordonabb  lett  Tompa 
iránt  8  engem  is  lehord.  Tompa  nem  tudta  meg,  hogy 
levelét  olvasta  Petőfi ;  ily  eredmény  utáu  azt  vele  tudatni, 
annyi  lett  volna,  mint  őt  is  magamra  haragítni.  Talán  gyön- 
geség, a  mit  elkövettem,  de  legjobb  szándékból  eredt :  abbéig 
hogy  két  jó  barátomat,  kiket  egyformán  szerettem,  össze- 
békítsek. 1858.  jan.  2. 

Későbbi  jegyzete:  A  mellékelt  nyomtatványt  Petőfi 
Zoltánnak  adtam  1863.  karácsonyra.  A.  J. 

Boríték  :  Arany  Jánosnak.  Szarvas.  Orosháza.  Szalontán.  Bi- 
har megyében. 

Jegyzet:  Aranynak  azon  levele,  melynek  kíséretében 
Tompa  levelének  másolatát  Petőfinek  megktlldötte,  nem 
maradt  fenn,  Tompa  levelének  másolata  azonban  megvan, 
ezt  tehát  k(^zöljUk,  alantabb,  Tompa  ez  időbeli  öt  más 
levelével  együtt. 

*i, 

[".]  SzALONTA,  márczius  26.   1848. 

Kedves  Sándorom!  Vedd  szíves  kézszorításomat 
polgári  dicső  kttzdelmeidért. 

Nem  következett  ugyan  még  rám  a  levélírás:  de 
meg  nem  állhatom,  hogy  örömem  s  büszkeségem  teljében 
fel  ne  kiáltsak: 

„O  et  delicium  et  dulce  decus  nieum." 

Add  át  kézszorításomat  s  ölelésemet  a  lelkes  Jókai 
Mórnak  is. 

Tompa  ápril  10-én  nákd  lesz :  add  át  neki  e  levelet. 

A  mit  ide  mellékeltem,  nyomasd  előszó  gyanánt 
MuRÁNY  Ostroma  elébe. 

Toldi  Estéje  készen  hever,  még  nem  indítottam  út- 
nak, mert  a  közelebbi  nagy  dolgok  miatt  iszonyúan  el- 
ment a  másolni  való  kedvem. 

Pünkösd  után  sem  lesz  az  késő. 

Isten  áldjon  meg  benneteket.  Barátod 

Arany  János. 

[45.]  ^  SzALONTA,  ápHlis   1.   1848. 

Barátom  Sándor!  Jól  tudom,  hogy  sem  id5d,  sem 
kedved  mostan  ily  közönös  dolgokkal  vesződni,  mint 
például  ezen  simplex  költemény,  mit  tőlem  veszesz;  azt 
is  tudom,  hogy  e  forradalmi  időszakban  semmi  hatása 
nem  lesz  annak  a  közönségre  s  önnön  szavai  szerint 

^Hangja  zajban  rész  el 

Miutha  mennydörgésben  árva  méh  döngécsel"  *) 

azért  nem  is  akarám  azt  még  egy  darabig  felküldeni, 
de  véletlenül  alkalom  adatván,  (mi  innen  nagy  ritkaság) 
felbontám  a  borítékot,  melyben  azt  a  könyvkötőhöz  Vá- 
radra akartam  utasítani  és  sajátkeztileg  összeöltve  lapjait, 
ime  küldöm.  Te  lesz  szives  azt  befüzetni.  Emich  vonja 
le  a  számadás  során.  Az  ajánlást  jónak  láttam  úgy 
tenni,  a  mint  van,  ha  eldobnád,  annyit  legalább  hagyj 
meg  belőle  „Petőfi  Sándornak."  Ezt  igénylem  barát- 
ságodtól, annyival  inkább,  mert,  úgy  lehet,  ez  utolsó 
költeményem,  s  ha  ezt  el  nem  fogadnád,  nem  lenne 
alkalmam  mást  ajánlani  neked. 

A  magyarok  istene  áldjon  meg,  igaz  szivéből  kí- 
vánja barátod  s  polgártársad 

Arany  János. 

U.  I.  Mit  csinálj  vele?  azt  nem  írom,  csak  felküldöm, 
inkább  ott  heverjen,  mint  nálam. 


~t^- 


*)  Toldi  Estéje  IV.  ének. 

[4C.]  Pest,  április  18.  1848. 

Kedves  Jankóm!  Azt  hallottam,  hogy  te  azt  hal- 
lottad, hogy  én  fogva  vagyok.  Elhiszem,  hogy  van  elég 
olyan  jóakaróm,  a  ki  szivéből  óhajtja,  hogy  statuskölt- 
ségen  tartsanak  holtom  napjáig,  de  ezen  óhajtásuk  mind 
e  napig  csak  pium  desiderium.  Azért  is  szűntesd  meg 
könnyhuUatásaidat  és  ne  búsulj  miattam,  úgy  is  eleget 
búsulok  én  a  te  bolond  fejed  miatt.  Bizony-isten,  nem 
dicséretképen  mondom  (hisz  tudod,  hogy  nem  igen  sze- 
retek szembe  dicsérni)  de  el  nem  hallgathatom,  hogy 
nagy  szamár  vagy.  Mi  a  mennydörgő  mennykő  jutott 
eszedbe,  azt  mondanod,  hogy  Toldi  Estéje  utósó  mun- 
kád? Öcsém,  a  te  fejedben  még  igen  sok  van,  és  ha 
magad  szép  szerével  mind  azt  ki  nem  bocsátod,  majd 
kiverem  én,  ne  félj,  akár  bunkósbottal  akár  kalapács- 
csal, a  mit  választasz.  Nekem  pedig  aflfélét  többé  ne 
irj,  mert  mind  azon  leveleidet,  melyekben  ilyesmik  lesz- 
nek, fülbontatlanúl  küldöm  vissza.  Legelőször  is  kapj 
bele  ismét  ToLDi-ba;  ha  már  a  fejét  és  a  lábát  meg- 
csináltad, kötelességed  a  derekát  is  megcsinálni,  külön- 
ben vétkezel  isten  és  ember  ellen.  Annak  meg  kell 
lennie,  ha  háromszor  halsz  is  bele.  Olvaszd  egy  nagy- 
szerű egészszé.  Hogy  a  história  nem  szolgál  adatokkal, 
ez  nem  baj,  sőt  még  jó,  mert  szabadabban  költhetsz. 
Hurczold  keresztül  a  magán  és  nyilvános  élet  minden 
viszonyain.  Ha  így  bevégzed  Toldit,  Homér  és  Ossian 
szerencséjének  fogja  tartani,  ha  kezet  fogsz  velők.  Ezt 
én  mondom,  és  én  az  vagyok,  a  ki  soha  sem  hazudik. 
Tompa  Miska  itt  volt,  vagy  tán  még  most  is  itt  van, 
nem  tudom.  Többször  találkoztam  vele  a  napokban,  de 
egy  idő  óta  már  nem  láttam.   Neki  megvan  az  az  ere- 

deti  szokása,  hogy  holmi  jöttment  emberekkel  szíveseb- 
ben mulat,  mint  a  maga  szőrű  emberekkel.  Egyébiránt 
azt  is  fölteszem  róla,  hogy  már  elment,  búcsúzás  nél- 
kül.... csak  egy  melegebb  sugár  sem  volt  Fzemében, 
míg  együtt  voltunk.  O  el  van  veszve,  malcontentus  a 
legnagyobb  mértékben,  se  magával  se  mással  nincs 
megelégedve.  Ez  minden  szavából,  minden  tekintetéből 
kirí,  s  én  őt  sajnálom  lelkemből,  sajnálom  kettősen: 
mint  barátomat  és  mint  költőt.  Landerer  néplapot  fog 
kiadni,  már  előlegesen,  hirdetés  előtt  is  van  4500  előfi- 
zető rá.  A  terv  készítésre  választmány  van  kinevezve, 
melynek  én  is  tagja  vagyok,  s  én  azt  nyilatkoztattam, 
hogy  a  szerkesztésre  te  kívüled  senkit  sem  tartok  alkal- 
masnak. En  elvállaltam  volna,  de  már  szerződésem  van 
az  ELETKÉPEK-hez  Jókai  mellé.  írd  meg  rögtön,  micsoda 
föltételekkel  fogadod  el  a  szerkesztést,  úgy  hogy  feljőj 
lakni  Pestre.  Ha  például  biztosítanának  valami  öt  évre 
mintegy  2000  pengő  fizetéssel  évenként?  mi?  tüstént 
írj,  a  föltételeket  magad  fogod  legjobban  tudni,  több 
kell-e  vagy  kevesebb.  Te  Jankó,  a  lenne  ám  még  az 
élet,  ha  feljönnél!  gyere  föl,  az  isten  áldjon  meg.  Úgy 
élünk,  mint  a  Krisztus,  ha  egy  kicsit  szegényecskén  is. 
Tisztelünk,  csókolunk  benneteket,  mindnyájotokat,  apra- 
ját,   nagyját,  s  én  vagyok,  a  ki   voltam,    leszek    a    ki 

vagyok,  igaz  barátod 

Petőfi  Sándor. 

A  levél  szélén:  Murány  Ostroma  már  régesrégen  kijött. 
Toldi  Estéjét  ajánlottam  a  könyvkiadó  társulatnak,  de 
ez  fölfüggesztette  működését  egész  júliusig,  már  most  nem 
tudom,  mit  csináljak  hamarjában  munkáddal.  Majd  gon- 
doljunk valamit.     Ölellek  lOOOOOOOOOOOOOOOOOOO-szor ! 

Arany  levelezéte.  I.  ^^ 

Arany  János  jegyzete :  1.  „  .  .  .liogy  én  fogva  vagyok.  .  .  " 
Híre  járt,  niidön  a  Kibályok-Loz  czímű  verset  kiadta. 

2.  Torapa  viszont  panaszkodott  nekem,  liogy  ot  Pe- 
tőfi hideg  leereszkedéssel  fogadta,  kimért  vizit  gyanánt 
vette  látogatásait  stb.  Én  nem  tudom,  melyiknek  vnn  igaza, 
vagy  egyiknek  sincs ;  annyi  áll,  liogy  Petőfi  megházasod- 
ván, sokkal  komolyabb  lett,  ez  és  talán  a  huzamosan  táp- 
lált idegenség  tette  őt,  T.  szemében,  olyanná,  a  milyennek 
előttem  rajzolta. 

Boríték:  Arany  Jánosnak  barátilag.  Szars-as.  Orosháza.  Sza- 
lontán. 


[47]  SzALONTA,  április  22.   1848. 

Kedves  barátom !  Sohasem  óhajtottam  leveledet  any- 
nyira,  mint  most :  és  mégis  sohasem  lépettem  meg  általa 
annyira,  mint  most.  Xem  azért,  mintha  philiszteri  köny- 
iiyenhivőséggel  elhittem  volna  a  „status  költségeni  tartást" 
s  igy  kétségbeestem  volna,  hogy  nem  írhatsz ;  mert  any- 
nyit  egy  kis  higgadt  meggondolás  után  átláttam,  hogy 
nincs  Magyarországban  jelenleg  hatalom,  mely  azt  tenni 
merné :  de  körülbelül  feltettem  rólad,  hogy  nem  akarsz, 
vagy  legalább  nem  érsz  rá  írni.  Pedig,  talán  magad 
nem  is  képzeled,  mily  könnyen  semmivé  tudnád,  te 
tenni  az  én  jövendőbeli  íróságomat. 

Elég  erről  ennyi.  Ez  mentse  ki  előtted  az  én  „bo- 
lond fejemet",  azt  t.  i.,  mely  miatt  te  annyi  bút  látsz. 
A  mi  már  most  Toldi  uram  derekát  illeti,  tanácsodat 
köszönettel  veszem  s  megpróbálok  eszmélkedni  fölötte. 
Annyi  világos,  hogy  onnan  nem  oly  könnyű  beszély- 
mesét  venni.     Tudniillik,  én   nem   tulajdon   értelemben 

vett  eposzt^  hanem  úgynevezett  költői  beszélyt  irok,  mely- 
nek cselekvényfolyama,  szerintem,  drámai.  Drámai  a 
föllépés,  drámai,  sőt  ha  sokat  nem  mondok,  tragikus  a 
lelépés;  ezekből  lehetett  (drámai  menetű)  beszélyt  ütni 
össze,  de  mit  vegyek  az  élet  közepéről,  hogy  drámai 
legyen!  Költsék,  azt  mondod.  Majd  meglátom.  Meg- 
látom, tudok-e  repülni  az  lUosvai  Péter  diák  szárnyai 
nélkül.  Ila  lehet,  teszem,  de  ha  nem  leliet,  elhagyom, 
mert  nálam /J/r-/  acompositióban  van  a  poézis,  hat.  i. 
van;  és  ha  a  compositiót  már  előre  gyöngének  sejtem, 
soha  sem  vesztegetem  rá  a  mindennapi  költészet  tarka 
szalagbokrát. 

A  néplapot  illetőleg  először  is  azt  kérdem,  nem 
kötődésből  irod-e  az  egészet,  engem,  mint  affélp  falusi 
embert  lúddá  akarván  tenni,  s  aztán  jót  nevetni  a  dol- 
gon !  Miutíín  pedig  a  kérdésre  magam  ily  formán  meg- 
feleltem: 7,ah  nem!  Petőfi  nem  szokott  tréfálni  az  ily 
dolgokban,  s  kivált,  ha  komolyan  ír,  akkor  hinni  lehet 
neki,  mint  a  Krisztusnak"  —  tovább  megyek.  Nem 
ugyanazon  néplapról  beszélsz-e,  melyről  a  Pesti  Hír- 
lap 15.  számában  említés  tétetik*),  melyre  Tóth  Gáspár 
gyűjtött  előfizetőket,  s  melynek  szerkesztőségére  kon- 
Jiursus  határoztatott ? 

En  úgy  gondolom,  hog\'  an*ól,  s  nem  tudom  össze- 
egj'cztetni  leveleddel,  hol  csődről  semmi  szó  nincs.  Ha 
csakugyan  csőd  lesz,  nem  tudom  fogok-e  konkurrálni 
vagy  sem;  inkább  nem,  mint  igen,  kivált  ha  a  lap  tisz- 
tán politikainak  van  határozva,  melynek  szárazságaiba 
még  sem  szeretnék  teljesen  elmerülni.  De  ha  a  szépiro- 


*)  Ebben  a  Munkások  UjsÁoÁ-ról  volt  szó,    melyet    Tántsits 
Mihály  szerkesztett. 

10* 

dalom  sem  lesz  belőle  kizárva,  akkor  alkalmasint  con- 
currálok,  mert  régi  kedvencz  eszmém  költői  hatást  gya- 
korolni a  népre,  s  ezt  ily  úton  tehetem  csak  legczél- 
szerűbbcn  és  sükeresebben.  S  a  ki  a  népet  ismeri,  tudni 
fogja,  hogy  nála  a  mennyit  az  éHelemhez,  meg  annyit 
az  érzelemhez  kell  szólni,  ha  az  ember  síikért  óhajt- 
Emelni  a  népet  az  irodalomban  lassan-lassan,  nem  oly 
mellékes  feladat,  hogy  már  a  jelen  időben  tekintetet 
sem  érdemelne.  Ez  úton  akarnék  én  hatni,  ez  lenne  ele- 
mem.  Hiába  írunk  mi  népverset  az  ELEiKÉPEK-be,  hiába 
adunk  ki  pengő  forintos  ToLDi-kat  stb.,  a  népre  nem 
hatnak,  de  ha  az  ő  olcsó  —  hihetően  nagyon  elterje- 
dendő —  lapjába  imánk,  az  nem  lenne  sárba  dobott 
gyöngy.  Ez  véleményem  a  néplapról.  Mielőtt  hát  leveledre 
elhatározottan  válaszolnék,  ezen  kérdéseimre  várok  tőled 
feleletet,  még  pedig  nem  oly  kutya  futtában,  mint  szok- 
tál, hogy  alig  tud  az  ember  eligazodni  rajta. 

1.  Azt  a  néplapot  adja-e  ki  Landerer,  mit  a  pesti 
választmány  tervezett,  s  annak  szerkesztőjéül  ajánlottál-e 
engem  ? 

2.  Concursus  lesz-e,  s  ha  lesz,  mikép?  ha  nem 
lesz,,  miért  nem,  miután  az  anya-választmány  úgy 
határozta? 

3.  Mi  a  lap  terve?  egészen  politikai-e,  vagy  a  szép 
irodalom  is  helyet  foglal  benne?  stb. 

4.  Ha  a  lap  részvétlenség  miatt,  a  szerkesztő  hi- 
bája nélkül,  öt  év  eltelte  alatt  megbuknék,  lenne-e  biz- 
tosítva a  szerkesztő? 

5.  A  szerkesztőnek,  biztosított  évi  dijából  kellene-e 
még  a  lap  kezelése  és  kiállítása  körül  költségeket  tenni, 
például  segédeknek,  írói  díjul  stb.  ?  és  körülbelül  meny- 
nyit? 

A  mi  a  2000  pfrt  összeget  illeti,  az  ügy  hiszem 
Pesten  is  van  annyi,  mint  Szalontán  a  200  bankó  s 
én,  mint  egyszerű  ember,  minden  esetre  kijöhetnék 
vele.  Szerkesztésbéli  képességemet  véve  fontolóra,  úgy 
gondolom,  hogy  a  szépirodalmi  rész  rám  nézve  semmi 
nagy  nehézséggel  nem  lenne  összekötve;  a  politikai 
részt  tekintve,  ámbár  a  politikát  még  ez  ideig  tüzete- 
sen stúdiumommá  nem  tettem,  mind  az  által  vannak 
vezéreszméim,  melyek  nyomán,  folytonos  tanulással,  bíz- 
vást haladhatnék,  annyival  inkább,  minthogy  a  néplap 
különben  sem  annyira  kezdeményező  a  politikában,  mint 
a  már  ismeretes  eszmék  népszerű  magyarázója,  mire 
mind  a  népértelem  körének  ismerete,  mind  népies  nyel- 
vem elegendő  képességet  hagy  sejtenem  magamban. 

Az  egészhez  azonban  épen  nem  kötök  vérmes  re- 
ményeket s  nem  sokat  aggódom,  ha  semmi  sem  lesz  is 
belőle.  Annyit  már  eddig  is  nyertem  benne,  hogy  újabb 
örvendetes  tanúbizonyságát  vettem,  irántam  a  távolban 
is  folyvást  hőn  dobogó  baráti  szivednek,  mely  nem 
elégszik  meg  „igaz  barátod"  stb.  kifejezésekkel  a  leve- 
lekben, hanem  a  hol  csak  szerét  ejtheti,  tettleg  iparkodik 
barátja  jólétét  cszközleni. 

Nekem  nincs  alkalmam  ezt  tenni  irányodban  s 
nekem  csak  az  clpirí tó  háládatosság  jutott  osztályrészül: 
de  hagyján.  Menjek  csak  Pestre,  majd  meglásd  minő 
alföldi  családot  formálunk  ott,  összesítvén  gazdaságainkat, 
mint  Lőcsláb  Jakab  és  Röhögi  János  a  Vörösmarti 
j,Kecskebőr"-ében.  Ad  vocem  Vörösmarti :  mit  csináltok 
avval  a  Shakespearerel  ?  mert  én  még  nem  csináltam 
semmit.  Régi  fordításaim  tűzre  valók,  azokkal  elő  nem 
állhatok;  újat  nem  csináltam,  s  nem  tudom,  csinálok-e 
vagy  sem,  miután  veszett  módon  lerombolták   mostaná- 

ban  kedvemet  s  kedélyemet  hivatalos  komisz  dolgaim. 
Mert  itt  a  bukott  aristo  .  .  .  vagy  inkább  ouosv-cratia*) 
a  felszabadult  jobbágy  (olim  hajdú)  nemesség  sehogy 
sem  akar  kibékülni  a  dolgok  foíyamával,  s  e  miatt  van 
zavar  meg  zavar  a  közigazgatásban.  Visszatérve  a  fordí- 
tásra: talán  csak  nem  nyomattad  még  ki  a  czímlapotV 
Ila  az  őszön  bizonyost  mondasz  vagy  írsz,  xxgy  már  én 
is  tettem  volna  valamit;  de  miután  hirdették  a  lapok, 
hogy  ketten  fordíttok,  letettem  róla  és  csak  akkor  hűl- 
tem el  belé,  mikor  Egressy  indítványát  olvastam.  Be- 
teges is  voltam  a  tavaszon,  s  ez  megint  ellopott  tőlem 
egy  kevés  időt. 

MüRÁNY  Ostromát  hirdették  egypárszor.  Nem  tudom, 
nem  szorul-c  a  sajtkofákhoz.  Szerencsétlen  idő  van  rá, 
de  az  nem  baj,  lesújt  a  zápor  egyes  virágokat,  de  utána 
dúsabb  a  tenyészés.  Eraich  küldhet  Váradra  líoUósihoz 
valami  száz  példányt  összesen,  mert  sokan  biztosítottak 
aláírással,  hogy  vesznek. 

És  most  az  isten  áldjon  meg  téged  s  a  tiédet,  ille- 
tőleg tieidet.  Csókolunk  benneteket.  Üdvözlöm  a  lelkes 
forradalmi  nőt,  ki  nem  kétkedett  szabadságért  szerelmét 
vetni  áldozatul.  Au  revoir!  Barátod 

Arany  János. 

Hogyan  van,  hogy  a  Munkások  Újsága  ellenében 
keletkezik  néplap,  és  nem  azt  veszik  pártfogás  alá? 
Vagy  mindkettőnek  van  jövendője? 


-t^ 


*)  Körillbeló'l  mintha  ezt  írná :  niillocrntin  =  semmiuralom. 

[48]  Pest,  május  5.   1848. 

Kedves  aranyom,  Barát  János!  Röviden  írok  de 
fonto- és  pontosan.  A  néplap  ügyében  tcnnap  tartott  gyű- 
lést az  erre  kinevezett  választmány,  melynek  tagjai: 
Vörösmarti,  Stancsics,  Sükei,  Nyári  Pál,  Fényes  Elek, 
Petőfi  stb.  Mindenek  előtt  tudnod  kell,  hogy  e  lapot 
nem  könyvárus  adja  ki,  hanem  kiadja  a  Pest  megyei 
középponti  választmány,  a  ministeriumnak  pénzbeli  segít- 
ségével. E  lapnak  fő  szerkesztője  lesz  egy  magyar  em- 
ber, a  mellett  lesz  négy  vagy  öt  segédszerkesztő,  a  kik 
ugj'anazt,  a  mi  a  magyarban  megjelenik,  lefordítják 
németre,  tótra,  oláhra,  ráezra,  s  így  ezen  újság  öt  nyel- 
ven fog  megjelenni.  Most  nyisd  ki  mind  a  hat  füledet, 
hogy  megérts,  mert  különben  is  ros3z  magyarázó  vagyok. 
A  megyei  választmány  a  ministerium  segítségével  fizet 
ezen  szerkesztőnek  évenként  hatszáz  pengő  forintot  és 
nyomat  1000  példányt  ingyen  a  lapjából  a  maga  szá- 
mára, azaz  a  szerkesztő  számára,  a  mi  ha  csak  két 
pengő  is  az  előfizetés  évenként,  már  2000  pengő,  hozzá 
adva  a  hatszáz  készpénzt,  2600  pengő  évenként.  Ennyi 
a  biztosíték,  de  ha  ezer  példánynál  több  elkel,  a  nyom- 
tatási költségen  fölül,  minden  haszon  egy  íillérig  a  szer- 
kesztőé, ha  ötvenezer  előfizetője  lesz  is.  Azonfölül  ka}) 
a  szerkesztő  évenként  2000  pengőt  a  czikkek  honorá- 
lására, mert  díjazni  keli  minden  czikket,  a  mi  a  lapba 
bejön ;  egy  ívre  gondolom  40  pengő  honorárium  esik .... 
hetenként  egyszer  és  egy  íven  fog  megjelenni.  Magában 
értődik,  hogy  a  mit  a  szerkesztő  maga  ír,  azért  szinte 
40  pengőjével  fizet  magának;  megírhat  egy  év  alatt 
balkézzel  is  tíz  ívet,  a  mi  400  pengő,  s  így  a  szerkesz- 
tőnek   összes    bizonyos    fizetése    évenként    3000    pengő 

forint. . . .  két  annyi  is  lehet,  de  ennyi  bizonyos.  Öcsém 
Jankó,  midőn  a  szerkesztőválaszt/isra  került  a  dolog, 
mindenekelőtt  én  emeltem  szót,  mondván:  ajánlom 
Arany  Jánost.  —  Xem  kellett  ajánlatomat  ismételnem, 
nem  kellett  magyaráznom,  az  egész  választmány  bele- 
egyezett, egyetlen  egy  tag  sem  szólott  ellene.  Ezt  azért 
írom.  meg,  bogy  azt  ne  gondold,  hogy  én  isten  tudja, 
mennyit  fáradtam,  izzadtam,  szónokoltam  s  tán  veszeked- 
tem, míg  téged  megtehettelek  szerkesztőnek.  Az  efféle 
kitelik  a  kend  szamár  fejétől.  Én  nem  tettelek  szerkesz- 
tőnek, tetted  magad  magadat,  azért  ha  nekem  valaha 
hálálkodni  mersz  (a  mit  már  múlt  leveledben  megkez- 
deni elég  szemtelen  voltál)  én  agyonütlek.  —  Egy 
pillanatig  sem  kételkedem,  hogy  ott  hagyod  Szalontát. 
De  rögtön  kell  jönnöd,  mert  már  most  kezdhetnéd  a 
lapot,  ha  itt  volnál.  A  mint  levelemet  megkapod,  ülj 
tüstént  kocsira  vagy  á  la  Zajtay  István  uram  lóra,  s 
rohanj.  Rögtön  egész  perepútyostul  felzarándokolnod 
bajos  lenne  már  csak  a  szállásra  nézve  is.  HagA'd  rend- 
ben otthon n  dolgaidat,  jőj  magad,  s  itt  aztán  elvégez- 
zük, mikor  és  hogy  jöjjenek  utánad  a  többiek.  Barátom, 
vannak  alkalmak,  melyeket   ha  elmulaszt  az  ember,  az 

isten  sem  teremti  meg  újra úgy  hiszem,  ez  olyan; 

nem  teszem  föl  rólad,  hogy  ezt  elszalaszd.  Siess,  siess, 
siess I  ölelünk  csókolunk  benneteket!  barátod 

Petőfi  Sándor. 

A  levél  szelni:  Te  úgy  jőj  fel,  hagy  aztán  ne  kell- 
jen többé  visszamenned.  Levelet  már  nem  várok  tőled, 
mert  remélem,  hogy  előbb  ide  érsz,  mint  érne  a  levél. 
A  szalontaiak  gondoskodjanak  más  jegyzőről,  mintha 
meghaltál  volna.  Az  ő  dolgok. 

Arany  János  jegyzete:  Ily  fényes  igérelek  —  a  szel- 
lemi nyereséget,  mívelt  írókkal  társalgást  stb.  —  is  hozzá 
tudva,  csaknem  elszédítettek.  Fölmentem  a  levél  folytán 
Pestre,  de  nem  látván  a  dologban  elég  állandóságot,  nem 
akartam  koczkáztatni  családomat  (bár  később  se  tettem 
volna)  hanem  egyszerűen  vissza  akartam  vonulni,  s  a  szer- 
kesztést Vas  Gerebennek  hagyni,  ki  szinte  aspirált  ez  állo- 
másra. De  Petőfi  okai  rábírtak,  hogy  ha  már  Szalont hu 
maradok  is,  ne  váljak  meg  a  laptól  s  annak  jövedelmétől 
végképen;  így  Vas  Gerebennel  oly  szerződésre  léptem, 
hogy  ő  lesz  ugyan  a  sajátképi  felelős  szerkesztő,  de  nevem 
is  ott  áll  a  lapon,  mint  szerkesztőtársé,  s  ezért  a  tiszta 
jövedelmen  ketten  osztozunk.*)  A  részemre  eső  tiszta  jö- 
vedelem végűi  1200  frtra  rúgott,  (Gereben  \x^j  számolt, 
a  mint  ő  akarta)  ennek  is  nagy  része  magyar  bankjegyek- 
ben veszett  el.  ^ 

Pesten  Petőfi  vendége  voltam  7 — 8  njipi  ott  létem 
alatt.  0  akkor  a  Dohány- utczában  lakott,  elég  kényelmes 
szálláson,  hol  szülei  is  vele  laktak,  ő  látta  el  asztal-  s 
szállással  őket.  Tisztességes  szobája  volt  a  két  öregnek 
ktilön,  —  Petőfi  a  leggyöngédebb  fiúi  tisztelettel  bánt  velők. 
Atyja  felföldi  kiejtéssel,  de  j61  beszélt  magyarul,  anyja  nem 
mindig  ejtette  tisztán  a  magyar  szót,  de  folyvást  beszélte. 
Itt  Kőrösön  él  Q^y  öreg  mészáros  ember,  ki  midőn  Petőfi 
atyja  körösi  székálló  legény  volt,  alatta  szolgált,  mint  inas. 
Katonás  ember  volt,  keményen  bánt  vele.  Innen  ment 
aztán  Kis-Kőrösre,  hol  megházasodott,  székgazda    lett  stb. 

1858.  jan.  2. 

Boríték:  Arany  Jánosnak.  Szarvas.  Orosháza.  Szalontán. 


*)  A  NÉP  BARÁTJÁ-nak  elsó'  száma  1848  június  4-én  jelent 
meg,  az  utolsó  1849  június  10-én;  de  Arany  neve,  mint  szerkesztő- 
társé, 1849  februártól  kezdve  nem  szerepel. 

A  következő  levél,  mely  a  postabélyeg  szerint  június 
2i-én  Pesten  adatott  postára,  csak  ennyiből  áll; 

[49.] 

Mért  nem  írsz,  Jankó? 

Arany  János  jegyzete:   E  dátum   nélküli  bohóság  leg- 
valószínűbben 1848-bj\  tartozik. 

Boríték:  Arany  Jánosnak  bar«^tilag.  Szalontán. 


-Un- 


[őo.]  SzALONTA,  június  27.   1848. 

Azért  van  ma  júniuá  27-ike,  mert  tennap  26-ika 
volt,  követ  választás  napja  az  egész  Biharmegyében. 
Megbuktam  szerencsésen,  ha  ugyan  bukásnak  nevezhetni, 
mikor  az  ember  egyenes  földön  marad.  Tudniillik  van 
ebben  a  megyében  egy  állandó  bizottmány.  Ezt  a  vidé- 
kiek úgy  híják,  hogy  Várad  vármegye.  Elnöke  termé- 
szetesen a  fó'ispán.  A  főispán  igen-igen  szabadelvű 
ember  s  erélyes,  oly  erélyes,  hogy  a  mit  ő  akar,  meg 
kell  lennie.  Törik-szakad,  meg  kell  lennie.  Persze  a 
mit  ő  akar,  azt  akarja  a  bizottmány  is.  Tehát  ez  a 
bizottmány  azt  akarta,  hogy  a  követválasztiVs  egész  me- 
gyében munkanapon,  s  a  váradi  legnagyobb  vásáiTa 
készülés  napján,  tennap  legyen.  Ez  eddig  törvény 
szerint  van.  De  ugyan  ezen  bizottmány  azt  is  kiszá- 
mította, kiknek  jusson  kenyér  a  biharmegyei  tizenhárom 
követségből.  Persze  ember  volt  elég,  jelesnél  jeleseb- 
bek, mert  hiszen  Bihar  szónokok  dolgában  gazdagabb, 
mint  az   egész   Magj'arország,  Erdély ly el  s   a   kapcsolt 


Digitized  by  VjOOQ  IC 


PBTÖFI  SÁNDOR.  151 


részekkel  együtt.  Népképviselőktil  pedig  kiválólag  be- 
szédes emberek  kellenek,  hiszen  csak  450-en  lesznek, 
és  mi  lármát  sem  tudnak  csinálni,  ha  darabonként  3  — 3 
jó  nyelvvel  felruházva  nem  lesznek.  Ez  okból  a  bi- 
zottmány megszámlálta  embereit,  azokat,  kikkel  az  ó 
világban  együtt  martyrkodott,  korteskedett,  piszkolódott 
s  kiválaszta  közülök  13-at,  —  többet  is  választott  volna, 
de  több  választókerületet  sehogy  sem  lehetett  a  tör- 
vényből kibetűzni.  A  főispán  körutat  tőn  meg)' éjében,  s 
mindenik  választókerületben  a  helységek  bíráinak  és 
jegyzőinek  egy-egy  követet  a  capacitiUió  törvényes  mad- 
zagán (mi  ugyan  a  pecsovics  világban  ráparancsolás  kö- 
telének is  beillett  volna,)  nyakába  akasztott;  így  tör- 
tént, hogy  a  szalontai  választó-kerületnek,  melyben  maga 
Szalonta  az  eldöntő,  Toperczer  Ödön  ismeretes  név, 
akasztatott  nyakába.  Ez  eddig  törvény  szerint  van. 
Én  ekkor  már  úgy  álltam,  hogy  elválasztatásomról  senki 
sem  kételkedett.  Mihelyt  a  nép  a  törvényt  hallva  és 
olvasva,  választási  jogát  megértette,  minden  rábeszélés, 
utasítás  nélkül,  maga  fejétől  engem  jelelt  ki  s  ez  száj- 
ról szájra  menvén,  oly  erős  közvélemény  lett  Szalontán 
mellettem,  minő  aránylag  Kossuth  mellett  sem  volt  az 
országban. 

Szegény  nép !  azt  hitte,  hogy  szabad  és  lehet  neki, 
a  kit  szeret,  a  kiben  bizodalma  van,  elválasztani.  Ez 
általános  véleményre  támaszkodva,  tudván  azt,  hogy 
Szalonta  dönt,  keveset  gondoltam  a  falukkal,  annál  ke- 
vesebbet, mert  a  választókat  összeíró  küldöttségnek 
tagja  lévén,  tapasztaltam,  hogy  inkább  félnek  a  válasz- 
tási jogtól,  mely  miatt  mezei  munkáikat  félben  kelletik 
hagyniok,  mintsem  ömlnének  annak,  s  így  bizonyos 
voltam  benne,  hogy  onnan  egy-kettő  is  alig  jő  be.  Szóval 

én  a  korteskedcst  az  isteni  gondviselésre  és  a  jó  lelkiis- 
meretre bíztam,  de  Liz  ezek,  látom,  igen  rossz  kortesek 
mai  világban.  A  környéken  nagyot  vetett  a  latba  a 
főispáni  ajánlás,  a  jegyzők  szégyenlték,  hogy  csak  ma- 
ffok  szőrű  ember  legyen  követ,  s  egy  helység  sehogy 
meg  nem  foghatta,  hogy  ha  már  a  szalontaiak  jegyző- 
jöket  akarják  küldeni,  miért  nem  az  öregebbiket  küldik. 
Némely  helységnek  pere  van  a  királyi  táblán  ^-  az 
ajánló  erélyesen  használta  fel  e  körülményt  s  nem  késett 
értésökre  adni  bírák  uramékoknak,  hogy  Toperczer  kir. 
táblai  ülnök,  ki  csak  úgy  ítél  jól  perükben,  ha  követ- 
nek teszik.  Ezek  hatottak.  Hatottak  elannyira,  hogy  a 
bírák  által  5  pfrt  büntetés  terhe  alatt  mindenkinek  meg- 
parancsoltatnék Szalontára  elmenni,  elannyira,  hogy  a 
megyei  közmunkákból  fenmaradt  (?)  szekeres  napszámok 
a  választók  beszállítására  használtatnának,  —  elannyira 
hogy  730  szavazatot  kovácsolnának  T.  részére.  Szeren- 
csétlenségére követségemnek  (mit  saját  szerencsétlen- 
ségemmel összezavarni  nem  kell)  valami  Hrabovszky 
nevű  kiszolgált  pecsovics  is  idevetődött,  s  felkeresvén 
az  árnyékok  és  büdös  zúgok  embereit,  néhány  nemest, 
a  pecsovics  hajlamuakból,  tőlem  el-  s  maga  részére  hó- 
dított, figyelmeztetvén  őket  a  csapásra,  mi  nemesi  privi- 
légiumukon esnék,  ha  engem,  paraszt  embert,  választa- 
nának követül,  másrészt  bíztiitván  Őket  a  nemesi  Eldo- 
rádó minden  sült  ökreivel,  melyeket  ő  visszaszerzend. 
Mindazáltal  alig  látta  meg  a  szalontai  nép  —  mely  a 
választás  helyén,  a  nyolcz  órakor  megyei  utasítás  szerint 
megnyitandott  gyűlés  kezdetére  hat  órától  tizedfélig 
várakozott  —  a  zászlóval,  tömegben  valahára  beérkezett 
vidékieket,  kiket  két  itt  lakó  megyei  tiszviselő  —  két 
separatum  votum  Szalontán  —  vezetett,  azonnal  haragra 

lobbanva  teljes  erővel  mind  egy  szájig  mellém  nyilat- 
kozott, s  követeié,  hogy  negyedfél  órai  ácsorgását  tekin- 
tetbe véve,  ő  bocsáttassék  előbb  szavazatra.  De  a  kül- 
döttség nem  akarván  az  abc-én  túl  terjeszkedni,  törvény 
hiányában  az  abc-ét  vette  zsinórmértékül  s  így  a  falu- 
siak, kiknek  faluja  szerencsés  volt  A  — R  névkezdő  be- 
tűvel bírni,  elsők  bocsáttattak  szavazásra.  Szalontára^ 
melyet  a  sors  az  S  betűbe  helyezett,  csak  délután  1  óra- 
kor került  a  sor,  de  minthogy  asztalterítésre  is  épen 
akkor  került,  az  utóbbi  elsővé  tétetett,  a  szalontai  nép 
pedig  enni  szét  bocsáttatott,  tudtára  adatván,  hogy 
3  órakor  megint  előjöhet,  s  akkor  ő  lesz  az  első,  miután 
már  több  helység  nem  is  igen  van.  A  tömeg  eloszlott, 
de  legnagyobb  része  többé  vissza  sem  ment,  elegendő 
áldozatnak  tartván  a  fél  napot,  melyet  a  legnagyobb 
munka  időn  hasztalanul  el  kellett  töltenie. 

Vagy  három  száz  (950-ből)  összegyűlt  ugyan,  de 
miután  megértette,  hogy  délelőtt  730  szavazat  Toper- 
czerre  ment,  búsult  haragjában  s  annak  érzetében,  hogy 
ha  reggel  8  órakor  szavaztatják,  a  többség  övé,  így 
pedig,  miután  türelmét  kifárasztották,  gyalázatos  kisebb- 
ségben kell  maradnia,  egy  pár  körmön-font  phrasissal 
megáldván  a  hivatalos  korteskedést,  szavazás  nélkül 
eltávozott.  Kaptam  tehát  a  vidékről  11  szavazatot^ 
Hrabovszky  is  annyit,  Toperczer  730-al  követ.  De  ott 
van  a  roppant  hézag  a  választási  jegyzőkönyvben: 
Szalonta,  a  kerület  főhelye,  hol  legtöbb  értelmiség,  hol 
950  összeírt  szavazó  van,  szavazat  nélkül!  Mert  hisz 
azon  16  szavazat,  melynek  fele  rám,  fele  Toperczerre 
adatott,  ily  nagy  üregben  meg  sem  kondul. 

E  roppant  hézag  az  én  büszkeségem.  En  meg- 
nyugszom az  elválasztott  követben,  mert  ismert  jelességű 


Digitized  by  VjOOQ  IC 


154  ELSŐ  IDŐSZAK. 


szabadelvű  egyén,  ki  raultjára  bízvást  liivatkozbatik ; 
mentsen  isten,  hogy  a  veriticatió  felé  kacsintgassak,  sőt 
nyíltan  mondom,  hogy  ha  talán  új  választás  történnék 
is,  többé  magam  ily  dologba  nem  ártanám,  de  ha  meg- 
gondolom a  népképviseletnek  ezen  kezdetét,  miszerint 
még  folyvást  tekintélyek  rendelkeznek  a  buta  nép  meg- 
győződésével, bizony  isten  el  kell  szomorodnom.  Mert 
a  mit  tett  ma  a  néppel  X.  jó  ezélra,  ugyanazt  teheti 
vele  Y.  holnap  rossz  ezélra,  hiszen  az  apáthi  oláh  épen 
úgy  elválasztotta  volna  Metternichet,  ha  azt  rágja  szá- 
jába a  főispán,  mint  most  rászavazott  az  ismeretlen  nevű 
„Toporczi"-ra.  S  ime  a  kerület  főhelyének,  mely 
részint  felvilágosodottsága,  részint  jobb  ösztöne  által 
vezetve,  nem  tett  oly  kijelölést,  mi  a  kor  haladó  kere- 
kének gátoló  göröngykép  essék  eléje,  nem  engedtetik 
meg,  irányadóul  lépni  fel  a  kerület  többi  helységei  előtt, 
hanem  eszközöltetik,  hogy  jelöltjével  együtt  pironkodva 
félre  vonuljon.  Nem  értem  e  nemét  a  szabadelvűségnek. 

Jó  hosszan  írok  semmiről,  úgy-e?  Bosszúállásból 
teszem  azt  azon  egy  sorért,  miért  fájdalmas  zsebbel 
fizettem  a  12  krt.  Gondoltam,  hogy  egy  iv  papíron 
ennyit  válaszolok  „  Csak",  de  letettem  róla.  Úgy  hiszem 
nagyobb  bosszúságot  szerzek  vele,  ha  félívet  üres  fecse- 
gessél tele  firkálok. 

Hogy  éltek  oda  fenn,  hé?  Hallom,  téged  is  kör- 
nyékezett a  közbizodalom,  csakhogy  más  modorban. 
Nem  olvastam  azt  a  Márcziust,  mástól  hallottam.  Meg- 
választottak-e másutt? 

En  mostanában  semmit  sem  dolgoztam.  Minek  és 
kinek?  Jókai  nyakán  te  magad  is  elég  koloncz  vagy, 
nem  hiszem,  hogy  nagyon  óhajtsa  az  én  fűzfa  poemái- 
mat.    Hát  avval  a  ToLDi-val  mit  csináljunk?  Már  gon- 

doltam,  hogy  átadom  nektek  a  lapba,  hiszen  négy 
számban  kijöhetne.  Nem  szeretném,  hogy  kéziratul 
jusson  a  muszka  örökkévalóság  fény  csarnokába;  olvasná 
cl  legalább  a  kinek  még  most  lelke  van  hozzá.  Ha 
lapotok  megbírja  az  áldozatot,  tegyétek  —  vagy  akarom 
mondani  vegyétek  meg.  A  ki  vesz,  annak  lesz,  a  ki  nem 
vesz,  beteg  lesz.  Oda  adom  szöszön-boron,  csak  ne 
veszszen  már  kárba,  ha  megcsináltam.  Igényeimet  nem 
hangolom  felül  a  bashangokon. 

Jókait  ölelem  mindenekeló'tt  és  fölött.  Laukát,  a 
kis  Lisznyait,  kivel  Váradon  megint  találkoztam,  ha- 
sonlóul. A  többit  is  köszöntöm,  különösen  az  öreg  Vö- 
rösmartit, Garait  is  üdvözlöm,  mint  nem  tom  honnani 
képviselőt. 

írj  egy  hosszú  levelet,  s  írj  azokról  a  jó  pesti  is- 
merősökről. Azonban  te  ezt  tenni  nem  fogod,  valamint 
azt  sem,  hogy  köszöntésemet  tolmácsold,  azért  én  sem 
írok  többet  azért  se,  tudod,  csak  azért  se,  hanem  bezárom 
levelemet,  tudatva  veletek,  hogy  mi  még  folyvást  csak 
négyen  és  folyvást  jó  egészségben  vagyunk  ?  hát  ti ? 

Az  isten  is  megverne,  ha  nevünkben  magadat  és  a 
kedves  kis  komámasszonyt  meg  nem  csókolnád.  Emlék- 
szik-e még,  kedves  komám,  a  sétagyalogliisra,  mikor 
csak  tíz  lépéssel  jártam  előbb,  mint  kegyed? 

Ah!  én  még  a  sír  szélén  is  emlékszem  arra,  egész 
háznépestől.     Isten  veletek,  édesim! 

Arany  János. 

U.  I..E  levélben  a  mosziő  Nyilvánosság  számára 
egy  betűt  sem  írtam,  különben  kuttya-disznó  veszett .... 


-«^^ 

[öl.]  Pest,  július  1.  1848. 

Kedves  Jankóm!  Leveledet  nem  csak  hogy  elol- 
vastam, de  meg  is  kaptam.  A  helyett,  hogy  vígasztalt 
volna  a  belőle  vonható  „dulce  est  socios  habuisse  malo- 
rum"  még  inkább  elkeseredtem.  Disznóság,  a  mit  azok 
az  emberek  országszerte  elkövetnek,  disznóság.  Lesz 
ugyan  elég  derék  gyerek  az  országgytilésen,  de  a  nép 
legbuzgóbb  és  legönzéstelenebb  baráti  úgyszólván  egészen 
kimaradnak.  Éljen  a  népképviselet!  ....  te  még  annyi- 
ban mennyiben  megnyughatol  a  választáson,  mert  a 
mint  én  ismerem  legalább  híréből,  a  követnek  van  esze 
és  becsületessége  ....  De  én !  Diadalmas  vetélytársam 
olyan  dicső  virág,  mely  Augias  istállójának  legkirívóbb 
éke  lett  volna.  Nem  azt  sajnálom,  hogy  én  nem  lettem 
követ,  hanem  hogy  ő  lett  az,  ki  nem  méltó  arra  a  kö- 
télre, melyen  egykor  függeni  fog.  De  ha  a  vcrificationa- 
lis  választmány  nem  kergeti  is  őt  rögtön  vissza,  nem 
fogja  ő  azért  kitölteni  a  három  esztendőt  ....  hohó, 
három  esztendő  leforgása  múlva  vagy  előtt  is  egészen 
más  szőrű  követek  fogják  képviselni  a  nemzetet  ...  az 
lesz  az  igazi  nemzetgyűlés.  Ne  félj,  öcsém,  mi  is  ott  le- 
szünk. Most  azt  mondták  „ez  republicanus,  nem  kell!" 
azon  az  új  követválasztáson  azt  fogják  mondani  „ez  nem 
republicanus,  tehát  nem  kell"  vagy  „ez  republicanus, 
tehát  kell  követnek."  Milyen  szép  lesz  az  a  jövendő, 
barátom,  milyen  szép !  azt  te  nem  képzelheted,  azt  csak 
én  tudom,  mert  látom,  olyan  tisztán  látom,  mint  ott  a 
falon  arczképedet  és  emitt  Marat  arczképét  ....  nem 
csuklói  ijedtedben,  hogy  Marattál  együtt  találtalak  em- 
líteni ?  ...  de  ördög  bújjék  abb'  a  politikába,  úgy  is  ele- 
get politizálok    éjjel-nappal,  hagyjunk  föl   vele.  —  Ma 

mondja  Vas  Gereben,  hogy  a  lapból  tiszta  hasznotok 
van  már  erre  az  évre  hatszáz  pengő  egynek-egynek. 
Ezzel  falun  beéred  nyolez  esztendeig,  hanem  azért  az 
ÉLETKÉPKK-be  is  sominthatnál  egy-egy  szellemforgácsot. 
Jókai  már  dühödik,  s  én  hidegvérű  ember  vagyok 
ugyan,  de  már  én  is  kijövök  ma-holnap  a  phlegmámból 
vagy  Vahot  Imreként  a  flegmámból.  Az  a  Rákóczi-féle 
versed  itt  maradt;  elküldjem  vagy  otthonn  is  megvan? 
A  Toldi  Estéje  végett  majd  beszélek  Jókaival,  de  előbb 
írd  meg,  hogy  mit  kivánsz  érte,  mert  ha  én  bocskort 
akarok  venni,  hát  nem  én  szólok  először,  hogy  ennyit 
adok  érte,  hanem  a  varga  mondja,  hogy  ennyiért  adom  . . . 
egyébii:ánt  ezzel  nem  azt  akarom  mondani,  hogy  te  bocskor 
vagy,  a  Toldi  Estéje  pedig  varga.  —  Ejb,  ejh,  Jankó, 
hogy  te  nem  lettél  követ!  ez  valódi  csapás  ha  nem  a 
hazára  is,  de  legalább  rám,  ki  már  erősen  számítottam 
arra,  hogy  a  jegyedet  nekem  fogod  adni,  mely  szük- 
séges lesz,  hogy  az  ember  a  nemzetgyűlést  a  galériáról ! 

bámulhassa hahaha !  Én  tehát  a  galeriára  szorultam ! 

én  a  galeriára!  ....  Szegény  nép,  szegény  nép,  legfana- 
ticusabb  barátod  csak  ügy  a  távolból  fogja  hallgatni, 
mit  végeznek  sorsodról,  s  ha  el  találja  magát  ott  fönn 
köhinteni,  még    onnan   is   szépen   kiutasítják.     Szegény 

nép ! de  ne  búsulj,  ez  volt  ellenségeid  végvonaglása, 

melylyel  engem  elrúgtak,  ez  volt  végvonaglásuk  . . .  még 
egy  koppintás  a  fejökre  és  aztán  sak  matt!  —  Servus 
Jankó,  feleségemmel  együtt  tisztelünk  csókolunk  mind- 
nyájatokat de  nagyon  ám!    Isten  veletek!  barátod 

Petőfi  Sándoe. 

Igaz!   arczképeidből   csak  négy   példányt  kaparít- 
hattam  meg,  azt  majd  legközelebb  elküldöm,  ha  Emich 

Arany  levelezése.  I.  ü 

Váradra  küld  könyveket.  Te  meg  írj  aztán,  tudod-e?  te 
exkövet,  vagy  Vakot  Imreként  ekszkövet! 

Arany  János  jegyzete:  A  nemzetgyűlésre  képviselőnek 
én  is  ki  voltam  jelölve,  a  szalontai  választó  kerületben. 
Nem  kerestem,  nem  is  vágytam  rá,  annál  fogva  csak  örül- 
tem, midőn  a  helyet  Toperczer  Ödön,  biharmegyei  főjegj^zfí, 
érdemes  szabadelvű  ember  (akkor!)  nyerte  el.  Szalonta 
leginkább  rám  szavazott,  de  a  vidék  —  az  oláhság  —  máskép 
volt  kapaczitálva. 

Petőfi  választási  kalandja  eléggé  ismeretes. 

Boríték:  Arany  Jánosnak  polgártársilag.  Szarvas.  Orosháza. 
Szalontán. 


[62]  Szalonta,  június  30.   1848. 

Kedves  barátom!  Leveledet*)  vettem,  s  örömmel 
olvasom  abból,  hogy  lapunkból  majd  csak  lesz  valami. 
Alkalmat  veszek  ez  úttal  elmondani  nézeteimet  a  lap 
felől,  melyeket  azonban  rád  tukmálni  távolról  sem  szán- 
dékom, csupán  egyéni  véleménynek  kérem  tekintetni. 

Hogy  mi  a  lapban  czikkezünk,  megint  czikkezünk, 
magyarázunk,  megint  magyarázunk,  ez  mind  jó.  De  a 
nép,  hidd  el,  megunja  a  szűnteleni  prédikácziót :  válto- 
zatosságon kap.  Azért  én  mindenek  előtt  a  lap  oeco- 
nomiáját  intézném  el  máskép.  Meghatároznám  például, 
s  felosztanám,  hogy  az  első  lapon  legyen  valamely  irány- 
czikk,  azután  egj'  vers,  azután  megint  valamely  czikk, 
úgy  hogy  a  mondottak  a  lapnak  két  első  levelét  fog- 
lalnák el  csak.     Később  a  második  értekezésféle  czikk 

*)  '-gy  látszik,  ez  a  levél  elveszett;  a  válasz  nem  vonatkoz- 
hatik  a  fennmaradt  levelek  eg}'ikére  sem. 

helyett  beszélyt  is  lehetne  adni ;  ezek  nagyobb  betűkkel 
lennének  nyomva,  de  még  sem  épen  oly  nagyokkal, 
mint  jelenleg  a  lap  nyomatik,  mert  az  valóságos  lopás. 
Egy  hétben  egyszer  megjelenő  lapon  oly  keveset  adni, 
mint  mi  adunk,  isten  elleni  vétek.  Erre,  tudom,  azt 
veted  ellen,  hogy  a  nép  örömestebb  olvas  nagy  betűket, 
igaz,  de  azért  az  aprót  is  elolvassa  az,  csak  érdekkel 
bírjon  előtte.  En  hát  a  két  első  lapot  is,  mely  a  mint 
mondám,  irányczikkekből  s  versekből  állna,  kisebb 
betűkkel  nyomatnám,  mint  a  mostaniak,  a  két  utolsót 
pedig  még  kisebbekkel,  mivel  azokat  hírekkel  raknám 
meg.  Nyitnék  hazai  és  hiilfóldi  tudósításrovatot,  s  ezek- 
ben a  híreket,  a  mik  már  eléggé  megvalósultak,  folyvást 
összefüggőleg  küzleném,  s  egyszerű  érthető  nyelven, 
mellőzve  minden  hosszas  és  bőbeszédű,  tele  szájű  magya- 
rázatokat. A  hazai  tudósítások  rovatában,  országgyűlés 
alatt,  az  ülésekről  rendes  közlést  írnék,  nem  sallangozva 
fel  ugyan,  de  egyszerű,  érthető  előadással  élve. 

Vidéki  mozgalmainkat,  ha  nem  eredeti  levelekből 
is,  a  mi  költséges  lenne,  legalább  a  többi  lapok  után 
figyelemmel  kisérném  s  közleném ;  külföldről  szinte  min- 
den nevezetes  eseményt  megemlítnék:  szóval  nekem  a 
népi  lap,  nemcsak  amolyan  papoló  unalmas  valami,  ha- 
nem valóságos  szépirodalmi  és  politikai  lap  lenne,  minek 
olvasása  által  a  nép  folyvást  figyelemmel  kisérhetné  a 
napi  eseményeket.  Ilyen  lapnak  reménylek  én  általános 
elterjedést  és  megmaradást  a  nép  közt.  A  nép  nem 
annyira  tanulás  szomjból,  mint  kapzsiságból  veszi  fel  a 
lapot;  legelőbb  is  azt  keresi  benne,  mi  az  újság,  akar 
olvasni  azon  hírekről,  melyeket  itt-ott  hall,  s  ha  már 
most  a  lap,  mit  kezébe  fogott,  neki  aiTÓl  semmit  sem 
mond,   hanem   hosszas  prédikácziÓt   tart  a  hazafiságból 

11* 

stb.  szépen  leteszi,  holott  ha  híreket  lel  benne,  ezek 
kedvéért  az  értekezést  is  elolvasta  volna.  Tapasztalás- 
ból szólok.  Szerintem  a  jó  néplap,  csak  abban  külön- 
bözzék más  jó  politikai  vagy  szépirodalmi  laptól,  hogy 
benne  az  irányezikkek,  értekezések  tárgya  és  nyelve  a 
nép  által  érthető  legyen,  de  azért  azok  folyvást  a  kor- 
kérdéseket fejtegessék,  a  versek,  a  népiességig  egysze- 
rűek legyenek,  de  nem  csupán  népdalok,  hanem  kissé 
emelkedettebb  költemények  is,  hogy  általuk  a  nép  Ízlése 
nemesedjék,  végre  a  hírek  szinte  oly  modorban  közöl- 
tessenek, hogy  megértésökre  ne  kíván tassék  egyéb  a 
józan  természetes  észnél  s  iskolán  kívíili  tapasztalásnál ; 
hogy  a  közlő  ne  tegye  fel  olvasóinál  előleges  ismeretét 
a  körülményeknek,  honnan  hírét  meríti. 

Nem  tudom  felfogtad-c  beszédemet,  nem  tudom  elég 
világosan  fejeztem-e  ki  magamat.  Azt  akarám  mondani, 
hogy  a  néplap  szerkesztője  ne  úgy  álljon  a  nép  előtt, 
mint  valamely  praeceptor  „tudjátok-e  atyámfiai"  vagy 
pláne  „kendtek,*'  hanem  tetesse,  mintha  nem  is  tudná, 
hogy  a  nép  számára  ír,  mintha  ő  egész  világ  számára 
írna,  csak  hogy  nem  tud  oly  czifrán  beszélni,  hogy  a 
nép  meg  ne  érthesse.  Kezdjen  el  beszélni  a  kortárgyakról, 
mintha  nem  is  a  néphez  szólna,  a  nép  sokkal  örömestebb 
fogja  olvasni,  mintha  per  extensum  neki  rágják  a  szájába, 
írjon  népies  verset,  mintha  különbet  nem  is  tudna,  de 
bármi  tárgyról  ír,  igyekezzék,  hogy  versében  inkább 
költői  becs  legyen,  mint  hosszú  kegyes  oktatás.  Végre 
az  eseményeket  közölje  híven,  jó  hírt,  rossz  hírt  egyaránt^ 
csak  igaz  legyen.  Nem  kell  félni,  hogy  az  e  népre  káros 
lesz.  A  rossz  hírt  úgy  is  meghallja,  még  pedig  nagyítva ; 
jobb  hát,  ha  újságból  igazán  tudja  meg;  a  jó  hírt 
pedig  nem  hiszi,  ha  csak  nyomtatásból  nem  olvassa. 

Könnyű  dolog  neked  ezeket  irkálni  Szalontáról, 
mondod,  de  jönnél  csak  ide  és  fognád  meg  a  dolog  végét, 
majd  máskép  beszélnél.  Hiszen  csak  mehetnék !  Nekem 
az  végtelen  bosszúság,  hogy  ennyiről  kell  kiabálnom 
hozzád.  Megkapom  Pestről  a  lapokat  5 — 6  nap  alatt, 
olvasok  belőle  valamit,  miről  a  néplapba  jó  lenne  írni, 
meg  is  írom,  s  a  közelebbi  postán  3 — 4  nap  múlva 
küldöm  hozzád,  te  következő  héten  sajtó  alá  küldöd  s 
megjelenik  a  czikk  akkor,  mikor  már  cl  is  felejtették 
tárgyát.  Siralmas  állapot.  No  még  ez  a  mi  lapunk  oly 
fontolva  haladó,  hogy  a  vasárnap  megjelenő  szám,  csak 
másfél  hét  múlva,  szerdán  érkezik  Szalontára !  E  részben 
nem  tom  kihez  folyamodjam  orvoslatért,  mert  a  többi 
lapok  valamivel  még  is  előbb  jönnek. 

Beményem  volt,  hogy  most,  július  elején,  én  is 
feljutok  Pestre,  s  huzamosabban  ott  maradván,  meg- 
markolom lapunk  egyik  végét.  Azonban  ezt  nem  en- 
gedték az  istenek,  kiket  kerteseknek  hínak.  De  majd 
segítsünk  a  dolgon,  így  is. 

Verset  alkalmasint  minden  számba  küldök.  Ezek 
és  apró  irányczikkek  vannak  hatalmamban  körülmé- 
nyeim közt. 

Ha  javaslatomat  elfogadnád  s  a  lapot  a  szerint 
módosítnád,  terád  nézne  az  országgyűlési  tudósítás,  bel- 
és  külföldi  hírek  folytonos,  egybe  függő  közlése. 

így  műveinők  a  népet  költészetben   s   politikában. 

E  módosítás  a  programmal  sem  ellenkeznék;  az  a 
história,  földmívelés,  a  mi  ott  említtetik,  a  czikkek  közt 
szinte  helyt  foglalhatna,  a  tárcza  pedig  mindig  újdon-új 
hírekkel  lenne  tömve,  mi  a  malom  publikumát  minden 
posta  napon  összegyűjtené. 

De  nem  magyarázom  tovább,  nehogy  bele  zava- 
rodván, téged  is  bele  zavarjalak. 

íme  most  küldök  három  verset,  a  két  kisebbet  egy 
számba  is  lehet  adni.  A  versekre  nézve,  melyeket  ezen- 
túl lelkiismeretesen  szándékozom  adni,  majd  csak  meg- 
alkudjunk s  a  prózába  beszámitsuk. 

Most  pedig  az  én  Istenem  áldjon  meg,  igaz  barátod 

Arany  János. 

U.  I.  A  Pesti  Hirlapra  nevemben  fizess  elo,  mert 
itt  némi  zsarolásokat  tesznek  az  emberen,  majd  beszá- 
mítsuk. Czímem :  Arany  János  polgárnak.  Orosháza  felé. 
N.-Szalonta. 

[58]  Pkst,  jűlius  14.   1848. 

Kedves  öcsém!  Jankó!  Oh!  Épen  a  mai  napon, 
úgy  mint  július  14-kén,  ütvenkilencz  esztendeje,  hogy  a 
párizsi  nép  ostromolta  és  elfoglalta  a  Bastille-t.  Mint- 
hogy ez  ily  nevezetes  nap,  föltevém  magamban,  hogy 
én  is  teszek  valami  nevezeteset.  És  tettem.  Kölcsön 
vettem  Arany  Jánostól  108  pengő  forintot.  Ha  nem 
hiszed,  nem  tehetek  róla,  de  úgy  van.  Itt  a  commentár: 

Nekem  a  napokban  208  pengő  forintos  váltót  kell 
kifizetnem.  Mentem  Heckenasthoz,  hogy  az  Életképek 
szerkesztéseért  előlegesen  fölvegyek  200  pengőt,  de  az 
a  silány  fráter  nem  adott  többet  száz  pengőnél,  aszon- 
gya,  hogy  nincs  pénze.  No,  mondok,  se  baj,  száz  pen- 
gőm van,  a  másik  száz  pengőt  fölveszem  Emichtől,  ki 
épen  annyival  tartozik  c  hónapra  contractusunk  követ- 
keztében ....  tudakozódom  Emich  után,  hát  az  elutazott 
Stájerországba  valami   fürdőbe   s  csak   hetek   multával 

jön  meg.  Már  ez  fájt,  nagyon  fájt,  és  fájdalmas  érzé- 
seimmel mentem  az  országgyűlésre.  Ott  találkoztam  Vas 
Gerebennel,  ki  azon  nyilatkozatot  tette,  hogy  3000  bankó 
forint  esik  már  rád  a  lap  jövedelméből.  E  szavak  rózsa- 
színű görögtüzet  gyújtottak  keblem  elsötétedett  templo- 
mában ....  abból  a  3000  forintból  jut  nekem  108  pengó', 
gondolám,  s  fölszólítottam  Vas  Gerebent,  és  Ő  a  napok- 
ban át  fogja  adni  az  összeget  a  te  osztalékodból.  Már 
most  sírj  és  jajgass,  öcsém,  mint  a  pusztuló  Jeruzsálem, 
én  nem  bánom,  csak  nálam  legyen  a  pénz.  Mire  meg- 
írhatnád Vas  Gerebennek,  hogy  a  világ  minden  kincse- 
ért se  adjon  egy  fiUéii;  se,  én  már  akkorára  elcsapom 
az  egész  sommát,  hahaha!  Ebből  az  a  rövid  de  fontos 
tanulság,  hogy  máskor  szemesebb  légy. 

Komolyan  szólva,  talán  csúfság,  hogy  épen  tégedet 
csíplek  nyakon,  mert  meglehet,  hogy  szint  olyan  szük- 
séged van  a  pénzre,  mint  magamnak,  de  gondoltam, 
hogy  ha  már  fölharagítok  magam  ellen  valakit,  inkább 
te  haragugyál  rám,  mint  más;  te  nem  lakol  Pesten, 
ritkán  is  jösz  ide,  nem  kell  remegnem  minden  pillanat- 
ban, hogy  hátha  találkozom  hitelezőmmel.  Villámló 
mennydörgő  válaszodat  szivszakadva  várom,  hogy  minél 
elébb  átessünk  a  zivataron.  Isten  veletek  ....  de  nem 
kivánok  most  semmi  jót,  még  csak  el  sem  búcsúzom, 
nehogy  azt  gondold,  hogy  le  akarlak  kenyerezni,  nem! 
én  férfi  vagyok,  bátran  nézek  a  vész  elébe,  igen! 

Petőfi  Sándor. 

Arany  János  jegyzete:  „Az  Életképek  szerkesztésé- 
ért" ....  Petőfi  havonkint  100  pfrtot  kapott  mint  szerkesztő 
(Jókaival)  míg  neve  ott  állott  a  lapon.  Különben  csak  a 
verses  részre  ügyelt,  a  többit  Jókai  vitte.  —  Daczára  tré- 

fáinak,  a  108  pengőt  legelső  alkalommal  sietett  megfizetni  — 
általában  igen  lelkiismeretes  volt  az  ilyenekben. 

Boríték  :  Arany  Jánosnak,  a  Pesten  megjelenő  „Ne'p  Barátja" 
czimü  lap  egyik  bokros  érdemű  szerkesztőjének.  Szarvas.  Orosháza. 
Szalontán. 


[61.]  SzALONTA,  augusztus   12-én  1848. 

Kedves  barátom!  Ha  valaba  valamit  megbántam 
ez  életben,  nem  egyéb  az,  mint  hogy  a  néplap  szer- 
kesztését ki  engedtem  csúszni  kezeimből.  Nem  azért, 
mintha  talán  a  kész  haszon  felé  kacsintgatnék,  és  szá- 
molgatnám 3  -|-  3  =  6,  sőt  ellenkezőleg,  ez  anyagi  állása 
a  lapnak  lever,  lesújt,  kétségbe  ejt.  Soha  pironságosb 
kenyeret  nem  ettem,  mint  ez.  Óhajtanám  nevemet  visz- 
szavonni  a  szerkesztésből,  de  már  késő,  benne  vagyok. 
Viselnem  kell  a  pénzcsalói  tisztes  nevet. 

Magadnak  köszönd,  mosolygasz  most,  nem  fogadtad 
jó  tanácsomat.  Igaz.  De,  barátom,  nem  ily  néplap  szer- 
kesztése volt  az,  mit  én  felvállalni  ne^n  mertem,  Nera 
számítottam  én  ilyen  formán :  hetenkint  egy  kis  ív,  nagy 
czímmel  s  széles  szélekkel,  minél  ritkább  s  öregebb 
betűkkel  nyomva,  egy  kis  tárgy  parány-homeopathiai 
adagban,  feleresztve  pimasz  beszédek  allopathai  özöné- 
ben, vidéki  levél  akár  honnan  jő,  akár  mi  van  benne, 
csak  az  ívet  kitöltse  stb. 

Én  a  népnek  valóságos  politikai  és  szépirodalmi 
lapot  készültem  kezébe  adni,  saját  erőteljes  nyelvén, 
de  nem  pimaszkodva;  politikait,  mely  szerint  a  hon 
jelen  állását,  a  hol  szükséges,  múltjából  is  világosítva, 
felfoghassa,  külországokhozi  viszonyát  megismerhesse,  s 

dolgainak  kifejlését,  időszerint  folytonosan  kisérhesse, 
szépirodalmit,  melj  a  népköltészet  művészi  orgánuma 
legyen,  mely  által  a  nép  romlatlan  kedélyére  művészi 
hatás  gyakoroltassék.  Egy  lapnak,  tagadhatlan,  hogy 
kevés  hetenkint  egy  ívnyi  terjedelem  s  legkevesebb  két 
ív  lenne  szükséges,  de  gazdaságosb  nyomatás  mellett, 
egy  íven  is  lehetne  adni  két  annyit,  mint  a  Nép  Barát- 
jában  jelenleg  adatni  szokott. 

E  felőli  nézeteimet  már  régebben  közöltem  a  fő- 
szerkesztővel, de,  a  mint  látom,  siker  nélkül:  azért-e, 
mert  javaslatom  szerint  a  lap  módosítása  költség  tekin- 
tetében nem  kivihető,  vagy  azért-e,  mert  így  is  jól  van ; 
a  közönség  nem  panaszkodik,  sőt  a  mint  Gereben  írja, 
retteneteskép  dicséri  a  lapot !  én  nem  tudom.  A  dicsé- 
retet nem  mások  szájában,  hanem  önérzetem  tisztaságá- 
ban szoktam  keresni,  s  következő  módosításokat  aján- 
lottam a  lap  belsejére  s  külsejére  nézve: 

1.  Nyomassa  úgy,  hogy  két  annyi  tartalmat  befo- 
gadhasson. 

2.  Az  ív  első  levelére  jöjjön  politikai  vezérczikk, 
t.  i.  rövid  értekezés,  melyben  akár  a  törvények,  akár 
a  napi  események,  szóval  bármely,  a  népet  érdeklő*) 
politikai  kérdések,  népies  nyelven  ugyan,  de  hosszadal- 
mas komázás  nélkül,  fejtegettesscnek. 

3.  A  vezérczikk  után  változatosság  kedveért  jöhet 
vers,  ez  után  népies  beszély  vagy  valami.  A  szépiroda- 
lomnak,   oeconomia    tekintetéből,  az  ív  második    lapját 


*)  Szerintem  pedig  minden  politikai  ke'rdés  alapvonalaiban 
illeti  a  népet,  mert  a  nép  többé  nem  a  misera  plebs  contribuens, 
hanem  a  kormányzó  és  törvényhozó  hatalom.  Azért  a  népnek  is- 
merni kell,  folytonos  figyelemmel  kisémi  kell  a  politikai   dolgokat. 

A,  J.  jegyzete. 

adja.  Holmi  mondva  csinált  poezisokkal  s  épületes  ke- 
resztyén tanítájsokkal  a  versek  rovatát  el  ne  foglalja, 
hanem  adjon  avatott  kezekből.  Miután  megkezdted,  re- 
mélem te  is  fogsz  adni  ottan-ottan,  magam  is  iparkodom, 
hogy  e  rovattal  ne  valljunk  gyalázatot,  minek  tehát  azt 
holmi  sületlenséggcl,  csuk  azért,  mert  ingyen  adják,  el- 
foglalni ? 

4.  Az  ív  két  utolsó  lapján,  iram  Gerebennek,  kisérje 
a  napi  eseményeket,  a  hazában  és  külföldön.  Vegye  fel 
az  események  fonalát,  —  rövid  magyarázat  után  a  múlt- 
ról, —  a  jelenben,  adjon  népies,  de  hű  tudósításokat 
az  országgyűlésről,  a  fővárosi  s  vidéki  mozgalmakról,  a 
csata  színhelyéről.  Érintse  meg  a  külföldi  eseményeket, 
kivált  a  melyek  honunk  sorsára  befolyással  vannak, 
csupán  annyi  magyarázatot  adván  melléjök,  a  mennyi 
a  tárgynak  egyszerű  de  ép  természeti  ész  általi  felfogatá- 
sához  okvetlenül  szükséges.  Általában  nem  kell  a  népet 
oly  ostobának  tai'tani,  mint  a  Nép  Barátja  felteszi  róla.  *) 
A  nép  fontosabb  dolgot  is  megért,  csak  nyelvén  adják 
elő,  a  nélkül,  hogy  egy  szóért  lapokra  terjedő  magyará- 
zatokat kívánna.  Egyszerűen,  néhány  szóban  megmon 
dani  neki  valamit;  ez  a  dolog  veleje.  Tapasztalásból 
mondom,  hogy  sok  földmívelő  polgártárs  megalacsonyítva 
érzi  magát,  lapunknak  veszettül  magyarázó  modora  ál- 


*)  Xbrányi  a  Honderű  1847-ik  évi  8-ik  Rzámában  ,,Futó 
nézetek  a  magyar  irodalom  fölött*'  czimü  czikkében  a  magyar  nép 
szellemi  műveltségét  a  többi  között  ígj'  írja  le:  „Népünk  nagyobb 
része  alig  bír  emelkedettebb  szellemmel,  mint  ökre,  melyet  őriz,  vagy 
kutyája,  mely  vele  egy  tálból  falatoz.  Az  egész  természet  ismeretlen 
csoda  előtte,  s  egyetlen  tanítója  az  ösi  babona.  Csak  testtel  él  egé- 
szen, 8  hog^  lelke  ura,  csak  néha  sejti  homályosán  —  a  templom- 
ban." A,  J.  jegyzete. 

tal.  —  Füleimmel  hallottam  mondani:  „Csak  olyan  ez 
komám,  mint  mikor  a  gyermek  az  álmos  könyvből 
mesél,  nincs  ebben  az  országról  semmi  okos  dolog. '^ 
Tisztelni  kell  a  népnek  e  komoly  kedélyét,  nehogy  gúny- 
nak vegye  az  örökös  komázást,  s  megboszankodjék. 

Azt  is  megírtam  Vas  Gerebennek,  hogy  ne  féltse 
a  népet  elrémüléstől,  balmagyarázatoktól,  s  isten  tudja 
mitől,  azért,  ha  vele  események  igaz  hirét,  az  ország 
állapotát  közli. 

Mindig  az  volt  baja  népünknek,  hogy  titkolóztunk 
előtte,  nem  fedeztük  fel  a  dolgok  valódi  állását,  s  ez 
által  nem  engedtük  kifejleni  a  közérzést,  A  népnél  köz- 
vélemény nincs,  nem  is  lesz  soha,  mig  az  ország  poli- 
tikai életét  csak  néhány  tudákos  ember,  az  úgynevezett 
intelligentia,  kisérheti  figyelemmel :  de  terjedjen  el  csak 
közötte  oly  lap,  mely  őt  a  politikába,  a  napi  események 
hű  közlése  által,  mint  egy  practice  belé  vezesse,  azon- 
nal fel  fog  lángolni  romlatlan  keblében  a  hazaszeretet, 
s  nem  kellend  őt  bottal  kényszeríteni  a  hon  védel- 
mére. 

Hozzájárul,  hogy  ily  lap,  felingerelvén  s  kielégít- 
vén az  egyszerű  ember  ujságkivánását,  kedvesebb  ol- 
vasmánynyá  válik  előtte,  mint  az,  a  melyből  három 
héten  át  sem  bir  egy  árva  újdonságot  kihalászni.  Kivált 
jelen  időben  bizony  egy  sem  azért  fizetett  elő,  hogy 
sületlen  elménczségeket  halljon  s  olvasson,  hanem  azért, 
hogy  a  hadi  hírekről  s  kószáló  mende-mondákról  valami 
igazat  tudjon  nyomtatásból:  ha  tehát  ezekről  hírlapjában 
semmit  sem  olvashat,  természetesen  azon  gondolatra  jön, 
hogy  bizonyosan  valami  igen  rossznak  kell  történni,  mert 
azt  az  urak  s  újságírók  a  paraszt  embertől  eltitkolják, 
stb.,  stb. 

Eleget  írtam  arra  nézve,  hogy  bele  unhass  levelem 
olvasá.sAba.  Nem  akartam  ezt  tenni,  mert  tudom,  semmi 
baszna,  s  legfolebb  annyit  mondhatsz  rá:  „már  késö!^ 
de,  ha  a  közönség  előtt  nem  tehetem,  előtted  legalább 
ki  akarám  menteni  lelkiisméretemet,  némileg  salvare 
animam  meam. 

Elvárom  mit  tesz  V.  G-.  mézes  hetei  után,  s  ha 
nem  fogadja  tanácsomat,  ám  lássa  az  újabb  előfizetés 
alkalmával. 

Mostani  előfizetőit  a  pesti  választmány  s  az  6  neve, 
talán  az  én  nevem  is  szerezte  ah  invisis;  megteszik-c 
majd  a  látottra?  nem  tudom.  Minden  esetre  sajnálnám, 
ha  az  oly  részvéttel  támogatott,  oly  szép  reményeket 
gerjesztett  néplap,  félévi  rövid  élet  után  sínylődésbe  es- 
nék, vagy  szinte  elenyészne,  s  ez  által  minden  ezután 
keletkezhető  néplapok  hitelét  a  nép  előtt,  mely  ilyen  lap- 
nak legtermészetesb,  legbiztosabb  közönsége,  huzamos 
időre  lerontaná. 

Tekintetes  szerkesztő  és  táblabíró  úr!  Ide  mellé- 
kelve van  szerencsém  egy  verset  küldeni,  kérvén,  hogy 
azt  becses  lapjába  az  ÉLETKfePBK-be  kegyesen  felvenni 
méltóztatnék,  az  érte  járandó  kiadási  díjt  jövő  alkalom- 
mal felküldeni  emberi  s  világ  polgári  kötelességemnek 
tartandom. 

Hogy  vagy,  te  komisz  kutya  ?  hányszor  kérdezzem 
még  tőled  lakásodat?  Megállj,  mert  boszút  állok,  hogy 
még  az  unokád  is  (?)  megkeserüli. 

Avval  a  Toldi  Estéjk-vcI  meg  azt  gondoltam,  hé, 
hogy  a  másik  ToLDi-val  együtt  kinyomatom  Váradon, 
népies  kiadásban,  elannyira,  hogy  a  kettőt  egy  húszasért 
árulni  lehessen,  s  akkor  megindulok  vele  vásárról  vá- 
sárra. Mit  mondasz  hozzá? 

Meg  van-e  még  a  Kisfaludy-társaság,  s  nem  tartja-e 
már  jogát  ToLDi-hoz?  írj  erről  legközelebb.  Toldi  kéz- 
iratát, azaz  hogy  Toldi  Estéjét  kéziratban,  küldd  haza 
valamikép,  meg  a  négy  arczképet. 

Emichtől  pedig  tudd  meg,  mikor  fogja  azon  lOOO 
váltó  forintot  leküldeni,  mely  engem  Murány  Ostromá- 
ból  illet.  Ausztriai  bankjegyekben  ne  küldje. 

Isten  áldjon  meg,  kedves  Sándorom.  Ölelünk  csó- 
kolunk, téged  is  a  tie(i)det  is.  Nálunk  még  sem  sáska, 
sem  cholera  nincs,  csak  nemzetőri  handabandák,  melyek- 
nek resultátuma  az  lesz  utoljára  is,  hogy  itthon  mara- 
dunk mind.  Mi  a  biharmegyei  15.000  nemzetőr. 

Szeressen  isten  minden  jóval. 

Arany  János. 

Appendix  1.  Édes  öcsém,  be  vagy-e  te  avatva  azon 
titokba:  mikép  van  részemre  a  szerkesztőségi  osztalék 
biztosítva?  8  van-e  abból  már  most  jogom  valamit  kö- 
vetelni, a  mint  V.  G.-nek  irtam  100  frt  küldése  iránt  ? 

Appendix  2.  „János  pap  országát"  olvasd  el,  azért 
küldöm 

Appendix  3.  Kedvem  volna  inkább  Pesten  vagy 
Pest  közelében,  mint  Szalontán  az  isten  és  minden  be-^ 
csületes  ember  háta  megett  lakni. 

Appendix  4.  De  ez  csak  úgy  félkomolyan  s  négy 
szem  közt  volt  mondva. 


-t^- 

[>ö.]  Pest,  augusztus  16.  1848. 

Kedves  barátom!  Olvastad-e  Tacitust?  ha  nem,  ol- 
vasd cl,  tapasztalod,  hogy  köztem  s  közte  (legalább  e 
levelet  tekintve)  nagy  hasonlatosság  létezik,  a  mi  a  rö- 
vidséget illeti. 

Mindeddig  nem  írtad  meg,  mennyi  honoráriumot 
kivánsz  az  ELETKÉPBK-tol  Toldi  Estéje  ért. 

Arczképeidből  a  példányokat  hogy  küldjem  el?  — 
Utósó  marha  leveled  után  itélve,  azt  gondoltam,  hogy 
ott  lenn  vagy  valahol  a  bunyeváczok  között,  s  erősen  . . . 
bujkálsz  a  kukoriczában,  azéi-t  nem  írtam  mind  eddig.  — 
Új  lakásom:  Lövész-utcza,  391.  —  A  legpecsovicsabb 
lap  széles  e  hazában  a  Nép  Barátja,  értve  benne  ked- 
ves collegád  royalistico-ministerialis  ezikkeit.  Ezt  én 
mingyárt  eleinte  vagy  is  előre  sejtettem,  sőt  neked  is 
megmondtam,  hogy  Vas  G.  ha  nem  gazember  is,  de 
éretlen  legény.  De  én  ő  kelme  becsületében  sem  bízom 
határtalanul,  azért  hatalmazz  föl  engem  világosan  leg- 
közelebbi leveledben,  hogy  megszámoltassam  őt  a  lap 
jövedelméről,  ha  jónak  látod.  Én  jónak  látom.  Emich- 
nél  voltam  ügyedben ;  felelete  az,  hogy  csak  a  jövő  évi 
áprilisban  fogja  megmondhatni  bizonyosan,  mennyi  kelt 
el  MüRÁNY  OsTROMÁ-ból,  mert  csak  akkor  számol  a  vi- 
déki könyvárusokkal;  annyit  azonban  mondhat,  hogy  ha 
a  vidéken  is  oly  kelendősége  volt,  mint  helyben,  ügy 
már  bejött  a  nyomtatási  költségnek  vagy  fele.  —  En  a 
minap  fejeztem  be  egy  hosszú  költeményt  (valami  3400 
sornyi)  melynek  czíme:  Az  apostol. 

Mi  jól  vagyunk,  egészséghiány  és  pénzbőség  nem 
háborgat.  De  a  haza  czudarúl  van ;  vagy  jön  egy  min- 
dent fölfoi^ató,  de  mindent  megmentő  forradalom,  vagy 

elveszünk,  de  oly  gyalázatosan,  mint  még  nemzet  nem 
veszett  el.  Én  hiszem,  hogy  egy  roppant  forradalom 
előestéjén  vagyunk,  s  tudod,  nekem  nincsenek  vak  sej- 
telmeim. Akkor  aztán  első  dolgunk  egy  óriási  akasztófát 
állítani  8  rá  kilencz  embert ! 

Isten  veletek  mindnyájatokkal.  Ölelünk,  csókolunk 
benneteket!  —  barátod 

P.  S. 

írj  minélelébb! 

Arany  János  jegyzete :  Augusztus  végit  s  szeptember  elejét 
megint  Pesten  töltöttem.  Szilágyi  Istvánnal  rándultam  fel. 
Sokszor  időztem  Petőfinél,  a  lövész-utczai  lakásán. 

MoBÁNY  OsTHOMÁ-ról  Emich,  ma  midőn  ezt  írom  sem 
számolt  meg,  sem  egy  fillért  nem  adott.  Ezt  pro  memória. 
1858.  jan.  2. 

Boríték  :  Aranv  Jánosnak.  Szarvas.  Orozháza.  Szalontán. 


[ó6.]  SzALONTA,  Szeptember  27.  1848. 

Öcsém  Sándor!  Mielőtt  Jellasics  elfoglalná  Pest 
városát  és  tégedet  bokros  érdemeidért  premier  miniszteré- 
nek tenne,  kívántam  ezen  soraimat  hozzád  lengedez- 
tetni,  a  végre,  hogy  megtudhasd,  miszerint  én  s  az  enyéim 
még  élünk,  még  sem  a  vadrácznak,  sem  pediglen  a  kör- 
nyéken lázadó  románajkü  tisztelt  polgártársainknak  és 
hőkeblű  testvéreinknek  körme  közé  nem  estünk. 

Mióta  pesti  utamból,  melyet  a  halhatatlan  akadé- 
mikus barátommal  —  egyébkint  a  legnagyobb  szűzi  ár- 
tatlanságban, egyedül,  csupán  csak  és  kiváltképen  a  te 
Halhatatlan  valóságod  tiszteletére  tettem,  —  mióta,  mon- 

dok,  ezen  pesti  útból  megérkeztem,  az  óta  honn  vagyok 
és  elmémet  jártatom  azon  dolgon,  mi  módon  lehetne 
kieszközölni,  hogy  a  magyar  haza  kebelében  a  mérges 
fekélyek  és  pattanások,  Jellasich  et  Compagnie,  ráczok, 
horvátok,  oláhok,  tótok,  vendek,  szászok,  svábok  és  több 
ilyes  férgek,  ha  nem  is  zsiros  szájú  magyarokkal,  lega- 
lább echt  franczia  néppel  cseréltessenek  ki. 

De  hagyjuk  e  fontos  tárgyakat  és  térjünk  kevésbé 
fontosakra. 

Sebedéinek  átadtad-c  Toldi  Estéjét  ?  Ha  igen,  vedd 
vissza  és  tartsd  harcz-kész  állapotban,  hogy  mihelyt  rá 
szükségem  lesz,  azonnal  segélyemre  jöhessen  harczias 
buzogányával. 

Tompa  megszűntette  velem  levelezését,  utóbbi  leve- 
lemre, melyet  neki  Gráfenbergbe  küldtem,  nem  felelt. 
Hajlandó  vagyok  hinni,  hogy  Pesten  léte  alkalmával  te 
pletykáztad  tele  a  fülét,  mert  ahhoz  nagyon  értesz. 

De  többet  nem  írhatok,  mert  holnap  hajnalban 
szüretem  fog  instauráltatni :  szívesen  látlak.  Az  ördög  és 
minden  szentéi  vigyenek  el,  ha  holnap  szüretre  hozzám 
nem  jösz. 

Btd  Arany  János. 

Szüret  után. 

Öcsém  a  szüret  elmúlt.  HáP  istennek,  nem  mon- 
dok egyebet.  Akár  van  bor,  akár  nincs,  liál'  istennek, 
mert  a  szüret  elmúlt.  Eu  ki-szen- védtem !! !  Egyébiránt 
pajtás,  olyan  húsz  akó  borom  lett,  mint  a  pinty.  Gyér 
igyuk  meg  ketten :  én  is  tizet,  te  is  tizet.  Vagy  inkább 
ne  igyuk :  ha  eljő  az  ellenség  lekenyerezem  vele.  Hogy 
lehet  valakit  borral  lekenyerezni? 

Szeretném  tudni,  hogyan  áll  a  dolog  Vas  Gereben- 
nel. Hány  előfizetőnk  van  ?  mi  a  közköltség  stb.  A  te 
mindenhatóságod  mind  ezeknek  végére  fog  járni  (mert 
szavad  adtad)  és  az  én  mindentudóságoranak  tudtára 
fogja  adni. 

Ha  pedig  az  úr  Isten  és  Jeilasich  ő  felsége  ketten  ügy 
akarnák,  hogy  még  Kufsteinban  se  lássuk  egymást,  hát  az 
én  istenem  téged  áldjon  meg  et  quidem  a  tieiddel  Qgyütt. 

Ölel(né)iek,  Csókol(ná)lak,  de  oly  messze  vagy  tŐlem 

mint  a mint  a  boldogság. 

Arany  János. 


[57.]  Erdőd,  október  U8.   1848. 

Fiam  Jankó!  Egy  hónap  kéne  rá,  hogy  az  utósó 
egy  hónapi  eseményeimet  leírjam  csak  vázlatban  is. 
Bejártam  Tolnát,  Baranyát.  Pestről  el,  Pestre  vissza,  meg 
onnan  ide.  A  dolog  vége  az,  hogy  katonává  lettem,  s 
most  itt  vagyok  búcsút  venni  Juliskámtól.  Folyó  hó 
23-kán  Debreczenben  leszek,  hova,  remélem,  te  is  com- 
pareálsz  búcsút  való  vétel  végett,  mert  ki  tudja,  hova 
vet  a  sors  és  mikor  látjuk  megint  egymást  ?  pedig  lásd, 
nagyon  szeretlek  téged,  s  szeretnék  nagyot  ölelni  rajtad 
a  hosszúra  terjedő  viszonlátásig.  Azért  23-kán  Debre- 
czenbe.  Telegdi  könyvárusnál  keress.  Várni  foglak  en 
pleine  parade  kapitányi  újdonatúj  díszruhámban.  No 
már  csak  ezer  is Tisztelünk  csókolunk  mindnyája- 
tokat nagyba!  barátod 

Petőfi  S^víídor. 

Ha  23-kán  ott  nem  lehetnél,  hát  minél  hamarébb 
azután ! 

Arany  leTelezéte.  I.  ^'^ 

Arany  János  jegyzete:  Akkor  nem  mehettem  Debrecxenbe. 

DoEÍTÉK :  Arany  János  uram  ö  kegyelmének.  Debreczen.  Nagy- 
várad. Szalon  tán. 

(M]  Debrzczex,  október  31.    1848. 

Oh  Jankói  írtam  vala  néked  Erdődről  a  minap, 
hogj*  röplilj  ide  Debreczenbe,  és  te  nem  röpültél.  Nem 
kaptad  meg  levelemet?  vagy  makacskodol,  oh  Jankó? 
Lánczos  lobogós,  ha  te  makacskodni  mernél!  De  ezt 
nem  teszem  föl  rólad;  inkább  vagyok  hajlandó  hinni 
hogy  elveszett  a  levelem.  Abban  az  volt  szép  ékesen 
megírva,  hogy  én  itt  vagyok  a  28.  zászlóaljnál  Debre- 
czenben,  s  hogy  minél  elébb  told  ide  (milyen  szójáték ! 
a  told  idc-ben  benne  van  Toldi !  ezért  meggyilkolna 
Vahot  Imre,  hogy  ezt  nem  ő  találta  ki)  tehát  hogy 
minél  elébb  told  ide  imádott  pofádat,  melyet  még  egy- 
szer óhajtanék  látni,  mielőtt  a  harczok  fergetege  heted- 
hét országon  túl  sodor,  mint  a  leszakított  nefelejtset. 
Óhajtalak  látni,  hogy  hozzászokjam  a  szörnyetegekhez. 
Oh  Jankó,  tehát  siess,  mert  Toldid  is  itt  van,  a  ki  már 
vén  legény  arra,  hogy  hadi  társam  legyen;  jobb  lesz 
neki  Szalontán  a  kuczkóban.  Azért  siess,  oh  Jankó, 
ajánlom  neked,  hogy  siess.  Ha  megérkezel,  Telegdi 
könyvárusnál  kérdezősködjél  utánam.  Tisztelem  a  tisz- 
tclendőket,  és  csókolom  a  Bábel  tornyának  az  ő  kép- 
mását, a  te  ormányodat,  oh  Jankó!  s  maradok  koporsóm 
bezártáig  a  te  hűséges  Beuezéd 

Petőfi  Sándor, 
capitaneus. 

Boríték:  Arany  Jánosnak.  Nagj- Várad.  Szalontán. 

159]  Abad,  november  7.   1848. 

Vitéz  kapitány  Uram!  Ne  légyen  a  te  szived  két- 
ségbe eséssel  teljes,  mintha  leveled  elveszett  volna  s  én 
talán  már  írnám  is  az  eposzt: 

Az    ELVESZETT    LEVÉL 

XXIV  énekben. 

Megkaptam  leveledet,  s  nem  lévén  szabadságom 
akkor  tájban  Szalontáról  megszökni,  de  más  részt  nem 
tudva,  vajon  azt,  kinek  levelét  október  31-én  kaptam, 
október  23-án  Debreczenben  fogom-e  találni,  csaptam 
egy  sentimentalis  vála^^  s  azt  azonnal  küldeni  akartam, 
ha  talán  még  Debreczenben  találna  tégedet,  de  a  posta 
méltóztatott  meg  nem  várni  és  csak  ötöd  nap  múlva 
lehetett  volna  ismét  útnak  indítnom,  melyen  való  búsult 
gerjedezésemben  a  levelet  széttéptem,  mielőtt  pedig  a 
posta  ideje  eljött  volna,  imé  ide  indultam,  köznemzetőr 
minőségben  és  most  van  szerencsém  az  álgyú  dörgést 
fülélyesen  hallani.  5-én  reggel  volt  egy  kis  komédia, 
a  várbeliek  kitörtek  Uj-Arad  felé,  de  vissza  verettek, 
egy  kaszárnyát  és  temérdek  kamarai  ölfát  azonban  a 
Marosparton  felgyújtottak. 

Mi  az  aradi  piaczon  hallgattuk  az  álgyú-dörgést, 
tehát  már  az  sem  újság  előttünk. 

Hogy  pediglen  Ó-Arad  felé  oly  könnyen  ki  ne  tör- 
hessenek, a  térparancsnok  a  Maroson  levő  nagy  fahidat 
C-ra  viradóra  felgyújtatta,  hol  a  szalon tai  első  század 
remekül  viselte  magát  a  gyújtogatásban.  Ennyit  a  mi 
vitézi  dolgainkról.  Egyébiránt  mi  csak  két  hétre  jöttünk, 
felváltani  más  két  századot,  mely  már  szinte  két  hetet 
töltött  itt,  Arad  város  felhívására,  minden  felsőbb  parancs 
nélkül. 

12* 

Hogy  azonban  oly  derék  fattyú  voltál,  hogy  má- 
sik levelet  is  küldtél  (mit  nőm  Aradra  utánam  külde) 
az  becsületedre  válik,  fiú. 

Ha,  mikor  innen  haza  szabadulok,  még  Debreczen- 
ben  lennél  ....  no  de  arról  később.  Most  pedig  zárom 
levelemet  avval,  hogy: 

Az  én  istenem  áldjon  meg  téged  s  azokat,  kik  ked- 
vesek neked,  barátod 

Arany  János. 

Boríték  :  Petőfi  Sándor  honvéd-százados  úrnak  a  28-dik  zászló- 
aljnál. Debreczenben.  Telegdy  Lajos  könyvárus  árnál. 


-L^- 


[60.]  Debreczenchester,  november  15.  1848. 

My  dear  Dzsenkó!  Aj  em  itthagying  Debreczent^ 
zászlóaljunk  Becskerekre  megy  holnapután,  én  pedig 
Erdődre  with  Ürláb  januáriusig.  Tehát  oda  légy  nekem 
firkáiing  még  pedig  mocs.  Tiszteleting  end  csókoling 
a  tied  falamia  és  kendet,  vagyok  barátod 

P.  S. 

In  the  közepe  of  deczember  cease  the  szárazko- 
maság. 

BoBÍTéK:  Arany  Jánosnak.  Nagy-Várad.  Szalontán. 

£61.]  SzALONTA,  Dovember  19-én  1848. 

Sok  bajnak  utána  az  ősz  dalia 
Csend  lakta  hónába  kerül. 

Itthon  vagyok,  barátom,  itthon.  Haza  érkeztem 
1848-ik  esztendőben,  november  hónap  18-án  szombaton 
este  10  órakor.  Azóta  babérimon  pihenek.  Kimondhat- 
lanúl  jól  esik  vissza  emlékeznem  ama  péntek  éjszakára, 
midőn  esteli  10  órától,  reggeli  2  óráig,  tehát  négy  teljes 
órán  keresztül,  Arad  város  piarczán  mint  kitűzött  ria- 
téren  részint  állva,  részint  ülve,  főleg  pedig  hasmálva 
observálgattuk  a  borongó  holdvilágon  fel-fel  villanó 
álgyú  villámokat,  hallgattuk  az  egymásba  szakadt  dör- 
renéseket és  kushadtunk  a  mellettünk  szétpattogó  bom- 
bák forgácsai  elől. 

Ez,  leszámítva  a  félelmet,  isteni  mulatság  volt. 
Közelünkben  a  téren  harmincz  szuszteránál  (a  mint  a 
szalontai  nemzetőrök  elnevezték)  több  pattant  szét,  nem 
számítva  a  levegőben  elpuíFogottakat.  Berger  úr  többet 
lövetett  e  4  óra  alatt  500-nál,  gránát  golyókkal  is  sokat, 
de  még  sem  gyújtott  semmit.  Szombaton  (tegnap  egy 
hete)  délelőtt  ismét  kutyákodott,  de  nem  oly  mérték- 
ben, mint  megelőző  éjszakán,  azért  sehogy  sem  bírta 
magát  érdekessé  tenni.  Azóta  hallgatott  egész  tegnapig. 

Tegnap  az  úton  megint  hallottunk  lövéseket,  de 
azért  nem  tértünk  vissza.  Pihenünk,  barátom,  mert  jövő 
héten  alkalmasint  Erdélybe  indulunk.  De  azért  te  csak 
íij  nekem  folyvást  Szalontára,  nőm  keres  alkalmat  utá- 
nam küldeni  leveleidet.  En  a  pokolból  is  imi  fogok 
neked,  míg  hol-létedet  tudom. 

Kedvesen  lepett  meg  harmadik  leveled.  Még  is  jó 
fiú  vagy,  bizony  isten.  Én  is  írtam  egyet  Aradról  hozzád 

Debreczenbe,  nem  tudom  kaptad-e.  Mindegy,  abban 
semmi  olyas  nem  volt,  csupán  igazolásomul  szolgálandott^ 
a  miért  Debreczenben  meg  nem  látogathattalak. 

Kedvesen  értettem  meg,  hogy  zászlóaljatokat  az 
altáborba  rendelték.  Bizonyosan  ott  fog  az  telelni  s  to 
az  urláb  leteltével  utána  rukkolván,  kényszerülve  lesz 
engem  nollc  velle  meglátogatni.  Biz'  isten  derék  lenne ! 
Ha  Szalontán  utazol  keresztül  (^  mint  hogy  Szalontán 
fogsz)  kérdezd  a  másod  jegyző  lakását,  megtalálod  azt 
közel  az  országuthoz,  a  csizmadiaszinnel  csaknem  vis-á- 
vis,  s  se  kérdve,  se  hallva  kovártélyozd  be  magadat. 
Ne  félj,  mi  nem  veszszük  meg  rajtad  a  hús  árát. 

Aradon  Bangóval  ismerkedtem  meg,  ki  téged  vég- 
telenül tisztel,  de  keserűen  panaszkodik,  hogy  te  ő  rá 
neheztelsz  stb.  Azt  mondja,  ő  nem  Sárosi  irányod- 
ban ....  szóval,  igen  magasztal,  még  pedig,  a  mint 
hiszem,  teljes  őszinteséggel.  Azonban  quid  ad  te  iro- 
dalmi magasztalás  most? 

Vas  Gerebenre  jó-formán  ráírtam  volt,  hogy  küld- 
jön pénzt.  Pénzt  ugyan  nem  küldött,  de  levelét  asz- 
talomon találtam,  miszerint  pénzt  csak  azért  nem  kül- 
dött, mert  a  posta  nem  fogadta  el.  Most  alkalomtól 
küldi.  Elvárom.  Egyébiránt  az  írói  pályán  szépen  hala- 
dunk. Az  ÉLETKÉPEK-nek  még  két  verssel  vagyok 
adós ...  8  leszek  talán  örökös  adósa. 

Babékültél-e  már  Jókaival  ?  Az  oly  furcsa  kis  pro- 
cessus  volt,  hogy,  kivált  a  posteriori,  az  ördög  is  ne- 
vetne rajta. 

Hanem,  édes  fiam,  az  isten  áldjon  meg.  Kifogytam 
a  materiálékból,  melyek  egy  levél  unalmassá  tételére 
még  ezentúl  megkívántatnának. 

Azért  áldjon  meg  az  isten,  nem  mondok  annál  többet. 

Csókolom  a  kis  komám  kezecskéit.  Csókolja  őt  a 
feleségem.  Téged  pedig  SchwarzgelbofRzier  én  ölellek 
agyon,  mihent  hozzád  férhetek.  Várj  csak!  Barátod 

A.  J. 

kOznerozetŐr,  mint  leendő 
százados  kapitány  m.  p. 
1^ 

[62.]  Erdőd,  november  22.  1848. 

Hősök  virága,  Jankó !  Meghallod-e  az  crdődi  magány 
szende  fülemüléjét  a  te  hadi  pályád  dicsőségének  Chim- 
borassoján  ?  . . . .  visszavonultam  egy  pár  hónapra  Er- 
dődre, tudod,  hogy  mi  okból,  vagy^  legalább  gondol- 
hatod. Toldit  ott  hagytam  Debreczenben  Kis  Lajos 
városi  főjegyzőnél;  ha  érte  mégy  vagy  küldesz  s  Kis 
Lajos  nem  találna  otthonn  lenni,  csak  mondd  vagy 
üzend  meg  annak,  a  ki  otthonn  lesz,  hogy  mi  kell, 
majd  od'adják.  írj  már  egyszer  ismét  valami  baromi 
vagy  is  aranyjánosi  hosszúságú  levelet,  aztán  én  is  kö- 
vetem nyomdokaidat.  Megírd,  hol  vagy,  ha  a  pokolban 
lészsz  is.  Tiszt.  csók.  benn.  ket.   Srvs!  brtd 

P.  S. 

Arany  János  jegyzete  1858'hől:  „Hősök  virága."  Irtom 
volt  neki  Arad  város  védelmére  tett  expeditiómat  a  sza- 
lontai  nemzetőrséggel,  melynek  közlegénye  voltam  a  akartam 
maradni.  Tréfáltam  vele,  hogy  én  már  szagoltam  lőport, 
Ő  még  nem,  daczára,  hogy  kapitány. 

Boríték:  Az  úrnak,  az  árnak  Arany  János  úrnak,  nótárius 
úrnak.  Debreczen.  Nagy- Várad.  Szalontán. 

[03]  SzALONTA,  novembcr  29.   1848. 

Signore  capitano!  Minek  okáért  te  nekem  mosta- 
nában nyúlfark  hosszúsiigú  leveleket  írsz,  annak  okáért 
én  sem  írok  neked  hosszabbakat,  annál  kevésbé,  mint 
hogy  Aradról  megjöttem,  Erdélybe  pedig  nem  mentünk, 
Toldit  pedig  már  megkaptam.  Ölellek  stb.  btod 

A.  J.,  m.  p. 


[64.]  *  Debbeczex,  deczember  1.  1848. 

Druszája  Hunyadi  Mátyás  apjának  és  az  ide  való 
bika- vendégfogadó  egyik  pinezérének !  Szalonta  pennája 
és  Mars  panganétja!  nakunknak  jó  barátom,  isten  úgyse! 
azzal  kezdem  levelemet,  a  mivel  ma  már  két  levelet 
kezdtem,  hogy  „megint  Debrcezenben  vagyok."  Bejöttem 
Erdődríil  perepútyostul,  mert  a  környékbeli  oláhok  na- 
gyon szerelmesen  mosolyognak  az  odavaló  magtárra  és 
pinczére,  s  én  nem  akartam,  hogy  családom  útjokban 
legyen;  ktilönben  emberhúsra  is  nagy  gusztusuk  jött, 
eltanulták  a  szatmármegyei  nemzetőröktől  és  önkény- 
tesektül,  kik  Urbán  emberein  oly  diadalmat  vívtak  ki 
ma  egy  hete,  hogy  Dézsnél  el  kezdtek  futni  „s  a  Tiszáig 
meg  sem  álltak,'*  noha  csak  tizenötezeren  voltak,  amazok 
pedig  legalább  is  hétszázan.  És  ezt,  barátom,  ne  vedd 
nagyításnak,  bernátgazsi-féle  hyperbolának,  hanem  vedd 
betűszerinti  igazságnak,  és  kaczagj  a  megbolondulásig, 
mint  én  tettem,  mert  erre  ilyen  alkalmad  több  nem  volt 
és  nem  lesz,  hidd  el  nekem.  De  én  tennap  este  értem 
Debreczenbe,  ma  rcggeltül  estig  lótottam-futottam,  s 
most  nem  azért  fogtam  tollat,  hogy  satyrico-philosopho- 

politizáljak,  hanem  csak  azt  akarom  tudtodra  adni,  hogy 
ezentúl  ide  irj,  vagy  üsse  menykő  a  leveledet,  joj  magad 
helyette.  Óhajtva  óhajtom  látni  cserfakoszorús  füleidet, 
aztán  meg  a  keresztfiatok  vagy  lyányotok  is  meg  lesz 
15-ke  táján.  Komáraasszony  is  bejöhetne,  mert  komád- 
asszony igen-igen  szeretné,  ha  bejönne,  hát  jöjjön  be  az 
isten  áldja  meg.  Hallgasd  meg  kérelmemet,  Jánoskám, 
te  szende  biraly !  s  akkor  a  többit  szóval  mondja  el 
hőstetteid  bámulatában  nyakig  úszó  barátod 

Petőfi  Sákdor. 

Arany  János  jegyzete:  E  hó  elején  csakugyan  voltam 
Debreczenben,  nőmmel  együtt.  Petőfi  akkor  ipával  és 
napával  ^^  háznál  lakott,  békeségben,  bár  nem  minden 
panasz  nélkül.  Decz.  10-én  értünk  haza  Szalontára,  s  15-én 
meglett  Zoltán,  kit  e  szerint  nőm  nem  tarthatott  keresztvízre. 

Boríték  :  Az  én  kedves  kom/imnak  Arany  Xepomuk  Jánosnak. 
Nagy- Várad.  Szalontán. 


[«».]  SzALONTA,  deczember  14.   1848. 

Fiam  Sándor!  Röviden  csak  annyit  írok,  hogy  mi 
hosszas  utazásunkból  szerencsésen  megérkeztünk,  hétfőn 
pedig,  ha  isten  úgy  akarja.  Pestre  indulunk. 

Ha  e  levelemet  megkapod,  abban  fogod  találni 
25  pengődet,  mely  esetről  engem  közelebbi  leveledben 
okvetetlenül  nyugtass  meg;  ha  levelemnek  szinét  sem 
látod,  akkor  szidj  össze  jól,  hogy  ily  könnyelműen  akar- 
tam pénzedet  transferálni. 

Már  most  isten  áldjon  meg,  et   quidem   nem   csak 

téged,  hanem  a  tieidet  is!  adieux!  barátod 

A.  János. 

[66.]  Debreczen,  deczember  15.  1848. 

Kedves  barátom,  csak  két  szót  írok:  apa  vagyok, 
a  többit  olvasd  a  fehérpapirosról ;  szintúgy  leolvashatod, 
mintha  ráírnám.  Ma  délben  született  fiam,  kit  holnap 
vagy  holnapután  fognak  megkeresztelni.  Keresztapja  és 
keresztanyja  bizonyos  Arany  János  és  Arany  Jánosné 
lesz.  A  fiú  neve  Zoltán.  Ölelünk  benneteket!  szerető 
barátod  ^     „      ^, 

JrETOFI    OANDOR. 
Boríték:   Arany  Jánosnak  barátilag.  Nagy-Várad.  Szalontán. 


[07.]  SzALONTA,  jaouár  2.   1849. 

Kedves  Sándorkám!  Elhagyván  az  afféle  boldog 
újesztendö-féle  jó  kivánatokat,  simpliciter  csak  azt 
akarom  megírni,  mily  dicsőségesen  jól  esett  nekünk. 
Pestről  haza  érkezett  vándoroknak,  rég  itt  heverő  so- 
raidat megtalálni,  melyekben  földi  mennyországod  má- 
sodik stádiumának  bekövetkeztét  velünk  tudatod. 

Ha  hazajövetelem  óta  tökéletes  testi  és  lelki  lethar- 
giában  nem  sínlődném,  most  egy  hét  országra  szóló 
„purpureas  spárgám  flores"-szel  lepnélek  meg,  de  így 
csak  nézek,  gondolkozás  nélkül,  mint  a  harangozó  a 
torony  ablakából.  Nálam,  ha  a  test  szenved,  rendesen  a 
lélek  is  czxidarkép  bágyadt. 

Közelebb  oly  vakmerőségre,  —  vagyis  makverő- 
ségre  —  vetemedtem,  hogy  30  pengődet  postán  elküld- 
tem: te  nem  írtad,  vetted-e  vagy  elvesztettem  szeren- 
csésen, s  lesz  módom  a  bőjtölésben? 

Nem  írok  többet,  mert  nem  vagyok  képes  a  con- 
ceptizálásra,  csak  még  azt,  hogy  a  kis  Zoltánt  csókolja 
keresztpapája,  főleg  és  kiváltképen  való  módon  pedig 
keresztmamája,  ki  erős  kegyetlenül  veri  falba  fejét,  miért 
hogy  még  egy  pár  nappal  tovább  nem  maradt  nálatok. 

Remélem,  hogy  a  kis  komámasszony  nem  betegebb, 
mint  ilyen  esetben  divat,  —  remélem,  hogy  te  ezt  nekünk 
rögtön  megírod,  ellenkező  esetben  te  ne  reméld,  hanem 
higyed,  bizonyosabban  mint  a  szentírást,  hogy  első  al- 
kalommal meg  fogsz  általam  hajtalanítódni. 

Caeterum  Isten  áldjon  meg  benneteket  a  szenthá- 
romság külön,  a  magyarok  istene  külön,  s  e  drastikus 
jó  kívánat  után  vagyok  a  ki  voltam  és  leszek  barátod 

Arany  János. 

Boríték:  Petó'fí  Sándor  honv^dkapitánynak  keresztkomaila^. 
Debreczenben,  Színház  utcza  2555.  szám. 


[«8.]       Debbeczen,  (á  la  Szalontha)  januárius  7.   1849. 

Kedves  Jánoskám,  te  hagy  papirosra  írtál  nekem ^ 
én  még  nagyobbra  írok,  te  keveset  írtál,  én  még  keve- 
sebbet írok.  Nem  is  reméltem,  hogy  valaha  még  írunk 
egymásnak,  mert  már  bizonyosnak  hittem,  hogy  Win- 
dischgraetz  elcsípett  Pesten  s  besorozott  cserepámak. 
Hál'  istennek,  nem  úgy  történt.  A  haza  elveszett  ugyan, 
de  te  legalább  megmaradtál.  Bizony,  ad  vocem  kapanyél, 
kedves  barátom,  kutttttyául  vagyunk  ....  de  ne  búsulja 
én  még  élek,  s  kardomat  nem  húztam  ki  hüvelyéből, 
és  ki  fogom  húzni,  s  ki  tudja,  kardommal  együtt  mit 
húzok  ki  a  hüvelyből,  milyen  diadalmak  fognak  ragyogni 

e  kard  élén!  De  mielőtt  hazámat  menteném  meg,  meg 
kell  mentenem  családomat,  és  ezt  a  ti  segítségtek  nélkül 
talán  nem  tehetem.  Azért  figyelj.  Nem  kérlek,  mert 
ha  barátom  vagy,  kérelem  nélkül  is  teljesíted,  a  mi 
tőled  telik,  ha  barátom  nem  vagy,  kérelmemre  sem  fogsz 
tenni  semmit,  és  én  nem  csak  hiszem,  de  tudom,  hogy 
barátom  vagy,  tehát  minden  kérelem  nélkül  előadom 
szándékomat.  Feleségemet,  mihelyt  egy  kicsit  fólépül, 
gyermekével  együtt  hozzád  szállítom  jobb  idők  bekövet- 
keztéig, bízván  őket  a  ti  gondjaitokra.  Es  ebben  úgy 
hiszem  semmi  nehézség  sincs,  ez  megtörténhetik,  de  a 
fődolog  az,  a  mi  következik.  Nekem,  meglehet,  hogy 
távoznom  kell,  s  nem  tudom  mikor?  tán  ha  ma  nem, 
holnap.  Napám  is  haza  fog  menni,  mert  tennap  úgy 
összevesztünk,  hogy  csaknem  pofozásra  került  a  dolog, 
sőt  ennél  is  többre.  Feleségem  tehát  egyedül  maradhat 
itt  gyermekével,  s  egyik  oly  tehetetlen,  mint  a  másik, 
és  nem  lesz  senkiök  egész  Debreczenben.  Azért  (ha 
engedik  körülményeitek !)  küldd  vagy  hozd  ide  komám- 
asszonyt, hogy  együtt  legyen  feleségemmel  vagy  két 
hétig,  mikor  aztán  Szalontára  mehetnek  mind  a  ketten 
sőt  hárman  vagy  is  harmadfelen.  Ha  nem  jöttök,  nem 
fogok  zúgolódni,  mert  tudni  fogom,  hogy  teljes  lehetet- 
len jönnötök;  ismerlek  benneteket.  Sőt  még  azt  is 
hozzá  teszem:  ha  jöhettek,  de  csak  igen  nagy  áldozattal, 
úgy  ne  jöjjetek,  mert  nem  tudom,  leszek-e  valaha  képes 
nektek  igen  nagy  áldozatot  meghálálni?  legfölebb  annyit 
ígérhetek,  hogy  a  költséget  levonom  abból  a  pénzből, 
melylyel  én  tartozom  nektek.  Többet  nem  szólok  eiTŐL 
A  huszonöt  pengőt  eltagadom,  hogy  nem  kaptam  meg; 
megkaptam  ugyan,  de  én  eltagadom ;  hírét  sem  hallottam 
annak  a  levelednek,    melyben  az  a  pénz  volt.     Zoltán 

fiam  csókolja  keresztanyját,  kedves  keresztapjának  pedig 
nagyokat  prüsszent  ....  a  ....  Én  meg  azt  izenem  neki^ 
hogy  minél  előbb  írja  meg  a  verset  rája,  ha  még  oly 
podagrában  vagy  lethargiában  van  is.  Isten  veletek 
mindnyájatokkal !  tisztelünk  csókolunk  illendőképen,  s  el- 
várunk benneteket  akár  személyesen  akár  levélben,  a 
mint  lehet.  En  pedig  vagyok  kedves  komád 

Petőfi  Sándor. 

Aramj  János  jegyzete  1858'hól:  Deczember  végén,  ép 
a  legválsagosb  időben  Pesten  voltam,  nőmmel  együtt,  leg- 
inkább azért,  hogy  Vas  Gerebennel  ügyemet  tisztába  hozzam, 
a  mi  (úgy  a  hogy)  sikerült  is.    Erre  van  czélzás   odafent. 

Nőra  a  felhívás  folytán,  sietett  Debreczenbe  s  elhozta 
P.  nejét,  kis  fiát,  s  a  dajkát,  kik  aztán  folyvást  nálunk  voltak^ 
míg  Petőfi  katonáskodott.  De  ez  csak  később  történt,  lásd 
a  következő  leveleket. 

Boríték:  Arany  János  jegyzőnek  barátilag,  polgártársilag^ 
komailag  és  mindenféleképen.  Nagy- Várad.  SzalontAn.  (Dunghill- 
Street,  nro  7777,  ö.  amalat.) 


[69.]  ScHWEiNHAUSEN,  január  12.   1849. 

Sándorcsám !  Ha  minden  ennek  előtte  való  és  ezek 
utána  következhetendő  leveleidet  pecsételetlenűl  hagytad 
volna  is,  csekély  egyéni  véleményem  szerint  egy  kis 
ildomosság  volt  vala  tőled,  legutolsó  leveledet,  mielőtt 
az  útnak  indítnád,  körülnézni  és  lepecsételni.  Ügy  van 
barátom,  azon  levelén  én  nem  a  szokott  P.  S.  betűket, 
hanem  a  szalontai  kir.  postahivatal  koronás  pecsétjét  s 
e    szavakat   találtam:  pecsét   nélkül   érkezett    Hajlandó 

Tagyok  hinni,  hogy  ezt  te  épen  nem  különezködésből, 
hanem  afféle  geniális  feledékenységből  tetted,  mely 
hibád  ezennel  komolyan  megrovatik. 

Már  a  mi  a  levél  érdemét  illeti  (ha  ugyan  abban 
valami  nemű  érdem  lappang)  nem  szükség  megírnom, 
hogy  azon  kivánságtoknak,  miszerint  nőmet  hozzátok 
elvigyem,  eleget  nem  tettem,  mert  hisz  akkor,  ha  eleget 
tettem  volna,  nem  levelet,  hanem  egy  pár  testet  és  lel- 
ket (a  mi  tulajdonkép  csak  egy)  kapnál  in  natura,  de 
azt  még  is  meg  kell  említnem,  hogy  eleget  nem  tehettem. 
Okaimat  szóval  lehetne  csak  elég  bőven  elsorolni,  annyit 
azonban  irhatok,  hogy  jó  magam  most  is  még  a  szobát 
őrzöm,  nőm  pedig  két  ízbeli  utazása  után  megtanulta, 
mi  az,  háziasszonynak  hajlékát  hosszabb  időre  elhagyni, 
a  mennyiben  a  debreczeni  és  pesti  utunk  alatt  a  cseléd 
és  czimborái  által  tetemesen  meglopattatódtunk,  s  hogy 
még  jobban  meg  nem  lopattunk  (miután  szekrényünk 
is  felveretett)  azt  csak  a  tolvajok  generositásának  és 
loyalitásának  köszönhetjük.  Azonban  a  fődolog  nem  az, 
hogy  mi  történjék  az  általad  írt  két  hét  alatt,  hanem 
mi  történjék  a  két  hét  után.  Tehát  térjünk  a  fődologra. 

Hogy  kedves  komámasszony  és  kisdede  nálunk,  míg 
a  vész  minket  is  el  nem  sodor,  kitelhető  szíves  ápolásban 
fog  részesülni,  erről  szó  sincs.  Kégen  megszoktuk  már 
egymást  úgy  tekinteni,  mint  egy  családot  s  a  mi  mienk 
az  tietek  is  egyszersmind  és  viszont.  A  mi  a  költözködés 
módját  illeti,  ha  Petőfi  Sándor,  akkor,  midőn  neje  utaz- 
ható állapotban  leend,  még  Debreczen  magas  kőfalai 
közt  dégál,  akkor  ő  fog  bizonyosan  Szalontára  szánkázni. 
De  ha  már  akkor  ott  nem  lehetne?  Várjunk  csak! 

Ha  nincs  Debreczenben  oly  meghitt  embered,  kinek 
őrködése  alatt  nőd  e  kellemetlen  utat  megtehetné,  meg- 

írod  Öcsém,  bizonyosan  a  napot,  melyen  túl  Debreczen- 
ben  maradnia  nem  szükséges,  s  ba  csak  az  inaimat 
bírom  —  vagy  rectiiis  —  az  inaim  engemet  bírnak, 
akkorra  bemegyek,  illetőleg  bemegyünk.  De  mint- 
hogy igen  szeretnélek  tégedet  még  egyszer  s  talán  utol- 
jára Szalontán  látni,  ezen  esetet  (hogy  t.  i.  én  menjek 
a  kis  komámért)  tedd  szükségtelenné,  az  által,  hogy 
maradj  egy  pár  nappal  tovább  Debreczenben  (s  miért 
ne  lehetne  ez?)  és  hozd  el  magad,  mihelyt  veszély  nél- 
kül lehet.  —  Ha  jó  út  (pláne  szánút)  lesz,  Szalonta 
Debreczentől  nincs  nagyon  messze,  mert  az  ember  nem 
kerül  Váradnak,  hanem  Szent-Márton  alatt  letér  és  Sass, 
Szakái,  Ugra,  Geszt  helységeken  keresztül  egyenesen 
Szalontára  jő,  mint  ezt  a  mappa  bölcsen  megmutatja. 
De  rossz  útban  világért  sem  tanácslom  ez  utat,  annál 
kevésbé,  mert  fogadót  sem  talál  az  ember  rajta.  Ergo 
okosan.  Mindazáltal  nem  tanácsolnám,  hogy  szállástokat 
Debreczenben  felmondjátok,  vagy  potom  áron  kiadjátok. 
Meglehet  barátom,  hogy  tavasz  előtt  még  innen  is  fut- 
nunk kell,  8  ily  esetben  az  arab  rege  szerint  az  lenne 
jó,  ha  az  embernek  minden  városban  volna  egy  háza. 
Arad  s  az  erdélyi  szélek,  különösen  Hunyadmegye, 
hová  az  Urbán  vert  serege  állítólag  vette  magát,  innen 
nincs  távol,  nemzetőrseregünk  Bihar  szélén  őrködik 
ugyan,  hogy  valamely  beütést  Zaránd  felül  fentartson  s 
megakadályozzon,  azonban,  ámbár  teljes  bizodalmam  van 
a  nemzetőri  példás  vitézségben,  nem  merném  mint  bizo- 
nyost jóslani,  hogy  még  e  télen,  a  még  eddig  szfíz  Bihar 
délkeleti  oldalát  meg  nem  szeplősíti  az  ellenség  nyoma, 
annál  inkább,  minthogy  az  egész  idáig  terjedő  oláhság- 
ban folytonos  támaszt  és  gyarapodást  talál;  s  Arad  ne- 
talán elfoglalása  után  (honnan  most  semmit  sem  hallani) 

a  Várad  vagy  Debreczen  felé  nyomuló  ellenségnek  épen 
torkában  vagyunk.  Azért,  öcsém,  jó  lesz  a  debreczeni 
szállást,  ha  nagy  áldozattal  nem  esik,  fentartani,  hogy 
szükség  esetére  mi  is  mindnyájan  oda  menekülhessünk. 

Ezt  azonban  ne  gondold,  hogy  elijesztés  végett  Ír- 
tam. Önzésből  írtam  barátom,  hogy  ha  Debreczenbe 
futnom  kell,  miről  már  komolyan  gondolkoztam,  szállá- 
som, et  quidem  ingyen  szállásom  legyen. 

Szakaszsz  időt  magadnak  öcsém,  és  pótold  ki  ne- 
kem azon  három  hírlap  hiányát,  melyekre  előfizettem, 
de  a  melyek  betűit  nem  tudom  mikor  fogom  olvasni. 
Rettenetes  helyzet !  Jó  hírek,  leverő  hírek,  enyhítő  hírek, 
agyonütő  hírek  —  ez  mindig  így  megy.  A  tábornál  is 
követelem  tőled,  hogy  minket  (már  minket  és  titeket) 
folytonos  újságokkal  tarts,  különben  az  iszonyú  bizony- 
talanság miatt  rakásra  halunk.  —  És  most  áldjon  meg 
a  teremtő.  Jöjj  magad  és  minél  előbb  . . .  már  csak  azért 
sem  Ígérem  meg,  hogy  én  megyek  el,  az  az,  hogy  már 

én  la,  imádott  barátod 

Arany  János. 

Boríték  :  Petőfi  Sándor  honví^d  kapitánynak  barátilag  vevény 
mellett.  Debreczenben,  Színház-utcza  2555.  sz. 


[70.]  5jalonta,  ben  12.  Sanner  1849. 

Kedves  barátom !  Már  lezártam  mai  napon  írt  s  még 
ma  útnak  indulandó  leveledet,  sőt  postára  is  tettem,  sőt 
be  is  soroztattam  és  rá,  hogy  biztosabban  kezedhez  jus- 
son, recepicét  váltottam,  midőn  eszembe  jutott  valami, 
a  mi  engem  s  általam,   úgy  hiszem,   téged   is,   nagyon 

érdekel,  a  mit  már  régebben  is  akartam  tőled  tudakozni, 
8  a  mit  hosszú  pórázra  bocsátani  nem  tanácsos.  Neveze- 
tesen én  közelebb  Pesten  lévén  Gerebennel  számot  ve- 
tettem, 8  5  adósom  maradt  564  pengővel.  A  64  pengőt 
megadta,  az  öOOat  azonban  megfizetni  nem  tudta;  volt 
ugyan  a  Pestmegye-pártfogása-alatt-álló-hazai-első  (és 
utolsó  ?)  takarékpénztárban,  melynek  igazgatója  Fái  Fáy 
András,  aligazgatója  ellenben  Simon/^?V,<?,  betéve  lOOOpfrtja, 
de  mivel  felmondva  nem  volt,  ahhoz  nem  juthattam.  Nem 
volt  hát  mit  tenni,  mint  némi  biztositásom  tekintetéből 
(miután  a  takarékpénztárnak  még  is  több  hitele  volt 
előttem,  mint  V.  Gerebennek)  az  500  pengőt  ottan  ne- 
vemre Íratni,  a  mi  meg  is  lőn,  és  a  könyvecske  nálam 
van.  Egy  hónapi  felmondás  kellene,  ügy  kapnám  meg 
a  pénzt.  Azt  szeretném  hát  már  most  tudni:  volt-e  a 
takarékpénztárnak  annyi  esze  és  becsületérzése,  hogy 
Jelasich  elől  elkotródjék,  vagy  ott  maradt  és  már 
most  a  lihellust  megehetem  akár  főve,  akár  nyersen? 
azon  alig  remélt  esetben,  ha  a  t.  pénztár  Debre- 
czenbe  talált  menekülni,  „nem  kérlek,  mert  hisz  te 
értem  kérelem  nélkül  is  megteszed"  —  cselekedjél 
ilyeténképen : 

1.  Menj  cl  oda  és  500  pfrt  tőkémet  mondd  fel. 

2.  Mondd  fel,  ha  lehet  rögtön,  akár  mennyit  von- 
nak le  belőle.  Ezen  esetet  nekem  írd  meg,  hogy  én  a 
könyvecskét  neked  elküldhessem,  mert  annak  előmuta- 
tása  nélkül  csak  Windischgrücz  berezegnek  fizetik  ki, 
te  pedig  az  nem  vagy. 

3.  Ha  levonás  mellett  sem  lehetne  rögtön  felmondani, 
hanem  az  egy  hónapi  kontumácziát  okvetlen  ki  kell 
állni,  akkor  mondd  fel  egy  hónapra,  majd  én  valakit 
megkérek  a  felvételre. 

Arany  levelczéso.  I.  ^^ 

4.  Ha  nincs  ott  a  takarékpénztár,  járj  végire, 
hol  van. 

Isten  veled  édesem,  a  viszontlátjisig  btod 

Arany  János. 

Boríték:  Petőfi  Sándornak  barátilag.  Debreczen.  Szíuház-utcza 
2555.  sz. 

1^ 

[71.]  SzALONTA,  jauuúr  26.   1849. 

Kedves  komámasszony !  Nem  tudom  illő-e  vagy  sem 
kegyedhez  levelet  intéznem,  de  azt  érzem,  hogy  a  vi- 
szony, mely  Sándort  és  engem  egy  idő  óta  oly  szorosan 
kapcsolt,  ily  könnyen  meg  nem  szakadhat,  azért  kérem 
türelmét  o  sorok  átolvasására. 

Sándornak  legutolsó  levelére  én  rögtön  válaszoltam 
8  megírtam  a  válaszban,  mit  és  mennyit  tehetek  jelen- 
ben kegyetekért.  Pár  nap  múlva  jöttek  Egressyék,  nőm 
Egressynének  megmondta,  hogy  maga  fog  elmenni  ke- 
gyedért, csak  tudassák,  mikor  menjen.  Értésemre  esett, 
hogy  Sándor  csak  20-ika  táján  távozott  el  Debreczenből, 
tehát  lehetetlen,  hogy  levelem,  mit  12-én  tettem  postára, 
6  Egressyék,  kik  valami  18-án  értek  oda,  őt  ott  ne 
találták  légyen,  azóta  én  várok  levelet,  de  Petőfi  Sándor 
bár  Nagy- Váradon  keresztül  utaz  Erdélybe,  engem  egy 
betűre  sem  érdemesít.  Ennek,  véleményem  szerint,  egyéb 
oka  nem  lehet,  mint  az,  hogy  talán  tőlem  nem  olyan 
levelet  várt,  talán  az  abban  említett  akadályokat,  valami 
csinos  elutasításnak  vette,  vagy  mit  is  gondoljon  az 
ember?  Hogy  rögtön  nőm  nem  mehetett,  annak  okát 
megírtam,  —  magam  beteg  valék,  házunk  tele  volt  ka- 
tonával ...  de    hát    ez    azt    teszi-e,    hogy   megszűntem 

P.  Sándorért  melegebben  érezni,  mint  valaha?  Adtam-e 
okot  neki,  hogy  rólam  ilyes  ezudarságot  feltegyen?  Ha 
adtam,  miért  nem  szűnt  meg  akkor  barátom  lenni,  ha 
nem  adtam,  miért  kétkedik  őszinteségemben?  Mert  hogy 
irántam  hűlni  kezd,  vagy  pláne  meghűlt,  arra  egyéb 
bizonyítvány  nem  kell,  mint  válaszának  elmaradása.  Ám 
legyen.  O  szőtte  a  viszonyt,  ő  eltépheti.  De  csalódik, 
ba  azt  hiszi,  hogy  e  bánása  által  engem  nyakáról  leráz- 
hat; ha  azt  hiszi,  hogy  ha  barátomnak  neveznem  nem 
szabad,  kitörli  belőlem  a  szeretetet,  melylycl  rajta  az 
:ábrándozásig  csüggök.  O  tegyen,  a  mi  neki  tetszik,  én 
-elnyelem  fájdalmamat  —  s  így  tovább  —   —  — 

Azonban,  édes  komám,  higgadt  vén'el  megolvasva, 
3,  mit  eddig  írtam,  ügy  hiszem,  hogy  mind  az  idétlen 
agyrém.  O  nem  írt  . . .  isten  tudja  mért?  én  írok  most 
8  írom  azt,  hogy  ha  kedves  komám  reméli  csekély  kö- 
rünkben magát  feltalálhatni,  írja  meg  azt  nőmnek,  ő 
azonnal  repül  kegyedet,  míg  zotdonabb  időjárás  nem 
következik,  hozzánk  elszállítni.  Ha  semmi  levelet  nem 
kap  nőm,  az,  meglehet,  kegyed  tűrhető  helyzetét  tol- 
mácsolja, de  könnyen  megfogható,  hogy  ránk  nézve  oly 
félreértésre  adna  okot,  mintha  viszonyaink  csakugyan 
megszűnő  félben  volnának. 

Isten  minden  jókkal  áldja  kegyedet,  fogadja  nőm 
<í8Ókját,  s  az  én  őszinte  tiszteletemet.  Alázatos  szolgája, 
különben  szerető  komja 

Arany  János. 


13* 

[72.]  Debbeczek,  február  14.   1849. 

Kedves  öcsém,  illetőleg  bátyám!  éls2-c  még?  én 
még  élek,  pedig  ott  jártam,  a  hol  a  halál  kézzel-lábbal 
dolgozott,  8  dőlt  belé  az  ember,  mint  a  bőgőbe  a  húszas. 
Bem  táborába  tetettem  át  magamat  s  Bem  adjutánsává 
tett,  8  csak  az  tudja,  mi  a  csata,  a  ki  Bem  oldalánál 
van,  mint  én  voltam  öt  véres  ütközetben.  Hadi  tetteim- 
ről szerényen  hallgatok,  csak  annyit  jegyzek  meg,  hogy 
hozzám  méltólag  viseltem  magamat;  ez  úgy  hiszem  elég. 
Jelenleg  mint  futár  vagyok  Debreczenben  s  egy  pár  nap 
múlva  ismét  lódulok  vissza.  Feleségemet  s  fiamat,  mikor 
Erdélybe  mentem,  hozzátok  akartam  vinni,  csak  az  utósd 
napon  határoztuk  el,  hogy  itt  maradunk  Debreczenben 
és  ez  volt  mindnyájunk  szerencséje,  mert  Szalontáig 
mind  a  ketten  elfagytak  volna.  Itt  laknak  Vörösmartiék- 
nál,  mind  a  kettő  egészséges;  feleségemtől  ne  vegyétek 
rossz  nevén,  hogy  nem  tudósított  benneteket,  szegény,  sem- 
mit sem  tudott  csinálni  bújában.  Képzelhetitek  napjait, 
melyeket  itt  töltött,  míg  én  a  csatatéren  voltam.  S  hogy 
én  nem  írtam  nektek  Erdélyből,  azon  sem  fogtok  fól- 
akadni,  ha  megmondom,  hogy  feleségemnek  is  csak  egyet- 
len egy  levelet  írhattam  az  események  rendkívüli  össze- 
tolulása  miatt.  Hogy  szeretlek  benneteket,  bizonyítja  e 
levelem,  bármily  rövid  lesz  ....  nem  gyerekség  csak  né- 
hány perczet  is  kiszakítni  időmből,  midőn  az  oly  rövid 
s  a  boldogság  szárnyain  oly  gyorsan  röpül.  Tudod,  mindig 
édes  volt  előttem  a  családi  élet,  de  soha  oly  édes,  mint  most, 
midőn  elmúlt  csaták  utíin  és  új  csaták  előtt  ölelhetem  fele- 
ségemet, fiamat.  Isten  veletek !  ölelünk,  csókolunk  benne- 
teket !  írtál- e  már  a  kercsztfiadnak  vagy  egy  verset?  írj .... 
isten  hozzád!  igaz  barátod  ^     ^      ^i , 

rETOFÍ    b ANDOR. 

^73.]  Debbbczen,  február  22.  1849, 

Kedves  komám,  rövid  de  nagy  fontosságú  lesz  leve- 
lem. Feleségemnek  minden  áron  hozzátok  kell  mennie; 
magam  szeretném  őt  Szalontára  kisérni,  de  ő  holnap 
még  nem  indulhat,  s  nekem  holnap  mennem  kell  Er- 
délybe. Ha  egy  kis  barátság  van  bennetek,  megteszitek 
ertünk,  hogy  bejöttök,  mihelyt  jöhettek  e  levelem  kézbe- 
kerülte után,  8  elviszitek  magatokkal  feleségemet  és 
gyermekemet.  Igen-igen  kérlek  erre;  hogy  Őket  aztán 
gondjaitokba  ajánljam,  az  fölösleges.  En  Bemhez  megyek 
vissza.  Tisztelünk  csókolunk  benneteket! 

A  nem  sokárai  viszontlátásig!  barátod 

Petőfi  Sándor. 

NB.  A  jóféle  bundákból  annyit  hozzatok,  ha  jöttök, 
mennyit  csak  összeszerezhettek. 

Arany  János  jegyzete:    E   levél   folytán    nőm    azonnal 

Debreczeube  sietett  s  elhozta  P.  családját :  a  nŐt,  gyermeket 

és  dajkát. 

«+> 

[74]  LrGOS,  április  21.   1849. 

Kedves  barátom,  tennap  és  tennapelőtt  a  felesé- 
gemnek írtam;  kérd  meg  őt  szépen  nem  az  én  nevem- 
ben, hanem  a  tiedben,  hogy  bocsássa  meg,  hogy  a  har- 
madnapi alkalmat  a  te  néked  való  írásra  használom ;  már 
csak  veled  is  óhajtok  szóba  állani.  De  nem  ez  a  fődolog, 
hanem  az,  hogy  elkezdtem  a  levelet  s  nem  tudom,  mit 
írjak.  Egy  pár  nap  óta  tökéletes  szélcsend  van  a  háború 
tengerén,  s  mi  ülünk  és  unatkozunk.  Be  kell  itt  várnunk 
seregünknek  egy  és  nagy  részét,  csak  miután  egyesül- 

tünk,  fogunk  ismét  verekedni,  ha  ugyan  lesz  kivel,  mert 
az  ellenség  minden  felől  infamiter  nyargal  előlünk.  Te 
Jankó,  vigyázz  egy  kicsit  azokra  az  én  kis  cnyéimrc^ 
„ne  quid  respubliea  detrimenti  capiat;"  még  azt  is  meg- 
engedem, hogy  a  nevemben  megcsókold  őket,  csak 
vigyázz  rajok,  ámbár  a  milyen  ügyefogyott  fellownak 
ismerlek,  inkább  ő  nekik  kell  reád  vigyázniok.  írtál-e 
már  verset  a  keresztliadra?  —  Dolgom  lesz,  hinak  be 
a  generálishoz,  nem  folytathatom  tovább.  Tisztelem  a 
tisztelendőket !  isten  veletek!  barátod 

Petőfi  Sándor. 
Boríték:  Arany  Jánosnak.  Arad.  Szalontán. 


[T5.]  Debbeczen,  ni;ijus  6.   1849. 

Kedves  barátom,  nekünk  innen  egyenest  Pestre 
kell  mennünk,  holnap  korán  reggel  megyünk.  Sok 
okunk  van  rá,  legfő  az,  hogy  szegény  jó  apám  meg- 
halt, 8  édes  anyámról  semmit  sem  tudok.  Rendbe  kell 
hozni  földúlt  családi  ügyeimet.  Szedjétek  össze  holmin- 
kat, 8  tartsátok  készen,  mire  visszajövünk  vagy  valakit 
küldünk.  Nem  szükség,  hogy  kérjelek  benneteket,  hogy 
legyetek  szülei  kis  fiacskámnak,  míg  ismét  szülei  kezébe 
kerül.  Körülményesebben  majd  szóval  értekezünk,  ha 
Pestre  jöttök.  Verd  a  vasat  keményen,  de  hirtelen,  ne- 
hogy elkéssél.  Tőlem  igen  kevés  telik  ügyedben,  de  a 
mennyi  telik,  azt  megteszem,  elhiheted.  Isten  veletek  l 
barátod 

Petőfi. 

Arany  János  jegyzete  1858'ból :  Petőfi  és  neje  Debre- 
czenbe,  onnan  Pestre  mentek;  a  gyermek  és  dajkája  még 
Szalontán  maradt. 

„Verd  a  vasat". .  .hivatalért  a  rainisteriumnál,  melyet 
később  (fogalmazóság)  meg  is  kaptam.  Bár  ne! 


[76.]  Pest,  május  17.   1849. 

Kedves  barátom,  oly  csapások  érnek,  melyek  meg- 
semmisítenének, ha  csupán  fiú  volnék  s  nem  férj  és  apa 
is.  Alig  egy  hete,  hogy  megtudtam  apám  halálát,  s  hol- 
nap anyámat  temetjük  el,  azt  az  anyát,  kinél  jobbat 
soha  nem  teremtett  az  isten,  s  kit  én  úgy  szerettem, 
mint  soha  anyát  nem  szeretett  senki.  Sem  apám,  sem 
anyám  többé!  s  e  két  csapás  oly  hirtelen  jött  egymás 
után . . .  Egészséges-e  fiam  ?  írd  meg  ezt  a  legelső  pos- 
tai alkalommal.  Leveledet  czímozd  a  pesti  térparancs- 
noksághoz: kerepesi  út.  Mátyás-fogadó.  —  Budát  ost- 
romolják a  mieink,  de  még  nem  vették  be.  ■ —  Őrnagyi 
lemondásomat  nem  fogadták  el;  három  hétre  szabadsá- 
got adtak;  itt  töltöm-e  azt  el  vagy  máshol?  nem  tudom, 
most  átaljában  semmit  sem  tudok.  Lovászom  csak  ma- 
radjon a  lóval  Szalontán  további  rendelkezésemig;  adj 
neki  vagy  hat  pengő  forintot.  Hát  te  végeztél-e  vala- 
mit a  ministeriumnál  ?  írd  meg  ezt  is.  En  nem  tehet- 
tem értted  semmit,  mert  azon  vettem  észre  magam, 
hogy  nagyon  kegyvesztett  ember  lettem,  a  miről  más- 
kor bővebben.  Isten  veletek!  ölelünk,  csókolunk  ben- 
neteket írj  tüstént!  barátod 

Petőfi  Sándor. 

Arany  János  jegyzete  IS-y^-M:  .Lovászom. . . *^  Bemtől 
kapott  egv  lovat,  melv  ejrv  Laszir  ü;íyclete  alatt  jó  dara- 
big nálam  volt,  rendes  álladalmi  tartá-^jn. 


[;;.]  -  SZALONTA.    inájus    23.    1S49. 

Barátom  Siindorl  Mélyen  hatott  rám  a  csapás, 
mely  most  másod izlien  s  oly  rögtön  az  előbbi  után  sújtá 
fiúi  szívedet;  annál  mélyebben,  mert  alkalmam  volt 
Debreczcnben  malLeurjeid  vázlatát  hallani,  melyeket 
ugjan  csak  te  f  gsz  nekem,  úg}',  a  mint  én  szeretem, 
elbeszélhetni. 

Fatális  dolgok,  öcsém,  fatális  dolgok  I  Az  ember 
nem  tehet  mást,  mint  elmondani  az  ^allah  kerim'^-et 
és  tűnii!  —  yjAdd  meg  a  hamvaknak,  a  mi  a  ham- 
vaké, —  azontúl  légy  férfi  I* 

Én  is  elvetem  a  koczkát,  azt  tettem,  amit  életem- 
ben eddig  soha,  jelentettem  magamat  hivatalért.  Folyó 
hó  19-én  vettem  Szemere  levelét,  fogalmazónak  nevez 
a  belügynél.  El  kellett  fogadnom.  Szalontán  semmi,  de 
semmi  kilátás  többé  a  mimlennapi  kenyérre.  Holnap  in- 
dulok Debreczenbe,  nyakamba  venni  a  nem  ismert  jár- 
mot, most  még  csak  egyedül.  Családom  nem  mozdidhat 
oly  könnyen,  nőmet  egy  időre  el  kell  hagynom.  O  itten 
cl  fog  adogatni  holmit,  s  mivel  eddigi  szállásunkhoz 
semmi  jogunk  többé,  kibérlend  valamely  szobácskát  s 
ott  megvonja  magát.  Meddig,  isten  tudja,  lehet  rövi- 
debb, lehet  hosszabb  ideig,  a  szerint,  a  mint  a  házi  és 
hazai  körülmények  alakulnak. 

Zoltán  egészséges,  mint  a  makk,  s  már  nagy  elő- 
menetelt  tett   az    enni    tanulásban,  dajkája  még  ugyan 

az,  8  különben  semmi  kifogás  ellene,  csak  hogy  nem 
akar  feleségemnek  szót  fogadni  s  a  gyenneket  enge- 
delem nélkül  el-elviszi,  o  tudja  hová.  Ezért  nőm  már 
több  ízben  dorgálta,  de  a  jó  dajka  kedélyesen  kineveti. 

Mást  azonban  nem  kapni,  tehát  tűrni  kell  neki. 

Azonban  kedves  öcsém,  egy  pár  szót,  a  legőszin- 
tébb barátsággal.  Megértetted  házi  körülményeimet,  s 
tán  ki  is  olvastad  a  fejér  sorokból,  hogy  a  szokatlan 
állapotban,  melybe  feleségemnek  kilenez  évi  csendes  és 
nyugalmas  házi  élet  után  jutnia  kell,  nem  fog  ő  ele- 
gendő lelki  nyugalommal,  de  nem  fog  elegendő  anyagi 
eszközökkel  sem  (minőek  szállás,  ház  és  cselédtartás) 
bírni  a  végre,  hogy  leggondosabb  ápolást  igénylő  kis- 
dedetekre anyai  gondot  fordíthasson,  s  e  tekintetben 
azon  felelet  terhét  hordozhassa,  mely  ily  esetben  reá 
hárul.  Az  atyai  szeretet  fog  veled  eszközt  és  módot 
találtatni,  mely  által  e  bajon  segítve  legyen. 

Mi  a  gyermeknek  nálunk  maradásáról  az  előtt  is 
szólottunk  édes  nőddel,  de  mindig  kivételt  tettem  azon 
esetre,  ha  nekem  Szalontát  el  kellene  hagynom,  mert 
akkor  egy  család  körülményeinek  teljes  megváltozása 
sokkal  nagyobb  erkölcsi  és  anyagi  teher,  hogy  sem  a 
mellett  még  ily  lélekismeretes  felelőséget  elviselhetne  az 
^mber. 

Es  végre  lovászod?  írásbeli  rendeletedet  nem  mu- 
tathattam neki.  Nagy  nehezen  tartóztattam  egy  darabig 
szóval;  2,  3—4  nap  a  major  úr  még  sem  jő.  Nem 
lehetett  megtartani  szóval.  Vártam  leveledet,  nem  jött. 
Végre  kitört:  „ő  huszár,  őt  nem  azért  teremtette  az 
isten,  hogy  egy  döggel  Szalontán  vesztegeljen."  Nem 
volt  mit  tennem,  szavamnak  nem  hitt.  Elbocsátottam, 
utasítván  a  debreczeni  térparancsnoksághoz.  Az  óta  nem 

tudom  hol  van.     A  lovat  sem   hagyta  cl,    az  ő  rá  van 
bízva,  úgy  mond,  hogy  vigye  Debreczenbe. 

Újságul  írhatom  a  muszka  háborút,  s  a  franczia 
interventiót  a  római  köztársaság  ellen.  Megértük,  hogy 
mi  legyünk  legszabadelvűebb  nép  Európában. 

Isten  áldjon  meg,  édes  Sándorom.  Nőmet  egy  pár 
hét  alatt  még  talán  a  szokott  szálláson  találod,  azontúl 
nem  tudom  hol?  „Vcteres  migrate  coloni." 

Ölellek  ezerszer.  Őszinte  barátod 

Arany  János. 

Boríték:  Petőfi  Sándornak  Pesten.  Térparancsnokság,  kerepesi 
út  Mátyás  fogadó.  (A  hely  és  lakczim  idegen  kézzel  át  van  húzva 
8  oda  írva :  Ungarischen  Platz-Commando  in  Pesten.  Budán.  A  „Buda* 
isme't  át  van  húzva.) 


[78.]  SZALONTA,  ffiájus  27.    1849. 

Kedves'  barátom.  Itt  vagyok  ismét  Szalontán  s  egy 
pár  nap  alatt  ismét  Pesten  leszek  „czakonpak."  Szállá- 
som a  kerepesi  úton  a  Marczibányi-házban  a  magyar 
színház  közelében  lesz.  Ott  lakik  Egressy  Gábor  is.  O 
öt  szobát  vett  ki,  de  neki  csak  háromra  van  szüksége^ 
abból  kiad  kettőt  (konyha  is  van  hozzá),  ezt  a  kettőt 
mi  nektek  szántuk.  Komámasszonynyal  szóltam  e  felől, 
de  ő  nem  akar  bele  avatkozni,  rád  bizza.  Ha  jónak 
látod,  írj  tüstént  Egressynek,  hogy  megtartod.  Csak 
annyit  mondhatok  felőle,  hogy  olcsóbb  szállást  egész 
Pesten  nem  fogsz  kapni,  jó  helyen  is  fekszik.  De  — 
ha  meg  akarod  tartani  —  írj  tüstént  Egressynek,  nehogy 
elkapják.  —  Ide  mellékelt  lemondásomat  add  be  a  had- 
ügy ministeriumnak,  s  mondd  meg  Korponai  alezredesnek^ 
hogy  lemondásom  írásbeli  elfogadását  s  érdemjelem  ok- 

levelét  te  neked  adja  át :  te  aztán  majd  felhozod  Pestre.  — 
Eredj  el  Szentpáli  térparancsnokhoz,  s  kérd  meg  őt  igen 
szépen  a  nevemben,  hogy  lovamat  adja  el  árverés  útján. 
Légy  jelen  te  is  az  árverésen,  s  megmondhatod  a  ve- 
vőknek, hogy  az  a  ló  Bem  csatalova  volt,  ő  adta  Petőfi- 
nek s  Petőfi  most  eladja,  hogy  árán  kenyeret  vegyen 
magának!  A  pénzt  vedd  át  s  hozd  föl  Pestre.  —  Tedd 
meg  ezeket  a  szívességeket,  édes  barátom,  ha  egy  kis 
fáradságodba  kerül  is;  nagy  jót  fogsz  velem  tenni.  Ha 
elvégezted,  írd  meg  nekem  Pestre  az  eredményt.  Leveled 
átadandó  lesz  Pesten  Egressy  Gábornál  a  fölebb  említett 
házban.     Isten  veled!   ölel  barátod 

Petőfi  Sándor. 

Arany  János  jegyzete  1858'hól:  „Szalonta. . ."  Petőfi 
Szalontáról  ír  nekem,  mert  én  már  Debrcczenben  voltam, 
mint  miuisteri  hivatalnok,  do  családom  Szalontán  maradt, 
Petőfi  gyermeke  is,  kiért  most  Szalootára  meut.  Az  Egressy- 
féle  szállást  —  midőn  Pestre  mentem,  nem  találtam  elég 
tágasnak  családom  számára;  másutt  fogadtam  tehát  (Uri 
ntcza  Horváth  ház,  de  nem  az  Edmund-féle)  hol  Garay  i& 
lakott.  Egyébiránt  én  a  minísterinmmal  Pestre  mentem 
ugyan,  do  családom  mind  Szalontán  maradt,  mert  nem  akar- 
tam kitenni  a  mind  inkább  bonyolódó  állapotnak.  Innen, 
a  kivett  szállást  cl  se  foglaltam,  hanem  Garay  barátom 
szívességéből  az  Ő  lakásán  bírtam  egy  szobát.  Azon  hírre, 
hogy  az  orosz  Debreczennél  van,  családom  miatt  aggódva, 
(júl.  1.)  Szalontára  siettem,  miután  erre,  illető  főnökömtől  en- 
gedélyt eszközlöttem.  Nem  is  mentem  többé  vissza.  Mikor 
a  belttgyministerium  Váradra  tétetett  át,  berándultam  én 
is,  8  ott  voltam  vagy  két  nap,  de  következett  a  Nagy-Sándor 
csatavesztése  Debreczennél:  az  egész  Várad  futni  indult,  s 
én  is  visszavonultam  Szalontára.  Petőfit  Pesten  láttam  utolszor. 

[79]  IVÍEZÖ -Bérén Y,  júliiis  11.   1849. 

Kedves  barátom,  az  napon,  melyre  hirdettük  a  nép- 
gyűlést, a  melyre  fölloTalt  volt  bennünket  Kossuth,  hogy 
fanatizáljuk  a  pesti  népet  a  fSváros  környékén  vívandó 
véres,  elhatározó,  utolsó  leheletünkig  tartó  csatára,  hol 
Kossuth  maga  is  jelen  lesz,  s  ha  kell,  meghal  Pest 
romjai  alatt  stb.  mint  ő  maga  monda:  ugyan  az  napon 
adta  tudtára  a  kormány  a  fővárosi  népnek  —  hegedű 
szóban  persze  —  hogy  eszeágában  sincs  Pest  környékén 
harczolni  még  kevésbbé  ott  hagyni  becses  fogát,  hanem 
az  első  bokor  zörrenésére  el  fog  eblábolni  világtalan 
világig,  hol  Árpád  óta  nem  volt  ellenség,  s  hol  haza- 
mentő irhája  nagyobb  biztosságban  lehet.  Én  ezen  ko- 
miszságra  teljes  erőm  és  tehetségem  szerint  dühbe  jővén, 
s  megemlékezvén  még  clőbbeni  sebeimről  is,  kaptam 
magamat,  fölszedtem  sátorfámat  s  másnap  családommal 
együtt  ide  e  békési  magányba  bujdokoltam  azon  óhaj- 
tással, vajha  soha  többé  a  nyilvános  életnek  még  csak 
küszöbére  se  kényszerítene  sorsom ;  s  most  itt  vagyunk, 
s  a  mely  perczekben  végkép  felejtem,  hogy  hazám  is 
van,  tökéletesen  boldog  vagyok.  Hát  ti  mit  csináltok, 
hogy  vagytok?  add  tudtomra,  valamint  azokat  is,  amik 
nz  utóbbi  időkben  a  világon  és  Magyarországban  tör- 
téntek, inert  én,  mióta  Pestet  elhagytam,  semmit  sem 
tudok.  Te  még  is  csak  közelebb  állasz  az  események- 
hez vagy  legalább  a  hírekhez.  írj  mielőbb.  Az  utolsó 
posták  ide  Gyula  és  Csaba.  Isten  veletek,  ölelünk  ben- 
neteket! barátod  p^^^j  S^^.^^j^^ 

Arany  János  jegyzete  ISőS-hól:  ....  „népgyűlést."  — 
Pesten  laktomban  egy  nap  hozzám  jő  Petőfi,  hogy  hivat  Kos- 
suth. Petőfi,  én,  Egressy,  Vas  Gereben  8  mások  megjelentek. 

(Akkor  láttam  Kossuthot  először,  legalább  oly  közelről, 
hogy  kényelmesen  vizsgálhattam  vonásait.)  K.  egy  mondókát 
tartott,  hogy  a  haza  veszélyben  van,  a  népet  fanatizálni  kell 
keresztes  hadra  stb.  Mi  eljöttünk,  de  nem  vettem  észre, 
hogy  valamelyflnk  valami  nagy  dolgot  tett  volna  és  én  már 
útban  voltam  családomhoz,  talán  másnap  indultam  is. 

Mező-Berény  az  Orlay-Petrics  szülőinek  lakhelye,  kik- 
kel Petőfi  rokonságban  volt. 

És  ez  hozzám  utolsó  levele  Petőfinek.  Mező  Berényből 
Váradra,  s  onnan  Erdélybe  ment,  hogy  Bemhez  csatlakoz- 
zék ;  de  útját  nem  Szalontának,  hanem  Ugi*ának  vette,  mely 
falu  attól  oldalvást  esik..  Ott  a  papnál  volt  szállva,  s  a  pap 
néhány  sorban  megírta  nekünk,  az  Ő  megbízásából,  hogy 
köszönt,  és  hogy  megy  Erdélybe.  Ez  volt  utolsó  izenete. 
Miért  nem  jött  Szalontára  ?  mert  Berényből  Váradra  egyene- 
sebb amúgy,  s  ő  sictett  —  meghalni! 

UI. 
HAT  LEVÉL  TOMPA  MIHÁLYTÓL. 

(1847—1848.) 

Beje,  június  14.  1847. 


Isten  áldjon  meg,  édes  barátom  1  Tökéletes  igaza 
Tolt  Petőfinek,  minden  teketória  és  ezeremónia  nélkül 
kellett  volna  hozzám  berontanod,  minden  kopogtatás 
nélkül.  No  de  sebaj !  én  kezdem  el,  s  mindegyre  megy 
a  dolog. 

Pesten  karöltve  sétálgatván  Sándorral:  egyikünk 
szólt:  tudod-e,  ki  hiányzik  közülünk?  A  másik  felelt: 
Arany  Jancsi!  Es  igazunk  volt;  hiányzottal  közülünk 
épen  úgy,  mint  én  közületek  most,  midőn  együtt  valátok. 
És  ha  csak  mindhárman  együtt  nem  leszünk:  hiányos 
lesz  a  társaság. 

Szeressük  egymást,  édes  barátom! 

En  református  pap  vagyok ;  csendes  és  zajtalan  éltem 
folyama;  nincs  semmi  fény,  máz  és  ragyogvány  állá- 
somon; s  „én  ezt  nem  fájlalom"  Kazinczyval.  Bibliámnak 
és  lantomnak  élek,  s  valahányszor  szép  ének  íiti  meg 
füleimet,  magamét  elvetem  s  más  hárfáját  hallgatom.  — 
Örömmel  hallgattam  a  ToLDi-ról  is  a  hírt,  magát  még  ő 
Miklósságát  nem  láttam,  még  is  igen  igen  ürülök  neki. 
Barátom !  én  azt  tartom :  akárki  írja,  csak  legyen ;  csak 
az  irodalom  emelkedjék!  S  igazam  van!  Tudom,  hogy 
Toldid  felette  jó,  mert  Arany  Jánost  nem  dicsőítették 
volna  ezek  a  jó  urak  úgy,  ha  tökéletesen  meg  nem  ér- 
demlené, írj,  írj,  édes  barátom!  többet  sokat  ilyet, 
hogy  áldjon  meg  a  lant  és  a  nemzet  istene! 

Nagyon  megörvendeztetett  leveled,  s  lelkemre  mon- 
dom, ha  még  néhány  napig  nem  írsz:  enyémet  fogod  kapni. 

Tehát  Sándorunk. szeren  csévél,  vagy  legalább  remény- 
nyel járt  Szathmárban?  Ezen  örülök!  Elmegyek,  bará- 
tom! akkor  el!  Te  és  Jókai  vőfények  lesztek,  én  a 
pap;  nem  dicső  dolog  lenne-e  ez? 

Bizony,  bizony  czudar  dolog  ez  a  negyven  mért- 
föld! és  kivált  ha  az  ember  nem  „szabad"!  mert  hiszen 
még  ez  a  tér  Szemere  Pállal  „csak  egy  arasz  sem  lenne 
lelkünknek;"  de  a  szabadság!  Úgy  látom,  barátom, 
mindketten  ennek  vagyunk  nagy  híjával;  s  én  még  a 
pénznek  is!  Engem  nem  áll  a  király  kép,  mint  én  sem 
állhatom  azt.  Hanem  ez  csak  gyerekség !  Azért  látjuk, 
látnunk  kell  egymást! 

Sándor  már  nincs  ott.  Legalább  sorai  azt  mutat- 
ják, hogy  mikorra  ez  a  levél  néhány  kehes  póstaló 
kegyes  grácziájából  hozzád  jut:  ő  már  az  óperencziás 
tengeren  is  túl  lesz! 

Most  már  többet  nem  írok;  vigyék  meg  őszinte 
meleg  kézszorításomat  és  barátságomat  neked  e  sorok, 
melyért  te  is  küldd  a  tiédet  cserébe ;  és  szeressük  egy- 
mást igazán!  Isten  veled!  isten  veled!  igaz  barátod 

Tompa  MmÁLv. 

[81.]  Beje,  augusztus  1.  1847. 

Édes  lelkem  Jánosom !  Petőfi  felkért  az  ÉLETKÉPEK-hez 
jövőre,  nem  is  vonakodtam;  annyi  okvetlen  igaz,  hogy 
Jókainak  dolgozni  fogok.  De  hogy  Imrének  is  nem 
küldök-e  azért  hébe-hóba  egy-két  verset,  még  bizonyo- 
san nem  tudom;  bonyolódott  viszonyaim  vannak  Im- 
rével, annak  kifej  lésétől  függ  az  utolsó. 

En  nem  bálványozom  a  pénzt,  de  bőségben  nem 
vagyok,  s  gyakran  igen  nagy  szükségem  van  rá.  Ezt 
értheted,  midőn  tudod,  hogy  szegény  kálvinista  pap  va- 
gyok, és  mindenek  felett  új  gazdal  Ha  én  kizárólagosan 
Jókainak  írok,  keresek  minden  hóban  7  frt  30  krt,  s 
mi  az?  Többet  nem  szerezhetek,  pedig  hatszor  annyira 
is  szükségem  volna  gyakran.  Micsoda  jellemtelenség 
volna  abban:  mindkettőnek  írni?  Semmi!  Becsületes 
keresetmódi  Azonban  a  dolog  bővebb  fejleménye  mutatja 
meg  a  dolgot.  Barátom!  fájdalmasan  fogod  megös- 
merni  majd,  hogy  az  irodalomban  vásáron  vagyunk; 
fájdalom,  hogy  így  van,  de  nincs  máskép;  egyébaránt 
engem  adott  szavam  határoz  mindig,  azt  megtörni  nem 

szoktam,  nem  tudom. 

Tompa  Mihály, 

[82.]  Beje,  október  28.  1847. 

Kedves  barátom !  Egy  kissé  tovább  húzódott  válaszo- 
lásom, mint  akartam,  azonban  azt  hiszem,  még  most  sem 
késő.  Lásd,  megvert  engem  az  Isten!  Eddig  csak  azt 
tudtam,  hogy  nem  jó  a  tűzzel,  meg  a  szerelemmel  ját- 
szani, de  most  már  látom,  hogy  a  költészettel  sem  jó; 
addig  irkáltam-firkáltam,  hogy  beteg  vagyok,  hogy  csak- 
ugyan nekem  jött  egy  fene  nyavalya,  s  néhány  nap  óta 
szoba-  és  ágyörző  vagyok. 

Petőfiről  egy  betűt  sem  tudok.  Nem  ír,  haragszik; 
pedig,  biz  isten,  nincs  oka.  Én  Ígértem,  hogy  az 
ÉLETKÉPEK-be  is  dolgozom,  szavamat  meg  is  tartom ;  s  van 
e  panaszuk?  Lásd  Jancsikám!  én  elég  verset  csinálok, 
a  milyet  olyat ;  ha  az  ÉLEXKÉPEK-nek  kizárólagos  dolgozó 
társa  leszek,  minden  hónapban  egy  verset  adhatok  csak ; 
nem  nyügözése-e  ez  a  szabadságnak?  aztán  én  adós- 
ságba vagyok  sülyedve,  minden  szabados  eszközt  hasz- 
nálnom kell,  hogy  pénzem  legyen,  miért  hát  ez  a  kap- 
czáskodás?  Add  az  ördögnek  kis  ujjadat:  egészen  elkap. 
—  En  kizárólagos  embere  vagyok  Imrének,  és  ha  akarom 
maradok ;  de  én  fél  énemet  az  ELETKfcpEK-nek  adom,  s 
ők  nem  elégszenek  meg  vele,  hanem  egészen  kivannak. 
En  írok  mindenüvé,  csak  a  HoNDERÜ-bc  nem.  Tapasztalat 
mondja  ezt,  és  tanított  meg,  hogy  ne  kizárólagoskodjam. 
Aztán  elvégre  is,  a  mit  ígértem,  megtartom,  szószegő 
nem  vagyok,  mi  kell  tovább? 

Kérlek,  Petőfiről  írj  nekem  sokat,  mint  van?  Sokkal 
kevélyebb  vagyok,  minthogy  ezt  most,  haragván  reám  — 
ő  tőle  kérdezzem ;  de  sokkal  jobban  szeretem  őt,  mint  sorsa 
iránt  közönyös  lehessek,  tehát  írj  nekem  a  gazemberről  t 
Őszinte  barátod  rn  nr     . 

lOMPA    MmALY. 

Arany  levelezése.  I.  14^ 

[83.]  Beje,  dcczember   1.   1847. 

Kedves  Jancsim !  Legelőször  is  azon  balhiedelemből 
rántalak  ki,  hogy  én  haragszom.  Mentsen  isten! 

Nem  haragszom,  és  nem  haraghatom  pedig,  mert: 
soha  sem  mondtam  én  neked,  hogy  Petőfivel  ne  közöld, 
a  mit  én  neked  írok,  és  ezt  szégyen  is  volna  mondanom. 
De  nem  írtam,  nem  írhattam  neki,  mert  szédelegvén  e 
széles  világon :  Szathmárban,  Biharban,  Erdélyben,  nem 
tudom  hova  utasítani  levelemet,  s  ő,  a  gyönyörű  madár, 
meg  nem  írta:  itt  lesz  megállapodásom  stb*  Most  már 
tudom,  hogy  Pesten  van,  de  hol  lakik?  Azért,  hogy  ő 
Petőfi,  ne  gondolja,  hogy  az  ostoba  német  levélhordó 
tudja  lakását  és  ösmeri  őt,  ha  fel  nem  teszszük  a  Nró-t. 
Végezetre  pedig,  nem  bánom,  hogy  nem  írtam,  tudom, 
hogy  az  utolsó  időben  úgy  tele  volt  lelke  boldogsággal, 
hogy  a  barátság  beszéde  tökéletesen  mellőzhető  vala 
részéről.  Csak  ő  írna  már  nekem  pár  sort  Pestről,  én 
is  mindjárt  hasonlót  művelnék,  —  de  haragunni?  ettől 
sohsem  voltam  távolabb,  mint  most. 

Boldogságuknak  lelkemből  örülök ;  adja  Isten,  hogy 
évekre  nyúljanak  a  mézes  hetek!  Ugy  látom  neje  írá- 
saiból, hogy  mély  érzelmű  derék  hölgy,  te  is  mondod; 
megérdemlőitek  egymást!  De  bezzeg  én,  —  mert  illendő 
dolog  itt  magamról  is  megemlékezni  —  én  hol  kapok 
magamnak  valami  féle  asszonyi  állatot.  Képzelhetetlen 
nehezen  megy  nekem  ez  a  nősülés,  sem  szerelmes  nem 
tudok  lenni,  sem  nem  bízom  a  tisztelt  nőnemben;  kik 
pedig  Schiller  úr  szerint  „égi  rózsákon  jőnek  a  földi 
életbe.'' 

Hanem  hogy  még  egyszer  Petőfire  térjek,  nem  igen 
tartja    a   dominus   a    mit   ír;   azt    mondja    ugyanis,    a 

HAzÁNK-ban :  ne  nyalj uk-faljuk  egymást  más  előtt,  mert 
az  igen  czudar  dolog,  te  pedig  azt  irod,  hogy  rettentő 
csókolóznak;  no  de  ha  téged  és  a  tieidet  nem  tartják 
ínás-nakf  azaz  idegennek,  ez  szép  tőlök. 

En  pedig  még  most  is  azt  mondom:  hogy  nem 
kizárólagosságra  adtam  szavamat.  Azonban  erről  már 
annyit  beszéltünk,  hogy  „elég,  talán  sok  is"  (Vahot  S.) 

Egy  Szécsi  Máriát  én  is  írtam,  de  minthogy  a  pályá- 
zásra „dicsérő"  kell,  ez  köttetett  ki  világosan,  az  enyém 
pedig  inkább  „lehordó",  nem  küldtem  fel.  És  ugyan 
szűken  írtak,  három  pályairat!  Boldog  lesz  valami  pat- 
varista,  vagy  diákember!  Az  én  Máriám  is  valami 
50—60  strófa;  középszerű  história,  jó  lesz  valamelyik 
lapba. 

Hallom,  vagy  inkább  olvasom,  hogy  népies  dolgot 
írsz;  én  most  tündéries  ostobasággal  vesződöm,  s  már 
úgy  bele  szoktam,  hogy  szinte  rosszul  esik  lencsét  enni. 
Mikor  az  Ezer  egy  éjszakát  olvasni  kezdi  az  ember, 
rettentőn  csodálkozik  az  iszonyú  nagyságú  gyémántokon, 
később  azonban  úgy  hozzá  szokik,  hogy  gyémánt-ökör 
kifejezés  sem  hat  rá.  Vagy  ha  a  Karthausit  olvassa  az 
^mber,  fél  könyvön  majd  megszakad  a  szive,  azután 
kutyába  sem  veszi.  így  vagyok  a  tündéri  dolgokkal, 
belecsömöröltcra . 

Mit  írjak  én  még  neked,  aranyos  Jánosom?  Hisz 
annyira  az  eszme  világában,  s  oly  légies  testtel  van  még 
barátságunk,*)  hogy  környezetemről,  apróbb  körülmé- 
nyeimről mit  sem  írhatok.  Lásd,  ha  láttuk  volna  már 
egymást,  te  azt  kérdenéd:  megy-e  még.  a  hajad?  En 
-azt  felelném:  megy  bizony,  barátom,   szinte  kopasz  va- 


*)  Csak  1852-ben  látták  először  egymást. 

14* 

gyok  már !  Hanem  hiszen  majd  jő  egy  nagy  nap,  melyen 
—  a  sirok  zárai  felpattannak?  —  óh  nem!.,  hanem  mi 
egymás  karjaiba  dőlünk,  —  addig  pedig  isten  veled; 
csókollak  téged  és  kedves  tieidet,  a  komámasszony t^ 
mindnyájotokat!  Isten  veled,  igaz  barátod 

Tompa. 
ii» 

[81.]  Beje,  febniár  7.  1848. 

Édes  barátom !  Jól  megvárakoztattál  válaszoddal  az. 
igaz,  hanem  mégis  megbékélek  veled,  minthogy  jó  hosszú, 
levéllel  örvendeztettél  meg.  Soraid  végén  lehetetlen  vált 
fájdalmasan  el  nem  csodálkoznom,  s  engedd  meg,  hogy 
most  csak  erre  válaszoljak,  máskorra  hagyván  a  többit. 

írod :  hogy  Petőfit  rossz  embereim  környezik ;  meg- 
lehet, sőt  bizonyos.  Bizonyos  az  alacsony  rágalmakból^ 
melyek  rám  fogatnak,  melyekről  lelkem  és  ajkam  mit  sem 
tud ;  ne  gondold  barátom,  hogy  igen  fogom  magamat  mosni,, 
nem  engedi  ezt  egy  bizonyos  fájdalmas  büszkeség :  hogy 
én,  ki  Petőfiről  ezerszer  elmondom  azt,  hogy  még  ilyen 
magyar  költő  nem  született,  abból  mossam  magamat,, 
hogy  én  biz  őtet  nem  becsmérlem.  Az  élet  és  világ^ 
ez  alacsonyságát  megszoktam,  százszor  hallottam  már 
rám  fogatni  azt,  mikor  ingyen  sem  álmodtam.  Ez  nekem 
nem  újság!  Hanem,  hogy  Petőfi  ezt  hiszi:  az  már  újság. 

Fejébe  verte  valaki,  hogy  én  futtatyii  akarok  vele^ 
Nem  értem!  én  futni  akarok  magam,  futtatni  senkiveL 
Azonban,  ha  azon  igyekezet,  hogy  mindig  jobbat  és 
tökéletesebbet  akarok  adni,  ha  azon  gyönyörű  dolgok- 
hoz, miket  Petőfi  írt,  hasonlót  igyekezem  csinálni,  fut- 
tatás: úgy  igen  is  futtatok  nem  csak   Petőfivel,  hanem 

mindazokkal,  kiknek  csak  egyetlen  versét  is  szépnek 
láttam  életemben.  Már  magát  ezen  futtatás  eszméjét 
aljasság  csinálta  és  gazság  ragasztotta  reám. 

Megmondom  én  mi  a  futtatás :  Sárossy  Kirr  művész 
czímű  darabját  felolvasván  valahol,  ezt  veté  utána:  ezzel 
majd  leütünk  néhány  Petőfit!  Ez  ,a  futtatás.  Én  ehhez 
nem  értek. 

Aztán  mi  baja  Petőfinek  akármiféle  futtatóval  ?  ha 
úgy  fut,  hogy  eléri  őtet,  csak  nyereség  az  egésznek,  ha 
háta  megett  marad:  csak  mosolyoghat  a  hasztalan  erő- 
ködőn. 

Ismét  mondom,  nem  magamról  szólok. 

Barátom!  Nincs  az  irodalomban  vagy  országban 
ember,  ki  Petőfi  érdemeit  a  maga  teljességében  jobban 
méltányolja,  mint  én,  és  azt  ki  is  mondja;  a  gáncsnak 
egyetlen  egy  fegyvere  sem  huzatik  ki  ellene  a  nélkül, 
hogy  én  csapás  nélkül  hagyjam;  és  lásd,  most  abból 
kell  tisztitkoznom,  hogy  én  őt  nem  becsmérlem!  nyo- 
morult, alávaló  világ! 

Midőn  Petőfi  nálam  volt,  egy  szomszéd  helyen  így 
nyilatkozott,  egy  okvetlen  általad  is  tudott  dologban: 
tartsa  szerencséjének  Kossuth,  ha  velem  egy  lapba  írhat. 
Azóta  van  harcz  és  háború  e  mondás  felett.  Barátom, 
az  ellentábort  egyedül  én  képezem  és  százszor  elmondom, 
olyan  ember,  mint  K.,  minden  ötven  évben  születhetik ; 
de  olyan,  mint  P.,  300  alatt  sem.  De  hányszor  szólok 
én  úgy  őróla,  hogy  szemébe,  pirulás  nélkül,  lehetetlen 
volna  azt  elmondanom!  És  mégis,  látod,  mi  a  jutalom! 

Ki  azt  állítja,  hogy  én  Petőfit  érdemén  alól  kis- 
sebbítem,  alacsony  rágalmazó. 

Fáj  nekem  végetlenűl,  hogy  murányi  utunk  em- 
lékéből tudhatná  Petőfi:  hogy  Szécsi  Máriát   nem  ver- 

senydühből  írtam;  liiszen  a  várban  is  mondtam  neki: 
HalJgasd  csak,  mint  fogtam  én  fel  Máriát;  s  ő  monda: 
no  nekem  ne  moridd!  Megvallom,  hogy  itt  a  Sándor 
igazságtalansága  irányomban  jobban  fáj,  mint  rágal- 
mazóim ugatása. 

Jancsi !  hát  nem  gyönyörű  helyzet-ó  ez :  ülök  falusi 
magányomban,  mit  sem  tudva  a  főváros  zajáról,  Pető- 
finek egy  hajszálát  sem  bántva,  s  egyszer  csak  azt  kell 
hallanom:  hogy  én  ezt  meg  ezt  teszem.  Bizony  gyönyörű 
állapot ! 

En  nem  vagyok  erkölcsi  rabja  senkinek :  Petőfivel 
magával  Muránytól  majd  Bejéig  vitáztam  János  Vitéze 
felett  meggyőződésem  szerint;  kimondtam  eddig  is,  és  ki 
is  fogom  nemcsak  Petőfi,  de  a  szűz  Mária  felett  is  véle- 
ményemet Kimondtam  Sándor  egyes  helyei  felett  eddig* 
is;  de  hozzá,  mint  egészhez,  mint  Petőfihez,  mindég  ér- 
demei teljes  méltánylásával  ragaszkodtam  és  nyilatkoztam 
is  és  teszem  ezután  is  úgy,  mint  ragyogó  tehetsége  ér- 
demli, —  en-e  saját  ösztönöm  hajt,  mely  a  szépet  minden 
alakban  imádja.  Tehetek-e  én  róla,  ha  ártatlanul  ügy 
összemaratom ! ! 

Mit  mondtam,  mit  nem  mondtam  Szécsi  Máriája  felől, 
nem  tudom :  oly  csekélység  volt,  hogy  már  nem  is  emlé- 
kezem rá ;  de  ha  nem  szerettem  volna  is,  istenem !  van-e 
joga  azért  Petőfinek  neheztelni? 

Tudom  én,  hol  fekszik  a  nyúl:  ama  gyönyörű  do- 
minussal  egyes  dolgok  felett  válthattam  szót,  s  ő  átvivé 
beszédemet  az  egész  Petőfire;  de  van-e  orvosság  ily 
nyomorú  fráter  ellen?  ki  Petőfinek  szemébe  hízeleg, 
háta  megett  pedig  orrfintorgatva  beszél  róla. 

De  sokat  is  fecsegek  e  tárgyról,  mert  fáj,  hogy 
minden  ok  és  alap  nélkül  huzatom  e  gyalázatosságba. 

Én  alkalmasint  írok  Sándornak,  mint  előtted,  úgy 
előtte  is,  határozottan  risszautasitok  minden  aljas  rágal- 
mat, majd  meglátom,  mit  mond  rá  Sándor.  Bizony  ő 
lesz  oka,  La  vége  lesz  köztünk  mindennek:  mert  isten 
úgy  segél jeUy  tökéletesen  ártatlan  vagyok! 

Mi  is  volna  az,  barátom,  ha  Tompa  Petőfit  méltá- 
nyolni nem  tudná,  vagy  róla  becstelenítve  szólna?  Oh 
én  egy  kissé  más  embernek  érzem  és  tartom  magam, 
mint  sem  ily  nyomorúság  lelkemhez  férne.  De  továbbá 
mondd  meg  azt  is  mi:  midőn  Petőfi  aljas  rágalmakat 
enged  fejébe  veretni? 

Hanem  már  most  az  Isten  áldjon  meg,  én  hiszem, 
hogy  te  hitelt  adsz  szavaimnak ;  a  mivel  barátságunknak 
tartozom,  azt  Petőfi  irányában  is  megteszem:  tőle  fog 
függni  a  többi. 

Isten  veled.  Szerető  barátod  Tompa. 

Bortíték:  Arany  Jánosnak  barátilag.  —  Debreczen.  Nagy- 
várad. Szalontán. 


-tja  — 


[85.]  Beje,  márczius  2.   1848. 

Kedves  Jánosom !  Midőn  leveledet  kaptam,  és  meleg 
ölelésedet:  ^hócsillagok  röpkedtek  a  fagyos  légben;" 
most  pedig  megúszhatlan  sár  hasal  utainkra,  havunk 
elolvadt,  vizünk  megjött.  Nem  gondolod  úgy-e,  mi  az 
istennyila  következmény  sül  ki  ez  előzményből?  Hát 
csak  az:  hogy  hó  után  sár,  sár  után  poros  út  lesz,  a 
tavasz  „hozzánk  lengvén"  (Sulyánszky)  és  én  április 
10-ke  körűi  Pesten  leszek.  Ertesze  engem,  Jánoska? 
líem  dicső   dolog  lenne   akkor  neked  is  ott  lenni!    ha 


Digitized  by  VjOOQ  IC 


212  ELSŐ  IDŐSZAK. 


már  szerető  lelkünk  öleli  egymást,  karjaink  is  tegyék 
azt.  Hogy  ne  csak  „hitünk,  de  testünk  szemeivel"  is 
egymásra  pillanthassunk.  Azonban  én  Pesten  meg  nem 
állapodom.  Hova  megyek?  meglátod  alább. 

Igazad  van,  édes  barátom,  midőn  el  nem  tudod 
gondolni  mit  csinálok  én  magamban  füstös  szobámban? 
Én  magam  is  alig  tudnám  ezt  megmondani  neked.  Sö- 
tét fekete  gondolatokkal  vesződöm.  Társalgásom  ugyan 
lehetne  a  vidéken  és  faluban  ha  akarnám;  de  nekem 
nem  kell;  saját  tűzhelyünk  boldogsága  az  csak,  mit 
igazán  boldogságnak  lehet(ne)  nevezni.  Amaz  csak 
elszóródást  ad;  vedd  hozzá  még,  hogy  szüntelen  beteg, 
vagy  legalább  beteges  vagyok. 

Anyám  szegény,  nyugodjék !  igen  korán  elhalt  asz- 
kórban,  oly  korán,  hogy  én,  első  szülötte,  nem  ösmertem; 
csak  homályos  álomszerű  sejtelem  az,  mit  róla  lelkem 
bír,  és  nem  több ;  még  azt  sem  tudom,  valóságból  van-e, 
vagy  csak  a  leírásokból,  melyeket  gyermek-koromban 
hallék,  maradt  meg.  Nekem  is  e  gyönyörű  betegségre 
van  hajlamom.  Köhögök,  vért  köpök,  lankadtság  és 
életútálat  lep  meg.  Ne  gondold,  hogy  ez  a  német 
„Weltschtnerz^  bennem,  én  útálom  a  nyegléskedést,  de, 
isten  úgyse,  komolyan  kezdtem  már  agyonlövésről  gon- 
dolkodni. Es  én  ezt  nem  tartom  semmi  nagy  dolognak : 
a  mi  nem  tetszik,  eldobjuk  magunktól.  Ezért  nősülni 
nem  merek.  Vedd  hozzá  még,  hogy  az  emberekben 
ezerszer  csalatkoztam.  Tiszti  társaim,  mivel  hogy  én 
sem  tanító,  sem  káplán  nem  voltam,  hanem  egyszerre 
pappá  lettem,  egytől  egyig  dühös  ellenségeim.  Nekem 
van  erőm  ezekkel  küzdeni,  de  mégis  bántalmuk  rossz 
vért  csinál.  Lásd  csak  legközelebb  is:  írsz  nekem,  hogy 
Petőfi    szuszog  rám;    én   érezvén,   hogy    ezt  ok  nélkül 

teszi,  írok  neki,  —  mert  csúszni  senki  után  nem  szoktam, 
de  a  mit  humanitás  és  barátság  követelnek,  mindig 
megteszem-,  —  írok,  mondom,  neki,  fájdalmasan  említvén, 
l^ogy  ilyesmit  rólam  feltesz;  íme  itt  van  válasza:  „Hát 
te  azt  gondolod,  hogy  én  haragszom  vagy  csak  nehez- 
telek is  rád?    ne  kapkodj  ilyen    magasan    a    levegőbe, 

mert  megfájúl  a  vékonyod "  nem  eommentálgatom 

e  szavakat.  Te  se  tégy  erről  többé  előtte  említést,  hadd 
aludjék  el  az  egész  nyomorult  pletyka-história. 

Tehát  nem  állapodom  meg  Pesten ;  gyógyülni,  vagy 
legalább  enyhülni,  elszóródni  akarok;  pár  hónapra  el- 
megyek Gröfenbergbe,  e  szerint,  édes  Jánoskám,  meg- 
lehet, hogy  sokáig  nem  írok  neked,  ezért  is  dicső  dolog 
lenne  Pesten  találkoznunk!  Vess  számot  magaddal,  és 
rándulj  fel,  ha  lehet,  Pestre!  Kedvedért  mulatnék  ott 
pár  napot,  és  —  és  bizony  boldog  lennék  veled  az 
alatt. 

En  jelenleg,  mint  mondára,  a  tündérekkel  vesződöm, 
azonban  ez  nem  egészen  népies  modorban  történik, 
inkább  Horácz  metamorphosisa  szerént,  mythologiai  dol- 
gok lesznek,  néhol  emelkedettebb,  másutt  alantabb  járó 
nyelven  és  modorban.  Hogyan  fog  utoljára  is  kinézni 
az  egész:  még  magam  sem  tudom. 

Hanem  szóljunk  a  nemzeti  költészetről.  A  zász- 
lónak én  is  örömest  leszek  egy  közlegénye,  s  mindazokat, 
melyeket  szépen  és  okosan  fejtegettél  múlt  leveledben, 
szívesen  aláírom.  Azonban,  barátom,  engem,  igazság 
szerint,  csak  félig  lehet  népköltőnek  mondani.  Átnézem 
például,  a  mit  összesen  írtam,  sokkal  több  benne  mind 
nyelvre  mind  eszmére  tekintve  a  nem-népies,  mint  a 
népies,  és  látom,  hogy  ez  jövőre  is  így  marad,  mert 
belőlem  azon  melancholikus  gondolatok,  melyek  sokszor 

elfoglalják  lelkemet,  ezután  is  ilyen  nem-népiesen  fognak 
kiömölni,  s  meglehet,  hogy  e  téren  sokkal  kevesebbet 
fogok  én  adhatni,  mint  rólam  felteszed.  Legfölebb  hát 
jjNépregéim^-Tol  lehetne  így  neveztetnem,  de  azt  is,  ha 
most  írnám,  bizony  másképen  írnám,  mert  annak  nagy 
része  minden  inkább,  mint  népies.  Én  azt  igen  régen 
fájdalmasan  érzem,  hogy  a  népnek  nincs  irodalma,  ha 
csak  a  ponyva  termékeit  nem  akarjuk  így  nevezni.  S 
én  kimondom  nyíltan,  hogy  elved  enyémmel  vagy  is 
enyém  a  tiéddel  a  mondottakra  nézve  rokon  egészen,  s 
minden  hosszasabb  fejtegetés  nélkül  én  is  kimondom, 
hogy  ily  czélból  és  modorban  írni,  a  népre  hatni,  nem 
engedni  elveszni  azon  nyelvkincseket,  melyeket,  mint 
mondod  is,  csak  a  nép  nyelve  tartott  meg,  kötelességül 
nézem;  hiszen  én  más  tekintetben  is  a  nép  embere 
vagyok,  annak  növelésérc,  folvilágositására  és  boldogí- 
tására  esküdtem  fel.  Csak  mondom,  kevesebbet  ne  adjak, 
mint  gondolod. 

Nem    tudom,   hol   veszed  azt   a  gondolatot:    hogy 
Rózsa  és  Ibolyád  rosszul  fogadtatott ;  ennek  nem  a  Szemig 
lehetne  mértéke  és  valódi  bírálója,  hanem  a  nép,  mely- 
től és  melynek  írtad ;  tehát  az  eredeti  népmesék  írásától 
nincs  okod  visszaborzadni.     Meglehet-  ngyan,  hogy  úgy 
jártál,  mint  én  •,  egy  derék  asszonyom  írta  az  év  elején : 
dolgozik  ön,  az  igaz,  az  Életképek- be,  de   nincs  benne 
köszönet,    mert  holmi    Pipás  kántorokkal   kár  a  tintát 
vesztegetni.     Meglehet,    mondom,  hogy  Rózsád  is   nem 
tetszett  egy-két  szalon-dámának,  de  a  népköltőnek  ezzel 
nem  szabad  gondolni;  azért  csak  rajta,  dolgozzál  eredeti 
népmeséket,  ne  félj,   hogy  okod  lesz  megbánni.    Hogy 
a  Rózsa  ToLDi-nál  is  jobb  volna,  a  maga  nemében  ter- 
mészetesen, ezt  még  sem   hiszem,  én  inkább  szeretném 

Toldi  alá  írni  a  nevemet.  Mit  értesz  az  „eredeti  nép- 
mesék" alatt?  Azt-e,  hogy  compositiója  és  meséje  is  a 
magadé  legyen  ?  Vagy  csak  feldolgozod  a  néptől  hallot- 
takat? Ugy  gondolom,  az  elsőt  érted;  lehet  is  ezt,  mert 
ha  írunk  népdalt,  mért  ne  népmesét?  Azonban  nekem 
itt  ez  a  gondolatom  van:  meséltetni  magamnak  és  ki- 
dolgozni aztán  tisztán  népiesen.  Igaz,  hogy  a  nép  nem 
venne  újat,  de  más  köntösben  újonnan  venné,  és  meg 
lenne  még  is  a  hatás;  más  oldalról  azok,  kik  a  néppel 
érintkezésben  nincsenek,  azt  nem  ösmerik,  —  szájízt 
kapnának  költészetéhez,  megösmernék  sajátságos  gondol- 
kozás-módját, lelkét,  örömeit,  bánatát,  szokásait  stb.  s 
lenne  száz  meg  száz,  ki  rokonszenvet  érezne  iránta  és 
megszeretné.  Mert  azt  hiszem,  a  népköltészetnek  czélja 
kettős :  emelni  a  népet  fblfelé ;  édesgetni  a  nagyobbakat 
hozzá  lefelé.  Azonban  félre  a  theoriával,  írjunk,  ez  többet 
fog  tenni;  s  én,  a  mennyit  tehetek,  annak  tevésére 
örömmel  felajánlom  magamat.  Aztán  mit  gondolsz, 
nem  jó  volna-e  az  így  írott  dolgokat  együtt  adnunk  ki 
először  füzetenként?  Inkább  újjal  mutattatnék  az  irányra, 
melyet  akarunk,  mintha  lapokban,  vágy  munkáink  közt 
elszórva  lenne.  Hisz  aztán  másodszor,  összes  munkáink 
közt,  ott  lenne  különválva. 

így  beszélgetek  én  veled,  édes  barátom,  a  népkölté- 
szetről, 8  meglehet  hónapokig  sem  fogok  egy  betűt  is 
írni,  mert  Priesnitz  minden  idejét  átkozottul  lefoglalja 
az  embernek  vízivás,  fürdés,  izzadás,  járkálás  és  dolgoz- 
tatással. Es  e  tárgyban  jól  eligazodnunk  csak  szemé- 
lyes együttlét  után  lehetne;  lásd,  minden  oda  mutat, 
hogy  neked  ápril  közepére  Pestre  kellene  jönnöd ;  s  én 
várom  is,  hogy  eljősz,  azonban  ha  nem  jönnél,  utasíts 
Petőfihez  vagy  Vahot  Imréhez  pár  sort,  nekem  czímezve ; 

íizaz    írj  nekem    levelet,  mely    magad  helyett    legalább 
Pesten  várjon,  ha  nem  jönnél. 

A  mi  Szécsi  Máriát  illeti,  én  szívesen  elhiszem,  hogy 
hibás  az  ilyetén  felfogás,  mint  én  felfogtam;  tudnám 
ugyan  menteni  és  védelmezni  a  dolgot,  de  hogy  papirt 
és  időt  ne  vesztegessek,  és  igen  szerelmesnek  ne  láttassam 
lenni  Mariskámba,  inkább  hallgatok.   Igaz  barátod 

Tompa  Mihály. 

LEVÉLVÁLTÁS  TOLDY  FERENCZCZEL. 

1847—1848. 


[86.] 


p£ST,  október  1.  1847. 


Tisztelt  Jegyző  Ur!  A  Kisfaludy-Társaság  egyedül 
az  igazságnak  tett  eleget,  midőn  a  Toldi  s  egyéb  idei 
költői  pályaművek  utáni  nyereség  részét  kegyednek 
megküldeni  Latárzá.  A  szalontai  szerencsétlenség  csak 
azt  okozta,  hogy  ez  osztályrészt  előre  kivánta  kegyednek 
kezéhez  juttatni.  Méltóztassék  azért  ezen  igen  érdemlett 
kisded  összeget  minden  tartózkodás  nélkül  Szőnyi  Pál 
úrtól,  nyugtatvány  mellett,  átvenni. 

A  társaság  E^t^apjai  VII- dik  kötetének  legnagyobb 
része,  benne  az  Elveszett  Alkotmány  is,  ki  van  immár 

nyomva:  csak  a  bevezetés  van  hátra.  Novemberi  vá- 
sárra, reméi]ylem,  ez  is  megjelenhetik.  A  censura  a 
kegyed  munkájából  összesen  6  vagy  7  verset  tudott 
csak  ki.  Külön  is  próbáltunk  volna  ezzel  szerencsét,  s 
akkor  tán  cseppent  volna  ebből  is  egy  kis  nyereség, 
melyet  a  társaság  nem  késett  volna  kegyeddel  igaz- 
ságosan megosztani,  de  a  külön  kiadásra  nem  kaptunk 
ImprÍ7YUJiturL 

Több  társaim  óhajtását  nyilvánítom,  midőn  kegyedet 
felszólítom,  folytassa  az  ily  kitűnő  szerencsével  megkez- 
dett pályát:  ha  még  egy  ToLDrr  írna  kegyed:  (a  tárgy 
épen  nem  szegény),  a  K.-Tsság  bizonyosan  szívesen 
fogadná  el,  s  erejéhez  képest  meg  is  díjazná. 

Nekem  pedig  engedje  meg,  hogy  e  kérést  intézzem 
kegyedhez.  Ne  forgácsolja  el  erejét  apró  (bármi  nemű) 
költeménykékre,  hanem  fordítsa  fiatalsága  s  szép  talen- 
toma  egész  erejét  nagyobb,  vagy  egy  nagy  elbeszélő 
költemény  írására.  De  az  egészen  a  Toldi  szellemében 
legyen.  Adjon  egy  ilyenben  egy  egész  kort,  annak  minden 
társadalmi  rétegeivel  együtt.  S  a  koszorú  el  nem  marad. 

Fogadja  kegyed  becstilésem  és  szeretetem  őszinte 
nyilatkoztatását  szívesen;  s  adjon  ennek  bebizonyítha- 
tására  minél  elébb  alkalmat! 

ToLDY  Ferencz. 


[87.]  SzALONTA,  novcmber  8.  1847. 

Tekintetes  Ur !  Hogy  igen  becses  soraira  ily  későn 
válaszolok  oka  az,  mert  bár  a  levelet  ez  előtt  egy  pár 
héttel  megkaptam,  de  a  küldött  pénzt  némely  aprólékos 
akadály   miatt   csak   a  napokban    vehettem   át   Szőnyi 

Úrtól,  ennek  megtörténte  előtt  pedig  válaszolni  nem 
akartam.  Most  édes  kötelességemnek  érzem  leróni  ebbeli 
tartozásomat  s  ezennel  Icgszivesb  köszönetemet  nyil- 
vánítni  a  Tekintetes  Úr  fáradságáért. 

Az  Elveszett  Alkotmány  külön  nyomatását  magam 
sem  óhajtottam.  Sajnálom  elveszett  időmet,  melyet  ez 
elveszett  alkotmányra  vesztegettem.  S  a  eensura  igen 
kedvem  szerint  tesz,  ha  nem  6  vagy  7,  hanem  ugyan- 
annyi ezer  verset  tudott  volna  ki  belőle. 

Egyébiránt  a  Tekintetes  Úr  felszólítását  buzdító 
jutalomul  veszem  pályámon,  melyen,  ha  isten  segít  és 
istennőim  el  nem  hagynak,  haladni  ezentúl  sem  szunök 
meg. 

Ki  teljes  tisztelettel  és  bizodalommal  maradtam 
A  Tekintetes  Úrnak  alázatos  szolgája 

Arany  János. 


[88.]  SzALONTA,  február  25.   1848. 

Tekintetes  Igazgató  Úr!  Folyó  hó  13-án  kelt  hiva- 
talos leveléből  szerencsém  volt  megérteni,  hogy  a  magyar 
Szépirodalmi  Intézet  febr.  1-én  tartott  választó  ülésében 
engemet  tetemes  szótöbbséggel  tagjává  választani  kegyes- 
kedett. 

Addig  is,  míg  a  Társaság  szabályai  16.  §-a  értel- 
mében a  székfoglalás  ideje  és  módja  iránt  Tekintetes 
Igazgató  Urat  tudósíthatnám,  tehát  hivatalos  levelére 
tulajdonkép  válaszolnék ^  nem  fojthatom  el  panaszomat, 
mennyire  megkeseríti  nekem  ez  elválasztatást  némely 
szerkesztő  méltatlankodása,  ki  nem  átalja  lapjába  ínii, 
hogy  a  közönség  kegyelete  azért  hüI  (?)  a  Kisfaludy- 

Társaság    iránt,    mert    ez    olyanokat    választ    tagokul^ 

mint kipótolom :  mint  az,  a  ki  25  forintért  egy 

erősen  tömött  verset  az  ő  lapjában  írni  megszűnt!  Es 
ezt  azon  ember  mondja,  vagy  mondatja,  kinek  oktalan 
dicsérései  miatt  tavaly  annyiszor  pirulnom  kellett!  Va- 
lóban e  méltatlanság  oly  igen  fáj  nekem,  hogy  talán 
nem  annyira  adott  szavam  szentsége,  mint  a  Kisfaludy- 
Társaság  iránti  tisztelet  tart  vissza  a  leköszönéstŐl. 

Hozzá  járul  ehhez  némi  megütközés,  ne  mondjam, 
megbotránkozás,  melyet  ha  sejtelmem  nem  csal,  elvá- 
lasztatásom  híre  a  napi  irodalom  emberei  közt  általában 
okozott.  Azok,  kiket  barátimnak  hiszek,  jónak  látják 
mélyen  hallgatni  róla,  mint  oly  hibáról,  melyért  pirul- 
niok  kell;  mások,  ha  megemlítik  is,  oly  módon  teszik 
azt,  hogy  én  az  orrfintorítást  mindenüvé  oda  képzelem. 
Nem  vártam  én,  hogy  panegyrikust  írjanak  nevem  mellé, 
de  annyit  vártam,  hogy  melegen  említse  azt  meg  valaki ; 
mint  például  a  Tompa  barátomét  tavaly.  Ha  a  Kisfaludy- 
Társasiig  azzal  követett  el  pártoskodást,  hogy  engem 
elválasztott,  valamint  előbb  eszem  ágában  sem  volt  tag- 
ságra áhítozni,  úgy  most  örömest  lemondok. 

Ki  egyébiránt  a  Tekintetes  Úrnak  velem  minden 
alkalommal  éreztetett  szívességeért  ezúttal  is  köszönete- 
met nyilvánítom;  teljes  tisztelettel  maradtam 

Tekintetes  Igazgató  úrnak  alázatos  szolgája 

Arany  János. 

[89.] 


SzALONTA,  október  11.   1847. 


Tisztelt  i^ú  polgártárs!  Önnek  hozzám  intézett  becses 
költeményét  postai  rendetlenség  miatt  csak  a  napokban 
kapván  kezemhez,  addig  is,  míg  nyilvánosan  viszhan- 
goznám  abban  kitűntetett  nemes  érzését,  fogadja  ön  a 
távolban  baráti  szíves  kézszorításomat  s  köszöntésemet. 

Petőfi  Sándor  hozzám  írt  legelső  levelében  e  szavak 
állnak :  „ . . . .  a  népköltészet  az  igazi  költészet.  Le- 
gyünk rajta,  hogy  ezt  tegyük  uralkodóvá!  Ha  a  nép  ural- 
kodni fog  a  költészetben,  közel  áli  ahhoz,  hogy  a  po- 
litikában is  uralkodjék,  s  ez  a  század  föladata. ..."  Ezen 


Arany  levelezése.  I. 


15 

Óhajtásra  én  is  áment  mondtam,  de  mégsem  úgy  értet- 
tem azt,  hogy  minden  költő  tisztán  népköltő  legyen, 
mert  ilyesmi  teljesülni  soha  sem  fogna:  hanem  úgy, 
hogy  a  költészet  ne  legyen  olyan,  milyenné  az  a  legújabb 
időben  nemesült  (? !)  t.  i.  csak  egynéhány  tudósnak, 
vagy  ábrándozó  holdvilág-egyéniségnek  nagy  bajjal 
megérthető,  a  nagy  többségnek  pedig  teljesen  élvezhet- 
len,  hanem  legyen  egyszerűen  nemes,  erőteljes,  a  nép 
nyelvét  megközelítő  s  ennek  virágaival  ékes,  —  szóval 
döntessék  el  a  közfal  a  népi  és  ma  úgynevezett  fmn- 
költészet  közt,  és  legyen  a  költészet  általános,  nemzeti/ 

Ily  értelemben  vett  nemzeti  költészet  előállítása 
lenne  egyik  hatalmas  előmozdítója  nemzeti  újjá  alakulá- 
sunk nagy  művének,  s  vele  az  irodalom  is  koránsem 
hátra  felé  menne,  mint  talán  első  tekintettel  látszik; 
mert  nem  az  a  költészet  vcgczélja,  s  tökélypontja,  hogy 
a  lehető  legfensőbb  fokig  esigáztassék  nyelve,  hanem 
az,  hogy  magát  egyszerű  köntösben  is  képes  legyen 
művészileg  fejezni  ki.  Hanem  ez  úton  mindazok,  kik 
jelen  ideig  virágos  szóhalmazban  hitték  rejleni  a  valódi 
költészetet,  s  nagyszerű  bombastokkal  írták  körűi  a  ra- 
gyogó semmit,  természetesen  visszamaradnának:  de  hisz 
ez  semmit  sem  tesz,  sőt  használ ;  mert  nem  az  a  költé- 
szet virágzik,  melyet  sok,  hanem  a  melyet  Jcí  költők 
mívelnek. 

Legyünk  rajta  tehát!  —  mondom  én  is  —  moz- 
dítsunk meg  minden  követ  az  ily  nemzeti  költészet 
megalapítására.  Petőfi  már  jóformán  utat  tört  —  nyo- 
mán haladni  egyikünk  sem  szégyenlhet.  Nem  azt  mon- 
dom azonban,  hogy  legyünk  utánzók.  Az  igazi  költő 
csupán  utánzóvá  soha  sem  válhat.  Azt  akarám  mon- 
dani,   hogy    valamint  Petőfi  ragyogó   szóvirágok,  összo- 

kuszált  8  minden  magyarságból  kivetkeztetett  szófűzés 
nélkül,  a  maga  egyszerű  nyelvén  érdekcsen  fejezi  ki 
magát,  úgy  mi  is,  ha  akarunk  s  tehetségünk  van,  ki- 
fejezhetjük. S  mivel  ama  sallangos  költészethez  szokott 
veteránoktól  e  tekintetben  semmit  sem  várhatunk,  önök- 
nek, ifjú  pályatárs!  önöknek  áll  nyitva  leginkább  a  di- 
csőség meghonosítni  elvégre  a  magyar  költészetet  az 
egész  Magyarhonban.  Tegyék  azt ... .  s  megáldja  érte 
a  magyarok  istene !  Fogadja  még  egyszer  üdvözletemet, 
ki  szíves  rokonérzéssel  maradtam  Önnek  őszinte  barátja 

Arany  Jákos. 


15* 

A  Forradalom  után. 


1850—1851. 

VI. 
LEVELEZÉS  SZILÁGYI  ISTVÁNNAL. 

1850—1851. 


[90.] 


SziGETH,  január  4.  1850. 


Kedvesem!  Magadtól  kell  megtudakolnom :  éltek-e? 
s  hogy?  Több  levelet  küldtem  Szalontára,  s  többekhez; 
egy  sem,  s  egyszer  sem  kíildött  kérdéseimre  feleletet. 
Balgatagság  volna  ez  idő  szerint  Uíbbet  tudni  akarnom, 
mint  a  mi  szivemet,  lelkemet  egyelőre  kielégíti.  Ne 
ütközzél  tehát  meg  e  csak  néhány  sorban,  de  szólj,  írj, 
bár  csak  ennyit  s  én  nyugott  leszek. 

Elsz-e  te  és  a  tieid?  s  minő  sorsban  (a  mennyire 
levélre  bízható). 

A  mi  /Sííwáor-unkról,  *)  neje-  s  kisdedéről  mit 
tudsz?..  Csókollak  minden  tieiddel! 

Sz.  I. 


-«f.- 


♦)  Petőfi. 

[91]  SzALo:cTA,  január  19.   1850. 

Kedves  Barátom!  Leveledet  vettem  s  jól  esett  ta- 
pasztalnom, hogy  még  van  ember,  ki  rólam  emlékezik. 
Azonban  tőlem  körülményes  választ  ne  várj,  mert  a 
körtilmények  nem  engedik.  Annyit  irhatok,  hogy  egészség 
és  levegő  dolgában  nem  szűkölködünk.  Itt,  bérszobában 
lakunk  stb.  stb.  s  élünk  a  hogy  lehet,  míg  lehet. 

Ölellek,  nőm  üdvözöl,  igaz  barátod 

A.  J. 


[92]  SzioÉTH,  november  13.   1850. 

Édes  barátom!  ToLDi-hoz  nagy  és  szép  adatok 
gyűltek  össze  nálam  Olaszországot  illetőleg.  Hosszas 
volna  őket  leírni :  azért  a  könyveket,  téli  vásárkor  keres- 
tesd Telegdynél.  Az  apróbb  adatok,  mappák,  rövid  időn 
leírva  és  rajzolva,  postán  ma-holnap  útnak  indulnak. 
Előre  örvendek  a  szép  jeleneteknek,  melyekkel,  e 
segédeszközök,  művedet  gazdagítva  emelni  fogják. 

Toldi  pihenése  alatt:  Istók  urat  sürgesd!  —  Az  a 
mű  nekem  gyönyörűségem. 

Csókollak,  téged  és  tieidet!  Szerető  barátod 

Szilágyi  I. 


[03.]  SziGETH,.  deczember  végiu.   1850. 

Kedves  barátom !  Itt  vannak  a  könyvek,  melyeket 
czélodhoz  használhatóknak  nálunk  eddig  találtam: 

1.  Fessler  3-dik  darabja. 

2.  Horváttól:  Nagy  Lajos  védelme. 

3.  Tudománytár  835 :  6;  837:  14.  Megjegyezve  az 
.„isten  Ítéletre.*^     Többet  Fesslcrben  fogsz  kapni. 

4.  Le  Brct:  Itália  Históriája. 

5.  Neapel  und  SiciLiEN.  Kár  hogy  a  rezek  kivesztek 
belőle. 

Egy  dolog  furdalt  engem  mióta  itthon  vagyok. 
Lajos  tette  a  „fiúsításban".  Erre  akartam  én  eddig 
találni  adatot.  Corpus  juris  nem  szól  semmit.  Tripar- 
titum  a  hol  legelébb  találom ....  Azonban  várok  most 
egy  könyvet:  ,,A  Magyar  törvény  okleveles  történetét;" 
törik-szakad,  végire  kell  járnom.  Szeretném  felvilágo- 
sítani. 

A  Nápolyban  szereplő  személyek  magyar  osztályára 
sem  Horvát,  sem  Fessler  nem  bővek.  Ezért  más  felé 
vetettem  magamat.  S  képzeld,  a  Cronica  ez  világ  jeles 
DOLGAraóL  mennyit  mond  (írta  Székel'  Estvan)  az  hadban 
imez  Magjar  urac  valanak :  Giléti  Miklós,  Giléti  János, 
—  Toot  Miklós  (ez  Kont  másutt),  Lökös  Berta,  Bebek 
Estván,  Bebek  György,  Szécsi  Miklós,  Laczfi  Andor, 
Canisai  Lőrincz. 

Még  egyet.  Ugy  emlékezem,  hogy  Lajos  had- 
viselése 1348-ban  volt.  Estván  mester  ekkorra  ezt  írja: 
„Döghalál,  földindulás,  nagy  éhsíg  és  sáska  3  esztendeig 
regnált  az  országban" Ugyan  e  dolgot  Miliőt  Olasz- 
országra is  kiterjeszti,  azt  mondván  hozzá:  hogy  ettől 
féltében  sietett  Lajos  Magyarországba  vissza. 

NB.  Székel'  Estván  Cronicaja  nyom.  Cracco.  1559. 
Szgyörgy  hó  10.  napján. 

A  siciliai  és  nápolyi  út,  épen  Aversa  környékét 
írja  le. 

De  hogy  te  nekem  semmit  és  soha  nem  írsz:  az 
engem  boszant,  nyugtalanít. 

Javltai  meg  magad  János  napján. 
Csókold  nevemben  tieidet.  Szerető  barátod 


Szilágyi  István. 


[94]  SzALONTA,  JRnuár  18.  1851. 

Kedves  barátom!  Ideje,  hogy  meggavitsam  Lát 
magamat  s  írjak.  Eddig  nem  igen  volt  miről,  vára- 
koztam azért,  míg  tárgyam  akad,  s  midőn  kielégitőleg 
válaszolhatok  leveledre. 

Könyv  sok  6s  nagy !  Tegnapelőtt  hozták  meg  őket. 
Aversa  környékét  tisztelem,  de  nem  sokra  megyek  vele : 
nekem  nem  a  távolabb  vidék,  hanem  épen  Aversa, 
ennek  topographiája  kellene.  Hanem  sebaj !  Fesslemek 
még  legtöbb  hasznát  lehet  venni.  Az  istenitéletek  sem 
sokat  érnek  czélomra,  nekem  nem  azok  philosophiája 
kell,  mert  én  nem  akarok  róluk  értekezni,  hanem  a 
dolgoknak  az  ő  „practica  manipulatiója^  különösen  a 
toumier  szabályai  s  szokásai  volnának  szükséges,  stb. 

Mindezek  után  azonban  ne  fáradozzál  többé.  Fel- 
fogom a  kort  a  históriából,  úgy  a  mint  bírom,  s  a  többit 
csinálom  fejből.  Ideje  volna,  hogy  elkészítném  már 
egyszer,  mielőtt  tökéletesen  beleunok.  Már  is  nagyon 
megszoktam,  s  nálam  valamely  művem  megszokása  után 
következik  a  megúnás.  Igazán,  nálam  7,addig  kell  ütni 
a  vasat,  míg  meleg."  Ezt  már  több  ízben  tapasztaltam, 
a  mit  hevenyébe  kivittem,  kiment,  a  mivel  sok  komédiát 
csináltam,  rendesen  belesültem.  Nem  csodálom,  hogy 
Virgil  tűzbe  akarta  dobni  könyvét,  min  tíz  évig  rágó- 
dott: az  ember  a  legszebb  gondolatokat  annyira  meg- 
szokja,  hogy  végre   semmi  szépet  sem   talál  benne,   s 

legeredetibb  helyeit  „reminiscentiáknak"  hiszi,  valamely 
kápsa  könyvből,  mit  már  az  egész  világ  megunt.  A 
nonum  prematumak  igaza  lehet,  de  csak  úgy,  hogy  az 
ember  írja  meg  első  évben,  s  tegye  le  kilencz  évre  (ha 
van  miből  élnie  addig)  hadd  ázzék,  akkor  vegye  elő^ 
s  lássa  mit  mond  hozzá  „mostani  esze.^  Eh!  de  mit 
pedantoskodom ! 

Egy  kérdésemre  felelj  meg  minél  előbb,  de  okosan 
és  nyomósán:  ha 

I.  költészettudományt  általában,  especie: 

a)  classicai  (ó)  költészetet, 

b)  latin  prosodiát, 

c)  mythologiát  (görög,  római.) 

II.  magyar  költészetet  s  ennek  történetét  stb.  stb. 
szóval  a  költészetre  vonatkozó  minden  ostobaságokat 
alaposan  akarnád  tanítani,  nem  köziskolában,  hanem 
legjobb  magán  nevelés  által  kifejlett  gyermehiek  (de  13 
éves  gyermeknek)  micsoda  könyveket  használnál  segéd- 
forrásul, —  kézikönyvül  stb.  ?  Ne  kérdezd  hogy  miért,  *) 
mert  addig  ki  nem  elégítem  újságvágyadat,  míg  kielé- 
gítő választ  nem  nyerek  tőled.  Családom  megvan  s 
jól  vagyunk,  csupán  jövedelem  hiányzik,  hogy  boldogok 
legyünk  s  ez  még  törhető  állapot.  Isten  áldjon  meg, 
igaz  barátod 

Arany  János. 


-üft- 


*)  Tisza  Domokos  számára. 

[96]  Sziget,  július  5.  1851 

Kedves  Barátom !  Felette  sajnálom,  hogy  a  párbaj 
mechanicumát  illetőleg,  mind  ez  ideig  is  semmit  nem 
találtam,  sem  Ampére-nél,  sem  Eichoiii-nál,  kik  tudtomra, 
fl  tapasztalásom  szerént,  —  (a  könyveket  bírjuk)  elég 
bőven  írtak  a  középkori  lovagiasságról  és  költészetről. 
Eemélem  azonban,  liogy  további  kutatásaim,  talán  fognak 
még  valami  eredményre  vezetni. 

De  a  fiúsító  Lajos  király  azóta  is  gondjaim  egyike 
volt ;  tudván,  hogy  ő  az,  ki  alatt  s  általa  a  magyar  örökö- 
södésben változás  történt.  Krajnik  ide  tartozó  munkáját 
nem  bírom ;  de  igen  a  Szlemenics  Magyar  törvény  histó- 
riáját 8  a  CoDEx  DiPLOMATicusT  —  8  Íme  lásd,  mint  én 
mondtam : 

a)  Lajos  előtt  az  ország  szokásos  törvénye,  (mert 
Írott  nem  rendelkezik)    leányfiúsítást  nem  ismert. 

b)  Lajos  csakugyan  törvénytelenül  cselekszik  a  leány 
részére  adott  donationalis  levéUel.  Azonban  szerfelett 
<5rűlök,  hogy  a  törvénytelenséget  ő  nagysága  nemcsak 
Arany  ToLDi-jában,  s  érte  teszi ;  hanem  tette  már  a  maga 
életében,  még  pedig  nem  egyszer,  bár  az  ország  nem 
épen  nem-zűgolódott  a  félrelépés  miatt.  Igen,  a  magát 
törvény  felett  állónak  tartott  erélyes  király: 

1353  és  1364:  Szikszai  Péter  mester  leányát  Annát, 
apródjának  Buletri  Simonnak  hitvesét,  „az  ország  e 
részbeni  ellenkező  szokását  félretéve"  (az  író  szavai), 
atyja  minden  jószágában,  fiú  örökössé  teszi; 

1373:  János  fő  ajtónállónak,  már  megszületett  s 
azután  születendő  leányait,  —  „ellent  nem  állhatván  az 
országnak  szokásbeli  ellenkező  törvénye"  (non  obstan- 
tibus  formula),  fiú  örökössé  teszi. 

1365.  megigéri  a  zágrábi  püspök  testvérének,  hogy 
jószágában  fiÚ8Íti\st  nem  teszen. 

Megjegyzendő:  bogy  ez  oklevelekben  sehol  sem 
találtatik  a  donatíonalis  rendes  formula:  ^főpapjaira  é* 
báróim  tanácslatára."     Tehát  mindent  önfejétŐl  tett. 

Igen!  az  öregnek*)  oka  volt  leánya  jövő  sorsán 
keseregni.  Ez  barátom :  a  spiritusnak  egy  neme.  Spiritus^ 
Jlat,  tibi  vult.  Ha  te  ezt  felhasználhatnád:  véghetetlen 
nyer  a  mű  történeli-psychologiai  szempontból.  Szerető 
barátod 

Szilágyi  I. 


*)  Az  Öreg  Rozgonyinak,  (Toldi  Szbbelmb  I.) 

VII. 
LEVELEK  SZILÁGYI  SÁNDORHOZ. 

1850. 

196.]  SzALONTA,  márczuis  20.   1850. 

Akadályozva  valék  eddig  az  Emlékek*)  számára 
Talamit  küldhetni.  A  mi  a  feltételeket  illeti :  én  clmon- 
dom  a  magamét.  Irodalmunk  jelen  állapotában  s  míg 
névtelenül  írok,  úgy  hiszem  verseim  darabjától  nem 
kívánhatok  több  díjt  négy  pforintnál.  Nem  mondom 
hogy  ön  ezt  adja  meg,  —  sőt,  meglehet,  nem  is  tehetné : 
-csak  azért  említem,  hogy  ha  e  díjazást  az  irodalom  meg 
nem  bírja:  úgy  orömestebb  írok  mifiden  díj  nélkül,  s  vi-^ 
gasztalom  magamat  azzal,  hogy  nem  képes  irodalmunk 
jelenleg  díjt  fizetni.  Különben  kisebb  versekből  kettőt 
is  foglalhatnánk  egy  vers  számba;  nagyobb,  például 
-elbeszélő     költeményre     külön     alkudnánk.     Maradtam 

^ 

*)  Emléklapok.  Szilágyi  Sándor  folyóirata. 

[97.]  SzALONTA,  ápriÜs   14.   1850. 

Önnek  mind  leveleit,  mind  a  dijt  vettem,  de  nem 
akartam  válaszolni,  mielőtt  küldhetnek  valamit.  A  kö- 
zelebb múlt  évekre  vonatkozólag  semmi  sincs  nálam, 
sőt  —  megvallom  —  annyira  fájdalmas  a  visszaem- 
lékezés, hogy  még  most  igen  rosszul  esik  böngésznem 
ama  bűzhödt  tereken. 

„Örvény  az,  és  midŐn  fölötte  átvezet, 
Szédelegve  szemet  huny  az  emlékezet." 

Ügy  hiszem,  még  az  elegiáig  sem  higgadtam  meg 
s  az  ily  állapot  lehet  fájdalmas,  kínos,  dühös,  desperált 
stb.  de  e  fájdalomban,  kínban,  dühösség-  s  kétségbeesés- 
ben nincs  meg  a  művészi  nyugalom ;  s  addig  ne  vegyen 
az  ember  tollat  kezébe,  vagy  legalább  oly  tárgyat  vá- 
laszszon,  melynél  szabadon  átadhatja  magát  képzeletei- 
nek 8  nem  vicsorog  rá  örökké  a  való  sceletonja.  Rám 
nézve  legalább  így  van,  mások  lehetnek  szerencsésebb 
kedélyalkatúak. 

Ecce!  tehát  egy  tömött  ív  rím.*)  Mutatványul 
küldöm,  a  végett:  mehet-e  az  Emléklapokba  ilyes.  Az 
egész,  nem  tudom  kijár- e  ezer  sort,  ez  már  több  700-nál. 
A  többije  még  nincs  készen,  de  ha  „összeférhetünk'* 
elkészítem.  Összeférhetünk,  mondom,  mert  ez  alkal- 
masint nyomtatva  is  (nem  két  hasábba,  az  pazarság 
lenne  a  közönség  irányában)  lesz  másfél  ív  (az  egész, 
das  heisst),  és  másfélív  mértékes-rímes-sallangos,  kipity- 
kézett  vers  atyafiak  közt  is  megér  40  pftot.  Úgy  hi- 
szem Otaheitiban    sem    írnák   meg  alább.  —  Azonban, 


♦)  Katalin  kézirata. 

tréfán  kívül,  írja  meg  ön :  1"**  kell-e  ez  a  vers,  2^°  meny- 
nyiórt  kell,  3***  hányadik  füzetre  szeretné,  ha  elkészít- 
ném.  Addig  semmi  esetre  ne  nyomassa,  míg  a  „finis" 
ott  nem  lesz;  most  pedig  egész  nyíltsággal  válaszoljon, 
én  azért  nem  szfínök  meg  időről  időre  holmit  (bár  nagyon 
sokat,  mostani  körülményeim  közt,  nem  ígérhetek)  kül- 
dözgetni fel,  tekintettel,  a  mennyire  rámehetek,  a  köze- 
lebb múlt  évek  eseményeire  is. 
Áldást,  békességet!  tisztelője 

A.  J. 


[98.]  SZALONTA,    máj  US    7.    1850. 

Katalin  vége  itt  van.  Iránta  ön  leveleit  kaptam, 
t.  i.  2í  legelsőt  B  legutolsót:  többet  nem.  Lyrai  hestoria  — 
odaillő  —  nincs,  de  tán  majd  lesz:  bár  időmet  főleg 
egy  eposzra  (respective  költői  beszély  csak)  fordítom,  mi 
második  darabja  lesz  ToLDi-nak.  A  harmadik  már  kész. 
E  másodikból  adhatnék  mutatványt,  de  persze  ez  a  mam- 
muthok  koráról  beszél,  mikor  még  Toldi  Miklósok  exis- 
táltak  a  világon  és  nem  Bezirks-Commissair  urak.  Az 
első  ének,  mely  harmincz  Toldi-strópha,  s  meglehetősen 
kikerekedik,  talán  mégis  megjárná.  Nevet  persze  semmit 
alá:  de  megemlitnők,  hogy  ez  „Toldi  második  részéből 
van." 

A  mi  a  díjt  illeti:  előttem  sl gyors  küldés  és  biztos 
küldés  egyenlő  fontosságúak,  pedig  e  kettő  alig  jár 
együtt.  Postán  hamar  jő,  de  elveszhet;  alkalom?  mi- 
kor? hová?  mikép?  —  Recommandirt :  punctum.  Pén- 
zeimnek nem  annyira  végére  jutottam,  mint  elejére  sem 
jutottam  még  el :  tehát  hazárd !  A  két-forintosak  elköltése 

azonban  itt  falun  már  igen  sok  nehézséggel  jár:  de 
miért  is  oly  sok  papir,  mikor  kevesebbel  be  lehet  érni ; 
pl:  négy  db  tízessel. 

És  te  Sajó !  *)  ezen  pár  sort  egyenesen  hozzád  inté- 
zem. Hogyan  élsz,  fiú?  krixkraxolhatnál  valamit  nekem, 
én  nem  válaszolnék,  vagy  kellő  ildommal.  Nagy  ünne- 
pem volt,  hidd  el,  mikor  száműzött  lelkem  lelkeddel 
egybetalálkozott.  Áldjon  meg  az  „allgemeiner"  Isten, 
ha  ugyan  képes  jóravaló  magyar  embert  megáldani, 
kinek  olim  saját  istene  volt. 

S  önt,  szerkesztő  úr,  detto. 

AüRELlUS. 

1^ 


[99.]  SzALONTA,   augusztus   19.   1850. 

Közelebbi  becses  levelére  nem  válaszoltam  előbb, 
mert  egy  úttal  valamit  is  küldeni  akartam,  de  nem  volt 
nálam  apróság  készen. 

Kérem  kegyedet  azokra  a  szentekre,  kiknek  épen 
most  ajánlám,  ügyeljen  a  correeturára,  hogy  legalább 
értelem  zavaró  s  nevetséges  hibák  ne  csúszszának  be, 
mint  KATALiN-ba  veszély  helyett  személy,  —  lég  helyett 
lét,  —  a  Nyalka  nuszÁR-ba  egy  +  adok,  szó,  mi  a  verset  is 
elrontotta.  En  nem  törődöm  az  oly  hibával,  a  mi  absur- 
dum,  a  mit  elolvasni  vagy  érteni  nem  lehet :  de  az  ilyet 
az  olvasó  nem  véli  hibának  s  a  szerző  különös  kifeje- 
zése gyanánt  veszi.  Nem  bánom,  ha  én  ezt  irom  „kapta^ 


*)  Jókai  álneve  a  forradalom  után.  Akkor  kevés  író  tette  a 
nevét  müvei  alá.  Arany  A.  jegy  alatt,  Tompa  T.  jegy  alatt  írt;  de 
e  jegyeket  mindenki  ismerte. 

Arany  levelezése.  I.  16 

s  a  betűszedő  ezt  csinálja  belőle :  kgxta ;  de  ha  igy  szedi 
lapta^  már  akkor  /</6ának  nagyon  jó^  s  io/owrfnak  na- 
gyon okos, 

Adieüx! 

vagyis:  Aux  Dieux! 


[100.]  Szalont  A,  szeptember  15.  1850. 

Kegyed  engem  szíveskedik  felszólítni,  bogy  havon - 
kint  meghatározott  számot:  két  verset  adjak.  Nem 
könnyen  határozhatom  magamat  e  kötelezettségre,  mert 
két  nagy  művem  van  darabban,  melyeket  mielőbb  be- 
végezni szeretnék;  ezenkívül,  a  mindennapi  kenyér-ke- 
resés miatt  kénytelen  voltam  minden  napom  nagyobb 
részét  áruba  bocsátani:  s  így  csak  este  és  reggel  van 
némi  szabad  időm.  Azonban  egyet  mondok.  Alkunk 
az  EMLÉKLAPOK-ra  szorítkozott.  Most  új  folyóiratot  kezd 
kegyed:  tehát  szabad  volnék.  Ha  minden  hó  elején 
tíz  pengőt  küld :  elvállalom  a  kötelezettséget  kegyednek 
minden  hóra  két  verssel  szolgálni.  Ez  nem  felcsigázása 
a  bérnek:  Sajó  megmondhatja  kegyednek,  hogy  én 
boldogabb  időkben  már  sokkal  nagyobb  dijt  húztam. 
O  talán  8  —  Vas  Gereben  12  pengővel  fizette  versei- 
met. A  kegyed  lapja  nem  részesűlend  (okom  van  hinni 
eddigi  fogadtatásából  a  füzeteknek)  nem  részesűlend  ke- 
vesebb részvétben,  mint  az  Életképek  utolsó  időkben. 
A  névjegy  annyi  mint  a  név:  én  tudom  pl.  a  T.  betűt 
itt  a  gyermek  is  ismeri.  Aztán  meg  e  titkolódzás  talán 
nem  is  sokáig  tart  már  s  én  akkor  sem  fogok  díjemelést 
követelni,  hacsak  kegyed,  anyagi  jóllétének  érzetében 
önmaga  méltányosnak  nem  találandja  azt.     Ha  kegyed 

6  föltételt  el  nem  fogadja  is,  legkevesebbé  sem  veszem 
rossz  nevén:  akkor  minden  szabad  időmet  nagyobb 
műveimnek  szentelhetem.  Azért  őszinte  nyilatkozatot 
várok.  Máshova  hihetően  én  sem  fogok  dolgozni,  mert 
nem  lesz  időm,  s  a  lyra  nem  legerősb  oldalam,  azt 
tudom.  De  e  részben  magamat  még  sem  kötelezhetem 
úgy  le,  hogy  a  „kizárólagosak"  között  említsen  kegyed. 
Megeshetik,  hogy  néha  valami  mutatvány  s  efféle  más- 
hol is  jelenend  meg.     Tisztelője 

A.  Jákos. 


[101.]  Szalont  A,  október  21.  1850. 

Tisztelt  barátom !  Ez  alkalommal  küldök  önnek  a 
lap  humoristico-socialistico-eritico-satiricus  részébe  is  va- 
lamit. Iszonyú  sok  lerúdalni  való  állat  kezdi  rágni  a 
bogácskórót  Pamassus  körűi.  Nem  vagyok  azon  érte- 
lemben, hogy  ezt  hazafiságból  tűrnünk  kell.  Botot  ne- 
kik, mig  el  nem  rontják  a  közönség  ízlését,  vagy  el 
nem  csömörltetik  az  összes  szépirodalomtól.  Hiszen 
inkább  semmi  irodalom,  mint  oly  botrányosan  infamis! 
Tisztelet  a  jóknak,  de  azon  tehetség,  sőt  stúdium  nélküli 
elbizakodott  ficzkókat,  kik  Cáak  úgy  odavetve  (mint  T. 
írja  valahol)  költőnek  czímezik  becses  úri  magukat, 
orron  kell  ütni.  Ezzel  nem  ártunk  sőt  használunk  az 
ügynek.  Fel  ti  jobbak,  ti  erősebbek:  Augias  istálója 
tele  van. 

Sokféle,  és  talán  irodalmunk  jelen  állapotjában  nem 
haszontalan  munkásságot  tudnék  én  egy  jó  szépirodalmi 
lap  irányában  kifejteni,  ha  az  á  szépirodalmi  lap  képes 
volna  engemet  havonkint  legalább  20—25  pengőig  biz- 

16* 

tosítani,  hogy  ne  kellene  más,  lealacsonyító,  kézi  mun- 
kára szorulnom,  mindennapi  csekély  költségem  beszer- 
zése végett.  Nem  mondom,  hogy  6n  ezt  tegye,  de  ha 
tehetné,  talán  mind  kettőnkre  nézve  jó  volna. 

Azonban  igy  is,  a  mint  egyezkedtünk,  csak  ön 
tartsa  meg  Ígéreteit,  én  igyekszem  a  magaménak  ura 
lenni. 

Üdvözlöm  Sajót  és  a  többi  jó  fiúkat.  Szászt  és 
Gyulait  ab  invisis.  Mondja  meg  kegyed  Szásznak,  na- 
gyon jól  esett,  hogy  akadt  valaki,  rajtam  kívül,  ki  sze- 
gény P.-ről  megemlékezett.*)  Bizony  isten,  már  azt 
kezdtem  hinni,  hogy  P.  csak  az  én  privát-költőm  volt, 
hogy  már  senkinek  sem  jut  eszébe. 

Most  pedig  isten  áldja  meg!  Tisztelője 

Arany  János. 


♦)  Kétségkívül  Szász  Károly  Romákcz  czímű  költemdnyét  érti, 
melyben  Petőfi  halálát  siratja.  Akkor  jelent  meg  az  Emlék- 
LAPOK-ban. 

LEVÉL  JÓKAI  MÓRTÓL. 

tio2.]  Július  15.  1851. 

Kedves  Jankóm !  Itt  küldök  neked  15  frtot.  Légy 
szíves  ezentúl  is  közreműködni  nagy  ügygyel-bajjal 
és  emberhalállal  szerkesztett  füzeteink  mellett.  A  mily 
arányban  a  jégverte  publicum  pártfogolandja  megégett 
és  árvizektől  elpusztított  irodalmunkat,  a  szerint  mi  is 
rajta  leendünk  téged  és  néhány  választottunkat  érde- 
meidet megközelítőbb  dijakkal  örvendeztetni  meg.  Addig 
kapálgassuk  türelmesen  a  feldudvásodott  szőUőt.  Bíz  ez 
még  most  a  napszámot  sem  fizeti  ki,  de  inkább  két 
annyit  dolgozunk,  mint  hogy  más  kezére  jusson.  Jövő 
télig  lelkiismeretesen  hozzá  kell  látnunk.  Most  sem 
író,  sem  olvasó  közönség  nincs.     Úgy  kell  őket  egyen- 

ként  szemen  szedegetni  össze,  hogy  csak  oly  állapotban 
lehessünk  is  irodalmunkkal,  mint  1847  végén.  Ne  hagyj 
el  e  nehéz  törekvésben,  még  csak  kezdetén  vagyok,  & 
már  is  bele  fáradtam.  Isten  áldjon  meg,  soraidat  minél 
elébb  elvárom.  Barátod 

Jókai  Mór. 

IX. 

LEVELEZÉS  TOLDY  FERENCZCZEL. 

1851. 

[103.] 

Tekintetes  Úr !  Azon  szívesség,  melyet  a  Tekintetes 
Ür  irányomban  irodalmi  föllépésem  óta  minden  alkalom- 
mal kitűntetni  méltóztatott,  bátorít  engem,  hogy  jelen 
kérelemmel  a  Tekintetes  Úrhoz  folyamodjam. 

En  most  Toldi  mt'isodik  részén,  vagy  tulajdonkép 
egy  nagyobb  (népies)  eposzon  dolgozom  Toldi  fénykorából. 
Már  szinte  az  ötödik  énekig  előhaladtam,  midőn  az 
Uj  Magyar  MúzEUM-ban,  épen  Tekintetes  Ur  értekezé- 
séből tudomására  jöttem,  mind  annak,  hogy  lUosvai 
1746-ki  kiadása  hiányos,  mind  főleg  annak,  hogy  6  a 
Toldi  mondának  egy  nagy  részét  felhasználatlanul  hagyta. 
Minthogy  én  a  Toldi  mondának  azon  részéből,  mi  lUos- 
vaiban  megníncs,   igen  keveset  ismerek,  kénytelen  valék 


Digitized  by  VjOOQ  IC 


244  MÁSODIK  IDŐSZÁK. 


jobbadán  a  puszta  képzeletből  merítni,  s  ezt  Lajos  kora- 
beli történeti  háttérre  fektetni.  De  hasonlíthatlanúl 
többet  érne,  ha  magából  a  monda-körből  vehetnem  az 
anyagot:  annálfogva  bizalmas  tisztelettel  fölkérem  a 
Tekintetes  Urat,  szíveskedjék  részemre  mind  az  1746-ki 
kiadású  Illosvaiban  hiányzó  verseket  (ha  ugyan  ezekben 
volna  valami  a  dologra  tartozó)  mind  pedig  az  egész 
Toldi  mondát,  teljes  kiterjedésében,  leíratni,  hogy  ter- 
vemet, ha  még  lehetséges,  ahhoz  idomíthassam. 

A  már  kész  dolgozatból  (mi  első  Toldimat  mennyi- 
ségre nézve  haladja)  örömest  küldenék  mutatványt  az 
U.  M.  Múzeum  számára ;  de  most,  mielőtt  az  egész  Toldi 
mondát  bírnám,  nem  tudom,  mi  fog  az  eddigi  építmény- 
ből megmaradhatni  s  nem  lesz-e  egészen  új  tervre  szük- 
ségem. A  másolatokat,  folyó  hó  végéig  Kovács  úrnak, 
mgos  Tisza  úr  házi  nevelőjének,  kérném  átadatni,  ki 
azt  magával  le  fogja  hozni  Gesztre. 

Alkalmatlanságomért  bocsánatot  kérve  s  magamat 
a  Tekintetes  Úr  becses  bizalmába  ajánlva  maradtam 

Szalontán,  ápril  3.  1851.  Tekintetes  Úrnak  alázatos 
szolgája 


Arany  János. 


-t^- 


[104]  Pest,  április  16.  1851. 

Tisztelt  barátom!  Vettem  f.  hó  3.  költ  bizodalmas 
sorait,  és  sietek  a  szőnyegre  hozott  tárgyban  a  követ- 
kezőket válaszolni. 

1.  Az  1029-ki  lőcsei  kiadásban  általam  lelt  azon  15 
versszak,  mely  az  1746-ban  hiányzik,  kegyed  előtt  nem 
csak    ismeretes,  de,   mint  Toldiának   szövegéből   és  jel- 

igéiből  látom,  fel  is  használtatott.  Mindamellett  teljes 
megnyugtatására,  hogy  t.  i.  semmi  sincs  azokban,  mit 
kegyed  ne  tudna,  ime  leírtam  azokat  a  túlsó  lapon;  s 
minthogy  egy  szóban  eltérést  veszek  észre  a  kegyed 
textusától:  viszont  én  kérek  felvilágosítást  az  iránt 
1.  Miféle  kiadás  az,  melyet  kegyed  használt?  2.  Van-e 
abban  több  eltérés  is,  és  melyek,  az  itt  közlött  szö- 
vegtől ? 

2.  A  Toldi-mondából,  melyet  Rádai  Pál  (a  múlt 
század  elején)  még  a  nép  szájában  ismert,  már  csak  az 
van  fenn,  mit  Illosvai  és  Dugonics  Őrzöttek  meg,  s  némely 
Toldira  vonatkozó  közmondások.  Mind  ezekben  semmi 
sincs,  mit  kegyed  vagy  ne  ismerne,  vagy  használhatna. 
Ha  mindazáltal  Dugonics  nem  volna  kegyed  kezénél, 
szívesen  leiratom,  úgy  a  Múzeumban  említett  munkámnak 
azt  illető  §-át,  hogy  Toldi  újabb  költője  tudja,  ki  mint 
vélekszik  e  szép,  de  már  csak  romjaiban  fenlévő  tárgy- 
ról. Ezeket  az  Evlapok  Vll-dik  kötetével  s  némely 
más  újabb  nyomtatásaival  együtt  a  Kisfaludy-Társaságnak 
(mik  kegyednek  mint  tagnak  járnak).  Kovács  úrnak 
fogom  átadni.  Szolgálnék  ama  munkácskámnak  egy 
példányával  is,  de  —  nincs  többé. 

Es  ezek  után  hadd  fejezzem  ki  a  feletti  őszinte 
buzgó  örömemet,  hogy  kegyedet  e  roppant  convulsiók 
után  is,  régi  fészkében,  hihetőleg  régi  viszonyaiban,  s 
így  biztosítva,  tudhatom;  és  hogy  egyszersmind  régi 
nemes  munkásságához  látom  visszatértnek,  melynek 
gyümölcsei  irodalmunk  állandó  díszére  vannak,  nevét 
pedig  az  elfeledtetéstől  mindenkorra  megóvják.  Engedjen 
kegyed  nekem  egyetlen  egy  kérést:  ne  írjon  kegyed 
semmit  egyebet,  csak  elbeszélő  költeményeket,  s  e  körben 
is  minél  terjedelmesb,  bonyolódottabb,  s  igen-igen  hosszú 

lélekzetet  kivánó  tárgyakat  dolgozzon  fel.  Az  apróbbak 
maradjanak  későbbre,  midőn  a  productiv  erő  fogyni 
kezd,  s  a  teremtő  ibietet  a  mesterség  kell,  hogy  pótolja. 
Kegyedtől  én  egy  magyar  Odüsseát  óhajtok  ma-holnap 
olvasni:  ez  az,  mire  a  kegyes  természet  felkészítette. 
Minden  egyebet  vessen  meg,  az  kegyed  talentomához 
nem  méltó.  Az  első  Toldi  egyik  legszebb  műve  költé- 
szetünknek, azt  senki  sem  képes  meghaladni,  csak  ün. 
Örvendek,  hogy  a  második  ennél  nagyobb  alapra  van 
fektetve:  legyen  ez  közóptagja  egy  Toldi-trilogiának, 
melynek  harmadik  része  a  hanyatló  Toldit,  a  lemenő 
napot,  tárgyalja.  A  Losonczi  PnoENix-ben  álló  kezdet 
aggódtatna,  hogy  Toldi  nagyon  korán  fogatik  a  szent 
igába  s  ez  által  eleje  vétetik  számtalan  érdekes  szövő- 
désnek,  ha  a  kegyed  találmányos  elméjében  nem  kellene 
bíznom,  hogy  így  is  fentartani  és  lépcsőnként  nevelni 
fogja  tudni  a  hős  költői  érdekét.  De  szabad-e  néhány 
kérdést  tennem:  nem  volna-e  kegyed  hajlandó  Toldit 
Lajossal  Nápolyba,  Litva  és  Oroszországba  vinni,  s  péld* 
háromszori  megmentésével  a  király  életének  megérde- 
meltetni  vele  a  Rozgonyi  leányát  (a  szent  hármas  szám !) 
stb.,  mik  által  a  dolog  folyamatát  megakasztani,  érdekét 
a  történet  felsőbb  köreibe  vonatás  által  nemesbíteni  és 
sokféle  érdekes  közbeszövésekkel  tarkítani  lehetne.... 
De  bocsánat,  az  elmélet  embere  a  mesternek  dolgába 
vágott ...  ki  egyelőre  semmit  buzgóbban  nem  óhajt,  mint 
hogy  a  Múzeum  olvasóit  valamely  mutatvány  nyal  megör- 
vendeztethesse. Isten  velünk! 

TOLDY  F. 


-t^- 

[105.] 

Tekintetes  Ur !  Nagy  örömmel  s  köszönettel  vettem 
megkereső  soraimra  érkezett  becses  válaszát,  és  most, 
részint,  hogy  örömemet  kifejezzem,  részint,  hogy  a  Tekin- 
tetes úr  által  tett  kérdésekre  feleljek,  im  ezekben  vála- 
szolok. 

Azon  15  versszak,  melynek  leírásával  a  Tekintetes 
urat  fárasztottam,  csakugyan  megvan  a  birtokomban 
levő  kiadásban.  Pedig  e  kiadás:  Pozsony  1746.  Teljes 
czím :  Az  híres  nevezetes,  Tholdi  Miklósnak  jeles  csele- 
kedetiről  és  bajnokságáról  való  história.  írattatott  Illosvai 
Péter  által.  Quid  damnosa  juvant  sine  causa  bella  cieri  ? 
Tutius  est  regnis  perpete  pace  frui.  Posonban  Spajzer 
Ferencznél  fel  találtatik.  1746.  Nagyon  kis  8*^  rét. 

A  Tekintetes  úr  által  megküldött  15  versszakot 
összehasonlítottam  a  nálam  levő  kiadás  szövegével,  lénye- 
ges eltérést  azonban  nem  találtam. 

Hajlandó  vagyok  úgy  vélekedni,  hogy  az  1629-ki 
kiadás  már  maga  sem  első,  vagy  legalább  nem  az  eredeti 
kézirat  után  van.  Azt  mondja  Illosvai  az  utolsó  vers- 
szakban  :  „a  ki  ez  dolgokat  szerzé  be  versekben  —  neve 
versszerzőnek  vagyon  vers/éjekben,^  A  vers-fejekben  van 
is  valami,  én  a  nálam  levő  kiadásban  ezen  betűket 
találtam,  de  melyek  nagy  revolutió  nyomait  mutatják  a 
versszakok  elrendezésében:  MAGNIFIKO  DOMINÓ 
ST^PHANO  DEPFR^VO  .  .  .  OMITI COMÍTTATVJ/ 
VGOCENSIS  VESBYA  JLOST^iY  a  többi  érthetlen 
betűzagyvalék,  miből  legí^lebb  összefüggés  nélküli  egyes 
latin  szókat  lehet  kihalászni.  Hogy  Illosvai  nem  e  kezdő 
betűket,  vagy  legalább  nem  ily  renddel,  használta  erede- 
tileg, világos. 

Ha  a  Toldi -mondából  kevés  van,  vagy  semmi  nincs 
is  fel,  azon  felül,  mit  már  ismerek,  az  engem,  mint  írót, 
nem  aggaszt :  de  rösteltem  volna  valami  fönlevőt,  s  fel- 
használhatót fel  nem  dolgozni.  Úgy  vagyok  én  a  régi 
mondákkal,  mint  a  pap  a  jeligével,  szeretek,  a  hol  csak 
lehet,  rajok  támaszkodni,  s  több  hitelt,  nyomatékot  vélek 
általok  művemnek  adhatni. 

Mindazáltal  örömmel  veszem,  ha  Tekintetes  úr  az 
Ígérteket  leiratván  Kovács  úr  által  lektlldendi.  Ki  tudja, 
mit,  hol  használhatok?  egy  töredék,  egy  forgács,  egy 
példabeszéd  gyakran  becses  eszméket  költ  fel,  s  épí- 
tőnek,  míg  műve  nem  kész,   az  anyag  sohasem  fólös- 


Szinte  röstelem,  hogy  a  Phocnixbe  mutatványt  adtam 
Toldi  második  részéből.  Az  ily  mutatvány  rendesen 
kielégítetlenül  hagyja  az  olvasót,  hát  még  a  mű-ítészt! 
Hasonlít  a  mutatóul  vásárra  vitt  téglához,  miről  senki 
sem  ismerhet  a  házra,  mely  árultatik.  Egy  megjegyzést 
nagyon  vártam  s  épen  azt  nem  hallom  semmi  felől. 
Toldi  (az  első)  végző  versszakaiban  ez  van  valahol: 
„Nem  is  lőn  asszonynyal  tartós  barátsága,  Azután  sem 
lépett  soha  házasságra.^  E  szavakat  nem  lesz  könnyű 
visszavonni,  s  ha  vissza  nem  vonatnak,  úgy  a  szent  iga 
el  is  maradhat.  E  helyzet  egy  eszmét  keresztül  vinnem 
kényszerít,  mibe  könnyen  belebukhatom,  de  mégis  meg- 
kisértem.  Öröm  volt  egyébiránt  olvasnom  Tekintetes 
úrnak  azon  sorait,  hol  Toldi  kalandjainak  históriai  körbe 
vonásáról  van  szó.  Tekintetes  úr  eltalálta  gondolatim 
egy  részét,  mi  igen  felvidámított.  A  nápolyi  hadjárat 
csakugyan  befűzendő  lesz,  sok  egyéb  dolgokkal  együtt. 

Mutatványt  addig,  mig  a  darab  idő  óta  heverő 
művet  újra  elő  nem  veszem,  s  a   dolgozásnak  mintegy 

filumára  nem  jövök,  a  Múzeum  számára  nem  küldhetek, 
akkor  azonban  szerencsémnek  foí]:om  tartani. 

Es  most  bocsánatot  kérve  hosszas  irkámról,  —  üd- 
vözlés mellett  tisztelettel  maradok 

Tekintetes  úrnak  —  Szalonta,  ápril  28.  1851.  alá- 
zatos szolgája 

Arany  János. 


[106]  Pest,  május  2.  1851. 

Tisztelt  Uram!  Most  jövök  haza,  találom  kedves 
levelét,  8  mondják,  hogy  ktildjem  rögtön  a  csomót.  íme 
tehát  egy  csomóban  azon  könyvek,  melyek  részint  mint 
Kisfaludy-Társasági  tagot  illetik  kegyedet,  részint  rendel- 
kezésemre levén,  velők  szolgálhatok.  Legközelebb  még 
holmi  mondandóm  lesz. 

A  Toldi  nőtelenségét  illető  helyre  nem  emlékeztem, 
mikor  múltkori  soraimat  írtam.  Elküldvén  azokat,  magam- 
nak azzal  csináltam  ismét  jó  estvét,  hogy  újra  elol- 
vastam Toldit,  és  akkor  én  is  észrevettem  e  helyet,  s 
kérdeztem  magamtól:  hogy  mikép  bú  ki  kegyed  a 
bajból  —  de  lehet!  Kegyed  feltalálja  módját.  A  kedves 
Piroskának  8uo  tempore  meg  kell  halnia  stb.  stb. 

Egy  új  szép  motivnm  az  agglegénységre. 

A  magyarok  istene  s  a  poésis  geniusa  lebegjen 
kegyed  felett.  Tisztelő  barátja 

ToLDY  F. 

Nagy-Kórösön. 


1851—1860. 

X. 
LEVELEZÉS  SZILÁGYI  ISTVÁNNAL. 

1853—1860. 

[107.] 

ARANY  JÁNOSNAK 

csaknem  két  évi  hallgatás  után 

megújított  ismét-üdvüzletét  küldi 

8  ezennel 

megemlékezését  s  további  barátságát  kéri 

Szigeten,  1853.  január  31. 

Szilágyi  István. 


Arany  lerelezéie.  I. 


17 

[108]  Nagy-Köbös,  február  5.   1853. 

Hagyjuk,  édes  barátom!  a  lapidaris  betűket  és  be- 
szédet; szóljunk  egymással  úgy,  a  mint  szoktunk.  Épen 
azon  gondolkozám  a  napokban,  hol  is  szakítottuk  félbe 
a  correspondentiát,  hogy  felvegyem  az  elbocsátott  szálat. 
Most  emlékszem  már.  Utolsó  levelembe,  még  Szalon- 
tárói,  egy  kérdést  intéztem  vala  hozzád,  te  válaszoltál 
levelemre,  de  a  kérdésre  nem,  ígérvén,  hogy  nem  sokára 
fogsz.  Én  vártam,  vártam,  a  válasz  elmaradt.  Te  meg- 
fordultál Szalontán,  én  csak  utólag  tudtam  meg:  aztán 
„elvadultam,  elzűUöttem  Szalontárói,  mint  a  mely  kivert 
kan  elzüllik  a  nyájtól";  más  emberek,  más  tárgyak, 
más  gondok  stb.  ez  az  egész.  De  a  más  gondok  s  em- 
berek sem  feledtették  cl  velem  egykori  jó  barátimat, 
de  gyakran  visszasóhajték  ama  boldogabb  napokra; 
vissza  bizony!  Hanem  elég  ebből  ennyi. 

Itt  vagyok  tehát  az  alföld  egyik  Kánaánjában,  hol 
az  ember  hatodfélszáz  forint  fizetés  mellett  meghalhat 
éhen,  oly    nagy    a   drágaság  a    főváros  közelléte  miatt. 

Ez  állapotom  anyagilag.  Mi  a  szellemi  oldalt  illeti, 

az  sem  sokkal  örvendetesebb,  vekszálnak  bennünket 
különféle  dolgokkal  onnan  felül,  a  nélkül  hogy  a  régen 
megigért  nyilvánosságot  megadnák.  Megbenevolizálnak, 
megborotválnak,  megesketnek,  aztán,  gondolom,  elcsap- 
nak ;  miután  azt  fogják  kivánni,  hogy  egyetemi  bizonyít- 
ványt mutassunk  elő,  a  mit  nem  minden  legény  fog 
megtehetni.  A  kecskemétieknek  még  rosszabbul  van 
a  nyakukbeli,  mert  ott  pénzalap  sincs  a  gymnasiumra, 
alig  fizethetik  a  tanárokat.  Itt  e  részben  nincs  hiány. 
Beatus  ille  qui  procul  negotiis!  .  .  . 

Mind  ezen  dolgok,  bizony  csüggesztően  hatnak, 
kedélyemre.  Magam  feje  ntán  nem  is  hagytam  volna  én 
oda  csendes  Ermenonvillemet,  de  a  tanácsadók !  azok  a 
tanácsadók!  Féltem  hogy  bolondnak  kiáltnak  ki,  meg- 
lőnek, így  jutottam  ide,  honnan  „revocare  gradum, 
hoc  opus,  hic  labor  est."  —  Repülhetnék  csak  mint  a 
fecske!  de  bagázsiás  szekerek,  fuvar,  pénz  kell. 

Ily  körtllmények  közt,  hozzá  tudva  még  a  közön- 
séges bajt,  nem  csoda,  ha  a  múzsa  elveszti  minden  ele- 
venségét, vidorságát.  Hogy  IVatzé-t  ír  a  világra  s 
emberiségre,  mert  a  Czigányok  semmi  egyéb,  mint  a 
pessimismus  nyelvöltögetése.  E  szempontból  lehetett 
volna  azt  méltányolni,  ha  ugyan  magát  e  szempontot 
méltányolni  lehet.  De  nem  tehettem  máskép:  o...- 
hatnám  volt.  (Megbocsáss  e  szóért,  ki  akartam  magamat 
fejezni.)  Ha  üres,  ha  tartalmatlan,  az  nem  annyira  én 
hibám,* mint  az   állapoté,  mely  az    ostromról  neveztetik. 

Fogadd  baráti  szíves  ölelésemet!  Igaz  barátod 

Arany  János. 

E  levélre  Szilágyitól  nem  érkezett  válasz.  0  csak  az 
év  végén  (1853  deczember  31.)  vette  fbl  ismét  a  levelezés 
olejtett  fonalát,  tudatva  Aranynyal,  hogy  most  a  zsidóköl- 
tészet fordításával  foglalkozik ;  egyszersmind  fölhívta  figyel- 
mét az  Uj  Magtar  MúzEUM-ba  Molnár  Albertről  meg- 
jelent tanulmányára.  „Nem  jó  volna-e  ebből  egy  magyar 
Faustot  csinálni  ?  az  élete  elég  regényes  ehhez"  —  jegyzi 
meg,  némi  bíztatásként.  Ezekre  válaszol  Arany  következő 
levele. 


-t<b- 

[109]  Nagy-Kőeös,  márczius  9.  1854. 

Kedves  barátom,  nagyon  is  ideje  már,  hogy  válaszol- 
jak leveledre,  mely,  a  mily  meglepő,  oly  kedves  volt 
nekem.  Ide  s  tova  egy  éve  múlt,  hogy  közelebbi  le- 
veledre válaszoltam,  mire  nem  feleltél;  sajnálnám  ha, 
mint  mostani  panaszodból  kiolvasni  vélem,  azt  meg  nem 
kaptad  volna.  Oly  bSven,  oly  szívélyesen  írtam  abban 
állapotomról,  hogy  meg  nem  foghattam  a  válasz  kima- 
radását.  No  de  se  baj ! 

Az  igaz,  hogy  én  Pesthez  igen  közel,  mondhatni, 
külvárosában  lakom,  de  ennek  részemre  kevés  előnye 
van,  legfölebb  a  drágaságot  érzem.  Hiába !  Pest  is  csak 
a  távollevőre  bír  oly  vonzó  erővel,  én  esztendőben  is 
alig  megyek  belé  egyszer,  vagy  kétszer,  akkor  is  csak 
ha  a  nyomorúság  hajt  Az  ottan  levő  irodalmi  egyé- 
nekkel is  oly  kevés  kapcsolatban  állok,  hogy  e  részben 
rám  ugyan  nem  sokat  számíthatsz.  Legfölebb  a  szépiro- 
dalmi szegénylegények  némelyikével  vagyok  —  azzal  sem 
folytonos  —  viszonyban ;  a  coulissák  megett  történőkbe 
pedig  épen  nem  vagyok  beavatva.  Egyébiránt  ott,  a 
mint  sejtem,  nem  is  sok  történik,  hanemha  afféle,  hogy 
Tóth  K.  Vörösmartyt  nem  ismeri  el  költőnek,  hogy 
czimboráskodnak  jobbra,  balra,  pletykálnak  és  lumpol- 
nak.  Az  egész  szépirodalom  nem  ér  egy  hajító  fát. 

Ezért  ne  csodálkozzál  rajta,  ha  azt  mondom,  hogy 
engem  a  tétlenség  szinte  petrificált.  Nem  az  vagyok  többé, 
a  ki  voltam,  nem  tudok  lelkesülni  semmiért,  nincsenek 
eszméim  a  jövőre,  terveim,  reményeim  nem  vonzanak 
többé.  Testileg  is  szenvedek,  fejem  már  régóta  zúg. 
Izgalmas  élet  segítne  rajtam,  arra  hiányzanak  eszközeim. 
Keveset  és  ritkán  dolgozom,  azt  sem  teljes  lelkemből. 

Hogy  te  a  zsidó  költészet  fönségeit  akarod  nálunk 
meghonosítni,  ezen  szerfelett  örülök.  Én  őket  eredetiben 
nem  élvezhettem.  De  forgatom  Jolovicz  Polyglottját, 
hol  az  összes  keleti  költészetből,  így  a  héberből  is, 
számos  mutatvány  közöltetik,  sikerült  német  fordításban. 
Hanem  én  a  zsidó  lyrát  inkább  csak  bámulom.  Szere- 
tetemet a  Firdusi  eposzai  s  némely  hindu  darabok 
bírják.  Különösen  Firdusiban  a  Nibelungeni  compo- 
sitio.  Mikor  lesz.  nekünk  oly  epicusunk,  a  ki  compo- 
nálni  tudjon!  Az  egy  Zrínyin  kívül  még  eddig  nincs, 
az  is  merő  utánzat.  Vagy  a  mesét  a  nép  phantasiája 
képes  alkotni  csupán,  s  az  íróköltő  csak  a  készből 
csinálhat  valamit?  Különben  miért  volna  —  semmi  népi 
monda-alapra  nem  támaszkodható  —  Árpádiásaink  és 
Lászlódiásaink  szervezete  oly  iszonyúan  szegény? 

Állapotom  illetőleg,  vonom  a  sorstól  ez  idő  szerint 
nyakamba  tett  igát,  már  haimadik  éve.  Azóta  meg- 
lehetős bizonytalanságok  örvényein  lebegtünk  keresztül. 
Majd  ezzel,  majd  azzal  ijesztgettek;  idomítottak,  dressi- 
roztak,  abrichtoltak.  De  még  most  sem  vagyok  egészen 
hámbavaló. 

Igen!  Molnár  Albertedet  olvastam,  és  nagyon 
gyönyörködtem  benne;  a  mit  azonban  meg/awsíításáról 
mondasz,  azt  nem  teszem,  1-mo  mert  nem  vagyok  Goethe, 
2-0  mert  ha  Goethe  volnék  sem  vesztegetném  erőmet 
oly  mű  utánzására,  milyen  csak  egy  lehet  eredeti. 

Isten  áldjon  meg  édes  barátom,  s  levelem  ezúttali 
késedelmét  ne  vedd  ügy,  mintha  nem  a  legszívesb 
örömmel  olvasnám  soraidat.  írj  ezután  gyakrabban,  s 
ha  miben  Pesthez  közellakásom  által  szolgálatodra  lehe- 
tek, bátran  fordulj  hozzám.  Ölellek  forró  szeretettel: 
igaz  barátod  Arany  János. 

E  levélre  Szilágyi  részéről  ismét  elmarad  a  válasz. 
Csak  három  év  múlva  (1857  november  27)  jelentkezik 
újra.  Egyik  iij  dolgozatából  küld  néháuy  példányt  Arany 
és  tanár-társai  részére  s  igéri,  liogy  nem  sokára  Pestre 
jövet  meglátogatja  őt.     Arany  haladék  nélkül  válaszol. 


-t^- 


[110.]  Nagy-Kökös,   deczembor  3.   1857. 

Kedves  jó  barátom!  Sok,  sok  ideje  annak,  mikor 
utolsó  levelemet  Szigetre  utasítottam.  Rosszak  vagyunk 
mind  ketten:  te  nem  válaszoltál,  én  nem  sürgettelek. 
Mintha  a  hosszú  távollét,  más  emberek,  más  körülmé- 
nyek elfeledtetnék  velünk  régi  jó  barátinkat  Pedig 
nem  úgy  van:  az  ember  örömest  emlékszik  vissza, 
mégis  lomha,  midőn  írásra  kerül  a  dolog.  Aztán  meg 
kedélyemben  a  közelebbi  3—4  év  óta  nagy  változás 
történt.  Sokat  szenvedek,  erélyem  megtört.  Valami  fej- 
zúgás,  ideggyöngeséggel  párosulva,  kínoz,  melynek  nem 
találom  gyógyszerét.  E  miatt  sokszor,  sőt  többnyire,  le- 
vert hangulatban  vagyok  —  kedvetlen  s  tehetetlen  a  szel- 
lemi munkára.     De  hagyjuk  ezt:   jó   az   isten,  jót  ad! 

Azt  gondolnád,  ott  Szigeten,  hogy  a  ki  Pest  tövében 
lakik,  mint  én,  az  élte  felét  Pesten  tölti  el.  Több  mint 
egy  éve  nem  voltam  fenn.  Szerencse  még,  hogy  a 
pestiek  néha  lerándulnak.  Pünkösdkor  Toldy  is  itt  volt, 
Hunfalvyval.  Gyulai,  Csengery,  megfordul  néha.  Olyan- 
kor beszélünk  pesti  dolgokról,  —  egyébiránt  nem  sok 
van  azokról  mit  beszélni.  Az  academia  sorsa  még 
mindig  függőben,  —  a  Kisfaludy-Társaság  sehogy.  Va- 
lami társaság  talán  mégis  tehetne  jót  ebben  a  zilált  szép- 
irodalomban. 

Ha  te  azt  gondolod,  hogy  én  mindazon  nagyszerű 
dolgokat  megcsináltam,  melyeket  valamelyik  lap  hirdet, 
igen  csalatkozol.  Belefáradtam  mindenbe.  Csak  bajomat 
öregbíti,  ha  dolgozni  akarok.  Ha  eddig  sem  voltam 
termékeny  író,  ezentúl  —  érzem  —  meddŐ  leszek.  Sok 
terv,  sok  jó  gondolat :  de  a  kivitelre  nincs  erő.  S  nincs 
az  a  hév,  mely  a  fiatal  embert  hajtja,  korbácsolja. 

Köszönöm  a  küldeményt.  Rögtön  elolvastam.  Néhol 
saját  eljárásomat  láttam  benne  igazolva,  néhol  tanultam 
belőle.  Igen  jól  összeállított  kis  munka,  és  valóban 
szükség  volt  rá,  kiáltó  szükség.  A  magyar  nyelv  taní- 
tásban sokhelyt  én  is  csak  tapogatva  járok.  Hát  még 
milyeneket  tapasztalok  másutt.  Kötetekre  menő  stil- 
szabályokat  memorizáltatnak.  Egy  Pestről  jött  fiú  oly 
chriát  (!)  vágott  a  minap,  hogy  két  tömött  lapon  mindig 
dicsérte  Horatiust,  (exordium  a  laude,  tudod.)  Soha, 
annál  bölcsebb,  jobb,  igazságszeretőbb  stb.  ember  nem 
volt  az  egész  világon.  És  ez  ötvenszer  elmondva  —  idem 
per  idem.  —  Kiáltó  szükség  még  egy  magyar  olvasó- 
könyv: nem  volna  kedved  összeállítni  egyet?  Nekem 
volt  szerződésem  Heckenasttal,  protestáns  olvasókönyvre, 
de  belefáradtam,  abbahagytam.  Nincs  itt  hozzá  elegendő 
könyvtár,  kivált  miután  a  tervbe  a  régibb  irodalmat  is 
fel  kellett  ^olna  venni.  Most  Heckenast  nem  tudom 
kivel  csináltatja. 

Varga,  Szabó  és  Szilágyi  köszönik  a  példányokat. 
Szabó  és  Szilágyi  csinálják  a  krónika  IH.  kötetét,  de 
attól  félnek,  hogy  Lugossy  nem  egyhamar  lesz  készen 
a  másodikkal.  Derék  jó  fiúk  ezek  itt:  annak  örülök, 
hogy  igen  jó  collegátusban  élek.  Nincs  itt  semmi  a 
féle,  mint  néhol  szokott  —  bruderschaft  az  egész  compania, 
mint  a  katonáknál. 

Egyébkint  sivatag  hely  ez  a  Kőrös.  Te  talán 
szeretnéd  mert  —  homok.  Nem  bántják  ugyan  az  embert, 
de  nem  is  törődnek  vele.  Ab'g  járok  valahova  a  város- 
ban, —  a  mi  egyébiránt  ezelőtt  sem  volt  nagy  szokásom. 
Mégis  szeretném,  ha  csak  annyi  alkalom  volna  is  kirán- 
dulásra, rusticálásra,  mint  Szalontán  volt:  de  itt  minden 
mulatságunk  —  a  temető.  Ennek  árnyas  fái  s  a  sírok  közé 
megyünk  tavaszi  friss  léget  —  a  mező  édes  lelkét  —  színi. 
Szép,  szép,  de  kissé  melancholicus.  Talán  e  körülmény 
is  okozza,  hogy  kedélyem  ritkán  derűit.    Igaz   barátod 

Arany  János. 


[111]  Sziget,  deczember  25.  1858. 

Arany  Jánosnak,  Szilágyi  István  a  legszentebb 
barátsággal!  „Tisztelettel,  szeretettel,  dicsőségeden  való 
örvendezéssel  járulok  hozzád!"  Kazinczy  P.  e  szavakkal 
üdvözlé  Kist,  midőn  fogságából  szabadulva  a  haladás  oly 
fokán  leié  barátját,  melyen  immár  minden  jók  szemei 
feléje  valának  fordulva. 

Hadd  vegyem  én  a  nagy  ember  szavait  át,  midőn 
e  messze  hideg  tájról  felkereslek;  hadd  legyenek  ama 
forró  szavak  lángoló  örömem  képviselői. 

Te  ime  a  tetőn  vagy ;  ott,  hol  álmaim  az  utóbbi  idők 
sanyarú  ködéi  között  gyakran  láttának,  örömünkre,  bíisz- 
keségünkre  nekünk  és  nekem ;  elégtételül  magadnak  és 
szén  védéseidnek . 

Bizonynyal  a  kit  az  ég  szeret:  azoknak  fentebb- 
örömöket tart  fel.  Téged  szeret  az,  téged,  a  legsze- 
retetreméltóbb  embert,  kit  valaha  ismertem.  Lelked 
kiállott  szenvedései,  ki  leszállál  velem  és  velünk  együtt 


Digitized  by  VjOOQ  IC 


SZILÁGYI  ISTVÁN.  261 


a  poklokra,  érdemlék,  hogy  im  most  ott  állj,  a  melyről 
a  római  költő  a  digito  monstrarier-t  énekelte. 

Szerettem  volna  ez  esetben,  hogy  én  legyek  első, 
ki  jobbodat  megszoríthatom.  Messze  föld,  késő  hír.  De 
azt  súgja  lelkem,  hogy  most  annyiak  között  melegebb 
érzés  nem  száll  feléd,  mint  az,  mely  e  sorokban  teszi 
előtted  barátságos  üdvözletét. 

Élj,  élj  szerencsésen ;  élj  soká.  Élvezd  már  e  földön 
annak  a  paradicsomnak  kettős  mértékű  örömét,  mely 
tőlünk  elragadtatott,  s  melylyel  a  múltban,  oly  nagy 
mértékben  bírtál  vala  te  is,  csendben  bár,  de  boldogan. 

Én  és  enyéim  (kis  hat  éves  fiam  téged  már  ismer) 
Téged  és  tieid  a  legszentebb  barátsággal  ölelünk.  S 
bár  minél  elébb  lehetne  a  viszontlátás  örömeiben  elme- 
rülve élveznünk,  az  egykori  örömöket!  Isten  veled. 


-*fi- 


[112.]  Nagy-Köeös,  január  8.  1859. 

Kedves  Barátom!    „lo   Paean!"  kiáltád  több  mint 
tíz   évvel  ezelőtt,  midőn   első  költői   sükerem  tudtodra 

lőn :  most  ismét  te  vagy  az  elsők  egyike az   első, 

ki  örömteljes  elragadtatással  üdvözlesz.  Fogadd  ezért 
legforróbb  köszönetemet.  A  kitüntetés,  melyben  része- 
sűlék,  oly  nagy,  hogy  nem  vártam,  s  félek,  nem  is  ér- 
demlettem. Ennélfogva  elhiheted,  ha  mondom,  hogy  a 
mennyi  öröm,  ép  annyi  fájdalmas  érzet  vegyülékével 
fogadtam  a  hírt,  mely  téged  elragadtatásba  hoz.  Oh,  én 
messze  valék  ily  lelkesedéstől:  erre  én  már  képtelen 
vagyok.  írtam  én  neked  régebben  a  fatális  szenvedő 
állapotról,    mely    engem   minden  tartósabb  és  behatóbb 


Digitized  by  VjOOQ  IC 


2C2  RAEHADIK  IDŐSZAK. 


szellemi  működésben  gátol.  Ez  még  most  sem  múlt  el, 
8  el  fog-e  valaha?  isten  tudja.  Ha  erőm  teljes  birto- 
kában volnék,  mily  örömmel  fogadnám  e  kitüntetést! 
hiszen,  ha  múltammal  nem  érdemeltem  is,  volna  remé- 
nyem a  jövőben,  érdemessé  tenni  magamat.  De  így! 
—  de  így.  —  Ezért  még  nem  is  válaszoltam  Toldy- 
nak,  —  és  mit  fogok,  nem  tudom. 

De  akárhogy  dől  el  a  tagság  ügye:  az  a  lelkes 
öröm,  melyre  téged  megválasztatáséra  ragadott,  nagyon, 
nagyon  jól  esik  nekem !  S  habár  hő  lelked  sugarait  tán 
hidegebben  viszonzom  —  köríilbelől  csak  oly  formán, 
mint  föld  a  nap  hevét  —  ne  vádolj  azért,  fátumom  ez. 
S  ha  tilzedet  vissza  nem  adhatom,  jól  esik  melegednem 
benne.  Fogadd  hát  ismételt  köszönetemet;  hisz  én,  ily 
koldús-kedélylyel  egyebet  sem  adhatok!  —  — 

Isten  veled,  édes  jó  barátom!  legyen  neked  az  én 
óhajtásom  szerint!  Igaz  híved 

Arany  Jákos. 

Ez  év  (1859)  nyarán  Máramarosszigeten  nagy  tűz- 
vész volt  s  ennek  a  református  templom  és  iskola  is  áldo- 
zatul esett.  Fölépítésükre  országos  gyűjtést  rendeztek,  és 
Szilágyi  István,  P.  Szathmáry  Károlylyal  szövetkezve,  egy 
albumot  tervezett.  Felszólította  Aranyt  is,  hogy  kUidjön 
bele  valamit  s  két  hónapig  nem  kapván  választ,  újra  meg- 
sürgette, és  egyszersmind  emlékeztette,  hogy  nála  megvan 
Byron  Don  Juánja  III.  énekéből  az  új  görög  dalnok  éneke, 
a  mit  Arany  még  1846-ban  fordított  le;  ha  tehát  mást 
nem  kílldhet  is,  engedje  legalább  azt  betenni  a  szigeti*  al- 
bumba. Erre  felelt  Arany  a  következő  levéllel. 

[113.3  Nagy-Körös,  október  25.  1859. 

Neheztelhetsz  rám,  édes  jó  banitom,  hogy  lelkes 
fölhívásodra  egy  oly  szerencsétlenség  iránt,  mely  minden 
protestánst,  minden  magyart  fájdalmasan  érdekel,  még 
csak  nem  is  válaszoltam.  Hidd  el,  kedves  barátom,  ha 
van  valajki,  kire  ama  szomorú  hír  mcgdöbbentőleg  hatott, 
én  voltam  az ;  ha  tehetségemben  állna  —  elme  műveim- 
mel —  akármely  czélra  áldozni,  a  szigeti  megkárosult 
egyház,  iskola  lenne  az  első,  melyen  csekély  áldozatom- 
mal habár  egy  porszemnyit  segíteni  sietnék ;  s  ha  valaki 
felhívásának  eleget  tenni  édes  kötelességemül  ismerném : 
a  tied  volna  az.  De  engem  a  fátum  lelánczolva  tart  — 
mindennek  vége!  Hagyjuk  ezt. 

A  Don-Juan-féle  fordítás  nem  tudom  már  milyen. 
Nincs  meg  irataim  közt.  Ha  te  nem  tartod  nagyon 
vadnak,  ám  közöld.  Szerettem  volna  —  ha  az  idő  en- 
gedné —  újra  átnézni,  félek  hogy  sületlenség  fordulhat 
benne  elő.  Azonban  mindegy:  ne  engem  nézz,  hanem 
vállalatod  becsét  tekintsd,  ha  ezt  nem  csökkenti,  legyen 
a  te  akaratod  szerint. 

Ezen  kívül  nincs  is  nálam  semmi,  —  de  még  egy 
forgács  sincs,  a  mi  egész,  vagy  oly  önálló  darab  volna, 
hogy  közöltessék.  Csonka-bonka  törek,  az  van  sok.  De 
mit  ér!  soha  sem  lesz  azokból  egész. 

Holnap  talán  magam  is  felrándulok  a  Kazinczy- 
ünnepre.  Jobb  szerettem  volna  itthon  ülni  —  a  sötét- 
ben —  de  nagyon  rám  estek,  nem  lehet  maradnom.  Wily 
jó  lett  volna  ott  találkoznunk  s  együtt  visszajönnünk 
Kőrösre!  Igaz,  hogy  még  hozzátok  messze  a  vasút,  de 
már  is  közelebb,  mint  pár  év  előtt.  Jőj  el  egyszer :  hisz 

Pestet  is  csak  kell  már  látnod  valaha.    Ez  kisebb  szün- 
időn is  megtörténhetnék. 

E  fordulatos  időkben  fordulunk  mi  is  —  lefelé. 
Vagy  fordulunk,  a  mint  a  szél  fu,  mint  a  szélkakas. 
Fordulunk,  mint  pecsenye  a  nyárson,  mindig  sületlenebb 
oldalunkkal  a  tűz  felé,  hogy  süljön  meg  az  is.  Fordu- 
lunk, mint  búzaszemek  a  rostában:  fölül  a  gaz;  mint 
ördögmotolla,  mely  sehova  sem  halad;  mint  ^  Jóidő- 
malma"  —  így  őszszel;  mondjak-e  még  többet? 

Vedd  forró  ölelésemet  és  mindenkori  benső  barát- 
ságom nyilatkozását.  Igaz  hived 

Arany  J. 

Szilágyi  megküldte  a  byroni  fordítást  s  egyszersmind 
megemlékezve  a  régi  jó  időkről,  mikor  az  készült,  fölem- 
lítette, mennyire  szeretne  ismét  a  szalontai  tnarcza-fánkból 
enni,  de  Szigeten  nem  tudja  csinálni  senki.  Arany  tehát 
megküldte  neki  a  receptjét. 


[114.]  Nagy-Körös,  deczember  6.  1859. 

Édes  Barátom,  itt  küldöm  Byront,  egyebet  ne  várj. 
^Nem  az  vagyok,  ki  voltam  egykor"  —  s  ez  most  elég. 
Annyit  beszéltem  e  tárgyról,  hogy  már  unalmas. 

Voltam  Pesten,  olvastam  az  Académiában  valamit. 
A  tárgy  megérdemlene  egy  jó  kidolgozást,  de  az  enyém 
nem  lesz  az.  Mikor  neki  ülök,  már  belefáradtam.  De 
kellett  valamit,  a  formaságért. 

Hogy  téged  a  marczafánk  emlékezete  is  kisért!  lm 
itt  a  recipe.  Üss  egy  csuporba  (például)  két  tojást.  Belé 
egy  kevés  sót,  czukrot.  Verd  össze  jól.  önts  hozzá  egy 

messzely  tejet ;  annyi  lisztet,  hogy  palacsinta  tészta  sűrű- 
ségű legyen.  Akkor  tégy  zsirt  tepsibe,  egy  újnyi  vas- 
tagon, s  ezt  forrald  fel.  Mikor  legjobban  forr,  a  tésztát 
kanalankint  rakd  belé,  egy-egy  kis  kanállal  egy  helyre, 
és  pirosra  süsd  meg.  Pimetum.  Ez,  fiam,  oly  egyszerű, 
hogy  magad  is  megcsinálhatod.  Hirtelen  étel,  mikor 
hamar  kell  valamit  csinálni. 

Ölellek,  a  tieiddel  együtt,  s  maradok  mind  végig 
szerető  barátod 

Arany  J. 

Utóirat,  A  marczafánk  miatt  elfeledem  szólani  a 
fordításról.  Veheted  észre,  hogy  nem  keveset  változ- 
tattam. Ezt  néhol  az  értelem  kívánta,  mint  a  második 
versszakban,  melyet  olím  nem  értettem  jól,  az  „Islands 
of  the  Blest"  nem  tudtam  micsoda.  De  most  jó  Byronom 
van,  jegyzetekkel.  Pár  jegyzetet  én  is  szükségesnek 
tartok,  de  gyémántapró  betűkkel,  hogy  ne  rútítsa  a 
lapot  igen.  —  Most  is  elég  messze  marad  az  eredetitől,, 
de  lehetlen  a  versalakot  és  hangot  megtartva,  jobban 
fordítni,  legalább  nekem.  —  Azt  hiszem,  így  is  maradt 
benne  szépség. 


"^'^^^fe^^ 

[iiB]  IIanva,  február  2.   1852. 

Édes  barátom!  Fekete  leveledet  átolvasván:  meg- 
győződtem róla,  hogy  minden  szívnek  van  egy  sebje, 
vagy  ha  nincs,  hát  azt  gondolja  hogy  van;  mi  persze 
aztán  a  fájdalomra  nézve  mindegy. 

Igen  megszomorított  leveled ;  ilyen  hamar  meguntad, 
sőt  megutáltad  a  prófessorságot  ?  Ez,  barátom,  nagy  baj, 
még  meg  sem  kóstoltad  jól,  már  megcsömörlöttél  tőle. 
Ezt  nem  szeretem!  Azonban,  Jánoskám!  bajod  vagy 
valódi,  vagy  képzelt;  ha  valódi:  hasztalan  írok  én  ide 
neked  egész  vigasztaló  predikátiot;  ha  pedig  csak  kép- 
zelt, s  csupán  a  még  bele  nem  szokottság  következ- 
ménye, úgy  majd  magadtól   is  kigyógyulsz.     Még  azon 

esetre  is,  ha  csakugyan  valódi;  —  mit  én  teljesen 
hiszek,  —  neked  elég  gazdag  kebled  van  vigasztalódni, 
vagy  legalább  tűrai.  Én  a  mit  segíthetek :  igaz  részvét 
és  sajnálkozás  csupán. 

Látod,  én  is  eleget  küzdök  az  élet  kellemetlen- 
ségeivel, mert  az  én  pályám  még  egyszer  kényesebb  a 
tiednél;  de  küzd  minden  ember  saját  ereje  szerint.  Te 
csupán  és  egyedül  akarnád  emancipálni  magadat  az 
élet  bajai  alól?  Mi  jogon?  Barátom,  jó  az  idő,  majd 
bele  törődünk,  s  ha  boldogok  nem  is,  de  boldogtalanok 
sem  leszünk. 

Azonban  elég  ebből  ennyi;  annyival  is  inkább 
elég  pedig,  mert  midőn  én  még  tovább  akarok  neked 
papolni:  kapom  a  Szász  levelét,  melyből  látom,  János 
úr,  hogy  maga  sem  olyan  remete  biz  ott;  látom,  hogy 
lakodalmaskodnak  Kecskeméttől  Kőrösig;  s  az  úton 
szőrin  lábán  elfogy  egy  jó  kulacs  bor;  otthon  még  több 
is.  Van,  van,  édes  barátom,  pillanat  az  életben,  midőn 
sötétebb,  zsémbesebb  az  ember  u  szokottnál,  ilyen 
pillanatnak  akarom  én  venni  azt,  melyben  hozzám  írtál ; 
de  van  aztán  nyájasabb  oldala  is,  nem  kell  kétségbe 
esnünk : 

Szeresd  a  mosolyt   s  könnyet  arczodon, 
A  boldogság  e  kettőből  vagyon. 

Azért  kérd  meg  nevemben  a  kedves  komám  asz- 
szonyt:  hogy  ne  nézzen  rád  oly  sötéten,  mint  a  Hölgy- 
FUTÁR-ból  kitűnik,*)  hanem  kedves  nyájasan  a  mint 
szokott. 


*)  Ott  és  akkor  jelent  meg  Aranynak:  „Oh  ne  nézz  rám". . . 
czfmü  költeménye. 

Tollam  kutyaliter  elromlott,  de  azért  már  le  nem 
teszem,  mert  félek,  hogy  -r-  a  másik  még  rosszabb; 
kettőnél  pedig  nincs  több,  ezekkel  írom  én  a  verseket 
a  holdvilág  sugaraiban  fürdő  csermélyhez  és  ezekkel 
írom  fel:  hány  sódart  akasztottak  s  szál  kolbászt  a 
füstre,  s  ez  utóbbinak  még  eddig  több  hasznát  láttam 
mint  az  elsőnek. 

Azt  írod,  Jancsi,  hogy  nem  jársz  senkihez  és  hozzád 
sem  jár  senki.  Különös,  hát  Varga,  Szász,  Mentovich 
nem  ott  laknak-e,  csak  nem  vagytok  olyan  vadállatok, 
hogy  egymással  ne  társalogjatok,  no  meg  Obemyik  is 
nem  ott  van-e?  Hiszen  még  sokan  is  vagytok  egy  helyen. 

Még  némi  sükerről  és  eredményről  is  beszélsz !  nem 
világosan,  de  tán  még  is  értelek.  Tán  az  bánt,  hogy 
minden  jót,  szépet,  de  leginkább  rendet  nem  teremthetsz ; 
vagy  hogy  hallgatóid  az  első  órán  socratesekké  nem 
lesznek,  s  alusznak  mikor  legédesdebben  és  melegebben 
magyarázol,  vagy,  ha  jobban  tetszik,  magyará^5^?  Ba- 
rátom, ezt  fel  se  vedd!  úgy  megyén  az  mindenütt; 
szánts  és  vess,  és  ha  az  idő  miatt  nem  lesz  semmi  a 
vetésből:  az  nem  a  te  hibád. 

Az  persze  legnagyobb  baj,  ha  anyagilag  nem  jö- 
hetsz ki  ott  fizetésedből,  az  ellen  aztán  semmi  szellemi 
orvosság  nincs.  Barátom,  beh  komisz  gondolat  sze- 
génykedni  tudni  azt,  a  ki  mindent  érdemlene!  Hanem 
hagyjuk  ezt  a  kényes  dolgot.  Úgy,  úgy,  édes  barátom : 
az  övéit  élnem  hagyja,  ki  mindnyájunk  édes  atyja!*) 

Isten  veled,  igaz  barátod 

Tompa. 


*)  Idézet  Arany  „Itthon**  ez.  verséből. 

[116.]  Hanva,  májas  20.   1852. 

Édes  barátom!  ártatlanul  csakugyan  kellemetlen 
erédóba  jöttem ;  irományaim  egy  része  lepecsételve,  más 
része  elvíve.  Tőled  egy  1850  okt.  12-ről  datált  levelet 
foglaltak  le ;  és  a  Fónyad  kottáját  a  GÓLYÁ-hoz.  *)  Igen 
sajnálnám,  ha  miattam  kellemetlenség  érne,  ámbár  ez 
csaknem  lehetetlen,  hiszen  tudod,  hogy  mi  politikával 
soha  sem  foglalkodtunk. 

Máskor,  ha  lehet  többet,  barátod 

Miska. 


[117.]  Hanva,  június  3.  1852. 

Édes  barátom !  Feltévén  hogy  állapotomról  mit  sem 
tudsz  és  tudni  óhajtasz:  írok  néhány  sort.  A  dolog 
még  függőben  van,  mit  sem  tudok,  mit  sem  hallok,  iro- 
mányaim oda  fenn  vannak  valahol.  Semmi  nagy  his- 
tória nem  lehet,  de  még  is  kellemetlen  állapot,  annyival 
inkább  mert  Virágregéim  majdnem  kész  kéziratát  is 
elvitték;  így  se-ki,  se-be  nem  vagyok. 

A  Vajdát  **)  kaptam,  köszönöm.  Nagy  gyönyörű- 
séggel olvasgatom.  Ne  várj  tőlem  sok  szót.  A  vajda 
teljesen  sikerült  s  kétségkívül  nincs  párja  ő  kegyelmének 
két  országban.  Még  a  trivialitások  is  ügyesen  vannak 
beszőve.     Szóval  gratulálok! 


*)  Tompa   népszerű    költemdnye   (megjelent    Szilágyi    Sándor 
Emléklap JAi-ban  1850-ben),  melyért  befogták.  Fónyad  egy  szalontai 
fiatal  ember  volt,  a  ki  értett  a  zenéhez ;  talán  dalt  készített  a  Gólya 
szövegére  s  ezt  Arany  megküldte  Tompának. 
♦*)  Naqtidai  Czioányok. 

Ar&ny  levelezése.  I.  1^ 

írj  már  te  is  valamit;  ne  rémülj  meg  a  miatt  az 
elvitt  egy  levél  miatt,  mikor  tudhatod,  hogy  nincs  benne 
ördög  sem.     Isten  veled!  barátod 

Miska. 


[118.]  Hanva,  június  23.  1852. 

Haragszol,  édes  Jánoskám,  haragszol?  Pedig  hidd 
el,  kár  vesztegetni  az  epét,  mely  szükséges  leend  majd 
a  töltött  káposzta  megemésztésére.  Te  nem  hitted  még 
azt,  hogy  e  semmirekellő  irodalom  vagy  is  inkább  az 
irodalom  semmirekellő  emberei  a  legnagyobb  lelki  gyö- 
nyörűséget találnak  abban:  leránczigálni  magokhoz 
azokat,  a  kik  egy  kissé  feltűnőbb  magasságon  állanak, 
írhattad  volna  te  a  Vajdát  akárhogy,  írhattad  volna 
úgy,  a  mint  e  bölcs  ítész  eléd  czirkalmazta :  nem  ér 
semmit!  akkor  más  lett  volna  a  hibája;  mert  mindig 
az  a  főczél:  lefőzni  valakit,  a  mint  ők  mondják:  az 
istenét!  Mikor  elég  bolond  voltam  akkor  írni  Szuhay 
MÁTYÁs-omat,  mikor  Toldi  pályázott,  a  kéziratban  erősen 
alá  volt  húzva  veres  krétával  e  két  sor: 

A  kerek  mellbimbó  fehér  patyolatát, 
Mint  egy  fényes  tallér  ugy  izzasztotta  át; 

En  gondolkoztam  rajta,  miért  van  ez?  Azután 
hallottam,  hogy  tanácskoztak  felette :  vajon  nem  kellene-e 
kitörülni  e  trágárságot,  ez  obscenumot.  Ilyen  emberek 
ezek!  Én  nem  akarok  hosszas  fejtegetésébe  ereszkedni: 
mi  szabad  az  írónak?  De  sokra  emlékszem,  hogy  minő 
dolgokat  írnak.  A  híres  Romeo  és  JuLiÁ-ban  mennyi 
kétértelműség   van!    Goethe  Spinnerin    czímű  versében 

minS  hamis  gondolat.  Heine  miket  nem  mond!  Mit 
mondana  ez  a  bölcs  arra:  mikor  Heinenál  XVI.  Lajos 
franc  király  lenyakazott  neje  megjelen  lenyakazott  no- 
udvarával,  s  a  fő  udvarmesterné,  minthogy  feje  nincs, 
alf  . . .  ével  mosolyog  a  királynéra?  Vagy  nem  dobná  el 
EnAMPSENis-et.  Két  osztálya  van  ezeknek  a  mi  bölcs  bí- 
rálóinknak: vagy  szamár,  vagy  malitiosus;  s  minden 
esetre  a  bírálatot  a  Vajda  felett  én  is  méltánytalannak 
találtam,  sőt  olyannak,  melylyel  téged  személyesen  akar- 
tak szurkálni.  A  mit  jónak  érzek,  alkalmasint  az  is; 
én  gyönyörködtem  és  velem  sokan  a  Vajdán  és  az  6 
dicső  győzelmén,  isten  éltesse  sokáig! 

Sorsomról  semmi  újat  sem  kapsz;  megvagyunk, 
emlegetünk  s  várunk  benneteket.  Most  kaszáltatok,  de 
bánom,  hogy  az  anyatermészetnek  nem  hagytam  az  idei 
áldást,  mert  aligha  fog  annyit  érni,  mint  a  mennyibe 
kerül.  Igen  szeretném,  ha  az  eső  leírását  legalább  meg- 
küldenéd  nekem  arról  a  vidékről,  mert  itt,  barátom, 
teljesen  elfeledtük  milyen  az.     Isten  áldjon  meg!    Igaz 

barátod 

Tompa  Mihály. 
*♦» 

C119.]  Hanva,  július  6.  1852. 

Édes  barátom!  E    pillanatban    idéztetem    a   kassai 

<;s.  k.  haditörvényszék  elébe ;  mikor  és  hogyan  kerülök 

haza?   isten  tudja;,  azért  míg  Hanváról  levelemet  nem 

kapod,  hogy  már  lehet,  ne  készüljetek  és  ne  is  jöjjetek 

hozzám.     Értesz    úgy-e?    Isten    mindnyájotokkal !    igaz 

barátod 

Tompa  MraÁLY. 

18* 

[120.]  Kassa,  augusztus  5.  1852. 

Edes  bamtom!  Gondolom,  hogy  óhajtotok  valamit 
hallani  rólam.  Az  igen  kevés  és  még  is  igen  sok,  a 
mit  írhatok.  Már  egy  hónapja,  hogy  ide  beidéztettem^ 
azóta  hozzám  sem  szóltak,  azt  sem  mondják,  miért 
vagyok  itt?  Isten  tudja,  még  meddig  fog  ez  az  állapot 
tartani.  Elég  az  hozzá,  hogy  a  Gólya  tojt  nekem  elég 
bajt,  és  költött  kellemetlenségeket;  utána  minden  irataim 
lefoglaltattak,  ide  hozattak,  és  olvastatnak,  magyaráztat- 
nak, applicáltatnak  stb.  Meddig  fog  ez  az  állapot  tartani  ? 
Feleletül  látok  itt  8 — 9  hónapos,  sot  egy-két  éves  ki- 
hallgatatlan foglyokat.  Holnapután  itt  lesz  a  császár; 
ad-e  az  a  magam-forma  embereknek  vigasztalást?  nem 
tudja  senki. 

Sokat  nem  irhatoky  —  Isten  áldjon  meg  bennete- 
ket, igaz  barátod  „ 

JillSKA. 

Jegyzet,  Ez  úttal  Tompa  nem  sokáig  tartatott  vizsgálat 
alatt.  Már  augusztus  25-én  hazulról  ír,  jó  kedvvel,  s 
hívja  Aranyt  látogatóba  Hanvára,  jelentve,  hogy  a  pulykát, 
kacsát,  malaczot  már  öleti  tiszteletökre.  Erre  vonatkozik 
Arany  következő   válasza. 

[121.]  Nagi-Kewbbws,  október  1.  1852. 

Szeretett  Miskám!  Múlt  hó  derekáról  kelt  leveledet 
épen  most  adja  kezembe  Szász  Károly,  &  mivel  erősea 
ösztönöz  a  válaszolási  vágy,  addig  ütöm  a  vasat  mig 
meleg,  azaz  rögtön  felelek  (assonance).  A  mint  látod 
ismét  itt  vagyok:  érkeztem  pedig  tegnap.  Augusztus 
5-én    mondtam    vala    búcsút    a    körösi    bérelt    laknak,. 

szeptember  30-án  láttam  azt  meg  újra.  De  minő  vál- 
tozás! Az  eddig  oly  kopár  udvar,  mit  nem  tartottam 
képesnek  egy  árva  fűszál  megtermésére,  övig  érő  dudva 
vegetatióval  üdvözölt ;  a  kaput  csak  félóráig  tartó  gyom- 
lálás és  kapálás  után  lehetett  kinyitni:  más  szerencsét- 
lenség nem  történt. 

Bizony,  pajtás,  igen  sajnálom  azokat  a  te  pulyká- 
idat, kacsáidat,  méheidet  és  malaczodat:  majd  annyira, 
mint  azt,  hogy  téged  nem  láthattalak.  Tudom,  tele 
kebellel  elbeszélted  volna,  azt,  mit  üres  levelekkel  nem 
lehet  elmondani.  Lásd  itt  egy  szép  antithesis:  tele  kebel 
ilres  levél!  —  No  de,  ecsém!  nincs  még  épen  vége  a 
világnak ;  várt  leány  várat  nyer,  tűröm-fűvel  orvosoljuk 
a  bajt,  nohabár,  a  nagy  lyány  szava  szerint:  könnyű  a 
fonás,  de  nehéz  a  várakozás.  Szüreti  szünidő  itt  ugyan 
lesz,  de  nem  egy  hónapig,  mint  Patakon,  hanem  csak 
két  nap,  legfölebb  egy  hétig,  a  meddig  t.  i.  a  nagy- 
kőrösi Aégryetm  beszűrnek:  erre  tehát  nincs  mit  számítni. 

A  vacatiót  iszonyú  henyeségben  töltöttem.  Sokak 
és  nagyok  voltak  vala  az  én  szándékim  és  terveim;  de 
bizony  azokból  semmi  sem  jött  teljesedésbe.  Ettem, 
ittam,  yegeicUtam:  de  egy  verset  nem  csmálfam.  Virgil 
úr*)  engem  is  zaklat,  hó  elején  küldi  a  pénzt  s  én  még 
semmit  sem  küldtem  neki.  Nem  abnormis  állapot-e  ez, 
midőn  a  szerkesztő  fizet  s  az  író  nem  ír?  No  de  majd  — 
majd  —  majd  — 

Két  hónaptól  fogva  nem  tudok,  nem  hallottam 
Pestről  semmit:  nem  láttam  egy  Hölgyfutárt  vagy 
ViszHANGOT,  nem  olvastam  egy  verset,  mi  az  özönvíz  óta 
datálódnék!  A  pesti  cotteriáról  azt  sem  tudom  ki?  mi? 


*)  Szilágyi  Virgil,  a  Viszhakg  akkori  szerkesztője. 

Lévay  nincs  ott ;  hallom  a  Hölgyfutár  zászlaját  Székely 
József  viszi,  ily  szavakkal  ragadván  azt  meg  egy  ver- 
sében (mit  ugyan  én  nem  olvastam): 

„Ide  szegődtem  én  elih*  a  szegény  lapbo\" 

Emlékszel-e  még  szegény  Petőfinek  egy  kedvencz 
korcsmafeliratára :  Az  két  kék  hakokJu/? 

Szilágyi  Sándort  elküldték  volt  Pestről,  az  igaz;  most 
pedig  azzal  állt  boszüt,  hogy  kecskeméti  professorrá  lett. 
Nem  bánta,  akármelyik  tanszéket  adják  neki,  adták  hát 
a  mathesist;  hanem  ezt  szeretné  valami  mással  becserélni 
Kőrösön  vagy  akárhol.  Jelenleg  épen  Kecskeméten  van 
háztuzlátni:    visszajövet  lesz  hozzá  szerencsénk. 

Benkert  Mariska  *)  Pesten  van :  100  magyar  költőt  (!) 
akar  kiállítni  németül  200  verssel  és  100  biographiával : 
remélem  téged  is  megkeresett.  Nekem  írt  egy  goromba 
levelet,  a  miért  neki  utóbbi  leveleire  válaszolni  elmu- 
lasztottam; én  akkor  feleltem;  azután  írt  térden  csúszva; 
arra  nem  feleltem. 

Kerényi  meghalt!  Bozzai  Pali  meghalt!  miért  nera 
halunk  meg  mindnyájan! 

„Az  boldog,  a  ki  meghal,  mint  ezek, 
Ki  mélyen  nyugszik  föld  alatt.** 

Vagy,  mint  a  Barna  Péter  históriájában  (Népdalok 
I.  381.  1.)  bővebben  megolvashatod: 

„Nem  jó  föld  ez  pajtás,  nem  jó  itten  lakni, 
Mert "**) 


*)  Kari  Maria  Kertbeny.  A  Száz  magyar  költő  anthologiáját 
csakugyan  kiadta. 

*♦)  E  pontozás  az  eredeti  levélben  is  így  van.  Az  idézett  sor 
folytatása  ez:  „Mert  a  szegény  legényt  meg  szokták  itt  fogni" 

A  költészet  legalább  bajosan  fog  e  földben  felvi- 
rágzani:  a  világtörténet  ellenkezőt  tanít. 

No  de  bízzuk  ezt  a  sors-intéző  hatalmakra:  mi 
tegyük  a  mit  tehetünk  s  ha  semmit  sem  tehetünk,  ak- 
kor ne  tegyünk  semmit.  Még  ha  az  irodalom  haldoklik 
is:  mi  vagyunk  a  vonagló  tagok,  melyek,  mozgásuk 
által  némi  életre  mutatnak.  Tehát  csak  mozogjunk :  jól 
vagy  rosszul,  czélra-e  vagy  czél  nélkül,  az  most  mindegy. 

Eh !  félre  az  epével.  Hiszen  én  vidor  hangon  akartam 
írni.  Közönség  most  van,  soha  sem  volt  különb.  Szász 
Károly  aláírói  szépecskén  szaporodnak  (Moore  versei  re 
a  mint  tudod),  Losonczi  László  500  aláírót  gyűjthetett! 
Kiben  van  hát  a  hiba?  Nem  a  közönségben,  annyi  való, 
hanem  a  költőkben.  Miért  nem  írnak  ?  Mert  nem  lelke- 
sülnek. Miért  nem  lelkesülnek  fel?  Ez  már  nagyobb 
kérdés.     Kifogytak,  kiszáradtak,  kihaltak! 

Bezárom  levelemet,  mert  már  elláttam,  hogy  semmi- 
képen sem  bírok  kibontakozni  e  veszekedett  rossz  vérből. 
Jobb  órában  többet  s  jobbat:  most,  édes  Miskám,  az 
isten  áldjon  meg 

Téged  magadat  is,  szerelmes  nődet  is, 

Még,  ha  ugyan  volna,  kis  csecsemődet  is, 

Apádat,  anjádat,  a  falamiádat, 

Kijáró,  bejáró  ékonómiádat: 

Kívánjuk  szívesen  én  s  a  feleségem, 

Laczi,  Julcsa,  én  két  apró  szép  cselédem. 

Kívánjuk  nem  egyszer,  hanem  száz-  meg  százszor ;    — 

Most  ölel  forróan,  —  többet  ir  majd  másszor  — 

igaz  barátod 

Arany  János. 

[122.]  Hanta,  november  1.   1852. 

Édes  barátom!  Meggondolván:  hogy  október  1.  kelt 
leveledre,  egy  hónap  elteltével  válaszolni  is  lehetne  tán 
már:  ezennel  tollat  fogok  és  írok  a  mit  irhatok. 

Boldog  ember  vagy  te,  barátom,  ki  nekem  három 
egész  lapot  képes  vagy  írni,  a  nélkül  hogy  —  csak 
valld  meg  magad  is  —  valóban  írnál  valamit.  Én  nem 
tudok  ilyen  mesterséget.  Még  egy  lap  sincs  tele,  már 
kifogytam.  No  de  mindegy.  Csak  mi  írjunk  egy- 
másnak, akár  van  abban  valami,  akár  nincs,  ha  hason- 
latosak leszünk  is  Havyhoz,  kiről  egykor  meg  vala  írva, 
hogy  hang  nélkül  énekel;  csak  írjunk!  van  abban  még 
is  valami,  ha  semmi  sincs  is  benne,  a  mi  igen  jól  esik. 

Szilágyi  Virgil  ma  nekem  tíz  pengőt  küldött,  hogy 
én  meg  neki  verset  küldjek ;  a  pénzt  minden  bizonynyal 
elköltőm,  8  elébb,  mint  egy  vakarítást  tennék  neki. 
Igen  sok  példa  volt  már,  hogy  megírt  és  kinyomott 
versért  nem  fizetett  meg  a  szerkesztő ;  hadd  legyen  arra 
is  példa,  hogy  a  kifizetett  vers  meg  nem  iratik. 

Szegény  Sándor!  „Az  két  kék  bakokho!"  mennyit 
nem  röhögtünk  (majd  röfogtünk-öi  írtam)  ezen  a  szamár- 
ságon valaha!  Midőn  még  Arany  Jánosnak  híre-hamva 
sem  volt  a  világon,  de  persze  hogy  a  bánya  nem  nyílt 
még  meg  csupán,  az  arany  már  megvolt. 

Remélem,  nem  fogod  eltagadni,  hogy  nem  régen 
engem  tetemesen  megloptál,  mondván  a  te  kabátodhoz : 
„Télen  nyáron"*)  stb.;  azt  is  tudod,  ámbár  nem  igen 
forgatod  az  írásokat,  hogy  szemért  szemet,  fogért  fogat ; 
versért  verset,  —  szegény  Kerényi   és  Bozzai  haláláról 


*)  Tompa  ismeretes  dala:  „Télen,  nyáron  pusztán  az  én  lakásom ;" 
é%  Arany  verse:    „Télen,  nyáron  nincs  több,  csak  e^j  kabátom." 


Digitized  by 


Google 


TOMTÁ  MIHÁLY.  277 


emlékezvén  leveledben  azt  mondod:  mért  nem  halunk 
már  meg  mindnyájan !  Ezt  a  sort  én  ellopom,  szükségem 
van  rá,  s  ezzel  quittek  leszünk.  Egyszer  Petőfivel 
ettünk  a  korcsmában,  belép  egy  harmadik,  ki  vidékről 
jött;  Petőfi  rákiált:  mikor  jöttél  örömemre?  s  én  rögtön 
folytattam :  mikor  mégy  el  gyötrelmemre  ?  s  e  második  sort 
Petőfi  erővel  el  akarta  tőlem  még  a  helyszinén  venni; 
aztán  kérte  kölcsön,  de  én  egy  messzely  bornál  alább  nem 
akartam  adni ;  végre  meglett  az  alku  félmesszely  borért 
8  egy  törött  oldalú  szivarért!  Istenem!  hogy  elmúlnak 
az  idők !  A  múlt  olyan  mint  a  hegy,  ha  kopár  és  sziklás 
is,  midőn  messze  van  hátunk  megett  szép  kék  színben 
tűnik  fel !  Szegény  Kerényi !  jó  fiú  volt ;  mennyit  bohós- 
kodtunk azon  az  Eperjesen  egykor,  s  most  —  már  kettő 
sírban  van  a  czimboraságból  s  én  következem !  Szeres- 
sük egymást,  fiú !  kik  egymás  szeretetére  méltók  s  hivatva 
vagyunk,  mert    az  élet  igen  bizonytalan  és  rövid! 

Azon  felette  csudálkozom,  hogy  Losonczy  ötszáz 
aláírót  teremtett;  Lévaynak  nem  volt  ennyi.  Hát  a 
Hölgyfutár  hogy  fut?  En  akkor  írván  Nagy  Ignácznak, 
hogy  nem  kell  a  lap,  nem  is  küldi  azóta  s  jól  teszi.  A 
költészet  felvirulásáról  én  sem  ábrándozom;  nemcsak 
hogy  nem  halad,  de  iszonyúan  esik  vissza ;  nem  egyesek 
haladását  vonom  kétségbe,  de  az  egészét. 

írhatnék  még  neked  sokat  kassai  életemről,  de  mi- 
nek? Elég  az  hozzá,  hogy  kézirataim  oda  vesztek;  már 
most  írjak  megint.  Nem  biz  én,  a  Herko-patemek  sem. 
Elég  volt  ennyi  áldozat.  Hanem  már  most  isten  áldjon 
meg  benneteket,  barátim.  Köszöntsd  a  fiúkat,  családodat 
pedig  csókold  értem  s  feleségemért.  Mindnyájunkat  az  isten 
áldjon  meg.   Barátod  ,-^ 

[123.]  Nagy-Körös,  deczember  1.  1852. 

„Édes  barátom!  Meggondolván  hogy  november  1. 
kelt  leveledre,  egy  hónap  elteltével  válaszolni  is  lehetne 
tán  már:  ezennel  tollat  fogok  és  irok,  a  mit  írhatok.** 
Legelőször  is  tudatom  veled,  hogy  rózsaszín  leveledet 
kaptam  friss  egészségben:  az  az,  mind  a  levél,  mind  én, 
egészségesek  voltimk,  az  piros,  én  sárga  színünkkel. 
Másodszor  értésedre  adom,  hogy  e  hó  folytában  elköl- 
töztem, de  nem  Nagy-Kőrösről,  han^m  csak  régi  szállá- 
somról, melynek  egy  része  leomlott,  más  része,  erős 
egészséges  Jcinézése  daczára,  leomlással  fenyegetett;  úgy 
hogy,  ha  már  most  Kőrösre  jösz  (a  mit,  remélem,  vala- 
mikor csak  megtcszesz)  hiába  zörgeted  a  kőfalak  ka- 
puját, nem  találod  ott  a  te  barátodat,  isten  kegyelméből 
Jánost.  Harmadszor  közlöm  veled  a  világszerfí  eseményt, 
hogy  épen  az  imént  vágtam  le  Don  Caesar  de  Bazan- 
féle  spanyol  szakállamat,  és  csippentem  rövidebbre  baju- 
szomat, megelőzendő  a  parancsot,  mely,  a  mint  hallom, 
már  Kecskeméten  várakozik  expeditiora.  Hores-moresch 
markófíiies,  barátom !  —  Negyedszer  újságolok  vele,  hogy 
Vahot  Imre  Thaliája  *)  megjelent,  érdekes  tartalommal. 
Te  még  nehezen  láttad,  de  (a  prózai  része)  megérdemli, 
hogy  megtekintsd.  Különösen  érdekes  benne  a  magyar 
játékszín  története,  a  szerkesztőtől,  az  öreg  Balog  szinész 
visszaemlékezései  s  Bulyovszkiné  ügyesen  írt  novellája. 
A  versek,  —  nem  véve  ki  a  magamét  s  Petőfi  sírvi- 
rágait sem  —  keveset  érnek ;  legjobban  dicsérik  a  Lisz- 
nyai  (Jávor-Örs)  Balassa  BÁoNx-ját,  de  e  dicséretet  az 
csak  részszerint  érdemli  meg.  —  Ötödször  Losonczy  László 


*)  Album,  leginkább  Bzin-irodalmi  tartalommal. 

verseit  maga  a  költő  praesentálta  nekem,  azon  kére- 
lemmel, hogy  bíráljam  meg,  —  a  mit  tenni  nem  fogok. 
Van  köztük  hozzám  s  Petőfihez  egy-egy,  Petőfivel  nagyon 
komáz,  úgy  látszik,  jó  barátja  volt  valaha;  a  hozzám 
Írott,  prózaiságban  vetekszik  a  Sz.  Józsiéval,  míg  stupidi- 
tásban  ezt  felülmúlja.  Néhány  darab  azonban,  kivált 
a  víg  nemben,  s  társalgási  modorban  jól  sükerült.  — 
Hatodszor  a  Szikszói  Enyhlapok*)  számára  is  kell  va- 
lamit küldenem,  mert  még  nem  küldtem  semmit.  Terra 
incognitán  akarok  járni;  bezzeg,  ha  megint  eltévedek!  — 
Item,  Szász  Károly  alig  corrigált  meg  két  félívet  a 
Moore-jából,  oly  sebesen  nyomják  a  gőz-sajtón.  Ma  délben, 
mikor  elváltunk,  ő  is  épen  a  borbélyműhelybe  ment, 
hogy  szakállát,  s  mint  j;ap,  bajuszát  levétesse,  a  mi 
pedig  nehezen  rendítné  meg  Európa  egyensúlyát,  mert 
igen  kicsiny.  *0  jjl'jOo;  StjXoT:  hogy  te  is,  édes  Miskám, 
fogjad  a  beretvát  s  nyesd  le  nyirett  bajuszodat!  Item; 
Mentovich,  iderekesztve  küld  neked  levelet,  mit,  ha 
iderekesztve  nem  találnál,  tulajdonítsd  annak,  hogy 
hozzám  küldeni  elfeledte.  Ifem:  borzasztó  drágaság  van, 
absurdum  kijönni  fizetésünkből.  Item:  a  geszti  kis  poéta, 
igen  szépen  halad,  örömemre;  nem  is  állhatom  meg, 
hogy  közelebbi  versét  ide  ne  írjam: 

TE  ADTAD,  TE  VEDD  EL. 

Hozzád,    hozzád  szálljon  ez   utolsó  ének!    — 
A  sors  keresztfáján  lelkem  végihlettel, 
Mint  az  Üdvezitő,  atyja-  a  istenének, 
így  kiált  tenéked:    te  adtad,    te  vedd  el. 


*)    Album,    a    szikszóiak    fölsegélésére,    szerkesztette    Császár 
Ferencz.    Arany  Ks  vb  házát  küldte  bele. 

Te  adtad  az  érzést  az  ifja  keblébe, 

Te  gerjesztél  szikrát,  s  ime  lángra  kapott! 

A  vész  csak  szította,  mindenem  elégé 

S  vad  szelek  szétdúlják  most  a  zsarátnakot. 

Te  adtad  az  eszmét;  dal  szállt  ajkaimra, 

Lássa,  szép,  édes  dal  tehozzád,  tenéked: 

De  jött  a  bősz  vihar,  —  lelkem  el  nem  birta  — 

S  lantot,  húrt,  szálló  dalt....   mindent  széllyeltépett. 

De  te  adtál  kínt  is.  Be  nem  gyógyítottad 
A  sebet,  a  mellyet  vágtál  szép  szemeddel; 
Most  végsőt  zeng  lelkem  s  elveszve  miattad 
így  kiált  tenéked:  te  adtad,  te  vedd  el! 

Én  ebben  a  dictiót  egészen  költőinek,  az  érzést 
melegnek  találom ;  hogy  metaphorákkal,  s  képekkel  nincs 
elhalmozva,  mint  most  divatj  az  semmit  sem  tesz.  Tizenöt 
éves  gyermektől  mindenesetre  elég :  meglehet  a  remény 
csal,  de  én  ily  kezdet  után  merek  remélni. 

Hogy  éltek,  hogy  vagytok,  édes  Miskám?  írj  már 
egyszer,  hosszan,  körülményesen,  magatokról,  napi  fog- 
lalatosságtokról stb.  Mit  csinál  az  én  kedves  kis  komám- 
asszony ?  köt-e,  varr-e?  mit  olvas?  mivel  töltitek  a  hosszú 
estéket?  —  Ölettél-e  már  korámzot  (vadonat-új  szó;  most 
iszkábáltam  e  helyett :  korai  malacz  =  Frischling)  ?  — 
Van-e  új  borod,  melytől  bicska  nyílik  az  ember  zsebében, 
de  mely,  kandalé  előtt,  új  kolbászra,  oly  kimondhatlanúl 
jól  esik?  Hej,  Miska,  ha  mi  egy  faluban  laknánk!  Miért 
is  nem  lehet  nekünk  egy  faluban  élnünk?  Miért  is  nem? 
Mi  vagyunk  itt  elegen,  mégis  kevesen  vagyunk,  ritkán 
látjuk  egymást,  akkor  is  zseni rozzuk  magunkat.  Ránk 
ragadt  a  körösi  tempó,  hol  nem  illik  nevetni  vagy  ví- 
gabban lenni  egyszer,  mint  máskor?  Én  legalább  napról 

napra  közönbosebbeknek  találom  az  embereket  irántam. 
—  Eljárok  a  casinóba,  s  olvasom  a  Hölgyfutárt.  Fizetek 
e  mulatságért,  egy  évre  húsz  forintot.  Ad  vocem  Hölgy- 
futár! ez,  hogy  előfizetőket  csődítsen,  nem  azt  kürtöli, 
kik  fognak  dolgozótársai  lenni  a  jövő  évben,  hanem,  kik 
írtak  lapjába  a  jelen  ben  s  így  T.  A.  Sz.  M.*)  stb.  neve  is 
ott  figuránskodik.  Hej!  pedig  azon  turpissága  után, 
miszerint  az  Uj  Magyar  MrzBUM-nak  hármunk  felől  hozott 
bírálatát,  nagy  kárörömmel  utánnyomatta,**)  alig  lehet 
reménye,  hogy  mi  többé  valamit  adjunk  lapjába;  noha 
meg  kell  vallani,  hogy  bodzfa  poétái  nagyobb  részén 
már  kiadott,  s  egész  számai  vannak  egyetlen  vers  nélkül. 
A  mi  illeti  mostani  lakásomat:  illő  hogy  azt  kép- 
zeleted táblájára  lepingáljad.  AH  ez  három  szép  úrias 
déli,  jó  nagy  szobából.  A  bel8Ő=zöld  szoba,  tartalmazza 
tisztességesb  bútorinkat,   ez  az,   melyben  a  fehérmegyei 


*)  Tompa,  Arany,  Szász,  Mentovich. 
**)  Az  Uj  Magyar  Múzeum  (szerk.  Toldy  Ferencz)  augusztus  1. 
számában  a  Nagyidat  CzioÁNYOK-r61  egy  tíz  soros,  teljesen  lerántó 
bírálat  jelent  meg,  mely  Aranyról  különben  nagy  magasztalással 
emlékezik  ugyan,  de  ezt  a  víg  eposzt  teljesen  elhibázott  műnek  ítéli. 
nSzomorű  aberratiója  egy  szép  léleknek**  —  „áldatlan  üresség"  — 
„az  irodalom  barátja  fájdalommal  Htja  Arany  nevét  önmaga  által 
elhomályosítva,**  mondja  róla. 

Ugyanazon  szám  Lévay  költemény eiró'l,  épen  oly  röviden  s  szintén 
kicsinylő  hangon  szól.  Tompáról  pedig  a  szept.  1-i  számban  ixgy^ 
emlékezik  meg,  hog^  njobb  költó'ink**  egyike  ugyan,  de  művei  ix^y 
a  külső  formában,  mint  a  conceptióban  mind  több-több  sietséget 
kezdenek  elárulni. 

E  három  kicsinylő  megjegyzést  a  Hölotfütáb  minden  a  propo» 
nélkül  átvette  egyszerre,  egy  számban  (október  6.). 

Arany  Toldyra  nem  neheztelt  meg  bírálatáért;  a  legjobb  vi- 
szonyban maradtak  azután  is ;  de  a  Hölgyfutár- tói  rossz  néven  vette 
a  rejtett  döfést.    Lásd  Lévayhoz  írt  levelét,  1852  október  16. 

poétát*)  elfogadom.  A  középső  háló  és  éttereműi  szolgál, 
sárga  színre  van  festve,  ajtói,  kettős  szárnyakkal,  a  más 
két  szobába  s  a  konyhába  nyílnak,  mely  tomáczból 
van  ugyan  rögtönözve,  de  azért  elég  kényelmes,  bezár- 
ható hosszú  galériát  képez,  hol  Raphael  és  Tieian  fest- 
vényei  helyett,  casserolok,  lábasok,  fedők  és  vágó  deszkák 
ékes  rendben  függenek.  A  harmadik,  szélről,  lilaszínű, 
s  az  én  dolgozó  szobámul  szolgál,  benne  mahagóni  fából 
készült  íróasztalom,  mit  jól  ismersz,  és  könyvpolczom, 
mit  valamely  éléskamrából  vetettek  ki.  —  E  szobának 
külön  kijárása  van,  egy  másik  tomáczra,  mely  a  meg- 
konyhásodottal  cgybeftigg  s  tőle  ajtó  által  választatik 
el.     Itt  van  a  feljárás  („Hac  iter  est  superis  supremi  ad 

teeta  Tonantis")  a  padlásra,  s  itt  van  a  bejárás  a 

^Durch  mich  geht  es  ein  zum  wehevollem  Schlund"  mint 
a  pokol  kapuja  mondja  a  német  Danténál ;  —  a  közben 
eső  tér  fakamráúl  s  egy  nagy  mángorló  helyéül  hasz- 
náltatik. Ha  még  hozzáképzeled,  hogy  a  konyhaajtó 
bezárásával  az  egész  peripheria,  szobák,  padlás  stb.  be 
vannak  zárva:  úgy  képed  ki  van  egészítve.  Azonban 
itt  is  van  két  nagy  alkalmatlanság,  egy  az,  hogy  csak 
tavaszig  tart  a  mulatság,  más  az,  hogy  a  tulajdonos 
semmi  fizetést  nem  akar  elfogadni,  miből  némelyek  azt 
jósolják,  hogy  ha  megun  bennünket,  tél  középen  is 
kihány,  a  mit  én,  persze,  nem  hiszek.  Sajátságos  ember, 
az  igaz,  de  jószívű  és,  a  mi  Kőrösön  ritka  madár,  ge- 
nerosus.  **) 


*)  Tompa  ily  álnévvel   állított  be    hozzá  ez  ér  febmáijában ; 
az  előtt  nem  látták  egymást. 

♦*)  Neve  Beretvás  Gusztáv;  a  körösi  előkelőbb  közbirtokoa 
családok  egyikének  tagja.  Kttlöncz  és  féktelen  ember  hírében  állott. 
Annál  meglepőbb  volt  tehát,   hogy   mikor  Aranynak    addigi  lakása 

Családom,  velem  együtt,  egészséges;  a  gyermekek 
iskolába  járaak.  Nőm  a  napokban  éles  rheumát  kapott 
vállába,  de  Jánosi,  villanyozás  által,  rögtön  kigyógyította. 
Öt  perez,  és  minden  fájdalomnak  vége.  Vajha  a  kebel 
fájdalmát  is  igy  lehetne  megszűntetni  villany  által !  egy 
ílgyes  villanyzó  szép  keresetre  tehetne  szert.  De  ki 
electrizál  fel  bennünket  apathiánkból  s  lethargiánkból ! 
En  szinte  veszem  észre,  hogy  napról  napra  stupidusabb 
leszek;  néha  csak  bámulok  mint  a  juh,  a  nélkül  hogy 
valamit  gondolnék  s  úgy  szeretnék  elalunni  sokáig  — 
sokáig :  örökre !  Gyakran  nem  vagyok  képes  egy  össze- 
függő mondatot  megérteni,  vagy  leírni.  A  vénséget  nem 
okolhatom ;  az  igaz,  hogy  elértem  már  „il  mezzo  camino 
di  nostra  vita*'  az  emberi  élet  ösvényének  felét :  de  hisz 
Dante  csak  akkor  kezdett  isteni  comoediájába  s  Cervantes 
agg  korában  írta  az  örök  iijúságii  Don  Quixote-t.  Más 
a  baj,  édes  barátom. 

Ha  más  úttal  megdicsértél,  hogy  három  egész  la- 
pot írtam  be,  a  nélkül  hogy  tulajdonkép  írtam  volna 
valamit :  most  még  inkább  igényelhetem  magasztalásodat. 
De  nem  ímak-e  némelyek,  nagyobb  képekkel  is,  szinte 
ily  üres  lapokat?  S  van-e  kedvesebb,  jó  barátok  társa- 
ságában, a  tartalom  nélküli  fecsegésnél,  melyet  csupán 
a  keblek  vonzalma  tesz  érdekessé?  Ölellek  ezerszer, 
komámasszonyt  pedig  csókolom  ugyanannyiszor,  barátod 

Arany  János. 


flJlött  a  tető  beomlott  s  neki  családostűi  azonnal  ki  kellett  költöznie : 
ez  a  szilaj  nemes  önként  fölkereste  s  oda^gánlotta  tágas  úri  por- 
tájának nagy  részben  üresen  álló  szobáit.  Nem  is  yolt  vele  Aranynak 
semmi  baja;  utóbb  elfogadta  a  tisztességes  lakbért,  s  a  család  három 
évig  e  lakásban  maradt. 

[124.]  Kelet  nélkül.  (1852.  deczemb.  vagy  1853.  jan.) 

Édes  Jánoskám!  Epén  hozzátok  akartunk  indulni, 
hogy  ne  fél  napra,  mint  a  múltkor,  de  hosszabb  időre 
látogassunk  meg,  pogyászunk  felpakolva,  a  ló  fogva  volt, 
feleségem  épen  a  balfelöli  szalagját  fogta  már  kalapjának, 
hogy  megkötvén  induljunk,  midőn  leveled  jött,  s  abban 
oly  körülményesen  leírva  találtuk  'új  quartélyodat,  hogy 
fölöslegesnek  tartván  minden  utazást:  itthon  maradtunk; 
titeket  úgy  is  ösmerünk  már,  Nagy-Kőrös  városát  nem 
különben,  csak  új  quartélyotok  lett  volna  az :  mit  meg- 
bámulni akartunk,  de  a  lm  leírás  felmentett  a  további 
utazástól.  Olyan  édes  Jánosom  az  ilyen  leírás,  mint  az 
úti  napló,  gyönyörűen  leírja  a  legkiesebb  völgyeket, 
bérczeket  és  tájakat,  de  arról  egy  halandó  sem  ösmeme 
azért  azon  helyre.  En  nem  házadat  nézem,  ha  hozzád 
megyek,  nézlek  téged,  titeket!  és  bár  egy  rozzant  régi 
faházban  találnálak  is,  mely  faháznak  alacsony  kis  ab- 
lakai vannak  alig  IV2  szobája,  feltáskult  pallója,  görön- 
gyös fala,  és  leszállt  ajtaja :  még  is  palotában  képzelném 
magamat  nálad,  s  ha  kissé  tán  szorongni  kellene  is,  bol- 
dognak érezném  magamat.  „Édes  kedves  Miskám!  minő 
kegyelettel  viseltetik  irántam!*^  gondolod  most  úgy-e? 
Lassabban,  drága  barátom !  mert  úgy  jársz,  mint  a  kereszt 
alatt  ülő  czigány;  azt  gondolta,  őtet  süvegeli  az  egész 
világ!  Ezt  csak  azért  írtam  ide,  hogy  könyv  nélkül 
betanulván  most,  hasznát  vehesd^  és  alkalmazhasd  jövő 
nyáron  —  Hanván.  Elég  ebből  ennyi! 

Most  pedig  hadd  válaszoljak  leveledre,  elébb  alkal- 
mat adván  aztán  azt  tehetni  neked  is. 

Az  én  szakálam  és  bajuszom  még  megvan,  itt  híre 
sincs,  hogy  még  valami  levágás  is  történhetik  az  ember 

fiával.  Azonban  nem  csuda :  veszedelmes  emberek  vagy- 
tok ti.  De  mi  nem. 

Láttam  a  Tháliát,  igazad  van;  Vahot  még  nem 
adott  tartalmasabb  könyvet  ki ;  —  Lisznyai  versét  én  is 
csak  részszerént  szeretem.  Tudj'  az  isten,  én  azt  hiszem 
hogy  ez  a  fiú  nem  jó  úton  van.  Sokszor  kicsiny kedő, 
verseiből  a  majestas  hiányzik;  a  palóczdalokban  szám- 
talan van  ilyen  cziczi,  piczi,  muczi,  biczi,  riczi,  viczi- 
féle  semmi!  Azon  tavaszi  versében,  mely  ugyan  Petőfi 
„A  nap  lement.  Eljött  a  csend"  versének  lőréje,  az  a 
sok  tüty,  rüty,  tüty,  kigyófüty!  nekem  sehogy  sem  tet- 
szik. Hja,  de  ez  az  ef'edetiségf  Nem  akarom,  hogy  vala- 
kivel közöld  észrevételemet,  azt  hinné  Lisznyai,  ha  meg- 
hallaná, hogy  halálos  ellensége  vagyok. 

A  geszti  kis  poétának  szívemből  örülök,  több  öröm- 
mel olvastam  ezt  a  kis  verset,  mint  fél  évi  Hölgyfutárt, 
s  annak  minden  halhatlan  költeményeit. 

A  Magyar  Múzeum  bírálatát  nem  olvastam,  nem  is 
akarom  olvasni.    Hát  Toldy  úr  is? 

Minek  laknánk  mi  egy  faluban  János  ?  én  is  sokszor 
álmodozom  erről,  de,  barátom,  úgy  látszik  egyikőnk  sem 
ösmeri  e  nyomorult  férget,  melynek  ember  a  neve.  Hátha 
akkor  nem  szeretnők  úgy  egymást,  eltelvén  egymással  ? 
Furcsa  az  ember !  Szemere  Miklós  felette  jó  ember,  beh 
megszeretnéd,  ha  megösmernéd !  könnybe  lábbadt  szemmel 
borúltunk  egymás  nyakába,  midőn  hozzá  mentem;  har- 
mincz  nap  múlva,  még  előbb  is,  már  disputáltunk,  inge- 
rültek valánk  egymás  ellen,  vagy  legalább  is  egyked- 
vűek;  gyakran  egész  nap  sem  beszéltünk;  barátom,  ha 
én  ezt  meggondolom:  igen  szégyenlem  és  nekem  az  igen 
fáj!  Ha  te  nekem  csak  egy  órára  is  közönyös  lennél 
valaha,    nem    tudnám    soha    megbocsátani   magamnak! 

Arany  levelezése.  I.  19 

Uyen  nyomorült  az  ember!  Nem,  én  azt  nem  óhajtom, 
de  az,  ha  te  annyira  volnál  tőlem  mint  például  Miskolcz, 
hogy  jöhetnénk,  mehetnénk :  engem  igen  boldoggá  tenne. 
De  úgy-e  eljöttök  már  jövő  nyáron  ?  El !  bizonyosan  el ! 

Sajnálom,  hogy  drágaság  van  nálatok!  mért  nem 
vagytok  közelebb?  mennyi  búzát  adhatnék  nektek; 
nekem  van  most  100  köböl  életem  is!  Muszáj  volna 
elvennetek! 

Ne  morfondírozzál  Jánoska,  ha  néha  tompa  buta- 
ságba sülyedsz,  mint  én,  igyál  egy  kis  jó  bort,  mint  én 
—  innám  ha  volna! 

Van  lap  elég.  A  Pákhét  már  megkaptam,  nekem 
tetszik.*)  „Az  első  szám  már  szerkesztve  volt''  írja 
valakinek.  Hm!  tehát  elő  akartunk  állni  mindjár  az  első 
számban  ügy-e  ?  elkéstünk !  oda  a  dicsőség !  Azért  hogy 
A.  betű  vagyunk,  hátrább  is  maradhatunk!  —  Isten 
veletek!  Igaz  barátod 

Miska. 

ti2«.]  Naoy-Köbös,  január  18.   1853. 

„Oooóóóhh  te  Miska!"  mondaná  Szász  Károly,  fel- 
emelve hangját  a  negyedfél  fogü  lajtorján,  a  mivel  az  ő 
hangterjedelme  bír  —  oh,  te  Miska,  mondom  én, . .  . .  hogy 
engem  így  korpázni  kezdesz  oly  dolgokért,  melyek  miatt 
nem  érdemlem?  Pro  primo:  hogy  én  egy-két  hónap 
mülva  írok,  akkor  sem  válaszolok,  leveledre.  Hát 
magyarázzam-e  a  vicezet,  mi  az  egy  havi  késedelemben 


*)  Szépirodalmi  Lapok.  Szerkesztette  Pákh  Albert  Az  idtízett 
szerkesztcíi  üzenet  Aranynak  szólott,  a  ki  Rozoon'YINÍt  küldte  az  elsŐ 
számba,  de  elkésett.    Innen  a  tréfa. 

rejlik?  Nem  világosabb-e  az  a  napfénynél  és  a  hatalmas 
szultán  szakálánál?  Vagy  új  szállásom  körtllményes 
leírása  nem  azon  élczeknek  köszöni-e  születését,  melyek 
abban  bukfenczeznek?  S  te  duzzogsz,  te  expectorálod 
magadat,  te  egy  rozzant  faházban  is  örömest  látnál  stb. 
Ezért  czudar  a  levél  általi  közlekedés :  az  ember  moso- 
lyogva ír  és  összevont  szemöldökkel  olvassák!  Ebből  is 
€lég  ennyi. 

Szakálad  és  bajuszod  tisztelem:  de  te  képzeld  Já- 
nosit, Mentovichot  szakái  nélktll;  vagy,  minthogy  kép- 
zelni nem  tudod,  hát  jöjj  ide  és  nézd  meg.  Engem  ne 
is  nézz,  csak  őket. 

Visszatérve  a  quartély  leírás  elleni  philippikádra, 
nem  mondhatnám,  hogy  az  nagyon  következetes.  Azt 
írod,  hogy  már  podgyászotok  felrakva,  a  ló  befogva, 
kedves  komámasszony  kalap-szalagja  megkötő-félben 
volt,  mikor  szállásom  hű  leírását  vetted,  mire  aztán 
fölöslegesnek  véltél  minden  hozzám  utazást;  mégis  később 
panaszkodol,  hogy  az  efféle  leírás  semmit  sem  ér,  így 
ngy.  Már,  édes  öcsém,  ha  a  leírásból  nem  épültél  semmit, 
B,  következetesség  azt  hozandotta  magával,  hogy  se  a 
podgyászt  le  ne  rakasd,  se  a  lovat  ki  ne  fogasd,  annál 
kevésbbé  az  én  jó  kis  komámasszony  kalapja  megkö- 
tését félben  ne  szakítsa,  hanem  ül'  a  berek,  nád  a  kert! 
megnézni  személyesen  azt,  a  mit  leírásból  meg  nem  is- 
merhetni. 

Azonban,  tudtodon  kívül  csakugyan  megfordultál 
nálam,  és  pedig  ilyeténképen.  Játszottunk  vala  ferblit 
ketten,  nagyba.  Tudod  mily  nagy  kártyás  vagyok: 
akkor  különösen  hazardíroztam.  Előszedtem  minden 
pénzemet,  te  is  minden  pénzedet.  Híttam,  megadtad, 
visszavágtál,   megadtam   s  ez  így  folyt  sokáig.     Az  én 

19* 

játékom  bizonyos  vala,  négy  ászom  lévén.  Kifáradván 
a  birkózásból,  vagy  is  kifogyva  minden  pénzünkből :  te 
kérded:  mi  van  érte?  felelek  ez  csak  4  kétszem. 
^Kevés"  mondod.  Én  nagy  szemeket  meresztek.  „Kevés*^ 
folytatod,  mert  ez  girigári,  t.  i.  hetes,  nyolczas,  kilenczcs, 
tízes,  különböző  színekből,  a  mi  viszi  a  négy  kétszemet. 
S  behúztad  a  cassát.  Másnap  beszéltem  a  collegatusnak^ 
mondván  nekik,  tegyék  be  a  7,  8,  9,  10.  számot  a 
lottériába,  úgy  is  mindig  rakják.  Nem  tette  egy  sem. 
S  mi  történik?  következő  húzáson  kijő  számaim  közül 
a  7,  8,  10.  En  persze  nem  tettem  meg,  mert  nem 
szoktam,  s  még  ez  álom  után  is  bolondságnak  hiszem 
az  effélét.     Tehát  csakugyan  jártál  nálam,  Miska. 

Már  pedig,  barátom,  én  mégis  szeretnék  veled  egy 
faluban  lakni.  Nem  félek,  hogy  meghidegedjem  irántad. 
A  mi  az  apró-cseprő  összekapásokat  illeti,  azok  lám^ 
levélben  is  megtörténnek,  uti  figura  docet.  De  azok 
nélkül  sem  barátság,  sem  szerelem  el  nem  lehet,  vagy 
unalommá  változik.  Mind  a  mellett  ne  félj,  hogy  valaha 
egy  faluba  jussunk. 

Kell  is  nekem  búzád !  nem  eszem  én  búzátj  kenyeret 
eszem  én  a  piaczról,  szépet  igaz,  de  drágát.  Köszönöm 
egyébiránt,  jó  Miskám,  tudom,  hogy  adnál  egy  karéj 
kenyeret,  ha  magadnak  másik  nem  maradna  is ;  de  lásd^ 
én,  ha  innen  elmegyek  lakni,  nem  Hanvára  megyek^ 
hanem  Szalontára,  s  ott  nekem  is  lesz,  ha  nem  100^ 
legalább  10—20  köböl  gabonám.  Pedig,  pedig  nem  soká 
uralkodom  én  itten,  a  mennyi  kedvem  van. 

Lisznyaiból  nem  annyira  a  majestas  hibázik,  mint 
egyéb  valami,  de  azt  nem  lehet,  nem  szabad  kimondani. 

Már  pedig  barátom,  hiába  gyanúsítasz  a  „szerkesztve 
volt"   megjegyzéssel,  mert  én  nem   írtam   neki,   hogy 

az  első  számban  léptessen  fel,  sem  az  A.  betűnek  annyit 

nem  arrogálok.  Mit  bánom  én,  ha  a  borítékra  nyomatja 

ifl  versemet,  csak  fizessen. 

Bizony,   komád-asszony,   szegény,   már  hat  hét  óta 

beteg,    többet  van   ágyban   mint    nem;    képzelheted   a 

gazdasszonyságot,  a  mit  jó  cseléd  hiányában  a  kis  Julcsa 

folytat!  Igaz  barátod  .  _, 

Araxy  Janos. 


£|2C.]  PüTNOK,  január  31.   1853. 

Édes  Jánosom !  ismét  Kassára  idéztettem,  ne  írj,  ne 
írjatok!  s  ha  tán  hosszabb  ideig  nem  olvashatnád  so- 
raimat: ne  ütközzél  meg!  Sors  mala,  nihil  aliud!  Isten 

veled,  isten  veletek.     Barátod  ., 

'  Miska. 


[127.]  Hanva,  február  24.  1853. 

Szidsz  már  tudom,  ne  szidj!  nem  feledtem  el  vá- 
laszolni leveledre,  de  nem  lehetett;  hirtelen  össze  kellett 
szedni  irataimat  s  köztök  leveledet  is,  mert  nálunk  és 
nálam  ismét  tuz  akart  kiütni.  Tán  nem  fog  már !  Igazán 
az  ember  nem  lehet  elég  óvatos  ilyen  szeles  időben  a 
minS  most  jár !  *)  Kaptad-e  a  keresztkötés  alatti  nyom- 
tatványt, melyet  kértél  s  mihelyt  lehetett  megküldtem? 
a  könyvet  is  megküldöm  mihelyt  lehet,  már  a  könyv- 
kötőnél van.  Isten  áldjon  meg  szeretteiddel  együtt;  a 
kedves  kománíasszonyt  mind  ketten  üdvezeljük,  csó- 
koljuk! Igaz  barátod  « 


♦)  Képletesen  értve,  a  politikai  viszonyokra; 

[128.]  Nagy-KÖhös,  április  27.  1853. 

Kedves  jó  Miskám!  Csakhogy  otthon  lehetsz:  a 
többi  visszajő  magától.  A  sors  megelégli  szenvedésidet. 
Régen  óhajtok  írni :  de  nem  tudtam,  lehet-e  már.  Nagyon 
jó,  hogy  valahára  lehet:  ezentúl  ne  legyünk  hanyagok 
a  levélírásban:  ki  tudja,  édes  Miskám,  ki  tudja,  nem 
fosztatunk-e  meg  újra  az  érintkezés  e  nemétől?  Rest 
levélíró  vagyok :  de  veled  nem  levelezek,  veled  beszél- 
getek. 

Szegény  komámasszony:  hát  S  is,  testileg  is  szen- 
ved? Lelke,  tudom,  úgy  is  eleget  szenvedett.  Fiadról 
Pákh  útján  hallottam  valamit.  Örvendő  sorokat  vártam 
tőled,  remegtem  más  részt,  nem  vonta-e  meg  segélyét 
Lucina  istennő  —  azok  után,  miket  tőled  hallottam, 
aggódva  óhajtánk  bizonyost  tudni.  S  ime  jő  leveled: 
egészen  más  baj  mint  az,  melytől  remegénk,  arról  semmi 
szó.  Elképzeltük  sorsotokat  —  s  könyeztünk. 

Feleségem  fentarthatta  volna  az  érintkezést  nőddel : 
hanem  ő  is  az  egész  telet  betegséggel  húzta  ki,  s  ez 
egy  akadály;  mit  ugyan  elhárítni  annyiban  nem  lett 
volna  nehéz,  mert  voltak  napjai,  midőn  könnyebben 
érezte  magát.  Fő  akadály  az  volt,  mert  nem  tudtuk, 
nem  okozunk-e  hármely  érintkezés  által  nektek  újabb 
kellemetlenséget,  mint  az  oly  viszonyok  közt  általában 
sohasem  tudja  az  ember  magát  tájékozni. 

Gyermekeink  egészségesek,  Laczi  közelebb  nagy 
erőt  fejtett  ki  a  table-movinff  kísérleteknél.  Ez  a  bolond- 
ság itt  is  napi  renden  van  s  kell  benne  lenni  valaminek. 
A  szemek  hatását  én  fedeztem  fel,  azok  majd  több  sze- 
repet látszanak  vinni,  mint  a  kezek.  Vak  tyúk  is  talál 
néha  egy  árpát. 

De  leginkább  becsülném  azt  az  asztalt,  mely  ben- 
nünket még  egyszer,  egy  koszorúba  fűzne.  Gyógyuljunk 
meg,  minél  előbb.  Július  nincs  messze :  talán  —  talán 

Itt  még  három  tanárt  választanak,  hogy  a  tanterv- 
nek elég  legyen  téve,  igy  remélvén  a  nyilvánosságot. 
Hallom,  Szilágyi  Sándort  nézték  ki  egynek.  Nem  jönnél-e 
magyar  irodalmat  tanítni,  az  én  helyemre?  Igazság! 
barátom  vagy,  maradj  Gömörben. 

Ad  vocem  Gömör :  az  ekklésia  csak  nincs  veszély- 
ben? Mi  már  attól  is  remegtünk.  Most  sem  tudósítál: 
vége  van-e  már  minden  bajnak?  Ennyit  talán  lehetne. 

Iskolai  felügyelőségünk  változott.  Szőnyi  helyébe 
Mikulás  ő  nagysága  lépett,  evangelicus;  mondják,  erélyes 
ember  s  mindent  elkövet,  hogy  iskoláink  a  status  czél- 
jának  minél  inkább  megfeleljenek. 

De  a  Jövendőnek  sivatag  homályát  bízzuk  az  isten- 
ség vezető  kezére,"  s  éljünk,  a  hogy  lehet.  Dolgozni, 
keveset  dolgozom,  bár  megrendelés,  váltó  munka,  lenne 
elég.  Szeretnék  egy  kis  falusi  életet,  azaz  ha  lenne 
valamim,  a  mihez  lássak,  mert  igy,  czél  nélkül  a  lege- 
lőre járni  nem  találom  eléggé  vonzónak !  De  csak  az  idő 
derülne,  igy  is  mindjárt  derültebb  lennék.  Ha  igazak  • 
patriótád*)  jóslásai:  a  tavasz  egészen  el  fog  az  idén 
veszni,  tél  után  rekkenő  nyár  áll  be,  mitől  isten  mentsen. 
Szerető  barátod 

Arany  János. 


-ct»- 


*)  A  jolsvai  pap.  Időjóslatokat  közölt  a  lapokban. 


Digitized  by  VjOOQ  IC 


292  HARMADIK  IDŐSZAK. 


[120.]  Hanva,  május  17.  1853. 

Édes  jó  barátom!  Már  csak  írok  neked,  mert  ha 
azt  várom,  hogy  minden  bajaink  ebnúljanak,  nem  tudom 
mikor  olvasod  soraimat.  Feleségem  jobban  van  már,  de 
most  meg  fiam  beteg,  sir  éjjel-nappal  s  midőn  maga  nem 
alszik,  apját  anyját  sem  engedi  aludni;  így  igen  szép 
életet  élünk.  Vinni  kell  az  embernek  hivatalos  fogla- 
latosságit  s  eljönnek  az  urak  és  dámák  a  templomba, 
imádkozni?  nem!  meghallgatni:  szép  praedicatiót  mond-e 
a  pap?  persze,  a  háznál  akárhogy  van  a  dolog,  neki 
szép  praedicatiót  kell  mondani.  Eljönnek  a  szerkesztők 
verset  kérni,  szép,  jó  verset;  és  az  embernek,  ha  az  esze 
helyén  nincs  is  bajai  miatt,  kell  írni  szép  és  jó  verseket! 
Látogatók  jönnek,  boldog  mosolygó  képpel,  és  az  em- 
bernek mulattatni  kell  őket,  ha  az  ördög  elviszi  is.  Ez 
jelenleg  az  én  életem.  Tennap  múlt  el  a  robotos  ünnep, 
ma  az  eső  szakad,  a  víz  beiszapolta  ugyan  már  kertemet, 
rétemet,  de  még  nem  elég,  ismét  esik,  —  tökéletesen 
megveszett  a  természet,  barátom!  Tehát  az  eső  esik,  a 
legátust  a  káplánhoz  csaptam,  beteg  gyerekemet  dajkástul 
és  anyjostúl  kihajtottam  a  cseléd-házba  s  írok  neked  né- 
hány sort.  Fülem  nem,  de  lelkem  egyre  hallja  hogy  sir, 
de  már  mindegy,  benne  vagyok. 

Haza  szabadultam  végre  ítélet  nélkül  kegyelem 
útján ;  így  rendőri  felügyelet  alatt  lévén,  olyan  az  állá- 
som, mint  az  írás  szavai  szerént  „a  madárnak  az  ágon," 
ha  a  felügyelő  tisztviselőnek  nem  tetszik  az  orrom  vagy 
képem,  referál,  hogy  nem  jól  viselem  magam.  Furcsa 
biz  az !  Szilágyi  S.-nak  ördög  baja  sincs,  ki  mint  felelős 
szerkesztő  adta  ki  a  Gólyát,  engem  pedig  ipajd  elítél- 
nek, s  majd  megfosztanak  nyomonilt  kenyeremtől  örökre; 

mert  a  mely  pap  hadi  törvényszék  előtt  áll,  eo  ipso  el- 
veszti hivatalát,  ez  a  rendelet  szava.  Szerencsém,  hogy 
ítélés  nem  következett,  s  igy  már  most  szavaid  szerént 
csak  nincs  veszélyben  az  ekklésia;  legalább  azt  kell 
hinnem  ezen  elbocsátó  szavakból:  In  Folge  hoheii  Er- 
lasses  vom  Militar-  und  CiviUGouvernement  von  28.  Mürz 
1853  der  weitere  Untersuchung  enf hőben,  und  auf  freien 
Fuss  gesetzt.  Különben,  édes  barátom,  ez  esemény  ke- 
serűsége tán  örökre  a  számban  marad,  mert  érzem, 
liogy  egészen  ártatlanul  hnrczoltattam  meg,  s  kellett 
annyi  költséget  tennem.  Ne  gondold  azért,  hogy  ma- 
gamat valami  martyrnak  tartom  szörnyű  nevetséges  po- 
fával; mert  hiszen  mi  ez  ahoz  képest,  a  mi  a  múltak- 
ban történt? 

Megbocsáthatlan  gazsága  a  sorsnak,  hogy  olyan 
messze  dobott  egymástól ;  ha  egy  héten  csak  egyszer  is 
egymáshoz  mehetnénk,  mindig  megkönnyebbülve  tér- 
nénk haza  bizonyosan!  Adjon  isten  nektek  és  gyer- 
mekeiteknek sok  örömet! 

Hogy  én  menjek  professomak  Kőrösre?  Jaj,  kedves 
barátom,  dehogy  megyek !  örülök  ha  meghúzhatom  ma- 
gamat ebben  a  rongyos  faluban,  hol  senki  se  lásson.  In- 
kább téged  is  szeretnélek  ide  hozni  valami  jó  papságra, 
de  mikor  tekintetes  úr  vagy!  Szegény  Szásznak  sem 
tudok,  minden  tisztelendősége  mellett  sem,  helyet  terem- 
teni, pedig  bizony  igyekszem. 

Mentovich  is  mindig  igéri,  hogy  Ír  nekem,  még  sem 
ír;  mondd  meg  neki.  Sajnálom,  hogy  olyan  szép  verset 
tud  írni  a  DivATcsARNOK-ba ;  nem  tudta  más  becsületes 
helyre  adni? 

Az  asztalmozgás  nálunk  nem  sikerűi,  azon  egyszerű 
okból,  hogy  nem  próbáljuk ;  egyébaránt  a  szemek  histo- 

riájával   elkéstél;   mert  a  berlini   levélben    valamelyik 
újságban  hosszasan  volt  róla  szó. Igaz  ba- 

^^^^  Miska. 


[180.]  Xagy-Kőbös,  májas  23.  1853. 

Kedves  barátom!  Mit  tehetnék  okosabb  dolgot  ez 
esős  időben,  mint  hogy  ma  kapott  leveledre  még  ma 
válaszoljak?  Igen  jól  tevéd,  hogy  nem  vártad,  mig 
„dejíuit  amnis:"  az  ember  annyi  bajjal  küszködik  ez 
árnyék  világban,  hogy  nehéz  annak  végét  várni.  Az  én 
kedélyem  sines  a  legrózsásabb  állapotban,  de  igyekszem 
eltakarni  sebeimet,  megcsalni  magamat,  hogy  ez  álom, 
egy-két  perezre  legalább,  boldogítson.  Nőd  jobban  létén 
szivtlukből  örülünk;  az  enyém  mind  e  napig  sem  jött 
egészen  helyre,  ma  délután  is  lázról  panaszkodott,  mert 
cseléde  nincs,  kénytelen  dologhoz  nyúlni,  mit  én  váltig 
ellenzék,  de  nyugtalan  természete  s  a  házi  szükség  pa- 
rancsolja. A  hivatal  nekem  is  gyakran  nem  kényelmes 
ruha,  de  benne  vagyok,  nem  vethetem  le  oly  könnyen, 
mint  szeretném.  Pár  nappal  ezelőtt  érkeztek  felsőbb 
helyről  a  feltételek,  melyek  alatt  iskolánk  nyilvánossá 
lehet:  s  ezek  közt  van  egy-két  pont,  melyet  „Erdély  és 
a  Partium,"  nehezen  lábol  meg.  Majd  meglássuk.  Volt 
oly  bolond  órám,  midőn  megakartam  előzni  a  zimankót, 
mint  „Megyeri  a  macskát,"  de  ismét  azt  gondolám,  hadd 
menjen !  eligazodik  az  magától.  Önéletirásunk  szigorúb- 
ban, részletesebben  kívántatik,  s  a  figyelem  már  most 
irodalmi  pályánkra  is  kiterjed  stb.  stb.  Azonban,  becsüle- 
tére legyen  mondva  az  említett  leiratnak,  ígér  valami 
Nacksicht-et  is,  és  mi  némileg  kecsegtetjük  magunkat 
beférhetni  e  köpeny  alá. 

A  szerkesztőkkel  nekem  is  meggyűlt  a  bajom.  Tu- 
dod, az  én  lyrám  nagyon  „hangtalan  madár,"  ritkán 
szóly  akkor  sem  jól.  Ezek  az  emberek  pedig  azt  kíván- 
ják, hogy  dúdoljunk  derűre  borúra,  minden  héten  hatot : 
de  az  nem  megy.  Azaz  nienne^  de  nem  lenne  köszönet 
benne.  Ha  te  oly  szívből  szakadt  és  lélektől  lelkezett 
verset  tudsz  írni:  haza  érkeztedkor:  azt  hiszik,  hogy 
minden,  ki  már  egyszer  az  ugorkafán  űl,  csak  veszi  a 
papirt  ós  olyat  fog  egy  fél  szivar  mellett  firkantani. 
Közelebb  Pesten,  a  Komlóban,  rám  mász  Török  János, 
szorongatja  karomat  válltól  könyékig,  teszi  a  szépet, 
megbámul  elől  is,  hátul  is,  üdvözli  bennem  a  nem  tom 
miféle  csillagot,  orrát  az  enyémhez  nyomja,  szájával  a 
fíilemet  majd  leharapja  stb.  mi  sűl  ki  belőle?  Felelet:  egy 
felhívás:  írjak  az  Igazmoni>ó  naptárba  egy  verset,  mely 
magába  foglalja  Nagy-Lajos  tetteit,  kormányzatát,  a  fé- 
nyes kornak  teljes,  hű  rajzát,  aztán  vonatkozva  a  mos- 
tani viszonyokra,  fejtse  ki,  hogy  a  magyarnak  nincs 
oka  jövője  iránt  kishitüvé  lenni;  a  nemzet  nagyságát 
nem  országok  terjedelme,  hanem  erkölcsi  ereje,  mívelt- 
sége  stb.  teszi.  Ez  a  feladat.  Hasonlókép  adott  eszmét 
tavaly  Lisznyainak:  az  eredményt  eléggé  bámultuk  a 
Mi  A  Fö  DOLOO  czímű  versben.  Mit  tehettem  ?  Sietős  utam 
volt  szállásomra,  az  étel  megfagyott  tányéromon,  az 
ostrom  erős,  kiállhatlan  volt :  meg  kellé  igémem.  Őszinte 
szándékom  összeírni  valami  Tcaudet^welschetj  majd  meg- 
látod a  naptárban.  Ha  lehet,  Lisznyait  fogom  utánozni, 
csapok  oly  bombasztokat,  hogy  „csak  úgy  bámul  belé 
a  bölcs  kalendáriom." 

Eső,  víz,  itt  is  van  elég,  de  az  én  kertemet  el  nem 
mossa,  rétemet  be  nem  iszapolja:  így  én  mégis  szeren- 
csésebb vagyok,  mint  te. 

A  mi  ez  után  következik  leveledben:  kár  volna 
oly  komolyan  venned.  Ha  ma  rajtad,  holnap  rajtam  vagy 
más  jó  emberünkön.  Engem,  a  múltra  nézve,  teljesen 
megnyugtattak  soraid :  a  jövőre  nem  szükség  óvatosságot 
ajánlanom.  „Tél  és  harmat,  nyár  és  hó,  mind  csak  hiába 
való!"  A  költőnek,  azért  hogy  nemzete  előmentét  esz- 
közölje, épen  nem  szükség  a  politikától  kölcsönzeni  esz- 
méket: ő  énekeljen,  költsön  úgy,  mintha  végczélja  nem 
egyéb  volna  magánál  a  költészetnél:  már  megtette  kö- 
telességét nemzete  irányában.  A  nemzet,  kinek  jeles 
költői  vannak,  érzeni  fogja  önbecset,  habár  a  költemények 
nincsenek  elárasztva  politikával,  hazafisággal  s  egyéb 
ilyen  phrasisokkal.  A  virágregék  épen  úgy  czélra  visznek, 
vagy  még  jobban,  mint  a  leghazafiasb  költemények. 

Hogy  professomak  hittalak,  helyembe,  az  csak  viccz 
volt,  közelebb  elküldöm  hozzá  a  tíz  kötetes  commentárt, 
hogy  megérthesd.  Ne  jőj  biz  ide,  barátom,  még  a  fiad- 
nak is  hagyd  végrendeletbe,  hogy  ő  se  jőjön.  Nem  mondom, 
hogy  az  emberek  rosszabbak,  mint  máshol,  nem  mondom, 
hogy  ezer  meg  ezer  ember  nem  tengődik  silányabb  hely- 
zetben: de  részint  a  fent  érintett  s  ahhoz  hasonló  körül- 
mények, részint,  a  mindennapi  szükséget  is,  kabátos 
embernél,  nehezen  pótoló  jövedelem  nagyon  parlag  kilá- 
tást nyújt  egy  családnak  a  jövőre.  Valamit  félre  tenni, 
merő  lehetetlenség,  vagy  ha  az  ember  koplalva,  szájától 
a  falatot  elszakítva,  egy-két  garast  meggazdálkodhatnék 
is:  mi  haszna?  birtokot  ugyan  itt  szerezni  nem  fog,  lé- 
vén egy  holdacska  föld  3—400  pforint.  Tehát  az  ember- 
nek, míg  bírja  a  dolgot,  s  vagy  alólrúl,  vagy  felülről  jövő 
véletlen  meg  nem  fosztja  kenyerétől,  addig  600  forint, 
miből  csaknem  200-at  ád  szálasért,  tüzelőért:  azontúl 
„nagy  a  világ :  kolduljatok*^  mint  egy  scot  ballada  zengi. 

Mentovichot  fogom  köszönteni,  de  még  nem  esett 
kezemre.  A  DivATcsARxoK-ba  nem  csak  ő  ír,  de  én  is. 
Tudni  kell,  hogy  a  lap  minden  nyeglesége  mellett,  már 
is  salon-ldpj  előfizetője  van  jó  számmal :  szükség  tehát, 
hogy  áz  irodalom  azon  körökben  ne  csak  holmi  nagy- 
reményű porontyok  által  legyen  képviselve,  nehogy  azon 
osztály  igazolva  találja  megvetését,  melylyel  eddig  a  ma- 
gyar írók  iránt  viseltetett.  Mert,  hidd  el,  barátom,  ott 
ülhet  Pákh  az  ő  szigorú  homlokával,  a  közönség  nagy 
része  s  épen  azok,  kik  fizethetnének,  a  hírét  sem  hallja 
meg,  uti  figura  docet.  Szüksége  van  irodalmunknak 
nyeglére,  ki  alázatos  bókok  közt  elhordja  lapját  a  nagy 
házakhoz,  mint  színész  a  theátrum  czédulát,  kösse  fure- 
f ára ;  ezt  ugyan  te  nem  teszed,  én  sem,  de  ha  van  a  ki 
teszi,  hadd  tegye  s  hadd  vigye  nevünket  is  oda,  hol 
„felfedezik."  A  Hölgyfutár  egészen  más,  annak  közön- 
sége circiter  az,  mi  a  Viszhanqé  s  más  lapoké  volt; 
aztán  meg  Császárnál  nem  látszik  praedominálni  senki. 
Mindenik  versemet  én  se  küldenem  hozzá :  de  akad  néha^ 
a  mi  épen  oda  való.  Ezt  így  megmondtam  Pákhnak  is, 
meg  a  többinek  és  igaznak  vallották  okaimat.  Egész- 
ségem tűrhető,  bár  most  májusban  megint  intést  kaptam, 
hogy  egy  szép  tavaszszal  oda  fogok  költözni,  hol  nincs 
schulinspector,  s  az  egy  kissé  megrezzentett.  Chronicus 
bajomnak  (mivel  kinevetnétek,  ha  mondanám)  circiter  öt  év 
óta  majd  semmi  jelenségét  nem  éreztem,  de  most  újra  meg- 
mozdítá  egy  kis  körmét.  Mindazáltal  még  néhány  tavaszt 
remélek,  kivált  ha  öt  évben  lép  egyet  a  baj,  mit  bizony 
1839  óta  hordok  kebleinbeny  mint  sérült  szarvas  a  nyilat. 
Nem  hypocondria :  meglátod  egyszer ;  addig  tehát  szeresd 
a  téged,  titeket,  nődet,  fiadat,  oly  forrón  szerető,  ölelő^ 
csókoló  igaz  barátod  Arany  Jánost. 

Utóirat,  Nehogy  ez  utóbbi  körülményt  oly  módon 
érintsd  válaszodban,  hogy  nőm  megértse. 

[131.]  Hanva,  június  5.  1853. 

Édes  Jánoskám!  Tökéletesen  igazad  van!  —  ne 
örülj,  nem  Császárra  nézve,  —  hanem  abban:  hogyha 
az  ember  bajainak  végét  várná :  úgy  járna,  mint  az  a 
Dunamelléki  hajóvonó  ember,  ki  miután  két  óráig 
húzott  a  vízből  egy  hosszú  kötelet  kifelé,  s  még  sem 
érte  a  végét,  így  kiáltott  fel :  ebadta,  biz  elvágta  valaki 
a  végit!  Úgy  vagyunk  mi  is;  fiam  még  mindig  rosszul 
van,  s  temérdek  crisisen  kell  szegénynek  átmenni. 

Ha  talán  jól  nem  esnék  is  nekem  hozzátok  írni, 
azon  félelem  is  válaszolni  készt :  hogy  isten  tudja  mikor 
írhatok?  mert  még  nem  látom  a  felhőket  oszlani.  De 
hát,  édes  barátom,  mit  tegyen  az  ember?  falba  nem  ver- 
heti a  fejét!  Aztán  meg  más  is  szenved,  ti  is  szenved- 
tek, hát  mivel  volnánk  mi  jobbak  és  érdemesebbek  ná- 
latok ?  Majd  eljön  az  idő,  mikor  egyikünk  sem  szenved ! 
Azonban  nem  folytatom,  mert  félek,  hogy  levelemből 
utoljára  vagy  vers  lesz,  vagy  predicatio.  Egyikhez  sincs 
kedvem,  vershez  másféle  állapot  kell ;  a  holnapi  predica- 
tiót  pedig  tennap  végeztem  be. 

Török  hát  megnyomorított?  ezt  nem  csudálom;  ös- 
merem  az  ilyen  komisz  helyzetet!  nekem  sincs  erőm 
megszabadulni  tőle  és  belőle,  ha  valami  ilyes  megkörnyé- 
kez. És  csak  annyit  kivánt  Török?  Csekélység !  azt  bizony 
megteheted! 

Császár  Ferenczre  nézve  nem  vagyok  veled  egy 
véleményben ;  azonban  levelünk  hangját,  baráti,  családias 


Digitized  by  VjOOQ  IC 


TOMPA  mihíly.  299 


hangját  nem  akarván  száraz  vitába  átvinni,  annyival  in- 
kább, mert  igen  rosszul  tudom  magamat  levélben  ki- 
fejezni :  csak  ezt  ismétlem,  hogy  nem  vagyok  egy  véle- 
ményben veled!  —  Azok  sem  voltak,  kik  Pesten  rád- 
hagyták, hanem  megcsaltak,  de  én  nem  csallak  meg. 

Friebeisz  csakugyan  Virágregéimet  adja  ki;  nem 
tudtam  hova  tenni ;  meg  nem  veszik,  pénzem  kinyomatni 
nincs,  azért  faltam  ezen  keserS  kenyérbe,  az  előfizetésbe ; 
egyébaránt  Friebeisz  csak  annyi:  hogy  a  neve  áll  ott; 
és  egy  része  a  kezelési  bajnak  az  övé ;  a  többi  (ha  lesz 
valami)  az  enyém;  6  barátságból,  azt  mondja,  szívesen 
megtesz  mindent,  a  nélkül,  hogy  egy  fillért  kivánna; 
én  elhiszem  és  elfogadom;  különben  az  előleges  költ- 
ségeket is  én  viselem.  Majd  meglássuk  mit  ád  isten! 
Isten  veletek,  barátod 

Miska. 


[182.]  Naoy-Köbös,  június  28.  1853. 

Kedves  Miskám!  Oly  rég  akarok  válaszolni  leveledre, 
s  mindig  elmaradt,  minek  első  oka  a  hanyagság, 
más  a  restség,  harmadik  a  lustaság.  De  e  háromnak 
ismét  van  egy  közös  oka,  mely  a  kedély  lehangolt  álla- 
potában keresendő. 

Szászné  meghalt!  E  hó  17-dikén  nyugodott  meg 
szegény,  annyi  szenvedés  után.  Károly  az  első  napokban 
vigasztalhatlan  volt,  de  már  kissé  üdülni  látszik.  Nincs 
más  mód,  meg  kell  nyugodnia.  Engem  felkért,  írnék 
az  emlékkő  egyik  lapjára  négy  rövid  sort:  téged  is  fel 
f^g>  ^ogj  írj  a  másikra.  Nekem  még  eddig  nem  sükerült 
oly  epigramm,  melylyel  meg  volnék  elégedve. 

A  professorság  itiég  mindig  in  statu  quo  van.  A 
felügyelő  itt  járt,  elvitte  az  okmányokat,  directort  tétetett 
(Varga),  bíztatott  minden  jóval,  azonban  úgy  látszik 
egy-kettő  mégis  kimarad  közülünk.  Aztán  következik  a 
censura:  ez  okos  emberek  elŐtt  s  a  szaktudományból 
nem  baj:    de   ki  tudja   hol?    mikép?    —   s  nem  lesz-e 

bizonyos  egyének  irányában  külön  utasítás? Rám 

nézve  leginkább  a  múltban  rejlik  némi  akadály,  még 
pedig  elháríthatlan :  ha  ezt  szigorúan  veszik,  akkor  haza- 
megyek „borjúkat  nevelni." 

Virágregéidre  F.  Mali  szörnyen  gyűjti  az  előfizető- 
ket. En  is  kaptam  ívet  Friebeisztól,  de  még  e  napig 
egy  árva  lelket  sem  horgászhattam  rá.  Ha  innen  10 — 12 
előfizetőd  akad  összesen:  úgy  nagyon  kitett  magáért  a 
város,  melyben  pedig  oly  sűrű  az  intelligentia.  De  ezek 
a  magyar  irodalmon  már  felűlmívelk^dtek. 

Mint  mások  is  néhányan! . . .  Beleestem,  benne 
vagyok  e  boldogtalan  irodalomban :  szólanom  kell,  mert 
sokat  gondolkozom,  felőle.  A  magyar  ember  —  magyar 
ember  volt  és  marad,  különösen  pedig  táblabíró.  So- 
hasem ott  keresi  a  bajt,  hol  az  gyökerezik:  restaurál 
mindig :  egy  elvet  égig  emel,  három  esztendő  múlva  el- 
csapja, mint  olim  a  viczispány  t.  így  van  jelenleg  az  úgy 
nevezett  népies  költészettel.  A  helyen,  hogy  azt  mon- 
daná: Péter  vagy  Pál  rosszul  ír,  ezt  tűzi  zászlójára:  le 
a  népiessel!  És  visszasohajt  Egyiptom  vereshagymáira: 
a  Kazinczy  és  Döbrenteí  sonettóira ;  Császár  Ferenczhez 
folyamodik,  hogy  „tisztult  ízlésével"  mentse  meg  a  ma- 
gyar költészetet  a  barbároktól.  Ezt  teszi  a  nagjr  Kazin- 
czynak még  nagyobb  Neffe-je,  vagy  mije.  És  fogja 
tenni,  kevés  idő  múlva,  száz;  mert  a  magyar,  mint 
birka,  megy  a  kos  után.    Isten  látja  lelkemet,  hogy  a 

T és  Sz -féle  nyegleségek  barátja  nem 

vagyok;  isten  látja,  hogy  saját  műveimre  nem  vagyok 
öntelt,  elbízott  (bár  kissé  elbizottabb  volnék,  hogy  ked- 
vem lenne  a  munkához!):  de  azért  azt  hiszem,  hogy 
népies  költészet  ,,C8ak  költészet  legyen"  egy  irodalomnak 
sem  válik  kárára.  S  itt  a  modor  nem  segít  semmit:  a 
ki  furulyán  lelketlenül  játszott,  az  a  verklin  is  csak 
verklis  fog  lenni,  uti  figura  docet.  A  nem-népiesen  író 
verselők  száma  most  is  nagyobb,  mint  azoké,  kik  furu- 
lyáznak, ám  számlálja  fel  valaki:  s  hol  a  Byron?  hol 
a  Hugó? 

Ezt,  nem  a  jó  költők  hiányát,  tekintem  én  a  ha- 
nyatlás bizonyos  jelének.  Jó  költő  nem  minden  bokorban 
terem ;  utánzók  mindig  lesznek  s  kell,  hogy  legyenek. 
Vesta  szüzek  ők,  kik  csekély  mécseikben  tartogatják  a 
tüzet  egy  későbbi  lángelme  számára.  Egyénileg  el- 
vesznek a  mindennapiság  tengerében,  de  egyetemes  ha- 
tásukat nem  lehet  megtagadnL  Vajon  Shakespeare  előtt 
nem  volt-e  angol  költészet?  Vajon  ő  támad-e,  ha  ez 
nincs:  ha  nincs  kit  homályba  borítni?   Aligha. 

Ezzel  nem  azt  akarom  mondani,  hogy  minden  bur- 
jánt üvegházban  ápoljunk:  csupán  azt,  hogy  hol  tehet- 
séget vettünk  észre,  nyilatkozzék  az  bármily  alakban, 
bizony  az  ítészét  helytelenül  cselekszik,  ha  dorongot 
használ  ellene.  A  népiesre  nézve  is  nem  a  bundát  kéne 
ütni,  hanem  a  ki  be?me  van,  legyen  az  bárki,  én,  vagy 
más. 

De  restellatio  küszöbén  állimk.  Azok,  kik  némi 
hivatást  éreznek  magukban,  el  fognak  hallgatni;  a  hí- 
vatlanok csimpolyáznak  még  egy  darabig,  míg  a  duda 
magától  megnyekken :  s  az  új  vetésen  nem  lesz  istenáldás. 
Visszatérnek  a  külföldet  külsőségekben  és  idegen  szellemben 

Arany  lovelezése.  I.  20 

majmoló  iskolák ;  a  nyelv  csinosodik  azaz  romlik,  érdem 
lesz  magyar  szavakban  németül  s  francziául  beszélni, 
bűn  egy  magyar  kifejezést  használni  csupán  azért,  mert 
a  nép  is  él  vele :  tehát  pórias,  durva,  nyers.  Visszatérünk 
a  bombásztokhoz,  a  czifra  ürességhez :  úgy  kell  nekünk ! 
S  gondolom  azért  ezentúl  sem  fogunk  sűrűbben  produ- 
kálni nagy  költőket,  mint  eddig :  ámde  meglesz  a  büszke 
önérzet,  hogy  művészi  önmegtagadással  haladunk  a  maj- 
molás  dicső  útján. 

Látod,  látod:  engem  azzal  vert  meg  isten,  hogy  ily 
dolgokon  tépelődjem !  Miért  is  kellett  nekem  odahagyni 
békés  magányomat?  Miért  e  pályára  lépnem,  mely  egész 
életre  boldogtalanná  tett  ?  Oly  nyugodtan  élnék,  én  egy- 
szerű falusi  jegyző,  nem  ismerve  senkitől !  De  az  ördög  • 
nem  hagyott  békét:  első  léptem  sükere  hiúvá  tőn,  s 
vágyakat  keltett  bennem,  melyek  elvontak  a  minden- 
napi élet  apró  gondjaitól.  Most  meg  vagyok  hasonlva 
cnmagamraal:  örömest  visszatérnék  a  régi  ösvényre,  de 
nem  lehet  többé.  Oh  barátom !  ha  én  Toldit  ne  írtam 
legyen:  nem  volnék  most  vagabundus. 

Olykor  úgy  érzem,  hogy  méff  nem  volna  lehetetlen 
oly  művet  producálnom,  mint  Toldi  volt.  Teljesen  meg 
vagyok  róla  győződve.  De  minek?  de  kinek?  e  gon- 
dolat nehézkedik  ólomsúlyosan  tollamra,  valahányszor 
kezembe  fogom,  valahányszor  egy  pár  versszakot  leírok. 
S  így  költeni  lehetetlen.  Ezért  Toldi  második  része  talán 
soha  sem  fog  elkészíllni.  Az  a  közönség,  mely  első 
ToLDi-mban  a  kútágast  bámulta  csak,  azóta  igen  sok 
kútágast  olvasott;  az  nem  találná  már  Toldit  eléggé 
„sajátságosnak,'^  „népiesnek,"  mint  akkor  magát  kife- 
jezte ;  a  másik,  mely  hivatva  volna  a  mű  költői  oldalát 
felfogni,  az  a  formától  nem  fogja  látni  a  tartalmat. 

De,  hála  istennek,  Szász  K.  épen  hozzám  jő,  félbe 
szakasztom  tehát  e  jeremiadot,  melylyel  különben  is 
eleget  vesződöm,  s  bezárom  a  levelet  azzal,  hogy  isten 
téged  őrizzen  meg  minden  nyomorúságtól,  főleg  attól, 
hogy  ily  komolyan  vedd  ezt  a  mi  felséges  irodalmunkat, 
mint  én!  Élj  boldogan,  kedves  barátom. 

Ölellek  hetvenhétszer,  most  még  csak  „álomban  és 
tükörben"  mint  az  írás  mondja:  „de  majd  nem  soká 
ázínről  színre!"  Barátod 

A.  János. 
1+, 

[183]  Hanva,  július  5.  1853. 

Édes  barátom!  Ne  említsd  az  előfizetést;  csömörig 
vagyok  már  vele!  elkéstünk,  kikoptunk  az  időből. 
Friebeisz  ugyan  mindent  megtett,  de  utasításaim,  leve- 
leim elvesztek  a  postán,  vagy  legjobb  esetben  15-öd 
napra  értek  Pestre ;  ez  ellopott  egy  hónapot,  s  bizonyo- 
san sok  előfizetőt.  Alakjára,  papírjára  nézve  stb.  Pestre 
kellett  volna  menni  magamnak,  de  —  nem  megyek. 
Eliállítódik  a  hogy  lehet.  Friebeisz  sokat  tesz  és  fárad 
mellette,  szinte  sajnálom.  Előfizető  nem  sok  lesz;  de 
csuda-e  ez,  barátom !  Hidd  el  nem  lehet  győzni.  Mindig 
fáztam  ezt  az  eszmét  kimondani,  de  neked  csak  kimondom ; 
túl  van  terhelve  a  közönség  előfizetésekkel,  nem  bírja, 
nem  bírhatja,  hidd  el!  Igazolom  szavaimat.  Csak  tavasz 
óta  a  mi  eszembe  jut:  1.  Garay  összes  költeményei, 
2.  Tóth  Endre  versei,  3.  Szelíd  fájdalmak,  4.  Virág- 
regék, 5.  Dobsa  színművei,  6.  Markalf,  7.  Karács  Teréz, 
S.  Kemény  Zsigmond,  9.  Erdélyi  valami ;  de  bizonyosan 
nem  jut  még  eszembe  legalább  hat  előfizettető.  Már  most 
mondd  meg:  lehet-e   ezt  győzni?    Azonkívül  a  méreg- 

20* 

drága  lapokra  is  előfizetni?  albumokat  venni?  stb.  Ne 
érts  félre,  mert  gyakorlatból  beszélek,  mi  okvetlen  leg- 
jobb tanító  mester.  Mondd  meg  csak :  ha  hozzád  ilyen 
írók,  mint:  Lisznyai,  Bérczy,  Dobsa,  Pompéry  íveket 
küldenek,  szoktál-e  gyűjteni?  én  egyet  sem  vagyok 
képes !  Es  vajon  ezek  az  emberek  rossz  néven  szokták-e 
ezt  venni?  én  nem  tehetek  róla!  Garay  Szent  Lászlójára 
tizenkettőt  gyűjtöttem,  s  egy  betűt  sem  kaptam,  de 
kapok  mocskot  és  gyanúsítást,  hogy  a  pénzt  zsebre 
tettem.  E  tárgyban  rövid  időn  kénytelen  vagyok  nyi- 
latkozni nyilvánosan. 

„Bele  estünk,  benne  vagyunk!"  hanem  én  sokkal 
lelkiismeretlenebb  ember  vagyok  e  tárgyban,  mint  te !  én 
úgy  itt  hagyom  szó  nélkül  egyszer  az  irodalmat,  mint 
szent  Pál  az  oláhokat.  Úgy  jártok  velem,  mint  a  gólyá- 
val, nem  tudjátok  mikor  ment  cl,  csak  azt  látjátok, 
hogy  már  nincs  itt.  —  Mit  a  népies  és  nem-népies 
restauratiójáról  beszélsz,  szépek  és  igazak.  En  erről  még 
nem  gondolkodtam,  megvallom,  de  most  eszembe  jut 
Szemere  Miklósnak  egy  elvetett  szava :  „Meglásd,  ismét 
abbahagyják  a  népiest,  s  visszatérnek  a  régire**  —  ezt 
akkor  természetesen  nem  hittem,  azóta  elfeledtem,  most 
eszembe  jut.  Tehát  vágott  orrú,  hegyes  orrú  csizma! 
Népies,  nem-népies!  Ebben  is  divat  van  tehát!?  Azonban 
nem  hiszem,  hogy  kikopjék  az  irodalomból  ezen  egész- 
séges elem  ismét,  inkább  túlviszik,  mint  abbahagyják, 
ez  az  én  hitem.  Hogy  sok  ember  megutálta  nem  csuda, 
mert  a  Palóczdalok,  Czimbaloh  stb.  egyenesen  idemun- 
káltak, de  tán  még  hasznunkra;  ezen  a  forráson  át 
kellett  mennie  a  népiesnek,  hogy  kiváljék  mi  az  és  mi 
nem  az.  A  Toldi-hang  nem  megy  ki  divatból,  ha  ezer 
K.  Gábor  aliegál  is  ellene ;  különben  Divatcsarnok!  czikkét 

nem  ösmerem.  Azért  ne  hidd,  hogy  Toldi  második  része, 
ha  olyan  lesz  mint  az  első,  épen  azon  kapóssággal  ne 
fogadtassék,  mint  az  első.  írd  meg,  meg  kell  írnod,  én 
is  ttidom,  hogy  megírhatod ;  s  bár  átlátom  a  nehézségeket, 
melyekkel  küzdesz  a  ktilkörülmények,  és  saját  énedben : 
meg  kell  írnod.  Azt  azonban  jegyezd  meg:  mentül  ké- 
sőbben írod  meg,  annál  nehezebben  írod  meg!  —  Értem 
boldogtalanságodat  is ;  hidd  el,  nem  affectatio  vagy  mese 
az:  hogy  a  költő  nem  boldog ,  de  tán  épen  ezen  küzdés 
teszi  a  költőt?  Magányodban  elhiszem,  hogy  boldogabb 
volnál,  de  akkor  ki  írta  volna  meg  Toldit?  s  kérdem 
ha  tehetned:  hogy  Toldi  ne  létezzék,  s  ne  létezett  le- 
gyen, megfosztanád-e  az  irodalmat  tőle,  elvesztett  nyu- 
galmadért ?  azon  irodalmat,  melynek  emelkedése  annyira 
szíveden  fekszik ?  En nem  hiszem !  Es  aztán,  ember!  ha 

te  így  beszélsz:   hogyan   beszéljek  én? —  Meg- 

állottam,  gondolkodván:  ha  vajon  elmondjam-e,  a  mit 
akarok  ?  El  kell  mondanom,  mert  neked  mondom.  Vajon 
nem  foglalok-e  én  méltó  és  igazságos  helyet  azok  közt, 
kik  a  költészetet,  a  mint  most  mondják:  népnemzeties 
irányban  kezdték  művelni?  és  hányszor  említ  engem 
ott  az  ítészét  ?  Ha  egyszer  meg :  tízszer  nem !  —  Vajon 
nem  folytam-e  én  is  be  arra,  még  pedig  sükerrel,  hogy 
a  népies  költészet  oda  jusson,  a  hol  most  áll,  értve  józan 
értelemben?  Ki  ösmeri  ezt  el?  a  kutya  sem.  Vajon 
Petőfi  és  Arany  után  nem  méltán  igényelhetem-e  az 
utolsó  legszerényebb  helyecskét?  Oda  azoktak-e  tenni? 
Emlékeztetlek  Atádi  bírálatára  Lévay  verseire  nézve, 
vagy  a  Szépirodalmi  Lapok  értekezéseire  e  tárgyban. 
Megköveznének  talán,  ha  a  Kinizsy,  Czimbalom  és  a 
Palóczdalok  írójához  hasonlítnám  magamat.  En  ide 
hagyhatom  sóhajtás  nélkül  ezt  a  pályát,  te  nem!  Önér- 

zetembe  kell  visszavonulnom,  mint  a  csigának  házába, 
és  vissza  is  fogok  vonulni.  Ez  csúnyaság,  szűkkeblűség, 
érzem,  de  más  irányt  követni  nincs  erőm.  Ezt  én  éle- 
temben először  és  utószor  mondottam  el,  ezt  is  csak 
neked:  tudom,  hogy  figyelmeztetés  nélkül  megégeted 
levelemet. 

Leveled  végén  ez  áll:  „nem  sokára  színről  színre.*^ 
—  Nehezen! 

Nem  rég  adta  tudtomra  a  szolgabíró,  hogy  mint 
notatus  internálva  vagyok,  azaz  útlevelet  nem  kapok 
sehova!  Szerencse,  hogy  Miskolczot  megjártam,  nem 
tudván  még  ezen  határozatot,  mert  most  már  oda  sem 
mernék  elmenni,  mint  mentem  eddig,  útlevél  nélkül. . . 
Már  most,  édes  barátom,  mi  örömed  lenne,  ha  az  or- 
szágúton fognának  el,  s  vinnének  Kassára  vagy  Pestre 
mellőled?  Ezért  nem  iszom  én  a  te  borodból  ez  idő 
szerént.  Mindezekért  nem  javaihatom  nektek,  —  pedig 
bizony  igen  fáj  —  hogy  hozzánk  jőjetek! 

A  szolgabíró  javallatára,  lejárt  útlevelem  odamellék- 
lésével,  folyamodtam  Kassára,  engedelemért ;  azt  mondja 
a  szolgabíró,  hogy  remélhető  a  passus  mégis,  egt/  útra, 
melyet  elvégezvén,  az  interimalis  útlevelet  azonnal  be 
kell  adnom.  Minden  egyes  út  miatt  először  Kassára 
folyamodjam?  azután  Putnokra  menjek  a  szolgabíróhoz, 
azután  Rimaszombatba  a  főnökhöz  ?  azután  ismét  szemé- 
lyesen vigyem  be  útlevelemet?  Utamban  minden  hely- 
ségben, hol  léteznek,  személyesen  jelentsem  be  magamat 
a  csendőröknek  ?  Nem  én !  inkább  örökre  itthon  veszek ! 
Folyamodtam  mégis!  és  ha  megnyerem:  Nagy-Kőrösre 
iratom  az  egy  utat,  legalább  én  láthassalak  titeket  meg 
egy  pár  napra,  ha  máskép  nem  lehet.  Igaz  barátod 
^ Miska. 

[184.]  Nagy-Köbös,  július  11.  1853. 

Kedves  jó  Miskám !  —  Ördög  panaszkodjék  többet ! 
Látom  én,  hogy  c  czudar  világ  egy  mákszemnyivei  sem 
jobb  azért.   Várok  a  míg  lehet,  fogadom  tanácsodat. 

Az  előfizetést  nem  említem  tehát;  F.  Mali  dicsek- 
szik, hogy  íve  már  megtelt;  a  mi  itt  kissé  hallatlan. 
Én  nem  mondtam,  hogy  a  magyar  közönség  „győzi" : 
de  hogy  itt  némelyek  jobban  is  győznék,  az  szent. 
Aztán  meg  nálunk  az  olvasás,  a  könyvtár,  nem  Be- 
dürfnisSy  vagy,  a  kiknél  az,  ott  annyi  más  Bedürfniss 
van,  hogy  amannak  háttérbe  kell  szorulnia.  Ne  úgy 
mondd,  hogy  a  magyar  közönség  nem  győzi  —  nem 
győzi  az  a  néhány  száz  ember,  a  ki  néha  könyvet  is 
vesz.  Sok  fecséreltetik  el  egyébre:  annak  4 — 5-ös  ka- 
matja is  nagyot  lendítne  az  irodalmon.  Igaz  más  rész- 
ről, hogy  szapora  faj  az  irodalom:  belbecshez  aránylag 
sokat,  sokat  irunk,  s  annak  mind  vevő  kell. 

Hát,  ha  én  hozzám  Bérezi,  Pompéri  stb.  ivet  küld, 
beteszem  jó  szándékkal  s  reménynyel  a  fiókba,  ha  valaki 
hozzám  jő,  megmutatom,  vagy  megemlítem,  vagy  ott 
feledem;  mikor  pedig  a  rossz  irományok  nagyon  össze- 
gyűlnek, tartok  egy  vandali  pusztítást  és ... .  tudod  a 
többit.  Furcsa  nép  is  ez!  Gyűjtsek,  fizessek,  miért?  Az 
őszön  Jókainak,  illetőleg  MüUemek,  gyűjtök  a  Török 
Világra  3  =  három  példányt;  a  pénzt  felküldöm,  s 
Jizetek  10  krt,  jóban,  küldi  MüUer  az  1-ső  kötetet,  fizetek 
15  krt,  küldi  a  másodikat,  fizetek  15  krt,  várom  a  har- 
madikat B  fizetek  15  krt  =  summa  55  krt  pengő  pénzben ; 
8  ezért  megvan  az  az  örömem,  hogy  a  példányokat  az 
illetőknek  hazavihetem.  Ez  is  a  gyűjtés  kellőméihez 
tartozik. 

A  gólyáról  pedig  te  ne  írj  hasonKtásokat,  tudod-e  ? 
Mert  már  most  én  verlek  meg,  nem  az  isten.  Hogy 
rózsák  e  pályán  neked  most  nem  igen  nyílnak,  hogy 
az  ítészét  nem  méltányol  érdemed  szerint:  ez  igaz,  de 
hidd  el,  sokszor  a  méltánylásban  sincs  köszönet.  A  mit 
például  Kertbeny  fillent,  isten  tudja  kikről  és  mikről: 
azt  én  tizedelem;  a  Gyulai  (1000)  enthusiasmusa  meg- 
szégyenít, s  tárt  ajtót  nyit  a  rágalomnak,  mert  úgy 
Goethé-ró'l  lehetne  beszélni,  mint  ő  rólam,  vagy  tán 
arról  se.  *)  Az  efféle  nekem  inkább  fáj,  mint  jól  esik. 
Talán  egyet  sem  becsültem  annyira  valamennyi  dicsériade 
között,  mint  a  Csengery  czikkét  az  eposzról,  a  Délibáb- 
ban,**)  hol,  miután  az  enyéimmel  sokban  megegyező 
eszméket  olvastam:  végin  ezt  találom  oda  vetve:  ez 
úton  halad  nálunk  Arany.  Nem  a  dicsőség  tetszett 
benne,  de  nagyon  kielégített,  mint  az  utas  jól  érzi 
magát,  ha  ismeretlen  helyen  egy  úton  megindulván, 
valaki  bizonyossá  teszi,  hogy  nem  tévedt.  —  Azért,  édes 
Miskám,  for  ever^  a  míg  lehet.  Ha  egyszer  majd  a  múzsa 
nmn  adjUj  akkor  úgy  is  meg  kell  szűnni,  de  addig  ne 
vonulj  önérzetedbe.  Elég  erről  ennyi,  mért  pirítsalak 
el!  a  te  önérzeted  enyém  is  (a  kifejezés  egy  kissé  ab- 
surdum,  de  elérted)  —  egész  világ  daczára  is! 

Még  csak  e  kellett!  Jókai  dohogni  kezd,  hogy  mi 
ketten  megeszszük  Tóth  Kálmánt.  Felszólít,  hogy  ne 
kritikával  rágalmazzuk,  hanem,  mi  leffnépszeiníbb  (!?!  ?  -^í!) 
költők  adjunk  jobb  irányt  (!  ^ !)  müveinkkel a  rossz 


*)  A  SzÉPiEODALMi  LAPOK-ban  Gyulai  „1000"  álndv  alatt,  Ka- 
zinczy Gábor  A.  B.  C.  betűk  alatt  írtak. 

**)  Kiadatott  Csengery  Antal  Összegyüjiött  MuNKÁi-ban  is 
(Budapest  1884.) 

iránynak,  ha  t.  i.  van  irodalmunkban.  Olvastad,  úgy  hi- 
szem. Mintha  mi  ketten  volnánk:  A.  B.  C,  Császár 
Ferencz,  Szépirodalmi  Lapok,  tárczaírók  s  minden.  S 
teszszíik  ezt,  mint  a  Hölgyfutár  mondja,  azért,  (!) 
mert  „mint  vedlett  kappanok  irígyeljtlk  a  verebek  (Császár 
nevezte  volt  őket  így)  vidám  röpkedését."  Ily  hang 
uralkodik  a  lángeszeknél ;  sajnálatos,  hogy  már-már  Jókai 
is  hozzájok  szegődik.  Nem  tudom,  olvasod-e  a  Hölgy- 
futárt ;  én  láttam  egy  számát,  melyben  Tóth  K.  nyilat- 
kozik Császár  ellen,  körülbelül  ily  hangon:  „Hallja 
Császár!  maga  rossz  poéta:  hogy  mer  engem,  ily  nagy 
férfiút,  sértegetni?  Beszélhet  egyébiránt:  a  közönség 
tudja  kit,  miért  szeret,  s  a  közönség  nem  inoffaj  nem  is 
A.  B.  C."  A  szavak  nem  épen  ezek:  a  modor  épen 
ez.  Az  is  furcsa  volt  Marczitól,  hogy  az  első  félévi 
registerében  lapjának,  miután  Török  BÁLiNT-omat  (kéz- 
iratom szerint)  igy  osztályozta  j^historiás  ének,^^  a  Szász 
Károly  Aquiléja  czímű  balladája  után,  mind  kettőnk 
gúnyára,  ezt  veti,  persze  önfejétől:  énekes  história.  Ertem. 
Köpeny  alatt  egy  bök  és :  a  publicum  nem  látja,  de  érzi 
az,  a  kit  illet. 

Szeretnék  nem  írni  többet.  Olyféle  akadályra  nem 
is  gondoltam!  Valóban  nyűgös  állapot.  Nem  az  bánt 
már,  hogy  nem  mehetek  hozzád,  jobban  fáj  az,  hogy  te 
nem  jöhetsz  ide.  Nem  vigasztallak  locus  communisokkal : 
elég  baj,  édes  barátom,  elég  baj  !  Szegény  komámasszony 
is  szenved,  fiad  is  beteg:  sok  egyszerre.  De  bízzál,  te 
kibírod  ezt. 

Az  isten  áldjon  meg  benneteket;  jövő  soraid  legye- 
nek vidámabb  tartalmúak,  azt  kivánja  ölelő  barátod 

A.  János. 

[136.]  1853.  augusztus  1. 

Kedves  Jánoskám!  Régen  készülök  írni,  de  nem 
tudtam  kibontakozni  a  bajból,  s  ennyire  maradt  a  fele- 
let. A  káplánom  is  elhagyott,  s  így  egyedül  húzom  az 
igát,  mely  nyugodt  kedélylyel  nem  lenne  oly  nagy  tereh, 
de  gyakran  azt  sem  tudom,  mit  beszélek,  másutt  jár  az 
eszem ;  elfut  aztán  a  méreg,  midőn  kijővén  a  templom- 
ból az  extempore  mondott  gizgazra  ezt  a  megjegyzést 
hallom:  felséges  kidolgozott  munka  volt;  persze  mikor 
három  nap  töröm-marom  magam  egy  predikáezio  után, 
akkor  könnyen  azt  mondhatják :  most  nem  készült  a  pap ! 
Gondolhatod  édes  Jánosom,  hogy  midőn  így  fecsegek: 
egy  kicsit  enyhültek  bajaink.  Úgy  vagyon! 

Nőm  Hajnácskőbe  megyén,  s  ott  lesz  míg  a  lába 
le  nem  lohad.  Hej !  biz  igaz  a !  ti  kellenétek  nekünk  a 
szomszédba,  te  most  hozzám  jönnél,  az  asszonyok  és 
gyermekek  elmennének  Hajnácskőbe,  aztán  vagy  kétszer 
meglátogatnók  őket!  A  nervus  r.  ger.  nálam  is  szűken 
van.  A  praenumeratióból  vártam,  s  ezt  szántam  útra  va- 
lónak, de  az  vakot  vetett.  Megérdemli,  hogy  néhány  szót 
írjak  róla. 

Friebeisznak  kínáltam  egyszer,  hogy  adja  el  kézira- 
tomat; ő  azt  felelte:  nem  adják  meg  az  árát,  hanem 
praenumeráltassunk !  Ráálltam. 

Később  azt  írja:  nem  jó  volna-e  őszig  elhalasztani 
a  dolgot  (mikor  már  megindítottuk  a  praenumeráltatást) 
vagy  két  füzetben  adni  ki;  vagy  egynehányat  hilmgyni 
(! ! !),  mert  így  olcsó  lesz  annyi  pénzért!  Kem  álltam  rá. 

Azután  azt  írja:  ne  búsuljak,  jól  van  mindén, 
van  már  nála  150  praenumeráns  és  hiszi,  hogy  több 
is  lesz. 

Legutóbbi  levelében  ezt  mondja :  „Bizony  nem  tudom 
én  hogy'  leszünk  ?  azóta  sehogy  sem  megy  a  dolog,  nem 
kaptam  két  hét  óta  többet  27-nél.  Egyet  mondanék  én 
neked:  add  el!  add  kiadónak,  jobb  ma  egy  veréb,  mint 
holnap  egy  túzok !  a  szigorú  körülményekhez  mért  mél- 
tányos követelés  mellett,  Müller  átveszi.  Válaszodat 
várom,  addig  nem  nyomatok!"  Bravó! 

Most  már  magam  nem  mehetvén  fel,  nem  tudom, 
mi,  mikor  shogyleend?  Isten  mentsen  meg,  hogyFr.-t 
vádoljam;  nincs  okom  rá,  sőt  fáradságáért  köszönettel 
tartozom  neki ;  de  látom  már,  hogy  a  vállalatból  keveset 
teszek  a  zsebembe.  Látod,  Jánoskám!  a  legnyomorultabb 
tilinkós  bír  annyi  praenumeránst  összeverni,  hogy  köny- 
vét kiadhassa,  csak  én  nem!  —  Azonban  vigye  patvar 
mindezt,  csak  hozzád  mehettem  volna,  de  ha  hosszú  után- 
járás mellett  kapok  is  egy  helyre  passust,  ezzel  vagy 
Pestre,  vagy  Kőrösre  nem  megyek;  az  ördög  menjen 
pedig  Pestre,  a  nélkül,  hogy  titeket  láthassalak !  Elmarad 
8  vége! 

Szépen  gyűjtőd  te  is  a  praenumeránsokat !  én  épen 
úgy  vagyok  vele !  de  hát  arra  mit  mondasz :  mikor  Török 
egész  naivsággal  azt  kérdi  tőlem:  nyilatkozzam  mentül 
előbb,  liány  száz  (! ! !)  példányt  fogok  eladni  az  1854-ro 
szóló  iGAZMONDó-ból ?  Kcdvcs  ember  ez  a  Török! 

No  de  végit  szakasztom  levelemnek,  nehogy  ver- 
senyt gondolj;  te  egy  lappal  többet  írtál,  ezzel  adósod 
maradok.  Es  maradunk  egymásnak  folytonosan  adósok 
szeretettel,  hűséggel  és  barátsággal !  Csókolunk  lelkünk- 
ből benneteket!  Válaszolj!  Barátod 

Miska. 

[136]  Nagt-Köbös,  szeptember  1.  1853. 

Kedves  barátom !  Megbocsáss,  hogy  ily  hirtelenében 
válaszolok  leveledre:  de  én  pontos  és  fontos  ember  vagyok, 
a  mint  azt  tapasztalni  több  izben  is  volt  szerencséd;  s 
épen  nem  ritkaság,  ha  egy  hónap  múlva  már  kapod 
válaszomat.  Egy  tervem  ment  füstbe,  édes  jó  czimbora, 
téged,  a  te  szalmaözvegységed  szomorú  és  iinalome/t/^ 
napjaiban  meglepnem,  csak  így  solo,  a  mint  vagyok. 
Már  előre  képzeltem,  mint  rád  ijesztek;  hogyan  fogod 
törni  kezedet  és  labodát,  mikép  elégítsd  ki  a  te  finnyás 
barátodat,  ki  veled  kész  leendett  szalonnát  sütni  a  kony- 
hán, s  testtc  poharat,  vagy  kancsót  inni  a  pitvar  küszö- 
bén, ebsorban.  Igazán  a  jux  megérdemelte  volna,  hogy 
füstbe  ne  menjen :  de  csak  az  vigasztal,  hogy  ennél  üd v- 
teljesebb  tervek  is  merültek  már  az  enyészlet  létsemmi- 
sítő ölébe.  Hogy  ily  virágos  irálylyal  élek,  azon  ne  cso- 
dálkozzál, mert  ebből  tetszik  ki,  hogy  olvasom  a  Divat- 
csARNOK-ot,  melyet  te,  szerencsétlen  furulyás,  talán  csak 
híréből  ismersz,  mint  a  czigány  a  sárgadinnyét,  ki  be- 
szélt oly  emberrel,  a  ki  látta  azon  embert,  ki  a  debrc- 
czeni  vásárban  ette  a  fentczímzett  dinnye  h^'át. 

De  hogy  leveled  fonalán  menjek :  baj,  baj,  barátom, 
mind  baj.  De  hisz  minél  több  az  ember  baja,  annál  több, 
némely  bölcsek  szerint,  a  boldogsága,  mert  annál  több 
a  remélnivalója,  s  a  remény  maga  a  boldogság.  Ily  ér- 
telemben én  is  boldog  volnék,  ha  reményeim  oly  bőven 
existálnának,  mint  nélkülözésim ;  vagy  is,  ha  a  rongyos 
jelennek  minden  lyukát  befoltozhatnám  egy  reménynyel. 
Hej !  nekem  is  a  közelebbi  hat  nap  rettentő  volt,  azt  hit- 
tem, kedélyem,  lelkem  végfelbomlásnak  indul;  rémítő 
volt  a  küzdelem.     Ma,  hála  az  égnek,  jól  vagyok.  No 

hozzon  isten  oly  napokat  rám  többé!  Mulatság,  szóra- 
kozás kell  nekem  minden  áron,  különben  tönkre  jutok. 
A  virágregékkel  csak  engem  akarsz  lóvá  tenni  úgy-e  ? 
Mintha  nem  olvastam  volna  én  a  Pesti  NAPLó-ban,  hogy 
Friebeisz  100  aranynyal,  in  specie  &  ixaturaj  honorálta. 
Ládd,  Miska!  még  is  mindég  tele  van  a  szád  panaszszal, 
pedig  aranycsső  hull  öledbe,  mint  Danaé  kisasszonynak. 
Én  is  eladtam  vitéz  Toldi  Miklós  ecsémet  (de  fájdalom! 
még  csak  a  régit)  600  forintért,  melyből  azonban  68-at 
szépen  elvesztettem.  Eggenberger  protestált,  hogy  neki  az 
első  kiadásból  még  néhány  példánya  nem  fogyott  el;  én 
Toldy  Ferenczet,  a  Kisfaludy-társaság  igazgatóját  felkér- 
deztem, ez  azt  felelte,  hogy  joga  van  Eggenbergemek  pro- 
testálni :  igy  nem  volt  mit  tennem,  mint  111  Toldi  Miklóst 
és  Szuhai  Mátyáat  és  Bosnyák  Zsófit  a  nyakamba  varrat- 
nom per  36  kr.*)  No,  de,  veszett  fejszének  a  nyele 
megvan,  68  forint  híján  a  többit  részint  már  megkap- 
tam, részint  ezután  megkapom,  s  ez  úttal  tisztában 
vagyok.  Hanem  az  szép  dolog,  hogy  a  Kisfaludy-társa- 
ság vagyis  Eggenberger-félc  kiadás  mind  ez  ideig  nem 
tudott  elfogyni:  oka?  talán  a  közönség?  oh  nem!  arany- 
ért sem  lehetett  volna  néhány  év  óta  kapni  sem  a  pesti, 
sem  a  vidéki  könyvárusoknál,  kivévén  az  Eggenberger 
ür  becses  boltjának  valamely  sötét  zugát.  Mióta  Kőrösön 
vagyok  is,  számtalan  ember  kérdezte  nálam,  állítván, 
hogy  Pesten  nem  kapható,  ők  bejártak  érte  minden 
könyvárust.  így  árulják  a  magyar  könyvet! 

Arról  pedig,  Mihály  öcsém,  szépen  hallgatsz,  hogy 
megíratta  veled  Török  János  ama  famosus  verset,  mihez 

*)  Szuhai  Mátyás  Tompa  elbeszélő  költeménye,  Bosnyák 
Zsófia  Garayé.  Egy  kötetben  jelentek  meg  1847-ben,  a  Kisfaludy- 
Társaság  kiadásában,  Toldi- val. 

maga  ad  eszmét,  kelmét,  czérnát,  béllést,  gombokat,  csu- 
pán össze  kell  állítni?  Azért  is  megveszem  az  igazmondó 
prófétát,  hogy  kisüljön  a  turpisság. 

A  körösi  iskola  nyilvánossága  megérkezett:  a  pro- 
fessoroknak  is  elnézik  még  valameddig  (talán  míg  csínyt 
nem  tesznek)  régi  bűneiket.  Hogy  Szász  lemondott, 
helyette  mást  is  választottak,  azt  talán  már  tudod  is. 
Szászt  Kecskemétre  hittak,  meg  is  ajánlkozott,  azaz  el- 
fogadta a  tanárságot.  Jelenleg  Erdélyben  van,  ott  is 
akadt  volna  szerencséje,  a  k.-vásárhelyi  jövedelmes 
papság.  Nem  hiszem,  hogy  adott  szavát  viszavonja,  s 
Kecskemétet  felsüsse. 

Sírvers,  neje  kövén,  már  van,  de  Károly  szívesen  vette 
volna  emlékül  elkésett  soraidat,  A  sírverset  én  iszkábáltam, 
nem  igen  derék  biz  az,  de  jobb  nem  sült.   Ide  jegyzem : 

Egész  teste  fájdalom  volt, 
Egész  lelke  szeretet  : 
Az  súlyától  földbe  hajolt 
Ez  a  mennybe  sietett; 
Fényes  lelkének  a  mennyben 
Jobb  is  mint  e  földi  szennyben ; 
Ott  van  igazi  hazája, 
Kedveseit  oda  várja. 

A  sírkő  árnyas  berekben,  félre  a  többi  síroktól, 
csaknem  magányosan  áll,  egy  dombon ;  aranyozott  betűi 
oly  szépen  csillognak  ki  a  lombok  közül,  ha  a  délesti 
nap  rajok  veti  sugarait!  Ott  nyugszik  Szász  Póli. 

Tegnap,  tegnapelőtt  Kecskeméten  voltam  szórakozni. 
Ott  van  Gyulai  Pali,  ír  valami  regényt  Szilágyinál.  Jól 
esik  relök  néha  kicsevegnem  magamat,  már  másodszor 
voltam  ott,  Mentovicscsal,  két  hét  alatt,  a  vasúti  kavics 
tetején  utazva. 


Digitized  by  VjOOQ  IC 


TOMPA  MIHÁLY.  315 


Szombaton  lesz  a  pálya  nagyszerű  megnyitása ;  azon- 
túl nem  ülünk  a  kavicsra.  Meglehet  felrándulok  Pestre 
a  falamiával  mert  Julcsa  és  Laczi  sarkalnak  erősen, 
hogy  ha  már  Gömörbe  nem  mehetünk,  menjünk  fel  lega- 
lább Pestre.  Ok  még  nem  látták  Pestet,  képzelheted 
mily  kíváncsiak.  Hű  pályatársad 

A.  Jankó. 


[i»7.]  Hanva,  szeptember  8.  1853. 

Kedves  Jánosom!  Te  egy  valóságos  haszontalan 
ember  vagy !  az  vagy !  most  győződtem  meg  felőle  volta- 
képen. Miért?  Azért: 

a)  Hogy  el  nem  jöttél  hozzám. 

b)  Hogy  ha  már  el  nem  jöhettél^  miért  írod  azt  nekem 
meg,  hogy  akartam  menni. 

c)  Hogy  bajaid  és  rossz  óráid  voltak,  s  még  sem 
írod  meg  az  okát,  hogy  én  is  osztozhattam  volna  bajaid- 
ban, vagy  legalább  voltaképen  ismerném  helyzetedet. 
Pedig  bizony,  ember!  én  a  mi  jóm  van  szívesen  megosz- 
tanám veled  (persze  igen  kevésre  mennél  vele)  a  mi 
rosszad  van  pedig,  örömmel  elfogadnám  felét. 

Most  büntetésfii  kapsz  tőlem  egy  lapnyi  levelet ;  nem 
érdemelsz  többet  te  valóságos  Fabius  Cunctator! 

A  ViRÁGREGÉK-ért  persze  hogy  100  aranyat  kaptam 
az  —  újságban.  Hadd  higye  a  publicum,  csak  te  ne 
hidd ;  200  pengő  kész  pénz,  és  kétszáz  példány  az  enyém, 
több  semmi.  Ez,  az  igaz,  hogy  minden  fáradság  és 
költség  nélkül;  veszett  fejszének  nyele.  Hanem  az  a 
Friebeisz   valahogy   fene   vékony   papírra   nyomatta;   a 


Digitized  by  VjOOQ  IC 


31  (V  HABMADIK  IDŐSZAK. 


könyv  igen  kicsiny  (majd  küldök  én  neked  egy  pél- 
dányt) a  publicumnak  sok  kell,  nagy  rakás,  szinte  res- 
telem  a  dolgot,  de  már  megvan,  vigye  a  manó!  En 
oka  nem  vagyok!  Sajtóhibával  persze  hogy  tele  van. 
A  Szarkaláb  czímfiben  „e  haztig  vigasztalással^  ez  jön 
elő;  nyomva  van:  „e  hang  vigasztalássaL"  Császár  a 
DrvATcsARNOK-ban  közlötte  mutatványul,  nem  volt  hépeg 
a  hibát  felfedezni,  hanem  írta:  „e  hang  vigasztalásával,*^ 
Más  hang  kellene  az  ilyen  versíróknak.  Örülök,  hogy 
Toldi  ismét  ktlzdött  számodía  egypár  garast,  sovány 
jutalom,  de  barátom,  jobb  a  semminél !  hány  ember  van, 
a  ki  semmit  sem  kap  kínos  és  véresverejtékes  mun- 
kájáért, mert  még  azoknak  ^0/7  kik  nem  a  szépirodalmi 
téren  járnak. 

Hallod-e  te !  minap  Szentesre  akartak  papnak  híni ; 
elővettem  a  mappát,  hogy  mennyire  fogok  én  esni  Arany 
Jánoshoz;  isten  úgyse',  nem  a  jövedelmen  törtem  az 
eszem.  Szalontát  és  X.-Köröst  méregettem  vele  össze,  de 
persze,  hogy  ez  hiú  álom  volt ;  mostani  állapotomban  nem 
merek  mozogni ;  aztán  meg  a  feleséget  övéi  közül  any- 
nyira  vinni  alig  lehetne,  aztán  meg  stb.  stb.  stb. 

Hát  te  micsoda  dolgokat  beszélsz  nekem  Török 
Jánosról,  Igazmondóról  és  sok  más  nem  igazról;  tán  ma- 
gadat akarod  előre  kimenteni,  hogy  kelmét,  gombot, 
sújtást  stb.  kaptál,  s  úgy  varrtál  egy  öreg  mentét. 
Öcsém !  nem  vagyok  én  olyan  jó  ember,  kit  minden 
bolondra  rá  lehessen  venni,  mint  téged ;  vedd  meg,  vedd 
meg  azt  az  igazmondót!  benne  engem  nem  találsz,  azt 
mondhatom  szerelmes  atyámfia !  No  nézze  meg  az  ember ! 

Ezzel  összefügg,  hogy  Császár  se  kérd  se  hall,  ha- 
nem a  lapját  egyenesen  nyakamra  küldi.  Mit  csinálsz 
már  most  vele,  mondd  meg!? 

Sajnálom,  igen  sajnálom,  ^ogy  szegény  Szásznénak 
egy  pár  sort  nem  írhattam  akkor;  de  igazán  nem  lehe- 
tett; elgondoltam,  hogy  te,  én,  ő,  írtunk  volna  rá,  ez 
által  a  barátság  is  képviselve  lett  volna.  Versed  közép- 
szerű, de  vigasztald  magad,  jobbat  én  sem  írtam  volna. 
Szász  tehát  kecskeméti  professor?  Miért?  jobb  ott?  ezt 
liem  értem.  Hisz  a  nagy-kőrösi  iskola  dolga  jobban  áll, 
mint  a  kecskeméti  anyagi  tekintetben  is ;  aztán  veletek, 
köztetek,  —  szóval  nem  értem. 

Gyulait  köszöntöm,  ha  még  beszélsz  vele ;  Szilágyi 
Sándoi*nak  mondd  meg,  hogy  köszönöm  a  Nők  Könyvét, 
melyet  meg  nem  küldött,  bár  Friebeisz  által  kérettem 
szépen,  és  a  nyugtatványt  is  elküldöttem  róla;  most  se 
nyugtatvány  se  könyv,  se  pénz  se  posztó.  Ha  meg  nem 
küldi,  a  RoMANCEROK-tól  s  FiRDUsi-tól,  mely  nálam  van, 
elbúcsúzhatik. 

Jaj,  te  istentelen!  megint  ennyi  sok  levelet  (! ! !)  kapsz 
tőlem;  már  a  4-ik  lap;  te  persze  novemberben  megint 
válaszolni  fogsz!  Szép! 

Isten  áldjon  meg  benneteket!  Barátod 

Miska. 


-*+»- 


[183.]  MmÁLTNAP  1853.  Nagy-Körösröl. 

Mielőtt  hivatali  kötelességem  szerint  elindulnék  e 
kulcsos  városban  minden  néven  nevezendő  Mihályt  és 
„Tihájt*^  megköszönteni :  megemlékszem  rólad  te  „suttogó 
bokroknak  édes  fülmihálya"  előveszem  a  te,  vastag  tollal, 
a  lehető  leggazddságostalanabbúl  írott  leveledet  és  íme 
válaszolok. 

Arany  levelezése.  I.  21 

Azon  pontok  közül,  melyek  szerint  én  előtted  ha- 
szontalan ember  lettem,  az  a)  és  h)  pont  tudomásul 
vétetik. 

A  c)  pontra  csak  annyit  mondok,  hogy  jobb  arról 
semmit  se  mondani.  Nem  volt  az  erszény-,  vagy  más 
aflFéle  baj:  hála  istennek  hogy  elmtdt! 

A  virágregékért  tehát  kapsz  négyszáz  frt  Készpénzt, 
miután  a  200  példányod  is  elkelt  már.  így  is  jól  van, 
bár  amúgy  szebb  lett  volna.  Ad  vocem  irodalom !  ha  a 
DÉLiBÁB-ban  olvasod,  a  mit  az  a  . . . .  Jókai  ír  ToLDi-ról, 
ne  hidd,  egy  szó  igaz  siiícs  benne,  nem  is  beszéltem  vele, 
sem  senkivel  c  tárgyról :  annál  bolondabb,  hogy  a  közön- 
séget efféle  hírrel  mystificálják.  Pesten  ugyan  voltam, 
családostul,  leginkább  a  gyermekek  végett,  kik  a  f5vá- 
rost  (?)  még  nem  látták,  és  szórakozás  okáért;  talál- 
koztam is  némelyekkel  az  írófélék  közül,  Lisznyainál 
Jókaival  együtt  ebédeltem:  de  oly  vadat  senkinek  se 
mondtam,  minőt  a  Délibáb  újságol.  Az  igaz,  ideje  volna 
már,  hogy  egy  aflFéle  hirdetés  való  legyen,  de  hiába! 
Gondoltam,  hogy  nyilatkozni  kellene:  de  minek?  úgy  is 
elfelejtik.  Ila  Bogár  Mátyás  szegedi  asztalos  (vagy  ki  ?) 
az  örökmozgony  feltalálásáról  újságokban  elhíresedett  is : 
azért,  ha  igére  tét  be  nem  váltja,  nem  lehet  tőle  az  örök- 
mozgouyt  executióval  behajtani,  úgy-e? 

A  szentesi  dolog  nem  lett  volna  bolondság.  Hozzám 
minden  esetre  közelebb  fogtál  volna  lenni:  úgy  hiszem 
az  Ekkl.  is  jobb,  mint  Hanva,  habár  nem  oly  kényel- 
mes is,  mert  több  dologgal  jár.  Azonban  te  tudod  körül- 
ményeidet: ha  maradsz,  okod  van  rá  bizonynyal. 

Török  János  atyánkfiával  egy  kissé  megcsiklandotta. 
lak.  Tudom,  hogy  téged  is  felszólított  volt  egy  mondva- 
csinált vers    készítésére;    mire   aztán   Sükei  azt  a  bon- 

mót  csinálta,  hogy  „Tompa,  mihelyt  veszi  a  levelét,  felj5 
Pestre  s  meggyújtja  a  házát  T-nek,  vagy  agyonüti. ** 

Kérdezed  továbbá,  mit  cselekedjél  Császárral,  ki 
lapját  megküldütte?  Hát,  légy  dolgozótársa,  olyan  leg- 
alább, mint  én,  ki  az  elmúlt  fertályban  egy  betűt  sem 
küldtem  neki. 

Szász  nem  azért  kecskeméti  professor,  mintha  ott 
jobb  volna.  A  gymnasium  ottan  nehezen  fog  megélni, 
mert  aszkórban  szenved  a  pénzalap ;  mi  pedig  már  nyil- 
vánosak vagyunk.  Hanem  részint  felülről  jöhető  kedvet- 
lenségtől ijedt  meg,  részint  az  itteni  emberek  közül 
egy  párnak  hidegsége  hatott  rá  rosszul,  midőn  felülről 
kérdés  alá  jővén,  innen  alulról  pártolásra  volt  szüksége ; 
részint  egy  apa  gorombáskodott  vele,  minthogy  fia  az 
érettségi  vizsgán  a  mathesisből  megbukott.  Elég  az 
hozzá,  ő,  mielőtt  Erdélybe  ment  volna,  leköszönt.  — 
Gyulait  is  megválasztották  volt  Kecskemétre  (ólba 
szőke,  minthogy  épen  ott  tartózkodott)  —  fel  is  vállalta, 
de  Pestre  menvén,  megbánta  s  letette.  Pesten  azt  hal- 
lottam, hogy  a  Pákh  lapja  ismét  megindulna;  ezen  kívül 
nagy  készület  van  egy  tudományos  és  szépirodalmi  „re- 
vue"-re,  mely  havi  folyamokban,  új  évkor  indulna  meg, 
a  mágnások  pénzén,  a  franczia  Revue  des  dbux  Mondes 
mintájára.  Majd  meglássuk. 

Szilágyival  a  Nők  Könyve  iránt  még  nem  beszéltem 
ugyan:  azonban  ha  neked  az  a  Nők  Könyve  oly  kedves, 
küldd  el  nekem  Firdusit  és  a  Romancerot  s  én  szívesen 
odaadom  a  magam  példányát.  Jó  lesz? 

Vacatiónk  fogyatékán  van.  Egyébiránt  nem  bánom, 
«emmi  köszönet  benne.  Az  ember  halálra  unja  magát, 
8  az  egyformaság  miatt  még  dolgozni  sincs  kedve.  Ügy 
ment  el  tőlem  c  két  hónap,  mintha  ellopták  volna,  semmit 

21* 

sem  dolgoztam.  Ez  is  szép,  nem  csak  az,  hogy  te  négy- 
lapot  írtál  be  oly  kis  formátumú  leveledben,  mint  a  Ka- 
LÁRizsoK  Székely  Józsitól.  Ad  vocem  „K— k" :  Tóth  K. 
verseire  Pesten  a  Szépirodalmi  Lapok  ezt  a  vitzet  akarta 
volt  csinálni:  „Tóth  K.  arczképe,  megjelent,  versekkel.^ 
A  kép  nagy,  a  vers  kis  formátum. 

Feleségem  s  gyermekeimről  nem  írtam:  mindnyájan 
egészségesek,  mint  a  mack,  köszöntünk,  csókolunk  mind 
barmotokat,  én  pedig  azonfelül  maradok  szerető  barátod 

A.  János. 


[189.]  Nagy-Körös,  november  22.  1853. 

Drága  Miskám!  Azért  nevezlek  szokásom  ellenére^ 
drágának,  mert  oly  ritkán  mutatod  magad,  mintha  leg- 
alább is  arany  volnál.  Lehetetlen,  hogy  ne  kaptad  volna, 
ez  előtt  másfél  hónappal,  válaszomat,  utolsó  leveledre. 
Vagy  talán  meg  akarod  szakítni  a  diplomatiai  egy- 
beköttetést  közöttem  és  közted  ?  Ez,  fiú,  nem  szép  volna^ 
veszélyes  is,  mert  akkor  megostromollak.  Ne  gondold 
hogy  leveled  oly  igen  óhajtom,  s  azért  megyek  elébe 
huszonöt  mértföldnyire,  —  oh  a  világért  se !  Csupán  attól 
tartok,  hogy  valami  bajotok  van;  mert  ha  tudnám,  hogy 
csak  a  restség  akadályoz:  eb  ima,  egy  betűt  is. 

Azt  nem  képzelem,  hogy  correspondentiád,  —  a  te 
ártatlan  levelezésed  —  is  internálva  volna  Hanva  helység 
határai  közzé.  Azért  is  oly  bátran,  mint  egy  galambot, 
küldöm  hozzád  e  levelet,  kedélyem  játszi  mókusát  (szebb 
trópust  nem  találtam  hamarjában).  Teszem  ezt  önzés- 
ből, belső  szükségből;  mert  kell,  hogy  magamat  veled 
kienyelegjem.  Az  élet  oly  sivár,  elöli  a  kedélyt ;  mi  lenne 

belőlünk^  ha  a  barátság  nem  virágzanék,  rejtekben,  mint 
a  nefelejts? 

A  napokban  egy  ember  volt  nálam,  jó  pajtásom  az 
<5zönvíz  korából,  de  hidd  el,  még  egyszer  oly  kedvessé 
tette  őt  előttem  annak  tudata,  hogy  hozzád  két  mért- 
földnyire lakik.  Vadnai  Rudi*)  volt,  Kazáról.  Istenem! 
aóhajték  magamban,  ha  Kőrös  Kazán  volna!  Szinte  rósz- 
szúl  esett,  hallani  tőle,  hogy  ő  ez  előnyt  nem  használja 
fel ;  s  akkor  jutott  eszembe,  hogy  Tompa  nem  minden- 
kinek annyira  Tompa,  mint  nekem. 

Ezen  betanult  érzelgések  után  térjünk  a   dologra. 

ViRÁGREGÉiD  hozzám  utasított  példányát  megkaptam : 
de  ne  gondold,  hogy  ezzel  egy  levéltartozást  leróttál. 
En  ezt  nem  fogadom  el  egy  levél-számba;  hanem  viszo- 
nozom az  új  Toldi  egy  példányával,  fiad  részére.  Mert 
hát  Toldi  megjelent  második  kiadásban,  miután  az  elsőt 
magam  megvettem.  Ezt  te  is  utánozhatod ;  például  ver- 
seid meglevő  példányait  fizesd  ki  Lukácsnak,  s  akkor 
add  ki  másod  ízben.     Nyereséges  vállalat. 

No  de  ott  lesz  a  Il-dik  Toldi.  Az  első  ének  már 
öinc  dubio  kész,  mert  megjelent  nyomtatásban;  a  többit 
el-elvittem  6-ig,  vagy  7-ig,  azzal  előlkezdtem.  Azt  hiszem 
hogy  e  második  részt  csak  rám  disputálták^  azért  nem 
akarok  boldogulni  benne.  Igazad  volt,  mikor  azt  mon- 
dottad, hogy  minél  későbbre  hagyom,  annál  nehezebben 
fogom  megírni.  Ott  állok,  hogy  az  I-ső  ToLDi-ban  sem 
gyönyörködöm  többé;  legfölebb  mosolygok  rajta,  hogy 
én  akkor,  amúgy  mir  nichts,  dir  nichts,  bevágtam  az 
irodalom  kellő  közepébe.    Arra  courage  kellett,  az  most 


*)   Kinek  1872-ben  megjelent  Nyelvükk  eako-olvadásából 
czimű  munkája  nyelvtudósaink  között  nagy  feltűnést  keltett. 

nincs.  Nem  akarok  hosszasan  beszélni  róla;  érted  a  nél- 
kül is.  A  Ill-dik  rész  fiókomban  hever:  nem  tudok  rá 
menni;  hogy  kiadjam. 

Ebből  megértheted,  mi  igaz  van  a  pletyka  hírben, 
mely  a  „Délibáb  játszi  hullámain"  megjelent.  A  hun- 
monda sincs  különben.  Ha  csak  az  isten  valami  csoda 
által  kedélyem  egykori  friscségét  vissza  nem  adja 

Leteszem  a  lantot  s  tŐlem 
Többé  ne  várjon  senki  dalt. 

Friebeisz  felszólít  engem  is,  hogy  havonkint  leg- 
alább két  verset  küldjek  neki  az  átveendő  Divatcsarnok 
számára.  Boldog  isten!  én  három  hóban  sem  írok  egy 
árva  verset. 

És  ennyi  legyen  elég  a  mi  vesszőparipánkról,  az 
irodalomról.  Nagyobb  baj  az,  hogy  bizonyos  fej  és  fal- 
zúgásban  szenvedek,  s  régi  hajlamom,  miszerint  a  vér 
agyamra  tóiul,  s  miért  a  nyakkendőt  sem  tűrhetem,  na- 
ponként erősödik.  Nem  tudom,  hol  fog  végződni :  de  a 
baj  megvan  s  aggodalomra  méltán  ad  okot.  Ügy  hiszem, 
az  agyidegrendszer  szenved  nálam,  mert  nagyobb  elme- 
megfeszítés után  a  bajt  növekedni  érzem.  Orvosunk 
Károlyi,  úgy  látszik,  nem  akar  belevágni  a  gyógyításba^ 
rendel  holmi  palliativákat  stb.  Tapasztalt  orvosra  lenne 
szükségem:  de  hol  és  ki?  Egy  ily  vérroham  volt  az, 
miről  a  minap  oly  titkolódzva  szóltam;  akkor  nagyon 
meg  valék  ijedve,  félvén  a  legrosszabbtól,  mi  az  isten 
képérc  teremtett  embert  érheti.  Azóta  e  félelmem  las- 
sankint elmúlt;  de  még  most  is  aggaszt  e  fejzúgás,  — 
hol  tompább  hol  élesb  fájdalommal  párosulva,  mi  ren- 
desen nagy  szeUemi  lomhaságot  eredményez.  S  ez  az 
oka,  hogy  mostanában  minél  kevesebbet  foglalkozom  köl- 

tészettel;  mert  a  képzelődést  különösen  ártalmasnak  ta- 
pasztalom. Gondnélküli  élet,  deritő  társalgás,  nyugalom : 
ez  kellene;  de  helyzetemben  nincs  mód  bennök. 

Nem  akartalak  bizonytalanságban  hagyni  múltkori 
levelem  iránt.  Te  azonban  úgy  intézd  e  pontra  válaszo- 
dat, hogy  rajtam  kívül  más  ne  értsen  belőle  semmit;  mert 
még  az  a  fatalításom  is  megvan,  hogy  bajom  mivoltát 
el  kell  titkolnom. 

Különben,  azon  pár  hó  óta,  hogy  levelezésünk  füg- 
gőben van,  semmi  nevezetes  nem  történt  körültem.  Szep- 
tember végén  Pesten  voltam,  egy  pár  napra,  családostul. 
Az  óta  tanítunk  hűségesen,  s  ez  jó  nekem,  legalább  el- 
foglal. Úgy  hiszem,  a  múltkori  iszonyú  unalmas,  meddő, 
hosszú  vacatio  sokat  tett  arra,  hogy  nálam  efféle  baj 
fejlődjék  ki.  Tovább  két  hónapnál  alig  láttam  embert, 
családom  tagjain  kívül,  semmi  szórakozás,  semmi  mulat- 
ság a  világon;  tiszttársaim  mind  szélyel  voltak,  az  egy 
Mentovicson  kívül;  iszonyú  unalmak  környékeztek,  a 
miket  dologgal  akartam  elölni,  mely  sehogy  sem  ment, 
nem  lévén  alkalom,  hogy  a  lélek  ruganyosságát  vissza 
nyerje.  Ily  sükeretlen  erőködések  közt  fogott  elő  egy 
ideges  baj  —  álmaim  nyugtalanok,  borzasztóak  lettek, 
nappal  szórakozott  voltam,  minden  lárma,  csattanás  meg- 
rettentett, este  forma  szerint  féltem,  s  folytonos  lázam 
volt,  noha  étvágyam  legkevésbbé  sem  hiányzott.  Ez 
tartott  mintegy  hat  napig,  persze  a  bajt  a  félelem,  az 
erős  képzelődés,  még  inkább  növelte.  Károlyi  némely 
lázellenes,  csendesitő  szereket  használt,  akkor  jobban 
lettem,  de  a  fej  s  fülzúgás  azóta  is  tart;  néha  tompult- 
ság áll  elé,  s  a  vér  sebes  lüktetéssel  tódul  az  agyra. 

No  de,  édes  barátom,  én  téged  hosszasan  untatlak 
saját  nyomorúságommal.     De   nem  akartam  előtted  el- 

hallgatni;  mert  másnak  ügy  sem  mondhatom.  Azért,  édes 
Miskám,  szeressük  egymást,  míg  lehet,  s  mindenek  felett 
ne  legyünk  oly  rest  levelezők ;  mert  a  jövő  isten  kezében 
van.  Jól  teszed,  ha  ezt,  a  mit  írtam,  titokként  megtartod ! 
mert  igen  kritikus  dolog.  Szerető  barátod  Janos 


-t*^- 


[uo.]  Hanva,   november  25.  1853. 

Kedves  Jánosom !  Sokáig  nem  válaszoltam  leveledre, 
(ki  tudná  azt  melyikünk  levele  válasz)  nem  azért,  mintha 
követni  akarnálak  (mint  egykor  Lauka  írta  magáról 
versben,  hogy  ő  Petőfit  akarja  követni),  mintha  mondom 
követni  akarnálak  a  sokáig  hallgatásban;  vagy  a  szüreti 
örömek  között  elfeledkeztem  volna  rólatok ;  hanem  mert 
egy  ideig  halogattam,  azután  beteg  voltam  egy  pár  nap, 
azután  más  bajaim  akadtak.  Azóta  feleségem  testvére 
özvegy  lett  két  évi  házasság  után ;  az  halt  meg,  ki  fiam 
keresztapaságából  kitárt  téged.  Hirtelen  elhunyta  any- 
nyira  zavarba  hozta  házát,  s  megrázta  özvegyét:  hogy 
azóta  szegény  Lóri  folyvást  ágyban  van.  Néhány  nappal 
később  ismét  egy  másik  Losonczy  halt  meg,  1848  óta 
már  a  hetedik.  Ez  felzavart  minket  is.  Egy  pap  ba- 
rátom is  halálos  beteg  volt,  s  magam  is  néhány  nap.  így 
múlt  el  az  idő.  No,  de  most  már  kárpótlásul  vékony 
tollal  s  apró  betűvel  írok. 

Nagyon  szép  biz  az,  a  hogy  Jókai  tett  veled,  de 
velem  is  azonképcn  cselekedett.  A  Délibáb  17-ik  száma 
elmarad ;  elmaradt  hát  elmaradt ;  de  mégis  írtam  Jókainak 
felőle.  Megjelen  a  18,  19,  20,  21-ik  szám,  mikor  meg- 
tudom, (koránsem  ő  tőle)  hogy  egy  Petőfi  és  Kerényire 
vonatkozó  költeményem  miatt  koboztatott  el  a  lap.  Any- 

nyi  becsület  nincs  benne,  hogy  pár  szóval  ha  csak 
tájékozásul  is,  tudtomra  adja  a  dolgot.  Most,  édes  ba- 
rátom, ismét  minek  nem  leszek  e  miatt  kitéve  ?  Szegény 
feleségem  már  kétségbe  van  esve.  Mondd  meg,  ugyan 
érdemes-e  hát  írni  ?  és  kenyeremet  (szóljunk  egyenesen) 
veszélyeztetni  egy  vagy  más  pimasz  vers  miatt,  s  áta- 
lában  az  irodalmi  jutalom  és  dicsőségért?  Ha  már  nem 
compromittált  emberen  esik  ilyesmi:  nem  nagy  dolog; 
de  én,  ki  épen  íróskodás  miatt  voltam  bajban  és  megintve, 
sőt  az  írásról  egyenesen  letiltva,  jót  nem  várhatok.  Es 
ilyen  körülmények  közt  J.  még  csak  nem  is  tudósít. 

Tán  írtam  már,  hogy  a  csendőrség  szigorúan  meg- 
hagyta a  falusi  bírónak:  hogy  rám  vigyázzon,  nehogy 
kimenjek  a  faluból.  Bizony  meguntam  az  életemet  is! 
a  mellett  az  irodalomban  is  szerencsétlen  vagyok ;  távol 
van  tőlem  gondolatban  is  valami  olyat  írni,  melyet  el- 
magyarázni lehessen,  még  is  vesztemre  úgy  történik. 
Isten  legyen  veletek!  igaz  barátod 

Miska. 


[ui]  Hanva,  november  28.  1853. 

Édes  barátom!  Levelem  már  készen  volt,  s  három 
nap  óta  várta  postára  tételét,  midőn  örömmel  ösmerém 
^^g  ^y  levél  hátán  kezed  vonásait.  Ez  a  levél  annak 
okáért  Nr.  2.  Mindegy  akár  együtt,  akár  külön. 

Leveleim  nincsenek  internálva  talán!  De  hiszen  a 
mit  én  írok  neked  s  te  írsz  nekem,  azt  nyitott  levélben 
is  el  lehetne  küldeni,  legfölebb  azon  csudálkoznék  sok 
ember:  hogyan  lehet  e  czivilizált  korban  két  ilyen  ember 
mint  ezek,  kik  úgy  szeretik  egymást.  Hála  istennek 
pedig,  hogy  az  valósággal  úgy  van! 

Gyorsan  megjelent  Toldi  második  kiadása;  ha  oly 
csinosan  mint  gyorsan,  és  a  mint  Toldi  érdemli:  úgy 
Jól  vagyon  a  dolog."  Hanem  az  nem  jól  vagyon,  hogy 
Toldi  derekával  még  most  is  csak  úgy  sehogy  se  biztatsz ; 
ha  már  a  feje  és  Iába  készen  van,  türik-szakad  meg 
kell  lenni  a  derekának  is.  Igazán,  én  is  féltelek  egy 
kicsit,  nem  mintha  erődet  nem  ösmerném,  de  mert 
körülményeidet  ösmerem,  valamint  azon  kóranyagnak, 
mely  e  részben  kinoz,  restté  tesz,  én  is  nagy  mértékben 
birtokában  vagyok.  De  azért  mégis  hiszem,  hogy  addig- 
addig  fohászkodol  neki,  mig  végre  bevégzed.  Úgy  légyen ! 
Az  első  Toldi- val  föllépésedet  pedig  ne  is  emlitsd!  Az 
egyetlen  példa  volt.  Mi  a  ménkű  lett  volna  belőled 
azóta,  ha  mindig  igy  ment  volna,  és  mi  lassabban  és  fon- 
tolvább  haladó  jószágok  hol  szedtük  volna  fel  magunkat? 

Emlited  futólag,  hogy  néha  rosszul  vagy,  gyengél- 
kedői stb.  Vigasztald  magad,  itt  az  egész  világ  beteg, 
én  is  beteg  voltam  néhány  nap.  Vajon  nem  aranyér-^ 
a  bajod?  Ez  az  átkozott  baj  ezer  alakban  gyötri  az 
embereket.  Hanem  úgy  mint  engem  megkínzott  több 
évig  ezelőtt,  tán  senkivel  sem  tett.  Fogalmad  sincs 
azon  állapotról,  melyben  én  voltam. 

Éjjel  rossz  álmaim  voltak,  egyszerre  felriadtam,  nem 
tudtam,  hogy  hol  vagyok ;  s  mig  rájöttem  ablak-  s  egyéb 
tárgyakról,  rettentő  lelki  s  testi  kint  állottam  ki.  Majd 
futni  kényszerített  valami ;  egyszerre,  akár  mikor,  este- 
nappal egy  leírhatlan  félelem,  rettegés  és  lélekcsü^edés 
fogott  elő,  mintha  a  legközelebbi  pillanatban,  valami 
iszonyú  váratlan  rossz  érne.  Ha  kocsin  mentem  az 
úton,  és  kerítés-rácsot,  liba-sereget,  vagy  valami  több 
részekből  álló  tárgyat  láttam,  meg  kellett  számlálnom, 
mert   különben    igen    gyötrődtem;  ha   valakinek   vagy 

valaminek  a  neve  eszembe  nem  jutott,  annyira  korbácsolt 
valami  kitalálni  azt  minden  áron,  hogy  majd  megőrültem 
bele,  de  azt  is  hittem,  hogy  úgy  járok,  annak  vagyok 
a  küszöbén.  De,  barátom,  nem  lehet  azt  leírni,  kimon- 
dani, minő  állapotban  voltam  én ;  ez  néha  a  szószékben 
fogott  elő,  képzeld  állapotomat:  egyszerre  fejembe  tódult 
a  vér,  a  világ  minden  vashámora  ott  kalapált  és  else- 
tétŰlt  előttem  minden,  ez  10 — 12-szcr  rám  jött  napjában. 
Borzasztó  napjaim  voltak.  És  ez  mind  az  aranyér  volt. 
Már  hála  istennek,  vége  van  évek  óta.  Minden  szeszes 
és  fűszeres  italt  és  ételt  távoztattam,  sok  vízzel  éltem, 
fejemet,  tarkómat,  nyakcsigámat  jéghideg  vízzel  gyakran 
mostam.  Ezt  merném  ajánlani  másnak  is,  ki  ilyen 
bajban  szenvedne. 

De  csudálkozol,  hogy  mért  lopom  én  el  a  papirt 
tőled  ennek  leírásával  ?  Igaz,  csak  most  veszem  magamat 
észre.  De  az  átélt  szenvedést  elbeszélni,  mikor  már 
túl  vagyunk  rajta,  oly  igen  hajlandó  az  ember,  melylyel 
azon  jó  érzés  következik,  hogy  már  túl  vagyunk  rajta. 
ViRÁGREOÉiMET  jó  ha  kaptad,  jó  lesz  az  is,  ha  fiam  kapni 
fogja  ToLDrr.  Azt  láthatod,  hogy  a  Virágregék  igen 
rosszul  van  kiállítva ;  szertelen  vékony  papir,  kis  haszon- 
talan formátum.  Itt  átalában  kicsinylik  slzslz  keveslik. 
De  hiába!  a  hogy  lehetett! 

Az  én  óhajtásom  is  az,  kedves  Jánosom!  hogy 
szeressük  egymást  igazán  és  sokáig;  nekem  van  is 
reményem,  hogy  ez  úgy  leend.  Talán  engem  is,  akkor 
a  mikor,  feloldanak  a  tutela  alól,  és  akkor  aztán  mond- 
hatom neked,  hogy  Kazán  lesz  Nagy-Kőrös.  Csókolunk 
ezerszer  nőmmel  együtt  benneteket.  Isten  áldjon  meg^ 
igaz  barátod  ^^^^^^ 

[U2.]  Nagy-Köbös,  deczember  4.  1853. 

Kedves  jó  Miskára!  Tegnap  vcvém  leveleidet,  a 
Nr.  1.  és  a  Nr.  2-őt;  hogy  tehát  meg  ne  hűljön  avas, 
rögtön  válaszolok  is  rajok.  Érinted  a  szüreti  örömeket, 
(sub.  Nr.  1.)  lásd  nekünk  itt  az  sincs,  mert  itt  tulaj- 
donkép  szüret  sincsen,  csak  a  sztíüőfejek  gépies  lesze- 
dése, s  kádba  verése,  hadd  ázzék.  A  vidám  puttonos, 
a  kádak  dobogása  a  nyomó  sarkai  alatt,  az  élénkség, 
vándorló  zenebandák  stb.  mind  ezek,  legalább  eddigi 
tapasztalásom  szerint,  ismeretlen  dolgok  itten. 

Családi  gyászotokban  szíves  részvéttel  osztozom; 
annyival  inkább,  mert  én  is  nem  rég  vesztém  el  egyet- 
len nőtestvéremet,  egy  szalontai  középsorsú  gazdaember 
nejét,  s  így  már  most  senkivel  sem  állok  oly  közel 
viszonyban,  minő  fiú  és  apa-anya  közt  retrográd,  vagy 
testvérek  közt  létezik.  Én  nem  ismertem  más  testvért, 
ezen  kívül,  nálam  sokkal  korosabb  volt,  annyira  hogy 
emlőjéből  szoptam  is  (azt  mondják)  mint  csecsemő;  egye- 
dül, testvérek  nélkül,  nőttem  öreg  jámbor  szüleim  kö- 
rében :  s  hiszed-e  hogy  ennek  eltörölhetetlen  befolyása  lett 
jellememre?  Az  a  felfogás  a  mint  én  Toldi  viszonyát 
anyjával,  rajzolom,  nem  annyira  óbjectiv,  mint  a  közön- 
ség gondolja;  ellenkezőleg  a  testvérgyűlölet  egészen  az, 
mert  én  testvéremet  szerettem,  bár  nem  annyira,  mintha 
velem  egykorú,  s  együtt  növekszünk  fel. 

írod:  „egy  pap  barátom  halálos  beteg  volt,  s  magam 
is  néhány  nap."  Sajnállak,  ámbár  nem  hiszem,  hogy  egész- 
ségi állapotod  oly  rossz  lett  volna,  mint  stilusod  e  helyen, 
melyből  azt  lehetne  kivenni,  hogy  te  is  halálos  beteg  voltál. 

Jókai  rosszul  tette,  hogy  nem  tudósított  a  felől,  a 
miért  panaszkodol.     Azonban  meglehet  az  egész  dolgot 

nem  tekintette  oly  nsí^  bajnak,  hogy  vele  téged  meg- 
ijeszszen.  S  ily  szempontból  menthető;  mert  semmisem 
esik  rosszabbul  az  embernek,  mintha  minden  csekély- 
séggel zaklatják,  ijesztgetik.  Én  azt  hiszem,  semmi  sem 
lesz  az  egész  dologból;  miután  úgy  gondolom,  hogy  se 
Petőfiről  se  Kerényiről  nem  politikai  dolgot  írtál.  Egyéb- 
iránt Marczi  most  jól  kezdi  magát  viselni,  a  mennyiben 
nyiltan  fellépett  az  „ifjú  Magyarország"  insolentiája  ellen^ 
mely  Vörösmartyt  stb.  egyszerűen  skártba  teszi.  A  fel- 
szólalásokat olvashattad  a  Pesti  NAPLó-ban  és  Délibáb^ 
ban :  én  magán  úton  annyit  hallottam  a  botrányról,  hogy 
T.  K.  a  Hauer  csárdában  így  nyilatkozott  volna:  „sze- 
gény öreg  Vörösmarty,  azt  hiszem,  maga  is  elismeri  a 
kuczkóban,  hogy  kár  volt  neki  annyi  ostobaságot  összeírni.** 
Szász  Károly  a  napokban  jött  vissza  Erdélyből, 
hová  özvegyen  maradt  édes  anyja  sorsát  elintézni  ment 
volt.  Magával  hozta  ifjabb  testvérét  Gyulát,  ki  igen 
derék  szál  fiú  s  tengerészi  pályára  szándékozik.  Tegnap 
előtt  egy  név  napon  (ott  a  hol  te  is  voltál  hasonló  ünne- 
pély alkalmával)  sokat  nevettünk  Károly on,  ki  ugyan- 
csak főzte  a  boldogtalan  Losonczit  azon  hiúságaért,  hogy 
arczképét  a  HöLGYFurÁR-ral  saját  költségén  kiadatta, 
mely  lap  maga  is  gúnyt  űzött  a  dologból.  Nevezetes  volt 
a  Varga  sztLretjén  a  tanárviadal,  azaz  birkózás  Mentovics 
és  a  komoly  Losonczi  közt,  mely  alkalommal  ez  utóbbi, 
egy  nagy  homokdomb  tetején  keményen  földhöz  vágat- 
tatott, s  midőn  ezt  nehezen  szívelné  s  ellenfelét  újra  fel- 
hiná  —  ismét  földhöz  vágat^aííatott.  Hasonló  eset  a  világ- 
történetben csak  kettő  fordul  elé:  egyik  a  „Nagyidai 
czigányok"-ban 

De  ű^j  vágta,  Mokrát  Csucsnj  a  homokra, 
Hogy  azóta  mindig  arról  kódul  Mokra. 

A  másik  esetet  a  kis  Tükör  jegyezte  fel,  illyeténképen : 

Kérdés,  Hogy  szenvedhették  ezt  a  vitéz  németek? 
Félelet.  Igen  nehezen;  miért  is  a  magyaroknak  hadat 
izenvén,  azoktól  keményen  megverettettek, 

A  l^szebb  pedig  az  volt  az  ^észben,  hogy  a  nagy 
számmal  jelenlevő  diákok  egy  má^ik  halom  tetején  állva, 
a  győztesnek  diadalt  ujjongottak. 

Dy  semmiségeket  firkálok  én  neked,  édes  Miskám, 
mert  gondolom,  hogy  nem  esik  rosszul  olvasnod,  s  mert 
úgy  képzelem,  mintha  veled  egy  pipa-dohány  mellett 
fecsegnék,  időtöltés  okáért.  Kedélyemre  az  efféle  sza- 
márság derítőleg  hat,  s  haszna  is  van  annyi,  mintha  foly- 
tonosan panaszkodnám  az  irodalom  sülyedése,  az  írók 
léhasága,  a  szerkesztők  pimaszsága,  a  közönség  részvét- 
lensége, az  időjárás  komorsága,  a  tanárság  kellemetlen 
volta,  a  pénz  szűke,  az  élelmi  szerek  drágasága,  a  tél 
unalmas  estéi,  szellemdús  társalgás  nem  léte,  fejem  és 
fülem  zúgása,  tyúkszemeim  fájdalma  stb.  stb.  miatt. 

Nagyon  meglehet,  hogy  engem  épen  az  a  betegség 
környékez,  melyről  írod,  hogy  téged  annyira  nyugtala- 
nított: a  kórjelek  sokban  hasonlók,  de  még  sem  egészen. 
Altesti  bajokat,  vagy  derék  fájdalmat  én  ez  ideig  még 
nem  éreztem;  annyi  igaz,  hogy  a  vérnek  nagy  hajlama 
van  fejemre  tolulni  és  főfájást  okozni,  s  ez  nem  is  új 
dolog  nálam.  Különösen  reggel,  ha  fekvésből  felkelek, 
érzem  fejemet  nehéznek.  A  hideg  vízzel  mosogatás  észre- 
vehetőleg  használ,  ezt  mosdásnál  tapasztalom,  s  ezentúl 
gyakrabban  is  fogom  alkalmazni.  A  bor  pedig  jobban 
eltompít,  mint  máskor,  s  a  helyen,  hogy  felderítne,  ko- 
morrá, nehézzé  tesz,  bár  kis  mértékben  igyam  is.  Ezért 
felhagytam  vele,  s  könnyebben  vagyok  azóta« 

Nőm,  gyermekeim  egészségesek,  Laczi  iskoláz,  Ju- 
liska pedig  komédiáz ;  több  vele  körülbelül  egykorú  le- 
ánykával a  Jókai  Örmény  és  Családját  akarják  el- 
játszani, melyet  magok  vígjátékká  alakítottak.  E  gyer- 
meknek igen  nagy  szenvedélye  van  minden  iránt,  a  mi 
7iein  prózai;  s  ez  nekem  nem  kevés  gondot  ad,  mert  egy 
felől  azt  sem  akarnám,  hogy  műveletlen  maradjon,  más 
felől  félek,  hogy  ábrándozó  lesz,  s  az  élet  prózai  olda- 
lába nem  fogja  tudni  magát  betanulni.  Midőn  Pestről 
hazajöttünk,  anyját  egyszerre  csak  e  határozott  hangon 
ejtett  szavakkal  lepte  meg:  anyám  én  szinész  leszek. 
Meglehet  csak  múlékony  benyomást  tett  rá  a  nemzeti 
színház,  de  meglehet  örököst.  Ezért  akarnám  én,  inkább 
a  háztartási  gondok  felé  vonni,  de  azokhoz,  bár  sok  ügyes- 
sége, nem  sok  kedve  van.  Igaz  barátod 

Arany  János. 


[143.]  Hanva,  deczember  18.  1853. 

Édes  Jánoskám!  Láthatod  e  megszólításból,  hogy 
most  igen  neki  gyűrköztem  szépen  írni  hozzád;  olyan 
szép  egyenes  betűket  tettem,  hogy  ha  a  24-ik  sorban  is 
olyat  tennék:  boldogság  volna.  A  mellett  vigyázni  fogok: 
hogy  ismét  halálos  beteggé  ne  tegyem  egy  napra  maga- 
mat, mint  a  múltkor.  Én  ugyan  feltettem  már  régen 
rólad  annyi  barátságot:  hogy  engem  mindenek  felett 
rossz  levélírónak  tarts;  hiába,  nem  születtem  rá,  nincs 
hozzá  geniusom.  Én  igazán  olyan  össze-vissza  fejezem 
néha  ki  magamat,  hogy  okos  ember  bolondnak  tart- 
hatna; hanem  én  azzal  mit  sem  gondolok.  Képzeld  azt 
a  commoditást:   nem  gondolkozni,  mikor  az   ember  ír; 

én  úgy  vagyok  vele,  ha  levelet  írok.  Igaz,  hogy  ez  a 
tulajdona  megvan  a  mostani  írók  legtöbbjének  is,  kik 
aztán  munkáikat  ki  is  nyomatják,  de  bármennyin  bír* 
junk  is  azzal,  én  azt  nagy  erénynek  tartom.  Haviról 
hajdan,  —  mikor  még  te  csak  nagyszalontai  j^yző, 
vagy  legfíJlebb  titkos  versíró  voltál  —  azt  írták  a  lapok : 
hogy  hang  nélkül  énekel;  ha  eszembe  jut,  mit  tiltottak 
be  tőlem  legközelebb  a  DÉuBÁB-ban :  nem  utolsó  mester- 
ségnek tartom  gondolat  nélkül  {mi:  ezt  nem  tiltják  be, 
ne  félj ;  a  szerkesztő  csak  úgy  meghonorálja,  a  publicum 
pedig  soha  sem  veti  szemedre,  mert  hisz  az  jobb  és  bal- 
keze közt  nem  tud  különbséget  tenni.  (Van-e  a  világon 
oly  ostoba  publicum,  versre  nézve,  mint  ez  a  miénk?  én 
nem  hiszem.)  A  jövendő  pedig  és  a  halhatlanság  —  ez 
soha  sem  volt  gyengém. 

Ad  voccm  Délibáb.  Jókai  még  is  rosszul  tévé,  hogy 
nem  tudósított,  mert  hiszen  elébb-utóbb  csak  megtudja 
az  ember  az  ilyen  dolgot.  A  „fiatal  Magyarország** 
dolgain  örülök;  most  már  szeretem,  hogy  az  őrültségbe 
ment  át  ez  a  história;  culmináltak,  majd  csak  megtér- 
nek már. 

Mennyire  szeretlek  én  téged,  édes  Jánoskám,  hogy 
nekem  könnyű,  felvidító  históriákat  és  pletykákat  be- 
szélsz. Ez  engem  igen  mulattat.  Derék,  hogy  M.  oda- 
vágta L — yt.  Hajdan  mikor  a  kályhalyukban  regénye- 
ket olvastam,  —  mert  a  te  jó  barátod  valaha  a  kályha- 
lyukban tanulgatta  meg  leczkéit  —  rettenetesen  hara- 
gudtam, ha  nem  az  ölte  meg  a  másikat,  és  nem  úgy  dőlt 
el  az  egész  regény  processus,  mint  a  kit  s  hogyan  én 
akartam.  Elbeszélésed  elején  lélekben  mindjárt  M.  mellé 
álltam;  együtt  küzdtünk  s  forgattuk  Losonczyt,  s  azt 
hiszem,  hogy  az  én  rokonszenvem  is  segített  neki  föld- 

höz  csapni ;  igaz,  hogy  ez  sokkal  elébb  történt,  mint  én 
tudtam,  de,  —  de  az  semmit  sem  tesz. 

Mentovicsnak  add  át  ezt  a  három  előfizetőt,  vagyis 
inkább  a  pénzét.  Nőm  szíves  bocsánatot  kér  tőle,  hogy 
többet  nem  szerezhetett.  (Az  egész  dolog  pedig  így  áll : 
Ha  megfeszülsz  sem  kapsz  itt  egy  praenumeranst  se, 
még  én  sem  kaptam  ViRÁORBOÉiBi-re  egyet  is  az  egész 
ekklézsiában;  hanem  egyre  én^  másikra  wJm,  harmadikra 
fiam  praenumerált,  de  ezt  valahogy  el  ne  mondd  M-nak.) 

Ad  vocem  vers!  Jánoskám!  írasd  le  a  Nők  Köny- 
véből az  Öreg  szolgát  és  küld  el  nekem;  valamint  ha 
megkaphatnád  ilyen  czímű  humoristicus  versemet:  Az  én 
LAKÁSOM,  azt  is  megköszönném,  a  HöLGYFurÁR-ban  jelent 
meg  tán  1851-ben,  ha  jól  emlékszem.  Szükségem  lenne 
rajok,  tán  könyvben  még  ki  nem  adott  verseimet  írom 
össze.  Hé!  gondolkoztam  már  róla:  nem  tenne-e  már 
egy  jó  kötetet  a  te  apróbb  verseid  összege  ?  Aligha  nem. 
Én  legalább  azt  hiszem.  Nem  lenne  jó  kiadnod?  Ha 
kapnál  érte  egy  pár  garast :  az  is  jobb  lenne  a  semminél. 

A  múlt  héten  voltam  Miskolczon.  Nehezen  juthattam 
el;  szeptember  közepe  óta  jár  folyamodványom  a  passus- 
ért  Kassán;  lejött  végre  s  szólt  5,  mond  öt  napra; 
Miskolczon  csendőrtől  csendőrhöz  utaltak,  visáltak,  stem- 
pliztek,  superinspiciáltak ;  szóval :  mentsen  isten  az  ilyen 
utazástól.  Lévay  beteg,  olyan,  mint  az  árnyék.  Igaz 
barátod 

Miska. 


Arany  levelezőse.  I.  22 

[1441  Nagy-Körös,  február  13.   1854. 

Kedves  Miskám!  Tökéletes  igazad  van:  e  hanyag- 
ság, mit  a  levélírásban  vagyis  w^w-irásban  elkövetek, 
már  plusquam  disznóság.  De  vigasztald  magadat,  hé,  nem 
csak  te  vagy,  ki  válaszomra  vársz,  —  körülbelül  tizen 
vagytok  hasonló  állapotban,  mert  én  halomra  gyűjtöm 
a  levelet,  mint  a  szalontai  levélhordó  ezigány,  s  akkor 
adok  túl  rajtok  egyszerre,  midőn  már  egész  tarisznyára 
való  összegyűlt.  Oka  pedig  ennek  nem  annyira  az  el- 
foglaltatás,  s  hála  istennek,  nem  is  annyira  a  betegség, 
mint  az  áldott  restség,  ha  ugyan  ez  már  magábaci  is 
nem  egy  neme  a  kór  állapotnak. 

Ergo:  a  három  előfizetési  díjat,  melyet  Mentovics- 
nak    küldöttéi,    mely   iránt    én   recepissét  írtam   alá,  s 

melyet  rögtön   kézbesíteni  el  nem   mulasztottam 

ezennel  forma  szerint  eltagadom.  Se  láttam,  se  hallot- 
tam, nem  tudok  róla  semmit. 

Az  Öreg  szolgát  lemásolva,  az  Én  lakásomat  (rc- 
spective:  a  te  lakásodat)  pedig  a  HöLGVFüTÁR-ból  ki- 
metszve, ihol  küldöm.  Az  utóbbit  Lankának  egy  verse 
is  kiséri  ....  ez  neked  tiszta  profit;  mert  ha  leírom,  ez 
utolsót  bizonyosan  nem  kapnád.  Mindegyik  jó  lesz  kö- 
penynek eső  után,  mert,  úgy  hiszem,  ünnep  után  kán- 
tálok velők;  miután  hallom,  hogy  verseid  már  sajtó 
alatt  nyögnek.  Sed  salcaii  animam. 

Hogy  valahára  fogott  rajtad  a  szép  szó ;  hogy  ipar- 
kodol  szebb  betűket  s  egyenesb  sorokat  íi»ni:  azon  örü- 
lök rettenetes :  de  ördög  vigye  calligraphiádat,  ha  annyi 
papírt  ellopsz  vele,  hogy  egész  levél  helyett  csak  felet 
küldsz.  Azért,  édes  öcsém,  ne  törd  magad  oly  nagyon 
a  szépírással,  vagy   tartsd    azt   a  szerkesztők   számára; 

nekem  pedig  írj,  mint  eddig,  csúnyán  de  tömötten;  mit 
bánom  én,  ha  úgy  összehányod  is  a  betűket,  mint  a 
nyomda  fiókjában  hevernek,  küldd  ide,  majd  kiválo- 
gatom én.  Hogy  pedig  „ffondolat  nélkül^  írj,  azt,  fiú,  te 
meg  ne  próbáld,  nem  vagy  te  vad  zseni,  hogy  azt  tedd. 

A  mi  az  én  apróbb  verseimet  illeti:  nem  hiszem, 
hogy  belőlök  egy  kötet  kitelnék ;  de  meg  kevés  jő  van 
azok  közt.  A  kiadásról  még  nem  gondolkoztam;  azon- 
ban privát  mulatságomra  hozzáfogtam  Őket  egy  bekötött 
könyvbe  írni;  elkezdtem  a  nyáron;  eddig-elé  vagy  ötöt 
le  is  írtam  belŐlök.  Ha  így  halad  a  munka,  nem  soká 
bevégzem  s  akkor  majd  meglátom,  hogyan  veszik  ki 
magukat  egy  csomóban. 

írhatnék  én  eleget  ....  a  divatlapok  majd  meg 
ölnek :  de  nincs  kedvem.  A  balladára  tőlem  bízvást 
pályázhatsz. 

Ölelünk,  csókolunk  mindnyájan,  mindnyájatokat! 
Igaz  barátod  ^ranv  János. 

Utóirat,  Büntetésből  kapsz  ily  rövid  levelet. 


(146]  Nagy-Körös,    április  22.  1854. 

Kedves  barátom  Miska!  Hogyan  esik  az,  hogy 
válaszodat  utóbbi  levelemre,  már  hónapok  óta  hiába 
várom  ?  Megszidnálak,  de  félek,  hogy  igazságtalan  lennék 
irántad,  mert  nem  teszem  föl  rólad,  hogy  merő  lustaság- 
ból ily  hosszúra  terjedjen  hallgatásod,  azt  pedig  épen 
nem  hihetem,  hogy  irántam  hűlni  kezdenél,  mert  arra 
okod  nincs,  s  ha  volna,  azt  nekem  tudnom  kellene,   mi- 

22* 

előtt  így  megrálhatnánk.  Azt  kell  tehát  gondolnom^ 
hogy  körülményeid  oly  nyomasztók,  mikép  arra  sem 
érsz,  hogy  pár  sorban  engemet  értesíts;  azt  kell  hinnem^ 
hogy  megtört  kedélylyel  az  egész  világtól  —  s  benne  tőlem 
is  elfordultál;  hogy  betegség  ágyba  szegzett,  m^haltály 
vagy  nem  tudom,  mit. 

Mert  lásd,  ha  az  ember  él,  igyekszik  annak,  lega- 
lább barátja  irányában,  jelét  is  adni;  példa  vagyok  rá  jó 
magam,  ki  nem  tűrhetvén  tovább  deczember  óta  tartó 
hallgatásodat,  már  másod  izben  stLrgetlek ;  közelebb  pedig 
az  asztaltól  is  meg  fogom  kérdeni,  mit  csinálsz.  Mert  a 
bűbájos  asztal  csakugyan  megmondja,  a  mit  6  tud,  s 
E.  Gábor  naponkint  correspondeál  rajta  Petőfivel,  kihez 
most  kedden  nekem  is  volt  szerencsém,  akkor  nap  Pesten 
lévén.  Sándor  igen  jól  emlékszik  rólam,  furcsa  is  volna,, 
ha  nem  tenné  azt.  Tréfán  kívül,  az  egész  oly  bolond 
história,  mit  könnyebb  kinevetni,  mint  megfejteni,  azért 
korunk  tudósai  az  első  utat  választották.  De,  ha  magady 
rátéve  kezedet  az  asztalra,  csupán  gondohiád  a  kérdést, 
8  az  írott  felelet  inégis  ráiUenék  ari'a,  akkor  szintoly 
furcsán  érzenél,  mint  hasonló  esetben  én  érzettem.  No 
de  hagyjuk  ez  ostobaságot,  melyről  kiki  csupán  magát 
győzheti  meg,  de  mást,  még  legjobb  barátját,  testvérét, 
nejét,  apját  sem. 

Kevésbe  múlt,  hogy  Pest  helyett  Hanvára  nem 
rándulék  most  ünnepkor,  csupán  az  tartóztatott  vissza, 
liogy  nyolcz  napi  vacatióból,  jövet-menetet  belétudva, 
alig  maradt  volna  egy  pár  nap  együttlétünkre,  s  az  mit 
ér?  —  Jól  is  tettem,  hogy  honmaradtam,  hátha  meg- 
botoztál  volna  ott. 

Igen,  te  Miska !  Május  1-jétŐl  megszűnik  az  ostrom- 
állapot: használ-e  az  neked  valamit?  Én  helyedben  folya- 

modnám  akkor,  mert  az  az  internatio  alkalmatlan  egy 
dolog:  hátha  akkor  szelídülne  az  irányodban  épen  szük- 
ségtelen szigor.  Mert  tőled  s  tőlem  ugyan  Omer  basa 
azt  teheti,  a  mi  neki  tetszik,  s  ha  a  forradalmat  Gröfen- 
bergben  töltötted  el,  most  bizonyára  te  nem  fogsz  azt 
csinálni.  Nincs-e  valakid,  a  ki  éretted  magát  köz- 
bevetné ? 

Ezt  pedig  önzésből  tanácsoltam,  minthogy  a  nyári 
szünnapok  egy  részét  (ha  ugyan  barátságunk  föl  nem 
bomlott)  Hanván  akarom  tölteni,  és  szeretném,  hogy 
akkora  teljesen  szabad  légy.  Az  én  beteges  kedélyem, 
a  te  víg  körödben  remél  gyógyulást.  Meg  is  teszem,  ha 
addig  el  nem  visz  a  manó. 

Említem,  hogy  ünnep  keddjét  Pesten  töltöttem.  Ne 
gondold  pedig,  hogy  valami  új  dologgal  rukkoltam  elé : 
pár  csizmát  s  egy  kabátot  venni  mentem,  —  mégse 
vettem  a  drágaság  miatt,  inkább  járok  mezítláb  és  fol- 
tosán, mint  költőhez  illik.  Mellékesen  egy  g^schafiet 
csináltam  Toldi  Estéjé-vcI,  (miután  a  második  rész  el- 
készültét magam  sem  győzöm  várni)  egy  kissé  kitol- 
dozám,  borzas  haját  megsimítám,  s  Heckenastnak  reprae- 
sentáltam.  Ad  érte  nyolczszáz  fiatot.  Nincs  reménységem, 
hogy  a  közönség  enthusiasmussal  fogadja,  még  akkor 
sem,  ha  az  elsőnél  rosszabb  nem  volna:  mert  annak 
mindegy;  mikor  a  népies  nagy  divatban  volt,  akkor  Toldi 
és  Kinizsi  egy  niveaun  állt  előtte;  most,  hogy  némi 
csömör  kezd  mutatkozni,  m^  a  Petőfi  népdalait  is  meg 
fogja  vetni.  A  mint  a  divat  hozza  magával.  Ott  lehet- 
nek aztán  a  kritikusok  dicsériadjai,  kik  (köztünk  legyen 
mondva)  nem  sokkal  értenek  jobban  a  poésishez,  mint 
a  közönség,  vagy  pláne  Török  János,  ki  rőf  számra  ren- 
deli meg  a  verset. 

Pestnek  irodalmi  világa  nem  sokat  ér.  Néhány 
szegény  legény  lézeng  ott  fel  s  alá,  pénz,  erély  s  tehet- 
ség nélkül.  De  kiadókban  nincs  hiány,  vállalat  minden- 
nap tiz,  hogy  másnap  megbukjék.  Experimentumok 
mindenütt,  ész  és  eszközök  nélkül :  mint  hajdan  a  politi- 
kában. Valóságos  magyar  tempó. 

De  nem  untatlak  tovább  jó  Miskám.  Verseidet 
láttam  Pesten,  bizony  szegény  kiállítás!  Mintha  birka- 
tenyésztésről volna  Írva  1819.  Apropos!  Múlt  hóban 
a  vasúton  egy  kis  átalag  bort  kaptam :  nem  te  küldted  ? 
vagy  nem  tudod,  ki?  Nem  Vadnai?  —  Nincs  annyi 
lelkem,  hogy  végére  tudjak  járni.  Tiszai  gőzösről  tették 
a  vasútra,  aviso  nélkül. 

Az  én  fejem  még  is  zúg  néha,  de  már  megszoktam, 
s  nem  csinálok  rémképeket.  Ölellek  és  csókollak,  drága 
Miskám,  barátod  ^^  j^^^3^ 


[146.]  Hajtva,  május  1.  1834. 

Nem  vagyok  biz  én,  édes  barátom !  sem  beteg,  sem 
holt!  az  életútálat  sem  bánt  ez  idő  szerint  olyan  nagyon, 
bár,  hogy  nagyon  szeretném  a  világot,  abból  semmi 
sincs ;  hanem  nem  írtam,  nem  akartam  írni,  mert  nehez- 
teltem rád,  nehezteltem  mondom,  mert  legutóbbi  leveled 
olvasása  után  többé  nem  neheztelek,  de,  isten  engem 
^gy  szeljen,  komolyan  haragszwn! 

Verseim  írván  össze,  szívesen  kértelek  egy  kis  se- 
gedelemre, miután  itt  a  környéken  egy  pár  versemet 
semmi  módon  megkapni  nem  tudtam.  Hozzád  fordultam, 
ki  hozzám  legközelebb  s  legtávolabb  vagy.  Hogy  kérésem 
teljesíted,  reméltem,  de  csalatkoztam.    Azonban  szépen 

megvigasztalsz,  midőn  sürgetésemre  kénytelen  vagy  fe- 
lelni ;  megvigasztalsz  ekképen :  „Vigasztald  magadat  hé  1 
nem  csak  te  vagy,  ki  válaszomra  vársz,  körülbelől  tizen 
vagytok  hasonló  állapotban."  Tndom  én  azt,  hogy 
elkésni  a  válaszszal,  még  nem  szentségtörés,  mindeni- 
künkön megesett  s  esik  akárhányszor,  de  a  baráti  ér- 
zelmek kicserélése  közt,  és  a  közt,  ha  valami  segítségre 
hívnak  fel  a  lehető  leggyorsabban,  van  egy  parányi  kis 
különbség.  Hogy  pedig  tíz  magamszőrű  quantitásu  s 
qualitásu  embered  van,  azt  nem  tudtam,  okom  volt 
némely  leveledből  mást  gondolni.  En  nem  vagyok  ily 
bővében  a  jó  barátoknak  s  nekem  nem  nehéz  a  választás 
tíz  vagy  száz  közűi,  kinek  írjak  legelsőbb  ?  Nem  írtam 
hát,  hogy  időd  legyen  kilencznek  válaszolni,  mert  hiszen  ha 
egyre  sem  felelhettél,  még  kevésbé  tehetted  azt,  ha  azóta 
háromszor,  négyszer  írtam  volna  levelet. 

Azonban  jerünk  tovább  és  paido  majora  canamusi 
Legutóbbi  leveledben  van  egy-két  kifejezés,  melyet 
óhajtottam  volna  soha  nem  hallani;  nevezetesen:  „a 
nyári  szünnapok  egy  részét  (ha  ugyan  barátságunk  fbl 
nem  bomlott)  Hanván  akarom  tölteni^,  tovább:  „nem 
hihetem,  hogy  irántam  hűlni  kezdenél,  mert  arra  nincs 
okod,  8  ha  volna,  azt  nekem  tudnom  kellene,  mielőtt 
így  megválhatnánk í*^  —  János!  micsoda  beszédek  ezek? 
Te  lehetőnek  tartod  a  megválást?  Azért,  hogy  hanyag- 
ságodért egy-két  havi  hallgatással  önként  megbüntetni 
akarlak,  már  hűlés,  megválás,  barátság-felbomlás?  A  kit 
én  szeretek,  attól  nem  szeretem  az  ilyen  beszédeket. 
Eosszúl,  igen  rosszul  esett  beszéded,  nem  csak  nekem, 
de  nőmnek  is.  Mi  sem  történik  köztünk,  s  imé  boldog 
isten!  minő  kifejezések.  Én  azt  hittem,  engedd  tovább 
is    hinnem,    hogy    soknak,    igen    soknak   kell    köztünk 

történni  vagy  kellene,  míg  ide  jutna  a  dolog.  —  Imc 
láthatod,  hogy  többé  nem  neheztelek;  neheztelésem 
elnyelettetett  haragom  által,  mert  igen  rossz  ember  vagy, 
rossz  pillanatokat  szerzettél  nekem,  meggondolatlan  nem 
is  tudom,  mid  által. 

Csak  egyetlen  egy  eset  van,  János!  hogy  neked 
megengedek,  t.  i.  ha  szavad  beváltod  és  hozzám  jösz 
Fájdalom,  ismét  nem  írhatom  ezt,  jöttök;  feleségemmel 
hosszasan  tanácskoztunk,  hogy  lehetne  benneteket  együtt 
és  egyszerre  látnunk.  Azonban  ismét  baj  van;  először 
nem  tudom  az  ostromállapot  megszűnése  mennyiben 
hozott  nekem  jót;  folyamodni  fogok  a  főnökhöz  vagy 
Kassára  s  mindent  elkövetek.  Másodszor,  abban  a  csendes 
öreg  házban,  melyről  én  neked  írtam  valamikor,  nem 
fogadhatunk  többé  benneteket,  e  napokban  abból  végkép 
kiköltözünk ;  az  egyház  építkezni  akar  részemre,  zsellér- 
ségre  szorulunk;  hol  lesz?  hogy  lesz  lakásunk?  még 
magunk  sem  tudjuk.  így  kellő  kényelem  nélkül  sem 
nektek,  sem  nekünk  nem  lenne  az  az  együtt  lét,  minek 
lennie  kell  és  lesz  is.  Elhatároztuk  tehát,  hogy  míg 
házunk  fel  nem  épül,  nem  látunk  szívesen  fészkestől; 
pedig,  te  semmire  kellő  ember,  mint  szeretnénk  mind  a 
négyeteket  kebelünkbe  fogadni! 

Mondom:  nem  tudjuk  hogy  lesz  és  hol  lakásunk? 
De  egyet  tudok  bizonyosan,  t.  i.:  nekem  lesz  becsületes, 
csendes,  kényelmes  egy  szobám;  hol  mi  ketten  szépen 
megférünk.  Neked  tehát  el  kell  jönnöd !  El  kell,  törik- 
szakad!  Tanúid  meg  az  utat  Hanva  felé,  aztán  később 
ide  röpíted  családodat.  ígérd  meg  ezt  nekem  most,  és 
teljesítsd  majd  annak  idejében:  úgy  szívemből  megen- 
gedek !  Máskép  sem  magamat,  sem  levelemet  nem  látod 
ez  életben.    Elgondolván  az  úgy  nevezett  bajt,  ha  csupán 

nemakarás  vagy  restség  miatt  elmaradsz  tőlem:  megát- 
kozlak !  Még  a  legrosszabb  esetben  is  lesz  kirándulásunk : 
Murány  vára,  az  agtelki  és  sziliczei  barlang,  a  híres 
hámorok,  egy  pár  kisebb  fürdő  stb.  aztán  saláta,  rántott 
csirke  stb.,  aztán  még  ma  elteszek  számodra  vagy 
nyolcz  csomó  legfainabb  három  éves  dohányt.  —  Csak 

jöjj,  .jöjj ! 

Örülök,  hogy  Toldi  ismét  szerzett  és  vívott  ki  szá- 
modra egy  pár  garast;  ez  is  jó.  Mi  fogadtatását  illeti, 
könnyen  bekövetkezhetik,  a  mit  sejtesz ;  olvasók  és  cri- 
ticusok  egy  húron  pendülnek.  Boszantott,  hogy  a 
Nagyidai  CziGÁNYOK-at  olyan  komoly  pofával  kezdték 
olvasni,  mintha  legendát  irtál  volna  Farahó  népéről; 
boszantott,  hogy  benne  Toldi  fenségét  és  komolyságát 
várták,  és  persze  hogy  megcsalódván  nem  ők,  de  te 
lettél  az  oka.  Azonban  én  még  is  azt  hiszem,  hogy  nem 
lesz  okod  panaszra. 

Hogy  Verseim  rosszíil  néznek  ki,  elhiszem;  ipar- 
czikké  válik  az  a  pesti  kiadó  urak  kezében.  Aztán  van 
lárma  az  irodalom  iránti  buzgóság,  vállalkozási  szellem 
6  más  históriáról.    Gschaft  semmi  más,  pénzhalászat! 

Ha  eljősz  és  megmutatod,  elhiszem  az  asztalirást 
A  bort  nem  tudom  ki  küldte?  Mindenesetre  okosan  tette. 
Úgy!  kijöttek-e  már  a  Mentovich  versei? 

Válaszodat  várom!  A  kedves  komámasszonyt 
nőmmel  együtt  a  legforóbban  íldvözeljük ;  gyermekeidet 
csókoljuk,  mindnyájotokat  ölelünk.  Isten  áldjon !  Barátod 

Miska. 

[U7.]  Naoy-Kökös,  május  8,  1854. 

Nem  addig  van  az,  Miska !  már  most  én  haragszom^ 
és  nem  úri  magad,  pro  primo  azért,  hogy  nehezteltél, 
pro  secundo,  azért,  hogy  haragszol.  Mikor  írtad  nekem 
hogy  sietve  kellenek  a  versek  ?  Idézem  leveledet,  sőt,  ha 
kívánod,  másolatban  is  megküldöm  30  kros  bélyegíven, 
hitelesítve  szolgabíró  által,  mert  az  eredetit  nem  adom, 
azt  megtartom,  bármily  pimasz  legyen  is,  lomnak  íróasz- 
talom fiókjában.  Erted-e :  lomnak.  Tehát  ezt  írja  nekem 
Tompa  Mihály  ő  tisztelendősége  deczember  18-áról  Anno 
1853:  „Ad  vocem  vers.  Jánoskám!  „irasd  le  a  Nők 
Könyvéből  az  Öreg  Szolgát  és  k(ild(d)  el  nekem ;  vala- 
mint, ha  megkaphatnád  ilyen  czímű  humoristiens  ver- 
semet Az  én  lakásom,  azt  is  megköszönném,  a  Hölgy- 
FUTÁR-ban  jelent  meg,  tán  1851-ben,  ha  jól  emlékszem. 
Szükségem  lenne  rajok,  tán  könyvben  még  ki  nem  adott 
verseimet  írom  össze.""  Hol  itt  az  a  silrgeto  szükség? 
A  tán-i  olvashattam  annak?  Hisz  én  három  éve  hogy 
köttettem  egy  könyvet,  melybe  apró  verseimet  össze 
akarom  írni,  s  még  nem  írtam  bele  nyolczat,  Gondol- 
hattam-e  én,  hogy  a  te  tón-od  alatt  már  a  betűszedő 
rejlik?  Mindazáltal  egy  kevés  procrastinatio  után  tel- 
jesítettem kivánatodat.  Az  Öreg  Szolgát  saját  kör- 
meiméi írtam  le,  a  másikért  felhánytam  egy  kazal 
bekötetlen  s  rendezetlen  Hölgyfutárt,  feláldoztam  egy 
számot,  kiollózván  belőle  az  illető  verset;  melynek  hátán 
még  pro  superabundanti,  Lankától  is  volt  egy  rigmus. 
És  te,  háládatlan,  méltánylod  az  én  fáradozásomat? 
Nem!  —  Te  szuszogsz,  neheztelsz,  duzzogsz,  morogsz, 
zsémbelsz,  pörölsz,  osztozol,  ezivakodol,  veszekedel !  Ezért 
menjek  én  hozzád?  Nem  én,  ha  Czegléden  laknál  sem! 

Hogy  a  tíz  collegával  (kik  veled  együtt  levelemre 
várnak)  együvé  tettelek,  az  is  nagyon  szúr.  Egresi 
Gábornak  azt  írta  egyszer  az  asztal,  midőn  tŐle  túlvilági 
dolgokat  kérdezett:  „Te  nagyon  bölcs  ember  vagy^ 
Gábor!"  Én  is  olyan  formát  mondhatnék  neked.  Te 
abból,  hogy  nekem  vagy  tíz  levelem  van  ímivaló,  azt 
okoskodád  ki,  hogy  tehát  én  e  tízzel  egy  színvonalra 
helyezlek.  Tettel  mutattam  ellenkezőt,  mert  a  tíz  küzűl 
csak  neked  válaszoltam  akkor,  a  többi  vagy  későbbre, 
vagy  végkép  el  is  maradt.  Ha  te  egy  tréfás  kifejezést 
mindig  így  elcsűrsz-csavarsz,  akkor  nekem  a  L  . . .  y 
collegám  s  költőtársam  levélstilusához  kell  folyamod- 
nom, mely  így  hangzik :  „Tekintetes  úr,  tisztelt  collegám 
8  barátom!  —  Azon  érzelmek  következtében,  melyek 
engem  Hozzád  csatolnak  stb."  —  Én  a  tízes  számmal 
csak  roppant  elfoglaltatásomat  akartam  értésedre  adni; 
miután  az  igazi  mentséggel,  —  t.  i.  hogy  kedélyem  levert, 
szellemem  tunya,  minden  foglalkozásra,  sokszor  még  a 
levélírásra  is  rost,  —  hogy  ez  állapot  rajtam  csaknem 
mindennap  megújul  —  inagam  is,  téged  is  terhelni  nem 
akartalak. 

Azért,  jó  fiú,  most,  ha  valaha,  tarthatni  tőle,  hogy 
még  összeveszünk.  Mert  hogy  te  igen  érzékeny,  igen 
kényes  vagy  némely  dolgokra,  azt  én  rég  tudom;  de 
míg  az  én  birka  jámborságú  kedélyem  megvolt,  könnyű 
vala  a  difierenczialis  pontokat  kikerülnöm.  Most,  mikor 
én  talán  még  érzékenyebbé  váltam,  te  légy  az  oko- 
sabb, 8  ne  csinálj  ennyiből : ennyit : *)  Kép- 
zelem,   minő   commentárral    adtad   elő  nődnek   ártatlan 


*)  Az  eredetiben  e  helyeken  egy  kis  köröm  8  egy   izmos  ököl 
van  r^zolva. 

kifejezésimet !  Kedves  komámasszony!  Ne  higye  ám 
mind  azt,  a  mit  Miska  mond,  mert  5  haemorrhoidalis 
ember,  az  ilyenek  pedig  (magamról  tudom,  mert  velem 
is  el  akarják  hitetni,  hogy  az  vagyok)  sokszor  sárga 
üvegen  nézik  a  világot.  Azt  higye,  a  mit  én  írok,  t.  L 
hogy  emiékezetök  oly  kedves  nálunk,  mint  senkié.  S 
ezzel  vége  a  polémiának. 

Örvendek  az  új  parochiának.  Erem-e  azt,  hogy 
benne  vendéged  legyek?  Csak  boldog  egy  falusi  pap! 
Bezzeg  nem  építnek  minékünk,  hanem  hurczolkodunk, 
mint  a  ezigány,  minden  tavaszszal.  Most  is  úgy  meg- 
sajnáltam egy  collegámat  (vagy  benne  magamat)  látva, 
hogyan  sétál  szent  György  reggelén,  egy  podgyászos 
kocsi  után,  magas  kalapban.  Zrínyiben.  Ezt  itt  csak  a 
professor  és  zsidó  teszi.  Semmit  sem  óhajtok  inkább, 
mint  szegény  szalontaí  kunyhómat,  hogy  ott  megint 
oltogathassak  proctd  negotiis.  Ez  sem  falu,  sem  város  — 
mindeniknek  csak  rossz  oldalát  bírja.  Nincs  egy  tal- 
palatnyi kert,  föld  —  s  az  ember  ha  száz  évig  itt  lakik 
sem  szerezhet  semmit,  oly  drága  a  fekv5  vagyon.  Én 
azt  mondom,  e  harmadfél  esztendő  ölte  meg  az  én  ke- 
délyemet. 

De  már  majd  nagyon  savanyú  is  leszek.  Isten 
áldjon  meg,  édes  miskám,  szeressük  egymást  ezután  is ; 
mindenek  felett  pedig  ne  neheztelj  meg,  hogy  most  ne- 
vedet kis  betűvel  találtam  írni.  Barátod 

Arany  János. 

[148.]  Hánya,  május  utolsó  napján  1854. 

Édes  Jánoskám !  Leveledet  vettem  már  jó  régen  s 
igazán  megvallva,  sehogy  sem  voltam  vele  megelégedve, 
mind  a  mellett  is  hogy  egy  helyesírási  hibámat  nagylel- 
kűen megcorrigálsz.  Nem  szólok  most  arról,  hogy  bi- 
zonyos érzékenység  felől  te,  épen  te  minS  igazságtalanul 
beszélsz,  valamint  arról  sem,  mennyiben  lettél  te  azóta 
"érzékenyebb  vagy  érzéketlenebb:  elég  az  hozzá,  hogy 
én  jelenleg  még  e  lapot  sem  írom  tele.  Először  azért, 
mert  néhány  nap  óta  ma  kelek  fel  először  (ne  tltközzél 
meg,  hogy  már  kétszer  van  az  először)  az  ágyból,  erős 
hideglelés  kínzott  egy  darabig,  azután  más  egyéb,  szóval 
most,  ha  már  nem  beteg  is,  de  beteges  vagyok ;  s  nincs 
sem  kedvem,  sem  erőm  akár  enyelegni  akár  veszekedni. 
Másodszor:  ez  a  tárgy  olyan  fontos,  hogy  kár  volna 
csupán  levelezés,  nóták,  és  ultimátumok  útján  végezni 
el ;  jőj  magad  és  tépjük  meg  kedvünkre  egymást.  Addig 
isten  áldjon  meg  a  tieiddel  együtt,  igaz  barátod 

Miska. 


[149]  Nagy-Körös,  június  11.  1854. 

Kedves  barátom!  Különös  érzelmek  közt  fogok 
tollat.  Nem  tudom,  mikép  válaszoljak  leveledre,  hogy 
válaszommal  „meg  légy  elégedve."  Úgy  látszik,  nem 
találom  többé  el  a  hangot,  melyen  hozzád  szólnom  le. 
het.  Komolyság,  tréfa,  gyermekesség  egyaránt  sért,  ha 
tőlem  ered.  Ártatlan  kötődésem  előtted  egy  pedántnak 
kicsinykedése,  a  ki  „helyesírási  hibáidat  nagylelkűen! 
javítgatja."  Ertem,  és  fáj.  De  én  nem  csak  most  lettem 
ily  pedánt.     Vedd  elő  régi  leveleimet :  azokban  százszor 

annyi  kicsinykedést  fogsz  találni:  miért  nem  nehez- 
teltél akkor?  Vagy  a  tieid  ben  nincsenek-e  affélék?  Mi- 
hály, Mihály!  hidd  el  nem  az  én  írmodorom,  hanem 
valami  egyéb  változott  meg. 

Leveledet  olvasva,  azt  kellé  hinnem,  hogy  ez  „ulti- 
matum"-képen  van  küldve.  Sokáig  haboztam,  nem  lenne-e 
jobb  „a  mi  benne  keserű  van,  elnyelni*^  és  hallgatni. 
De  nem  tehetem.  Enyim  volt  az  első  szó  —  enyém  le- 
gyen. ...  ha  szinte  az  utolsó  is.  De  nem!  ennyire  még 
talán  nem  mentünk,  isten  nem  adja  azt! 

Verseidró'l,  melyeket  a  napokban  .olvastam,  egy 
hozzájok  méltó  bírálatot  akartam  dolgozni:  szerencsére 
megelőzött  Császár.  Szerencsére  mondom,  mert  ki  tudja, 
mikép  fogtad  volna  azt  is  venni,  tölenif  és  most.  De 
meg  nem  is  vagyok  gyakorlott  bíráló;  bakot  lőhettem 
volna. 

Bocsáss  meg,  hogy  most,  mikor  lábadozó  állapotban 
vagy,  efféle  dolgokkal  untatlak,  vagy  keserítlek.  Isten 
látja  lelkemet,  többet  szenvedek  én  miattad.  Tudom, 
hogy  jelen  soraim  ismét  egy  sereg  félre-értést  fognak 
szfílni.  El  vagyok  rajok  készülve.  Az  is  meglehet,  hogy 
nem  válaszolsz.  Ha  még  ezt  kellene  is  megérnem:  jól 
€sik,  ezáttal  kimondhatni,  a  mi  szívemen  fekszik.  En 
ttidva  meg  nem  sértettelek.  Mindazáltal  bocsáss  meg, 
ha  akaratom  ellen  sérteni  látszottam,  ha  enyelgósem 
helyén  kívül  talált,  ha  szavaim  nem  voltak  kellően  vá- 
lasztva, s  nem  azt  fejezték  ki,  a  mit  én  akartam.  Én- 
nekem a  hét  év  emléke  holtomig  kedves  fog  maradni 
—  én  büszkén,  örömmel  —  bár  a  fájdalomnak  nem 
minden  vegyülete  nélkül  fogok  visszagondolni  az  egykori 
hármas  —  majd  kettős  szövetségre,  melytől,  ide  s  tova 
-elszigetelten  állok.  Regény,  hamis  pathos,  úgy-e? 

Isten  áldjon  meg,  édes  Miskám.  Légy  jobb,  — 
vesd  ki  szívedből  a  keserűséget,  —  légy  oly  jó,  mint 
egykor  valál.  Úgy  —  de  csak  úgy  —  meglátogatlak, 
úgy  öröm  lesz  veled  találkoznom ;  de  „veszekedni"  azaz 
hogy  „igazán"  veszekedni,  nem  megyek  hozzád.  Akkor 
ismét  kijavítom,  de  minden  „nagylelkűség"  nélkül, 
sajtóhibáidat,  megrovom  calligraphiádat,  knimplihoz  ha- 
sonlítom háztelkedet,  szóval  ismét  oly  ostobaságokat  írok 
mint  ezelőtt.  Addig  pedig  tartson  meg  az  isten,  kedvelt- 
jeiddel együtt!  Barátod 

Arany  János. 

[150]  Hanva,  június  17.  1854. 

Édes  kedves  barátom!  Sietek  leveledre  válaszolni; 
8  szeretném,  ha  mihelyt  megírtam,  azonnal  kezedbe 
nyomhatnám,  mert  azon  néhány  napon,  míg  levelem 
kezeidbe  jut,  elhiheted:  hogy  nem  fogom  magamat 
kellemesen  érzeni. 

Nem  tudnám  megmondani :  a  fájdalom  vagy  szégyen 
volt-e  bennem  nagyobb,  midőn  soraidat  olvastam?  Hogyan 
jutottunk  mi  ennyire  ?  van-e  ok,  hogy  ilyen  hangon  be- 
széljünk egymással?  szabad-e  nekünk  egymást  nélkülözni. 
Nem  a  legnagyobb  lelki  nyomorúság  volna-e  nem  barátok 
lenni  s  egymást  nem  szeretni  többé?? 

Nem,  nem,  édes  barátom !  mi  vagyunk  és  maradunk 
azok,  kik  valánk!  En  örömmel  elösmerem,  hogy  én 
kezdettem  sületlenkedni,  hogy  olyat  vártain  tőled,  mit 
nem  kértein,  bár  bona  fide,  mert  én  azt  gondoltam  a 
versek  rögtöni  elküldetését  kértem. 

Ne  kívánd  tőlem,  hogy  a  dolog  részleteinek  tag- 
lalásába bocsátkozzam.    Ördög  tudja:    hogyan  változott 

köztünk  a  hang  mindig  komolyabbá.  S  miért?  semmiért! 
Ha  összezörrenésünk  okát  kérdezné  valaki:  isten  úg^r 
segéljen !  én  nem  tudnám  megmondani,  de  úgy  hiszem, 
te  sem.  Azért  édes  Jánoskám!  ne  fájjon  senmii;  s  fe- 
lejts el  mindent!  annyival  inkább  mert  utolsó  levelem, 
melyben  írom  hogy  jjőjj  el  s  tépjíik  meg  kedvünkre 
egymást  ultimátumok  helyett",  esküszöm  neked,  hogy 
már  az  enyelgés  hangja  volt;  igaz,  beteg  voltam,  tán 
nem  úgy  fejeztem  ki  magamat,  mint  akartam.  Aztán, 
édes  barátom,  hidd  el,  végetlen  sokat  tesz  a  hang,  az 
arez,  mely  a  szavakat  kiséri,  s  melyet  a  papír  vissza- 
adni nem  bír.  Én  részemről  elfelejtem  az  egészet,  el 
minden  epe  s  utógondolat  nélkül,  erre  esküszöm  neked, 
8  átkozott  legyek,  ha  bennem  csak  egy  hűtlen  érzés  is 
volt,  s  csak  távolról  is  gondoltam  törésre.  Durczás- 
kodtam,  —  megvallom  —  szégyenlem  és  fájlalom,  mert 
sok  bajom  van  nekem  is,  ne  csodáld,  hogy  ilyen 
vagyok! 

Azért,  édes  Jánoskám !  jőj  csak  jőj !  győződjél  meg 
személyesen  ezekről,  a  miket  írtam;  most  már  nem 
elég  a  levél,  kezemet  kell  szoritnod  s  szemembe  nézned, 
hogy  elhidd,  mikép  meg  nem  változtam ;  s  ha  most  már 
e  meggyőződésért  jönnöd  kell,  —  mint  úgy  is  van,  — 
úgy  még  jó,  hogy  történt  ez  a  kis  fergeteg.  Ki  tudja, 
láttalak  volna-e  máskép. 

Én  csak  e  feltételt  teszem,  jöjj  hozzám^  s  az  általad 
irandókat  feltétlenül  elfogadom.  Ne  beszélj  keserűségről  l 
érezzem  azt  éltem  fogytáig,  ha  valaha  irántad  érzettem. 
Ne  beszélj  hét  évről  és  utolsó  szóról,  erről  hallani  sem 
akarok.  Bocsáss  meg  egy  aranyeres  embernek,  a  ki 
még  azon  felül  barátod  is  lesz  örökké ;  nekem  részemről 
legkisebb  megbocsátni  valóm  sincs. 

Tehát  meg  vagy-e  elégedve  velem?  Igen-ed  a  leg- 
boldogabbá tesz.  Hidd:  ez  épen  olyan  hamis  pathos, 
mint  a  tied.  A  leveleket,  ezeket  az  ominosusokat  hozd 
el,  kicseréljük,  elégetjük,  emléke  se  maradjon. 

Több  szót  ne  várj  tőlem;  fogadd  lelkemet! 

A  bírálatra  nézve:  én  igen  tisztelem  Császár  von- 
zalmát irántam,  de  sajnálom,  hogy  nem  fogott  fel,  vagy 
figyelemmel  sem  olvasta  át  verseimet.  Én  unom  azt  a 
„megzendült  ismét  a  tavasz  madarának  bájdus  éneked- 
féle  bírálatot.  A  locus  communisok  s  phrasisok  nem 
teszik  a  bírálatot,  azért  biz  én  szerettem  volna  ha  pl.  a 
Pesti  Napló  tárczájában  megbírálsz.  S  azt  hiszem, 
szavad  többet  használt  volna  nekem  mint  a  Császáré 
(maradjon  köztünk,  hálátlanság  lenne  e  nyilatkozat  róla, 
mihelyt  fülébe  menne).  Azért,  ha  készen  vagy  vele: 
ki  vele ;  nem  foglak  félre  érteni,  ebben  már  most  bíz- 
hatsz, jobban  mint  valaha.  De  ha  elmarad  is  bajaid 
miatt:  ne  tarts  a  sarkalástól.  Sokhoz  hozz&  szoktam 
már  én! 

Mi  élünk  csendesen.  Az  a  bajom,  hogy  sokat 
mérgeskedem,  még  feleségemre  is.  Hiba,  mert  nem  ér- 
demli. Kis  fiúnk  megvan,  igen  kicsiny,  de  eleven.  Beh 
boldog  vagy,  hogy  olyan  szép  két  nagy  gyermeked  van 
már.  Csak  a  házunk  lenne  már  hamar  készen!  sze- 
retnénk együtt  látni  benneteket.  En  most  zsellérségen 
lakom  házunk  felépültéig,  de  marhánk,  kamaránk,  ker- 
tünk a  régi  helyen  maradt.  Ez  egy  kis  baj.  Szívcsen 
üdvözlünk  csókolunk  mind  négyeteket,  változhatlan 
barátod 

SIlSKA. 

Ar&ny  levelezése.  I.  23 

[161]  Nagy-Kühös,  június  23.  1854.*) 

így,  így  szeretlek  én,  édes  Miskám;  az  az  nem  is 
így  •,  hagyjuk  a  recrirainatiokat,  a  mea  eulpákat,  s  vall- 
juk meg,  hogy  bolondság  volt  az  egész.  Arról  biztosít- 
lak, hogy  a  mily  nehezen  szoktam  szert  tenni  „igaz" 
barátra,  ép  oly  nehezen  bocsátom  ki  körmeim  közül: 
tehát  efféle  csekélység  köztünk  szakadást  soha  sem  tehet. 

Abban  tökéletes  igazad  van,  hogy  a  hűtlen  papír 
nem  egyszer  fekete  színben  mutatja  a  legpirosabb  gon- 
dolatot. Aztán  meg,  ha  az  ember  barátjával  együtt  van, 
8  látja,  hogy  az  komor,  levert  stb.  megkíméli  időtlen 
élczeitŐl :  de  a  levél  oly  pillanatban  kaphatja,  midőn  leg- 
kevésbbé  sincs  hangolva  a  tréfa  elfogadására ;  s  ilyenkor 
fáj  a  csiklandás.  Mindazáltal  én  ezentúl  sem  fogok 
neked  böjti  predikácziókat  írni,  mert  a  correspondentia 
nekem  élvezet,  felüdülés,  felderülés.  Ezt  én  sokszor 
(bocsáss  meg  önzésemnek)  nem  kevésbbé  teszem  magam- 
ért, mint  érted.  Azt  vélem,  hogy  egy  órán  kieseveg- 
tem  veled  magamat,  s  ez  úgy  megenyhít. 

Egyébiránt  én  most  már  sokkal  vidorabb  vagyok. 
Fülzúgásom  ugj^an  még  eléjő  néha,  tán  sohasem  is  hagy 
el  végkép :  de  már  nem  csinálok  belőle  rémképeket,  — 
mert  eddig  is  ez  volt  a  főbaj.  Hogy  aflféle  nyavalya 
volna  mint  te  gyanítád,  s  már  magam  is  hinni  kezdtem, 
azt  sem  merném  állítani:  semmi  alhasi  bajokkal  nincs 
kapcsolatban,  pedig  már  szinte  egy  éve  az  első  roham- 
nak. Vérbaj  mindenesetre,  néha,  mikor  rosszul  fekszem, 
igen  nyugtalan  álmaim  vannak,  milyekkel  ez  ideig  rit- 
kán vesződtem;  de  ez  nagy  ritkán  történik,  s  a  baj  egy- 
általában tűrhető.     Kivált  ha  foglalkozásban,  mérsékelt 


*)  Eredetije  a  Tornallyán  ó'rz^tt  Tompa  reliquiák  között. 

munkában  szórakozást  keresek:  akkor  igen  jól  érzem 
magamat.  Reményem  van  a  nyári  szünet  alatt  valami 
nagyobbat  állithatni  elő ;  mert  nem  szeretném,  hogy  már 
bevégeztem  légyen  irodalmi  pályámat.  Mindazáltal  egy 
-csöppet  sem  erőtetem  a  dolgot,  mely  erőtetve  úgy  sem 
megy. 

Iskoláink  július  fogytáig  bevégeztetnek,  tehát  au- 
gusztus és  szeptember  a  szünidő.  Már  ha  családostól  nem 
lehet,  magam  is  csak  elrándulok  hozzád;  arról  azonban 
nem  állok  jót,  hogy  az  itt  lakó  bikficzek  közül  vala- 
melyik hozzám  nem  csatlakozik.  De  az  nem  baj,  olyan 
embert  nem  viszek,  a  kit  te  szivesen  nem  látnál,  aztán 
meg  nyűgözve  (genirozva)  lennél  miatta.  Legfölcbb  Szi- 
lágyit; kinek  sohasem  jutott  volna  eszébe,  a  Nők  Köny- 
vét Mentovichtól  elzsarolni  s  neked  megkíildeni,  ha  én 
folyvást  nem  zaklatom,  s  impertinentiáját  szemére  nem 
hányom.  Ez  a  Sándor  jó  bolond  fiú;  te  tán  nem  ismered 
annyira,  hétköznapi  pongyolájában,  mint  én :  e  szeretetre 
méltó  pongyola  a  könnyelműség,  minden  hibái  s  eré- 
nyei kútfeje.  Jó,  mert  nem  tud  rossz  lenni,  s  rossz,  mert 
nem  képes  jó  lenni:  ebből  áll  jellem  vegyülete. 

Mentovich  épen  ma  kapta  az  örömhírt,  hogy  a 
Szárazlombok,  melyeket  a  pesti  politia  Bécsbe  küldött 
néhány  gyanúsnak  hitt  versért,  csakugyan  kiszabadul- 
tak. Nagyon  meg  volt  ijedve,  mert  a  nyomdaköltség 
a  nyakán  volt,  és  többnyire  csak  aláírói  valának.  Egyéb- 
iránt én  olvastam  a  kéziratot:  abban  kormányellenes 
mi  sincs,  hanemha  ily  általános  kifejezések:  „hazaszere- 
tet" stb.  Szász  egyszer  írt,  mióta  Kezdi- Vásárhelyen  lakik, 
akkor  sem  nekem,  hanem  Mentovichnak ;  ő,  úgy  látszik, 
meg  van  elégedve  állapotával,  a  mennyiben  oly  csapá- 
aok  után,  minőket  ő  szenvcde  közelebb,  a  „megelégedés** 

23* 


Digitized  by  VjOOQ  IC 


352  HABHABIK  IDŐSZAK. 


szót  használhatni.  Révpartra  jutott  ez  egyszer;  rokoni 
közt,  édes  anyja  oldalán  fog  élni,  s  erre  neki  nagy  szük- 
sége van.  Jánosi  Kecskeméten  professor  egy  év  óta,  de 
megy  Pestre  közelebb,  ehemiai  laboratóriumba,  hol  a 
vidéki  patikások  számára  gáliez  és  kékkövet  stb.  fognak 
nagyban  előállftani,  hol  ő  felügyelő  hivatalnok  lesz, 
mire  nagy  szenvedélye  van.  Professoraink  Szász  és 
Jánosin  kívül,  a  régiek;  amannak  helyét  Theodorovics 
(az  irodalomban :  Tomori)  Anasztáz,  becsületes  görög  fiii 
„unser  Muszka,"  ezét  Lengyel  Dániel,  orvos  doktor,  s  a  cs. 
kir.  természettani  társulat  szép  kis  feleségfi  tagja  pótolja. 
No  meg,  tudod,  kettővel  szaporodtimk  volt:  Szilágyi 
és  Losonczival,  kiket  midőn  ide  csábítottunk,  azt  mond- 
ták a  kecskemétiek:  „Szegény  tatár!" 

Engem  pedig  ezek  a  Néplap,  Népkönyv,  Gyermek- 
lap, Naptár,  Divatlap  stb.  szerkesztők,  majd  megölnek  a 
honorárium  ígéretével ;  de  bölcsen  átláttam,  hogy  ha  én 
időmet  s  erőmet  ő  kigyelmökre  fogom  fecsérleni ;  akkor 
soha  sem  fogok  valami  nagyobbat  producálni.  Azért 
ezentúl  még  csinjábban  kapnak  tőlem,  mint  eddig.  Sze- 
relmes nem  vagyok,  hogy  mindennap  egy  HozzÁ  czimu 
verset  vágjak :  a  tárgyias  költeményhez  pedig  tárgy  kell, 
és  a  mi  több,  hevülés  a  tárgy  iránt,  az  pedig  nem  jo 
minden  füttyentésre.  Verseid  bírálatát,  vagy  „ismerte- 
tését" is,  csak  az  első  impetusban  tudtam  volna  meg- 
írni, most  már  némileg  idő  után  van.  Rendkívül  bősz- 
szántott  engem  az,  hogy  nálunk  a  bírálat  minden  egyéb, 
csak  nem  bírálat,  az  az  olyan,  miből  az  író  vagy  tanul- 
hatna, vagy  büszkeséget,  a  jövőre  kitartást,  kedvet  stb. 
meríthetne.  Czigányos  magasztalás,  vagy  otromba  szidalom 
az  egész,  tertium  non  datur.  De  mégis:  előre  kiteszik 
a  rőföt  egy  tudós  aestheticai  értekezésben;   aztán  hozzá. 

szabják  a  költeményt;  s  ha  nem  találják  összeillőnek^ 
kész  a  mocsok;  ha  pászolni  vélik,  akkor  minden  egyéb 
hiány  daczára,  emelik  az  égbe.  Ez  aztán  nem  kevésbbé 
kínos  a  magasztaltnak,  mint  a  legyalázottnak.  Kivált 
irányodban  láttam  folytonos  méltatlanságot^  hogy  a 
magyar  nem  tudja  megbecsíilni  a  mije  van,  s  oly  kül- 
földi mintákat  állit  fel  magának,  a  minőkkel  ott  is  csak 
századok  dicsekedhetnek.  Nézzük  el  bármelyik  —  német, 
angol,  franczia  —  irodalmat:  leszámítva  egy-két  világhírű 
celebritást :  avagy  nem  mérkőzhetünk-e  mi  a  többivel  ? 
Mivel  nagyobb  egy  Geibel,  Beck,  L.  Cavanagh  stb.  stb. 
mint  Tompa?  sőt  mivel  több,  mint  Szász  K.  és  Iduna! 
Magamat  szándékosan  hagytam  ki  a  hasonlításból,  nem 
mintha  föntebb  érezném,  de  mert  iskolám  azokétól  lénye- 
gesen elüt.  E  méltánytalanság  miatti  boszankodásomban 
annyira  hevültem,  hogy  abba  akartam  kezdeni,  a  mi  nem 
kenyerem,  s  meglehet,  nem  is  tudtam  volna  magamat 
oly  tudákosan  kifejezni  mint  Greguss:  bírálatot  akartam 
adni  verseidről  „sine  ira  et  studio,''  meg  is  róni  egy 
keveset,  kiemelni  sokat;  de  bár  az  előrajzot  megkészí- 
tettem főben,  a  bírálatot  nem  írtam  meg.  Névaláírással 
kellett  volna  adnom  t.  i.  vagy  névtelenül :  emígy  el  fogott 
veszni  a  bírálatok  özönében,  úgy  a  pajtáskodás  vádját 
lobbanthaták  szemére.  Megel^szem  tehát  a  gyönyörrel, 
melyet  a  gyűjtemény  olvasása  közben  —  csaknem  foly- 
tonosan —  éreztem;  s  azt  kell  mondanom,  hogy  csak- 
ugyan igaza  volt  Berecznek,  midőn  írta :  „Tompa  emel- 
kedik" mert  az  első  kötetben  megjelent  verseid,  bármily 
szépek  is  helyenként,  ez  utóbbival  nem  állják  ki  a  ver- 
senyt. És  ennek  örülj  Miska !  bár  rólam  is  azt  mond- 
hatná valaki!  különösen  tárgy iasságod,  s  tehetséged 
„műegészet  alkotni/'    —   nem    szórni  képeket  pazarul, 

hanem  oda  tenni  az  erőt  a  hova  kell;  szóval  az  egészet 
és  nem  a  részeket  ajándékozni  meg  főbb  figyelemmel  r 
ez  a  mit  én  művészi  haladásnak  mondok.  ViRÁouEGÉiD-et 
—  talán  a  génre  miatt  —  kevésbbé  szeretem,  bár  abban  is 
van  egynéhány,    a  mit  teljesen  birok  élvezni. 

Hanem  ily  pedántságokkal  kifogyék  a  papirból: 
azért  hát  röviden  tudatom  veled,  hogy  jól  vagyunk; 
köszöntünk  és  csókolunk  mindnyájan  mindnyájatokat  . .  . 
ölel  érczhű  barátod  j^^^  j.^.^^_ 


-*^- 


[152.]  Nagy-Körös,  augusztus  24.  1854. 

Nagyon  hibás  vagyok,  édes  ]\[iskám,  hogy  nem  vá- 
laszoltam leveledre;  de  nem  akartam  addig,  míg  a  me- 
netel iránt  tisztában  nem  leszek,  hogy  a  határnapot 
megírhassam.  Azonban,  részint  az  érettségi  vizsgákhoz, 
tartozó  utómunkálatok,  részint  egyéb  dolgaim  úgy  elvették 
tőlem  a  szünnapokat,  hogy  menetelre  ez  ideig  nem  is 
gondolhattam ;  hiányzott  főleg  a  pénz,  melyre  úgy  akartam 
szert  tenni,  hogy  a  vacatio  elején  írjak  valamit,  —  de 
a  miből  ez  ideig  semmi  sincsen.  Hozzá  még,  hogy  épen 
most  „nap  alatt, '^  azaz  függőben  vagyok,  ne  hagyjam-e 
itt  ezt  a  drága  Kőröst,  minthogy  meghíttak  Szalontára^ 
algymnasiurai  tanárnak  ugyan,  de  sokkal  jobb  fizetésre^ 
mint  itt  van.  Sajnálom,  ha  engem  várva,  talán  egy  vagy 
más  útadat  elhalasztád. 

Szalontai  fizetésem  lenne  300  pfrt,  60  köböl  kétszeres^ 
25  köböl  aljgabona  (=  árpa,  tengeri  vagy  zab)  halotti 
beírás  (minden  egyéb  functio  nélkül)  egy  12,000  lélekkel 
biró  városban  per  1  frt  és  éneJc^zós-tól  30  kr.  —  mit 
divat  megpótolni  is ;  egy  nyilas  (hold)  szőlő ;  fa  a  mennyi 

fölég,  s  egy  szép  új  lakhely,  4  szobára.  Igazán  én  nem 
tudom  mit  tegyek: 

Ne  hagyj am-e  ide  Nagy  Kőrösnek  fényét, 
Szalontán  keresve  az  életnek  kényét." 

Látod  mily  szépen  tudok  még  verselni!  Igaz  barátod 

Arany  János. 

[163]  Nagy-Kőrös,  szeptember  27.  1854. 

Kedves  barátom !  íme  a  szünidő  elmúlt  és  én  nem 
menék  hozzád.  Ne  haragudjál,  édes  Miskám,  hidd  el, 
többet  szenvedtem  c  miatti  boszúságban,  mint  te,  de  nem 
volt  módomban  igéretemet  ez  úttal  beváltanom.  Pedig 
istenbizony,  rám  fért  volna  a  szórakozás,  a  meghitt  tár- 
salgás egy  jó  barát  körében ;  mert  a  dologtalanság  és 
unalom  e  két  hó  alatt  egészen  petrificiilt.  Azonban  épen 
e  két  hó  alatt  kellé  anyagi  viszonyaimnak  oly  meg- 
szorult állapotba  jőni,  hogy,  hacsak  családom  ajkától  a 
falatot  meg  nem  vonom,  lehetetlen  volt  azon  —  bár 
csekély  —  úti  költséget  is  feláldoznom.  Te  talán  az  ily 
helyzetet  nem  ismered,  azonban  férj  és  apa  lévén,  kép- 
zelheted és  kimenthetsz. 

Az  irodalom,  részemre,  eddig  sem  volt  fejős  tehén, 
ezután  még  úgy  sem  lesz,  a  mint  látszik,  és  igy  pusztán 
kevés  esztendei  béremre  kell  szorítkoznom,  az  pedig 
nem  elég  a  tisztességes  elélhetésre.  Az  egész  nyáron, 
úgy  szólva,  mit  sem  írtam:  kedélyem  meg  van  törve, 
se  kedv,  se  erő!  Megfizetnék,  azt  nem  mondhatom,  de 
ha  a  lélek  nem  hajt,  a  kenyérért  dolgozni  nem  tudok. 
Beh  igazad  volt,  midőn   intettél,  hogy  siessek  Toldival, 

mert  mindig  nehezebb  lesz  megírnom !  Akkor  ezt  különös 
tanácsnak  gondoltam:  most  értem  bezzeg!  Az  a  második 
rész  aligba  lesz  valaha  kész. 

Még  egy  hun  eposzt  forgattam  eszemben.  Lesz-e 
belőle  valami?  isten  tudja;  de  még  nem  hagytam  föl 
vele.  Tanulmányoztam  a  kűtföket  rá,  most  Ipolyi  My- 
THOLOGiÁJÁT  szereztem  meg;  ez  jó  könyv.  De  lassúk  a 
lélek  szárnyai,  hamar  kifáradnak.  Az  a  baj,  mely  a  múlt 
nyáron  kezdődött,  még  folyvást  tart,  a  nélkül,  hogy 
ama  nyavalya  fejlett  volna  ki  belőle,  a  mit  te  gondoltál. 
Nem  bírom  a  dolgot,  s  nem  mindig  vagyok  alkalmas 
szellemi  foglalkozásra. 

A  szünidőn  keresztül  mindig  itthon  ültem  s  unat- 
koztam ;  annyival  inkább,  mert  tiszttársaim  szétrepültek, 
ki  ide  ki  oda,  s  alig  maradt  Kőrösön  egy-kettő.  Engenx 
is  hittak:  l-o  Szalon  tára  a  rokonok,  2-o  Gesztre  Tiszáék: 
de  én  mindenüvé  azt  írtam,  hogy  Gömörbe  ígérkeztem 
8  oda  megyek.  így  van  az,  édes  Miskám,  homo  proponit, 
deus  disponit.  Tisza  Domokosnak  a  szelíd  egű  Italiába 
kellett  utaznia,  orvosi  rendeletből.  Sajnálnám  a  fiút, 
nagyon,  nagyon. 

A  szalontai  tanárságot  nem  fogadtam  el,  az  állás 
bizonytalansága  és  Laczi  miatt;  az  olyan  zug-iskolákat 
nehezen  fogja  a  kormány  soká  eltűrni,  s  Laczi  minden- 
esetre jobban  tanul  itt.  Mert  noha  egy  magyar  poétának 
polyhistornak,  mindentudónak  kell  lennie,  arra  mégsem 
mertem  vetni  fejemet,  hogy  magam  egyes  egyedül  egész 
algymnasiumot,  négy  osztályban  s  96  órán  hetenkint, 
mind  azon  tudományokra  elkészítsek,  melyeket  szakrend 
szerint  hat  tanár  szokott  tanítani.  így  hát  maradtam  — 
meddig?  az  az  istenek  térdén  van;  a  jövő  majd  meg- 
mutatja. 

Gyulai  Pali  írja  nekem,  hogy  Lévay  és  Tompa 
erősen  haragusznak  rám,  a  miért  őket  felsütöttem.  Lé- 
vayhoz  azért  nem  mentem,  —  s  különben  sem  mentem 
volna,  —  mert  meg  akart  vesztegetni,  azzal  fenyegetvén, 
hogy  saroglyámba  tetet  egy  hordó  borocskát.  De  hogy 
Tompához  nem  mentem,  azt  nem  feledhetem,  azért  magam 
is  haragszom.  E  pontot  szándékkal  érintem  ismét;  félvén, 
hogy  olvasva  mentségemet,  fösvénységgel  vádolsz.  Azt 
fogod  mondani:  hát  a  Toldik  jövedelme?  Igaz!  van  egy 
pár  száz  forintom  Heckenastnál,  kötelezvény  mellett,  oly 
módon  letéve,  hogy  ahoz,  míg  lehet,  nem  nyúlok.  Va- 
lami azt  súgja  nekem,  gondoskodjam  a  jövőről  és  én 
még  csak  most  kezdek !  Kárhoztatod-e  a  hajótöröttet,  ha 
összeszedi  vagyona  csekély  romjait?  Es  én  nem  most 
megyek,  tárt  vitorlákkal,  az  élet  tengerére,  arról,  fáj- 
dalom! meggyőződtem. 

Hagyjuk  e  kétszeresen  kellemetlen  tárgyat,  mely 
miatt  már  egy  levelet  összetéptem  és  beszéljünk  vidámabb 
dolgokról.  Az  irodalom  szépen  virágzik,  mint  némely 
kunyhó  teteje.  Friebeisz  és  Vas  Gereben  a  lovagiasság 
példányai.  Különösen  a  V.  G.  lapja  tele  van  minden- 
nemű gyöngédséggel,  csak  úgy  dűl  belőle  a  kegyelet. 
A  színház  falai  még  állnak.  A  magyar  ^irodalom'' 
nyugdíj  intézetének  alapját  épen  most  teszik  le.  A 
HöLGYPUTÁR-ban  kettőnket  megczitáltak.  A  NÉpKöNYvÉ-ből 
nem  jár  tiszteletpéldány  az  írónak.  Vas  Gereben  korholja 
Friebeiszt,  mint  irodalmi  nyerészkedőt.  Friebeisz  ugyanazt 
teszi  Gerebennel.  Tóth  Kálmán  a  Nyirből  ír  leveleket.  A 
múzeum  szintén  kormányi  igazgatás  alá  jut.  No  de  te 
az  eflféléket  mind  olvashattad,  és  gy<5nyörködhettél. 

Megeshetik,  hogy  a  héten  Gyulai  és  tán  Kemény 
is  kirándulnak  hozzám,  mert  ígérték;  akkor  majd  írok 

friss  pesti  pletykákat.  Mert  én,  hiába  volt  a  vasút  és  a 
kéthavi  szünidő,  Pesten  —  de  még  Kecskeméten  sem 
voltam. 

Te  is  ritkán  írsz  mostanában.  Nem  vagy  jól  a 
lapokkal,  vagy  nem  fizetnek,  vagy  kedved  hiányzik? 
Vagy  mindenikből  kicsi -kicsi? 

Remélem,  fogsz  válaszolni  mielőbb,  s  ismét  föl- 
vehetjük  a  levelezés  már-már  elejtett  fonalát. 

Fogadd  legszivesb  ölelésemet.    Barátod 

Arany  János. 

[154.]  Hanva,  október  9.  ISo-á. 

Édes  Jánoskám!  Vettem  leveledet,  melyben  írod, 
hogy  nem  jöttél  cl ;  nem  ám !  Ezt  írás  nélkül  is  volt 
szerencsétlenségem  tapasztalni.  Nyolcz  egész  hétig  minden 
este  azzal  feküdtem  le,  hogy  holnap  indulnom  kell  elődbe 
Miskolczra  vagy  Keszibe ;  de  nem  kellett  indulnom :  ki- 
fárasztá  lelkemet  a  várakozás  és  csalatkozás.  Bizonyosnak 
hivén  jöttödet,  egy-két  jó  emberemmel  előre  tudattam 
s  némi  késztileteket  tettünk  kirándulásainkhoz,  s  ezek 
minden  nap  kérdezték,,  itt  van-e  már  Arany?  Ez  igen 
boszantott.  Sőt  Patak  vidékét,  Zemplént,  s  a  derék, 
maga  nemében  páratlan  Szemere  Miklóst  is  meg  akar- 
ván veled  ismertetni:  írtam  neki,  ne  menjen  fürdőbe, 
hova  szembaja  miatt  utasítva  volt,  ne  menjen  addig,  míg 
nála  meg  nem  fordulimk;  s  ő  utánam  halogatta  mene- 
telét, otthon  maradt,  s  most  épen  a  megvakulás  küszöbén 
áll ;  nem  mondom,  ő  sem  mondja,  hogy  ha  fürdőbe  ment 
volna,  szeme  teljesen  jobban  volna,  s  mi  vagyunk  okai 
bajának;    hanem  az  időt  elvesztvén,  gondolhatod,   hogy 

bánja  otthon  maradását.  Száz  meg  százfélekép  fáj  el- 
maradásod. Mindenesetre,  édes  barátom!  bocsáss  meg 
őszinte,  nyers  barátságomnak,  de  rosszul  esik,  hogy  épen 
legjobb  barátomon,  rajtad  kell  megtanulnom  azt:  nem 
kell  senki  ntán  igen  esengeni! 

Sohse  jösz  te  Hanvára,  sőt  többé  nem  is  fogjuk  egy- 
mást látni.  Nem  azért,  hogy  mi  akarjuk  így,  hanem  a 
sors.  Igazán  c  tekintetben  egyikünk  sem  lesz  oka  a 
nem-találkozásnak,  de  igen  sokszor  tapasztaltam  az  élet- 
ben a  sors  szeszélyét!  Én  nem  egy  hamar  megyek  arra 
a  vidékre,  te  nem  sokáig  leszesz  Kőrösön  tanár,  lelked 
most  is  mindig  Szalontán  jár,  az  elégedetlenség,  mely 
szavadból  kirí,  utoljára  is  viszavisz  téged  oda,  hol  szaba- 
don nyomoroghatsz;  aztán,  a  nélkül  hogy  barátságunk 
hűlne,  a  lélek  fáradni  fog,  vénülünk,  kedélytelenedünk, 
az  élet  bajai  lehangolnak,  levernek ;  leveleink  gyérülnek, 
végre  kimaradnak,  verset  nem  irunk,  a  világ  elfeledi 
nevünket  s  meghalunk,  elmúlunk  s  vége  lesz  mindennek. 
Ennyi  és  ilyen  az  élet ! Isten  áldjon  meg !  Barátod 

Miska. 


-i4^ 


[150.]  Nagy-Körös,  október  18.   1854. 

Kedves  Miskám !  Vettem  leveledet,  oly  órában,  mikor 
azt  jobb  lett  volna  nem  vennem ;  mert  általa  még  inkább 
meggyőződtem  arról,  mit  magam  előtt  is  rejtegetek,  hogy 
t.  i.  nem  vagyok  többé  az,  a  ki  voltam.  Sokat  elmondál 
benne,  a  mit  én  nem  mertem  magamnak  megvallani, 
pedig  érzem,  hogy  úgy  van.  Hanyatlani  —  feledtetni 
igen!  ez  van  hátra.    Testi  és   szellemi  gyöngeség  mind 

mélyebben  stilycszt  —  s  a  kárhozónak  épen  az  a  szeren- 
csétlensége, hogy  látja  sülyedését,  de  nem  bír  erélylyel, 
magát  az  átok  karjaiból  kiküldeni.  Ne  adja  isten,  de 
úgy  lehet,  jóslatod  teljesülni  fog  s  mi  nem  látjuk  egy- 
mást többé.  Nem  azért,  mintha  remélném,  hogy  Szalon- 
tára visszavadűlok,  —  én  oda  sem  vágyom  többé  — 
sehova!  De  vannak  perczeim,  mikor  szeretnék  ele- 
nyészni, megsemmisülni,  csakhogy  az  öntudattól  mene- 
küljek. Gyulai  szokta  mondani :  fáj  az  élet . . .  nekem 
igazán  fáj.  A  mi  az  elmaradt  látogatást  illeti:  neked  a 
te  szempontodból  teljes  igazad  van.  Örülj,  hogy  nem 
vagy  képes  felfogni  bajomat:  boldog  vagy!  Te  úgy 
veszed  a  dolgot,  mint  rendes  állapotban  történni  kell: 
két  jó  barát  szereti  egymást ;  óhajtja  látni  s  e  vágynak 
nem  öt-hat  forint,  de  örvény  és  hullám  sem  akadály. 
Igaz!  De  mikor  az  ember  nem  bír  elegendő  erélylyel 
magát  10—12  mértföldnyi  útra  elhatározni,  procrastinál, 
és  sem  czéljáról  lemondani,  sem  azt  kivinni  nem  képes  \ 
De  mikor  valaki,  elsőrangú  költő  névvel  bírván,  ha  verset 
akar  írni,  a  tollfaragásig  viheti,  s  ha  van  is  egy-két 
gondolatja,  szárnyaszegetten  hull  a  földre,  mielőtt  neki 
a  kellő  formát  megadhatná!  Mikor  ostromoltatva  száz 
felől,  s  kínálva  pénzzel,  nem  képes  öt  garast  keresni! 
Mikor  félévig,  vagy  tovább  hagyja  magának  küldetni  az 
ingyen  lapokat,  oly  reményben,  hogy  „istene"  egyszer 
majd  csak  sugall  neki  valamit,  —  az  év  telik  s  a  lapok 
egymás  után  csak  kimaradnak!  Mikor  az  életpálya, 
melyen  kenyerét  keresi,  rá  nézve  mind  terhesebbnek 
tűnik  fel,  —  mert  nem  azzal,  hanem  saját  benső  kínai- 
val küszködik!  Mikor  izgatottan,  s  kifáradtan  családja 
körébe  tér  s  enyhületre,  vigaszra  volna  szüksége ;  s  akkor 
sóhajokkal,  az   el   nem   élhetés    miatti    örökös    aggodal- 

makkal  kell  találkoznia,  melyek,  bár  némák,  de  annál 
gyötrőbbek!  —  Nem  folytatom:  úgysem  értenéd;  örülj 
ennek,  édes  Miskám!  Azt  azonban  láthatod,  hogy  ha 
valamelyünk  a  látogatás  meghiúsultával  vesztett,  az  in- 
kább én  vagyok,  mint  te.  Kedélyemnek  a  kirándulás^ 
a  kellemes  időtöltés  meghitt,  szeretett  körben,  jóltevo 
orvosság  fogott  lenni.  Talán,  talán  isten  nem  hagy  el 
végkép,  hogy  a  jövő  nyárra  ne  számolhassak. 

Szemerét  sajnálom,  de  nem  tehetek  róla,  ha  miat- 
tam saját  érdekeit  mellőzé.  Ki  tudja,  nem  fogta  volna-e 
megbánni  ez  áldozatot  akkor  is,  ha  elmegyek?  Én  oly 
haszonvehetlen  embernek  érzem  magamat,  kinek  körében 
csak  unatkozni  lehet.  Kérjed  nevemben,  bocsásson  meg : 
én  igazi  eposzi  hős  lettem,  ki  szabad  akaratból  nem  mű- 
ködik, s  csak  addig  mehet,  meddig  egy  fensőbb  hatalom 
bocsátja.  E  fensŐbb  hatalom  az  én  örök  tépelődésem^ 
határozatlanságom,  stb.  szóval  betegségem.  Mert  beteg- 
ség ez,  édes  Miskám:  tudom  napját  és  óráját,  mikor 
beköszöntött.  Azóta  más  vagyok,  egészen  más;  s  bár 
azóta  is  próbáltam  vagy  kétszer  pegazusom  szárnyait  s 
nem  egészen  síiker  nélkül  (Ágnes  asszony  is  már  ez 
epocha  szíileménye,  valamint  Mátyás  anyja,  részben  az 
Elsö  lopás  s  még  vagy  kettő)  korán  sem  lendől  az  úgy, 
mint  előbb.  Félek  is  magamat  exaltálni,  mert  a  kimerült- 
ség, mely  rá  következik,  borzasztó.  Ideg-bajomnak 
kell  lenni :  azért  vagyok  majd  ingerűit,  majd  levert  — 
gyakran  külső  ok  nélkül.  Erre  mutat  az  is,  hogy  kevés 
bor  még  derít,  és  semmi  rossz  utóhatással  nincs,  kávé 
pedig  (feketén)  s  különösen  a  thea  oly  erősen  izgatja 
agyidegeimet,  hogy  ezekkel  végkép  felhagytam.  Bort^ 
kis  mértékben,  orvosom  is  ajánlotta,  kiről  egyébiránt 
nem  hiszem,  hogy  teljesen  ismerné  bajomat. 

Egyébiránt  ne  gondold,  hogy  ón  talán  környezőimet 
örökké  hasonló  panaszokkal  untassam,  mint  raost  veled 
tevém.  Némán  hordozom  a  kínt,  s  akarom  feledni,  mikor 
lehet.  Néked  csak  azért  adám  elő  részletesebben,  hogy 
ítélj,  mit  lehet  a  látogatás  elmaradtából  barátságom  ro- 
vására írni.  Látod,  édes  Miskám,  én  vonzódom  hozzád, 
kebledbe  öntöm  panaszomat,  óhajtom  leveleidet,  azokban 
vigaszt,  nem  leverő  hangokat  keresek;  elnézést,  nem 
szemrehányást  követelek  tőled.  Azt  nem  mondhatod, 
hogy  specifice  irányodban  hűltem  volna:  ha  hűltem  a 
világ,  —  magam,  és  mindenki  iránt,  az  betegségemnek 
rovandó  fel.  Mert  a  barátsághoz  is,  mint  minden  más 
emberi  indulathoz  erély  kivántatik:  ezt  vesztve,  kell, 
hogy  amaz  is  alább  hagyjon  tüzével.  De  a  mily  érzel- 
meim vannak:  azok  tieid,  úgy  mint  a  boldogabb  idők- 
ben :  megelégszel-e  te  ilyen  érzelmekkel,  az  más  kérdés. 
En,  míg  lehet,  folytatom  ez  érzelmek  ápolását:  s  ha 
mint  írod,  leveleink  ritkulnak  s  egyszer  végkép  kima- 
radnak, akkor  én  már  beteg,  nagyon  beteg  leszek.  Addig 
édes  jó  Miskám,  ne  hagyj  el!  Addig  légy  rám  nézve, 
az,  mi  Antaeusnak  anyja  a  f(5ld  volt,  a  kivel  érintkezése 
mind  annyiszor  új  erőt  adott  neki.  Talán  még  van  re- 
mény hátra;  akarom  hinni,  hogy  még  felderűlök:  s  ha 
ez  megtörténik,  barátságunknak  nagy  része  lesz  benne. 
De  beszéljünk  már  okosabb  dolgokról. 

Pesttel,  úgy  szólva,  mi  egybeköttetésem  sincs.  Meg- 
jelent a  Toldi  Estéje,  hozzád  is  utasíték  egy  példányt, 
remélem  azóta  megkaptad.  Pákh  azt  a  vicczet  csinálta, 
hogy  Kertbeny  ezt  is  fordítja  ily  czím  alatt:  „Soirée 
beym  Schedel."  Ennél  több  szót  az  irodalomban  még 
nem  is  hallottam  felőle.  Meglehet  csak  egyszerűen  tu- 
domásul veszik,  most  az  a  szokás. 

Az,  a  mit  rendesen  egészségnek  hínak,  megvan 
nekem.  Fülkelek,  eszem  és  iszom,  mint  más ;  alszom  is, 
de  álmaim  nehezek.  Fájdalmakat  nem  érzek,  kivéve 
néha  mellemben,  de  ez  már  nagyon  régi,  s  annyira  meg- 
szoktam, hogy  nem'  törődöm  vele.  Azt  is  megengedem, 
hogy  bajom  hypocondria,  de  ha  az,  akkor  c  nyavalya 
koránsem  oly  nevetséges,  mint  állítják.     Mert  mi  lehet 

[1Ö6]  Hanva,  október  21.  1853. 

Édes  barátom!  Sajnálom,  igen  sajnálom,  ha  tán 
akaratom  ellen  nyersebben  írtam  hozzád,  mint  kellett 
volna  el  nem  jöttödért,  s  most  ez  lőn  oka  fájdalmas 
levelednek.  Mindent  elhiszek,  mindenben  igazat  adok, 
csak  egyet  nem  hiszek :  hogy  t.  i.  állapotodot  ne  érteném. 
Ertem  biz  én  anyagi  és  szellemi  tekintetben  egyiránt! 
S  mennél  inkább  értem,  annál  jobban  sajnállak.  Az 
anyagi  dolgokra  nem  sok  magyarázat  kell !  £n  is  szegény 
vagyok  s  szegényebb  szülőket  s  rokonokac  kell  táplálnom ; 
a  jövőre,  fiamnak,  egy  fillért  sem  tehetek  félre ;  ez  nekem 
is  sok  aggodalmat  szül.  Szellemi  bajodon  pedig  szórúl 
szóra  átmentem !  Pozsonyban  1848-ban  egy  Hanéli  nevű 
öreg  homeopathához  azzal  mentem  be,  hogy  én  „meg 
akarok  tébolyodni"  —  hányszor  gondolkoztam  öngyil- 
kosságról, de  nem  volt  hozzá  elég  bátorságom!  Ez,  ba- 
rátom, mind  aranyér! 

Te  azt  hiszed,  hogy  én  is  nem  úgy  dolgozom,  mint 
te?  hogy  én  is  font  számra  nem  mutathatom  meg  az 
elkezdett  és  be  nem  végzett  s  soha  be  nem  végzendő 
verseket?  Ugy  van  az,  barátom!  Nem  azt  mondom  ezzel: 
hogy  vigasztalás  az  én  levertségem  neked ;  hanem  hogy 
van  más  is,  a  ki  bár  azon  bajoktól  ment  némileg, 
melyekkel  te  kttzködöl,  még  sem  igen  rugdalózik  pe- 
gazusa; aztán  ez  is  változik,  pasztára  jár  az  ilyen  baj, 
mint  az  eső. 

Mindenesetre  táplálnunk  nem  kell  a  csüggedést  és 
levertséget!  és  te  különösen  vigasztalhatod  magadat, 
mert  ha  megszűnnél  is  írni:  nem  fogsz  elveszni  oly 
könnyen  az  eddigiekért  már,  mint  más  ember.  De  meg 
mi  az  egész  magyar  irodalom?   sőt  maga  e  nemzet  is? 

Mik  egyes  írók  ?  Bizony  édes  Jánoskám,  mind  ez  egykor, 
a  mint  a  világ  forog,  fenekestől  elfeledtetik.  Nagyon 
szeretlek,  édes  Jánoskám!  hogy  nekem  voltaképen  írsz 
állapotodról;  ha  részvétem  orvosság  volna,  már  régen 
jobban  lennél ;  nagyon  örülök,  hogy  a  velem  való  közle- 
kedésből némi  földerítő  hasznot  vársz.  Hiszen  csak  én 
is  sok  tekintetben  hasonló  ne  volnék  hozzád!  Hiszen 
ha  két  ellenkező  pólus  volna  kedélyünk  és  állapotunk, 
úgy  tán  hathatna  egymásra !  De  így  csak  a  maga  baját 
látja  a  másikéban  az  ember.  Azonban  meglehet,  hogy 
mint  az  aczél  és  kova,  bár  két  hideg  test,  meleget, 
szikrát  hoz  elő:  úgy  mi  is  lendíthetünk  valamit  egy- 
máson. 

Toldi  Estéjét  vettem,  köszönöm.  Nagy  gyönyörű- 
séggel olvastam  végig,  és  ha  kritikus  volnék  elmon- 
danám, mint  olyan,  róla  véleményemet.  De  minthogy 
az  nem  vagyok  s  nekünk  nem  is  szokásunk  egymásét 
dicsérni  vagy  bírálni,  (mi  annak  a  jele,  hogy  az  írós- 
kodáson  túl,  más  valami  is  köt  egymáshoz):  csak  úgy 
parlagiasan  szólok  egy-két  szót  róla.  Kár,  hogy  sajtó- 
hibák is  akadnak  meg  benne;  tűrtette  helyett  tűntette; 
bűn-tettet  helyett  büntetett;  aztán  szeretném,  ha  nem 
szeretnéd  úgy  népkölteményben  az  összetett  szókat,  mint 
elienségvér,  különben  is  a  népi  magyar  nyelv  ezt  nem 
igen  szereti;  van  ugyan  kapanyél,  szekérrúd  stb.,  de 
még  sem  tanácsos  sűrűn  használni.  Miért  írod  a  jártány- 
erőt  jártányi-erőnek?  Ott  a  hol  Toldi  az  olaszt  megöli 
még  egy  strópha  hiányzik;  láttatni  a  homokon  holtan 
fekvő  olaszt,  a  gyengébbek  kedveért.  Tudom  én  miért 
van  ez,  és  Horácz  Ars  poeticája  után  ezerén  mondták, 
követték  ezt  az  elvet,  de  érzein  is,  hogy  oda  még  kellett 
volna.    Miért  írtad  azt  az  utószót?  mondván:  hogy  ezt 

Ara^iy  levelezése.  I.  24 

nem  fogadja  úgy  a  publikum,  mint  az  első  Toldit  stb. 
Ezt  nem  tettem  volna;  sok  ostoba  ember  és  kritikus 
alá  lovat  adtál  magad. 

Egyébiránt,  barátom,  meg  lehetsz  elégedve  az  öreg 
Toldival;  épen  olyan  derék  vén  ember,  mint  a  minő 
ifjű  volt.  A  Gyulafiak  szerelme  igen-igen  szép;  a  viadal 
erőteljes,  a  negyedik  ének  legszebb,  a  mint  visszaviszik 
a  Rákosról  a  szökevényeket,  ez  igen  gyönyörű.  Az 
utósó  ének  szinte,  szóval  nekem  az  egész  költemény 
teljesnek  látszik.  Igen  fáin  tapintat  volt  tőled  azon  festett 
oroszlán  históriának  ilyetén  beleszövése;  most  már  a 
Daliás  iDÖK-ből  bátran  kimaradhat ;  elő  van  adva,  még 
sincs;  el  van  mondva  s  Toldit  még  sem  teszi  csúffá, 
mert  hiszen  hátha  „soh'  se  történt  ez  meg!"  Szóval,  ón 
teljes  gyönyörűséggel  olvastam,  s  ne  hidd  azt,  hogy 
pusztán  tudomásul  vétessék. 

Most  az  isten  áldjon  meg!  Szeressük  tovább  is 
egymást,  ha  bár  az  egész  világ  iránt  elhűlünk  is.  Meg- 
lásd, még  mi  is  leszünk  vígabbak.  Igaz  barátod 

Miska. 


[167.]  1854.  november. 

Kedves  Miskám!  Lásd,  azért  békülj  ki  énvelem, 
hogy  aztán  vérszemet  kapok,  elbízom  magamat,  s  egy 
csöppet  sem  sietek  válaszolni  leveledre.  Ilyen  az  ember ! 
Míg  czivódtunk,  egymást  érte  a  levél,  s  a  cs.  k.  postát 
gazdagítottuk:  most  pedig,  a  béke  malasztos  ölében, 
ugyan  csak  elszunnyadunk !  Utóbbi  levelemet  meglehetős 
sötét  perczben  írtam,  hála  istennek!  azóta  sem  fordult 
elő  olyan.     Bíztatásod,  mely  a  nagyobb  bajt  kisebbnek, 

vagy  legalább  nem  oly  veszélyesnek  festi,  jótékonyan 
hatott  rám,  bár  nem  győzött  meg  teljesen,  mert  egyéb 
symptoma  a  fejzúgáson  kivül  még  elé  nem  fordult,  pedig 
már  több,  mint  egy  éve  a  bajnak.  Azt  hiszem,  ideg- 
gyöngeség,  kimerülés,  enervatio.  Mindazáltal  megszok- 
tam már  nem  képzelődni  róla,  s  ez  javulásra  mutat. 
Elég  ebből  ennyi. 

magamat  semmi  jóra  képesnek  nem  hittem.  A  tavasz- 
szaMrtam  belé.  Daliás  idők!!!  —  No  de  várjunk^ 
türelem:  baráttáncz. 

Hanem  én  annyit  írok  az  én  kedves  rajkómrúl^ 
mintha  annál  méltóbb  tárgy  sem  volna.  Hogy  vagytok 
otthon,  édes  Miskám?  Hallom,  hogy  az  úr  kertjében 
még  szorgalmasabban  fáradozol,  mint  az  irodalomban. 
Predikácziódból  nem  is  küldtél:  ez  nem  igazság!  Küldj 
belőlök,  Miska,  hadd  lássam  Őket.  De  tréfán  kívül :  én, 
mint  költőben,  nem  tartom  ugyan  benned  a  jó  papságot 
szükségesnek;  de  mint  barátomat,  örülök,  bármiért  — 
haszinte  jó  tánczodért  —  dicsérnek  is,  annál  inkább,  ha 
a  pályán,  mely  kenyeredet  adja,  kitűnsz.  Azért,  édes 
Miskám,  ide  azokkal  a  magasztalt  halotti  beszédekkel,  ad- 
dig is,  míg  mint  körösi  papot,  személyesen  vagyis  ftüélye- 
sen  hallhatnálak!  Szerencsés  ember!  azt  hiszem,  én  igen 
silány  professor  vagyok.  Nem  mondta  ugyan  tudtommal 
még  senki,  de  naponként  azt  a  tapasztalást  teszem. 

Pesti  pletykákból  minél  kevesebbet  tudok. 

A  haldokló  ViszHANO-ra  az  a  legújabb  vicz,  hogy 
megszűnik  ugyan,  de  azért  a  Gyulai  beszélye  folytattatik 
benne.  Tudniillik  a  szegény  Pali  novellába  kezdett,  a 
nélkül  hogy  bevégezte  volna,  elvitte  tőle  Gereben,  s  az 
elejét  nyomatta;  most  Pali,  nem  tudván  bevégzeni,  foly- 
tatja, folytatja,  úgy  hogy  erre  is  el  lehet  mondani,  mit 
a  palócz  mondott,  midőn  egy  hajóhúzó  kötelet  akarván  a 
Dunából  kivonni,  mivel  a  kötél  oly  hosszú  volt,  hogy 
már  végét  kivárni  alig  győzte,  így  kiáltott  fel:  ;, ejnye, 
az  ebatta!    valaki  levágta  ennek  a  veegit!" 

No  de,  hogy  az  én  levelem  „veegit"  is  valaki  el  ne 
vágta  legyen,  sietek  a  bezáráshoz.  Igaz  barátod 

^, Arany  Jákos. 

ti68.]  Hanva,  deczember  végén  1854. 

Édes  Jánoskám !  Nem  ok  Toldi  EsTÉjÉ-ben  a  vívási 
jelenet  bosszúsága,  hogy  a  liomokon  fekvő  olasz  kimaradt ; 
mért  nem  hagytál  ki  a  közepibŐl  ?  Én  most  is  megmaradok 
állításom  mellett,  a  pesti  bölcsek  daczára,  mert  jobban  es- 
mérem a  népet,  mint  ők.  Nem  elég  annak,  Victor  Hugó- 
val Az  ELÍTÉLT  vÉGsö  ÉjÉ-bcn,  czzcl  végczni  be:  a  kötelek 
síri  horzsolodása  hallatszott;  mert  szereti  látni,  ha  nem 
azt  is  hogy'  nyiszolja  el  a  hóhér  az  elítélt  nyakát,  de 
legalább  azt,  hogy  egyet  rúg.  A  többiről  nem  akarok 
beszélni,  lehet  igazam,  lehet  igazad.  A  tűntette  pedig 
nekem  is  igen  tetszik ;  szinte  sajnálom,  hogy  eddig  nem 
ösmertem. 

„Egy  bolond  százat  csinál;"  valaki  rám  dtilt  a 
Pesti  NAPLó-ban  egy  rakás  dicsérettel,  halotti  beszédeim- 
ről emlékezvén;  mi  lett  a  következése?  Sok  ember  el- 
hitte, köztíik  te  is ;  most  újra  kell  Miskolczon  nyomatni, 
hogy  az  a  sok  ember  megkaphassa,  (köztük  te  is  meg 
fogod  kapni,  mihelyt  kijön).  Azonban  téged  egy-magadat 
én  magam  kimentelek ;  a  mit  az  ember  szeret,  könnyen 
hiszi.  Én  is  elhinném  te  rólad,  ha  oly  nagy  lenne  is  a 
dicséret,  mint  az  Ararát  hegye;  és  épen  azért,  a  mit 
még  én  sem  mondtam  senkinek  e  világon,  neked  el- 
mondom. Én  itt  híres,  divatos  pap  vagyok,  tán  derék 
pap  is,  de  ezzel  még  igen  kevés  ran  mondva ;  csak  azt 
jelenti,  hogy  a  többi  tán  olyan  sincs.  Hangom  mono- 
ton, imádkozni  egyátalában  nem  tudok,  nincs  abban 
semmi  kenet,  semmi  buzgóság;  tudj'  az  isten!  Szégyen- 
lék olyan  istent  lábánál  fogva  lehúzó  tempókat  és  hosszú 
farizeus  képet  csinálni  imádság  közben,  mint  soktói  látom. 
Azt  azonban    meg  kell   adni,    hogy    könnyen    papolok, 

mindig  künyv  nélkül,  mely  egyszersmind  azt  is  teszí^ 
hogy  a  praedicaüo  >L»h*  sincs  velem  a  templomban.  Im- 
provizálni a  c>al:L-ig  tudok,  nyelvem  jó,  pereg  mint  az 
orsó,  de  ekkor  nagyon  sietek;  és  igazán  néha  olyan  jól 
beszélek,  hogA*  szinte  sajnálom,  hogy  az  egész  beszéd 
elvész.  Erre  rá  is  szorulok  gyakran,  mert  inkább  kor- 
hely, mint  szorgalmas  vagyok.  A  Jliatt/dtikot  nincs 
annyi  jutalom,  hogy  könyv  nélkül  elkezdeni  merjem; 
valóságos  babonás  páni  félelem  venne  eló,  ha  ezt  mernem 
kellene;  pedig  mondom,  hogy  akármely,  természetesen 
értelemmel  biró  textusról,  nem  nézvén  azt  meg,  csak  a 
szószékben  midőn  felolvas^jm.  ex  tempore  beszélek.  En- 
nek az  a  históriája,  hogy  jó  tanuló  s  magamra,  mint 
mindig  második  s  első  eminensre,  kevélyke  diák  lévén ^ 
egyszer  épen  karácsonkor  elmentem  ünnepre  Lád-Bes- 
senyó.  Meszes- Abodra  (tudod-e  hol  van?)  s  ott  a  Mia- 
tyánkot  kegyetlenül  összetörtem,  a  szamár  pap  rossz 
testimoniumot  adott.  Igen  resteltem  a  dolgot  s  azóta 
sohse  mondtam  könyv  nélkül  az  úri  imádságot.  Egyéb- 
iránt olyan  formán  fejezhetem  ki  magamat :  hogy  jó 
középszerű  pap  vagyok,  (jó  teljeseny  semmi  esetre  sem) 
ezt  nekem  sem  mondta  még  senki,  s  barátom,  mily 
gyengeség  és  nyomorúság!  nem  is  szeretném  ha  mon- 
daná, pedig  teljesen  meg  vagyok  győződve,  hogy  úgy 
van !  A  beszédeket  majd  meg  fogod  kapni,  nem  rosszak 
bizonyosan,  de  szégyenlek  rágondolni  is,  mint  írt  róla 
valaki  a  NAPLÓ-ban. 

Csókolunk  benneteket  szívünkből,  lelkünkből!  Sze- 
rető -- 

MiSKAD. 

[169.]  Nagy-Körös,  január  16.  1855. 

Karácsom*,  illetőleg  jános-napi  üdvözletedre  „boldog 
új  évvel"  mondom  a  fogadj  istent,  kedves  jó  Miskám ! 
Az  isten  téged  és  szeretteidet  tartson  meg  úgy,  mint 
én  azt  lelkemből  óhajtom,  s  engedje,  hogy  az  új  házban 
új  erő  8  vidám  kedély  legyen  osztályrészetek.  Talán  már 
jó  magam  is  vidorabb  leszek  ezután,  s  megtanulom 
elnyelni  a  mi  az  életben  keserű  van,  legalább  jóslatod, 
miszerint  következő  levelem  egy  óriási  visszaesés  leend 
a  fekete  hangulatba,  még  eddig  nem  teljesült,  s  ha  nem 
rózsaszínű,  de  'fehér  papirra  írok  most  is  „quorum  pars 
magna  es;"  a  te  bíztató,  földerítő,  nyájas  leveleid,  őszinte, 
állandó  barátságod,  sokat  tesznek  arra,  hogy  különben 
elég  sivár  életem  kellemesbbé  váljon  előttem.  Hátha 
még  az  a  nyári  vacatió  közelebb  volna!  melyet  a  kormány 
—  igen  okosan  —  ez  évre  is  két  hónapig  terjeszt,  daczára 
egy  előbbi  rendeletnek,  mely  egy  hónapra  szorítá  vala 
azt.  Igaz,  hogy  éven  át  aztán  nem  igen  lebzselhet  az 
ember,  ki  lévén  mérve,  mint  a  jóféle  bors,  hány  napot 
lehet  engedni  a  tanfolyam  alatt :  leghosszabb  a  húsvéti, 
8  az  hét  nap.  így,  édes  Miskám,  húsvétkor  itthon  ma- 
radok, vagy  legfölebb  Pestre  megyek:  de  a  nagy  va- 
catióban  —  no,  nem  mondok  semmit.  Se  nem  bíztatlak, 
se  nem  ígérek  semmit,  engem  ne  várj,  én  rám  ne 
számolj,  tudod,  nem  szoktam  teljesíteni  ígéreteimet.  A 
Divatcsarnok,  mint  más  lapok  jelentéséből  látom,  ne- 
veddel köszöntött  be:  én  bizony  nem  kapom  a  lapot, 
mert  az  átkozott  indolentia  miatt,  azon  kívül,  hogy 
Császárnak  tavaly  sem  írtam,  most  sem  válaszoltam 
typicus  levelére,  minőt  úgy  hiszem,  hozzád  is  küldött, 
hogy  t.  i.  íróinak  nem  adhat  szabad  példányt,  ha  díjért 


Digitized  by  VjOOQ  IC 


372  HARMADIK  IDŐSZAK. 


dolgoznak,  s  az  előfizetési  összeget  díjokból  levonatni 
nem  engedik.  Ez,  ha  a  szerkesztő  meg  van  szonilva, 
helyes  dolog  ugyan,  de  talán  illendőbb  vala  azt  mondani : 
uram,  itt  egy  példány,  ezzel  megmutatom,  hogy  becsüllek, 
többet  tőlem  ne  várj,  mert  nem  telik!  Aműgy  igen 
kalmáros.  Mindazáltal,  nem  a  levél  ily  szerkezete  volt 
az  ok,  hogy  válaszolni  elmulasztottam,  de  mert  nem 
tudtam  mit  írjak,  miután  nem  sok  reményem  van  apró- 
ságot dolgozhatni;  ezen  felül  Császárnak,  ki  tavaly 
egész  évig  ingyen  küldte  lapját,  azt  sem  mondhattam, 
hogy  biz  én  nem  írok  semmit.  így  legjobb,  ő  nem 
küldi  a  lapot :  én  pedig,  ha  lehet,  küldök  neki  valamit, 
hogy  adósa  ne  legyek  a  múltról.  Friebcisz  is  megküldte 
a  Nefblejts  első  füzetét,  annak  is  kellene  írnom,  mert 
a  mint  hallom,  bosszankodik,  hogy  őt  mellőzve,  a 
HöLGYF(jTÁR-nak  írtam.  Ennek  hűbnere  van.  Berecz, 
mihelyt  a  szerkesztőséget  átvette,  mingyárt  megküldé 
nekem  lapját,  s  ezt  folytatá  egész  októberig,  de,  mint- 
hogy neki,  Ígéretem  daczára,  soha  egy  vakarítást  sem 
küldöttem,  akkor  megszűntette.  Engem  pedig  az,  a  mit 
ti  papok  kisbírónak  neveztek,  igen  kezde  pálczázni, 
hogy  ez  még  is  plusquam  disznóság;  a  mint  tehát  egy 
pár  versem  akadt,  siettem  azzal  a  Berecz  mancséit 
kiengesztelni.  Történek  azonban,  hogy  előbb  megjelenik 
a  T.  K.  bírálata  mint  az  én  versem,  melyet  pedig  hogy 
én,  amarról  nem  is  álmodván,  előbb  fclküldöttem,  istent 
és  Szilágyi  Sándort  hívom  tanúbizonyságul,  ki  saját 
HöLGYFUTÁR-át  hozta  hozzám,  megmutatni  a  bírálmányt, 
melyet  különben  meg  sem  ismerek  vala.  Egyébiránt 
én  most  az  egész  világnak  adós  vagyok  hálával.  Gere- 
bennek a  ViszHANGÉRT  (8—9  számért),  Vahotnak  egy- 
egy    füzet    Magyarország    fes    nagyvilág    KÉPEKBEN-ért, 

Caesareo  Friebeisznak  a  Divatcsarnok  tavalyi  folyamáért, 
extraFriebeisznakaNEFELEJTS-ért,  Szigmund  et  comp.-nak 
az  Estike  egy  számaért  stb.  stb.  En  pedig  hagyom 
folyni  a  dolgokat  az  ő  tetszésük  szerint,  sem  azt  nem 
mondom,  írohy  sem  az  ellenkezőt,  még  csak  nem  is 
válaszolok;  mikor  aztán  elunják,  akkor  szidnak,  fel- 
függesztik a  lapküldést  stb.  Átlátom,  hogy  ez  nem 
szép,  hogy  nem  kellene  így  tennem:  de  máskép  tennem 
kellene  valamit,  legalább  tagadó  választ  írnom:  így 
legkönnyebb,  mert  semmit  sem  csinálok. 

Bizony  nem  mondhatod,  hogy  én  praedicatio,  vagy 
professori  előadásszerűleg  írok,  mert  ugyan  összehordok 
tücsköt  és  bogarat,  a  mint  épen  tollam  alá  jő,  de  rész- 
leteznem kellé,  hogy  egészen  méltányolhasd  ez  idö  szerinti 
irodalmi  működésemet.  Van  ugyan  az  én  fiókomban 
valami,  a  mit  néha-néha  előveszek,  s  egy-egy  vonást 
szeretettel  rántok  rajta,  de  erről  beszélni,  míg  nem  kész, 
nem  akarok,  azt  is  bánom,  hogy  eddig  szóltam  felőle. 
Csak  még  ezt  az  egyet,  aztán . . . 

Állj  meg  élet  napja,  6h  állj  meg  fölöttem, 
Csupán  míg  ez  egy  dalt  szépen  (?!)  elzöngi5ttem : 
Azután  nem  bánom,  hadd  jujön  az  este: 
Édes  lesz  a  harmat,  mely  sírom  megeste. 

Erről  többet  majd . . .  szóval,  ha  isten  akarja.  Gondol- 
koztam egy  idő  óta  komolyabban,  hogy  tán  apró  ver- 
seimet sem  kéne  elhagynom  veszni,  széllyel  a  lapokban. 
Más,  utánam,  meglehet  ügy  is  össze  fogja  gyűjteni,  s 
nem  úgy  rendezi,  mint  talán  én  szerettem  volna.  Tavaszig 
ezt  is  meglátom,  mit  teszek  vele. 

No  de  én  csak  magamról  danolok,  mint  a  peleskei 
nótárius;   elég  is  lesz  már.  Pákh  viccze  tetszett  neked, 

most  ismét  kereng  egy,  de  azzal  úgy  vagyok,  mint 
Szilágyi  rendesen  szokott,  midőn  anecdotizálni  akar: 
^nem  jut  eszembe,  mi  volt  benne  a  furcsa."  Mentovich 
néhány  nap  óta  beteges.  Igaz,  tudod-e  hogy  ő  fél 
collegád?  Világi  ember  lévén,  püspöki  titkárságot  visz 
kétszáz  jó  forintért,  vagy  is,  a  mint  itt  mondják  „a 
ptispökendusnak"  alfél  ügyelője  (al-felügyelő).  A  Kclpöld 
Koszorúja  még  is  meg  fog  jelenni :  Tomori  lesz  a  bá- 
bája, kit  ez  iránt  Szász  felszólított.  Úgy  hallom,  száz 
pengő  honoráriumot  kért  érte;  de  hát  az  előfizetőkkel 
mi  történik?  azt  nem  tudom.  Ad  vocem  Tomori :  csak- 
ugyan megírtam  neki,  vagy  inkább  szeretett  onkelének 
a  sírverset.  Gyönyörű  distichon ! . . .  épen  oly  szép,  mint 
a  sonett,  melyet  a  minap  írtam: 

Mint  a  szerelmes  boldog  alminál 
Tünddr  alakban  leng  bálványa  képe: 
^gy  lebben  olykor  a  művész  elébe 

Teljes  tökélyben  a  szűz  ideál. 

De  ah!  ha  vére  csillapodni  száll, 
A  grácziák  övét  elejti  szépe: 
Más  hölgy  tolong  nz  istennő  helyébe . . . 

Asszony,  minéműt  köznap  is  talál. 

Reszkess  az  égit  így  elveszteni! 
Ha  ö  jelen,  ha  öt  mosolygni  látod 
Akkor!  akkor  ne  múlaszsz  költeni! 

Egyszerre  mint  árny  tün  el  az  imádott 
Miként  a  rózsafelhíí,  nem  sajátod: 
Egy  perez  tied  .  .  .  egy  perez,  az  isteni! 

de  még  szebb  az  arany  melltű  és  ezüst  tintatartó,  me- 
lyeket érte  leányom  és  fiam  kapott.  Nem  szólhattam 
ellene,  nekik  adta.  Szászról  én  sem  tudok  különben 
semmit,  úgy  „elvadult  s  elzüllött"  az  a  fiü. 

A  predicatiókat  elvárom.  Nem  rég  láttam  a  Heil- 
prin  kiadású  regéidet,  az  előtt  nem  ismertem,  de  már 
megveszem.  Küldhettél  volna  egy  példányt,  de  sajtó 
hibáiddal  mentegeted  magadat,  mintha  nem  volna  mód 
azokat  tintával  kijavítani.  Ilyen  kijavított  példányban 
kaptam  meg  e  napokban  Tek.  Ragályi  Zsigmond  paren- 
tatióját,  szerzője  Molnár  Antaltól,  kit  te  jobban  ismer- 
hetsz mint  én.  Szolgálnék  vele  (a  dietioval,  nem  az 
aszalói  pappal)  ha  szívesen  fogadnád,  mert  én  nem  tu- 
dom, mi  hasznát  venni.  —  Kérdésedre,  hogy  szent  tör- 
ténetet tanítok-é?  felelhetek,  hogy  nem;  de  azért  hal- 
lottam valamit  az  Ararát  hegyéről.  Üreg  szüleimnek 
kik  patriárchai  kegyességgel  ékeskedtek,  egyetlen  fia 
lévén  a  háznál,  velők  együtt  olvasgattam  a  Szent  írást,  mi,, 
egyéb  olvasmány  nem  létében,  szomjazó  lelkem  első  teje 
vala.  Aztán  jött  a  profánus  Brunszvick,  a  Sármány 
király.  Rontó  Pál,  Peleskei  nótárius  stb.  En  csak  ma- 
gyar irodalmat  tanítanék,  s  egy  osztályban  latint.  Is- 
kolánk nagyon  megszaporodott :  borzasztó  a  corrigendák 
(dolgozatok)  tömege.  Egy  szerkesztő  nálam  annyival 
van  kedvezőbb  helyzetben,  mert  neki  a  beküldött  ostoba 
dolgozatokat  elolvasni  sem  kell  végig,  annál  kevésbbé 
kijavítani,  mint  én  teszem  vagy  IGO  darabbal  két-heten- 
ként.  Azonban  örömest  teszem  édes  anyanyelvünkért 
míg  lehet,  de  félek,  nem  sokáig  lehet.  A  diplomatikai 
nyelv  nagyon  készül  berontani  az  iskolákba  is:  akkor 
pedig  jó  éjszakát  professorság.  Majd  jőnek  Bohemiából, 
kik  az  alföldi  agarász  iQúságot  a  tudományok  tejével 
táplálandják. 

Leveledet  soha  de  soha  nem  tettem  pénz  nélkül 
a  postára,  de  jegyet  tartani  röstelvén,  csak  úgy  kül- 
döttem el,  és  többnyire  nem   is  cselédtől,  hanem  több- 

nyire  Laczi  fiamtól.  Egy  expeditor  van  ott,  valószínű^ 
hogy  az  akarta  meggazdálkodni  a  sóra  valót.  Teszek 
róla,  hogy  jövőben  ne  történjék  ilyesmi. 

Családi  körömet  illetőleg,  nőm,  gyermekeim  egész- 
ségesek. Köszöntnek  és  csókolnak  benneteket.  Én  ma- 
gam detto.  Barátod 

Abaxy. 

Jegyzet.  A  levelezésben  itt  némi  szUnet  következik, 
mert  ez  év  tavaszán  Tompa  személyesen  volt  KŐrösea ;  az- 
után meg  mind  kettejök  családjában  betegségek  voltak  s 
leveleik  csak  e  bajokról  szóló  rövid  értesítéseket  tartal- 
maznak. 

tíco]  Nagy-Körös,  június  8.  1855. 

Kedves  Miskám!  A  te  háromszori  látogatásodat 
csőstül  s  kamatostul  szándékom  visszaadni,  azért  csak 
hizlald  a  méhet,  Julcsa  Laczi  majd  segítnek  fogyasztani. 
Van-e  házad,  vagy  nincs?  azzal  én  nem  gondolok,  kiver- 
lek a  szobádból,  és  bequartélyozom  magamat,  mint  bak- 
kancsos.  Hogy  pedig  e  jó  szándék  az  idén  csütörtököt 
ne  mondjon,  mint  tavaly,  már  elkezdtem  összeiratni 
verseimet,  a  munka  foly  tűzzel- vassal  —  eladom,  a  ki  veszi. 
Ez  a  gyűjtés  unalmas  dolog;  régibb  versein  az  ember 
látja,  hogy  itt  vagy  ott  foldozni,  tatarozni  kellene,  itt 
vagy  ott  a  ráspoly  hasznos  volna,  —  de  röstelli,  vagy 
nem  tudja.  Az  ember  megszokta  azok  hangját,  szavait, 
8  ha  változtat  rajtok,  a  folt  úgy  kirí,  mintha  ócska  dol- 
mányt új  posztóval  foldna  meg ;  ezért,  ha  már  ki  akarja 
adni  (s  denique  bolond  volna,  ha  ezt  nem  tenné,  mert 
halála  után  más  úgy  is  összeszedi  s  nyerészkedik  rajtok) 

jobb  hagyni  úgy,  a  mint  vannak.  Ez  eljárást  követem 
én  is,  kivéve,  hol  a  hiba  nagyon  szemsértő  és  könnyen 
igazitható.  Azt  hiszem,  bár  számra  nem  sok,  válik  be- 
lőle egy  jóravaló  füzet,  mert  nagyobb  beszélyek  is  van- 
nak közte. 

Szilágyi  Sándor  megkapta  versedet  és  leveledet,  — 
a  honoráriumot  is  el  akarta  kíildeni,  de  épen  nem  volt 
apró  pénze.     Fene  gyerök  az  a  Sándor,  itt  nem  is  szól 
semmit,  hanem  beverbuválja  az  országot,   s   akkor  sűl 
ki,  hogy   ő  kalendáriomot  szerkeszt.     Ezen   egyébiránt 
nem  csodálkozom  annyira,  mint  azon,  hogy   még  eddig 
belé   nem   kapott      Friebeisz,   Vahot,   Jókai,   Gereben,, 
minden  ember  mozog  a  naptár-irodalom  friss  gyeptörésén^ 
csak  ő  nem!  ez  rettenetes.     Velem  furcsán  járt.  Sejtett 
nálam  néhány  verset,  mit  közelebb   s  betegségem  alatt 
componálék  vala,  s   egy  nagyon    megtetszett  neki,   — 
gondola,  hogy  majd  ráteszi  a  kezét.   Azonban  én,  pün- 
kösdkor Pesten  lévén,  a  verseket  elosztogattam  —   azt 
különösen  Kemény  foglalta  le,  a  Pesti  Napló  számára,, 
melynek    szerkesztését    átveszi.     Roppant  joumalisticai 
mozgalom  van  ott !    Török  a  bécsi  Magyar  Kurírt  . . . 
akarám  mondani  Sajtót  fogja  szerkeszteni,  s  engem,  az 
5  szokott  modorában  rútul  lefülelt.  Tomori  páholyában,, 
hova  látogatni  fölmentem,  —  „ki   az,  ki  űl?"    ki  más, 
mint  T.  János  druszám.    Meglapított,  megölt.    Hogy  5 
neki  már  volt  szerencséje,  ő  ismer,  ő  igy,  amúgy  tisztel 
stb.    „Emlékszem"    felelék,   „volt   szerencsém    a   Kom- 
lóban, —  s  bocsánatot  kérek,  hogy  be  nem  válthattam 
ottani  igéretemet"  (a  mondvacsinált  vers,  tudod).     „Ah 
kérem,  semmi,  semmi,  hisz  úgy    is  most  lapot  indítok 
meg  a  magyar  nemzet  dicsőségére,   Bécsben,  —  annak 
igen  válogatott  irodalmi  tárczája  is  lesz,  —  remélem"  — 


Digitized  by  VjOOQIC 


378  HABMADIK  IDŐSZAK. 


^Nem  merek  ígérni  —   eddigi  Ígéreteimet  sem  vagyok 
képes  beváltani,  lusta  vagyok,  nem   dolgozom    stb.  — 
„De  kérem  igy  s  igy"  —  ?  Jgen  szép  dallam  ez  a  Huge- 
nottákban—ki az?  HoUósy?*'  —  „Csak  egyet  az   első 
számba,  ígérje  meg"  —  (fogdosás,  tapogatás. . .)  —  „Add 
a  csövedet,  Tomori!"  —  „No  kérem,  —  lehet  szerencsém 
a  lapot  megkíildeni,   —  s   ottan-ottan   valamely   vidéki 
tudósítást  is  szívesen  fogadnék"  —  „A  lapot  nem  kérem, 
míg  érdemet  nem  adok  rá"  —   „No  de  az  csekélység, 
én  tiszteletből  is  megktildöm    —    csak  egy  verset,  csak 
egyet,  úgy-e  lesz  oly  jó?"  —  „Nem  ígérhetek  semmit,  ha 
lesz,  nem  mondom  hogy  nem  küldök"   —   S  más   nap 
Lisznyaí,  ki  jelen  volt,  mint  hamis  tanú  hirdeti  és  mondja 
szemembe,  hogy  lekötöttem   magamat  Török   Jánosnak 
dolgozótársul.  Mit  mondasz  rá? 

Egy  irodalmi  titoknak  is  jöttem  nyomába :  Tomori 
egy  oly  lapot  (belletrist.)  akar  megindítni,  a  milyen  még 
nem  volt.  Napi  lap  és  heti  lap  egyszersmind.  A  szer- 
kesztés alkalmasínt  Jókaira  lesz  bízva.  Friebeisz  Déli- 
BÁB-járól  már  hallhattál.  Ergo:  Délibáb,  Hölgypctár, 
ViszHANG,  Divatcsarnok,  és  az  ifftiofa  quantitas:  volt-e 
már  ennyi?  Miután  egy  lapot  nem  képesek  jó  munkákkal 
ellátni,  csinálnak  hatot. 

De  elég  is  volt  már  a  literatúrai  ostobaságokról. 
Egy  idetartozó  kérdést  nem  is  merek  említni  előtted, 
mert  nem  tudom,  mikép  hatott  rád.  Azt  tudod,  minő 
véleménynyel  vagyok  verseid  és  a  magaméi  felől,  s  nem 
hiszlek  oly  elfogultnak,  hogy  valaki  hibája  miatt  rám 
is  kiterjeszd  neheztelésedet.  Hagyjuk  e  kényes  tárgyat: 
azt  tán  csak  nem  gondolod,  hogy  benne  nekem  is  részem 
volna.  Ha  a  gondolatidat  tudnám  e  tárgy  felől,  én  is 
nyíltabban  szólnék  s  fogok  is  majd.   Addig  fátyolt  reá. 

De  immár  papirom  vége  felé  járok, 
Melyet  is,  mint  üres  fiókot,  bezárok. 

[IC2.]  Nagy- Kőrös,  július  1.  1855. 

Édes  barátom!  Leveled  elejét  a  végéből  próbáltam 
megérteni.     Azt   mondod   tigyanis   (ne   félj,    nem    írok 
chriát),  hogy  ha  te  levélíráshoz  kezdesz,  be  is  végzed,  a 
mi  más  szókkal  azt  látszik  „hegedű-szóbanszép-mesézni^^ 
hogy  én  az   enyémet  nem   végeztem   be,   mert   leveled 
végén  panaszkodó!,  hogy  a  mit  a  versekről  s  bírálatról 
irtára,  abból  mit  sem  értesz.  Istenem !  hisz'  ép  azt  akarom 
én,  hogy  ne  érts  belőle  semmit,  akkor  minden  jól  van. 
De  lásd,  mióta  azok  a  szerencsétlen  bírálatok  folynak, 
M.  orrt  fintorgat  rám  —  P.  kérdezi  tőlem :  vájjon  nem 
fog-e  Tompa  rám  haragunni,  X.   ezt  már  bizonyosnak 
tartja  s  utoljára  magam  is  restellni  kezdem   a   dolgot. 
Hogy  Gyulai  saját  meggyőződését  követte  bírálataiban, 
arra,  jellemét  ismerve,  esküt  mernék  tenni:  de  hogy  e 
na^ggyőződés  s  annak  napfényre  hozási  modora  helyes-e? 
az  már  más  kérdés.     Azt  hiszem,  hogy  ő  annyira  bele- 
bámulta magát  minden  oly  poesisbe,  melynek  hangja  az 
ő  saját  költeményeinek   antípossa,  ellenkezője,  hogy    a 
szépet  csak   amabban   és  nem    egyszersmind    ebben    is 
találja  fel.     Innen   Toldm   rendkívtili  bámulása,   innen 
az  ellenkező  genre-knek  kicsinylése.     A  lyrában   csak- 
nem eposzi  compositiót  kivan,  a  metaphorát,   allegóriát 
eflfective  üldözi.  Kérdem,  hol  van  az  a  lyrai  gyűjtemény 
mely  csupa  remekekből  álljon?  A  világirodalom  egyes 
nagy  költőinél  találunk-e  példát  erre?  S  nálunk  e  mér- 
téket alkalmazni  nemde  kissé  magas  dolog-e? 

No,  édes  Miskám,  hát  ki  vele!  ha  úgy  kívánod. 
Mások,  és  velők  én  is,  azt  hiszik,  hogy  Gy.  irányodban 
igen  szigorú;  de  ezen  felül  én  még  azt  is  hittem^  hogy 
irányomban  nagyon  engedékeny.    Te  tudod,  mit  tartok 

egész  poesisomról,  s  magok  a  Tolbi  Estéje  végén  olvas- 
ható soraim  mutatják,  hogy  nem  vártam  ily  sükert.  Azt 
is  tudod,  hogy  szóban  forgó  füzetedet  (az  újabb  versek) 
nagyon  jónak  nyilatkoztattam,  só't,  ha  e  kritikai  ^'argon" 
hatalmamban  volna,  akartam  azt,  nem  megbírálni,  de 
kellően  méltatni,  miután  más  nem  tette.  Örültem,  midőn 
Gyulai  kezében  láttam  a  dolgot.  De  várakozásom  nem 
kevéssé  csalt  meg,  s  összehasonlítva  bírálatát  rólam  és 
rólad,  mintegy  bűnösnek  érzem  magamat,  s  féltem,  hogy 
rám,  a  túlmagasztaltra,  te,  a  nem  eléggé  méltatott,  meg 
fogsz  neheztelni.  Ennyi  az  egész!  Emberi  gyöngeség 
volna  ezt  tenni,  emberi  gyöngeség  volt  tőlem  e  gondo- 
latra jihii:  de  már  megvan,  hagyjuk  nyugodni  az  egész 
dolgot! 

Azt  hiszem,  ez  nem  fogja  gátolni  látogatásunkat, 
melynek  határidejét  még  most  ki  nem  tűzhetem.  A  tulaj- 
donképeni  iskola  e  hó  végével  bezáratik,  augusztus  ele- 
jén lesz  (talán)  az  érettségi  vizsga,  melynek  bajai  9—10 
napot  igénybe  vesznek,  addig  semmi  sincs  az  indulás- 
ból. Iffaz  barátod  .  ^, 

Arany  Janos. 

[163.]  Hanva,  július  15.  1855. 

Édes  Jánoskám!  A  bírálat  feletti  aggodalmadból 
két  dolgot  tanultam  meg,  s  mind  kettőnek  szerfelett 
örülök.  Első  az,  hogy  te  még  nem  vagy  olyan  vén, 
minőnek  magadat  mutatni  akarod,  s  az  ilyen  dolgok 
élénkebb  vérforgást  sőt  boszankodást  bírnak  nálad  elő- 
idézni; második:  hogy  te  engem  ösmersz  és  szeretsz. 
Mondom  mindkettőnek  igen  örülök.  Nem  mondom  meg, 
olvastam-e  a  bírálatot,  vagy  nem;    s  ha  nem  olvastam, 

Arany  lerelezése.  I.  2o 

fogom-e  valaha  vagy  nem;  de  annyit  mondhatok,  hogy 
ha  akaratod,  ne  szóljunk  e  dologról  soha  ez  életben  egy 
szót  se,  szavaid  szerént  hagyjuk  nyugodni  az  egész 
dolgot!  Úgy  hiszem,  becsületefnbennem  sértett,  egyebemet 
marczangolhatja,  ha  jól  esik  neki. 

Kedves  Jánoskám !  nem  is  írok  már  én  most  többet 
neked!  Majd  eljösz,  eljöttök  bizonyosan.  Jőjctek  is, 
szívesen  várunk  és  jőjetek,  mihelyt  jöhettek.  Barátod 

Miska. 

Jegyzet,  A  tervezett  látogatás  augusztusban  csakugyan 
megtörtént,  Arany  családostul  egytltt  Hanván  töltött  mint- 
egy hat  hetet.  A  két  költő  ez  id5  alatt  folytonosan  együtt 
volt  és  kölcsönösen  felvidították  egymást.  Sokat  bohózs- 
kodtak,  adomáztak,  faragták  a  leouinns  verseket,  kirándulá- 
sokat tettek  a  szép  Sajóvölgy  vidékén,  meglátogatták  Lévay 
Józsefet  Diós  Győrön,  Szemere  Miklóst  Zemplénben,  Mis- 
kolczot,  Sáros-Patakot,  az  aggteleki  barlangot  stb. 

Levelezésök  még  a  következő  hónapok  alatt  is  az  egyiltt 
töltött  vidám  idők  apró  emlékeinek  felújításával  van  telve,  s 
ezért,  a  sűrű  vonatkozások  miatt,  közzétételre  nem  alkalmas. 

„Mennyivel  több  köt   most  bennünket  hozzátok,  mint 

azelőtt"    —    írja    e    levelek    egyikében    Arany.     „Egyik 

emlék  a    másik  után    éled  M    lelkünkben:    egy  szó,    egy 

tréfa,   kaland,  egy   kifejezés    a    Géza  lexiconából  stb.  stb. 

mind  megannyi    kedves    emlék;    majd   egyik,  majd  másik 

nyomul    az    előtérbe,    mint    buborék    a    vizén :    az    ember 

egy    buborékot    kevés    ideig   lát  —  de  mindig  új    meg  új 

születik  az  eltűnt  helyett.  így  vagyunk  mi  az  emlékezettel ; 

talán  nem  éreztük  a  jelent  egész  gazdagságában :  de  most, 

midőn  már  múlttá  lőn,  hosszú    időre  el    fog  az  bennünket 

táplálni." 

1^ 

[i«4]  Nagy-Körös,  deczember  23.  1855. 

Kedves  barátom!  Sajnálattal  olvastam  a  NAPLó-ból, 
^ogy  egy  jó  asszonyoddal  ismét  kevesebb  van,  —  öröm- 
mel, igaz  lelki  örömmel,  hogy  rólad  oly  nemesen 
emlékezett  meg  véghagyományában.  *)  Köszönet  a  nemes 
szívű  hölgynek!  te  és  a  tieid  már  biztosítva  vagytok. 
A  szerencse  nem  Tomory-féle  marhaszerencse  ugyan: 
de  elég  arra,  hogy  aggasztó  gond  nélkül  tekints  a  jövőbe, 
s  ne  fájjon  gyermeked  mosolygása.  Remélem,  hogy  Géza 
baba,  ki,  mint  nődnek  Juliskához  írt  soraiból  értettük, 
újra  beteg  volt,  azóta  jobban  van.  Adja  isten !  Eszembe 
jutott  rajongásod  a  paraszt  élet  és  lobogós  ing  mellett, 
—  a  szalánczi  romnál !  —  s  hogy  ha  valóban  ez  boldog- 
ságod netovábbja:  immár  elérted  azt!  De  te  áldozz  és 
hagyd  másnak  a  szántás-vetést.  Hivatalod,  az  irodalom  (?) 
és  kis  vagyonkád  oly  kényelmes  életet  biztosít  szá- 
modra, hogy  nem  lesz  többé  okod  a  sors  ellen  panasz- 
kodni. Aztán  e  kis  fekvő  függetlenebbé  is  tesz  a  papi 
nyomástól,  —  kenycröket  bármikor  megköszönheted, 
így  fogtam  én  fel  helyzeted  változását,  s  remélem  te  is 
így  gondolkozol.  Egyébiránt,  nem  tudom,  hol  fekszik  a 
neked  hagyott  rész.  Tokaj  környékén?  minden  esetre 
jobb  volna  közelebb  hozzád.  Csak  úgy  ne  járj  az 
átvétellel,  mint  Vörösmarty,  szegény.  Az  ő  gyermekei 
is  a  nemzet  (?)  árvái  volnának,  ha  szabad  volna.  Ez 
mégis  rettenetes! 

Várom,  hol  szólal  meg  egy  méltó  lant  a  nagy  halott 
felett,  de  még  eddig  hiába.  Talán  ez  sem  szabad  ?  —  Én 
magam  nem  tudok  írni.  Sokkal  jobban   tisztelem  Vörös- 


♦)  Bónis  Barnabásné.  Mintegy  száz  holdas  földbirtokot  hagyott 
Tompa  fiára.  De  a  hagyaték  nem  érvényesült. 

25* 

martyt,  hogysem  középszerű  tirádákkal  s  jeremi&dokkal 
szentségtelenítsem  sírját.  A  lyra  nem  hivatásom,  ezzel 
tisztában  vagyok,  —  egyéb  az-e?  avval  nem.  —  Ugy  hal- 
lom, Deák  F.  az  árvák  gyámja,  s  tán  segélygytijtés  is  tör- 
ténik, de  csak  titokban,  magánúton,  mert  máskép  nem  lehet. 

Pestről  nem  tudok  egyebet,  mint  újságokból  tud- 
hatni. Mióta  itthon  vagyok,  egyszer  rándultam  volt  be, 
akkor  is  csak  egy  napra.  De  nincs  is  mit  tudni  rólok. 
Jókai  egyszer  írt,  a  lap  ügyében  akkor  is.  A  többit 
nem  tudom,  él-e,  hal-e. 

Csodálkoznál  rajta,  úgy  hiszem,  ha  azt  írnám,  hogy 
közelebbi  levelem  óta  valamit  dolgoztam.  Tehát  nem 
is  írom  azt.  A  hivatal  apró  bajai  elfognak  többnyire^ 
szűnóráimban  pihenek  és  —  unatkozom.  Ez  így  megy 
folyvást,  hét  telik  hét  után,  s  ott  vagyok  a  hol  voltam. 
Lelkem  szárnya  meg  van  törve,  nem  vonz,  nem  ingerel 
a  munka :  vagy  percznyi  lobbanás  után  ismét  belefáradok. 
No  de  ez  nem  újság,  ezt  már  annyiszor  emlegettem. 

Nyolcz  év  óta  gytilt  hulladék  verseimet  valahára 
csakugyan  sikerűit  összeszednem.  Heckenast  fogja  kiadni, 
márcziusra  tán  megjelennek.  Két  kötetre  számítja,  az 
apróbb  elbeszéléseket  is  ide  értve.  Az  első  kiadásért 
800  frtot  ad-og-at.     Mikor  lesz  az,    hogy  én  ismét  egy 

kötetet  adjak  ki? Eh!    félre  kishitűség!    Ott  van 

Toldi,  azt  ki  kell  egészítnem,  —  a  hún  regékből  egy 
magyar  Sahnamét  kell  dolgoznom  és  még  isten  tudja 
mit.  Biz  úgy.  Csak  egészségem  engedné.  De  ritkán 
vagyok  jól  egészen,  noha  mérsékelve  élek  s  bort  sem 
iszom.  Még  a  dohányzást  kéne  elhagynom,  de  az  nem 
megy.  Talán  e  narcoticus  gőz  is  árt  fejemnek:  de  mit 
csinálnék,  ha  ez  sem  volna.  Aztán  meg  nagy  pipádat 
füstre  kéne  tennem,  pedig   nagyon  szeretem.     Az  igaz^ 

hogy  csak    nyolcz  krajczárost    szívok  belőle,    de  itthon 
az  is  jó.    Úgy  kell  nekem! 

Te  mégis  boldog  vagy  ott,  van  némi  társaságod, 
sőt  el  is  jársz  „kártyázni  a  faluba",  mint  ezt  nekünk 
kéz  alatt  megírták :  de  nekem  nincs,  vagy  nem  szeretem. 
Kímélem  a  drága  időt,  mint  fukar  a  pénzt,  —  a  nélkül 
hogy  hasznát  venném.  A  tél  szobába  szorít,  legfeljebb 
olvasok,  ha  van  mit.  Csak  aztán  a  szoba  meleg  volna! 
Ezek  az  átkozott  baglyák  már  harmincz  frt  árú  szalmát 
ettek  meg,  még  sem  melegítik  a  szobát.  Beköltöztél-e 
az  üj  lakba?  Azt  hiszem,  úgy  írtad,  hogy  tavaszig  nem 
fogtok  átköltözni. 

Képzelem,  mily  kietlen  lehet  most  a  szép  Sajóvölgy 
is!  Már  télen  jobb  szeretem  a  síkot,  mert  a  hólepte 
hegyes  vidék  még  kopárabb  színben  tűnik  fel.  Az 
ember  ott  közelebb  képzeli  magát  a  farkashoz  és  med- 
véhez. Hát  Szemere  Miklós  hogy  van  ?  (NB.  az  eszme- 
lánczolat  itt  nagyot  látszik  ugrani,  pedig  épen  a  medve 
hozta  eszembe  az  ő  vidéköket.)  Mindig  készülök  írni 
neki,  de  még  folyvást  a  jó  szándéknál  vagyok.  Rest 
az  ember,  kivált  ha  olyan,  mint  én. 

Légy  jó,  írj  sokat,  sokat!  Barátod 

Arany  János. 

[1C5.]  Hanva,  január  7.   1856. 

Édes  Jánoskám!  Örömeteket  szerencsénk  felett 
köszönjük  és  fogadjuk  úgy  a  tiiint  adva  van;  meggyő- 
ződve lévén  a  felől:  hogy  senki  c  földön,  ide  számítva 
mindenféle  rokont,  atyafit  stb.  jobban  és  valódiabban 
nem  örül  azon,  mint  ti !  E  vagyon  által  bizonyára  mind 
az   elérve   van,    mit  leveledben  írsz,    ha  ma    kellene  is 

meghalnom,  nagy  lelki  megnyugvással  hunynám  le  sze- 
meimety  mert  legalább  biztosítva  tudnám  őket.  Fájdalom 
és  háládatosság  fogja  el  lelkemet  e  nemes  lelkű  nő  és 
barátném  emlékére.  Ez  egyetlen  eset  a  magyar  irodalom 
történetében.  Aztán  elérve  van  még  egy:  hozzátok  ha 
szívben  s  lélekben  nem  is,  de  egy  kis  módban  s  követ- 
kezőleg térben  is  közelebb  vagyunk;  s  ha  minket  már 
ösmertek  valóban,  el  kell  hinnetek,  hogy  ez  ránk  nézve, 
a  szerencse  és  öröm  nem  legcsekélyebb  része.  Ábrándo- 
zásom a  szalánczi  romnál  —  nem  csak  ott,  de  mindig 
s  mindenütt  —  hamarabb  megvalósulhat,  mint  gondolod  ; 
ne  hidd,  hogy  uraskodni  tenném  félre  a  reverendát, 
(ennyiből  nem  is  lehet)  de  munkálkodni  és  megszökni 
az  emberi  társaságból. 

De  halld  tovább:  én  épen  annyit  tudok  még  erről 
az  egész  dologról  mint  ti,  az  újsáffokbóly  legkisebb  hiva- 
talos vagy  bizonyos  irat  sem  jött  még  eddigelé  hozzánk. 
Ha  utoljára  is  kisül,  hogy  az  egész  egy  szép  hízott 
kacsa!  Azonban  legyetek  nyugodtak,  erre  is  készen 
vagyunk,  kivált  feleségem.  S  még  ha  igaz  is:  nem  Tokaj 
körűi,  de  legalább  három  annyira  Bereg  vagy  Szathmár 
megyében  lenne  az  a  föld;  az  illetők  nem  tesznek-e 
akadályt  stb.  stb.  milyen  föld  az  ?  stb.  stb.  ezekről  még 
mit  sem  tudunk. 

Vörösmarty  árváinak  részére  itt  is  kerengnek  ívek. 
Bizony,  bizony  szomorú!  S  nem  volna  szabad  nyilvánosan 
tenni?  Igaz,  hiszen  a  megboldogult  compromittált  egyén 
volt!  Én,  tudom,  hogy  soha  ez  életben  meg  nem  éne- 
kelem, pedig  tiszteltem  s  ösmertem,  de  épen  azért  nem 
fogok  bele!  én  is  úgy  gondolkodom,  mint  te. 

Igen  örülök,  hogy  verseid  összeírva  vannak.  Nagyon 
szépen  nyilatkoznak   a   lapok,   s  ezt  te   teljesen  megér- 

demled,  bár  mint  szerénykedjél  is.  Aztán  ne  ösmerd 
félre :  hogy  jó  angyalod  is  van  irodalmi  működésedben ; 
én  bár  mit  s  milyet  írjak  a  kutya  sem  ugatja  meg; 
emlékezel-e  két  versemre:  A  költő  fiához  és  Sólyom? 
Szerinted  mind  kettő  jó  vers,  ki  látja  azt  meg  ?  Azonban 
én  már  megszoktam  az  ilyen  dolgokat,  s  nem  is  mon- 
danám el  másnak,  mint  neked.  —  Oh,  te,  kis  egy  szo- 
bából álló  paraszt  ház!  ködmön  és  ösztöke!  zajtalan 
mezei  élet!  isten  jó  voltából  közelítetek  felém! 

Isten  segítsen  szép  föltételeidben,  melyeket  előszám- 
lálsz; bizony  senki  nem  fog  úgy  örülni  annak  (magad 
sem)  mint  én.  Majd  megküldöd  nekem  a  pusztára,  ha 
delelni  kifogunk,  előrántom;  én  leszek  a  te  igaz  és  hu 
publicumod.  Aztán  magatok  is  eljöttök,  megölelitek  a 
ti    paraszt-barátotokat,    és    olyan    szép    órákat    töltünk 

hogy !     Igazán  szerető  barátod 

Miska. 

[160.]  Nagy-Körös,  június  25.   1856. 

Hosszú  idő  az,  édes  barátom,  mely  közelebbi  vála- 
szod óta  elfolyt  s  én  mindig  készültem  írni,  de  mindig 
a  készületnél  maradtam.  Most  a  „kis  bíró"  annyira 
korbácsol,  hogy  tovább  nincs  mód  ellentállanom  ázsiai 
indolentiámnak. 

Az  első,  mit  írhatok,  szomorú:  a  geszti  kis  poéta 
—  ki  egy  időben  téged  is  érdekelt  —  nincs  többé.  Ma 
kapok  levelet  volt  nevelőjétől.  Ok  a  telet  Afrikában 
és  visszautazva  Ázsia  partjain  töltötték,  május  végin 
érkeztek  haza.  Június  elején  még  Pesten  voltak,  akkor 
én  is  felrándultam,  hogy  láthassam,  —  onnan  Gesztre 
mentek,   a  fiú   ágyba  esett   és  21-én  meghalt.    18  éves 

volt  még.  —  Sajnálom,  igen  sajnálom:  ha  nem  egy  jeles 
író,  költő,  de  mindenesetre  irodalom  kedvelő  főúr  veszett 
el  benne. 

Tehát  végre  csakugyan  az  új  házban*)  laktok; 
Légyen  te  kőfalaidban  csendesség,  békesség,  öröm  és 
boldogság !  Elhiszem  pedig,  hogy  az  a  ház  igen  alkalmas 
lenne  elfogadásunkra:  de,  édes  barátom,  beszéljünk  ko- 
molyan. Azt  csak  nem  gondolod,  hogy  én  serio  tettem 
ama  kifogást,  hogy  mit  mondana  a  világ,  ha  nyakatokra 
mennénk.  S  te  komolyan  visz  e  tréfás  argumentum 
ellen.  Hát  bánnám  én,  akármit  mondana  Péter  vagy 
Pál  ?  De  nem  az  van  ez  alatt,  édes  Miskám,  csak  neni 
akartam  a  dologról  komolyan  beszélni.  Te  magad  is 
elismerheted,  hogy,  bár  együtt  lennünk  halálig  jól  es- 
nék, —  látogatásnak  az  a  két  hónap  elég  volt,  s  indis- 
cretio  lenne  ismételni,  legalább  mig  ti  is  vissza  nem 
adjátok.  Szalontán  már  négy  év  óta  nem  voltunk,  s 
hogy  most  sem  megyünk,  annak  is  ilyenforma  oka  van. 
A  szíves  unszolás,  részetekről,  áldott  jó  lelketekre  mutat: 
a  mi  részünkről  illik  vissza  nem  élnünk  barátságtokkal. 
Azért  hát  csak  itthon  maradunk  —  legfelcbb  rövid 
kirándulást  teszünk  Pestre,  vagy  valahova. 

A  dolog,  szerelmes  papom,  így  áll :  nyugodjál  meg 
benne,  s  azért  ne  vádolj  bennünket  hidegséggel.  Ki 
tehet  róla,  hogy  a  múlt  évi  kirándulás  örömeit  —  rész- 
ben —  megzavarta  a  czudar  körülmény  ?  De  hisz  azért 
mulattunk  mi,  örültünk  mi  eleget.  Most  is,  ha  jó  órát 
akarunk  szerezni  magunknak,  csak  a  hanvai  kirándulást 
hozzuk  elő,  veletek  mulatunk.  Az  emlékezetből  hamar 
eltűnik  az,  a  mi  tán  keserű  volt  — .az  édes  megmarad 

*)  Új  parochia ;  akkor  dpült  a  régi  rozzant  ház  helyére,  szép 
kilátással  a  Sajó  völgyére. 

s  ez  áldás  az  emberi  nemre.  Cholera  stb.  eszünkbe  sem 
jut:  de  a  kedves  visszaemlékezés  gyakran  fűszerezi  siva- 
tag jelenünket. 

Az  én  bajom  alább  hagyott,  de  nem  múlt  el,  nem 
is  fog  talán  soha.  Örömest  elhinném,  hogy  csak  aranyér : 
de  e  nyavalyának  szokott  jelenségeit  nem  tapasztalom : 
ellenben  sok  jel  oda  mutat,  hogy  idegek  elgyöngülése 
a  baj.  Minden,  kissé  feszitett  vagy  folytonos  munka 
(sokszor  a  puszta  olvasás  is)  eltompít  —  néha  izgatott, 
néha  szerfelett  lehangolt  állapotba  hoz.  Éjjel,  az  elszunya- 
dás  perczében,  egy-egy  fájdalmas  nyilallás  testem  al- 
részén,  mely  alulról  fölfelé  tart,  riaszt  fői  —  egy  perezre 
zsibbadok,  hevülök,  aztán  vége.  Orvosom  nem  mondja, 
mi  bajom,  tudja-e?  nem  tudom. 

A  napokban  Kecskemétre  hívtak  tanárnak,  még 
pedig  directomak  egyenesen,  900  frt  fizetéssel.  De  nem 
volt  miért  elfogadnom.  Az  ottani  főgymnasium  még  a 
szülemlés  kínjai  közt  vajúdik,  lesz-e?  nem  lesz-e?  az  is 
kérdés.  Aztán  meg  a  mostani  viszonyok  közt  inkább 
szeretek  közlegény  lenni,  mint  —  káplár:  az  a  directus 
directorság  nem  gyomromnak  való.  Ha  már  e  kenye- 
ret kell  ennem:  Kőrösön  ép  oly  jó,  ha  nem  jobb,  mint 
akárhol.  Itt  legalább  egy  statióval  közelebb  vagyunk 
egymáshoz. 

Szilágyi  S.  épen  most  bukkant  be  hozzám  és  hajt 
a  szőlőbe  —  nem  a  magáéba  persze,  —  hol  valami  tivor- 
nyát akar  adni ;  pedig  ezudar  hideg  ido  van  a  forróság 
után.  De  én  már  csak  bevégzem  levelemet,  őt  pedig 
elkergetem  —  mert  úgy  szoktam  vele  bánni,  mint  te,  a 
Tomori  mulatságán.  Mentovics  Erdélyből  vár  meghívást 
a  m.-vásárhelyi  gymnasiumba.  Csak  én  veszek  itt  Nagy- 
Korösön  —  örökösön! 

Kaptad-e  küldeményemet?  a  versek  voltak  és  a 
kézirat,  mit  rám  bíztál  —  azért  mondom  meg,  bogy  ha 
netalán  nem  vetted  volna,  tudhasd.  Tornallya  felé  utasí- 
tottam. Azok  az  emberek  ugyancsak  tele  szájjal  fúják 
a  trombitát  s  két  ököllel  íitik  a  nagy  dobot.  Ha  nem 
ismernél,  azt  mondhatnád,  hogy  ezimboráskodom  velők, 
de  így  elhiszed  nekem,  hogy  Gregusst  egyszer  láttam 
életemben,  akkor  sem  beszéltem  vele,  csak  szőke  baju- 
szára emlékszem.  Hisz  ez  mind  jó !  de  miért  mellőznek 
mást,  vagy  miért  gázolnak  keresztül  olyanokon,  kik 
méltánylást  érdemlenének!  Kazinczy  szokta  volt  mon- 
dani, hogy  a  tömjénfüst  is  fojiós:  te  értesz  engem.  Sze- 
rencse, hogy  ismerem  azt,  mi  az  enyém,  s  tisztában 
vagyok  a  felől,  —  hogy  a  világ  minden  dicsérete  sem 
képes  verseimnek  egy  hajszálnyival  több  belbecsét  adni, 
(mint  nem  levonni  a  kritika  másokéból)  mennyi  azok- 
ban valósággal  létezik.  Kísérlet  egyben  s  másban  . .  . 
ennyi  az  egész. 

Irtam-e  már,  hogy  Juliska  mily  koszorúkat  aratott 
a  körösi  műkedvelők  színpadán?  Debogy  írtam!  pedig 
valami  az !  Kisfaludy  CsALÓDÁs-ait  adták  elő  —  nagyok, 
nem  gyermekek  —  rendes  színpadon,  belépti  díj  mellett, 
jótékony  czélra.  Juliska  a  vén  kisasszonyt,  Luczát,  sze- 
mélyesíté  s  csakúgy  bukdácsolt  a  koszorúkban.  Pedig 
bizony  —  daczára  a  kívülbelől  sarkas,  négy  újnyi  magas 
topánnak  —  kicsiny  volt  ő!  Hanem  jól  játszott,  —  úgy 
sikoltott,  mint  az  áspis  kigyó.  Nem  hiába  mondta  ez 
nyolcz  éves  korában:  anyám,  én  színésznő  leszek.  De 
most  lakol  ám  a  művészi  szenvedélyért,  pár  hét  óta 
ingeket  kell  varrnia  nekem,  s  ez  úgy  hiszem,  sokkal 
nekívalóbb  foglalkozás,  mint  a  másik.   Híved 

Arany  János. 

[167.]  IIanva,  július  4.  1856. 

Édes  barátom !  Nagyon  megörültem  valóban  szomorú 
híren  kezdődő  tudósításodnak ;  s  erősen  követelem :  hogy 
te  is  örülj  meg  jelen  válaszomnak;  nézz  meg  benne 
minden  betűt,  forgasd  meg  előre  hátra,  jobbra  balra, 
mert  ez  a  levél  az,  melyet  én  csak  egy  kicsibe  műit, 
hogy  neked  soha  meg  nem  írok.  T.  i.  bolondságból  majd 
meghaltam.  Június  17-én  anginám  támadt,  rögtön  tizen- 
egy pióczát  tettünk  rá  s  minden  párgolást,  füstölést, 
gurgulázást  elkövettünk  vele,  de  mind  hasztalan.  Ez 
keddi  napon  volt,  az  azt  követő  szerdán,  csütörtökön^ 
pénteken  és  szombaton,  vasárnap  reggelig,  nem  ettem, 
nem  ittam,  nem  aludtam.  Akkor,  t.  i.  vasárnap  éjjel,  a 
homeopathiához  folyamodtam  s  reggelre  túl-lettem  az 
életveszélyen.  Torkom  baloldalát  foglalta  különösen  el, 
ha  a  jobb  oldalra  is  oly  mértékben  átjön  s  lélekző  mű- 
szeremet tökéletesen  bezárja :  okvetlen  meg  kell  halnom, 
az  orvos  véleménye  szerint  is,  de  éreztem  ezt  magam 
is.  Ha  nem  volnának,  kikért  élnem  és  kínlódnom  kell 
a  világon,  s  egy-két  jó  ember  s  barát  is  nem  akadna, 
kiktől  rosszul  esnék  elszakadni :  bizony-bizony  nyugodt 
lélekkel  bírnám  behunyni  akár  még  ma  szemeimet;  de 
gyalázatosan,  egészséges  testtel  megfúlni,  még  akkor  sem 
akarnék.  Azóta  semmi  bajom  testikép,  de  kedélyem 
megromlott;  lelkemnek  mind  két  oldalon  anginája  van; 
mely  oly  nehézzé  teszi  neki  a  lélekzést.  Undorodom  az 
élettől,  haragszom  mindenkire;  másra,  magamra. 

Tehát  a  szegény  geszti  kis  poéta  csakugyan  meg- 
halt? Én  nem  láttam  soha  személyesen,  csupán  tükörboly 
mint  az  írás  mondja,  s  általad  ösmertem,  de  minden- 
esetre szívemből  sajnálom;   annyival  inkább,   mert  két 

szomorú  példa,  épen  ilyen,  csak  mostanában  történt  ná- 
lunk, 22,  23  éves  fiúk  mell-bajban  vesztek  el;  de  olyan 
remek  fiúk,  hogy  valóságos  veszteség  az  emberiségre 
nézve.  Nem  tarthatta  hát  meg  az  afrikai  lég  sem  sze- 
gényt? 8  még  némi  nyomorú  szerencse,  hogy  ott  nem 
halt  el. 

Jól  van  édes  barátom!  ha  nem  jöttök,  hát  marad- 
jatok otthon;  én  többet  nem  mondhatok!  Sehova  sem 
mentek.  Szalontára  nem  mentek ;  de  azért  ide  se  jőjetek, 
mert  az  indiscretio  lenne.  Persze  az!  attól  nem  félsz, 
hogy  a  világ  megitél,  nem  is  gondolsz  vele  mit  sem; 
tehát  köztetek  és  köztünk  van  az  ok,  miért  nem  jöttök. 
Hiába,  indiscretio!  az  pedig  nagy  szó. 

Miután  pedig  itthon  senki  sem  marádhat  velem, 
megengeded,  hogy  veled  is  veszekszem  egy  kicsit,  mint 
a  fenebbi  sorokban  már  tevém  is,  s  hogy  beléd  akadok 
e  pontban,  mely  igy  kezdődik:  az  emlékezetből  stb.  én 
ezt  igy  tapasztaltam  mindig,  az  emlékezetből  hamar 
eltűnik  az  mi  tán  édes  volt,  s  a  keserű  megmarad.  (Hogy 
aztán  áldás-e  ez  vagy  átok  az  emberi  nemzetre,  azt  nem 
vitatom.) 

Mi  verseidet  s  a  bírálatot  illeti:  ilyen  dologról,  tudod, 
hogy  mi  nem  igen  szoktunk  beszélgetni.  Minek  is  az? 
De  most  mégis,  minthogy  eléhoztad,  pár  szót.  Verseidre 
minden  kétségen  kívül  büszke  lehetsz;  az  lehet  az  iro- 
dalom, az  is;  a  kiemeltetést  megérdemled,  annak  mi, 
kik  tégedet  nem  csak  ösmerünk,  de  szeretünk  is,  a  leg- 
őszintébben örülünk.  (A  mi  alatt  magamat  értem  s  azon 
másokat,  kik  úgy  éreznek  mint  én,  s  kik  nem  szoktak 
kritikát  írni.)  De  a  Greguss  bírálata  nekem,  —  furcsa ! 
bár  igazat  mond,  —  még  is  csömörletesnek  látszik;  a 
hang,  a  mint  tartja  azt,   csömörletes ;  . . .  effi/  emberbői 

akar  irodalmat  alkotni,  a  mások  teljes  lenézésével.  Em- 
lékszem jól  rá,  midőn  valakit  bántottam  előtted,  ezt 
Írtad :  „Egyikünk  sem  oly  nagy,  hogy  egy  maga  legyen 
minden  mindenekben,  és  senki  sem  oly  kicsiny,  hogy 
használható  ne  lenne."  Én  tábornak  nézem  az  irodalmat; 
lovasság,  gyalogság,  tüzérség,  utászok,  mérnökök  stb. 
mindenki  a  maga  helyén!  de  ezek  az  urak  a  generális 
nyakába  dobot  akasztanak,  kezébe  zászlót  adnak,  hátára 
ágyút  kötnek,  hogy  6  maga  legyen  egy  tábor.  Aztán 
az  a  forcirozás,  melylyel  Gr.  beszél,  az  az  igen  kötése 
a  publieum  szivére  annak,  hogy  Arany  milyen  költő, 
az  boszant  engem ;  tudja  azt  mindenki ;  ebben  a  nagyon 
kinálgatásban  sok  ember  étvágyat  veszithet.  —  Édes 
barátom!  légy  lelkedben  meggyőződve,  hogy  én  barát- 
Ságunkat  többre  becsülöm  íróskodásunknál,  s  engem 
a  mellőzés  többé  nem  bánt;  szinte  megijednék,  mint 
az  egyszeri  híres  szónok,  ha  valaki  tapsolna,  megijed- 
nék: hogy  nem  mondtam-e  valami  bolondot.  S  épen 
barátságom  s  irántad  igaz  indulatom  jogosit  arra,  hogy 
verseid  bírálata  felett  kimondjam  őszintén  véleményemet. 
Mi  pedig  azt  a  szavadat  illeti :  kísérlet  egyben-másban : 
annak  ellene  mondok,  s  kész  vagyok  veled  rettenetesen 
összeveszni.  Szerencséd,  hogy  ösmerlek  s  tudom,  hogy 
a  mit  mondasz,  őszinteséggel  mondod,  mert  különben 
azt  hinném,  hogy  értem  akarod  kevesbíteni  magadat. 
Azonban  halld  tőlem,  és  hidd  el,  hogy  nincs,  épen  nincs 
ebben  igazad.  Csak  téged  az  isten  sokáig  éltessen! 

A  HöLGYFUTÁR-ból  olvastuk  Juliska  szereplését,  örül- 
tünk és  tűnődtünk',  nem  k^p-c  a  gyermek  kedvet  a  szín- 
világhoz ?  Tudj'  az  isten !  szép  szó  ez  a  míívész  és  mű- 
vészet, de  mégis  igen  közel  van  éhez:  czifra  nyomorú- 
ság.    Ez  azonban  csak   felvillant   nekünk,  reméljük  as& 

€gész  gyermeki  kedvtelés;  a  ha  úgy  van,  szebb  játék- 
kal s  hasznosabbal  nem  tölthetné  el  üres  idejét.  Isten 
áldjon  meg  benneteket!   Barátod 

Miska. 

1^ 

(168]  A  szfínnapok  elsőjén  1856. 

Edcs  barátom!  Minapi  leveled  nagyon  megijesztett 
volna,  ha  nem  praeveniálsz,  hogy  örüljek,  mert  meg- 
szabadultál a  bajtól.  De  igy  is  szívünkből  sajnáltuk 
betegségedet,  s  elképzelttik  az  aggodalmat,  melyet  az 
okozott.  Aldassék  isten,  hogy  szerencsésen  átestél  rajta. 
A  léleh-angina^  melyről  írsz,  nálam  sem  szokatlan  dolog, 
azon  különbséggel,  hogy  én  a  világra  soha  sem  harag- 
fizom,  de  szeretnék  belőle  menekülni.  Egyébiránt  ez  tán 
nem  is  annyira  angina,  mint  csira  vagy  píp,  minő  a 
madámak  szokott  lenni,  „ki  bús,  ki  rab,  hallgat,  komor, 
fázik" 

Mentovics,  a  mint  olvashattad,  elhagy  bennünket. 
Sajnálom.  Igen  jó  fiú  volt.  Ki  csinálja  ezentúl  a  chariiari- 
kat,  melyekben  ő  oly  nagy  mester.  Mikor  a  mi  meg- 
erősíttetésünk  (8-ónké)  megjött.  Szilágyi  nem  volt  a 
megerősítettek  közt.  Mentovics  lerajzoltatta  Sándort,  hogy 
egy  kádban  fürdik,  s  aláírta:  Szilágyi  Sándort  a  kor- 
mány meg  nem  erősítvén,  vasas  fürdőben  erősíti  magát. 
Van  itt  a  természetrajznak  egy  tanára,  ki  nagy  költ- 
séggel állattömő  eszközöket  hozatott,  azonban  nem  értvén 
hozzá,  még  eddig  semmire  sem  bírt  menni  a  töméssel. 
NB.  az  ember  roppant  nagyehető.  Mentovics  kapja,  raj- 
zoltat egy  asztalt,  rakva  mindennemű  pecsenyével,  mellé 
a  mondott  kollegát,  aláírva :  „L.  professor,  állattömési  mű- 

ködésében."  —  Legújabban  a  kecskemétiek,  mindenfelé 
professorokat  hajhászván,  miután  a  directorságot  én,  Kis 
Lajos  és  még  vagy  hat  ember  nem  fogadta  el,  Mentovics 

ilvpn    íUlfttrp   liSti,     Van    \tt   pítv  AllaTnhívnfíilnnlr  —  í^lnhh 

füttyentésre:  ahhoz  tárgy  is  kell,  mely  engedje  magát 
kellően  feldolgozni.  (Ezt  a  szép  magyarságot  az  utókor 
számára  tettem  ide.) 

Juliska  iránti  aggodalmotok  talán  nagyon  is  komolya. 
Többször  nem  hagytuk  fellépni,  s  ő  könnyen  belenyu- 
godott. Bezzeg  dolgozott  aztán  női  munkát  is  eleget: 
nekem  ingeket  varrt,  és  egy  pompás  abroszt  horgol,  két 
barátnéjával,  az  úrasztalához,  ajándékul.  Örülök  ennek, 
bár  egy  kis  költségbe  kerül,  mert  a  fruskák  magoktól 
jöttek  e  kegyeletes  eszmére,  midőn  itt  először  commu- 
nicáltak.  Csak  szép  az  a  női  szív,  míg  romlatlan,  tiszta ! 
Egy  hitvány  kávés  abroszon  áll  a  szent  kenyér,  a  helyett 
csinálnak  egy  gyönyörű,  virágos  és  kelyhes  terítőt, 
közepén  a  húsvéti  bárány  nyal.  Gyönyörű  mustra. 
Azonban  ez  titok,  nem  szabad  tudni  senkinek,  hogy 
meglepő  legyen  az  ajándék. 

A  mit  verseim  bírálatáról  mondasz,  abban  nagy 
részt  igazad  van,  de  ha  nem  volna  is  egészen,  mégis 
becsülnöm  kellene  baráti  őszinteségedet.  Ha  engem  is- 
mersz, tudhatod,  hogy  nekem  nem  az  a  bajom,  hogy 
sokat  tartok  magamról,  hanem,  hogy  minden  dicsériádák 
daczára  nem  vagyok  meggyőződve  az  út  helyességéről, 
melyen  jártam  s  járok,  s  nem  tudom  bálványozni  kedves 
szüleményeimet.  Most  már  ugyancsak  foly  a  vita,  csak 
egymás  hajába  ne  kapjanak  értem!  Én  pedig  nevetem 
az  egész  béka-egér  harczot:  de  minek  szólnék  bele.  A 
história  egykor  fölöttem  is  kimondja  részrehajlatlan 
ítéletét,  addig  hallgassunk. 

Sajátságos,  hogy  valahányszor  valamely  levelem 
félben,  vagy  pecsételetlen  marad,  azt  rendesen  nem 
küldöm  el.  Hozzád,  a  mióta  soraidat  vettem,  háromszor 
kezdtem  bele,   írni,   de   vagy    kizavartak    belőle,   vagy 

kedélyem  volt  izgatott,  félbe  maradt  mindig.  így 
vagyok  a  költeményekkel  is,  kivált  ha  valamelyiket 
töredékben  más  előtt  felolvastam,  sóba  sem  készül  az  el. 
Hát  azt  a  gyalázatos  hangsúly-pert  olvasod-e  ?  Rám 
'nézve  annyiban  érdekes  volt,  hogy  eszmét  költött. 
Eddig  t.  i.  én  is  hittem,  hogy  van  grammaticai  hang- 
súly, az  az  minden  magyar  szónak  első  tagja  megnyoma- 
tik.  Nem  vizsgáltam,  de  annyit  fecsegték  a  fülembe, 
hogy  elhittem.  Azonban  most,  figyelmezvén  a  dologra, 
rájöttem,  hogy  a  magyar  nyelvben  afféle  hangsúly  (mint 
a  német  gyökszótagban)  nem  létezik  ^  egy  szótag  sincs, 
mely  néha  hangsúly  nélkül  is  ne  mondatnék  a  beszédben. 
Hanem  van  szókötési,  vagy  logicai  hangsúly,  vagy  hang- 
emelés  a  beszédben,  s  minthogy  ez  többnyire  a  szók  elsó' 
tagját  nyomja  meg,  onnan  csinálták  az  elsó't.  Ha  ezt 
mondom :  „.szeretem" :  igaz,  hogy  az  első  tagot  meg- 
nyomom, mert  ez  egy  mondat,  tehát  logicai  hangnyomattal 
ejtem  ki:  de  ha  már  ezt  mondom:  „wew  szeretem," 
szeretném  látni  a  fület,  bármily  hosszú  is  az,  mely  a 
5^€-szótagon  legkisebb  hangsúlyt  érezne.  Tudom,  hogy 
te  az  efféléken  röstelsz  gondolkozni:  de  ha  mégis  ama 
pert  olvastad,  ím  tudd  véleményemet.  Egyik  félnek 
sincs  igazsága. 

De  bezárom  levelemet,  mielőtt  jobban  elaljasod- 
nék,  —  már  is  grammatizálásba  estem.  Áldjon  meg  a 
jó  isten,  kedves  Miskám,  hogy  még  soká  szerethessük 
egymást,  úgy  mint  eddig.     Igaz  barátod 

Arany  János. 

Tompának  erre  következő  levele  —  1856  augusztus 
12.rül  —  leginkább  aprólékos  megbízással,  valami  versek 
leíratása  iránt,  van  telve.    írja  különben,  hogy  a  napokban 

Arany  levelezése.  I.  26 

nála  járt  Lévay  s  még  egy  miskolczi  tanár;  bogy  sokat 
kártyáztak  és  iddogáltak,  jó  kedvök  volt  s  mind  elnyerték 
a  Jjévay  pénzét.  A  hangsúly  vitára  inegjogyzi,  hogy  azt 
kevéssé  kisérte  figyelemmel,  különben  sem  gondolkozott 
sokat  e  kérdésen ;  aztán  panaszkodik,  hogy  még  nem  kapta 
a  körösi  iskola  azon  értesítve ny ét,  melyben  Arany  érteke- 
zése a  nemzeti  versidomról  épen  akkor  jelent  meg. 

[169.]  Nagy-Körös,  augusztus  30.  1856. 

My  dear  Miska !  Nem  telt  ugyan  még  el  a  szokásos 
egy  hónap,  mindazáltal  válaszolok  leveledre,  két  okból : 

1.  Mert  egyéb  dolgom  nincs. 

2.  Mert  nőm  levele  nődhöz  vagy  tíz  nap  óta  borí- 
tékra vár.  Tekintsd  hát  levelemet,  mint  pusztán  borí- 
tékot, s  ahhoz  képest  feszítsd  fel  idegét  várakozásodnak. 

Tehát  ti  ott  kártyáztok  mint  a  disznó  és  isztok, 
mint  a  spiller?  Fiú,  fiu!  bizony  elfajultatok  mióta  én 
köztetek  nem  vagyok.  Ha  én  elmegyek,  mindez  más- 
kép történt  volna!  Mikor  én  nálad  voltara,  nem  lum- 
poltál,  nem  éjtszakáztál,  hanem  már  hét  órakor.... 
aludtál !  Pedig  írva  van :  a  ki  jól  alszik,  idvezűl  (qui 
bene  dormit,  sahahitur).  De  az  sehol  sincs  megírva,  bogy 
a  ki  kártyázik:  idvezűl.  Azért,  fiam,  jobbítsd  meg  ma- 
gadat és  többé  ne  vétkezzél!  Átokká  fordul  a  vendég- 
szeretet, méreggé  a  barátság,  pokollá  a  társas  élet, 
szitokká  a  dal,  eczetté  a  bor,  gunynyá  az  élez  ott,  hol 
kártya  van.     Ezt  belé  tehetd  közelebbi  prédikácziódba. 

Hogy  programmot  nem  kaptál,  azon  fölötte  csodál- 
kozom. Hivatalosan  küldetett  el  számodra,  mint  a  posta- 
könyv  is    bizonyítja.      Hihető    azonban,    hogy    valahol 

hevert,  8  azóta  megkaptad.  Ha  ellenkezően  volna:  még 
küldhetek  példányt.  Különben  nem  nagy  dolog  az 
egész;  csak  kellett  írnom  valamit,  s  ezzel  12  évre  ment 
vagyok  hasonló  munkától.  Tizenkét  év  múlva!  írok-e 
én  akkor  értekezést?!  Nem  hiszem. 

Mint  a  lapokból  láthattad,  „Arany  János  Pesten 
mulatott,  barátai  stb.  körében."  Csak  ez  a  nyegleség 
ne  volna!  Ha  az  ember  irodalmi  ügyben  jár,  például 
új  munkát  visz  fel  stb.  akkorám  említsék  meg:  de  ha 
valaki  fölrándul,  hogy  például  kabátot  vegyen,  (NB.  én 
azt  sem  vettem,  pedig  átkozottul  kéne)  ki  nem  állhatom, 
hogy  mingyárt  megütik  a  nagy  dobot.  Hanem  erről 
tenni  lehetlen,  mert  az  újdondász,  ha  megkéred,  meg- 
ígéri, hogy  nem  szól  s  megy  a  nyomdába  rögtön,  s  kür- 
töli ki.  No  hát  Pesten  voltam.  „Mit  írjak  néked, 
kedves  jó  barát*^  az  én  pesti  mulatásomról?  —  Ott 
voltam  hét  nap:  péntektől  péntekig.  Ebédeltem  Jókai- 
nál és  Csengerynél,  a  Svábhegyen.  Jártam  színházba. 
Találkoztam  néhány  emberrel.  Haza  jöttem  Gyulaival. 
Most  magam  ülök  itthon,  várom  Keményt.  Olvasom 
Dantét  és  Ariostot  —  olaszul!  Nem  írok  semmit,  kivé- 
vén ezt  a  levelet. 

Mentovics  már  elköltözött  kilenezed  magával :  annyi 
tagból  áll  a  család.  Azóta  Erdélyben  van.  A  colle- 
gatus  többnyire  széllyelfutott,  mint  a  csirke,  csak  Szi- 
lágyi Sándor  van  itthon,  mint  egy  passer  solitarius.  O  és 
én  dicsőén  mulatjuk  a  szünidőt.  „Szervusz!"  —  Szervusz, 
mi  újság?  „Semmi!"  Az  sem  sok.  Gyújts  rá.  „Szervusz!" 
Szervusz.  Az  ajtót  húzd  be,  mert  bejönnek  a  legyek.  — 
Es  ez  így  megy  rendesen  mindennap  egyszer.  Azt 
veszem  észre,  hogy  pár  év  óta  mindinkább  elfelejtek 
beszélgetni.  Még  megérem,  hogy  néma  leszek,  mint  a  hal. 

26* 

De  csak  az  írást  is  el  ne  felejteném!  Másszor,  ha 
én  levelet  írtam,  rendesen  kevés  volt  a  papír,  és  a 
tárgyat  magát  sokszor  át  kellett  vinnem  a  következő 
lapra,  mely  már  nem  existált:  most  nem  egyszer  állok 
meg  az  írásban,  s  gondolkozom,  hogy  uram  teremtőm 
mit  kéne  még  írni,  hogy  a  négy  lap  beteljék.  Mert  a 
Szilágyi  Sándor-féle  nyiilfarknyi  leveleket  nem  szenved- 
hetem. O  például  e  levelet  így  írta  volna  meg:  „Bará- 
tom! Idezárom  nőm  levelét.  Hát  Lévay  nálad  volt? 
Programmot  küldtem  —  ha  nincs,  fogsz  kapni.    Pesten 

voltam Ölellek,   üdvözlöm   a  komámasszonyt ! 

Barátod  A.  J." 

így  aztán  meglehet  írni  mindennap  10 — 12  levelet, 
fűnek-fának^  holott  én  többnyire  adós  maradok  minden 
levélre,  ha  csak  nem  tőled  jő. 

Si  aliquando  santts  fuero  —  fontosabb  levelet  is 
kapsz  tőlem.    Addig  fogadd  legszívesb  ölelésemet!  Igaz 

^^^^^  Arany  János. 


cno.]  Deés  és  Kolozsvár,  szeptember  26.  1856. 

Tisztelt  Uram!*)  Tudván,  hogy  Ön  Tompa  Mi- 
hály lyal,  —  ki  nekem  nem  csak  név-  de  vérrokonom 
8  leghívebb  s  legbizodalmasabb  barátom,  kinek  igen 
sokszor  adtam  vers-eszméket  s  igazítottam  ki  a  mit  írt,. 
8  kinek  titka  sincs  előttem,  —  tudván,  mondom,  hogy 
ön  vele  baráti  lábon  áll :  én  is  bátorságot  veszek  önhez 
intézni  e  pár  sort;  e  levélben  ugyan  úgyszólván  semmi 
sincs    egyéb   szíves  jó   indulatnál:    még  sem   borzadok 


*}  Elváltoztatott  írással,  de  a   melyen  Tompa  kezevonása  elsíí 
pillanatra  megismerhető. 

elküldeni  ezt ;  mert  ugyan  nem  ír-e  ön  is  néha,  ha  kivált 
az  aranjér  ráesik,  egészen  tartalom  nélküli  leveleket? 
Vagy  igen!  Azért  fogadja  jó  szívvel  jelen  soraimat. 

Valóban  örülhet  Nagy-Szalonta  városa  önnek  arczké- 
pét  bírhatni ;  így  már  ez  a  város  két  dologról  lesz  híres ; 
de  javaihatnám,  hogy  kalapban  festesse  ön  le  magát, 
még  pedig  két  kalapban,  melynek  egyike  fehér,  másika 
fekete  lenne;  mert  az  ön  feje  két  kalapot  is  megérde- 
mel, a  mint  hogy  történt  is,  hogy  ön  kettőt  akart  egy- 
szerre a  fejére  tenni  valamikor. 

Én  részemről  igen  tisztelem  önt,  mind  a  mellett  is^ 
hogy  bátorságáról  és  vállalkozási  szelleméről  itt  némely 
vidéki  daruk  nem  épen  jót  kiabálnak:  de  én  nem 
vagyok  olyan  véleményben ;  kell,  hogy  ne  legyek !  nem 
lehet-e  azt  rossz  néven  venni,  ha  nincs  bébüni  kedve 
valakinek  egy  rókalyukba,  bár  váltig  sarkalják  is?!  és 
hogy  nem  mér  egy  pár  csomó  dohányt  a  zsebébe  dugni 
a  szomszéd  vái'megyéig,  hanem  a  helyett  inkább  két 
czilinder  pálinkát  visz  el?!  láttam  már  én  olyan  embert 
is,  a  ki  Pestről  várván  barátját,  három  ludat,  két 
csirkét  és  egy  verebet  süttetett  meg,  s  mikor  nem  ér- 
keztek meg  a  vendégei,  maga  megette,  s  ki  egy  hú- 
szason egy  nagy  tajték  pipát  megvenni  nem  átall.  Azért 
csak  bátorság!  mind  jóra  viszi  azt  a  köszörű.*) 

Most  már  többet  nem  írok  mert  meguntam,  hanem 
a  felől  bizonyos  lehet  ön,  hogy  máskor  is  írok.  Addig 
is  isten  áldja  meg  önt  minden  boldogsággal! 

Tompa  Mátyás  Mózes, 
fehérmegyei  közbirtokos  stb. 

^ 

*)  Vonatkozások  a  hanvai  időzés  apró  tréfáira.  A  rókalyuk 
az  aggteleki  barlaug  egyik  része,  melyet  együtt  látogattak  meg. 

[171.]  Nagy- Körös,  október  4.  1856. 

Hallja  kend!  Kendnek  tekervényes  és  caavargo- 
ványos  leveléből,  melyet  szept.  26-áról  Dézsről  és  Ko- 
lozsvárról hozzám  lódított,  azt  értem  —  hogy  semmit 
se  értek.  A  póstajegyre  nyomott  korombélyeg  nem 
olvasható  —  tehát  nem  tudom  hol  tétetett  föl  a  levélj 
de  hogy  megjárta  Kolozsvárt  és  Debreczent,  azt  látom^ 
a  nélkül,  hogy  ki  tudnék  belőle  okosodni.  Már  a  kedves 
komámasszony  leveléből  észrevettem,  hogy  kend  valami 
bolondságon  töri  fejét,  mert  azt  irta,  hogy  nem  szabad 
megírnia,  miért  nem  ír  kend,  majd  megtudjuh  Termé- 
szetes, hogy  mi  ezt  úgy  magyaráztuk,  hogy  meglepáttís 
készül,  s  egy  szép  este  a  kend  „meg-Szuhay-sodó"  hom- 
lokát fogjuk  látni,  a  mint  ajtónkon,  a  légy  ellenző 
ponyva  alól  betolja  magát.  De  már  ez,  a  körülmények 
szerint,  aligha  valószínű :  hanem  mindenesetre  kutya  van 
a  kertben.  Hogy  kend,  hírem  nélkül  Erdélyben  kórin- 
gyálna,  azt  nem  gondolom;  bizonyosan  megírta  ez  os- 
toba levelet  Hanván,  s  odaadta  valakinek,  a  ki  Er- 
délybe ment,  hogy  ott  tegye  föl  és  küldje  hozzám.  A 
levél  Medgyes  Lajosnál  pecsételtetett  le,  annyi  szent^ 
ki  vitte  Erdélybe?  nem  tudom,  de  gyanítom,  hogy 
Toldy  —  de  nem  Miklós,  nem  is  János  —  hanem  a 
tudós-társaság  titoknoka  —  vagy  Kazinczy  Gábor,  — 
vagy  mit  én  tudom,  miféle  csavargó!  Kend  maga  nem 
vihette,  mert  kend,  az  új  rendezés  szerint  négy  napnál 
több  időre  el  sem  hagyhatja  a  parochiát  —  a  szomszéd 
koronaországba  pláne  nem  mehet,  még  a  superinten- 
dentia  engedelmével  sem.  Kend  hát  otthon  kuttog  Han- 
ván, s  neveti,  hogy  bolonddá  tett,  de  jelenthetem,  hogy 
ez  egyszer  nem  sült  el. 

A  miket  pedig  kend  azon  levelében  emleget  — 
például  hogy  ön  hazánk  kosz-orrú(8)  költőjével  Tompa 
Mihálylyal  legszorosb  barátságban  van  stb.,  azt  én  nem 
hiszem,  azt  előbb  be  kellene  bizonyitni.  Ki  vekszálja 
azt  az  úri  embert  annyit,  mint  épen  kend  ?  ki  haragítja 
fel  minden  istenadta  nap,  a  legkisebb  ok  nélkül?  ki 
okoz  neki  bút  és  bánatot  a  világon  —  kenden  kívül? 
ki  epeszti,  macerálja  annyira,  hogy  szegénynek  csak  a 
csontja-bőre  —  és  hája?  Hát  avval  az  áldott  jó  fele- 
ségével mit  el  nem  követ  kend  ?  hányszor  durczáskodik, 
gorombáskodik  vele  ?  hányszor  keseríti  a  jó  lelket  minden 
ok  nélkül,  a  mit  később  maga  is  megbán  és  szégyell? 
Meg  a  kis  fiát  avagy  nem  kend  kényeztette-e  el  apja 
akaratja  ellen.  Bizony,  bizony  sohase  dicsekedjék  kend, 
hogy  Tompa  Mihálynak  oly  testi-lelki  barátja,  mert  nem 
hiszem. 

Hogy  már  ma  4-dik  október  van,  azt  odafelűl  is 
írhattam  volna,  de  itt  is  jó  lesz  előhozni,  mert  abból 
megtudhatja  kelmed,  hogy  mi  nem  élünk  már  oly  su- 
pínus  korhelységben  mint  kelmed  —  gondolja,  ki  négy 
hétben  papol  egyszer  a  c^fóeknek,  *)  hanem  fáradsággal 
és  arczunk  verejtékével  eszszük  a  mi  kenyerünket. 
Egyébiránt,  ha  érdeklené,  azt  is  megírnám  kigyelmed- 
nek,  hogy  az  egész  két  hónapos  szünidő  alatt  egy  árva 
betűt  sem  dolgoztam,  de  azért  elég  unalomban  volt 
részem,  vagyis  akarám  mondani,  elég  részem  volt  az 
unalomban.  Pesten  voltam  vagy  kétszer  5 — 6  napig, 
de  ez  nem  kivétel  az  unalom  alól.  Egyébkor  itthon 
ültem  és  olvastam  Tassót  meg  Ariostot,  meg  Dantét  — 
most  először  eredeti  nyelven.    Vártam  magát,  hogy  majd 


*)  Tompa  egyházának  egyik  filialéja  volt  Csie  falu. 

csak  meglep    már    egyszer  minket  (azaz  bennünket)   de 
maga  azt  nem  tette,  kutya  egye  meg  a  dolgát. 

Arany  János. 

1^ 

[172.]  IIanva,  október  8-án  1856. 

Drága  professor  úr!  Méltóztatik  igen  nagy  téve- 
désben lenni,  ha  azt  gondolja,  hogy  én  onnan  irom 
leveleimet  a  honnan  nem  írom.  Úgy  tessék  a  szemein 
közé  nézni  (majd  jövő  augusztusban)  hogy  én  utazott 
ember  vagyok!  most  is,  mint  Szenczi  Molnár  Albert, 
láttam  sok  földet  s  tengert  —  Erdélyben;  mert  való- 
sággal ott  voltam,  ott  a  helyszinén!  Medgyes  Lajoshoz 
épen  akkor  toppantam  be,  mikor  a  bihalat  fejték,  s  a 
málét  hordták  a  hiúra,  (hiú,  héj,  ház  héja)  Azért  hát, 
—  hogy  dühömet  és  authoritásomat  egy  végső  senten- 
tiában  egészen  kifújjam  —  hátrább  az  agarakkal! 

Igen  biz  a',  édes  Jánoskám !  Valósággal  Erdélyben 
jártam.  Hanvai  Károly*)  örökölt  Deésen;  oda  kellett 
utaznia,  füt  maga  menni  s  elvitt;  így  én  megláttam 
Erdélyt.  Debreczenen,  Kolozsváron  utaztunk  keresztül. 
Mindenütt  a  legnagyobb  kitüntetéssel,  sőt  mondhatom 
(neked  csak)  ünnepies  diadallal  fogadtak.  Estélyeztünk, 
nevem  estéjét  gr.  Mikónál  tartottuk,  az  az  ő  tartotta 
részemre  meg.  Minden  lépésemen  elösmeréssel  fogad- 
tattam. Tudván,  hogy  ennek  te  örülsz  magam  után 
legjobban:  neked  azért  írom  meg.  A  részleteket  ter- 
mészetesen elhagyom.  Gondolj  útamról  sok  szépet,  jót, 
sőt  dicsőségest,  s  tudod  milyen  volt  az. 


*)  Birtokos  Hanrán. 

Láttam  Kolozsvártt  Krizát,  (egy  valódi  kedves  jó 
ember)  Kővárit,  Fekete  Miskát,  Gáspár  Jánost  s  még 
sok  más  derék  jó  fiúkat.  Gyönyörű  világ  van  ezen  a 
Kolozsváron!  Nemzetiség  és  vallás  eró'ben,  díszben.  Az 
irodalom  iránt  a  legélénkebb,  legmelegebb  részvét,  em- 
berei iránt  valódi  tisztelet.  Debreezenben  megismerked- 
tem a  professorokkal  s  papokkal,  meg  K.  Tóth  Mihály- 
lyal.  Kovács  Jánossal  (szegény  Domokosod  Mentorával) 
8  mondhatom  neked,  igen-igen  jól  éreztem  köztök  ma- 
gamat. Kovács  nagyon  derék  fiú,  igen  megszerettem, 
csak  többször  is  lehetne  alkalmam  vele  s  velők  talál- 
kozni, de  isten  tudja  mikor  mozdulok  én  ki  ismét  fész- 
kemből! Igen  jól  esik  itthon.  Pedig  mondom,  hogy 
utam  gyönyörűséges  volt.  Tán  engem  is  megilletett 
már  egy  kis  méltányos  kritika.  Nőmet,  kis  fiamat 
egészségben  találtam,  leveled  is  várt,  ekképen  semmi 
híja  sem  volt  boldogságomnak  haza  jöttömkor.  Hecke- 
nastnak  egy  levelét  költeményeid  díszes  példányával  most 
kapom;  összes  költeményeimet  kéri;  oda  adom.  Csak 
az  a  baj,  hogy  Friebeisz  nem  rég  adta  ki  Virágregé- 
imet,  ezzel  mit  csinálok?  Emlékszem  Toldid  esetére; 
még  majd  magamnak  kell  megvenni,  a  mit  magam  ír- 
tam. Szeretnék  e  tárgyban  veled  találkozni,  személyesen 
persze  nem  lehet,  ha  csak  még  jövő  augusztusig  nem 
halad  a  kiadás,  így  csak  levélben.  Mit  gondolsz:  elkü- 
lönözzek-e  minden  különneműt,  például  a  lyrait  az 
elbeszélőtől?  Úgy-e:  a  Népregét  külön,  a  Virágregéket 
szinte?  a  másnemű  elbeszéléseket  ismét  külön?  Gon- 
dolod-e, hogy  a  lyricumokban  is  tegyek  osztályokat, 
mint  például  most  legközelebb  Lévay?  erre  épen  nem 
vagyok  hajlandó.  Erezze  meg  a  ki  olvassa,  hogy  mi- 
csoda?   Atalában  a  te    komoly    ítéletedet   s  tanácsodat 

Óhajtom  a  rendezésre  nézve  hallani.  (Vegyem  legalább 
valami  hasznodat,  azért  a  sok  jó  eleségért,  borért,  szi- 
varért, dohányért,  melyet  nálam  tavaly  elpusztítottál, 
erre  úgy  sincs  többé  kilátásom,  mert  hiszen  Kovácsnak 
magad  panaszoltad,  hogy  olyan  szívesen  láttunk,  mikép 
nem  volnál  képes  többé  hozzánk  jönni,  a  terhünkre 
válás  félelme  nélkül.  Oh  ember,  ember!  bizony  karjá- 
ban vénültél  meg,  ha  még  most  sem  ösmered  meg  az 
emberek  közt:  kicsoda  Gyurka,  János,  Pesta  és  Mózes- 
Mátyás!?  De  hiszen  mi  sem  akarunk  másnak  terhére 
lenni,  ezt  jól  jegyezd  meg  jövő  augusztusra  magadnak !) 

János!  mit  gondolsz,  mit  kérjek  összes  költemé- 
nyeimért? hidd  el,  én  magam  sem  tudom,  tán  te  jobban 
hozzá  vethetsz.  Azonban  ez  az  egész  dolog  maradjon 
még  köztünk,  nehogy  időnap  előtt  nyelvére  vegye  a 
journalistica  szajkója. 

Hallom,  hogy  Szalontára  visznek  tokban.  *)  Ennek 
igen-igen  örSlök,  meg  is  érdemled,  de  meg  aztán  az 
irodalom  iránti  becsülésnek,  a  hozzá  való  ragaszkodásnak 
is  átalában  szép  lendület  adatik  általa;  ügyelem,  részvét 
ébred.  De  annak  megvallom  (csupa  önzés)  nem  igen 
örülnék,  ha  magatokat  is  elvinnének  oda  mindenestől. 
Mert  Debreczenben  hallottam  valakitől,  hogy  valamely 
ottan  már  létező  vagy  létezendő  jó  hivatalra  (nem  tu- 
dom: főjegyzőség-e  vagy  mi)  meghívni  szándékoznak. 
Ne  menj  el!  ismét  messzebb  leszünk  egymástól.  Ha 
két  helyen  lehetsz,  ne  légy  egy  helytt.  A  hol  ideális 
létezésünk,  nimbusunk,  arczképünk  van,  ne  menjünk 
magunk  is  oda;  ne  vigyük  el  a  húst  és  csontot,  a  rossz 
kedélyt  és  az  aranyeret,  gondolod-e  hogy  ott  mint  köz- 


•)  ÁTCzképét  lefestette  Szalonta  városa. 

hivatalnok  minden  összeütközést    kikerülj  azokkal,   kik 
lefesttettek?  Gondolkodjál  e  tárgy  felett  és  maradj! 

Szerető  igaz  barátaitok t.  i.  Tompa  Mihály 

és  az  övéi. 


[178.]  (Kelet  nélkül,  1856.  október  vége  felé.) 

Kedves  Miskám !  Nagyon  örülök  erdélyi  kirándulá- 
sodnak, de  még  inkább  azon  szép  fogadtatásnak,  mely- 
ben részesültél.  Mindaz,  a  mi  a  te  kedélyedre  jól 
hat,  elégedettebbé  tesz,  nekem  is  igen  jól  esik  —  mert 
óhajtalak  boldognak,  megelégültnek  tudni,  —  azt  elhi- 
heted. Annyi  mellóztetés  után  a  kritika  (?)  toUvezetői 
részéről,  elhiszem,  kedvesen  hatott  rád  a  méltánylat  az 
életben  —  én  ez  utóbbival  nem  igen  dicsekedhetem  — 
meglehet  visszataszító  személyiségem  is  lehet  ok  benne. 

Egyébiránt  a  felszólítás,  melyet  Heckenasttól  kap- 
tál, szinte  beillik  borostyán  ágnak,  mit  győzelmi  koszo- 
rúba fonhatsz.  Heckenast  jól  számít:  ő  tudja,  hogy 
neked  közönséged  van,  s  verseidnek  jó  keletet  remél. 
Heckenast  oly  ember,  kivel  gentleman-módra  lehet  bánni, 
—  ha  a  maga  hasznát  nem  feledi  ki  a  számításból,  ez 
természetes...  Engem  mindig  pontosan  fizet,  —  s  a 
mely  órában  megszorulok,  van  pénz  nála.  Hogy  mit 
kérhetnél  verseidért,  azt  categorice  meg  nem  mondha- 
tom; az  függ  a  kiadási  körülményektől:  egy  kiadás-e? 
8  hány  példányban?  bizonyos  évekre-e?  vagy  míg  a 
kiadás  elfogy?  mind  ez  és  hasonlók  sokat  módosítnak 
a  dolgon.  Tudod,  hogy  én  két  kötetemért,  öt  évre 
átadva  (de  csak,  ha  az  első  kiadás  el  nem  fogy,  mert 
ha  ma  elfogy,  a  második  már  új  alkura  megy)  800  fo- 

rintot  kapok,  egy  év  alatt,  részletekben  (300  a  munka 
megjelenésekor,  300  félév  s  200  egy  év  múlva):  2000 
példányban.  Ebből  számíthatsz  a  magadéra,  de  ne  fe- 
ledd el  azt  se,  hogy  nagyobb  munkát  aránylag  nehezen 
fizet  úgy  mint  kisebbet;  mert  az  árt  aligha  növelhetné 
aránylag,  és  drágább  könyvre  kevesebb  vevőt  számit. 
No  lássuk  már  most:  két  kötet  vers,  három  kötet  rege 
úgy-e?  ez  mindössze  öt.  Talán  méltányos  lenne  2000 
forint?  de  természetesen  ő  ezt  egyszerre,  vagy  pláne 
előre  le  nem  teszi.  Ha  ez  volna  föltételed,  akkor  sok- 
kal kevesebbet  adna.  —  Azonban  te  lásd:  ez  csak  az 
én  gondolatom,  s  nem  munkáid  belbecse,  hanem  a  kia- 
dási körülmények  figyelembe  vételével  szabtam  meg.  — 
Lehet,  te  erre  azt  mondod,  hogy  Friebcisz  aránylag 
többet  adott :  de  nagy  különbség  van  1  és  5  pfrtos  munka 
kelendősége  közt.  —  Aztán  meg  az  enyém  első  gyűj- 
temény. 

Hogy  a  lyraiakat  clkülönözd,  azt  nem  tanácslom, 
először  mert  azok  a  czímek:  természet j  érzdetn  stb. 
ritkán  találnak;  természet  és  kedély-világ  egymást  ma- 
gyarázza a  lyrában,  és  se  te,  se  más  jó  költő  nem  fest 
egy  fát,  például,  azért,  hogy  fa  legyen.  A  rendezésben 
tehát  elkülönözést  nem,  csak  változatosságot  ajánlok, 
vigra  szomorú  —  jobbra  gyengébb;  így,  míg  egyik  a 
másikat  emeli,  az  olvasónak  is  nyugpontokat  nyújt  mint- 
egy, —  ha  egy  gyönge  ki  nem  elégíti,  az  erős  utána 
annál  erősbnek  tetszik  stb.  En  legalább  ezt  követtem, 
tudván,  hogy  varíetds  delectat.  Tehát  a  lyraiakat  együtt 
adnám,  egy  vagy  két  kötetben  (a  mily  alakú  a  kiadás 
lesz)  a  regéket  külön-külön  —  virágregék,  népregék, 
elbeszélések  s  balladák.  Ezeknél,  az  előbbi  kiadások 
rendjét,  a  mennyire   lehet,    megtartanám    —   mert  egy 

megjelent  könyv  már  irodalmi  tény,  min  helyes  ok 
nélkül  nem  kell  változtatni.  (lm  ez  komoly  tanácsom 
a  felpanaszolt  rossz  vinkóért,  dibdáb  kotyvalékért,  kapa- 
dohányért, bürgemosó  szivarért  a  mivel  tavaly  meg  akar- 
tál ölni,  —  meg  is  öltél  volna,  ha  ideje  korán  (?)  el 
nem  szököm.) 

A  szalontai  meghívásról  semmit  sem  tudok,  még 
csak  nem  is  gyanítom,  mi  lehet.  Hogy  Szalontán  sze- 
retnék lakni,  annyi  igaz,  de  még  csak  képzelni  sem 
tudom,  mi  lehetnék  ott.  Jegyző  nem,  —  egyéb  sem. 
Magánzó,  ha  módom  volna  benne. 

Egy  idő  óta  homoiopathice  élek ;  de  kevés  sükerét 
érzem.  Denique  sem  aranyér  lesz  a  bajom.  Akármi, 
—  az  az  egy  jó,  hogy  már  nem  törődöm  vele,  s  ez 
sokat  könnyit  a  dolgon.  Isten  veletek!!  Barátod 

Janó. 


[174]  Hanva,  november  4.  1856. 

Kedves  Jánoskám !  Talán  elsül  összes  költeményeim 
kiadása.  Friebeiszszal  volt  egy  kis  eligazítni  valóm,, 
nem  viselte  magát  rosszul,  bár  azt  mondja,  hogy  verseim 
nyakán  vesztek.  Jövő  ápril  táján  megpendülhet  a  dolog 
az  irodalomban;  addig  titok,  nálad  is  legyen  az.  Az. 
általad  említett  árt  csaknem  sokallom,  azaz :  gondolom^ 
hogy  annyit  nem  fog  adni.  Mindegy!  legalább  kisza- 
badulok a  kalendáriom-formatumokból ;  a  kiállítás  a 
tiedhez  lesz  hasonló. 

A  lyrai  dolgozatoknak  (melyek  mindenesetre  el- 
különítve lesznek)  micsoda  czímet  adnál  ?  Dalok  ?  vagy 
Lant-dalok?   nekem  ez  utóbbi  tetszik,  az  az  a  mit  ki- 

fejez,  csak  az  az  átkozott  t-d  ne  jönne  össze.  Ezek 
közé  lehet  a  leíró  költeményeket  is  beosztani  úgy  hiszem^ 
valamint  mindent,  a  mi  nem-elbeszélői, 

A  mint  írtam  s  kiadtam  verseimet,  azt  a  rendet 
megtartom,  bár  nem  teszem  oda  (úgy-e  no  tegyem) 
1844 — 1848 — 1856.  De  barátom,  arra  mit  mondasz, 
hogy  igen  sok  versemet  el  akarok  vetni  s  nem  szán- 
dékom összes  költeményeim  közé  felvenni?  Erre  úgy 
hiszem,  teljes  joga  van  az  írónak.  (Zárjel  közt  mondva, 
míg  el  nem  feledem,  nem  lehetne  nálatok  Verseim  1847- 
egy  példányát  kapni?  igen  leköteleznél,  ha  kerítenél. 
Pesten  a  könyvárusoknál  nem  kapható.) 

Ennyi  körülbelől,  mit  verseimre  ez  úttal  mond- 
hatok. Nagyon  köszönöm  kedves  barátom,  erdélyi  utam 
feletti  megelégedésedet,  én  tudom  azt,  azért  írtam,  s 
épen  azt  érzem,  ha  te  nem  panaszkodol  s  írod,  hogy  jól 
vagytok.  Őszintén  szólva,  én  úgy  hiszem:  hogy  mi  már 
barátok  vagyunk ;  nagy  szó !  alig  láttam  rá  példát,  mióta 
élek!  Isten  áldjon  meg  benneteket!  Igaz  híved 

Miska. 


ti76.]  Deczember  7.  1856. 

Édes  Miskám!  Ne  haragudjál  rám,  hogy  ily  soká 
megvárakoztattalak.  Ha  Kazinczy  tollával  és  kedélyé- 
vel bírnék,  ki  végnapjaiban  is  ívekre  menő  levelet  írt 
barátjához,  nem  győznéd  olvasni  irkáimat.  De  így,  sok- 
szor magamnak  is  terhére  vagyok  s  elmondhatná  rólam 
Berzsenyi  „szenelője  mellett  Tépi  bajuszát."  Ez  egy 
kényelem,  ez  a  jó  vaskemencze,  melyben  ropog  a  tuz  — 
s  barátkozik  velem. 

Azóta,  remélem  tisztában  vagy  Heckenasttal.  Örül- 
nék, ha  a  dolog  kedved  szerint  ütött  volna  ki.  Meg- 
lehet, valamit  lekér  az  általam  javallt  összegből  —  mert 
nagyban  nem  úgy  megyén  az  alku,  mint  ha  kisebb 
összegről  van  szó. 

A  lyrai  költeményeket  én  egyszerűen  cUdokuak  ne- 
vezném. Mit  jelentene  az  a  lant-dalok?  Vagy  van  oly 
dal  is,  mely  nem  lantos  költemény?  vagy,  ha  azt  hiszed, 
hogy  ez  nem  mind  dal,  hanem  a  lyrának  más  fajai  is 
képviselve  vannak  közte,  nevezd  egyszerűen  lantosok-nak. 
Lant-dal,  a  mellett  hogy  kimondatlan  rosszul  hangzik, 
nem  is  ktilönböztet  meg  semmit,  mert  a  lantos  költemény 
genus,  a  dal  species :  nem  pedig  a  dalok  oszlanak  lanto- 
sokra és  nem  lantosokra.  —  A  leíró  költemény  nálad 
(széles  értelemben  vett)  idyll,  mint  olyan,  az  is  lantos 
költemények  közé  való.  Például  az  Erdei  lak  idyll, 
bárha  nincs  is  benne  Menalcas  és  Tityrus. 

Hogy  verseid  jelenlegi  rendjét  megtartod,  azt  helyes- 
lem: az,  ki  őket  már  olvasta  az  eddigi  kiadásokban, 
könnyebben  tájékozza  magát.  De  érdekes  is  az  olvasóra 
nézve  kisérni  a  szellemi  fejlődést,  haladást,  vagy  átmene- 
telt egyik  időből,  phásisból,  a  másikba.  Az  évszám  leg- 
fejebb  így  volna  jelelhető:  1848  előtt  és  1848  után. 
Azt  hiszem,  ez  év  a  te  költészetedben  is  lényeges  for- 
dulópontot képez,  —  nem,  a  mint  mondta  valaki,  hogy 
azóta  írnál  jobban,  hanem  a  hang  változott  mindenesetre. 
Azelőtt  a  képy  azóta  a  gondolat,  ez  tagadhatlan. 

Verseid  1847-diki  példányát  bírom,  s  idezárva  kül- 
döm, a  mint  látod.  Hanem  szeretném  tudni,  minemű 
verseket  akarsz  te  kizárni  gyűjteményedből.  Nem  jársz-e 
úgy  vele,  hogy  olyanokat  hagysz  ki,  miket  mások  szeret- 
tek volna  8  megfordítva?    Ez   a    legbájosabb    az   íróra 

nézve:  kiválasztani,  mi  való  tűzre.  Én,  megvallom^ 
nem  mertem  nagyon  válogatni,  —  kihagytam  ugyan 
egy  párt  és  mit  ?  —  Rózsa  és  Ibolyát  a  többi  közt.  Em- 
lékszel-e,  mikor  azt  írtam  neked,  hogy  ezt  a  maga  ne- 
mében jobbnak  tartom  ToLDi-nál?  az  7—8  évvel  ez- 
előtt lehetett,  most  kihagytam!  Akkor  legelői  tettem 
volna. 

Családi  életünkben  —  megvagyunk,  —  jól,  mond- 
hatnám, a  mi  a  jelent  illeti.  Nőm,  gyermekeim  egész- 
ségesek. En  . . . .  leszek-e  valaha? 

Isten  áldjon  meg  édes  jó  Miskám.  Többet  akartam 
írni  —   de  félek,  nem  lesz  benne  köszönet.  Barátod 

Akany  János. 
Utóirat,  Másnap, 

Malaczot  öltünk,  édes  Miskám,  szívesen  látlak  egy 
kis  friss  kolbászra.  Barátod 

A.  J. 


[176.J  Márczius  28.  1857. 

Édes  Jánoskám!  —  —  Nagyobb  baj  az  édes  ba- 
rátom !  hogy  hozzátok  mikép  menjünk  legczélszerűbben  ? 
Beszéljünk  egyenesen  és  világosan.  Vaeatióban  nem 
megyünk,  ez  már  bizonyos.  Vacatió  előtt  kevéssel  kel- 
lene mennünk,  akkor  pedig  neked,  mint  írod  is,  legtöbb 
dolgod  lesz,  de  coUegáidnak  is,  kikkel  társalogván,  téged 
kímélhetnélek.  Aztán  ki  tudja,  lesz-e  pénzünk?  itt  oly 
olcsóság  uralkodik,  hogy  a  mi  gabonám  még  van,  ha 
eladom  mind  is,  nyomorult  összeg  kerül  ki.  Nekem 
szép  állásom  van,  de  rossz  gazdák  vagyunk  feleségestűi 
együtt,  soha  sincs  semmink ;  napról  napra  eltart  az  igaz, 

de  szegények  vagyunk ;  a  jövőről,  megtakarításról  semmi 

szó Végre :  lesz-e  fiúnk  vihető  állapotban  ?    ez  a 

legfőbb.  Csak  ennyit  előre,  szívünk  legfőbb  óhajtása, 
hozzátok  menni!  Az  akadályokat  valahogy  elhárítjuk; 
kis  dolog  fel  nem  tartóztat.  Még  egyet  elfeledtem :  mind 
én,  mind  nőm  ruhátlanok  vagyunk ;  ő  egyszerű  asszony, 
sehova  sem  jár,  így  öltözékekre  nem  nagy  szüksége  van  ; 
de  azért  tudja,  hogyan  kellene  s  ha  hozzátok  megyünk, 
azt  mondja,  hogy  ez  sincs,  az  sincs!  Nekem  volt  egy 
pár  becsületes  darab  ruhám;  kíméltem,  nem  hordtam; 
itt  falun  akármiben  eljár  az  ember.  Most  eszembe  jutott, 
hogy  milyen  jó  lesz !  előkerestem,  hát szépen  meg- 
ette a  moly!  hidd  el,  a  mit  éreztem  csaknem  elkesere- 
dés volt !  ilyen  bolonddá  régen  nem  tett  a  sors !  Beh  jó, 
hogy  levelünket  más  nem  olvassa!  Milyen  kisszerű  em- 
bernek mondana  fónebbi  nyilatkozatomért!  pedig  nem 
lenne  ő  kegyelmének  igaza! 

Isten  áldjon  meg  benneteket!  Híved 

Miska. 


[177.]  Körös,  április  19.   1857. 

Kedves  Miskám !  Nem  addig  van  az  fiú :  nem  levél 
kell  nekem,  hanem  magad,  magatok.  Te  ugyan  a 
máJKsi  határidőt  szépen  kertilöd  a  válaszban:  kevéssel 
vizsga  előtt  kellene  jőnöd  —  írod  —  akkor  pedig  én  el 
leszek  foglalva :  tehát  nem  is  jősz,  vagy  majd  —  talán, 
ha  —  így  —  úgy.  De  hát  miért  kevéssel  a  vizsga  előtt? 
Egyetlen  elfogadható  akadály  volna,  ha,  mit  ne  adjon 
az  ég,  szeretett  Gézátokat  nem  hozhatnátok:  a  többi 
lári-fári.  Nincs  pénzed  ?  De  hisz  te  tanítottál  meg  engem 

Arany  leTelezése.  I.  27 

hogy  az  út  Kőröstől  HanTáig  nem  kerül  oly  sokba  — 
nem  gondolnám  tehát,  hogy  Hanvától  Kőrösig  valami 
roppant  összeg  kívántatnék.  Valóban,  az  a  pénz  felőli 
sopánkodásod  ép  olyan,  mintha  csak  én  írtam  volna. 
Jut  eszembe,' én  irtam  neked,  sötétebb  óráimban,  ilye- 
neket, 8  kísértetbe  jövök  azt  gondolni,  hogy  az  én  régi 
leveleimet  szedted  elő,  s  azokat  másolod  —  gúnyból! 
Egyébiránt,  hogy  az  se  légyen  baj,  íme  ajánlkozom 
neked  olcsó  kamatra  (csak  5^/o-re)  kölcsönözni  annyit, 
mennyi  az  útra  kivántatik.  Tréfán  kívül,  édes  barátom, 
én  tisztelem  becsülöm  házi  körülményeidet,  de  kötve 
hiszem,  hogy  a  finánczia  akadály  lehessen,  ha  igazán 
akarod.  Heckenast  is  haza  jött:  vele  rövid  nap  tisztába 
jöhetsz,  csak  gyere,  még  passus  sem  kell,  látod.  A  gőz- 
hajó megindult,  —  „a  lég  megenyhült'^  (most  is  fűtött 
szobában  írok)  „vidul  a  határ"  (olyan  szél  fú,  hogy 
majd  feldönti  ezt  a  rossz  házat).  Ruhátlansági  panaszodra 
pedig  csak  azt  mondom,  hogy  mellettem  ugyan  meg 
nem  szégyelled  magad,  mert  én  sem  vagyok  arszlán  — 
aztán  meg  Kőrös  se  Paris.  Hozzám  jöttök,  ha  tetszik 
megyünk  valahova,  ha  nem  tetszik,  itthon  is  elmulat- 
kozunk. 

A  hideg  fürdőt  illetőleg  még  semmire  sem  határoz- 
tam magamat.  Tanácsot  kellene  kérdenem  orvostól  — 
de  kitől?  Fürdőorvo^  mind  bíztatni  fog,  a  homeopatha 
diétára  utal,  az  allopatha  (mint  az  én  Károlyim)  vállat 
vonít  8  az  egész  bajt  képzelgés-uek  mondja.  Hisz  ép  az 
a  baj,  hogy  képzelgés :  miért  nem  képzelegtem  másszor! 
A  pesti  nagy  orvos,  hogy  nyakáról  lerázzon,  miután  bő 
fizetést  nem  várhat,  mond  valamit,  akármit:  hidegvíz? 
jó  lesz!  meleg  víz?  az  is  jó  stb.  Aztán  meg  két 
hónap,  az  is  híjával,  elég  lesz-e?  Van  itthon  zuhanyom. 

melyet  a  helybeli  bádogossal  teremtettem  saját  tervem 
szerint  —  az  is  megteszi  mindennap.  A  másikat  — 
majd  meglássak. 

Hallj  most  egy  új  dolgot.  Kemény,  vi^lami  3—4  héttel 
ezelőtt  nálam  volt  és  beszéltünk  arról,  hogy  a  semmi 
komolysággal  nem  bíró,  és  ipar  gyanánt  űzött  szépiro- 
dalom ellen,  mi,  a  kik  az  irodalom  ügyét  szívünkön 
hordjuk,  mintegy  protestálnánk  azzal,  hogy  egy  zseb- 
könyvet alapítnánk  meg  —  a  hajdani  Aurora  szelle- 
mében —  melybe  évenkinti  legjobb  termékeinket  adnók ; 
kizárván  abból  minden  barbár  poesist,  sőt  egymás  iránt 
is  szigorúak  lévén  a  bírálatban.  Első  törvény  lenne, 
hogy  minden  tag  köteles  munkáját  a  többi  tögok  kritiká- 
jának alávetni,  mielőtt  az  elfogadtatnék.  Ennek  gya- 
korlati kivitele,  miután  a  zsebkönyv  évenkint,  tehát  az 
első  új  évre  fogna  megjelenni,  nem  oly  nehéz:  addig 
levelezés,  eszmecsere  történhetnék  a  tagok  közt ;  nem  is 
volna  szükséges,  hogy  minden  tag  mindent  elolvasson, 
csak  például  kettő,  kiknek  ítéletével  ha  a  szerző  meg 
nem  elégednék,  hivatkozhatnék  az  összes  tagokra.  A  kia- 
dást'Pfeiffer,  új  könyvárus,  kész  a  legjobb  díjazás  mellett 
elvállalni.  No  már,  édes  Miskám,  én.  Kemény  egyenes 
megbízásából  is,  felhílak,  nyilatkozzál,  kész  vagy-e  szelle- 
med „vasárnapját'^  egy  ily  zsebkönyvnek  szentelni? 
Poéta,  kettőnkön  kívül,  nem  sok  lesz,  annyit  mondhatok. 
A  prosaicusok  hasonlólag  kellő  választékban.  Egyébiránt, 
ha  lenne  is,  miután  mindenkinek  tnsaza  lehet  vetni  művét, 
meglenne  a  kezesség,  hogy  a  könyvbe  semmi  rossz  be 
nem  kap.  Ez  valaha  az  én  eszmém  volt,  most  Kemény 
felújítá:  kérem  egyenes  válaszodat. 

.    Az  ünnepeket  itthon  töltém,   de  voltak  vendégeim 
Pestről:  Csengery,  Salamon  —  és  a   kinek   nevét  már 

27* 

ki  sem  írhatom.*)  Csengery  fölvitte  Juliskát,  ki  most 
Pesten  van. 

Olvastad-e  a  Lisznyai   „Talpraugrott  egészségének 

vizi  liliomlevelét"  ? El  akartam  küldeni  neked,  de 

hátha  te  is  kaptad. 

Naptárba,  lapba  én  nem  dolgozom  —  sehová  sem 
dolgozom.  A  múzsa  elhagyott,  vagy  én  hagytam  el^ 
nem  tudom,  de  már  régóta  nem  vemficálok.  Hát  a  dráma- 
írók protestatióját  az  aeademiai  bírálat  ellen  olvastad-e 
a  HöLGYPCTÁR  és  Vasárnapi  IJjsÁG-ban  ?  Az  is  szép.  Más- 
szor, ha  megbuktunk,  elhallgattunk  szépen:  most  a 
bukott  angyalok  kardot  vonnak.  Csak  az  van  hátra, 
hogy  a  pályázó  rámenjen  a  pályabíróra,  kivont  karddal, 
vagy  pisztoly lyal  kezében:  „életed,  vagy  100  arany!"  — 
Igazad  van,  ebül  állunk  irodalmastul. 

Most  olvasám  a  Riedl  prágai  tanár  által  fordított 
régi  cseh  költeményeket.  Erőteljes  néppoésis  marad- 
ványai a  messzehajdanból.  Csak  nekünk  nincs  semmink !  í 
Mythologiát  csinálni  kell,  régies  eposzt  csinálni  kell  — 
különben  ür  és  pusztaság. 

Erdélyi  J.-ról  mit  tudsz?  rám  aligha  nem  neheztel, 
egy  levelem  miatt,  melyre  nem  válaszolt.  Barátod 

Arany  János. 


Cjl- 


*)  Gyulai;  a  kire  Tompa  akkor  nagyon  haragudott.     KésííbU 
teljesen  kibékült  vele. 

[178.]  1857.  május  28. 

Édes  barátom!  Rég  nyomta  már  a  lelkemet,  hogy 
ápril  19-éii  költ  leveledre,  mind  e  mai  napig  nem  vála- 
szoltam. Mily  nagy  vala  pedig  ez  a  nyomás,  megítél- 
heted abból,  hogy  a  szent  ünnepekre  át  nem  vihetem, 
hanem  ma  csütörtökön,  május  28-án,  bár  ilyenkor  sok 
dolga  van  a  papnak,  megszabadulok  tőle,  e  jelen  sorok- 
ban. Aztán,  igazat  vallva,  örömest  is  halogattam  az 
írást,  mert  olyan  dolgot  vagyok  kénytelen  írni,  mi 
nekünk  igen  rosszul  esik,  s  jól  tudjuk,  hogy  ti  is  úgy 
lesztek  vele.  T.  i.  nem  megyünk  hozzátok!  nem  mehe- 
tünk hozzátok !  Pedig  idő  van,  mind  a  mellett  is,  hogy 
engem  először  a  császár  elé  tisztelegni,  másodszor  Patakra 
a  két  hétig  tartó  vizsgálatokra  egyházmegyei  biztosul 
kirendeltek  és  hajtottak;  pedig  pénz  is  volna,  Hecke- 
nasttól  felvettem  400  pengőt,  ennek  egy  része  még  meg- 
van; még  sem  mehetünk  hozzátok!  Géza  miatt  sem 
maradna  el  az  út,  hanem  elmarad  szegény  feleségem 
miatt,  ki  tavasz  óta  folytonosan  gyengélkedik,  s  most 
már  annyira  erőt  vett  rajta  az  erőtlenség,  hogy  napon- 
ként folytonosan  beteg.  Mihelyt  az  idő  teljesen  felmele- 
gűl  s  nyárias  jellemet  ölt,  mennie  kell  a  fürdőbe,  ez 
máskor  is  segített  rajta,  ügy  hiszszük,  most  is  segít. 
Azért  nyugodjatok  meg!  bizony  ez  a  dolog  nekünk 
valódi  keserű  érzést  csinál;  két  év  óta  melengetjük 
keblünkben  a  reményt,  hogy  meglátunk  benneteket,  s 
imé,  vége  van!  Te  is  menj  fürdőbe,  gyógyuljatok  meg, 
s  a  jó  isten  csak  éltet  még  mindnyájunkat. 

Mi  az  általad  felhozott  vállalat  tervét  illeti :  az  igen 
szép  —  papíron.  Biztosítlak,  hogy  sohsem  lesz  belőle 
úgy,  a  mint  ti   akarjátok,   semmi.     Volt  már,  tán  Er- 


Digitized  by  VjOOQ  IC 


418  HÁBXIDIS  IDŐSZAK. 


délyi  szerkesztése  mellett,  ilyen  formán  kezelt  almanach^ 
de  korán  halomása  történt.  Olyan  emberek  közt,  minők 
mi  vagyunk,  ha  még  a  legjavát  szeded  is  össze,  ez  a 
dolog,  csekély  belátásom  szerént,  kivihetetlen.  Majd 
ha  belekezdetek,  látandjátok,  mennyi  minden  mellék- 
körülmény jön  közbe,  mely  a  főeszmét  alapban  rendíti 
meg,  szépségét  és  függetlenségét  semmivé  teszi.  S  hogy 
én  írok-e  bele?  ez  nagy  kérdés,  barátom!  Valami  kö- 
telességérzet-forma  azt  súgja,  hogy  kell  írnom,  de  az 
iszony  a  pesti  sajtó  iránt,  megfojtja  bennem  a  sugallatot. 
Minden  esetre  azok  neveit  kérem,  kik  dolgozni  fognak^ 
kikkel  egy  tálból  kell  cseresznyét  ennem,  akkor  hatá- 
rozottan nyilatkozni  fogok.  A  nyilatkozatban  sokat 
nyom  majdan  bizonyosan  az,  hogy  te  is  ott  vagy,  s 
érted  s  barátságodért  sokat  kész  vagyok  tenni. 

Jánoska!  arra  az  50  aranyas  Nádasdy-féle  jutalomra 
írunk-e?  írjunk-e?  En  azt  hiszem,  igen!  csakhogy  a  jó 
isten  tudja  mikor  veszem  én  rá  magamat,  még  csak 
gondolkodni  is  erről  a  dologról.  Két  év  alatt  végetle- 
nűl  sokat  vénültem,  a  hajam  is  nagyon  elhullt,  de  ke- 
délyem, lelkem  is  rozzantabb  lett.  Úgy  érzem,  hogy 
ha  az  enyémek  nem  volnának,  ha  a  kötelesség  irántok 
nem  léteznék,  nem  sokára  jó  lenne  tán  már  meg  is 
halni.  Az  ördögnek  van  egy  hajszálnyi  öröme  is  ebben 
az  életben !  kivált  néha  . . . !  épen  most  is  olyan  formán 
vagyok.  Feleségemre  nézek,  gyenge  vánnyadt  iiamra 
nézek . .  .1  aztán  látom,  hogy  lehetne  örömem,  s  egy- 
szersmind érzem:  hogy  nincs!  Igaz  barátod 

Miska. 

([179.]  Nagy-Körös,  június  26.  1857. 

Kedves  Miskám!  Valóban  rosszul  esett,  hogy  a 
viszontlátásnak  közöttünk  ismét  el  kellé  maradnia,  holott 
arra  már  mint  bizonyosra  számítottunk ;  de  rosszul  esett 
nem  oly  értelemben,  mintha  e  miatt  rátok  legkisebb 
neheztelésünk  is  volna,  mert  meg  vagyunk  győződve, 
hogy  jőnétek,  ha  jöhetnétek. 

Én  még  most  sem  vagyok  elhatározva,  mit  teszek 
a  nagy  vaeatióval.  Budára  menni,  nem  tudom  ér-e 
valamit,  miután  augusztus  közepe  előtt  az  érettségi  vizs- 
gák miatt  bajosan  indulhatnék  és  szept.  vége  felé  haza 
kellene  sietnem.  Mit  ér  a  vízgyógyból  ennyi?  Aztán 
meg  vizgyógy-e  az  ott  Budán,  kipótolná-e  Graefenberget? 
Végre  használna-e  valamit  a  víz?  Mindezt  én  nem  tudom, 
legsajátságosabb  pedig,  hogy  nincs  is  kitől  megkérdenem. 
A  nem  vízgyógy-orvos  vállat  vonít  az  ily  bolondságra, 
annak  mindegy,  megyek,  nem  megyek;  a  ki  vízzel 
gyógyít,  az  mind  a  világot  odavonná.  így  én  nem 
tudok  kitől  orvosi  tanácsot  kérni.  Ha  allopathától  kérek: 
kanalas  orvosságra  szorít  és  laxál,  a  homeopatha  kop- 
laltat stb.,  de  azt  egyik  sem  mondja,  menjek  Budára, 
vagy  Graefenbergbe.  A  budai  vízgyógyító  pedig  ter- 
mészetesen azt  fogja  mondani :  óh,  igen,  tessék,  jó  lesz. 
(Neki  mindenesetre.) 

Meglehet,  minden  nagy  feltételek  mellőztével  szépen 
itt  maradok,  vagy  legfölebb  Szalontára  megyek.  De  meg- 
vallom oda  sem  vágyok,  mert  ott  most  nagy  komédiát 
tennének  velem,  hadd  felejtsék  egy  kissé  az  arczképet. 
Furcsa  az,  hogy  az  ember  ily  borús  kedélylyel  oda  menjen, 
hol  minden  szavát  úgy  fognák  lesni,  mint  oraculumot.  Én 
nem  vagyok  már  a  lakomák,  toastok  és  vivátok  embere. 


Digitized  by  VjOOQ  IC 


420  HARMADIK  IDŐSZAK. 


Mindazáltal  ne  gondold,  hogy  mostanában  többet, 
vagy  csak  annyit  is  szenvednék,  mint  ez  előtt.  Pejzú- 
gásom  ugyan  még  tart,  de  mértékletes  életmód  s  egy 
kis  testmozgás  mellett  tűrhető  állapotban,  s  ha  nem  víg, 
de  nyugodt  kedélylyel  vagyok.  Csak  a  hűhót  és  lármát 
nem  szeretem,  legörömöstebb  vagyok  családi  magányom- 
ban. Iskolai  dolgaim  elfoglalják  időmnek  nagy  részét, 
a  mi  fenmarad,  eltöltőm  egygyel  és  mással.  Verset  nem 
írtam  ősz  óta  —  legalább  semmi  egészet;  majd  ezentúl 
prózát  írok.  Képtelen  az,  mily  rossz  az  én  prózám, 
régóta  nem  gyakorolván  azt.  A  Csengery  SzEMue-jébe, 
ha  telik,  küldök  valami  prózát,  az  Uj  M.  Múzeumba  is 
szándékozom.  Nyelvészeti  s  aesthetico-literaturai  dolgokat 
morzsolgatok.  így,  barátom,  kinek  lova  nincs,  járjon 
gyalog.  De  a  munka,  bármi  lassan  halad,  enyhít,  s  nekem 
az  kell. 

Húsvétkor  és  pünkösdben  is  vendégeim  voltak 
Pestről:  Csengery  és  a  két  Hunfalvi,  meg  Toldy  Ferencz. 
Az  utóbbi  nem  nyugodott,  míg  holmi  eposz-töreket  nem 
olvastam  neki,  s  a  Toldi  közepével  (azaz  a  mi  kész  be- 
lőle) nagyon  meg  volt  elégedve.  Bíztatott  erősen:  de 
én  nem  zengek  többé  a  parasztoknak.  —  Sok  ember 
még  ma  is  azt  hiszi,  azért  ír  valaki  népies  verset,  hogy 
a  parasztok  gusztusát  eltalálja. 

A  múlt  héten  Pestről  azt  kérdezték  tőlem,  nem 
lenne-e  kedvem  egy  újon  állítandó  kereskedelmi  iskolá- 
ban a  magyar  nyelv  és  irodalom  tanszékét  felvállalni, 
melyhez  mintegy  1400  pfrtot  szándék  kapcsolni.  Ez 
szép  pénz,  kivált  ha  nem  Pesten  volna,  de  én  mégis 
kitérőleg  feleltem,  nem  azért,  mintha  Kőröst  oly  rend- 
kívül szeretném,  de  mert  ily  kedélyállapot  mellett  nem 
érzek  bátorságot,  hogy  magamat   egészen  új   viszonyok 


Digitized  by  VjOOQIC 


TOMPA  MIHÁLY.  421 


közé  vessem.  Azonban  még  most  is  egyre  sarkalnak,  — 
elvárom  mikép  lesz  a  vég  megállapítás,  mennyi  dolgom 
lesz,  kitől  függök  stb.  de  inkább  hiszem,  hogy  nem 
fogadom  el,  mert  irtózom  a  változástól. 

Olvastad-e  a  bárány  felhős  verset?  Ha  igen,  úgy 
értesz  engem,  ha  nem,  akkor  nem  magyarázhatom  ki 
jobban.  L-szny-ynak  becsületére  válik,  úgy-e?  Engem  is 
felszólított  az  a  jó  úr,  aranyokat  ígérve  sokat,  sokat,  de 

Még  egy  jó  darabig,  de  ha  nem  lehet,  azzal  sem  törő- 
döm sokat.  Ez  nekem  most  a  legegészségesb  philo- 
sophia.  Isten  adjon  nektek,  édeseim,  derültebb  napo- 
kat  —  áldjon  meg  minden  jóval,  úgy  a  mint  én  kí- 
vánom: barátod 

Arany  János. 


[180.]  Nagy-Körös,  augusztus  4.  1857. 

Kedves  barátom !  Mint  Mohamed  koporsója  ég  és  föld 
között,  úgy  függünk  jelenleg  az  írás  és  szóbeli  érettségi 
vizsgák  között.  Tegnap  végeztük  az  elsőt,  holnapután 
kezdjük  a  másikat.  Hogy  a  közbencső  vacatiós  idő 
hiába  ne  veszszen,  lerovom  régi  bűnömet,  válaszolván 
leveledre. 

Először  is  azt  mondom,  hogy  fürdőbe  már  nem 
megyek.  Eleinte  úgy  volt:  a  doctor  bíztatott,  én  vér- 
mes reményeket  kötöttem  a  budai  vízhez.  De  kéz 
alatt  értesültem,  hogy  nem  megy  biz  az  oly  könnyen. 

A  pesti  dolog  azóta  függőben  van.  Nem  tudom, 
mi  lesz,  milyen  lesz,  nem  határozhatok.  Annyi  bizonyos, 
hogy  nem  könnyen  hagyom  a  verebet  a  túzokért. 

A  „bárányfelhő''  —  Lisznyai.  Azt  megértette  min- 
den ember.  Előbb  nefkem  voltak  ígérve  azon  aranyok. 
De  én  beteg  voltam.  Sajnálom.  Az  egészet  nem  érted, 
ha  a  hivatalos  lap  aranyos  számát  nem  olvastad.*) 

Verseid  azóta  ki  lesznek  nyomva?  no  csak  hadd 
jőjenek  ki  hamar,  én  is  akarok  most  egy  füzetet  kiadni 
—  a  Domokoséból.  Nem  előfizetés  útján,  nem  is  eladni, 
csak  elajándékozni.  Mind  a  mellett,  hogy  privát  kiadás 


*)  Valóban  aranyos  festékkel  volt  nyomva. 

lesz,  irodalmi  becs  tekintetében  is  mérkőzni  fog  némely 
íQú  óriáséval,  úgy  hiszem.  200-nál  számosabb  verséből 
80-at  válogattam  ki,  egy  sem  üres  egészen. 

A  tespedő  pocsolyába,  melyet  életnek  nevezek,  kö- 
zelebbi levelem  óta  senki  se  vetett  göröngyöt,  de  még 
egy  béka  sem  ugrott:  azaz  egyhangúan  folytak  napjaim. 
Legnagyobb  esemény  a  Hubai  színtársulata,  mely  pár 
hónap  óta  itt  koplal,  és  a  torony  gombja,  melyet  va- 
sárnap húztak  föl,  nagy  hűhóval.  Eszembe  jut  erre  a 
fűzfa  költő  verse,  mely  hasonló  alkalomra  így  zeng: 

hsö  eor :  Torony  gombja: 

íi'ih  sor:  Együnk,  igyunk,  vígan  legyünk,  ne  legyen  ma  mi 
közöttünk  senkinek,  semmire,  semmi  gondja!  „Vivát I** 

Mi  Ugyan  nem  ettünk,  ittunk,  de  néztük  a  mi  ezer- 
mesterünket,  ki  a  körösi  tornyot  —  állás  nélkül  — 
csupán  egy  szál  kötélen  lógva,  mint  pók  a  fonalán, 
egész'  újra  zsindelyezte,  festette,  a  gombot,  kakast  lehozta 
8  megint  felvitte.     „Terem  az  ember"  úgy-e? 

Fogadjátok  legszívesb  üdvözletünket!  Barátod 

Arany  János. 


[181.]  Nagy-Körös,  október  4.  1857. 

Kedves  Miskám !  Már  nem  győzöm  várni  válaszod. 
Elindulásom  előtt  írtam,  s  megkértelek,  hogy,  ha  felelsz. 
Szalontára  utasítsd  a  levelet.  De  te  nem  felelsz;  elmen- 
tem, visszajöttem,  itthon  ülök,  még  sincs  levél.  Ez  ag- 
gaszt. Bizonyosan  bajod  van.  Ezért  bűnnek  tartam, 
tovább  várni  válaszodat.  Légy  szíves,  csak  egy  sorban 
megnyugtatni  bennünket. 

Én  bezzeg  szórakoztam  eleget,  ha  a  szórakozás 
használna  nekem.  Aug.  13-án  indultunk,  szept.  18-án 
érkeztünk  haza.  Hogy  kedves  vendégek  voltunk,  — 
érti  magát.  A  mitSl  féltem  a  Szalontára  menetelben, 
szerencsésen  elejét  vettem.  Megmondtam,  no  komédiáz- 
zanak, mert  azonnal  szököm.  így  elmaradt  a  nagy 
részvényebéd,  dictiok,  toasztok  stb.  melyekre  erősen  ké- 
szültek. Csupán  egy  kis  éji  zenét  kapott a  lyá- 
nyom s  egy  tánczeste  rendeztetett. 

Különben  az  időt  lehető  legjobban  töltöttük,  a 
mennyiben  jó  időtöltés  a  dolce  far^  niente.  Egy  betűt 
sem  dolgoztam,  még  csak  nem  is  olvastam.  Közelebbi 
8  távolabbi  kirándidások  a  környékbeli  rokon-  és  bará- 
tainkhoz tették  változatossá  az  ott  mulatást.  Többek 
közt  a  híres  Körösvölgyét  is  láttam  száz  meg  száz  bizarr 
alakú  szikláival,  —  s  mondhatom  szebb  ám,  legalább 
vadregényesb,  mint  a  szép  Diósgyőr.  Szóval,  múlatás, 
hegymászás,  commotio  volt  elég. 

Mindazáltal  én  nem  tudom,  javúlt-e  egészségem. 
Azóta  sem  bírom  a  munkát,  s  egy  idő  óta  gyakran 
szédülök.  A  tavaszon,  nyáron,  már  jobban  voltam,  most 
súlyosodni  érzem*  a  bajt.  Isten  tudja,  mi  lesz  ebből: 
az  az  egy  szerencsém,  hogy  már  megszoktam,  s  nyug- 
ton, képzelődés  nélkül  tűröm.  Ha  látom,  hogy  a  munka 
terhemre  esik,  pihenek,  s  várok  jobb  napot.  Ez  a  mit 
tehetek  helyzetemben. 

Szalontát  nagyon  megváltozottnak  találtam.  Öt  év 
óta  sokat  épült,  csinosodott :  nagy  négyszög  piaezát  több- 
nyire díszes  épületek  környezik.  Az  idén  megnyílt 
casinója  kedves  helyiség;  könyvtára  szépen  gyarapűi, 
asztalán  9 — 10  újságot  láttam.  Szép  nagy  terme  is  van. 
Ott  létemkor  színészek  voltak,  s  két-három  hónapig  fel 

bírták  tartani  magukat.  A  nadrágos  közönség  (melyben 
sok  az  intelligens  is)  3—4  annyira  szaporodott;  a  szolga- 
bírói-, adó-hivatal  árvabizottmány  stb.  sokat  tévén  e 
szaporúságra.  Szóval  útban  van,  faluszerű  mezővárosból 
csinos  kisvárossá  emelkedni. 

Mindazáltal  én  nem  tudom,  mikor  megyek  Szalon- 
tára —  lakni.  Találgatták  jó  emj>ereim,  mikép  lehetne 
ezt  kivinni,  —  de  nincs  benne  mód.  Városi  hivatal, 
a  mostani  viszonyok  közt,  nem  megy.  Ahhoz  nem  fűlik 
többé  a  fogam.  Mint  privát  ember  szeretnék,  de  nincs 
annyim,  hogy  megélhessek  belőle.  Kénytelen  vagyok 
tehát  tovább  is  Kőrösön  próbálgatni,  hogy  lehet  700  fo- 
rintból 1400-at  költeni  el!!!  Es  ez  nem  nagyítás:  folyó 
évi  jegyzékem  mutat  ily  bilánczot.    Igaz  barátod 

*  Arany  János. 

[182.]  Hanva,  október  24.  1857. 

Kedves  barátom !  Nem  válaszolhattam  leveledre  so- 
káig, hejh,  válaszolhatok  már  most! 

Azután,  hogy  utolsó  levelemet  írtam,  melyben  hit- 
tünk ide  benneteket,  elvittem  családomat  a  fürdőbe. 
Szeptember  26-án  kis  fiam  verességbe  esett,  de  szeren- 
csésen átment  rajta;  14  nap  múlva  dagadni  kezdett,  de 
megint  meglohadt  és  jobbacskán  volt;  végre  a  legki- 
fogásnélkülibb  gond,  ápolgatás,  kuráltatás  daczára  is 
okt.  23-án  reggeli  7  óra  után  meghalt.  Feleségem  leír- 
hatlan  állapotban  van;  magamat  is,  bár  férfi  vagyok^ 
majd  megtébolyít  a  fájdalom.  Ha  láttátok  volna  most 
ezt  a  gyermeket,  gyenge  testében  mennyi  szellem,  kedély 
volt.     Mindennek  vége! 

Ezért  nem  írhattam  nektek.  Isten  áldjon  meg 
benneteket!  Megszomorodott  barátod 

Tompa  Mihály. 

Jegyzet:  E  levélre  Arany  kétségkívül  azonnal  vá- 
laszolt, e  válasza  azonban  nincs  meg,  sem  Tompától  semmi 
újabb  levél  a  következő  1858  febr.  5-ig. 


-t*.- 


[188.]  Nagy-Körös,  deczember  29.  1857. 

Nem  várom  tőled,  édes  barátom,  hogy  írj;  de  vá- 
dat emelek  magam  ellen,  hogy  oly  rég  hallgatok.  Ünnep 
€l6tt  sok  dolgom  volt,  most,  egy  pár  napi  szünidőm 
lévén,  mire  használhatnám  jobban,  mint  ha  téged  fel- 
kereslek. Ne  múljon  el  az  év  hanyagságomon,  ixQj  is 
-e  végnapok  az  emlékezés  napjai,  s  kire  emlékszem  én 
szívesebben,  mint  rátok.  Ha  feledni  tudnálak  is,  em- 
lékeztetne a  fakép,  mely  Vahot  lapjában  megjelent :  az 
a  pár  alak,  mely  ott  a  tomáczon  alig  kivehető,  talán 
ránk  is  gondol  néha-néha.  Eltakarva  az  aláírást,  mutat- 
tam meg  családomnak :  Laczi  azonnal  megismerte  a  tá- 
jat, az  anyja  is,  mihelyt  feltette  szemüvegét,  Juliska 
nehezebben.  Mondanom  sem  kell,  hogy  mindnyájan 
oly  édesbús  hangulatba  estünk;  nem  mintha  a  kép 
valami  jó  volna,  —  de . . .  stb.  Emlékezetünk  jobb  festő 
volt,  mint  Vízkeleti,  vagy  hogy  híják.  E  hangulatból 
még  az  impertinentia  sem  tudott  kizaklatni,  melylyel  a 
iiagy  Vahot  ezikke  végződik,  midőn  magára  idézi  Sárosi 
versét:  ^Dicső  anyám"  . . .  stb.  Csak  szép  ennyi  szerény- 
ség egy  csomóban! 

Miután  közelebbi  leveled  óta  rólad  mit  sem  tudok, 
mit  sem  hallok,  nem  tehetek  egyebet,  mint  hogy  csak 
magamról  és  magunkról  beszéljek.  Állapotunk  a  régi. 
Egyhangúságban  telnek  napjaink  —  oly  háziasán,  mint 
csak  lehet.  Én  rossz  munkákkal  vesződöm,  nem  a 
magaméival  —  mert  én  rosszat  sem  írok  már  —  hanem 
a  fiúkéval.  Néha  M G . . . .  vagy  más  csepe- 
redő poéta  is  megtisztel  zsenge  munkáival,  hogy  nézzem 
át  s  bíráljam  meg:  de  engem  ez  sem  gyújt  Kazinczy- 
örömre.  Nem  látom  az  „isten  fiak"-at  —  milyenek- 
ről a  halhatatlan   öreg  álmodott,  kik  átvennék  a  jövőt. 

Szemere  Miklóstól  nem  régiben  kaptam  levelet,  s 
egy  csomó  bírálatot,  melyeket  ő  régebben  Petőfi  mellett 
és  újabban  én  mellettem  Erdélyihez  írt  volt.  Jól  esett 
megemlékezése,  nem  mivel  dicsért,  de,  mert  látom, 
hogyan  óhajtja  megtartani  barátságomat,  s  mintegy 
igazolni  mtUtját  is  irányomban.  Azt  gondolta  —  elhi- 
szem —  hogy  nem  viszonzom  eléggé  barátságát,  hogy 
hidegebb  vagyok,  mint  ő  képzelte,  vagy  óhajtaná.  Persze, 
találkozásunk  azon  időre  esik,  mikor  én  már  nem  voltam 
a  régi,  midőn  már  e  fatális  baj  kínzott,  s  ő  ezt  hideg- 
ségre magyarázta.  Válaszoltam  neki,  oly  melegen,  mint 
csak  tőlem  még  kitelik,  s  így,  remélem,  szent  a  békeség. 

Lévayról  mit  sem  tudok.  Igaz,  hogy  magam  hi- 
bája miatt,  mert  ő  írt  nekem  s  én  nem  válaszoltam. 
Vádolhat  s  méltán :  de  ő  nem  tudja,  mint  fáj  nekem  az 
írás;  magamról  csak  panaszt  írhatok,  —  másról  meg 
mit?  —  Felszólalása  a  Kazinczy-emlék  ügyében  igen 
szép  volt:  de  a  pestiek  azt  mondják,  hogy  ilyet  most 
nem  lehet  kivinni.  Demonstratiónak  veszik,  betiltják. 
Ezért  nem  karolta  fel  a  pesti  sajtó;  féltek,  hogy  „írói 
nyugdíj   intézet"   lesz  belőle.     S  meglehet,  igazuk  van. 

Pesten,  több  egy  événél,  hogy  nem  voltam.  Az 
tlnnep  alatt  egy  pár  pesti  ember  időzött  nálam  —  az 
öreg  Brassai  és  Gyulai.  Semmi  hír  ott,  aprólékos  plety- 
kánál egyéb.  Nem  is  vágyom  közéjek.  Invalidusnak 
kórházban  helye,  nem  a  küzdők  sorai  közt.  Ezért  nem 
kaptam  az  állomáson  (talán  írtam  volt  neked)  mikor  a 
kereskedelmi  akadémiához  meghíttak.  Most  Debreczen- 
bői  hallék  olyan  szót,  hogy  meghínának,  ha  tudnák, 
hogy  elfogadom.  Miért  menjek  oda  is?  Jobb  nem  lesz, 
mint  itt  —  s  új  viszonyok  új  emberek  közé  szokni! 
Irtódzom.  Ha  valahol  nyíigalmat  találnék  oda  elmen- 
nék, —  de  az  nem  lesz,  csak  majd  odalent.  Vesződni 
itt,  vagy  ott:  mindegy.   Igaz  barátod 

Arany  János. 
1\% 

[184.]  Hanva,  február  5.  1858. 

Édes  jó  barátom !  Igen  régen  készülök  írni  hozzád ; 
s  imé  most  is,  midőn  már  a  toll  kezemben  van,  nagyon 
kétséges,  képes  leszek-e  az  eláő  lapot  végig  írni  ?  Régen 
voltam  én  olyan  állapotban,  hogy  írhassak,  hogy  gondol- 
kodjam, hogy  valami  komolyat  vagy  okosat  csináljak. 
Igazán,  szinte  megdöbbenek,  midőn  egy  baráti  levél 
szavainak  összerakása,  fáradságomba,  elme  -  törésembe 
kerül,  mint  mikor  az  első  magyar  stylust  csináltam.  Ez 
az  állapot,  melyben  én  vagyok,  melyben  mi  vagyunk, 
nem  szomorúság,  nem  fájdalom  többé;  ez  betegség,  a 
lélek  elgyengülése,  melyen  a  legelszántabb  akarattal  s 
igyekezettel  is  erőt  venni  nem  tudunk.  Tudom,  hogy 
nem  jól  van  így,  már  nem  is  természetesen,  de  hogy 
máskép  legyen:  nem  tehetem.  Mi  nem  élünk,  csak  ten- 
günk ;  mi  barátom,  leszoktunk  az  alvásról !  s  csudálatos, 

még  sem  veszünk  el!  Én  nem  csinálok  semmit,  nem 
írok,  nem  olvasok,  nem  tanulok,  nem  gondolkodom,  nem 
társalkodom;  én  senki  és  semmi  sem  vagyok,  —  de 
még  is  vagyok  valami:  mesterségem,  kenyérkeresésem 
martyrja;  a  templomba  kell  járnom,  papolnom,  halottat 
temetnem!  dicsérnem  a  megboldogultat;  beszélek  az  isten 
jóságáról  a  szomorú  feleknek :  a  ki  bölcsen  tette,  a  mit 
tett;  vigasztalom  a  megkeseredett  szívűeket  stb.  stb.; 
aztán  jót  nevetek  a  sors  e  gyalázatos  satyráján,  úgy 
hogy  ez  a  legnyomorultabb,  legszerencsétlenebb  teremtés, 
ez  a  csontváz,  ez  az  élő  halott,  a  kit  én  feleségemnek, 
szeretett  feleségemnek  nevezek:  ijedten  veti  rám  beesett 
szemeit,  gondolván:  hogy  tán  megtébolyodtam!  Ilyen 
életet  élQnk  mi!  meddig  tart  így?  nem  tudom. 
Igaz  barátod 

Tompa  Mihály, 
eh 


[185.]  Nagy-Kökös,  február  9.   1858. 

Leveled,  édes  jó  barátom,  megörvendeztetett,  de 
ugyan  meg  is  szomoríta  bennünket !  Épen  írandó  valék 
hozzád;  mert  a  mint  egy  részről  ily  körülmények  közt 
nem  igényelem  sűrű  válaszodat,  —  úgy  nem  tehetem, 
habár  ellenedre  volna  is,  hogy  időről  időre  fel  ne  keresse- 
lek soraimmal;  hogy  —  olyan  a  milyen  —  vigaszt 
nyújtani  ne  igyekezzem.  Jól  tudom,  mily  kevéssé  va- 
gyok arravaló  ember,  hogy  mást  —  haszinte  legjobb 
barátomat  —  vigasztalhassak  —  s  a  legjobb  vigasz  is 
mily  kevéssé  férne  bánatodhoz;  hiszen,  noha  más  ok 
idézte  elő  bajomat,  én  is  átéltem  a  fásultság,  csüggedés, 
semmivélétei  azon  phasisait,  melyekről  te  most  panasz- 
Arany  levelezése.  I.  28 

kódol;  én  is  tudom,  mi  az:  a  legvígabb  társaságban 
egyedül  lenni,  minden  kültárgyban  csak  önbajankat  látni; 
járva-kelve  halottnak,  —  sőt  annál  többnek:  szenvedő 
halottnak  lenni;  örömet  semmiben  nem  találni,  sőt  ma- 
gától az  örömtől  futni  mert  az  is  fáj,  mint  betegnek  a 
kaczagás;  —  mindezt  én  átérzettem  a  közelebbi  évek 
alatt,  —  s  hozzá  még  azt  a  gyötrelmet  is,  hogy  bármely- 
leverő  volt  az  óra,  azért  a  kötelességet  teljesítni,  a  csa- 
ládért munkálni  kellett ;  felállni  és  beszélni  órákat  napon- 
kint nyilvánosan,  féken  tartani  az  éretlen  pajzánságot, 
ügyelni  szavamra,  mozdulatomra  stb.  a  legapróbb  rész- 
letekig, nehogy  egy  vagy  más  dolog  nevetségesnek  tűn- 
jék fel  olyan  hallgatóság  előtt,  melynek  mindegy  akár 
Caesar  akár  Tóth  Pál  a  professor,  de  ha  szerit  tehetné, 
hogy  kikaphasson,  kikapna  rajta.  Hordoztam  hát  én, 
édes  Miskám,  a  tiedhez  hasonlító  kínokat;  azt  is  tudom, 
hogy  a  vigasztalás  semmit  sem  ért.  Könnyű  annak,  kinek 
semmi  baja  nincs,  azt  mondani:  végy  erőt  magadon, 
ragadd  ki  lelkedet  a  fásultságból,  akarj  és  megjön  a 
kedv.  Mind  ezek  szép  tanácsok,  de  az  a  baj,  hogy  épen 
a  lélekerő  hiányzik,  mely  kivitelére  szükséges ;  mint  ha 
ágyba  szegzett  súlyos  betegnek  azt  javaslanók :  csinál- 
jon commotiót,  mingy árt  jobban  lesz.  Köszönöm,  de  ha 
nem  lehet. 

Es  mégis,  kedves  jó  emberem,  azt  tanácslom  neked 
ama  bölcsekkel:  csinálj  commotiót,  lelki  mozgást  ma- 
gadnak. Probatum  est.  Míg  én  gondolatomat  mindig 
csak  bajomon  —  mint  nyelvet  a  fájós  fogon  —  tartot- 
tam :  semmi  remény  nem  volt  javuláshoz.  Örökös  töp- 
rengésben éltem,  mint  az  a  hypocondricus,  ki  meggyő- 
ződve, hogy  lába  két  szalmaszál,  örökké  remegett,  hogy 
eltörik.     Újabb   újabb    rémképeket   csináltam,  majd   e. 

majd  ama  nagy  veszély  függött  felettem,  mint  damoclesi 
kard :  de  biz  az  csak  nem  szakadt  le.  Evek  folytak  s 
én,  ha  jobban  nem,  rosszabbul  se  lettem,  mint  eleinte 
valók.  Ez  némi  megnyugvást  adott,  megszoktam  a 
bajt.  Aztán  kerestem,  miben  találnék  még  érdeket  a 
világon.  Sokszor  csekélység  hozott  pillanatnyi  szóra- 
kozást. Egy  nagy  súly  nehezült  még  lelkemen,  azon 
meggyőződés,  hogy  én  többé  nem  vagyok  képes  költői 
művet  alkotni.  Próbáljuk  meg.  Kezdtem  valamit,*)  s 
folytatom  még  ma  is;  naponkint  —  nulla  dies  sine 
linea  —  egy-két  sort  irva,  de  jót,  vagy  legalább  olyat, 
mi  teljesen  kielégít.  Bevégzem-e?  azt  nem  tudom,  de 
hogy  e  folytonos  foglalkozás  a  lelket  enyhíti,  azt  tapasz- 
talásból mondhatom.  írok  nem  taps,  nem  jutalom  végett : 
írok  lelki  nyugalmamért. 

Ám  olvasd  tehát  a  kedves  elhunytadat  érdeklő 
végrendeletet,  ám  káromkodj',  vagy  panaszkodjál  — 
csak  hogy  tégy  valamit.  Es  keress  valamit,  a  mi  némi- 
leg érdekeljen.  Mindegy  akármi:  perlekedés  a  con- 
sistoriumban,  huzalkodás  a  tractussal,  akármi,  csak  érde- 
keljen, ruganyosságot  adand  lelkednek.  Eleinte  nehezen 
megy,  tudom.  De  minél  több  lesz  az  érdeklő  pont: 
annál  kevesebb  jut  amaz  egynek.  Sőt  még  velem  is 
veszsz  össze  ha  tetszik  —  miért  írok  ily  hosszú  s  bolond 
levelet  —  ez  is  használ.  Adj  hálát  Istennek,  hogy  hiva- 
tali bajaid  vannak,  azért  is.  Nekem  bármily  nehezemre 
esett  némelykor  a  tanítás,  de  ha  kibeszéltem  magam, 
mingyárt  könnyebben  lettem.  Ellenben  a  szünidő  — 
hacsak  nem  utaztam  —  megölt.    Okát  igen  könnyű  el- 


*)  Talán  az  Utolsó  Magyar   lehetett.  Láad  alább  a  június 
6-én  kelt  levelet. 

28* 

találni.  Jól  rendelte  a  gondviselés,  hogy  apró  bajokat 
adott  az  embernek :  a  tyúkszem  s  fogfájás  hatbatós  szer 
a  hypocondria  ellen.  Míg  az  fáj,  nem  gondolánk  a 
nagyobbra. 

Ilyen  tyúkszemeket  nekem  bőven  adott  a  „fellegterelő 
Zeüsz.^  Például,  az  őszön  azt  súgta :  „fiam  János !  ha  már 
poéta  nem  lehetsz  tovább,  légy  kupeczl"  Jól  van,  isten- 
atyám, mondék,  hisz  tőlem  az  is  kitelik ;  teljes  életemben 
szerencse  fia  voltam :  egyszer  leltem  egy  félpatfaí/^  az  is 
rozsdás  vót,  (rím  aztán,  jegyezd  meg) ;  de  meg,  emlék- 
szem, ha  zsiros  kenyerem  elesett,  az  is  mindig  a  zsiros 
oldalával  esett  porba:  tehát  előre!  Ide  a  nyelét  annak 
a  knpeczségnek,  csak  megfoghassam,  majd  elbánok  vele ! 
Az  egyetlen  nyél,  mely  nekem  hozzáférhető  volt  —  a 
búza  vásárlás.  Mióta  itt  lakom,  a  búza  mindig  10— 12  pfrt 
volt,  néha  több  is.  Az  őszön  leesett  ötre.  Beletenyerelék 
tehát,  az  én  cassámnak  jelentékeny  összegig :  most  febr. 
közepe  táján  vagyunk  s  eladhatnám  locó  8  váltó  forint- 
ért, ha  vevS  vdna.  De  minthogy  az  nincs,  várom,  mig 
rám  dohosodik.  Ez  is  egy  tyúkszem. 

Pár  héttel  ezelőtt  fél  fejem  —  a  koponyától  aa 
orron  keresztül  államig  hasítva  —  oly  iszonyú  rheumát 
kapott  volt,  hogy  csaknem  ordítottam  belé,  s  néhány 
nap  szobámat  sem  hagyhattam  el.  De  már  elmúlt,  és 
így  kényelmesebb.  No,  ez  is  megjárja  tyúkszemnek. 

Az  én  kedves  Juliska  leányom,  —  még  mindig  kicsi 
ugyan  —  de  már  mégis  nagylány,  vagy  mint  Kőrösön 
ejtik:  nallán,  mert  az  idén  nyilvános  tánczvigalomban 
volt.    Ezt  nem  akarom  a  tyúkszemek    közé  számítani. 

Verseid  gyűjteményéről  mélyen  hallgat  az  írás. 
Nyomják?  s  még  sem  nyomták  ki!  Vagy  abbamaradt 
az  egész  alku?  —   Azt  hiszem,  már   nem   sokára  meg 

kellene  jelenniök.  S  aztán,  édes  barátom,  ha  azok  meg- 
jelentek, például  májusban,  egy  kis  kirándulás  Pestre, 
a  budai  vizekre,  és  talán  a  körösi  homokra  is,  nem  hasz- 
nálna-e? nektek?  írd  meg  közelebb:  nem  gondolkoztál 
még  erről?  Fájdalmas  lenne  a  találkozás,  elhiszem,  de 
csak  az  első  perczekben.  Ha  egyszer  a  bánat  panaszba, 
könnybe  ömölhetne  ki,  hidd  el  az  enyhítne  mégis.  Ot- 
tani környezetedet  talán  sokkal  jobban  megszoktad  már, 
mint  hogy  azok  társasága  űdítőleg  hathatna  rád,  rátok.  — 
Uj  emberekkel  —  s  nem  rossz  embereiddel  —  találkozás 
elszórna  legalább. 

Kedves  jó  komámasszony !  (nem  merem  most  kicsi- 
nek  nevezni)  hígye  el,  itt  is  van  rokonérző  barátja,  ki 
ma  is  sírva  mondta :  a  szívem  hasad  meg  szegény  Tompá- 
ékért!  Jőjenek !  igyekezzenek  szórakozni,  felejteni.  Miska 
ugyan  nehezen  mozdul,  azt  tudom;  káplánja  nem  lesz, 
pénze  nem  lesz,  búzája  nyakán  veszett,  szénáját  elvitte 
a  Sajó,  Heckenast.  nem  fizet  stb.  de  utoljára  sem  kell 
igen  sok  költség,  nem  akarnak  ragyogni,  lelkem,  kevéssel 
beérhetik.  Jőjön,  sírja,  panaszolja  ki  magát.  Remélem, 
nincs  annyira  rosszul,  hogy  meg  ne  tehetné  ezt  az  utat. 
Tegye  meg,  kérem,  bizony  nem  lesz  rossz! 

Isten  téged,  kedves  barátom,  áldjon  meg:  adjon 
erőt,  nyugalmat.  írj  néha  valamit,  ha  másért  nem, 
szórakozás  végett.  Sokszor  vagyok  én  úgy  a  levélírással, 
mint  te  most:  alig  tudom  összekovácsolni.  Sokszor  hár- 
mat" is  eltépek,  míg  elkészül  egy.  De  megint  próbálom, 
és  nyugodtabb  órában  sikerűi,  úgy,  a  hogy.  Fogadjátok 
legszívesb  ölelésünket  s  mindenkori  barátságunk  őszinte 
nyilvánítását.  Isten  veled!  igaz  barátod 

Arany  János. 

[186.]  Nagy-Körös,  április  17.  1858. 

Kedves  jó  barátom !  Vén  asszony  nem  vagyok,  nem 
is  adok  az  álomra  semmit ;  de  mostanában  oly  gyakorta 
8  legközelebb  két  éjjel  egymás  után  oly  élénken  álmod- 
tam rólatok,  hogy  szinte  babonás  sejtelem  kezd  hábor- 
gatni. Meglehet,  hogy  mindez  csupán  beteges  agyam 
éji  káprázata,  „aegri  somnia",  semmi  egyéb:  de  meg- 
lehet az  is,  hogy  e  megmarkolható,  fontolható,  rőfölhető 
világon  kívül  más  is  létezik  körülöttünk,  melynek  kár- 
pitja olykor-olykor  lebben  föl  csak,  sokkal  rövidebb 
időre  és  titokszerűbben,  hogysem  a  tudomány  a  sejtett 
valót  kétely  nélküli  igazsággá  tudná  kristályosítni,  hogy 
magazinjába  rakhassa,  mint  valami  kősót.  Azért  nem 
állhatom  meg,  hogy  míg  ez  álmok  benyomása  alatt  va- 
gyok, meg  ne  kérdjem  tőled:  hogy  vagytok  édes  jó 
barátom  ?  Az  éjjel  hozzám  jöttetek,  előbb  a  kedves  ko- 
mámasszony, fényes  hintóban,  két  hatalmas  lóval,  me- 
lyekben a  „Fátyolt"  *)  és  társát  sehogy  sem  bírtam  felös- 
memi,  s  komámasszony  sem  az  én  „kicsi"  komámasszony 
volt,  hanem  egy  junói  termetű  hölgy,  magas,  telt  alak, 
kedvesen  és  sokat  csevegő;  vonásait  mindazáltal  felis- 
merhettem. Számára  lakomát  rendeztünk;  te  azután 
érkeztél  meg  csikorgó  rossz  szekerén  s  gebe  lovakon; 
arczod  s  egész  termeted:  ^heu!  quantum  altér  ab  illó 
Tompa  erat"  —  kivel  harmadfél  éve  az  agtelki  bar- 
langban bujkáltam:  sovány,  sárga  szomorá  alak.  Efféle 
bolondság  okos  embert  nem  zavar  ugyan  meg,  de  te- 
szem, hogy  itt  laknátok  a  szomszédban,  hol  ez  a  nagy 
„kinlódium"  terpeszkedik,  bizony  csak  benyitottam  volna 


♦)  Tompa  lovának  neve. 

én  mingyárt  reggel  hozzátok,  megkérdezni:  „édesim, 
hogy  aludtatok;  oly  furcsát  álmodék,  nincs  valami  baj?" 
mit  nem  tehetvén,  a  kérdezést  jelen  soraimra  bízom. 

Mi,  hála    érte    annak,  a  ki  a  jót  és  gonoszt   méri, 
tűrhető  állapotban  vagyunk. 

Isten  téged    és   az    én  jó    komácskámat    szeressen 
minden  jóval  örökkön  örökké,  híved 

Arany  János. 


-*f»- 


[187.]  Hanva,  május  3.   1858. 

Édes  jó  barátom !  Alig  tudok  rámenni,  hogy  vála- 
szoljak leveledre.  Pedig  tehetném  sűrű  dolgom  felől, 
mert  hónapok  óta  épen  semmit  se'  csinálok;  nem  írok, 
nem  tanulok,  nem  olvasok,  még  szórakozás  kedvéért 
sem.  Olyan  unalmas  az  nekem,  azon  gondolkodni:  mit 
akar  más  mondani  ?  aztán  nem  is  érdekel,  bármit  akar, 
s  bármit  mond.  Hanem  mérem  egész  nap  a  tomáczot  és 
pipázom  annyit,  hogy  gyakran  csak  mikor  elszédültem, 
akkor  veszem  észre.  Volna  tán  kedvem  a  kertbe  menni, 
de  minek  ?  nincs  ott  egy  fűszál  sem ;  olyan  idő  jár  itt, 
hogy  a  nyolczvan  éves  öregek  állítása  szerént,  ember 
emlékezetére  nem  járt  ilyen  idő.  Bátran  elmondhatni: 
hogy  egy  év  óta  nem  volt  eső;  a  télen  semmi  hó,  azóta 
egy  harmatcsepp  sem.  A  föld  megégett;  mindennap 
szakadatlanul  orkán  és  vihar,  5—6  falu  ég  egyszerre, 
éjjel  úgy,  mint  nappal.  Agteleknck  csak  a  helye  ma- 
radt; mikor  a  múlt  héten  egyszerre  8 — 10  helyen  lán- 
got vetett:  nem  volt  egy  kanál  víz  sem  a  faluban. 
Marháink  bőgve,  nyargalva  járnak  haza,  ottkün  semmi, 
itthon   s'emmi    enni-való.     A  vetés  megsárgult,  elégett; 

s  az  élet  ára  a  piaczokon  kétségbeejtőleg  leszállt  Adó^ 
cselédbér,  napszám^  ruhaféle  háromszorta  magasabb^ 
mint  mikor  negyven  forint  volt  egy  köböl  búza.  Búza 
nem  kell,  marha  nem  kell,  a  hus,  szappan,  gyertya  magas 
áron,  8  az,  a  miből  ezek  kitelnek,  t.  i.  a  marha,  negyed 
résznyi  árán  sem  kell.  A  magtárakat  szétosztották  a 
részvényeseknek,  mert  egy  lélek  sem  vett  ki  egy  ficsór- 
ral  sem.  ínség  van  a  nagy  bőség  miatt;  fúlunk  erősen 
a  zsírba.  Felfordult  világ !  Nálatok  szinte  így  van,  úgy-e, 
édes  gabnakereskedő  poétám! 

Lám,  lám!  azt  akarnám  affectálni,  hogy  engem 
nem  érdekel  a  világ;  pedig  dehogy  nem!...  Almodra 
térek.  A  Fátt/ol,  persze  nem  olyan,  mint  ez  előtt,  zabom 
nem  terem,  pedig  most  épen  egy  árú  a  kenyérnek-való- 
val.  Rólam  azt  mondják,  hogy  hízom,  hogyne!  igen 
jól  érzem  magam  s  boldog  vagyok!  kedves  komádasz- 
szony,  majd  igazán  az  általad  álmodott  szekérre  jutott, 
szépen  felöltözve,  mint  álmodtad,  hanem  annak  a  sze- 
kérnek ló  a  neve,  t.  i.  az  én  szent  druszám  lova;  — 
nagyon  beteg  volt,  most  már  jobbacskán  van  az  ő  módja 
szerént.  Siet  szegény  ő  is  valahova,  én  is  látom^  ő  is 
mondja;  úgy  mondjuk,  hogy  azt  kell  olyankor  mondani: 
áldott  legyen  az  ő  neve  érette!  erre  az  a  rím:  hogy 
elvette.  Látod,  hogy  még  verselni  is  tudok !  bolond  volt, 
a  ki  az  első  lábra  megtanított!  Igaz  barátod 

Miska. 


-,^- 

[188.]  Nagy-Körös,  május  11.  1858. 

Emlékszel-e  még,  édes  barátom,  az  aczél-kova-féle 
bolondságra,  mely  egyike  volt  „iQonti"  enyelgésinknek? 
En  —  korántsem  szilárdságomat  értve  —  aczélnak  ne- 
veztem magam,  s  téged  kovának  a  levelezésben,  mert 
La  én  nem  írtam,  te  is  Hallgattál  ugyan,  de  mihelyt  én 
a  kovát  megütöttem,  azonnal  szikrát  vetett  az.  Most 
a  kova  kissé  megkopott,  félek,  hogy  a  körmömet  is  el- 
verem ezután,  míg  egy-egy  szikrát  ki  tudok  belőle 
csalni.  Legjobb  lesz  tehát  a  kova  szerepét  is  elvállal- 
nom, azaz  oly  rögtön  választ  küldenem  leveledre,  mint 
te  szoktál  volt  néhanapján.  Ez  nekem  élvezet,  neked, 
nem  tudom,  ha  nem  bosszúság-e?  de  én  önző  kívánok 
lenni  s  élvezni  akarok,  habár  a  te  rovásodra  is . . ,  Ügy 
sem  írok  egyebet;  a  versek  „elérhetlen  távolban  len- 
genek fölöttem" ;  miért  foszszam  meg  magamat  a  részemre 
fenmaradt  egyetlen  irodalmi  munkásságtól?  Reszkess 
tehát  egy  levelezői  szörnyetegtől,  ki  téged  nem  sokára 
agyon  „H.  Péterez!"*) 

Hogy  pedig  az  aczél-kova  história  épen  most  eszembe 
jutott,  annak  oka  az,  mert  mint  afféle  ősz  öreg  ember, 
ki  Petőfi  szerint  „nem  előre  szeret  nézni,  hanem  hátra" 
én  is  a  múltban  találom  többnyire  élményeimet  s  közelebb 
épen  leveleid  szedtem  rendbe  s  nagyobb  részét  újra  ol- 
vastam. Nem  hinné,  a  ki  nem  próbálta,  mennyi  élvezet 
rejlik  az  ily  foglalkozásban.  Az  ember  tudja,  nem 
feledte  el,  mi  történt  közte  s  barátja  közt,  de  csak 
nagyában:    újra  átlapozva   e  leveleket,  minden    emlék 


♦)  H.  Péter   íir,  Tompa   egyik   gyakori,  néha   talán  kelletlen, 
látogatója,  otthon  Hanyán. 

színt,  életet   ölt,  s   ez  édesfájós   állapotban,  mint  az  én 
Domokosom  írja: 

A  múltban  aluvó  örömek,  fájdalmak 
Felriadt  serege  zajgó  szivébe  gyüL 

Tizenegy  éve,  —  egy  hó  múlva  annyi  lesz  —  hogy 
megkezdtük  a  levelezést.  Az  „egy  harmadik"  ki  mint- 
egy bemutatott  bennünket  kölcsönösen,  június  1 — lO 
napjait  nálam  töltötte  —  hol  van  6  azóta! ...  Te  még 
akkor  Bejében,  —  aztán  egy  grUfenbergi  levél,  —  aztán 
félharag  köztünk  valami  ostobaságért;  hosszú  hallgatás 
után  ismét  kedélyes  levélváltás;  néhány  dátum  Kele- 
mérről: a  krumpli  alakú  paplak  rajza  —  szeszély  és 
panasz,  öröm  és  bú,  felváltva;  aztán  hanvai  levelek 
sora  a  látogatás  előtt  és  után  stb.  stb.  biz  isten  oly 
valami  borongó  derű  van  abban,  a  mit  az  ember  hosszú 
idő  alatt  élt,  egy  pár  perez  alatt  újra  élni!  —  De  nem 
folytatom,  mert  félek,  vesztegetőnek  kiáltasz,  hogy  ily 
semmiséért,  a  mit  a  nélkül  is  tudunk,  6  kr.  posta- 
bélyeget kivetek.  Nem  egészen  ok  nélkül  beszélem  e 
régi  históriát,  —  mert  levelezésink  folyama  már  is  egy 
kis  történet.  Tudom  írtál  chriát  e  feladatról:  história 
est  magistra  vitae.  No  lásd:  nekem  e  levelekben  rejlő 
történet  bölcs  tanulsággal  kedveskedett.  Látom,  egyik 
levél  borúit,  csaknem  kétségbeejtő,  másik  vidorabb  sőt 
enyelgő,  felváltva.  S  ne  érném  én  azt  többé,  hogy  az 
én  Miskám  vidámabb  leveleket  is  tudna  írni,  mint  ezek 
mostanság?  Hát  az  idő  balzsama  csak  puszta  szó,  hazug 
beszéd,  poetai  czafrang  volna  ?  Ez  az,  a  mit  elhinni  nem 
tudok.  Hisz  én,  én  nyomorodott  ember,  árnyéka  annak, 
a  mi  egykor  voltam  —  elég  értelemmel  biró  arra  nézve, 
hogy    átlássam,   miszerint    értelmi,    szellemi    tehetségim 

sínlenek:  én  is  tudok  még  örőlni  ottan-ottan,  —  tudok 
nyugodt,'  sőt  vidám,  kedélyes  is  lenni :  s  te  sohase  tud- 
nál többé?  Nem,  édes  barátom,  az  nem  lehet,  az  ne  is 
legyen.  Am  pipázz  te,  szédülésig!  én  is  azt  teszem,  s 
keveset  tudok  tenni  azon  kívül:  mégis,  ha  egy  pár 
óráig  nyugodt  lehetek,  nem  utasítom  el  a  kínálkozó 
örömet. 

De  böjt  elmúlt  már,  minek  a  böjti  predikáczió. 
Lássuk  mit  írtál,  hadd  válaszolok.  Panaszkodol  száraz- 
ságról. Itt  is  volt,  országszerte  volt:  de  épen  az  nap, 
melyen  leveled  kaptam,  hozott  egy  szép  essőt,  mely  or- 
szágosnak látszott  lenni.  Itt  sem  volt  egész  télen  se 
hó,  se  eső,  a  vetés  sínlik,  kifagyott,  de  tán  segítne  még 
jó  időjárás.  Agtelket  —  azt  a  különben  is  szánandó, 
sovány  fekvésű  Agtelket  szívemből  sajnálom  —  és  derék 
papját  is,  hű  társunkat  a  barlang  iszapjában,  ha  igaz 
a  rettentő  eset,  mit  a  lapok  írnak.  Drágaság  és  olcsó- 
ság itt  is  egész  aránytalanságban;  de  tűz  még  nem 
volt  —  régideje  nem  volt  itt. 

Szegény  kom&cskám  (ő  szokta  volt  így  mondani,  az 
áldott  lélek)  betegségét  szívünkből  sajnáltuk  s  hogy 
mért  nem  lehetünk  közelebb!  Istenem,  mily  távolság, 
az  ember  csak  akkor  tudja  meg  a  bajt,  mikor  már  el 
is  múlt.  De  csakhogy  elmúlt:  jő  a  nyár,  a  fürdők,  s 
talán  egy  kirándulás,  milyet  említettem,  testi-lelki  üdülést 
nyújtana.  Gondolkozzál  erről,  édes  Miskám,  de  ne 
soká!  Szinte  bánom,  hogy  ostoba  álmomat  megírtam: 
te  abból  is  rémképeket  csinálsz.  Azóta  is,  az  előtt  is 
álmodtam  én  rólatok  annyit  s  annyifélét,  hogy  ha  el- 
mondanám, nincs  az  az  álmoskönyv,  mely  kiokosod- 
nék belőlök.  Szeretlek,  édesim,  sokat  gondolkozom 
rólatok  émette  —  nem  csoda   (Dionysius  Gátéként,  ha 

tanultad  valaha  e  rigmusokat)  ha  éjjel  is  veletek  tépe- 
lődik lelkem. 

Hogy  pedig  átkozod  poötaságodat :  az  is  mehetne, 
csak  legalább  versben  tennéd,  mint  Ovidius  vagy  Kölcsey. 
Jaj  nekem!  jaj  annak  a  ki  engem  verset  írni  búmra 
megtanított !  Hanem,  édes  Miskám,  én  a  mondó  vagyok, 
hogy  az  ily  Schlag-heli  ember,  mint  te  és  jómagam, 
versírás  nélkül  is  poéta  maradt  volna;  poötai  kedély; 
olyan  ember,  kinek  a  lelke  mindenfelől  csupa  kö7iyökhSl 
áll,  s  minden  érintkezést  fájdalmas  ütésnek  érez.  Nem 
voltam  12  éves,  mikor  egy  apai  feddés  miatt  elkeseredve, 
világra  akartam  bujdosni,  el  is  mentem  egész  a  „homok- 
gödrökig" (tudod  hol  vannak,  Szalonta  alatt?)  ott  iszo- 
nyú elkeseredéssel  tűnődtem  sorsom  mostohaságán,  mind- 
addig mig  —  haza  éheztem.  Mikor  látom  ismét  azt  a 
gonosz  mosolyt  nyírt  bajuszod  végin,  melyhez  hasonló 
csak  egy  van  a  világon,  az  itteni  szolgabíróé?  Ritkán 
jövök  ezzel  össze,  de  akkor  oly  jól  esik  látnom  szakasz- 
tott mását  annak  a  mosolynak,  melyről  mindig  tudtam : 
no  most  Miska  ismét  gonoszkodik! 

Isten  áldjon  meg,  édes  lelkeim,  jó  kedvvel,  bőséggel! 
Fogadd  Icgszívesb  ölelését  igaz  barátodnak 

Arany  jÁNOs-nak. 


[189]  Hanva,  Díájus  28.  1858. 

Édes  jó  barátom!  Pataki  studens  koromban  egy 
szegény  tanuló  gyerek  a  Bodrogba  fúlt;  csakhamar  ki- 
fogták s  mindent  elkövettek,  hogy  felélesszék ;  a  többek 
közt  az  orvos  egy  tollon  át  erősen  fútta  szájába  a  leve- 
gőt.    Mikor  legutóbbi  leveledet  elolvastam,  ez  a  halott- 

gyerek  és  a  légfúvó  orvos  jutott  eszembe.  Barátságod 
és  szereteted  egész  erejével  fúkálod  te  is  énbelém  a 
lélekzetet,  s  habár  annyi  haszna  lenne  is  csupán  fárad- 
ságodnak, mint  a  dr.  Baronyaiénak  volt:  (a  gyermek 
nem  éledt  fel)  mégis  az  nekem  fölötte  jól  esik.  Azért 
csak  vállald  el  mind  az  aczél,  mind  a  kova  szerepét; 
fogj  középre  engem  száraz  taplót,  ki  tudja :  nem  kapok-e 
majd  szikrát?  ámbár  lánggal  égni  és  torvadni*)  nagy 
különbség. 

Nyomorúság  biz  ez,  édes  jó  barátom !  magam  is 
átlátom,  hogy  az;  de  nem  tehetek  rólal  Hitem  nincs-e 
elég,  vagy  férfiasságom?  de  hiányzik  valami.  Nem  bí- 
rom magamat  a  földről  felemelni,  hova  az  isten  legázolt. 
Értelmem  a  legszebb  rendbe  hozza  a  dolgot,  de  érzel- 
mem egy  hajszálnyit  sem  enged.  A  képzelődés  és  em- 
lékezés ölnek  meg.  Az  est  legiszonyúbb ;  szinte  kezemmel 
verdesem  el  a  képeket,  melyek  szemem  közé,  agyamba 
csapódnak ;  fejem  lángba  borúi,  s  félőrülten  ngrom  fel 
az  ágyból.  Itt  van  árnyékom  —  feleségem  —  6  épen 
azt  teszi,  a  mit  én;  ő  tán  azért  mert  én  teszem;  én 
tán  azért,  mert  6  teszi.  Egymásra  ragasztjuk  a  gyöt- 
relmet; rongáljuk  egymást  akaratlanul,  öntudatlanul. 
Beszéld  te  azt  nekem  folyvást :  hogy  az  idő  megorvosol,, 
én  akarom  hinni,  akarom  elfogadni ;  mert  ez  az  állapot 
végre  is  kitarthatlan.  Azt  mondják  nekem  sokan :  nem 
kell  már  azon  törődni !  bolondok !  nem  mondják  a  kösz- 
vényesnek: menekülj  meg  köszvényedtől ! /^Ze/ferf,  hogy 
hasgatódik  lábszárad!  s  nekem  azt  mondják:  felejtsem,, 
hogy  lelkem  hasgatódik!   De  lehet-e?   vagy    hogyan? 


rákban 


*)  Vagy  ionvadni  (?)  Nincs  tisztán   írva  s  ilyes  szót  a  szótá- 
in  sem  találok.  De  nem  sorvadni,  mert  az  első  betű  világosan  U 

ezt  nem  mondják   meg.     Parancsold  rá  valakire,   hogy 
ne  gondolkozzék!  annál  inkább  fogja  tenni  azt. 

De  elég  lesz  ebből.  Láss  már  „a  bajuszom  végin*^ 
is  valamit. 

En  is  jártam  ügy,  mint  te.  Rimaszombatban  szü- 
lettem, anyám  korán  elhalt,  apám  földönfutó  lett;  le- 
vittek akkor  Igriczibe  (láttad  a  falut !)  s  ott  nevelődtem 
a  nagyapám  házánál ;  egyszer  elveszett  a  kis  reszelő;  ki 
vitte  volna  más  el  mint  én?  Nagybátyáim  egyike  azt 
mondta:  Fiú,  ha  elő  nem  lesz  a  ráspoly,  a  felhőbe 
csinálj  házat !  Ezen  nagyon  megilletődtem ;  (nem  láttam 
a  ráspolynak  szinét  se)  hozzám  akadt  egy  szinte  szám- 
űzött, malecontent  fiű,  s  elbujdostunk  az  oláhházba 
(kis  erdő  Igriczi  alatt),  s  nem  különben  haza-éheztünk 
estére. 

Egy  más  hőstettemet  még  nem  ösmered.  Ez  is 
Igricziben  történt.  Míg  a  rektor  a  templomban  volt: 
mi,  a  kisasztaltól  bementünk  a  feliérházat  seperni.  Én 
levettem  a  rektor  puskáját  és  a  fiúk  közé  durrantottam 
—  nyúl  sréttel.  Igaz,  hogy  nem  akartam,  de  biz  az 
mégis  elsült.  Szerencsére  nem  lőttem  agyon  senkit. 
Ekkor  nem  bujdostam  el;  bevártam  a  dühös  tanítót, 
(ki  a  könyörgés  alatt  hallotta  a  durranást,  s  jött  haza, 
mint  a  fúria) ;  a  tanító  úr  aztán  elkoptatott  rajtam  három 
vesszőt.  Kortársaim  közt  még  ma  is  eldöntetlen  kérdés : 
vajon  101-et  kaptam-e,  vagy  102-őt,  de  hogy  sok  volt, 
azt  tudom,  mert  nagyanyám  (mikor  hazamentem)  a  kan- 
tárral szinte  elő  akart  fogni;  már  fel  is  emelte  azon 
részemről  a  csurapét,  a  mely  részéről  Théroigne  de  Ma- 
licourt  vagy  Mericourt  húgomasszonynak  a  franczia 
forradalomkor  a  frakkot  felemelték,  de  látván,  hogy 
véres  vagyok,  nem  bántott;  sőt  mk& fejéret  adván:  vette 

észre,  hogy  lábamon,  mellemen,  hasamon  szép  kék  csíkok 
vannak,  azon  vigyázatlanságot  követvén  el  (én)  az  exe- 
cutio  alatt,  hogy  hemperegtem.  —  így  láthatod,  hogy  én 
is  olyanforma  gyerek  voltam,  mint  jó  magad ;  sőt  igen 
meglehet,  hogy  épen  egy  nyáron  tettük  a  bujdosást, 
mert  csak  gondold  meg:  én  véletlenül  két  évet  vénül- 
tem a  múlt  őszszel.  (Oh  a  múlt  őszszel  én  100  évet 
vénültem!)  Öreg  apám  számitgatása  után  régen  elhatá- 
roztuk, hogy  én  1819-ben  születtem;  azonban  a  múlt 
őszszel  a  rimaszombati  káplán,  épen  gyűlés  alkalmával 
kiterjeszti  előttem  a  matriculát,  mondván,  hogy  ilyen 
jeles  napon  már  csak  adjam  meg  az  áldomást,  t.  i.  mikor 
épen  40  éves  vagyok!  Akkor  látom:  hogy  1817.  szept. 
29.  Látod,  egy  évben  Születtünk!  (ha  tudni  illik,  törté- 
netesen te  is  meg  nem  fiatalodol,  vagy  meg  nem  vé- 
nülsz mostanában).  Tegyen  bizonyságot  ez  a  levél  a 
maradék  előtt  az  igazságról,  ha  majd  roppant  vita  lesz 
születésem  éve  felett! 

Olvasván,  hogy  leveleimet  összeszedted:  én  is  rög- 
tön összeszedtem  a  tieidet;  s  látom  nagy  álmélkodás  és 
boszúsággal,  hogy  az  első,  október  1,  1852'ben  kelt.  Hát  az 
elébbiek  hová  lettek?  először  iszonyú  hányást- vetést 
tettem  miattok;  azután  jutott  eszembe,  hogy  Kassán 
vesztek  el.  Igazad  van  a  levelekre  nézve !  én  is  szíve- 
sen átolvasnám  a  tieidet  (számra  51)  de  még  most, 
bizonyos  vonatkozások  miatt  nem  merem.  Hanem  azon 
czélra,  melyre  Kazinczy  Ferenczék  leveleiket  írták,  a 
mai  levelezés  (legalább  az  enyém)  bizony  egyátalában 
nem  alkalmas.  Én  írom,  a  hogy  a  tollamra  jön,  a  hogy 
beszélgetni  szoktam;  s  néha,  míg  boldog  voltam,  olyan 
dolgokat  is  írtam,  melyek  mint  tudod  „nem  kinyomatni 
valók."  Tőled  sok  levelem  oda  van,  pótold  ki,  írj  sokat 

sokszor!  bizony  igen  jót  teszesz  vele  nekem,  édes  Já- 
noskám ! 

Nekem  is  épen  „patvarkodásom*^  van  Fraenkel 
miskolczi  könyvárussal;  1851-ben  bizonyos  költeménye- 
ket adtam  el  neki;  most  (7  év  után)  joggal  gondoltam 
befoglalhatni  Verseim  közé!  s  imo  előáll  420  példány- 
nyal, hogy  fizessem  ki  vagy  vegyem  meg!  Most,  édes 
barátom,  én  három  annyit  fogok  neki  fizetni,  mint  ő 
adott  nekem  eredetileg.     Úgy-e  szép  mulatság?! 

Tompa  Versei  (már  mind  az  öt  kötet)  megjelentek. 
Szép  arczkép  is  van  az  elején;  Heckenast  irta,  hogy 
menjek  fel  iUni;  de  én  azt  válaszoltam,  hogy  csinálják 
meg  akárkiről,  ha  Gregussról  csinálják  is,  de  én  ugyan 
nem  megyek;  természetes,  hogy  aztán  nem  is  vagyok 
találva.  Mindegy !  ha  ennél  nagyobb  bajom  nem  volna ! ! 

Isten   áldjon    meg   mindnyájatokat!    Igaz   barátod 

Miska. 
,^ — - 


(i»o.]  N.-KőRüS,  június  5,  1858. 

Kedves  barátom ! a  poézis  nálunk  is  (rím !) 

szünetel  (nehogy  szüreteJ-nels.  olvasd).  Kivéve  azon  e^y 
fordítást,*)  mely  talán  nem  kerülte  ki  figyelmed  —  az 
egész  év  alatt  nem  írtam  semmit.  Kezdtem  egy  költői 
beszélyt  —  rövid  nyolcz  tagú  sorokban  és  rímben  — 
de  kezdetnek  maradt.  Az  Ázsiában  apáinktól  elvált 
s  ott  elpusztult  magyarság  halálát  akartam  megénekelni, 
szóval  olyan:    „utolsó   magyar"-félét  componálni,  közös 


*)  Goethe  „Balladájáé**.    Akkor  jelent   meg  a  Budapesti 
8zBMLá-ben. 

vigasztalásunhra,  A  múltban  tükrözni  a  jövőt.  De 
nem  birom,  belefáradtam.  Aztán  az  olaszokból  kísér- 
lettem meg  egyes  strophákat  —  Ariostóból,  Tassóból, 
—  de  nem  megy.  Methusalemi  kort  kellene  élnem, 
ha  akármelyiket  be  akarnám  végezni. 

De  minek  ez  a  közönyös  csevegés.  Levelem  egye- 
düli czélja  tudatni  veled,  hogy  a  tiédet  megkaptam  s 
hogy  hű  részvéttel  osztozunk   bajaidban.     Igaz  barátod 

Arany  János. 


[191.]  Nagy-Körös,  augusztus  25,  1858. 

Itt  ülök,  barátom,  a  vacatio  kellő  közepén,  fele 
mögöttem,  fele  még  előttem  s  elgondolom,  mily  ezudar- 
ság  az  a  sorstól,  hogy  se  én  el  nem  mehettem  hozzátok, 
se  ti  hozzánk. 

Tanártársaim  széllyelvannak  az  egész  világon,  alig 
másod  magammal  kongok  itthon,  —  még  eddig  mit  sem 
dolgoztam,  de  majd  fogok  (?)  a  szünidő  hátralevő  ré- 
szében (? !  ?)  hisz  ez  elmúlt  3 — 4  hét  alatt  mit  is  lehe- 
tett volna  még  csinálni,  mikor  az  embernek  naponkint 
nincs  több  szabad  órája  24-nél.  Azaz  hogy  akartam 
biz  én:  elolvastam  Tompa  verseit,  mind  az  öt  kötetet; 
némely  részét  kétszer,  háromszor  is,  összevetettem  a 
régibb  kiadásokkal,  megjegyeztem  a  variánsokat  (NB. 
néhol  rontottál),  csináltam  jegyzéseket,  szóval  útban 
valék  oly  kritikát  írni,  hogy  Planche  Gusztáv,  Schmidt 
Julián  és  Gyulai  actu  Gregussá  vált  volna  tőle;  de 
mégsem  hiszem,  hogy  a  birálat  meg  legyen  írva.  Mi- 
helyt  arra  kerül    a    sor,    hogy    eszméimet    össze    kéne 

Arany  levelezése.  I.  29 

szedni,  valami  önállót,  összefüggőt,  szerves  egészet  kellene 
alkotni,  elhagy  az  erő ;  s  ha  írni  kezdek,  prózám  jobbra- 
balra bicsaklik,  —  el   kell  dobnom  a  tollat,  vagy 

szomorú  állapot  ez  édes  barátom ;  no  de  stb  .... 

En  még  eddig  sehol  sem  voltam  a  szünidő  alatt, 
s  hihetően  sehol  sem  fogok  lenni,  kivéve  tán  effy  napra 
(29-én),  mikorra  Szentkirályi  Mór  hitt  magához  nagyon, 
ki  itt  nem  messze  lakik.  Pestre  menni  semmi  szándé- 
kom —  szomorú  hely  az  nekem. 

Hát  Szénfi  úrnak  válaszoltál-e  hazafiúi  felhívására? 
Az  összejövetelből  nehezen  lett  valami,  mert  te  nem 
mentél  és  én  nem  mentem.  Erdélyi,  a  mint  sejtem, 
fordult  meg  Pesten,  de  ő  is  aligha  abban  járt.  Én  írtam 
volt  neki:*)  hogy  rólad  nem  hiszem,  hogy  felmenj,  s 
elmondtam  miért.  Erdélyi  lehet  fölmegy,  ha  más  dolga 
is  lesz,  de  hogy  csak  e  hazafias  czélért  annyi  költségbe 
verje  magát,  azt,  mondám,  nem  hiszem.  írja  meg  tehát, 
mi  választ  kapott  tőletek,  én  bolondjába  egyet  sem 
lépek.  De  biz  ő  nem  írt  mind  eddig;  gondolom  szidja 
magában  a  poéták  hazafiatlanságát,  kik  a  nagy  eszme 
körűi  nem  akarnak  bábáskodni.  Pedig  utoljára  is  az 
egész  egy  kovát  sem  ér:  van  már  magyar  rhythmus, 
vannak  népdal  schemák ;  az  ember  maga  kifütyöli,  hova 
kell  hosszú,  hova  rövid  szó  tag:  s  hajt  rá  csak  egy  is  a 
cseperedő  nemzedék  közül?  Hisz  ezt  következetesen 
kivinni,  a  zene  kívánalmait  pontosan  megtartani,  még 
nehezebb  volna,  mint  a  jambus,  vagy  trochaeus,  mely- 
től a  nagy  reményű  ifjak  háta  nem  azért  borsódzik, 
mert  idegen,  mert  a  mi  zenénkkel  össze  nem  vág, 
hanem:  mert  —  mérték!  Csak  adnának  oly  rhythmust 

*)  Azaz,  hogy  már  Szénfínek.  A,  J,  jegyzete. 

[193.]  Nagy-Körös,  szeptember  29.  1858. 

Hisz  ma  nagy  nap  van,  édes  Miskám,  neved,  szüle- 
tésed napja  s  minden!  Hogy  az  én  Istenem  téged  tart- 
son és  áldjon  meg  örömmel,  egészséggel,  reményed  és 
hited  fölötti  boldogsággal! 

Hát  ti  is  azon  öncsalásban  éltetek,  a  miben  mi? 
Hisz  épen  úgy  voltunk  az  egész  szünidő  alatt.  „Tompa 
nem  ír:  bizonyosan  jőnek."  —  „En  megálmodtam  az 
éjjel"  ...  „Csörög  a  szarka:  Tompáék  itt  lesznek."  — 
;,A  vasúti  omnibusz  csengője  még  nem  hallatszott  —  ne 
vetkezzünk  még  . . .  Tompáék  ma  itt  lesznek"  stb. 
Effélék  napirenden  voltak  nálunk.  Pár  napra  Szent- 
királyi Móriczhoz  rándultam,  ki  itten,  a  pilisi  vasútállo- 
mástól egy  órányira  lakik,  régen  hi,  meglátogatott,  vissza 
kellé  adnom :  de  félve  indultam  útnak,  hogy  az  alatt 
eljöhettek.  Nem  is  voltam  másutt  az  egész  tnélo  vaca- 
tioban:  majd  megevett  az  unalom,  a  dolgozni  akaró 
dologtalanság.  Pestre  semmi  sem  vonz.  A  szünidő  ele- 
jén szóban  volt  köztünk,  hogy  legalább  solo  ránduljak 
el  pár  hétre  Gömörbe:  de  számot  vetvén  a  cassával, 
úgy  találtam,  hogy  az  itthon  maradók  megkoplalnák  — 
s  igy  abbanmaradt. 

Hogy  te  némely  régibb  versedet  tűrhetlennek,  utá- 
latosnak találtad:  az  nem  bizonyít  semmit.  Az  velem,  és 
úgy  hiszem  mindenkivel  úgy  van.  Ha  az  ember  vala- 
mit megírt,  egy  darabig  gyönyört  érez  benne,  de 
később  megszokja,  megunja.  így  vagyok  én  csaknem 
minden  költeményemmel:  a  Toldi  hangját  már  ki  nem 
állhatom,  s  ezért  lehetetlen  volt  a  harmadik  részt  folytat- 
nom. Sehogy  sem  tudom  lelkemet  azon  naiv  hangulatba 
tenni,  melyben,  kivált   az  első  rész   írásakor,  gyönyör- 

ködtem.  Úgy  vagyok  a  többivel  is.  Miután  balladáimat 
egy  pár  száz  majmolatban  parodiázva  láttam :  ez  a  hang 
is  elvesztette  rám  ingerét,  s  a  legjobbnak  tartott  darab 
is  visszatetszik.  De  vigasztalom  magam  azzal,  hogy  ez 
tán  még  sem  a  művek  rosszasága,  hanem  az  untig  meg- 
szokás miatt  van  így.  Különben  kétségbe  kellene  esnem 
egy  elfecshiett  élet  miatt. 

Nem  hiszem  ugyan,  hogy  olvass  újságot,  de  mégis 
megüthette  füledet  a  hir,  mi  kacsa  gyanánt  az  egész 
hírlapvilágot  berepdeste,  hogy  t.  i.  a  főherczeg  *)  nekem 
ezt  ö  ezt  mondta.  No  hát,  édes  barátom,  tudd  meg, 
hogy  ebben  semmi  igaz  nincs.  Tisztelkedtünk  hivatalo- 
san. A  szolgabíró,  midőn  bemutatott,  hozzá  tette  nevem- 
hez: „bekannt  aus  der  ungarischen  Literatur^  —  a 
főherczeg  erre:  „und  machen  sie  noch  immer  Verse?" 
„sehr  selten,  Ew.  kais.  Hoheit!"  —  „Adieu!"  s  ebből 
fújták  fel  azon  óriási  hazugságot,  mihez  még  azon  pesti 
pletyka  is  járult,  hogy  gyémánt  tűt  kaptam  tőle.  így 
csinálják  a  hírt.  Tiltakozhattam  volna  ...  de  kényes  a 
dolog.  Demonstratiónak  vehették  volna,  patrióta  érte- 
lemben.    Inkább  .hadd  száradjon  rajtam. 

Nem  képzelheted,  mily  rossz  nekem  az  egy  idő 
óta,  ha  nevemet  nyilvánosan  emlegetik.  Te  a  mellőz- 
tetésről  panaszkodol:  engem  az  ellenkező  öl  meg.  Emich 
Petőfi  újabb  verseit  hirdeti  —  mit  a  közönség  évek  óta 
úgy  vár,  mint  a  Messiást  —  és  mégis  szükségesnek  látja 
nevemmel  ajánlani.  Petőfit  az  én  nevemmel!  A  Voj tina- 
féle ostobaság  közt  (emlékszel-e  még?  hisz  feleltél  is  rá) 
volt  egy  sor:  Burns  Róbert j  a  scótok  Petőfije,  Ezzel  én 
koránt  sem  azt  akartam  mondani,  hogy  a  két  költő  egy- 


*)  Albrecht;  Nagy-Körösön. 

forma  nagy ;  csak  annyit,  hogy  mint  nálnnk  Petőfi,  úgy 
a  scótoknál  Burns  rendes  tanpájyafutás  nélktll  is  jó 
költő  tudott  lenni ;  aztán  még  van  hasonlat  a  népies  ere- 
detben, geniusban  stb.  Most  e  szamarak  azt  mondják, 
hogy  én  Petőfit  neveztem  magyar  Bums-nek  s  azt  hiszik 
hogy  ez  Petőfire  ajánlat.  Mintha  a  magyar  közönség 
jobban  ismerné  Bums-ot  mint  Petőfit,  vagy  mintha 
Petőfinek  szüksége  volna  a  Burns  nevétől  kölcsönözni 
fényt.  A  Szépirodalmi  Közlönv  pedig  neki  esik  köztem 
és  P.  közt  paráUelát  vonni,  de  a  mi  igy  sükerűl : 


Küldöznek-e  te  hozzád  a  süldő  poéták  annyi  rossz 
verset,  mint  hozzám?  Én  nem  tudok  mit  tenni  az  isten- 
adtákkal. Nem  válaszolni,  haragusznak,  kevélynek  mon- 
danak; válaszolni  és  dicsérni:  nem  visz  rá  a  lélek- 
ismeret ;  nem  dicsérni,  igazat  mondani :  egy  egész  gene- 
ratio  ellenem  bőszül.  De  azért  én  leginkább  mégis  az 
utolsót  választom.  —  Én  nem  tudom,  honnan  szedte 
egykor  Kazinc^.y  az  „istenfiakat^ :  most  a  legtöbb  .... 
fftajom!    Igaz  barátod 

Arany  János. 


[194]  Hanva,  október  25.   1858. 

Édes  Jánoskám !  Kelemérben-laktomban  élt  ott  egy 
D  . . . .  Károly  nevű  különös  fösvény  öreg  úr.  Károly 
estéjén  több  igen  derék  úri  ember  jelent  meg  a  papla- 
kon, s  felszólítottak,  hogy  menjünk  át  az  öreget  meg- 
köszönteni s  én  legyek  mint  pap  a  szónok.  Úgy  is  lett. 
Elmondtam  a  dictiót  s  D.  Károly  ezt  felelte  rá:  mind 
hunczfut,  bolond,  aki  nekem  ezt  kivánja !  Bocsáss  meg. 

édes  barátom,  de  névnapi  köszöntésedre,  ez  a  história 
jutott  eszembe;  később  sokat  nevettem  s  félbolondnak 
tartottam  az  öreget,  most  egyiket  sem  teszem.  Nem 
mentem  pedig  annyira,  hogy  téged  akar  egyik,  akár 
másik  nevezettel  tituláljalak,  csak  azt  gondoltam,  tiszta 
szívből  jót  kivánsz  nekem  nevem  napján,  de  mi  az 
ördög  hasznát  venném  én  ennek  a  hosszú  életnek?! 
Mert  a  hozzátett  remény  fölötti  boldogságból  semmi  sem 
lesz.  Igazán  jól  írtad  Lévaynak:  szegény  Miska,  míg 
baja  nem  volt,  maga  csinált  magának,  s  most  nem  bírja 
elviselni,  hogy  igazán  baja  van !  Szegény  Miska  vagyok 
én,  irtóztató  szegény!  Mellesleg  mondva:  ne  gondold, 
hogy  Lévay  elárult;  nem,  csak  a  levelet  hagyta  kívül 
s  én  megismervén  a  te  írásodat,  átolvastam.  Nem  harag- 
szom szavaidért,  igazán  nem,  mert  aligha  teljesen  iga- 
zad nincs,  de  mért  nem  mondtad  te  ezt  egyenesen 
nekem,  ember??  A  legkomolyabban  megkérlek,  Lévay- 
nak legtávolabbról  se  hozd  elő  ezt  a  dolgot.  Bolond- 
ság volna,  gyermekségből  ennél  többet  csinálni;  hisz 
még  a  múlt  tavaszon  láttam  s  azóta  nekem  is  csak  most 
jutott  eszembe.  Nem  haragszom  én  semmiért,  barátom! 
Lévayról  jut  eszembe,  hogy  Lasztóczon  voltunk :  ő, 
Tóth  Endre  és  én;  sokat  emiege ttíink  téged  is.  Szeme- 
rénél másfél  nap  mulattunk;  bolondokat  beszéltünk, 
anecdotáztunk,  stb.  stb.  Örültek  a  fiúk,  hogy  én  is  olyan 
v(g  voltara,  mert,  barátom,  iszonyúra  vittem  a  csalás 
mesterségét;  néha  úgy  nézek  ki,  mint  a  legboldogabb 
ember  s  kinek  egy  év  óta  egy  becsületes  napja  s  nyu- 
godt éjszakája  nem  volt:  rettentően  meghíztam  s  ktllsŐm 
legkevésbé  sem  gyaníttat  belsőmre.  íme  a  lélek  és  test 
közti  viszony!  tessék  meg-pípálni!  mint  a  hir.es  hazafi 
T  . . . .  mondja.     Tehát  vígan  voltunk,  de  már  második 

nap  iszonyú  nyugtalanság  lepett  meg  s  haza-vertem 
Gömörbe,  Borsodba,  a  Zemplénben  szüretelni  vágyó 
compániát.  Miklós  tűrhetően  van,  családja  hasonlókép. 
Patakon  mentünk  keresztül,  etettünk  is,  de  egy  lélekhez 
sem  tértünk  be. 

Leveled  irodalmi  részére  nincs  mit  felelnem.  Elég 
baj,  ha  úgy  vagy,  a  hogy  vagy!  A  pletykát  kár  lett 
volna  megczáfolnod.  Bums  Róbertet  ösmerem  német 
fordításból.  Szemerénél  olvastam,  iszonyú  kis  félúj[jnyi 
füzetben;  Petőfitől  is  haliám  emlegettetni  1846-ban  vagy 
47-ben  Bejében;  nevezetesen  ezt  az  anecdotát  beszélte 
Sándor  a  mint  Murányba  mentünk,  Beje  és  Otrokóes 
közt:  költeményeimből  olvastak  Heinenak,  ki  így  kiál- 
tott fel :  ah !  ez  nagy  költő,  mint  Bnms  vagy  Bérangcr ! 
Ertem  jól,  mit  találsz  nevetségesnek  a  szajkó  lapok 
fecsegésében.     Igaz  barátod  Miska. 


-M^- 


[196.]  Nagy-Kőkös,  november  28.   1858. 

Édes  Barátom !  Az  én  jó  feleségem,  noha  betegen, 
neki  űlt  a  levélírásnak  —  én  is  elvégezvén  a  correctu- 
rát  (nehogy  nyomdait  érts !),  e  hűvös  borongós  vasárnap 
hátralevő  részét  veled  társalkodva  akarom  eltölteni.  Rég 
sznrdal  már  a  lelkiösmeret;  írtam  is  volna,  de  oda- 
jutottam, hogy  minél  kevesbet  dolgozom,  annál  több 
dolgom  van,  mert  a  mi  eddig  könnyű  volt,  most  nagy 
fáradságba  és  sok  időbe  kerül.  így  esik,  hogy  bár 
iskolai  munkán  kívül  semmit  sem  csinálok,  mégis  el- 
mondhatom, hogy  igen  sok  dolgom  van,  melynek  nagy 
részét  teszi  a  fönnemlített  lélekölő  con'ectura.     Valami 

120 — 140  darab  ficzamodott  észjárású  dolgozatot  minden 
két  hétben  az  utolsó  betűig  átnézni,  az  utolsó  accentusig 
kijavítni*)  nem  is  oly  mulatságos  dolog,  —  s  ha  egyre- 
másra  ^j\  órát  számítok  is  darabjára  (a  mi  bőven  fel- 
megy), mégis  25 — 30  órámat  vesz  igénybe,  mihez  a 
leczkeórákat  hozzáadva,  a  mi  magamnak  marad,  bizony 
pihenésre  is  elkel.  Annálfogva  nem  tudom  én,  mennyit 
lendíthetek  a  kürtölt  Shakespeare  fordításon;  de  nem 
maradhattam  Tomorytól.  Talán  egy,  vagy  két  szín- 
míivet  lemorzsolok:  eredeti  munkára  úgy  sincs  kilátás. 
Azt  pedig,  hogy  Pestre  várandó  valék,  ha  olvastad, 
nehogy  valónak  vedd:  itt  ülök  biz  én  a  kályha  köze- 
lében, —  mely,  nem  tom  mi  ördög  jutott  hozzá,  most 
úgy  füstöl,  hogy  majd  megfuladok  tőle.  Pesten,  daczára 
a  könnyű  közlekedésnek,  közel  harmadfél  év  óta  nem 
fordultam  meg,  a  mi  nagy  érdekeltséget  tanúsít  irodal- 
munk központja  iránt,  nemde?  Hiába!  elmúlt  az  az 
idő,  mikor  egy-egy  új  munkával  állíthattam  be  oda :  ha 
többé  nem  lehet  („tenei'os  ovium  depeUere  foetus^)  eladó 
birkát  vinni;  hát  csak  hadd  maradjon  az  „Urbs"! 

Czudar  dolog  ez  a  megvénülés,  Mihály  barátom. 
Nem  épen  az  évek  ellen  panaszkodom,  hiszen  42  még 
csak  leszek;  s  ily  kor  még  nem  a  „decrepita  aetas" : 
de  már  is  annyi  erőtlenség  környékez,  hogy  szinte 
félek  tovább  élni.  De  azért  nem  szidom  össze,  mint 
te,  a  ki  hosszú  éltet  kivan,  sőt  ezt  is,  akármilyen,  sze- 
retném vonszolni  még  egy  ideig;  nem  magamért,  hanem 
öértők.     S  e  tekintetben  neked  is  van  még  kiért    élni: 


♦)  Ez  nem  túlzás.  Arany  minden  tanítványa  tudja,  hogy  a 
beadott  dolgozatokban  egyetlen  helyesírási  hibát  sem  hagyott  javi- 
tatlanűl,  pedig  négy  osztály  dolgozatait  revideálta. 

éljetek  is  egymásérty  szeretett  barátim,  még  soká,  soká: 
érjétek  meg  azon  időt,  mikor  a  keserű  emlékezet  édessé 
válik.  Mert  eljön-  az,  elébb  vagy  utóbb,  de  eljön ;  s  az 
ily*  fájdalom  aztán  egy  neme  lesz  a  boldogságnak.  Soha 
sem  hatott  meg  annyira  semmi,  mint  midőn  Recskinénél 
voltunk;  hallottam  volt  tőletek  férje  iránti  nagy  szerete- 
tét, őszinte  igaz  özvegyi  bánatát;  el  voltam  készülve 
sopánkodásra,  savanyú  arezra,  könyekre,  „a  boldogult"- 
féle  czélzásokra:  s  mennyire  meglepettem  az  életvidám 
arez,  friss  elevenség  stb,  által!  Már  kétleni  kezdem  a 
fájdalmat;  midőn  gyümölcsfái  s  lugasai  közöl  felvezető 
bennünket  a  halomra,  hová  kertéből  minden  —  nem 
haszonra  való  —  tehát  dísznövényt  összpontosított,  hová 
virágait  ültette:  s  férje  sírhalma  volt  az!  Nem  tudom, 
mennyiben  csalódtak  érzelmeim,  de  ez  oly  megragadóan 
szólt  lelkemhez:  itt  és  csak  itt  látni  a  kert  luxusát! 
Később  megkisértém  akkori  érzelmeimet  költeménynyé 
fonni:  de  a  benyomás  frissesége  már  el  vala  enyészve, 
nem  sült  el  a  vers.*)  Ilyennek  óhajtómén  fájdalmato- 
kat: egy  felvirágozott  szent  emléknek,  hová  mosolygó 
arczczal  vezetjük  a  látogatót. 

Lasztóczi  utad  nagyon  meglepett;  arról  mit  sem 
tudtam.  Beh  jó  lett  volna  köztetek  lenni!  Ha  nem 
volnék  az,  kit  az  angol  igen  jellemzőleg  misern^  mond, 
t.  i.  oly  fösvény f  ki  azért  ragaszkodik  utolsó  filléréhez, 
mert  nincs  reménye  többé  másikat  szerezni,  ha  elkölti: 
bizonynyal  én  is  ott  lettem  volna.  Hisz  megcsináltam 
a  marsrutát,  a  költségvetést,  hogy  csak  így  solo  is  meg- 
lepjelek a    szünidő  alatt:    de   a  néhány  forintért,  mibe 


♦)  Vázlata  éa  néhány  sora  megvan.  Lásd  az  I.  kötetben  a  FoR- 
OÁCSOK  között. 

az  Út  kerülendett,  vagy  tőkémhez  (toké!  inkább  nevez- 
hetném forgácsnBk !)  kellett  volna  nyúlni,  vagy  családo- 
mat a  mindennap  szükségestől  megfosztanom.  így  el- 
maradt. Talán  a  gondviselés,  „mely  táplálja  a  verebet", 
jövőre  jobban  intézi  el.  Örülök,  hogy  Miklóska  tűrhe- 
főén  van:  hisz  e  „keserű  lében  forgó"  földön  csak  tűr- 
hetően lenni  is  „boldogság"  számba  megy.  De  micsoda 
bakafán tosság  volt  tőled  a  szüretet  meg  nem  várni! 
emlékszel,  midőn  én  Lasztóczon  voltam,  mily  kevéssé 
siettem  vissza  az  enyéimhez? 

Minek  rontsam  én  tovább,  édes  Miskám,  ez  apró 
•betűkkel  szememet!  Hisz  úgy  sem  tudok  egyebet  írni, 
mint  azt,  hogy  megvagyunk,  élünk  s  nektek  is  a  jó 
istentől  mindazon  áldást  kérjük,  a  mi  sorsotakat  eny- 
hítheti, 8  életeteket  ismét  boldoggá  teheti.  Mert  van,  — 
a  legbensőbb  meggyőződés  hangján  mondom,  —  van 
istennek  ily  áldása,  csak  bízni,  remélni  kell.  Nem  aka- 
rok papi  szakmádba  vágni,  praedicatiót  tartani  neked; 
de  ne  vedd  rosszul  tőlem,  ha  ismét  a  hit  balzsamához 
utasítlak.  Petőfivel  hasonló  esetben  talán  nem  mertem 
volna  tenni :  de  ha  a  te  öt  kötet  költeményed  elolvasom, 
esküdni  mernék  rá,  hogy  az  alaphang,  a  hit  sohasem 
fog  szívedben  elnémulni.  Ehhez  utasítlak,  édes  barátom; 
ez  adjon  neked  enyhülést,  vigasztalást,  reményt  a  jövőre. 
Rosszul  áll  tán  levélben  az  efféle,  nem  is  divat,  azt 
tudom,  nincs  benne  semmi  esprit:  de  el  kellett  monda- 
nom. Fogadjátok  legforróbb  ölelésemet  és  baráti  csóko- 
mat mindketten  édesim!  Híved  a  koporsóig 

Araííy  János. 

£196.]  Hakva,  február  12.   1859; 

Édes  jó  barátom !  Nov.  28.  1858  óta  (mikor  utolsó 
leveled  kelt),  nem  láttuk  egymást;  s  én,  nem-találkozá- 
sunkért, vádolom  magamat. 

Utolsó  leveledet  előkerestem  s  elolvastam,  hogy 
felfrissítsem  a  benyomást,  melyet  az,  első  elolvasáskor 
reám  gyakorolt,  mert  emlékszem:  mintha  hittem  volna 
akkor  félig-meddig  vigasztaló  szavaidban,  melyek  hinni 
s  a  jövőben  bízni  tanítanak;  most  nem  érzem  többé, 
mit  akkor  éreztem,  s  nem  hiszek  egy  betűt  sem  abból, 
mi  leveledben  írva  van.  Az  egyéniségtől  függ  minden- 
e  széles  világon!  Mit  Recskynénél  észleltél,  azt  igen 
szépen  mondod  el  nekem  s  alkalmazni  akarod  reám, 
reánk ;  de  feleded,  hogy  ugyanazon  betegségben,  ugyan- 
azon gyógyszert  alkalmazni  mindenkinél:  czéltalan, 
stikertelen  munka  lenne,  En  érzem,  hogy  egyéniségemre, 
az  általam  eddig  ösmért  gyógyszerek  hatástalanok!  És 
vajon  tehetek-e  róla,  hogy  ilyen  vagyok,  a  milyen  va- 
gyok? A  túlvilág  ama  bűvös  vizéből  kellene  nekem 
egy  jó  pohárral,  mely  feledni  tanít;  de  az  emlékezés 
és  imaginatio  az  én  életem  ördögei!  Elrontottam  kedé- 
lyemet, lelkemet  az  ostoba  versírással,  képzelgéssel;  s 
most  ébren  és  alva  folyvást  költök,  fonok  valamit,  akarat- 
lanul, tudtomon  kívtil,  mint  a  tébolyodott.  Ha  két  sor 
gyermekvers  eszembe  jut,  —  gondolhatod:  mért  jut 
eszembe?  Elmondja  lelkem  százezerszer  egymás  után, 
és  oly  kínos,  gyötrő,  kétségbeejtő  e  repetálás,  hogy  gyak- 
ran futni  szeretnék  magamtól,  emlékezéseimtől,  min- 
dentől. Hát  még  az  éjtszakák!  az  álmok!  Jób  szerint 
azok  is  bántásomra  rendeltettek  énnékem.  Próbáltam 
a  munkát:    nem  segít;  szinte  örültem,   mikor  Fraenkel 

megszorított;  de  barátom,  nem  képzelheted,  mily 
iszonyú  silány  dolgokat  produkáltam  a  legnagyobb 
erőfeszítés  és  verejték-hullatás  mellett  is;  most  látom, 
hogy  ez  a  cura  sem  való  nekem!  Voltam  azóta  vizitálni; 
nem  tudom,  érted-e,  mi  az?  két  pap  és  egy  világi  slz 
egyházakat  látogatják  meg,  széllyel-nézni,  hogy  jó  rend- 
ben vannak-e  mindenek?  Gyötrő,  boszantó  munka,  an- 
nál inkább,  mivel  pénzt  is  kell  összeszedni,  számadásokat 
vezetni,  s  a  8  +  6  =  14  sem  corrigált  rajtam  semmit. 
De  hagyjuk  ezeket,  nincs  ezekről  mit  beszélni!  Az 
ember  végre  is  majd  elvész  csendesen,  s  azután  nincs 
baj  többé!  A  megvénülés,  mely  ellen  panaszkodol,  csak 
közelebb  visz  a  czélhoz.  Az  élet  maga  felette  nyomo- 
rult, édes  Jánoskám,  hozván  a  véntilést,  erőtlenséget, 
fájdalmat  stb.,  mint  Seneca  mondja,  (Consolatio  ad  Poly- 
bium):  Quid   opus   est  partes   deflere?   tota   vita  flébüis 

est! 

Igazán  örfílök,  hogy  az  académia  ily  szép  meg- 
különböztetéssel járt  el  irányodban ;  legkevesebb  a  mit 
mondhatok  ez:  Megérdemled!  és  ha  a  fizetés  rögtön  meg- 
kezdődik, anyagi  állapotod  is  javult.  Kedves,  derék 
családod  fentartása  ezután  nem  okoz  annyi  erőfeszítést ; 
aggodalmaid  szélednek,  kedélyed  emelkedést  nyer  s  tán 
egészséged  is  meg  fog  javulni.  Látod,  látod,  nem  igaz  az,, 
hogy  a  sors  vak;  hogy  szeszélye  csak  belemarkol  az 
emberekbe  s  felemeli  a  kit  megkap.  Nem  csak  szépen, 
de  hasznosan  is  történt,  a  mi  történt.     Adja  isten,  hogy 

sokáig  viselhesd!     Igaz  barátod 

Miska. 


-ti»- 

[197.]  Nagy-Körös,  február  20.   1859. 

Édes  barátom !  Épen  bálból  jövök.  Képzelem,  mily 
nagy  szemet  vetsz  e  szavakra,  s  nem  tudod  elgondolni, 
igazán  levelem  olvasod-e,  vagy  valamely  stildő-novelláL 
Pedig  úgy  van,  én  bálból  jövök.  Évek  óta  nem  csele- 
kedtem ilyet;  hanem  az  este,  midSn  feleségem  és  Ju- 
liska, a  női  készületek  hosszú  nyüglődései  után  valahára 
elindultak,  s  engem  itthon  hagytak  oly  jó  reménynyel, 
hogy  legott  lefekszem:  dévaj  ördögöm,  ki  már  régóta 
nem  kisértett,  azt  súgta  fülembe,  hátha  én  is  elmennék 
8  jelenlétemmel  nagy  „meglepátust"  *)  csinálnék  őnekik. 
Az  ötlet  már  születése  perczében  tetté  izmosodott:  bo- 
rotva, szappan,  fehér  ing,  fekete  ruhák  perqz  alatt 
elkésztlltek,  s  félóra  múlva  megcsinált  gavallér  —  be- 
dugtam képemet  a  tánczterem  ajtaján.  Egyéb  baj  nem 
történt. 

Ha  neked  az  én  „töltött  káposzta"  curám,  melytol 
magyar  meggyógyul,  a  német  „krepiroz"  —  nem  tetszik : 
arról  édes  barátom,  nem  tehetek.  Győződjél  meg,  hogy 
a  doktorban  megvolt  a  legjobb  szándék :  de  ha  a  halálos 
betegnek  fogát  kihúzta,  megköppölyözte,  megnyírta, 
megborotválta,  eret  is  vágott  rajta  és  mégsem  használ : 
mit  tehet  ő  arról.  Szivét  nem  okolhatja  senki,  legfölebb 
tudományára  lehet  panasz,  hogy  „nicht  ausreichend." 

Sh.    fordítását    illetőleg: én,  mondtam  már, 

leginkább  azért  elegytlltem  bele,  hogy  el  legyek  foglalva 
valamivel.  Bezzeg  el  is  vagyok.  A  Nyáréji  ÁLOM-ba 
kezdtem,  s  egy  pár  felvonást  idestova  lenagyolok.  De 
minő  munka  ez!  7*  része  rímelt  jambus,  melyet  magya- 

*)  Meglepetés,  örményesen  ejtve;  Jókainak  egy  humoros  elbe- 
szélése után. 

rúl  hasonlóval  kellene,  sorról  sorra,  visszaadni;  ki  az 
angolnak  szórövidségét,  tömöttségét,  s  a  magyar  szavak 
hosszadalmasságát  ismeri,  az  átlátja,  mily  nehéz  munka 
ez,  kivált  ha  a  nyelvet  nem  akarjuk  kerékbe  tömi. 
Eddigi  dolgozatomban  vannak  sikerűit  helyek :  bár  néha 
csaknem  áthághatlan  bökkenóTcre  találok. 

Hogy  az  akadémiai  histórián  örvendesz,  ismerve 
téged,  teljesen  elhiszem.  Bár  én  tudnék  örvendeni  an- 
nak. De,  barátom,  hidd  el,  jobb  szerettem  volna,  ha 
nem  történik.  Ismered  állapotomat,  te  legjobban  min- 
denek közt,  s  ez  meggyőzhet,  hogy  nem  képmutatásból 
beszélek.  Azt  mondani  a  festőnek:  fess!  midőn  ecset- 
jének már  csak  nyele  van  kezében!  Elég  erről.  De 
mégsem  tehettem,  hogy  kereken  visszautasítsam.  Vannak 
emberek,  a  kik  vagy  kimaradván,  vagy  szerintök  nem 
eléggé  méltányos  kitüntetést  nyervén,  most  kigyót-békát 
kiáltnak  az  akadémiára  —  ezek  azt  mondanák,  az  ő 
érdekökben  demonstráltam,  s  takaródznának  nevemmel. 
Mások  politikai  demonstratiónak  vehetnék;  szóval  minden 
egyébnek,  xnint  a  mi  valóban  fogna  lenni:  szerény  visz- 
szavonulásnak  azon  helyről,  melybe  nincs  reményem 
belenőhetni.  Meglehet  azonban,  hogy  lemondás  nélkül 
is  elérem  czélomat,  ha  értekezésem  egy  év  alatt  el  nem 
készül;  pedig  ezt  inkább  hiszem,  mint  az  ellenkezőt. 
Szándékosan  nem  hanyagolom  el,  sőt  iparkodni  fogok 
e  „conditio  sine  qua  non"-t  teljesitni:  de  azért,  meg- 
lehet, semmire  sem  boldogulok. 

Nem  voltam  biz  én,  barátom,  sem  Pesten,  sem  se- 
hol. Nagyon  szobai  életet  folytatok,  nem  mintha  éjjel- 
nappal dolgoznám,  de  lusta  vagyok,  munka  nélkül  is 
fáradt,  s  pihenni  jól  esik.  Ősz  óta  felhagytam  a  járká- 
lással  —  a  fürdéssel    már   régebben   —  mindegy,  akár 

így,  akár  amúgy.     Nem   mondhatnám,  hogy  rosszabbul 
vagyok,    sőt   annyira   megszoktam   már  bajomat,  hogy 

számba  sem  veszem;  s  ennyiben  javult  helyzetem. 

Igaz  barátod 

Arany  János. 
tb 


[198]  Hanva,  április  2.   1859. 

Édes  jó  barátom !  A  feleségem  írván  feleségednek : 
egy  füst  alatt  én  is  szólok  veled  egy-két  szót,  ha  ugyan 
haza  kerültél  már  a  bálból.  En  is  voltam  bálban,  sőt 
bálokban.  Lévaynál  ültük  meg  József  napját,  Vágónak*) 
a  József-nap  estéje  előtti  estét  szentelvén.  A  miskolczi 
tanári  testületben  csupán  hat  József  van,  —  Azután 
Kazinczi  Gáborhoz  mentünk  neve  napjára;  temérdek 
sok  nép  volt  ott;  hivatalnok,  catholicus  és  protestáns 
pap,  tanár,  ügyvéd,  orvos,  gyógyszerész,  mérnök,  tanító, 
úr  és  czigány  szép  hannoniában;  sőt  volt  egy  fényké- 
pész is,  ki  készült  levenni  a  társaságot,  de  ebből  később 
semmi  sem  lett.  En  is  ott  ütődtem-verődtem  mint  a 
harangban  az  ütő ;  régen  volt  az,  mikor  én  jól  mulattam, 
pedig  értettem  hozzá  valaha !  Mind  a  mellett  még  toasz- 
tiroztam  is,  mert  meg  volt  mondva,  hogy  a  ház  becsülete 
úgy  kívánja.  Kétszer  ittam,  egyszer  magamért,  egyszer 
Lévayért,  ki  a  botrányig  el  volt  rekedve. 

Jó  barátod 

Miska. 


*)  Miskolczi  igazgató  tanár. 

[iö».]  Nagy  Körös,  virágvasárnap  1859. 

Édes  Miskám!  Dolgoznom  kellene  —  persze,  nem 
tudok.  Össze  kén'  valamit  tudóskodnom,  szék-foglaló- 
nak: de  még  sehol  sincs  semmi.  Már  gondoltam  is, 
jobb  volna  szépen  lemondani,  mielőtt,  az  év  elteltén, 
infam-cassiroznak:  úgy  is  mit  csinálok  én  köztük,  mikor 
semmit  sem  csinálok.  De  megint  hozzám  lopódzik  a  festett 
arczú  rima  —  a  remény  —  s  azt  mondja:  „tűq,  nem 
lesz  ez  mindég  igy." 

Jót  nevettem  a  minap.  Egy  collegám  Szathmáron, 
vagy  Szoboszlón  vagy  hol,  föllelkesűlt  s  írt  hozzám  e^ 
erősen  gyenge  ódát,  mottóul  véve  Horatiusból,  ^Quis 
desiderio  sit  pudor  aut  modus  tam  cári  capitis"  — 
cani^  cani,  mondám  nevetve  s  belökém  az  irományt  többi 
ereklyéim  közé.  Mert  tudnod  kell,  hogy  én  mingyárt- 
mingyárt  kapok  a  postán,  ismeretlen  celebritásoktól  egy- 
egy  nyaláb  verset,  hogy  bíráljam  meg,  azaz  mondjam 
ki  szerzőikre  a  halhatatlanság  anathemáját.  De  én  nem 
vagyok  oly  kegyetlen.  E  félékből  már  is  szép  gyűjte- 
ményem van.  Hát  a  minap  hogy  járok.  Beállít  hozzám 
egy  fiatal  ember,  hogy  ő  szinész,  hogy  őt  egy  barátja 
küldte  hozzám,  ki  hasonlóan  szinész,  egy  csomó  verssel. 
Mingyárt  eszembe  jutott  Petőfi  a  Pönögei  Kis  Pál  bő- 
rében, 8  éltem  a  gyanúpörrel,  hogy  i§ú  barátom  Bajzát 
akar  velem  fogatni.  Kapom  a  csomó  verset,  forgatom, 
erősen  majmolja  Petőfi  gyengéit.  Mondom  a  legénynek, 
hogy  barátja  úgy  látszik  sokat  olvassa  Petőfit  —  ^igen  — ^* 
válaszol  —  azt  olvassa,  mindig  csak  azt."  En  tanácsolám, 
hogy  miután  némi  tehetséget  látok,  próbáljon  barátja 
egy  kis    önállóságra   tenni   szert,  mert  két   Petőfi  nem 

Arany  levelezéM.  I.  30 

lehet,  Dem  is  lesz.  Azzal  elment  az  i^ú,  de  verseit 
nálam  hagyta,  hogy  tűzzek  ki  egy  napot,  mikor  ismét 
eljön  értök.  „De  hát  tovább  itt  marad  ön?"  7, Igen,  a 
fogadóban  leszek  még  néhány  nap.'^  „No  hát  forduljon 
elő  holnapután,  akkor  üres  időm  lesz."  Azóta  sem  láttam 
többé,  de  kapok  a  helybeli  szolgabírótól  egy  levelet, 
melyben  kérdi :  igaz-e,  hogy  valami  Th  . .  inger  Márton 
verseket  hozott  hozzám,  —  s  mit  tudok  e  fiatal  ember- 
ről, mert  a  városi  rendőrségnek  feltűnt,  hogy  a  fogadó- 
ban napol,  8  azt  vélik  elmeháborodott,  mert  mindig  csak 
jár  fel  s  alá  s  fenhangon  beszél  (szavalt  persze).  En 
mondtam  rá  a  mennyit  tudtam,  s  igy  elszabadult,  de 
felém  sem  jött.  Hanem  hetek  múlva  ir  Túl-a-dunárói 
egy  levelet  „Becskereki  Márton"  név  alatt,  melyben 
mennyre-földre  kér,  hogy  bíráljam  meg  verseit,  küldjem 
haza,  s  mindenek  felett  mondjam  ki,  hogy  ő  poéta,  mert 
ő  az  akar  lenni,  mert  ő  olyan,  mint  az  őrült  stb.  Nem 
feleltem  rá,  —  magam  is  félteni  kezdem  a  fiatal  embert, 
hogy  baja  van.  Idő  múlva  kapok  egy  új  levelet,  de 
egész  más  hangon.  Szó  sincs  többé  az  én  bírálatomról. 
Lóháton  beszél.  Elmondja,  hogy  ő  még  az  őszön  Vahot 
Imrénél  járt,  s  átadott  neki  egy  csomó  verset.  Vahot 
válaszolt  neki,  lapját  is  megküldte,  de  ő  nem  volt  honn, 
más  ember  kezébe  került  s  attól  csak  most  kapta  meg 
mind  a  levelet,  mind  a  lapokat.  A  levél  a  legmagasz- 
talóbb  kifejezésekkel  írva,  a  lap  első  száma  az  ő  verseit 
hozza,  ajánlat  mellett.  Tehát  tőlem  csak  azt  kéri,  küld- 
jem   haza  nálam    hagyott  verseit.     Vahot  már  őbelŐle 

embert  farag.  „Cs Márton."  —  Ha  a  NAPKELEx-et 

olvasod,  vagy  látod,  ismerheted  e  nevet,  melyet  Vahot 
mostanában  égig  magasztal.  En  nem  látok  még  eddig 
benne  semmit:  csak  azért  írtam  e  curiosumot,  hogy  ha 

majd  egykor    Cs  • . . .  nevétől  viszhangzik  a  két  haza, 
emlékezzél  velem  történt  kalandjára.    Barátod 

Arany  János. 

Utóirat.  Szabó  Károly  is  itt  hagy:    Enyedre  megy 
professornak.  Ide  s  tova  én  leszek  itt  az  utolsó  Mohikán. 


C200.]  Hanva,  május  31.   1859. 

Édes  jó  barátom!  Régen  készülök  leveledre  vála- 
szolni, régen  mondogatom  magamban,  hogy  már  írni, 
igazán  írni  kellene,  derekasan  hozzá  látok  minden  reg- 
gel —  a  feltételhez:  hanem  ma  ott  vagyok  a  hol  ten- 
nap,  azaz  nem  írok.  Kimentem  tökéletesen  mind  az 
/rácnak,  mind  az  /rácnak  a  sodrából.  Szemerével  évek 
óta  nem  váltottam  levelet,  mással  még  úgy  sem;  Lévay- 
val  nagy  ritkán,  veled  legtöbbször  beszélek  ilyen  módon. 
De  ne  titközzél  meg,  édes  barátom,  ha  maholnap  neked 
sem  írok;  megvénültem,  összerogytam  egészen;  lelkem- 
nek, kedélyemnek  vége  van,  kárpótlásul  testem  gyara- 
pül;  a  három  akós  hordó  nem  sokára  szerény  átalag 
lesz  mellettem.  Bárcsak  jöv5  télen  magamforma  disznót 
ölhetnék!     így  ni,  viczeljünkü 

Azonban,  hogy  nagyon  mélyen  bele  ne  merüljek 
a  hutyáskodásba :  átnézek  az  oldalszobába,  hol  feleségem 
fekszik.  Szegény  asszony!  ez  is  nem  tudom  miért  él? 
Fáj  és  fájy  e  két  szótól  cseng  a  fülem  évek  óta  min- 
den nap. 

Már  most,  mondd  meg:  hogyan  induljak  vagy  in- 
dulhatnék útra   vele?    pedig  bizony  jó    lenne  egymást 

látnunk,  legalább  még  egyszer  az  életben!  A  mi  rád 
nézve  áll:  rám  nézve  sincs  máskép;  én  is  szegény  va- 
gyok; különösen  az  idén,  a  szigorú  idők  miatt,  fizeté- 
semnek jelentékeny  része  künn  veszett.  Egyikünk 
nagykőrösi  tanár,  másikunk  hanvai  pap,  firkászok^ 
poéták,  academikusok  vagyunk  s  nincs  annyi  módunk^ 
hogy  egymást  meglátogathassuk.     Nevetséges,  de  igaz! 

Gondolkozunk  az  útról  néha,  az  akadályokat  félre- 
félre lökdössük:  beszédünk  vége  néha  így  hangzik:  no 
majd  csak  elmegyünk ;  máskor  így :  nehezen  lesz  abból 
valami !  A  szünnapok  alatt  kellene  mennünk,  ez  termé- 
szetes; igen  de  én  augusztusban  nem  mehetek  az  új- 
kenyéri  conMnuniók  miatt.  Szeptemberben  történhetnék 
meg  a  mi  menetelünk,  akkor  meg  ti  kezdetek  ismét  a 
diligentiához,  nemde?  —  Csak  főzzük  ki  biz  azt  valahogy. 

Olvastad  az  újságokban,  hogy  Rima-Szombatban 
nagyon  szerepeltem.  Ne  hidd !  A  szónoklást,  háromszori 
erőltetés  után  se  vállalván  el,  egy  kis  rövid  dictióval 
vágtam  ki  magamat  a  papok  gyűlésén,  ennyiből  állott 
az  egész. 

Hát  én  mikor  csinálom  meg  a  székfoglaló  beszédet  ? 
Ezt  már  igazán,  a  jó  isten  tudja !  De  nem  is  tudok  én 
írni!  Én  igazán  bolond  voltam  elfogadni  a  tagságot. 
Pestről,  irodalomról  mitsem  tudok,  lapokat  nem  olvasok. 
Hallom,  hogy  háború  van  (vidékünkün,  Miskolczot  is 
ide  értve,  tömérdek  az  önkény tes;  persze  c^ak  sa- 
lakja a  társaságnak,  de  elég  az  hozzá,  hogy  van  elég); 
hallom,  hogy  politizálnak  az  emberek,  ennyi  az  egész. 
De  azért  ha  nekem  ilyenféle  valamit  (irodalmi  dolgot) 
írsz:  igen  szívesen  olvasom.  Mert  nem  igaz  az,  hogy 
ne  fájna  az  embernek  ilyen  korán,  az  élet  derekán^ 
mindenből  és  mindenünnen  egyszerre  kimaradni. 

Légy  jobb  mint  én,  írj  hamarébb,  többet  és  oko- 
sabbat mint  én.  Isten  áldjon  meg  benneteket!  Igaz 
barátod  Tompa  Mihály. 


[201.]  Nagy-Kőrös,  június  4.  1859. 

Kedves  barátom !  Ma  vettem  rég  óhajtott  leveledet, 
s  ha  isten  segít,  ma  válaszolok,  példát  akarván  ez  által 
adni  a  gyors  levelezésre  neked  is.  Mert  az  csak  nem 
megy  a  fejembe,  hogy  te  ezután  még  ritkábban  írj  — 
protestálok,  ellenmondok,  óvást  teszek  az  ily  privilegi- 
zált tunyaság  ellen.  Hogy  lelked,  kedélyed  meg  van 
romolva,  roncsolva,  azt  szívesen  elhiszem,  de  az  nem  ok ; 
e  tekintetben  jó  magam  is  úgy  vagyok;  egész  kedély- 
állapotom nem  ér  egy  irgalmas  kiáltást,  de  azért  pró- 
bálgatom feltartani  a  fejemet,  mint  az  én  öreg  Benczém 
a  derekát,  s  csak  akkor  hunyászkodom  meg  kissé,  ha 
látom,  hogy  az  bizony  sehogy  sem  sikerűi.  Kivált  a 
napokban  igen  jó  kedélyflastromra  találtam  bukkanni,  s 
ez  Kölesei  „Vanitatum  vanitas"-a,  melyet  máskor  csak 
tréfára  véltem,  de  most  betű  szerint  hiszem,  vallom  és 
követem,  kivált  utolsó  versszakát: 

Ne  gondolj  a  világgal, 

Bölcs  az,  ki  mindent  megvet: 

Sorssal,  kincsesei,  méltósággal 

Tudományt,  hírt,  életet: 

Légy,  mint  szikla,  rendületlen 

Tompa  (ez  szójáték  rád),   nyugodt,    érzéketlen. 

Kedv  emel,  vagy  bú  temet, 

Szépnek,  rútnak,  hunyj  szemet. 

S  azon  vagyok,  hogy  minél  inkább  egy  érzéketlen 
tuskóvá  lehessek,    mert    nem   érzeni  —  oly  boldogság! 

Azért,  fiam,  én  tőlem  ne  is  várj  nagy  részvétet  sorsod- 
ban és  bajaidban:  én  nem  akarok  részvevő  lenni,  se 
szánakozó  rajtatok  —  mert  orvosilag  tiltva  van.  Nem 
is  szeretlek  valami  nagyon,  csak  oly  adagban,  a  mi 
izgatást  nem  okoz:  emotio  tönkre  tenne  legott.  Ha 
bölcs  akarsz  lenni,  tégy  te  is  ekképen,  felelj  meg  a 
névnek,  melyet  viselsz. 

....Nekem  előérzetem  van,  hogy  mi  az  idén 
sem  látjuk  egymást.  Az  én  reményeim  arra  a  nye- 
reségre vannak  építve,  mely  búza  speculatiómból  fer- 
dül, —  hanem  ez  az  egész  speculatio,  úgy  látszik, 
felfordul.  Megérdemli,  hogy  elmondjam  történetét.  Vet- 
tem 1857  október  s  november  hóban,  tehát  mikor  a 
gabna  legolcsóbb  szokott  lenni,  egyre-másra  5  jó  forintjá- 
val köblét.  Azonban  mi  történik,  ára  mindig  lefelé  megy, 
februárban  (58)  mái*  7— 8  frt  váltóban.  Ha  most  vettem 
volna!  sóhajtozánk,  mennyivel  szerencsésbek  volnánk. 
Egész  tavaszon  s  a  nyár  elején,  lassanként,  krajczáron- 
ként  mászott  fel  az  ár,  úgy  hogy  az  én  öt  forintomat 
csak  nagy  nehezen  tudta  ismét  átugrani.  Aratás  előtt 
igaz,  felszökkent  egy  kissé,  vékánként  el  is  lehetett  volna 
egy  keveset  adni,  de  tömegben  akkor  sem  vette  senki. 
Aztán  meg  általános  volt  országszerte  a  sopánkodás, 
hogy  rossz  termés  van ;  ezért  sem  siettünk  a  2 — 3  heti 
kis  áremelkedést  felhasználni.  A  termés  jobb  lett 
(s  hála  az  égnek)  mint  várták,  a  gabna  ára  megint  az 
én  5  frtom  alá  esett,  s  így  volt  egész  a  hadi  lármáig,  akkor 
már  el  is  adtam  volt  7  új  forintért,  de  a  sebesen  nyar- 
galó ár  által  kecsegtetve,  megmásoltam:  kiszámítva, 
hogy  ha  pénzem  két  évi  kamatját,  s  a  40— 45-ös  agiót 
levonom,  nem  hogy  nyernék  valamit,  sőt  vesztek.  Az 
árdagály  rövid  volt,   2 — 3  hét  után  megint  visszaestünk, 

és  most  daczára  a  háborúnak,  megyünk  lefele  in  infini- 
tum. Azért  még  a  fiamnak  is  meghagyom,  hogy  ha  poéta 
lesz,  ne  az  árak  hullámzása  legyen  az  ő  gondja,  hanem 
maradjon  6  a  „hullámzó  tenger"-féle  trópusoknál,  vagyis 
j,ne  sutor  ultra  crepidam". 

E  bizony  hosszú  volt,  de  hiába,  nagyon  a  lelkemen 
fekszik.  Annál  inkább,  mert  a  hanvai  út  is  ettől  füg- 
gene. Ha  rajtam  vesz,  itt  kell  őrzenem,  míg  a  zsuzsok 
meg  nem  eszi.  Tavaly  is  ezért  nem  mehettünk.  Hanem 

hiszen : 

Sem  nem  rossz  az,  sem  nem  j6, 

Mind  csak  hiábavaló! 

Ma  itt  épen  majális  van,  melyben  hogy  veszek 
részt,  látod.  Nem  szeretek  oda  menni,  a  hol  sok  ember 
van .  együtt,  nincs  is  a  háztól  senki  Laczi  fiamon  kívül. 
Szilágyi  Sándor  a  rendező,  egy  csapat  pesti  embert  is 
meghívott,  de  még  egyet  sem  láttam  közülök,  azt  sem 
tudom,  jött  e  valaki.  Pesti,  illetőleg  irodalmi  újsággal, 
tehát  nem  szolgálhatok.  Azt  fogod  már  tudni,  hogy  a 
dicsőített  Telivér,  jó  formán  megbukott,  s  ha  úgy  van, 
mikép  a  Hölgyfutár  ismerteti,  méltán  is.  Dráma, 
drámai  elem  nélkül  nem  lehet,  s  bármi  szép  és  bölcs 
discursusok  legyenek  különben,  ha  a  comicai  cselekvény 
hiányzik  a  darabban,  nem  vígjáték  az.  De  nemcsak 
a  Telivér,  hanem  én  is  megbuktam  académiai  első  bírá- 
latommal, csúful  leszavazott  a  többi  négy.  £n  azt  mond- 
tam a  Tóth  K.  darabjairól  —  mit  körülbelől  a  Teli- 
vÉR-ről  is  mondaniok  kellett  volna  az  illetőknek:  hisz 
ez  mind  szép,  de  miután  színi  hatását  nem  remélem, 
nem  is  jutalmazom.  Hanem  bezzeg  felsült  Tóth  K.  mert 
darabja  ^nem  fog  színpadra  jőni",  —  a  mit  meg  nem 
foghatok,    miután  a  Teleki-díjas   mű,  szabály  szerint  a 

nemzeti  színház  tulajdonává  lesz.  így  hát  S  nem  tilt- 
hatta be  az  előadást,  — ^de  hát  ki?. . .  az  egész  darab- 
ban nincs  egy  politikai  czélzás  se ;  meg  nem  foghatom, 
hogy  a  censura  kötött  volna  belé,  pedig  épen  ezt  mondo- 
gatják. Denique,  én  felsültem  birálatommal,  mert,  hogy 
olvasva  szép  darab,  azt  én  is  elismertem  (Tóth  K.  még 
nem  irt  olyan  költeményt)  csupán  színi  hatását  vontam 
kétségbe. 

Napjaim  a  szokott  egyhangúságban  telnek.  Nem 
dolgozom,  vagy  ha  igen,  sincs  láttatja.  Académiai  érteke- 
zésem még  sehogy  sincs,  a  tárgy  választással  sem  tudok 
tisztába  jőni.  Bánkra  tettem  jegyzéseket,  de  nem  elé- 
gített ki,  most  félre  dobtam,  nyugszik.  Másba  kaptam, 
s  tán  hogy  azt  is  elhajítsam.  Végre  az  is  megeshetik, 
hogy  be  sem  köszöntök,  hanem  lemondok  szépen.  A 
munka-kedv,  ha  beállít  is  hozzám,  igen  kevés  ideig  tart, 
olyan  az  csak,  mint  „a  jó  idő  malma."  Ily  áprilisi  ke- 
délylyel  mit  sem  lehet  csinálni.  így  hát  csak  olvasom 
a  lapokat,  nem  politikai  érdekből,  csupán  kíváncsiság- 
ból. Nem  várok,  nem  remélek  semmit 

Szákfy,  a  volt  színész,  valami  panorámát  mutogat 
itten.  Az  este  meglátogattam  bódéját,  s  kérdeztem  is- 
mer-c?  de  nem  ösmert  meg.  Tudnod  kell,  hogy  36-ban 
Debreczenben  (mikor  én  fölcsaptam)  egyike  volt  a  ko- 
lomposabb színészeknek.  Aztán  egy  vándor  csapatnál. 
Nagy-Károlyon,  Szatmáron  át  M.-Szigetre  együtt  men- 
tünk, hol  én  őket  elhagytam  végkép.  Most  jól  emlékezik 
mindezekre  és  reám  is,  miután  nevemet  megmondtam. 
Sic  transit  glória  mundi!  hátha,  édes  Miskám,  mi  is 
gondoskodnánk  egy  pár  stereoscopról  öregségünkre.  Te 
ugyan  csak  jobban  vagy,  de  én  már  is  érzem,  hogy 
nem  való  az  én  kedélyemhez  ez  a  Schulmeisterkodás. 

Örömmel  értettem,  hogy  vidéketeken  oly  szépen 
gyűlnek  az  önkéntesek :  de  bezzeg  rosszat  hallottam  én 
a  pátriámról,  Szalontáról.  Lehet,  csak  rossz  érzelmű 
pletyka  az  egész.  Kecskemétről  azt  a  pletykát  hozták 
nekem,  hogy  Szalontán  mindössze  kettő  állott  be,  s  azt 
is  agyonverték  az  istentelen  atyafiak.  Ezt  már  nem 
hiszem,  nem  így  ösmerem  én  Szalontát.  Csak  viszon- 
zásul írom  a  te  újdonságodra. 

Nőm,  szegény,  szinte  beteges,  hol  foga,  hol  feje, 
hol  lába  fáj.  Igen  sokat  szenved,  mégsem  kíméli  ma- 
gát. En,  ha  semmit  sem  csinálok,  tűrhetően  érzem 
magamat,  de  egy  órai  feszült  figyelem,  vagy  egy  kis 
indulat,  mingyárt  tönkre  tesz.  Fogadjátok  édesim,  mind- 
nyájunk legforróbb  ölelését  és  júdástalan  csókjainkat! 
Isten  veletek!    Híved  Arany  JAnos. 

Utóirat,  Azért  válaszolok  ily  hamar,  hogy  ha  megint 
hat  hétig  kell  várnom,  hamarabb  elteljék  ez  a  hat  heti 
contumatia. 

Jegyzet,  Ez  év  szeptemberében  Tompa,  nejével  együtt, 

ismét    látogatást    tett    Kőrösön.     Ezt    megelőző    s   követő 

leveleik  többnyire  erre  vonatkoznak.  A  következő  levélbon 

Tompa  azon  pályanyertes  ódájáról  szól,  melyet  a  Kazinczy- 

Unnepélyre  írt. 

^f^ 

[202.]  Hakva,  október  22.  1859. 

Édes  Jánosom!  Engem  valósággal  meggyilkolt  a 
nemes  Magyar  Akadémia;  változtatásokat  kér  a  versben, 
és  minőket!  Szinte  szégyenlem  magamat !  Van  abban  a 
versben  sok  hiba,  de  nem  az  a  hiba,  mit  ők  annak 
látnak.     Sok  variánsuk  gyermekes;  például:   e  helyett 

mikor y  tegyem  ezt  midőn;  mintha  a  kettő  egészen  egyet 
tenne,  s  különösen  nálam  azon  a  helyen.  Aztán  meg- 
jegyzik, hogy  itt  meg  ott  hibás  a  jambus;  sohse  láttam 
ilyen  embereket.  Küldik  pedig  a  verset  a  legvégső  percz- 
ben,  s  kérik  beküldeni  azon  napra,  melyen  én  még  nem 
is  kaptam.  Az  ünnepélyen  Toldy  fogja  felolvasni ;  meg- 
menthetlenűl  bukottnak  tekintem  versemet  és  magamat  I 
Volt-e  még  azután  dolgod  a  pályaművekkel?  nem  hív- 
tak-e Pestre?  stb.  írj  e  tárgyban  nekem  a  mit  tudsz. 
Szerető  barátod  Tompa  Mihály. 

Utóirat  Felmégy-e  az  ünnepélyre?  én  lemegyek 
reá,  Miskolczra,  mert  ott  is  lesz  valami.  Lévay  azt  írja, 
a  pesti  tudósabb,  de  a  mienk  vígabb  lesz.  Adja  isten. 
Még  egyszer  az  Úr  áldjon  meg  benneteket!  írj,  írj!  írj! 


-cv»- 


[203]  Nagt-Köbüs,  november  2.  1859. 

Édes  barátom !  Az  este  jövék  haza  Pestről,  hol  egy 
hét  óta  csavargok  vala,  s  így  22-én  kelt  leveled  csak 
most  jutott  kezemhez.  Látom  abból,  hogy  későcske 
válaszom  még  nem  vetted  volt,  mikor  ezt  írtad;  hihe- 
tően egymás  mellett  suirant  el  levelünk,  a  nélkül,  hogy 
köszöntötték  volna  egymást. 

Az  akadémiának,  jó  fiú,  semmi  baja  veled,  és  ver- 
seddel ;  hanem  Toldy  kivánta  azon  fontos  változtatásokat, 
Toldy,  ki  Kazinczyról  az  mondja:  ds5  és  legnagyobb 
lyricus,  a  mi  —  tisztelet  a  nagy  reformátor  egyéb  érde- 
meinek! —  nem  áll.  Hogy  versedet  jobb  lett  volna 
másnak  —  azaz  nem  másnak,  hanem  magadnak  olvasni 

fel,  az  Í8  szent ;  de  Toldy  mégsem  tette  azt  tönkre,  mert 
nem  az  a  baj,  hogy  rosszul  olvasta  (bizony  Sz.  is  rosszul 
kiabálta  el  a  Szászét),  hanem  hogy  nem  hallotta  senki. 
És  így  a  teremből  azon  érzéssel  távozott  a  közönség, 
hogy  mily  kár  volt  azt  a  szép  verset  nem  hallhatnia! 
A  mit  hallott  belőle,  például  az  emelkedő  végstróphákat, 
nagyon  megéljenezte.  Különben  a  publicum,  Eötvös 
beszéde  folytán,  politikailag  lévén  hangolva.  Szászéból 
is  ilyeneket  tapsolt  meg:  „a  gyermek  ajka  németül 
gagyog"  . . .  mire  azt  mondta  Wenckheim,  hogy  még 
inkább  megtapsolták  volna  így:  „a  gyermek  ajka  né- 
metül ugat.^  Találó  megjegyzés  a  közönség  aestheticai 
hangulatára.  Egyébiránt  nekem  alkalmam  volt  az  ünne- 
pély után  tekintélyes  emberektől,  s  jeles  műbíráktól  (a 
te  megölő  Gyuláidat  sem  véve  ki)  oly  nyilatkozatokat 
hallani,  melyek  a  bíráló  választmány  eljárását  teljesen 
igazolták. 

Én  mindig  azt  mondtam  és  hittem,  hogy  nem  fogok 
fölmenni  az  ünnepélyre ;  vagy  is,  törtem  magam  kegyet- 
lenül, hogy  székfoglalómat  akkora^  bevégezhessem,  — 
pedig  jóformán  el  sem  volt  kezdve,  —  de  látván  a 
lehetetlenséget,  lemondtam  a  reményről,  hogy  elkészít- 
hessem s  így  arról  is,  hogy  az  ünnepélyen  mutatkozzam. 
De  másrészről  lehetetlen  volt  itthon  maradnom,  bot- 
rány nélkül.  A  körösi  professoratus  egytől  egyig  föhnent, 
a  tanulók  nagy  része  is,  a  többi  szünidőt  kapott :  mivel 
menthetném  hon-maradásomat?  Hogy  beteg  vagyok, 
senki  sem  hiszi,  —  egyéb  mentség,  ily  nagy  nemzeti 
ünnepélyről  elmaradnom,  nincs.  Desperatiómban,  az  in- 
dulás előtti  délután,  összecsaptam  értekezésem  meglevő 
részét,  s  elszántam  magam  a  felrándulásra,  oly  határo- 
zattal, hogy  kedvező  esetben  nem  jövök  haza,  míg  nem 

olvasok.  Az  eset  kedvezőleg  fordult,  a  mennyiben, 
Csengerynek  felolvasván  kéziratomat,  5  neki-biztatott, 
hogy  jó  lesz,  elég  lesz  az,  s  igy  fenmaradtam  hétfőn 
estig,  a  mikor  osztályunk  űlése  fog  ott  lenni.  Egy  szó 
mint  száz:  bejelentem  olvasási  szándékomat,  s  október 
31-kén  délután  ötkor  kiültem  a  szégyenpadra,  vagy  más- 
fél óráig  olvastam,  akkor  az  elnök,  Dessewöy,  sajnálta, 
hogy  azon  kedvetlen  elnöki  kötelességét  kell  teljesítnie, 
miszerint  az  olvasást  felfüggeszsze ;  s  így  én  átadám 
helyemet  Szásznak,  magam  pedig  beültem  a  padba, 
örvendve,  hogy  túl  vagyok  a  gyepűn.  Ajánlom  neked 
is:  probatum  est. 

Az  ünnepély  részleteit  minek  részletezzem?  untíg 
olvashadd  az  újságból.  A  lakomán  magam  is  jelen  vol- 
tam, lelkesedtünk  hatalmasan:  de  nem  a  négy  pengős 
rossz  ebédtől  s  bortól,  hanem  a  diktiók  nagy  mennyi- 
ségétől. Egyszersmind  alkalmam  volt  vagy  száz  emberrel 
megösmerkedni,  —  fél  óra  alatt!  Képzelhetd,  mennyire 
megmaradt  így,  e  sok  arcz  és  név,  emlékezetemben. 

Heckenast  második  kiadást  nyomat  verseimből.  A 
szerződés  egészen  a  régi  maradt,  —  azaz  ezt  copizáltuk; 
feltétel,  fizetés  mind  ugyanazok.  2000  példány,  5  év ;  ha 
előbb  elkel,  az  én  szerencsém.  Most  az  öt  év  még  nem  tölt 
volt  el.  Igaz  barátod  Arany  Jákos. 


íioé.}  Hanva,  november  2.  1859. 

Édes  Jánoskám !  Eddig  már  gondolom  haza  kerültél 
Pestről,  az  ünnepélyek,  áldomások,  szónoklatok  s  min- 
denféle gyönyörűségek  karjaiból,  s  szívod  csendes  lelki- 
ösmérettel,  a  feketedni  kezdő  fehér  pipát.  Lehetsz  te 
csendes  lelkiösmérettel,  mert  nem  pályáztál  a  Kazinczy 

Ünnepélyre,  sem  pedig  agyon  nem  olvasott  M szinész 

és  Toldy  nem-szinész.  Agyonolvasott  engem  mind  a  kettő. 

Miskolezon  M a  szó  legteljesebb    értelmében  syl- 

labizálta  versemet  a  színpadon;  és  mondott  criminalis 
bolondokat,  például :  maradt  helyett  ezt :  marta  stb.  Azu- 
tán Toldy  festett  meg  Pesten,  totaliter  megbuktatott,  a 
mint  írják. 

Hát  az  az  undelikat  kérdése  az  akadémiának :  nem 
venném-e  fú  folyó  árban  az  aranyak  árát??  Egye  meg 
a  f . . .  az  egész  pályázatot!  Min5  eszeveszett  is  voltam 
én :  kirántatni  engedni  magamat  csendes  visszavonultsá- 
gombol !  Azonban  már  megvan.  Gyere  elő  Arany  János 

idézése : 

Hát  ne  gondolj  stb. 

Igen  szeretném,  ha  írnál  nekem  sokat  pesti  élmé- 
nyeidről; persze  nem  szépítve  e  dolgot,  hanem  a  maga 
teljes  valóságában;  aztán,  ha  leginkább  olyakról  írnál, 
melyek  újságban  nem  jönnek  ki ;  apróságokról,  találko- 
zásaidról, megjegyzéseidről,  stb.  Gondolom  széket  is 
foglaltál ;  mért  nem  komendáltad  el  az  enyémet  is  vala- 
kinek; mert  én  aligha  beleülök  valaha. 

Nálunk  folyvást  szakad  az  eső,  térdig  ér  a  sár ;  nem 
lehet  kimenni;  unatkozom  és  haragszom.  Jó,  hogy  a 
kedves  komámasszony  nem  lát;  most  még  sokkal  ezu- 
darabb  vagyok,  mint  Kőrösön  és  Pesten  voltam.  Mért 
nem  vagytok  közelebb?  Nem  ér  az  semmit,  négy  évben 
egyszer  hozzátok  menni  három  hétre;  hanem  minden 
harmadnapban  egy-két  órára.  Bújjék  az  ördög  abba  a 
pohos  Szilágyiba,  ez  mindennap  nálatok  van. 

Voltam,  vagyok  s  leszek  változhatlan  barátod 

Tompa  Mihály. 

[206.]  Körös,  november  10.  1859. 

Édes  Miskám!  Ugyancsak  „keczélnek"  leveleink 
egymás  mellett!  Azt  hiszem,  mindig  ugyanazon  órában 
száll  meg  kettőnket  a  levélírás  szent  dühe. 

Hogy  Pestről  immár  haza  kerültem,  az  előbbi  leve- 
lemben meg  vagyon  ívván.  A  „csendes  lelkiösmeret" 
megvan,  de  a  fehér  pipa  most  panzál,  csibukra  fogtam 
magamat. 

Hanem  Toldyról  ne  aggódjál,  ő,  mint  írtam,  ép 
oly  kevéssé  buktatott  meg,  mint  én,  ki  nem  olvastam 
versedet.  Az  igaz,  szeretett  volna  a  publicum  valamit 
hallani  belőle,  de  ha  minden  sorból  csak  felet  hallott, 
nem  téged  ítélt  meg,  hanem  az  olvasót.  Az  „undelicat" 
kérdés  sem  oly  nagy  dolog:  Szász  K.  7naga  kérte  azt, 
s  a  pénztárnoki  hivatal  kényelmesbnek  találta  tőled  is 
megkérdeztetni,  mint  aranyok  után  lótni-futni.  Kereken 
lehet  az  ilyenre  válaszolni :  arany  kell,  teremtsenek.  So- 
hase szidd  azt  a  pályázatot:  nincs  Pesten  jóravaló  ember, 
ki  ne  tudná,  mit  ítéljen  e  tárgyban  —  írtam  már  erről 
—  még  az  olyan  ember  is,  mint  Deák  Ferencz,  nagyon 
értöleg  ítélt  a  pályaművek  felől.  Hogy  apró  kellemetlen- 
ségek fordultak  elé,  az  a  dolog  érdemén  mit  sem  változtat. 

Pesti  „élményeimről"  hiszen  írtam  már,  a  mit  tud- 
tam. Egy  hetet  töltöttem  ott  —  szerdától  szerdáig. 
Csengerynél  voltam  szállva,  hová  Juliskát  vittem,  ki 
Pesten  maradt,  most  is  ott  van.  Csengery  többször  hitt 
társaságot  s  így  összejöttem  számos  notabilitással.  Voltam 
Jókainál,  Pákhnál,  Bérczinél.  Tisztelkedtem  Dessewfiy- 
jiél,  Eötvösnél,  —  Deákkal  baráti  viszonyba  jöttem. 
31-én  olvastam  a  Trattner  házban*)  —  ezt  már  mind 


*)  Ott  volt  az  akadémia  Beállása. 

írtam.     A  mi  az    ünnepélyt   illeti:   tíz   óra  tájban  kez- 
dődött s   egy    tájban    lett   vége.     A  lelkesedés   inkább 
politikai,  mint  irodalmi  volt.     A  szónokokat  a  teremben 
sem  hallotta  mindenki,  de  azért,  ha  vivátra  került  a  sor, 
hangzott  az,  lo  a  lépcsőig.  Mi  „tudósok"  egy  emelvényen 
foglaltunk  helyet.     Ott  beszéltem  —  most  először  —  az 
öreg  Fáyval  s  többekkel.     A  terem  s  az  én  zúgó  füleim 
rossz   acusticája  miatt,    mivel  a  szónokok   háta  megett 
noha  nem  igen    távol    ültem,  én  sem  hallottam  minden 
szót,  —  nem  Eötvösnél  a  verbum   regenseket,    nem    a 
Toldy  félsorait  Sajátságos !  a  prózai  felolvasásokat  máig 
sem  tudom  voltakép    s  teljesen,  mert  ott  meg  nem   ér- 
tettem, s  a  lapokat  nem  volt   időm    elolvasni.     Majd  a 
Bp.  SzEMLÉ-ben  tijság   lesz  az  nekem,  a  minek  igazság 
szerint,  ftlltanúja  lettem   volna.     Benyomásom  az  ünne- 
pélyről   körülbelül  az,   mit  Kazinczy  Gábor  így  formu- 
lázott: „a  magyar  most  is  született  kortes,  mint  48  előtt!" 
—  Igen  találó,  valamint  a  Wenckheim  megjegyzése  is, 
melyet  a  múltkor  említettem.     Azért  mondom  én,  hogy 
nyugtasd   meg   lelkiösm éreted,    vagy  legalább  vedd  elő 
a  türelem  Szuhay-pipáját:  sem  nem  rossz  az,  sem  nem 
jó;  hacsak  egy  értelemben   nem    vagy   J..,.néval,   ki 
oly  naiv  módon  nyilatkozott  előttem,  hogy  azért  fogják 
a  pályaműveket  annyi  nép  előtt  felolvasni,  hogy  lássa  a 
közönség,    helyes  volt-e  a  bírák  ítélete,  —  megérdem- 
lette-e   a  mű  a  jutalmat?   Megköszönném  az  ily   aest- 
hetikai    eljárást:    akkor  Besze  János  volna  legnagyobb 
szónok  a  világon,  mert  neki  van  legnagyobb  torka. 

November  2-án  nálunk  is  szakadhatott  az  eső,  de 
azóta  néhány  májusi  nap  volt,  ma  ismét  ködös  boron- 
gós, de  még  eddig  keveset  kellett  fűteni.  En  folytatom 
^székfoglalómat"  azaz,  miután  nagy  fenekét  kerítettem, 

már  most  nem  ugyan  kénytelenség,  de  becsületbeli  dolog- 
lassankint  be  is  végezni.  Most  már  benne  vagyok,  nem 
engedem  meghűlni.  Tomory  is  sürget  a  fordítással,  de 
biz  az  pihen  még.  Nem  kaphatok  annyiba  —  én  kivált ! 
Isten  maradjon  veletek!  Szerető  barátod 

Arán?  Jákos. 


[206.]  Nagy-Kőrös,  január  25.   1860. 

Édes  Miskám!  Ügy  látom,  hogy  ha  én  neked  ítélet- 
napig nem  írok,  te  még  azután  sem  töröd  meg  a  hallga- 
tást, az  örökkévalóság  utolsó  perczéig  sem.  Bezeg!  éti 
beszélhetnék  „kottás  barátságról^  s  több  eflFéle;  de  én 
most  Í8  jobb  leszek  mint  te,  elfogadom  két  soros  scar- 
tétádat  egy  levél  számba  s  folytatom  a  „kótás  barát- 
ságot". Szégyen  volna,  ha,  mint  megkezdtük,  úgy  élnők 
le  ezt  a  beállott  LX-dik  évet,  melyhez  isten  adjon  nektek 
is  nekünk  is  türelmet  és  tűrhető  állapotot,  mert  satyra 
volna  jobbat  kivánni. 

Mi  bálozunk  ma  egy  oly  dalidóban,  melyet  —  hin- 
néd-e? —  a  mi  gymnasialis  igazgatónk  W.  J.  úr,  a  te  jó 
ismerősöd,  rendezett.  Igen  is,  nyilvános  tánczvigalom, 
rendezi  a  főiskola  igazgatósága!  Ne  bámulj:  a  szegény 
tanulók  javára  lesz.  De  én  pár  forintomat  a  nélkül 
adom,  hogy  belemennék.  Különben  sincs  kedvem  bá- 
lozni: most  pedig  épen  gyöngélkedem  is.  Hétfőre  vi- 
radón  oly  rosszul  lettem,  —  a  vérkeringés  rendetlen 
volta  miatt  —  hogy  egész  kényelemmel  csak  azt  vártam, 
mikor  fog  már  szívütésem  végkép  elállani.  S  ez  nem 
tréfa.  Pulsusom  úgy  meglassúdott,  hogy  csak  elvétve 
ütött  egyet,  azonban  minden  fájdalom  nélkül.  Azt  hittem. 

felakad.  Mily  szép  volna  úgy  halni  meg.  De  semmi 
nagyobb  következése  nem  lett,  másnap  bágyadt  voltam 
és  még  most  sem  vagyok  teljes  erőben.  De  fájdalom 
semmi.  Ez  is,  hihetően  a  többihez  tartozik,  de  még 
ily  alakban  nem  volt  szerencsém  hozzá. 

Hogy  az  október  27-diki  ünnepélyen  Pesten  voltam, 
azt  már  tudod,  —  hogy  a  deczemberi  nagy  gyűlésen  is 
megfordultam,  azt  is  hallhattad.  De  ne  gondold,  hogy 
a  választás,  mely  történt,  —  egy-két  tag  kivételével  — 
befolyásommal  esett  volna.  Úgy  látszik,  ki  volt  előre 
csinálva  minden.  Az  előleges  értekezletről  elkéstem,  s 
i^y  nem  vehettem  részt  az  osztály-tanácskozásban,  mely 
tagokat  ajánlott;  különben  nem  múlattam  volna  el 
Lévayt  indítványba  hozni,  ellenben  némely  urak  aján- 
lását —  tőlem  kitelhetőleg  —  ellenzeni.  De  hiába! 
már  késő  volt;  csak  szavazni  lehetett;  egy  szavazat 
pedig  csak  egy  szavazat.  Különben  az  oly  hatiyag 
emberekre  nézve,  mint  te,  azt  határoztuk,  hogy  ezután 
is  széket  foglalhassanak,  s  így  bezártuk  a  kibúvó  ajtót. 
Ez  a  rókalyuk^*)  Miska!  már  most  nincs  mentség:  dol- 
gozni kell. 

Ne  bántson  téged  az  a  Kazinczy-vers  tovább.  Hogy 
a  magyar  közönség  nem  a  művészit,  hanem  a  hang- 
zatost, a  nagyhangút  szerette  s  szereti  mindég,  azt  én 
régen  mondom  —  olykor  tapasztalom  is.  Mindenkor 
azok  voltak  előtte  kedvesebbek,  kik,  Kazinczyként 
„kongatnak  harangot"  s  ez  a  dolog  természete.  Nem 
lévén  fogékonysága  az  igazi  szépség  iránt,  az  nyerte  s 
nyeri    meg  a  nagy   többség  tetszését,  a   ki   ugyancsak 


*)  Czélzás  az   agrgteleki    barlang  egy    szűk   bejáratú  rtsz^re; 
együtt  jártak  ott,  de  Tompa  e  szorosba  nem  bújt  be. 

Arany  levelezése.  I.  *  31 

széles  szájjal  kimondja,  a  mi  a  sokaságnak  kedves. 
Legnagyobb  költőinket  nem  a  költői,  hanem  a  politikai 
gondolat  tette  népszerűvé  előttük;  Petőfit  nem  a  szép- 
ségek, hanem  a  szilaj  modor.  Egy-két  kritikus  vagy 
a  lapok  folytonos  magasztalása  is  tehet  ugyan  valakit 
népszerűvé,  de  ha  művei  közt  nincs,  a  mi  „jól  kong" 
ez  a  népszerűség  olyan  ráerőltetett  valami;  elhiszik, 
bámulják,  de  nem  olvassák,  vagy  ha  igen,  nem  értik. 
Nagyon  közel  példát  tudnék  rá  mondani  —  hanem 
exempla  sünt  odiosa.  Annyit  mondhatok  e  Kazinczy- 
historiára,  hogy  nem  igen  írtak  ez  alkalomra  gyöngébb 
verset,  mint  az  én  Losonczi  barátom:  mégis  akadt 
ünnepély  elég,  mely  a  koszorúsok  mellőztével  ebben 
talált  legtöbb  szépet,  mert  ugyancsak  magyarosan  ki- 
mondja, a  mit  más  százszor  elénekelt.     De  gustis 

Gondold,  miben  töröm  a  fejemet.  Abban,  hogy  c 
boldogtalan  schulmeisterséget  még  boldogtalanabb  álla- 
pottal cseréljem  föl.  Barátom,  kivénülök,  kibetegszem 
ebből.  Es  talán  e  helyzet  az  oka,  hogy  lelkem  elvesztette 
minden  rugékonyságát.  Aztán  meg  nem  is  igen  kellünk 
itt  már  „híres  emberek."  Arról  van  szó,  arra  van 
czélzás:  „csupa  körösi  fiakkal  rakni  meg  az  intézet 
tanszékeit  —  az  idegenek  úgy  sem  állandók,  mingyárt 
elmennek,  ha  jobb  kenyérre  hívják  őket."  S  ezt  itt 
nem  találják  természetesnek. 

Midőn  e  nepotisticus  híreket  először  hallottam,  any- 
nyira  elkeseredtem,  hogy  komolyan  gondolkoztam  a 
megválásról.  Különben  is  az  állapot  mindig  terhesebb; 
kedvem  nincs,  kedélyem  roncsolt,  erőm  is  elhagy.  Mi 
jövőt  várhatok,  ha  egészen  kidőltem?  Hátha  más 
körben  —  például  Pesten,  még  visszanyerné  lelkem 
hajlékonyságát?  De  mit  csináljak  ott,  hogy  el  ne  vesz- 

6zek  családostól?  Ezen  töprengettem  mostanság  s  kö- 
zöltem is  egy  pár  pesti  barátommal,  a  kik  tehetnének 
valamit.     Meglássuk  mit  hoz  az  idő. 

De  most  látom  hogy  igyót  végére  jutok  a  papir- 
nak  —  pedig  nem  akarok  más  lapot  kezdeni. 

Én  most  akadémiai  értekezésem  folytatását  írom,  a 
SzEMLÉ-be.  Hosszá  lesz,  de  tán  csak  majd  bevégzem. 
Még  nem  untam  belé.  Verset  soha.  Néha  szottyanna 
kedvem,  de  akkor  idő  nincs,  —  így  elmarad.  Most  is 
corrigálnom  kellene  —  i^oncz  vad  észjárást  —  de  biz 
^•n  félretettem,  hogy  neked  írjak,  s  kívánjam,  hogy  isten 
a  maga  lehető  jóságát  terjeszsze  ki  rád  és  az  én  ked- 
ves  —   igen    kedves    komámasszonyra,    most    és   mind 

"^'"^^^  Amen*)! 

C207.]  Hanva,    február  1.   1860. 

Edes  jó  barátom !  Igazad,  tökéletesen  igazad  van ! 
Vétkes  és  hanyag  ember  vagyok.  Mindennap  volt  szó 
köztünk  ilyenformán:  írni  kéne  már  Aranyéknak!  De 
bizony  már  ma  csakugyan  írok ! . .  írtál-e  már  Arany- 
éknak? Azonban  mindaddig  míg  kedves  leveled  meg 
nem  adta  lelkemnek  a  határozó  lökést,   az  írás  elmaradt. 

Legelsőben  is  köszönöm  a  szíves  óhajtást ;  adjon  isten 
minden  jót!  Talán  ha  rajtunk  állana,  egymást  boldoggá 
lenni,   boldogok  lennénk!   Azonban  ki  tudja,  ki  tudja? 

Továbbá  jelentem,  hogy  hiszen  mi  is  dalidózunk, 
bálozunk.  Nevezetesen:  Etelka-est^'én  voltunk  egy  ös- 
merős  jó   asszonyunknál.     Akkor    éjjel   12  éve  láttam 

♦)  Az  Amen  oly  forma  mann-propriával  van  írva  a  levél  alá, 
mint  az  Arany  nevet  szokta  írni. 

31* 

ott  meg  a  feleségemet;  emlékeztem,  hasonlítgattam,  igye- 
keztem 12  évvel  i^abb  lenni,  és  —  nem  megyek  többé 
Etelka-estéjére.  Azután  Rima-Szombatban  lesz  bál,  az 
akadémia  palotájára.  ^De  én  pár  forintomat  a  nélkül 
adom,  hogy  bele  mennék."  Megkívántatik  ugyanis^ 
hogy  talpig  magyarba  öltözzék  az  ember ;  nekem  pedig 
sem  pénzem,  sem  kedvem  „megkordoványozni"  magamat. 
Őrültség,    divat  az   egész   magyarizmus,  de  engem  még 

sem  boszant,  mert  alapja  mégis  hazaíiérzés  és de- 

monstratio. 

Mostanában  nekem    sincs    teljes    egészségem 

Hanem  az  a  te  becsületes  pulsusod  édes  Jánosom,  csak 
hadd  verjen  még,  a  hogy  verhet!  Ha  egyebet  nem 
említek  is,  pedig  említhetnék,  azokért  a  te  jó  kedve- 
seidért. Isten  megengedte,  hogy  gyermeket  ne  temesii 
soha,  hogy  felneveld  őket:  áldjad  sorsodat,  nem  te  vagy 
a  legboldogtalanabb.  Aztán  elég  idŐ  lesz  ott  lenni  is; 
és  mi  lesz  ott?  és  mi  lesz  azontúl?  ki  tudná  megmon- 
dani? En  most  a  „természet  rendszerét"  olvasom. 
Furcsa  dolgok!  de  nem  beszélek  róla  most  semmit. 

Mi  az  akadémiát  illeti:  felőlem  határozhattatok 
akármit.  En  nem  lépem  azt  a  küszöböt  át  soha.  És 
ha  értesítnél,  mikép  kellene  legalkalmasabban  visszavo 
nulni,  botrány  nélkül:  megköszönném.  Tán  legjobb 
lesz  hallgatni,  hallgatni  s  aztán  végkép  elmaradni.  Jól- 
laktam az  egészszel.  Aztán  ma-holnap  a  széklábra  is 
rákerűi  a  sor,  hogy  tag  legyen.  Nem  nagy  dicsőség 
olyanféle  emberekkel  e^y  széket  fílni.  De  meg,  barátom^ 
hidd  el:  bennem  nincs  annyi  erély,  hogy  a  párizsi  aka- 
démiai tagságért  is,  egy  órát  komolyan  dolgozzam. 

Minek  is  az  nekem?  a  hogy  megvoltam  eddig,  meg- 
leszek  ezután   is.     Különben  is  mindig  éreztem  írósko- 

dásom  nyűgét,  feszét,  kellemetlenségét,  a  teljességnek 
valami  hiányát.  Hozzá  még  a  Kazinczy-historia,  s 
készen  vagyok.  Oh  édes  barátom!  ne  menj  te  arra  a 
Pestre!  kínlódjál  Kőrösön,  kínlódjál  bárhol,  de  Pestre 
ne  menj !  Ott  lennél  még  igazán  beteg,  beteg  lélekben, 
testben  és  hitben.  Tudom  én  azt,  hogy  neked  más 
lehet  Pest,  mint  nekem,  de  neked  sem  való;  nem  a  te 
jellemed,  kedélyed,  érzelmeidhez  való  hely  az.  A  bol- 
dogtalanság rád  nézve,  —  s  tán  mindenkire  nézve  — 
nem  a  helyben  van  ugyan :  de  sorsodban,  tenmagadban ; 
a  praedestinatioban ;  és  mégis  ne  menj  Pestre.  Csak 
ne  menj.  Minden  állapotban  rossz  most,  nem  csak  a 
tanárságban.  Hát  minket  mily  iszonyúan  zaklatnak  ?  a 
kormány  most  az  egyes  egyházakhoz  fordult;  a  népet 
fogja  fellázítani,  ez  bizonyos ;  és  a  nép,  a  nép  az  marad 
örökké,  mi  volt:  értelmetlen  szenvedélyes  tömeg.  Tor- 
nallyán  hallottam  a  főbírótól,  hogy  ezután  már  fizeté- 
sünk a  néptől  nem  tudja,  hogy  jön  be?  stb.  Ez  annyit 
tesz :  a  kormány  fel  fogja  menteni  a  népet  tartozásainak 
teljesítése  alól.  Szép  napok  várnak  reánk!  de  csak 
hadd  .jőjön,  a  minek  jőni  kell. 

És  nem  nevetsz-e,  hogy  én  mégis  verseket  firkálok  ? 
Értsd  meg :  kénytelen  vagyok !  nem  a  Géniusz  ösztönöz 
belülről ...  oh,  majd  mit  mondat  magának  ez  a  Gé- 
niusz! —  hanem  tartozom.  Először  restelem  ezeket  az 
ingyen  lapokat  évekig  istennevében  kapni;  azután 
Pákhtól  vagy  inkább  Heckenasttól  pénzt  vettem  fel, 
mikor  Pesten  voltam.  Le  kell  dolgozni,  adósa  senkinek 
nem  szeretek  lenni.  Aztán  az  a  .  . . .  Szathmáry  Károly 
a  feleségemet  vette  körül  akkor,  hogy  írasson  velem; 
aztán  Eötvös  írt  a  Vachot  Sándorné  ügyében  stb.  stb. 
Ebből  származik  az  én  poétáskodásom. 

Hát  az  mi  bolond:  hogy  a  hírlapok  szerint  Te 
Zrínyit  általdolgozod?  Gondolom,  a  Szemlében  folyó 
székfoglaló  beszéded  adott  okot  e  képtelen  állításra. 
Ilyen  ez  a  mi  litteraturánk !  okos  szerkesztők  nem  látják 
által,  hogy  ilyesmi  lehetetlen;  s  a  hírt,  a  bolond  hírt^ 
adják  tovább,  a  mint  veszik.  Áldjon  meg  tehát  a  j6 
Isten  benneteket!  Miska. 

[208.]  Nagy-Körös,  márczius  30.  1860. 

Édes  Miskám!  Vártam  az  ihletést,  hogy  válaszol- 
hassak leveledre,  mert  nálam  s  azt  hiszem  nálad  is,  nem 
minden  perez,  vagy  üres  óra  alkalmas  a  levélírásra,  s  az 
embernek  várnia  kell  a  kedély  derültebb  állapotát,  mint 
egy  kis  napfényt  ez  esős,  borongós  tavaszi  napokban. 
Végre  megjött  az:  kedves  komámasszony  küldeménye 
8  a  tíz  napi  szünidő,  melynek  ma  élvezem  első  dél- 
utánját, felkölté  a  szükséges  hangulatot,  s  levelem  indul. 

Mindenek  előtt  a  liptaira  -—  fájdalommal  kell  kimon- 
danom, hogy  nem  jó  az.  Tegnap  kóstolám  először,  — 
ha  ugyan  féltányérral  megtelhetetlenkedni  kóstolásnak 
nevezhető  —  és  meggyőződtem,  hogy  rossz.  Rossz,, 
mert  igen  hamar  el  fog  fogyni,  nem  úgy,  mint  a  körösi 
sajt,  mely  tartósság  és  szilárdságban  malom  kővel  vete- 
kedik. Egy  pár  nekünk  is  függ  ősz  óta  a  kamrában, 
de  mivel  a  mai  elsatnyult  emberi  nemzedék  nem  képes 
gyúrt  vasat  és  kősziklát  enni,  majd  csak  köszörűkövet 
vágatok  belőlök.  Az  ilyen  sajt  eláll  örök  időre,  hanem 
a  küldött  liptai  mihamar  oda  lesz.  Mindazáltal  csókold 
meg  érte  nevemben  a  k.  komámasszonyt  —  mert  bizony 
nem  küldhetett   volna   kedvesebbet.     En  igen  szeretem 

esténként  az  efféle  comedeniiat,  —  s  ily  finom  kiadás- 
ban, nem  tudom,  élveztem  e  liptait  valaha,  vagy  soha. 
A  te  bajaid,  meg  az  én  bajaim  —  hagyján!  sohse 
emlegessük  többet.  Mondhatnék  ugyan  egyet  és  mást 
leveled  azon  pontjára  nézve,  melyben  úgy  kikelsz,  de  te 
nem  az  az  ember  vagy,  kinek  valamit  mondani  lehessen.  . 
Hanem  egyebet  mondok.  Teljes  meggyőződésem,  hogy 
a  mag3^ar  költészet  az  elsatnyulás,  elaljasodás  korszakát 
éli.  Fog-é  valaha  magasb  röptét  venni,  az  „az  istenek 
térdén  fekszik",  de  ha  egykor  irodalom  története  lesz, 
a  te  nevedet  nem  a  hanyatló,  hanem  egy  elébbi  fényes 
korszakhoz  fogja  még  számítani.  Engem  talán  már  az 
átmenetre  tesz,  s  félek,  hogy  az  eláradt  bűnökért,  rész- 
ben énnekem  is  kijut  a  felelősség.  Ez  hitem,  és  igy 
fog  teljesülni.  Azért  ne  bánd  te  ez  olcsó  koszorúkat,  a 
a  profánum  vulgus  tapsait,  —  megtetted  a  mire  hivatva 
valál,  lelked  nemesb  valóját  adtad  a  közönségnek,  nyu- 
gott  lehetsz.  Az  én  törekvésem  is  komoly  volt,  de  a 
követő  nemzedék  balul  értette  azt,  s  én,  ki  a  forma  és 
eszme  hármoniáját  akarám  kiküzdeni,  idomtalan  szörnye- 
ket látok  nyomdokimon.  Ez  is  kellemetlen  helyzet. 
Azonban  rosszul  tennéd,  ha  végkép  elfordulnál  az  aka- 
démiától :  ezt  minden  egyébnek  tulajdonítnák,  csak  an- 
nak nem,  a  miből  eredt. 

Igazad  van,  nem  megyek  én  Pestre.  Te  azt  sem  tudád, 
azt  sem  kérdezed :  miért? . . .  mi  kilátással  ?  s  a  teljes  meg- 
győződés hangján  intesz,  hogy  ne  menjek  oda.  Jós  lélek, 
előérzet  vagy  combinált  tanács  szól  belőled :  én  engedek 
annak.  Pedig,  ha  tudnád,  mily  gyötrő  ez  állapot.  Nem 
anyagilag,  —  az  engem  kevésbbé  nyomna  —  hanem  szel- 
lemileg. Nem  voltam  ifjakat  vezetni  való,  mikor  elfogad- 
tam is,  —  azóta,  kivált  régi  bajom  által,  egészen  meg- 


Digitized  by  VjOOQ IC 


484  HARMADIK  IDŐSZAK. 


nyomorodtam.  E  folytonos  szenvedés,  e  folytonos  érzése 
annak,  hogy  az  ember,  hivatásán  kívüli  helyzetben  mű- 
ködik —  nem  tudom  mi  lesz  ennek  vége,  ha  soká  foly- 
tatom. Ezért  akartam  állapotomon  változtatni,  míg 
talán  nem  késő.  De  oly  kevés  a  pálya,  melyet  csak 
így  is  betölthetni  reményem  lehetne,  hogy  mindig  vissza  - 
rettentem  a  változástól.  Hiába,  családom  van,  s  inkább 
az  ismert  rossz,  mint  ismeretlen  új.  De  halld  már,  miféle 
változás  forgott  eszemben. 

Említem  fönebb,  mennyire  bánt  a  szépirodalom 
sülyedése.  Megbeszéltem  ezt  Pesten,  oly  emberek  közt, 
kik  velem  egy  véleményen  vannak.  Közösen  elismertük, 
hogy  cízy  irányadó  lap  nem  léte  a  baj,  hogy  tehet 
akárki  jót,  rosszat  a  nélkül,  hogy  valaki  ügyelne  rá  az 
irodalomban,  —  se  író,  se  közönség  nem  tudja  magát 
tájékozni,  a  műérzék  teljes  kiveszőben.  Tehát  lap 
kellene,  mely  egy  iQú  költői  nemzedék  növelését  tűzné 
ki  czéljáül,  de  nem  ügy  mint  a  Napkelet.  En  egy 
ily  tervvel  hoztam  kapcsolatba  megválásomat  e  nem 
nekem  való  hivataltól.  Lapengedélyt  akartam  kérni, 
saját  személyemre.  Többen  a  pestiek  közül  javalták. 
Heckenast  kiadóul  ajánlkozott  hat  évre,  évenként  3000 
frt  fizetés  mellett,  melyből  az  52  ívnyi  lap  szellemi  részét 
ki  kellett  volna  állítnom.  De  ha  magam  nevére  kapom 
a  tulajdonosi  jogot,  könyvárus  mellőzésével  is  megkí- 
sérthettem volna.  Ennyi  az  egész.  Heckenast  írásba 
adta  ajánlatát,  de  én  se  igent,  se  nemet  nem  mondtam 
rá.  Beláttam  minden  akadályt,  mi  e  nyaktörő  merénylet 
ellen  szól.  Első  a  saját  alanyi  szenvedésem,  mely  aka- 
dályoz a  munkában.  Másik  az  oly  írók  nem  léte,  kiknek 
műveit  minta-lapban  használni  lehetne.  Ti  régiek,  nem 
dolgoztok,    újakat    hol  veszek?    Mielőtt  a   lap   nevelne 

ilyeket,  addig  nem  egyszer,  de  százszor  megbukik,  ha  a 
kenyér  és  babér  irigysége  megrohanja.  —  De  ha  csupa 
remek  műveket  adna,  akkor  is  valószínű  elbukása,  mert 
a  közönség  nem  olyat  kivan.  E  szerint  ügy  látszik,  pium 
desiderium  marad  az  egész.  Holnapután  Pestre  megyek 
Juliskáért  —  akkor  tán  lesz  még  róla  szó,  aztán  elfe- 
ledjük. 

Hogy  Zrínyit  én  átdolgozom  és  kivált  úgy,  mint  a 
lapok  emlegették,  abban  semmi  sincs.  De  annyi  van  a 
dologban,  hogy  én  pár  évvel  ez  előtt  megkisértettem, 
mire  mehetnék  Zrínyivel,  meghag}'va  úgy  a  mint  vau, 
csupán  verselését  téve  élvezhetőbbé  az  által,  hogy  caesu- 
rátlan  sorait  a  szavak  máskép  rendezésével,  caesurássá 
változtatnám,  és  a  hol  ríme  nagyon  rossz,  mással  pótolnám, 
tulajdo7i  szavaiból.  Ily  módon  az  első  éneken  át  is 
mentem,  s  még  akkor  felolvastam  volt  Toldinak,  ki  úgy 
látszott  akkor,  nem  igen  kap  rajta.  Most  az  akad. 
gyűlésen  megszólít,  nem  volna-é  kedvem  Zrínyit  oly 
módon  átdolgozni,  népszerű  kiadás  számára;  én  mente- 
gettem magamat  idő  s  kedvhiánynyal,  s  a  dolog  azóta 
ennyiben  hallgat.  —  Oly  nyehheli  s  más  forma  átöntés, 
milyet  a  lapok  emlegetnek,  soha,  eszem  ágában  sem 
fordult  meg,  nem  is  hiszem,  hogy  valaha  igaz  költő  olyat 
merészlene. 

A  „talpig  magyar"  időszak  még  nálam  sem  állott 
be.  Tudom,  meglőnek  Pesten:  de  hiába,  ha  az  egész  hon 
„virágzik"  is,  nekem  nincs  kedvem  „virágzani".  Volt 
idő  és  pedig  nyomasztóbb  légkörben  (1850—2)  hogy 
kinevettek  a  magyar  nadrággal,  megvárom  most,  míg 
kinevetnek  a  némettel  is.  Félek,  hogy  ha  csináltatok, 
l'imegy  a  divatból.  Megvárom  a  lelkesedés  állandóságát. 
—  Felöltönyöm  mindig  volt  magyar  is,  az  most  is  van, 

és  hordom,  —  de  sarkantyút  nem  veretek.  Az  ily 
gebe  pegazus  mint  az  enyém,  nem  való  sarkantyúhoz. 
—  Hagyjuk    azt    Kakas  Mártonnak. 

Hanem  elég !  hadd  vigye  a  posta,  mert  még  itthon 
talál  maradni,  mint  az,  melyet  nőm  ez  előtt  három 
héttel  írt  volt,  s  én  rám  várakozva,  kénytelen  vala 
megint  eltépni.  Ölellek  és  csókollak,  édesem,  —  vagy, 
mivel  az  így  távolból  mit  sem  ér,  hát  isten  áldjon  meg, 
ő  távolból   is  megteheti.     Boldog   ünneplést!     Igaz  ba- 

^^*^*  _  _^ Arany  Jaxos. 

[209]  Hanva,  1860.  május  eleje. 

Kedves  barátom!  Lehetetlen  tovább  kiállanom  a 
lelkiösmeret  furdalását,  mely  mindig  előfog,  mikor  meg- 
gondolom, hogy  leveledre  még  sem  válaszoltam.  Azért 
hát  hozzáfogok,  olyan  időben  s  körülmények  között, 
melyekből  nyilván  kitűnik  erős  lelki  hányattatásom. 
Idő:  áldozó  csötörtök  reggele.  Körülmény:  vakságom. 
Mert  igen  különös  nyavalyába  estem:  szemem  minden 
perczben  elfátyolosodik,  a  tárgy,  melyre  nézek,  legyen 
az  betű  vagy  templom,  elkezd  vibrálni  s  én  nem  látok 
semmit.  Ez  a  baj  már  néhány  nap  óta  van  rajtam; 
nem  fájdalmas,  de  alkalmatlan  és  boszantó.  Azt  mond- 
ják: gyomorrosszaság,  aranyér,  szemköszvény  stb.  de 
orvosságát  nem  mondja  meg  senki.  Igaz,  hogy  nem  is 
kérdeztem  még  senkitől. 

Átolvastam  ismét  márez.  31-kén  írott  leveledet. 
Örülök,  hogy  a  pesti  élet  nem  ízlik;  nem  neked  való. 
Te  sokkal  jellemesebb  s  talentumosabb  ember  vagy, 
mint  hogy  Pesten  boldog  és  szerencsés  lehetnél,  bár- 
minő állapotban.    Nem  akarlak  szemedben  nagyon  meg- 

dicsérni,  azért  mondok  csak  ennyit.  Különösen  pedig 
lapszerkesztőnek:  isten  óvjon  tőle.  En  valami  tanári 
pályára  gondoltam,  mint  már  régebben  szóban  forgott; 
azaz  nem  is  gondoltam  én  semmire,  hanem  ez  a  hang 
üté  meg  figyelmem  füleit :  Pestre  megyek !  S  az  ösztön 
mondata  velem :  ne  menj !  Azt  mondja  a  török :  Allah 
bizonyos  mennyiségű  kenyeret  tett  le  az  ember  számára 
bizonyos  helyen,  azt  a  kenyeret  meg  kell  enni.  Te 
még  nem  etted  meg  Kőrösön  a  letett  kenyeret;  tűrj 
és  maradj! 

Alig  vagyok  képes  bevégezni  levelemet.  Csötörtö- 
kön  reggel  kezdtem  s  most,  midőn  végét  irom :  szombat. 

este  van Alig  látom  most  is  mit  írok ;  de  törik, 

szakad,  bevégzem. 

Csakugyan  belejöttél  a  versírásba  nolle  velle ;  részint 
sajnállak,  részint  szeretem  a  dolgot.  Bizonyos,  hogy 
nálad  jobban  senki  meg  nem  csinálja,  a  mit  az  Aka- 
démia kivan.  *)  Látod,  én  is  firkálok  néha-néha,  nem 
lelki  szükségből,  nem  dicsvágyból,  hanem  részint  adóssá- 
gom törlesztésére,  részint  jó  embereim  sürgetésére. 
Kicsiben  épen  úgy  vagyok,  mint  te;  a  superintendentia 
kirendelt  a  pataki  iskola  háromszázados  örömünnepére 
emlékverset  írni.  Furcsa  egy  kicsit,  midőn  a  superin- 
tendentia rendelkezik  poétaságommal  is,  melyre  pedig 
nem  tőle  nyertem  az  exmissiót.  Még  az  is,  hogy  Pa- 
takra menvén,  magam  személyesen  szavaljam  el,  különös 
kívánság!  hanem  nehezen  lesz  belőle  valami.  Lórántfi 
Zsuzsannáról  akarok  írni.     Isten  áldjon  meg!   Igaz  ba* 

"^^t^^i  Miska. 


')  Széchenyi  emlékezete. 

[209.]  Nagy-Körös,  augusztus  10.  1860. 

Kedves  jó  barátom !  Az  este  jővén  haza  Pestről, 
leveledet  találtam,  *)  s  a  mint  egyrészről  édesen  lépettem 
meg  általa,  úgy  szomoríta  el  annak  tartalma;  hogy  t.  i. 
még  folyvást  szenvedsz  szemeiddel.  Adja  isten,  édes 
barátom,  hogy  mind  bajod,  mind  aggodalmad  elmúljék, 
mire  soraim  hozzád  jutnak. 

Hogy  ez  úttal  nem  tértél  be  Kőrösre,  önzésem  saj- 
nálja ugyan,  de  barátságom  fölment  a  szemrehányástól: 
ki  tudja,  nem  ártottál  volna-c  hosszasabb  kalandozással 
szemeidnek.  Tedd,  a  mit  az  orvos  hagy ;  és  óvakodjál 
minden  ártalmas  izgatástól. 

Szalontára  mi  nehezen  megyünk  az  idén.  Úgy 
látszik,  hogy  „ Allah '^  messzebb  tette  előlem  a  „darab 
kenyeret."  A  dolog  űgy  áll,  hogy,  daczára  intéseidnek, 
pesti  lakossá  legyek.     Most  is  ebben  jártam. 

Édes  barátom,  írtam  én  neked  több  ízben,  mily 
kevéssé  vagyok  itt  megelégedve,  s  mily  estiggesztő 
színben  látom  a  jövőt.  A  baj,  tudod,  nagy  részben 
alanyi;  de  ehhez  most  külső  kellemetlenségek  is  lát- 
szanak tornyosulni.  Az  autonóm  szabadabb  mozgást 
nálunk  úgy  kezdik  értelmezni,  hogy  a  tanárok  nagyobb 
részét  bocsássák  el,  hozzák  vissza  a  2 — 3  tanáros  régi 
rendszert,  midőn  egy  professor  mindent  tanít:  akkor 
csupa  (W-féle)  polyhistorok  kellenek  s  én  az  nem  va- 
gyok, de  ha  volnék  s  megmarasztanának  —  sincs  kedvem 
százfélének  tanítása  s  hetenkint  30  —40  óra  által  maga- 
mat agyonölni*.     Lehet,  hogy  ez  még  pár  évig  elmarad : 

♦)  Augusztus  4-én  kelt  rövid  levél,  melyben  tudatja  Tompa, 
hogy  szemét  orvosoltatni  Pesten  járt,  de  sietett  haza. 

de  hogy  a  tendentia  ilyen  —  kétséget  nem  szenved. 
Első  lépés  volt  erre,  kizárni  bennünket  a  consistorium- 
ból ;  második  lesz  egy  iskolaellenes  consistorium  összeal- 
kotása  8  úgy  aztán  a  régi  lábra  zokkentés.  Tudd  hozzá 
már  ehhez  régi  bajomat  —  hogy  minél  tovább  maradok 
itt,  annál  kevésbbé  leszek  alkalmas,  hogy  innen  meg- 
válva majdan  új  pályát  kezdjek;  holott  ennek  elébb- 
utóbb  be  kell  következni,  mert  ahhoz,  hogy  itt  csen- 
desen nyugodtan  éljek  holtig,  semmi  remény,  semmi 
kilátás:  tudd  hozzá  még  ezt  is,  és  mondd  meg,  ha  nem 
kell-e  sürgetően  gondoskodnom  magamról,  mielőtt  egész 
tehetienné  válnék?  —  Rég  ideje,  hogy  gondolkozom 
tisztességes  megválásról  c  pályától:  de  épen  vaktába, 
fölteszem  pusztán  szerkesztőségért,  vagy  ilyesmiért  el- 
hagyni nem  akartam.  Most  a  Kisfaludy-Társaság  válasz- 
tása alkalmat  nyújt,  hogy  némi  dlszszd  történjék  a 
változás,  és  rosszabb  sorsból  jobbra,  habár  látszólag  is. 
Látszólag,  mondom,  mert  a  Kisfaludy-Társaság  je- 
len szerkezetében  nem  bír  anyagi  erővel,  hogy  pesti 
subsistentiámat  biztosítsa.  De  szándékunk  a  társaságot 
szélesb  alapra  helyezni,  részvényeseket  toborzván,  mint 
a  Szent-István-Társaságnál,  —  és  3—4  forint  évi  befi- 
zetésért bizonyos  mennyiségű  könyvet  adván  az  illetők- 
nek: a  Kisfaludy-Társaság  kiadványait.  A  nemzeti 
irány  és  lelkesedés  reményt  nyújt,  hogy  e  szándék  nem 
fog  meghiúsulni:  de  mivel  ez  mégis  csak  remény,  a 
Társaság  nem  építhet  rá,  mint  bizonyosra,  s  így  nekem 
sem  szabhat  elegendő  fixum  fizetést.  A  terv,  mit  e 
részben  a  szeptemberi  gyűlésnek  —  mi,  a  kinevezett 
bizottság  —  ajánlani  fogunk,  olyan  forma  lesz,  hogy  az 
igazgatónak  egy  bizonyos  nem  nagy,  (péld.  5 — 800  frt) 
fixum  fizetésen  kívül  procentjei  is  legyenek,  azon  arány- 

ban  növekvők,  a  mint  a  társaság  részvényesei  szaporod- 
nak, így  például  —  az  előleges  számítás  szerint  — 
pár  ezer  részvényesnél  már  úgy  állanék,  hogy  minden 
más  pótlék  jövedelem  nélkül  szépen  meg  lehetne  élnem 
Pesten  is.  NB.  e  procentek,  már  létezS  határozat  szerint, 
nem  a  kiadandó  könyvek  tiszta  jövedelméből  valamikor, 
hanem  a  befizetett  részvényekből,  bruttó,  vonatnának 
le;  és  így,  föltéve  hogy  lesznek  részvényfizetők,  ez  is 
csak  oly  biztos  jövedelem  volna,  mint  a  fixum. 

De  mivel  a  pártolásra  pusztán  még  sem  építhetni : 
egyéb  segédforrásról  is  kellé  gondoskodnom.  Ez  egy 
szépirodalmi  lap  kiadása,  melyért  most  küldöm  a  folya- 
modványt. Heti  lap  lenne  ez :  jó  akarna  lenni,  ha  tudna. 
Nem  divatlap,  nem  képeskedő  lap,  hanem  olyan,  mely 
szem  előtt  tartsa  az  irodalom  komolyabb  érdekeit.  Es 
most,  édes  Miskára,  szólok  hozzád,  mint  szerkesztő.  Ha 
szomorú  magányodban  a  vigasztaló  múzsa  meglátogatna: 
írj  nekem  valamit  szeptember  közepéig.  Többet  nem 
szükség  mondanom  —  tudom,  hogy  írsz,  ha  nem  teljes 
lehetetlen.     Jó  nevekkel  akarnám  bevezetni. 

Különben  még  nem  mondtam  le  itt.  Várom  elő- 
ször a  folyamodás  eredményét,  melyet  pesti  barátim 
nagyon  fognak  sürgetni.  Legrosszabb  esetben  még  vissza 
is  léphetnék,  az  igazgató  állomás  iránt  sincs  lekötve 
szavam.    Majd  kiőrlődik  ez  valahogy. 

Ölellek,  édes  jó  barátom!  Az  isten  áldjon  meg, 
s  gyógyítson  ki  minél  hamarabb.  írj,  vagy  irass,  ha 
lehet ;  és  tarts  meg  nagybecsű  szeretetedben.  Igaz  híved 

Arany  János. 

A  26,  számú  levélhez.  Petőfinek  azon  levelét,  melyről 
a  83.  lap  jeg\'zetében  említve  van,  hogy  elveszett.  Szász 
Károly  szívességéből  utólag  megkaptam.  E  levélnek  egész 
története  van.  Tompa,  mikor  1848-ban  Petőfivel  össze- 
liaragudott,  tfízbe  dobta  minden  tőle  kapott  levelét.  Utóbb 
igen  sajnálta,  hog}-  Petőfitől  semmi  emléke  nincs.  Atyám 
tehát  a  Petőfitől  kapott  leveleiből  neki  adott  egyet,  épen 
azt,  a  mit  Petőfi  Tompánál,  Bején,  Tompa  saját  levelének 
hátlapján,  írt  hozzá.  Tompa  e  levelet  élte  fogytáig  kedves 
emléktü  Őrizte;  holta  után  özveg\'e  Szász  Károlynak  aján- 
dékozta azt. 

Mind  a  két  levél  itt  következik: 

Beje,  július  ö-én  1847. 

Kedves  barátom !  Tehát  új  és  régi  barátod  válaszol ; 
engedje  az  isten,  hogy  ötven  év  múltán  is  örömmel 
mondhassuk  el  az  utóisót,  és  barátságunk  öröm-  és  szív- 
ben akkor  is  új  legyen. 

Én  nem  utoljára  hagyom  «.  javát,  hanem  a  kedves 
komámasszonyt  igen-igen  tisztelem,  —  az  az  dehogy 
tisztelem,  sőt  össze-vissza  csókolom !  Hej  !  Jancsi,  Jancsi ! 
mikor  lesz  az,   midőn    te  is  ezt  írod    tiszteletes  komád- 

asszonynak!!?  Pedig  ideje  volna  már,  mert  ennem  bor- 
zadtam meg  a  te  30  évedtől,  midőn  jó  magam  is  a  27-et 
hordom  szivem  alatt.  Te  apa  és  férj,  és  mindkettő  boldog; 
én  sem  apa,  sem  férj,  sem  boldog!  Node  nem  mérgeskc- 
dem,  mert  majd  elijednél  tőlem,  mikor  már  egészen  ma- 
gamhoz szoktatlak,  akkor  mutatom  meg  neked  „lelkem 
rongyait." 

Hogy  életedet  nekem  híven  lepingáltad,  jól  tetted ; 
én  is  teszem  ezt  majd,  de  nem  most;  majd  kisül  to- 
vadabb  miért  nem  írhatok  most  igen  hosszú  levelet 
neked.  Hanem  csak  azt  mondom:  én  a  szemtelen  önhitt- 
séget utálom,  a  t álszerénységet  nem  szeretem,  te  ezen 
utóbbi  nyavalyában  sínylel.  A  ki  Toldit  írt,  az  hordja 
magasan,  —  nemesen-magasan  fejét,  —  és  az  nem 
Homéré  nem  Shakespearcé,  hanem  Arany  Jánosé.  S  én 
csak  annyit  mondok  röviden  ToLDi-ról,  hogy  az  örök- 
életű költemény. 

Ad  vocem  Toldi!  Te  engem  megcsaltál;  Pesten 
kutyavásárt  hirdetnek,  én  is  küldök  tehát  egy  harmad- 
napos pudlit,  s  te  egy  szelindeket!  ha  én  azt  tudtam 
volna,  nem  utazott  volna  fel  a  kis  pincher,  vagy  legalább 
egy  juhász-kutyát  ktüdtem  volna ;  s  most  még  az  a  sze- 
rencsétlensége is  van  szegény  kis  ebemnek,  bár  nem  épen 
rossz  kutya,  hogy  tiéddel  egy  gazdánál  van,  s  úgy  néz 
ki  mellette,  mint  egy  vakondok. 

Most  jövünk,  vagy  akarom  mondani  jövök  a  híres 
Murány várból ;  fáradt  vagyok,  de  még  sem  olyan  fáradt, 
hogy  ne  írnék  Arany  Jánosnak  néhány  sort,  de  még 
sem  olyan  pihent,  hogy  igen  sokat  írhatnék. 

Hogy  pedig  mért  nem  ír  neked  most  többet  és 
sokat  igaz  barátod  Tompa  Mihály: 

forditsl 

London  ....  az  az  hogy  Beje,  július  5.  1847. 

Imádott  Jankóm !  A  mint  látod  ott  fönn,  nem  Lon- 
donból írok  (mint  igértem)  hanem  Bejéből,  hanem  hisz 
az  mindegy,  kettejük  közt  csak  az  a  különbség,  hogy 
London  nagy  város,  Beje  pedig  kis  falu,  London  Ang- 
liában fekszik.  Beje  pedig  Anticyrában  vagy  Kráhwin- 
kelben  vagy  pláne  Magyarországban.  Denique  megmond- 
tam én  még  ott  Szalontán,  hogy  aligha  lengek  én  a  ten- 
gereken tűnejd,  ha  tovább  is  igy  tartanak  a  sóhajtozá- 
sok,  és  tovább  is  úgy  tartottak  mind  e  napig.  Vesze- 
delmes   is    lett    volna    most   nekem  a  tengeren  járnom, 

mert    ezek   a  sóhajtások    orkánnak    is    beillenék 

Lisznyay  stylusában  szólva.  Harmad  napja,  hogy  master 
Tompánál  dégálok.  Czivakodunk,  mint  az  istennyila;  is- 
mered az  én  szende,  békeszerető,  angyali  természetemet, 
hanem  ez  a  kapczáskodó  komisz  páter  Tompa  mindig 
dühbe  hoz.  Holnapután  megyünk  Sáros-Patakra  .... 
érjünk  csak  a  Tiszához  vagy  Bodroghoz,  majd  belelököm 
ő  kelmét.  Patakról  pedig  én  Szatmárra  és  illetőleg 
Erdődre  vágtatok.  Nagyon  várnak  ott,  hé,  hát  sietek. 
Sietek  pedig  nem  csak  Erdődre,  hanem  ezen  levelet 
bevégezni  is,  mit  azonnal  meg  is  teszek,  mihelyt  tégedet 
családostul,  különösen  komámasszonyt,  Julcsát,  Laczit  s 
magadat  összevisszacsókollak  ....  persze  csak  így  szá- 
razon. Ha  megházasodom,  tudósítlak,  hogy  a  hányadik 
égbe  röpültem.     Addig  isten  velünk  1   —  Hű,  igaz  stb. 

^^^^*^<1  Pftőpi  SAndor. 


Arany  l«veleséM.  I.  32 

II. 

A  27.  számú  levélhez.  E  hexameterben  írt  levél  Petőfi 
költeményei  között  megjelent;  de  befejező  kilenez  végső  sora 
a  jelen  kiadásban  lát  először  világot. 

m. 

A  34.  számú  levélhez.  E  levél  eredetije  nincs  azok  kö- 
zött, a  melyek  Petőfi  István  hagyatékából  a  Nemzeti  Mú- 
zeumnak átadattak.  Az  eredeti  levél  tévedésből  Petőfi  István 
gazdasági  irományai  közé  került.  Azok  közt  találta  meg 
utódja  Monszpart  Gyula  számtartó  úr,  a  ki  aztán  szíves  volt 
azt  nekem  átengedni. 

IV. 

Az  52.  számú  levélhez.  E  levélre  vonatkozólag,  melynek 
eredetije  különben  atyámnak  Petőfihez  írt  többi  levelei  kö- 
zött Petőfi  István  hagyatékából  került  a  Nemzeti  Mi\zeumba, 
a  Fővárosi  Lapok  1887.  október  4-iki  számában  Balassa 
József  úr  azon  figyelemre  méltó  észrevételt  teszi,  hogy  e  levél 
talán  nem  Petőfihez,  hanem  Vas  Gerebenhez  lehetett  intézve ; 
8  hogy  ez  azonos  azzal  a  levéllel,  a  melyről  atyám  a  Petőfi- 
hez írt  54.  számú  levélben  meg  is  emlékezik.  E  nézetét 
Balassa  úr  az  52.  számú  levél  tartalmából  vont  következ- 
tetésekkel támogatja.  Bár  ezekre  nézve  nem  mindenben  ért- 
hetek vele  egyet :  az  észrevételt  elég  fontosnak  tartom  arra, 
hogy  itt  fbiemlítsem. 

V. 

A  83.  számú  levélhez.  A  206.  lapon,  alul  3-ik  sorban, 
„rózsákon  jŐnek"  helyett  olvasd:  „rózsákat  szőnek."  Sajtóhiba. 

